
PREFAŢĂ 

In luna august 1976, în timp ce eram în concediu, am primit un telefon. Directorul de la France- 
Inter, dl Pierre Wiehn, pe care nu îl cunoşteam, mi-a propus ca începînd cu acea toamnă să particip la o 
emisiune ce urma să se ocupe de problemele pe care le au părinţii în relaţia cu copiii lor. Să mă gîndesc 
în timpul concediului la ce am să fac după, nu! Un nu categoric si datorită dificultăţii unei asemenea 
emisiuni, avînd în vedere că atîtia factori inconştienţi sînt în joc cînd e vorba de educaţie. Peste cîteva 
zile, adjunctul directorului de la France-Inter, Jean-Chouquet, m-a sunat încercînd să fie mai convingător. 
Cererea e mare, îmi spunea el; de cînd radioul a devenit prietenul fiecărui cămin, mulţi părinţi aşteaptă 
prin el răspunsuri la problemele lor psihologice. Trebuie făcută o emisiune despre dificultăţile legate de 
educaţia copiilor. Posibil. Dar de ce să apelaţi la mine, un psihanalist atît de prins de meseria lui? Acesta 
este rolul educatorilor de profesie, al psihologilor, al mamelor si taţilor din familiile tinere. Multe persoane 
sînt preocupate de aceste lucruri. în ceea ce mă priveşte, răspunsul este nu. . . si nu m-am mai gîndit la 
asta. 

Dar cînd m-am întors la lucru, Pierre Wiehn m-a sunat din nou. Veniţi măcar să stăm de vorbă: 
studiem 

problema si vrem să ne consultăm cu dumneavoastră. Am vrea să vă spunem care sînt ideile noastre. 
Ţinem foarte mult la acest proiect. Tocmai mă întorsesem din concediu, odihnită si încă nepresată de un 
program prea încărcat. Am acceptat, si astfel, într-o după-amiază de la începutul lui septembrie m-am dus să-i 
întîlnesc pe aceşti domni în clădirea impunătoare pe care o ocupă Radio-France, să reflectăm împreună si, 
încet-încet, m-am lăsat cîstigată de cauza lor. 

Da, era adevărat, se putea face ceva pentru vîrsta copilăriei. Existau multe cereri din partea publicului. 
Cum puteam să le răspundem în mod eficient fără să facem rău, fără să îndoctrinăm si, profitînd de această 

audientă, să facem ceva pentru cei care sînt viitorul unei societăţi ce nu îi înţelege niciodată? Este 
adevărat, de asemenea, că toti cei ce dau consultaţii psiho-medicale constată că tulburările de adaptare pentru 
care le sînt aduşi copiii îsi au originea în prima copilărie. Pe lîngă tulburările reactionale recente, cauzate de 
evenimente şcolare sau familiale, există adevărate nevroze infantile si psihoze care au debutat cu tulburări 
ce ar fi fost rezolvate dacă părinţii si copiii ar fi fost ajutaţi să se înţeleagă fără angoase si sentimente de 
culpabilitate, de-o parte si de cealaltă. Aceste tulburări au condus la o stare patologică cronică, manifestată 
deopotrivă prin dependentă, respingere si dezvoltare dizarmonică a copilului. Suferinţa morală a copiilor 
foarte mici se exteriorizează la început prin disfunctii viscerale digestive, pierderea poftei de mîncare, a 
somnului, agitaţie sau apatie, sau chiar printr-o indiferentă fată de toate si pierderea plăcerii de a se juca, 
de a face zgomot; întîrzierea în vorbire, tulburările de motricitate, tulburările reactionale sînt semne tîrzii 
ale pierderii comunicării prin limbaj cu cei din jur. Aceste fenomene precoce sînt nenumărate în prima 
copilărie, dar complet ignorate de majoritatea părinţilor care se mulţumesc să aştepte vîrsta şcolară, pedepsind 
sau dînd calmante copiilor care deranjează, pentru că, într-o zi, un medic le-a recomandat un 
medicament pe care de atunci îl folosesc frecvent. Se poate spune că, pînă la vîrsta şcolară obligatorie, 
dificultăţile relaţionale ale copilăriei nu sînt percepute ca atare de conştiinţa adulţilor. Or, tocmai acestea 
creează premisele unui viitor psiho-social perturbat. Asta nu înseamnă că părinţii nu îsi iubesc copiii, dar 
nu îi înţeleg, nu stiu sau nu vor, confruntaţi fiind cu propriile lor greutăţi, să se gîndească la dificultăţile 
psihice ale primilor ani ai fiilor sau fiicelor lor care, încă din primele momente de viată, sînt nişte fiinţe 
făcute pentru comunicare si dorinţă, fiinţe care au nevoie de siguranţă, de dragoste, de bucurie si de cuvinte, 
chiar mai mult decît de îngrijiri materiale, de igienă alimentară sau corporală. Pe de altă parte, medicina 
si chirurgia au făcut asemenea progrese încît mulţi copii care altădată, în urma unor boli infectioase sau 
unor tulburări funcţionale si dereglări fiziologice, mureau la vîrste mici, astăzi sînt salvaţi; tot asa cum 
alţii sînt salvaţi după o viată intrauterină dificilă si o naştere prematură, urmată de lungi perioade de 
incubator; dar tot atît de adevărat este că aceşti copii atît de bine îngrijiţi din punct de vedere medical si 
refăcuţi din punct de vedere fizic prezintă deseori simptome de regresiune si probleme de dezvoltare a 
vorbirii, în sensul larg al termenului, tulburări ale sănătăţii psiho-sociale, atît în mediul lor familial, cît 
si în societate, cu ceilalţi copii de vîrsta lor. Efectele unei prime copilării perturbate în dezvoltarea ei, 
înainte de vîrsta de trei sau cinci ani, nu devin vizibile decît prea tîrziu, la vîrsta şcolară, prin imposibilitatea 
acestor copii de a participa în siguranţă si cu bucurie la activităţile celor de vîrsta lor. si încă si mai tîrziu, 
o dată cu apariţia tulburărilor reactionale, a decompensărilor psihosomatice în lant, a diverselor simptome 
de angoasă sau de respingere de către copiii de vîrsta lor sau de către adulţii din jur, ei sînt în sfîrsit consultaţi 
de specialişti, si încă aceştia sînt fericiţi în comparaţie cu cei care, din acel moment, se văd izolaţi, despărţiţi 
de părinţii lor prin spitalizări sau internări în instituţii de specialitate, care de cele mai multe ori îi 
marginalizează pentru totdeauna. 

De aceea, ceva ar trebui făcut mult mai devreme, din momentul în care copilul, crescînd, creează 
probleme mamei sale în viata relaţională. Dar cum? 

Nu puţine sînt cazurile cînd părinţii sînt lucizi, dornici să înţeleagă eşecul eforturilor lor în creşterea 
copilului; dar problemele care se pun sînt probleme de educaţie în sens larg, iar ei spun că încearcă „tot", 
se angoasează din cauza nereuşitei în timp ce copilul lor îsi pierde pofta de viată pentru că nu izbuteşte 
să se facă auzit; el, ale cărui tulburări în dezvoltare sînt de fapt chemări în ajutor adresate celor de la 
care, ca părinţi, el aşteaptă totul, si astfel, provocîndu-le angoase, copilul se angoasează si mai mult. 
Nu ar fi posibil oare ca aceşti părinţi cu probleme să fie ajutaţi să se exprime, să reflecteze la sensul 
dificultăţilor pe care le au copiii lor, să-i înţeleagă si să le vină în ajutor, si nu să-i reducă la tăcere, să 
ignore semnele suferinţei proprii acestei vîrste? Sau să fie informaţi în legătură cu felul în care un copil 
poate fi făcut să se simtă în siguranţă, sau care îi poate permite să se dezvolte, să-si recîstige încrederea 
în sine după încercări sau eşecuri, după o boală grea, o infirmitate sechelară, o deficientă fizică, mentală 
sau afectivă reală? Nu există încercare mai mare pentru părinţi decît atunci cînd îsi constată neputinţa în 
fata suferinţei fizice sau morale a propriului copil, si nici încercare mai grea pentru un copil decît pierderea 
sentimentului de siguranţă existenţială, a sentimentului de încredere firească pe care o are în adult. Se 
impune deci să-i informăm pe părinţi. Să răspundem la chemările lor în ajutor. Să dedramatizăm situaţii 
deja blocate. Să-i deculpabilizăm si pe unii si pe ceilalţi, cu scopul de a le trezi propria putere de a judeca; 
să-i determinăm pe părinţi să-si înţeleagă altfel contribuţia în dezvoltarea perturbată a copilului lor; să-i 

ajutăm uneori să se înţeleagă pe ei însisi, pornind de la dificultăţile pe care le reprezintă în ochii lor 
acest copil cu probleme, cauză aparentă - uneori reală - a propriei lor derute, a unor dificultăţi care sînt 
adesea, fără ca ei să- si dea seama, o reacţie la propriile lor erori care împiedică evoluţia copilului lor spre 
dobîndirea autonomiei, deoarece, în funcţie de vîrstă si fire, i-au acordat prea multă sau insuficientă libertate. 
Se putea oare încerca asa ceva? Nu merita să facem această experienţă? 

Pericolul nu constă în a trezi speranţe în soluţii gata făcute, în trucuri educative eficiente, cînd, de 
fapt, de cele mai multe ori e vorba de probleme emoţionale complexe, care îsi au originea la adulţii deveniţi 
părinţi, în repetarea unor comportamente ale propriilor lor părinţi - sau, dimpotrivă, în opoziţia lor fată 
de condiţia de genitori înhămaţi prea tineri la obligaţii familiale cărora nu reuşesc să le facă fată, în timp 
ce îsi continuă propria adolescentă prelungită: intraţi, de fapt, prea devreme într-o viată responsabilă? 
Evident, nu trebuia aşteptat prea mult de la acest gen de emisiune; dar era oare acesta un motiv de a te 
eschiva? Aceasta urma să trezească, bineînţeles, orice s-ar zice, multe contestaţii; dar era oare acesta un 
motiv să nu încerci? Evident, multe situaţii familiale sînt prea delicate, prea multe procese inconştiente 
sînt în joc în deteriorarea comunicării în cadrul familiei pentru ca părinţii să-si mai poate regăsi seninătatea 
necesară unei asemenea reflecţii; si asta cu atît mai mult cu cît părinţii cu probleme aşteaptă din partea 
copiilor lor, a reuşitei acestora, o consolare pentru nereuşitele proprii. Cîti părinţi răniţi în perioada propriei 
copilării, decepţionaţi de viata afectivă conjugală si de relaţia lor cu cei apropiaţi, descurajaţi profesional 
nu îsi pun toate speranţele în progenitura lor, în asa fel încît cel mai mic esec al acesteia îi duce la disperare; 
în consecinţă, o copleşesc cu o responsabilitate paralizantă pentru cei mici, în loc să o ajute, într-un climat 
de siguranţă si destindere, să-si păstreze încrederea în ea însăşi, să spere. . . 
Cum trebuia să procedăm? In primul rînd, să nu răspundem direct si la orice întrebare, chiar dacă 
păstrăm anonimatul. Trebuia să solicităm scrisori detaliate, asigurîndu-i pe cei care ne scriu că ele vor fi 
citite cu atenţie, desi puţine vor putea primi răspuns, dat fiind timpul scurt de emisie. Formularea în scris 
a propriilor dificultăţi reprezenta deja un mijloc de a se ajuta singuri. Aceasta era prima mea idee. 
După citirea corespondentei, urma să alegem dintre solicitări pe cele care, printr-un caz particular, 
pun o problemă care ar putea interesa un mare număr de părinţi, desi ea se prezintă diferit pentru fiecare 
copil în parte. Modul de viată familială, numărul de copii, vîrsta si sexul, poziţia copilului în raport cu 
fraţii săi sînt tot atîtia factori ce trebuie cunoscuţi, căci de ei depind mult reacţii emoţionale, precum si 
viziunea despre lume pe care si-o formează zi de zi copilul în perioada dezvoltării, în timp ce îsi caută 
propria identitate prin procese de stimulare, de rivalitate, de identificări succesive. Va trebui, de asemenea, 
să spunem părinţilor care ne vor asculta că există perioade privilegiate pe care la traversează toti copiii, 
fiecare în felul său, în timp ce cresc, si care ridică anumite probleme, în cursul cărora lipsa de înţelegere, 
deruta adulţilor în fata eşecurilor copiilor sînt mai dureroase pentru ei decît în alte perioade si prilejuiesc 
interpretări greşite, omisiuni, interferenţe reactionale care dăunează unei rezolvări fericite a acestor etape 
de evoluţie. Va trebui deci să vorbim, plecînd de la cazuri particulare, despre cele mai frecvente dificultăţi, 
astfel încît emisiunea să aducă reale servicii în înţelegerea copilăriei de către adulţi, cu atît mai mult cu 
cît o bună parte dintre ei nu au nici cea mai vagă idee despre problemele ce-i sînt specifice si despre 
modurile de reacţie care, în funcţie de natura fiecărui copil, însoţesc întotdeauna o rezolvare favorabilă. 
Ceea ce părinţii, adulţii în general, nu stiu este că, încă de la naştere, puiul de om este o fiinţă din 
si pentru limbaj si că multe din problemele pe care le are îsi găsesc rezolvarea favorabilă dezvoltării sale 
dacă îi sînt explicate. Oricît de mic ar fi, dacă mama sau tatăl său îi vorbesc despre motivele cunoscute 
sau presupuse ale suferinţei sale, un copil este în stare să treacă peste acea dificultate păstrîndu-si încrederea 
în el si în părinţii lui. înţelege el oare sensul cuvintelor sau dorinţa de a ajuta, evidentă în aceste cuvinte? 
In ceea ce mă priveşte, consider că el este foarte devreme receptiv la sensul limbajului matern, precum 
si la sensul umanizant al vorbelor pline de compasiune si adevăr care îi sînt adresate. Ele îi provoacă un 
sentiment de siguranţă si de liniştire în mai mare măsură decît ţipetele, cearta, loviturile, menite să îl facă 
să tacă si care, uneori, se dovedesc eficiente. Acestea din urmă îi conferă mai degrabă un statut de animal 
domestic supus si înspăimîntat de stăpînul său, decît de fiinţă umană ajutată de către cei ce îl iubesc să- 
si depăşească dificultăţile existenţiale, ale căror singure mijloace de exprimare rămîn - în absenta vorbelor 
lămuritoare si deci liniştitoare - ţipetele si stările de indispoziţie. Această comunicare umanizată mi s-a 
părut de cele mai multe ori uitată în zilele noastre, în ceea ce priveşte relaţiile cu copiii, martori permanenţi 
ai vieţii cuplului pe care îl formează părinţii, dar lipsiţi de cuvinte care să se adreseze anume persoanei 

lor - si acest lucru în special în viata de la oras, fie că sînt crescuţi de mamă sau de o femeie care se 
ocupă de ei, fie că sînt dusi la cresă; în timp ce altădată, în familia tribală, se găsea întotdeauna un adult 
fără un rost precis care, în lipsa părinţilor, stia să vorbească, să cînte, să legene, să-1 împace pe copil, 
arătîndu-se plin de tolerantă fată de suferinţele lui. Iar apoi, în toată perioada educaţiei e de dorit să poti 
răspunde cu sinceritate la toate întebările pe care ti le pune, să-i trezeşti capacitatea de observaţie, raţionament 
si simt critic. Un asemenea limbaj considerăm că trebuie descoperit sau redescoperit de către părinţi. Iar toate 
aceste adevăruri de bun simt trebuiau fără îndoială spuse acelor părinţi care le-au uitat. 
Oare această sarcină, socială în bună măsură, revenea unui psihanalist? Un psihanalist este format 
pentru a asculta în linişte pe cei care, vorbindu-i, încearcă să-si regăsească ordinea interioară perturbată 
de dificultăţi anterioare; prizonieri ai unor procese repetitive care împiedică evoluţia lor umană, aceştia 
se străduiesc, prin reevocare, să le decodeze sensul perturbator, si atunci, un asemenea specialist, cum 
sînt si eu, trebuia să vorbească la radio, să răspundă la întrebări privitoare la educaţie? Mi-am pus si atunci 
si îmi pun si acum această întrebare. Este adevărat că eu vorbesc avînd la bază informaţiile mele privind 
psihanaliza, precum si nenumăratele dificultăţi nerezolvate pe parcursul educaţiei ale celor pe care i-am 
întîlnit în profesiunea mea, tineri si mai puţin tineri - si nu pot vorbi altfel. Totuşi, chiar dacă evoluţia 
oricărei fiinţe umane străbate aceleaşi etape de dezvoltare, fiecare îi percepe în alt mod dificultăţile, 
întotdeauna asociate cu cele ale propriilor părinţi, fie ei oricît de bine intenţionaţi. îmi va permite oare 
această cunoaştere, întotdeauna particulară si individuală a suferinţei omeneşti, să îi ajut pe ceilalţi? Nu 
stiu. Experienţa îsi va spune cuvîntul. Mă întrebam dacă ar putea fi evitate suferinţe de felul celor prin 
care trec în timpul vieţii lor comune unii părinţi si copii ce se află, ca noi toti, prinşi în capcana unor 
dorinţe inconştiente - ştiut fiind faptul că acestea din urmă sînt, ca întotdeauna între părinţi si copiii lor, 
marcate de interdicţia incestului si de dificila rezolvare creatoare a acestor dorinţe barate unele în raport 
cu altele în cadrul relaţiilor familiale. Dar dacă e adevărat că sînt psihanalist, e la fel de adevărat că sînt 
si femeie, soţie, mamă, că am cunoscut si eu problemele acestor roluri diferite, după cum cunosc si cursele 
pe care ti le întinde buna credinţă. Deci voi vorbi ca femeie care, desi psihanalist, este la vîrsta de a fi 
bunică si chiar mai mult, o femeie ale cărei răspunsuri sînt discutabile, iar ideile ce o conduc, contestabile 
într-o lume în mişcare; copiii de azi vor fi adolescenţii si adulţii de mîine ai unei civilizaţii în plină mutaţie. 
Voi încerca doar să aduc putină lumină în problemele celui care pune întrebări. Ascultătorii sau cei care 
îmi scriu, precum si cei care mă ascultă sau îmi vor citi răspunsurile, nu vor trebui să-si imagineze că 
sînt depozitara unei adevărate ştiinţe pe care nu o vor pune în discuţie. Este mai degrabă vorba de o etapă 
a unei căutări, ce îmi aparţine, în direcţia problemelor actuale cu care se confruntă copiii de astăzi, supuşi, 
din multe puncte de vedere, atît unor experienţe si unui climat psihosocial în schimbare cît si unor situaţii 
noi pentru toată lumea. In răspunsurile pe care le dau, intenţia mea este de a-i determina pe părinţii 
confruntaţi cu dificultăţi să-si vadă problemele dintr-un unghi puţin diferit de cel cu care s-au obişnuit, 
de a trezi în mintea ascultătorilor ce nu sînt direct implicaţi preocuparea pentru soarta copiilor din jurul 
nostru, pe care noi, adulţii din preajmă, trebuie să-i protejăm si să-i susţinem, ajutîndu-i astfel să dobîndească 
în deplină siguranţă sentimentul propriei responsabilităţi. 

Oare este copilăria de astăzi copia copilăriei noastre? Trebuie oare reluate tipurile de comportament 
care au reuşit în creşterea generaţiilor trecute? Cu siguranţă, nu. Condiţiile vieţii s-au schimbat si se schimbă 
în continuare, iar copiii de astăzi se confruntă cu acestea în dezvoltarea lor. Neschimbată a rămas doar 
setea copiilor de a comunica cu adulţii. Această sete există si a existat dintotdeauna, deoarece ea reprezintă 
particularitatea flintei umane de a se exprima si de a încerca, dincolo de barierele de vîrstă si limbă, să 
comunice cu ceilalţi, si, de asemenea, de a suferi atunci cînd nu poate să o facă sau cînd mijloacele sale 
se dovedesc inadecvate. 

Trăiesc cu speranţa că toti cei ce vor citi răspunsurile pe care le dau acestor scrisori venite de la 
părinţi sau, mai rar, de la tineri, vor fi tentaţi să reflecteze la rîndul lor la aceste probleme, la sensul lor, 
la diferitele soluţii ce li s-ar putea da. si, deopotrivă, să reflecteze la acest extraordinar mijloc de informaţie 
si de întrajutorare care este radiofonia, ce permite comunicarea unor oameni care nu se cunosc, în legătură 
cu probleme care făceau odinioară parte din secretele de familie. 

Pentru unii dintre ei aceste răspunsuri ar evoca amintiri despre propria educaţie, dificultăţi trăite de 
ei însisi pe vremea cînd erau copii sau de părinţii lor cînd îi creşteau, dificultăţi asemănătoare acelora pe 
care le-au avut sau le au cu propriii lor copii si pe care stiu să le depăşească fără să ceară ajutor. Toti - 

sper — , întîlnind oamenii din alte familii decît ale lor, îi vor privi altfel pe părinţii si pe copiii aflaţi în 
cumpănă, vor observa cu alti ochi reacţiile copiilor care se joacă în parcuri, ale celor care se chinuie în 
clase, ale celor care vin să-i deranjeze în momentele lor de linişte. Poate că în acest fel vor fi ajutaţi să 
încerce să le vorbească acestor copii în alt mod, să nu-i judece prea repede, să găsească, gîndindu-se, 
răspunsuri pentru problemele cotidiene cu care sînt ei confruntaţi, probleme care constituie multe exemple 
din această carte. Poate că vor sti, mai bine ca mine, să găsească acele cuvinte care să vină în ajutor dificilei 
condiţii umane de a fi părinte si aceleia, nu mai puţin dificile, de a fi copil, la cei în mijlocul cărora trăiesc 
si care le pun întrebări. 

Această carte consemnează primele luni de difuzare ale emisiunii de la France-Inter: Cînd apare 
copilul. Mulţumesc aici tuturor membrilor micii noastre echipe: lui Bernard Grand, producătorul mereu atent, 
cu ochii la cronometrul lui Jacques Pradel, cel care dialoghează cu mine pe post; lui Catherine Dolto, 
cea care a rezumat toate scrisorile la care ne-am oprit, permitîndu-ne să alegem temele dominante ale 
fiecărei emisiuni; de asemenea, tehnicienilor si secretarilor devotaţi de la camera 5 348, de pe avenue du 
President Kennedy nr. 116, Paris, arondismentul XVI. 

Există întotdeauna un motiv 
(Cînd apare copilul) 

Frangoise Dolto, sînteti psihanalist; cu toate acestea, nu e vorba să dati aici consultaţii personale. 
Sînteti de aceeaşi părere? 

Bineînţeles, si, cu toate că sînt psihanalist, cum bine spuneaţi, sper că am si bun simt si că as putea 
să-i ajut pe părinţii ce au probleme, acel gen de probleme ce preced, la copii, perturbări mai grave care 
îi vor determina să consulte mai tîrziu medicii; mai precis, psihiatrii. Există multe lucruri, aparent banale, 
pe care părinţii nu le iau la început în serios; de altfel nici medicii. Părinţii stiu doar că ceva nu merge: 
copilul lor s-a schimbat. Ei ar vrea să afle cum să procedeze si, de cele mai multe ori, ar putea găsi singuri 
soluţia dacă s-ar gîndi puţin. Asta as vrea eu: să-i ajut să gîndească. 

într-adevăr, e mai uşor să previi decît să vindeci. Pe de altă parte, nu e întotdeauna vorba de drame: 
sosirea pe lume a unui copil este si un prilej de bucurie si de fericire. Cu o condiţie: să-i înţelegi pe copii! 
Dar lucrurile nu stau întotdeauna asa. 

In general, părinţii îi aşteaptă cu bucurie. Dar, iată, aşteptaţi un copil si, de fapt, vine un băiat sau o 
fată. Ai fî vrut fată, si e băiat; vroiai băiat si e fată. . . In plus, într-o familie nu sînt numai părinţii. Există 
si bunicii si, mai ales, fraţii mai mari. Un asemenea eveniment - apariţia unui nou-născut - este o mică 
dramă pentru mulţi dintre copiii mai mari din familie. Ar trebui chiar să spun că, dacă nu apare gelozia 
între, să zicem, optsprezece luni si patru ani, e un semn foarte rău: copilul mai mare trebuie să fie gelos 
deoarece e confruntat cu o problemă; pentru prima dată vede că toată lumea admiră pe cineva mai tînăr 
decît el: „Deci trebuie «să faci pe bebeluşul» ca să fii admirat?" Pînă atunci credea că va fi apreciat doar 
dacă va creste mare, o fată sau un băiat mare. 

Socotesc că trebuie să-i ajutăm pe părinţi încă din momentul în care apare copilul, pentru că totul 
devine mai complicat în lunile următoare. 

Vorbeaţi despre bun simt. Estefoate adevărat că, uneori, puţin bun simt te ajută să descurci o situaţie 
care, la început, pare foarte încîlcită si dramatică. Nu am putea face mai clare aceste lucruri printr-un 
exemplu ? 

Trebuie să stim că un copil care are o reacţie neaşteptată are întotdeauna un motiv. Se vorbeşte despre 
capriciile copilului: capriciile se instalează pentru că le numim capricii. In fond, cînd un copil are brusc 
o reacţie neaşteptată, care pune în încurcătură pe toată lumea, noi trebuie să înţelegem ce se întîmplă. 
Un copil se opreşte pe stradă, nu mai vrea să meargă mai departe: poate nu-i plac pantofii pe care îi are; 
poate nu vrea să meargă pe acolo; poate se merge prea repede si, poate, ar trebui să mai meargă cu căruciorul, 
în timp ce noi credem că e destul de mare ca să meargă deja pe jos: „A petrecut o vacantă frumoasă, se 
tine foarte bine pe picioare. . ." Dar nu e adevărat! Văzîndu-se în acelaşi loc după vacantă el vrea, ca înainte, 

să meargă cu căruciorul. Nu va mai dura mult. După părerea mea, capriciile apar dintr-o lipsă de înţelegere 
a copilului: el nu se mai înţelege pentru că adultul nu-1 mai înţelege. Aceasta este o problemă de bun 
simt! si cîti copii nu am văzut eu care au început să aibe capricii? Este cazul oricărui copil vioi si inteligent 
care vrea să explice ce simte sau ce doreşte si care nu stie cum să facă: atunci devine recalcitrant, protestează, 
urlă si. . . urlă si părinţii la el. Nu asa trebuie procedat. Ci încercînd să-1 înţelegi, spunîndu-ti: „Există un 
motiv. Nu înţeleg, dar să ne gîndim!" si, mai ales, să nu faci imediat o dramă din asta. 

Un alt eveniment ce interesează toate familiile care au copii de vîrstă şcolară este începutul anului 
şcolar; deseori, pentru un copil mic, ieşirea din cadrul familiei, locul nou si necunoscut, întîlnirea unor 
oameni noi reprezintă un eveniment. 

Vă referiţi la copilul care merge pentru prima oară la scoală sau la cel care reîncepe un nou an şcolar? 
La amîndoi. Să ne oprim întîi la copilul care intră în clasa întîi. 

Vara trecută, lucram liniştită în grădină si la un moment dat am auzit o fetită care a început să ţopăie 

de bucurie cînd 1-a văzut venind pe nasul ei: aceasta era pentru ea o sărbătoare. Bun! Acest domn coboară 

din maşină si o vede pe fetită: „Oh! ce mare ai crescut! Ai să mergi în curînd la scoală!" Atunci, fericită 

si plină de importantă, ea îi spune: „Da, o să merg la scoală. De la toamnă." Adică peste două luni. „Ah! 

ai să vezi tu, ai să vezi, nu e prea vesel. Va trebui să fii cuminte, nu vei mai avea voie să alergi. Uite, 

acum ti-ai băgat degetul în nas, nu vei mai avea voie să faci asa. si pe urmă, colegii tăi, stii, va trebui să 

le tii piept. Te vor trage de codite. Cum? Vrei să-ti păstrezi coditele? Nu, va trebui să-ti tai părul!" Intr- adevăr, 

un tablou terifiant! Copila era veselă înainte de sosirea nasului ei, tot veselă cînd 1-a întîmpinat. . . iar 

după, nu i-am mai auzit glasul. Iată un copil care, datorită discursului unui adult care voia probabil să o 

tachineze, s-a prăbuşit total. Nu e decît un exemplu, dar de cîte ori adulţii nu-i spun copilului că începutul 

scolii înseamnă pentru el că viata frumoasă s-a sfîrsit! 

Atunci nu trebuie să ne mai mirăm văzînd copii care plîng si care se lasă practic tîrîti pe stradă numai 
ca să nu meargă la scoală. 

Există si copii care aşteaptă acest moment cu nerăbdare, pentru că vor avea ghiozdan etc. si pe urmă, 
ajung la scoală, unde se trezesc la grămadă - si nu se aşteptau la asta. Cînd se întorc acasă, sau cînd mama 
vine să-i ia de la scoală, aceşti copii sînt foarte neliniştiţi, mai ales a doua zi. Iar în a treia zi, nu mai vor 
să meargă deloc. Din fericire, cred că există scoli unde copiii sînt primiţi altfel. . . Deci lucrurile trebuie 
luate treptat: nu trebuie bruscat un copil care are o anumită fobie la mersul la scoală. Poate că tatăl ar 
putea într-o zi să-si lase treburile si să meargă să-1 ia de la scoală, sau să-1 ducă dimineaţa. Sînt mulţi 
copii care, înainte de a merge la scoală, sînt lăsaţi la cineva care se ocupă de ei, si acesta este un lucru 
nou; în plus, trebuie să se scoale foarte devreme în timp ce, pentru ei, scoală însemna că o să meargă cu 
alti copii si o să se joace; si de fapt, nu e deloc asa. Mama lor nu i-a prevenit că o să meargă la cineva 
si de acolo la scoală, că aceeaşi persoană o să-i ia de la scoală, iar mama nu o să-i vadă decît seara. Eu 
cred că ar trebui să le spui copiilor care este situaţia, fără să-i sperii, dar dovedindu-le că esti alături de 
ei: „Mă voi gîndi la tine." Copiii au mare nevoie să stie acest lucru. Sau: „Uite, ti-am adus o poză, sau 
un bilet de tramvai. Cînd o să-ti fie urît la scoală, o să-1 ai în buzunar. Tata ti 1-a dat. N-o să-ti mai fie 
asa frică." Lucruri de genul ăsta. Copiii au nevoie de prezenta părinţilor. Acest mediu e insolit. Trebuie 
ca părinţii să fie reprezentaţi printr-un lucru pe care l-au dat copilului, ca să-i insufle încredere. 
Mai trebuie spus ceva, si anume faptul că un copil nu poate vorbi despre ce s-a întîmplat la scoală. 
Cînd el este în mediul său familial, nu poate vorbi decît despre ce se întîmplă în acel loc, despre ce gîndeste 
atunci. Copilul este prezent în prezent. Or, el este întrebat: „Ce s-a întîmplat la scoală?" si este certat 
pentru că nu poate să povestească nimic. 

Să luăm acum cazul unui copil care e, pentru a doua sau a treia oară, la început de an şcolar. Deci, 
de data asta, nu mai e vorba de teamă; în schimb, acest copil poate fi tulburat de sosirea unui nou învăţător 
sau de prezenta altor colegi, de schimbarea atmosferei sau a clasei etc. 

Este important de ştiut dacă cu un an înainte s-a simţit bine la scoală. Dacă a fost puţin cam indiferent, 
sau dacă a avut probleme, anul acesta va fi, dimpotrivă, fericit: pentru că nu voia să regăsească aceeaşi 
învăţătoare. Am văzut mulţi copii aduşi la doctor de părinţi care spuneau: „In fiecare zi cînd trebuie să 
meargă la scoală e bolnav, iar duminica se simte foarte bine." Vorbeam cu copilul si, în realitate, el nu o 
voia pe acea învăţătoare: voia să o aibă din nou pe cealaltă învăţătoare, cea de anul trecut. Din păcate, 
învăţătoarea cea nouă le-a spus: „Fiti atenţi, cei care nu tin pasul se întorc alături de cei mici." Or, el 

tocmai asta voia. Ii explicam atunci copilului că e foarte norocos: „Ai noroc că nu- ti place de 
învăţătoarea ta; pentru că atunci cînd tii la ea nu te străduiesti să stii tot si să treci în altă clasă în anul 
următor." 

Dacă copiilor nu le place de învăţătoarea lor, trebuie să-i întrebi: „Dar explică bine?" Foarte des, ei 
spun: „Nu-mi place de ea, dar asa e, explică foarte bine." „Păi vezi, asta e important. Rostul învăţătoarei 
este să explice. In rest, o ai pe mama." 

Omul stie tot de cînd e mic 
(Cînd apare un frăţior) 

Să ne întoarcem la venirea pe lume a unui copil, într-o familie în care mai există băietei sau fetite 
de trei-patru ani. Aceşti copii trebuie avertizaţi cu mult timp înainte, trebuie să li se explice ce e cu sarcina 
mamei lor? 

Celor mari ar trebui să li se explice că se va naşte un copilaş si că nu se stie dacă va fi băiat sau fată; 
copilul va înţelege astfel de ce mama lui pregăteşte un pătut. Dar în nici un caz mama să nu se mire că 
tot ce face ea nu e privit cu ochi buni; de pildă, dacă ea se învîrte în jurul pătutului pe care îl aranjează, 
copilul îl loveşte ca din întîmplare cu piciorul. . . Mama nu trebuie să-i spună niciodată că e un copil rău. 
El se află în fata unei situaţii neobişnuite. Se fac pregătiri pentru un alt bebeluş, iar pentru el să fii bebeluş 
nu e asa bine ca atunci cînd esti mare. 

Uneori mamele spun: „O să mai cumpărăm un bebeluş." Dar asta înseamnă să-ti bati joc de o fiinţă 
umană care stie foarte bine că înainte a fost si el bebeluş. La nivel inconştient, fiinţa umană stie tot de 
cînd e mică. „Inteligenta" inconştientului este aceeaşi ca si la adulţi. De aceea, de fiecare dată cînd avem 
ocazia să vorbim copiilor despre problemele de viată, trebuie să le prezentăm simplu, asa cum sînt. 
Numai că în legătură cu acest copil care se va naşte, cel mare va spune: „De ce? Mie nu-mi trebuie. 
- Dar acest copil nu este pentru tine." Cu toate acestea, în multe familii, părinţii spun: „Un frăţior sau o 
surioară pentru tine." In felul acesta, copilul se aşteaptă, bineînţeles, să aibă imediat pe cineva de o seamă 
cu el, pentru că el mai stie si alti copii care au fraţi si surori. Atunci, spune: „Să vină cît mai repede." - 
„Dar stii foarte bine că si tu erai bebeluş cînd te-ai născut." I se vor arăta fotografii. „Priveşte cum erai 
cînd erai mic. Vezi, si el se va naşte tot asa." Iar dacă va decide de la început: „Oh! dacă e băiat, nu-mi 
trebuie" sau „dacă e fată, nu-mi trebuie", i se poate răspunde: „Să stii că nu are deloc nevoie sâ-1 iubeşti 
tu, si el are părinţi ca si tine." Deseori, un copil căruia i s-a spus că nu e nevoie să-si iubească frăţiorul 
sau surioara, îi va iubi foarte mult, pentru că e ceva natural. Cînd un copil spune că nu-si iubeşte frăţiorul 
sau surioara e o prostie pe care o aruncă mamei sale, încercînd să o enerveze, să o scoată din pepeni, 
cum se spune. 

Vorbeaţi adineauri despre lovituri în pătutul celui mic. Nu e ceva grav. Dar stiu că uneori e mult mai 
serios. Am auzit, de pildă, vorbindu-se despre cazul unui băietei de patru sau cinci ani care l-a muscat 
cu multă cruzime pe frăţiorul lui. Sînt frecvente asemenea cazuri? 

Destul de frecvente, iar în asemenea situaţii mama trebuie să aibă foarte multă prezentă de spirit. In 
nici un caz fratele cel mare nu trebuie certat cu brutalitate. E si asa destul de amărît de ce a făcut. Mai 
bine e luat deoparte si i se spune: „Vezi ce puternic esti. In schimb, frăţiorul, sau surioara ta, este fără 
nici o apărare si foarte mic, asa cum erai si tu cînd te-ai născut. Acum, el stie că are un frate mai mare 
si va avea încredere în tine. Dar, vezi, degeaba îl musti. Nu-ti foloseşte la nimic. Nu poti să-1 mănînci." 
si asta pentru că, imaginati-vă, copiii mici vor să guste, să mănînce orice li se pare bun. Pentru ei, 
canibalismul nu e ceva atît de îndepărtat. Cu atît mai mult cu cît îl văd foarte des pe cel mic sugînd, iar 
pentru ei un copil care suge este canibal. Ei nu înţeleg nimic din această lume insolită. Oricum, incidentul 
este repede dat uitării dacă mama îsi dă seama că reacţia lui nu este doar din răutate, ci în primul rînd o 
reacţie de angoasă. 

Dar atunci cînd reacţiile de gelozie - sau chiar de respingere (lovitura cu piciorul în pătut, 
muscăturaetc.) - continuă, nu înseamnă oare că lucrurile sînt grave? Ce trebuie făcut? 

Situaţia devine gravă dacă părinţii sînt anxiosi. Iar în al doilea rînd, atunci cînd copilul suferă pentru 

că se simte neglijat. Asta nu înseamnă că si este, dar probabil nu este ajutat asa cum ar trebui să fie. si 
cum poate fi ajutat un copil gelos si care suferă? Cel mai bine poate să o facă tatăl lui. Tatăl, o soră a 
mamei, o mătuşă, o bunică. . . Dacă e vorba despre un băiat, atunci trebuie să fie ajutat de un bărbat. De 
exemplu, duminica, tatăl îi spune: „Haide, noi bărbaţii. . ." Iar mama rămîne cu sugarul ei: „Nu se gînde 
ste decît la bebeluşul ei." Tatăl trebuie să spună ceva de genul ăsta: „Tu esti mare, hai cu mine." îl 
pune astfel în valoare pe cel mare pentru a-i para reacţiile de gelozie vizibile în faptul că începe din nou 
să facă pipi în pat, nu vrea să mănînce decît lactate, se vaită pentru orice sau nu mai vrea să meargă. Ce 
înseamnă toate astea? E o problemă de identitate: un copil încearcă să-i imite pe cei pe care îi admiră, 
iar el va admira tot ce admiră tatăl si mama lui. Atunci, dacă toată lumea îl admiră pe cel mic, nu există 
nici o ieşire: cel mare trebuie ajutat în dezvoltarea lui, trebuie să iasă împreună cu copii de aceeaşi vîrstă 
si nu să stea tot timpul lîngă pătut, cu mama si cel mic. 

Să luăm acum cazul unei familii care are deja copii ceva mai mari decît cei despre care am vorbit 
pînă acum - cinci, sase sau şapte ani. Aceştia nu au reacţii de respingere la apariţia unui frăţior sau a 
unei surioare, dar si reacţiile lor sînt uneori neaşteptate. 

Incepînd cu vîrsta de cinci-sase ani, un copil îl vrea pe cel mic pentru el. Vrea să aibă grijă de el mai 
bine decît mama sau tatăl lui. Trebuie să fim foarte atenţi la acest lucru pentru că există pericolul de a-1 
deturna pe copil de la propriul lui destin, de băiat sau de fată care trebuie să crească printre copiii de 
seama lui si care riscă să devină o adevărată mămică sau un adevărat tătic. E foarte rău atît pentru el cît 
si pentru cel mic, deoarece, de acum înainte, pentru el, mama va avea două chipuri si două voci. Pe cît 
se poate, mama si tatăl trebuie să-si spună că sînt, pentru fiecare copil care se naşte, părinţii unui copil 
unic. si el este, într-adevăr, unic, prin vîrstă si nevoile sale. Evident, ceilalţi pot să ajute, să sprijine, să 
coopereze. Dar nu trebuie să devină o obligaţie pentru ei. Cel mai bun procedeu: vor să aibă grijă de cel 
mic? „Bine, haide, astăzi îti dau voie." Fără însă ca aceasta să devină o justificare pentru mamă: „Dacă 
are grijă el, eu îmi văd de treabă." E foarte rău pentru cel mic. Profit de ocazie ca să vă spun că, după 
părerea mea, nu e bine ca nasul celui mic să fie un frate mai mare. Copiii nu pot înţelege ce înseamnă o 
legătură spirituală. Pentru ei, e acelaşi lucru cu o legătură bazată pe autoritate. Este rău din două motive: 
în primul rînd, pentru că e mult mai bine să alegi nasi adulţi, care sînt cu adevărat în măsură să-1 ajute 
pe copil dacă, dintr-un motiv sau altul, mama sau tatăl nu pot s-o facă; iar apoi, cred că este mult mai 
interesant să ai nasi care nu fac parte din familie. Nici măcar bunici sau bunice, stiu că există obiceiuri 
de felul ăsta. Ce să-i faci, asta e! 

Vezi, noi te aşteptam 
(si iată, copilul a sosit) 

si iată copilul a sosit. Părinţii îsi pun o mulţime de întrebări: Trebuie să-i vorbim pe limba lui? Sau 
trebuie să-l considerăm un mic adult? Trebuie să-l izolăm? Copilul trebuie ţinut într-un fel de găoace, 
fără zgomot si fără muzică etc. ? Trebuie pus deoparte cînd vin prietenii în vizită? 

Spuneţi: „Copilul trebuie pus deoparte. . ." ca si cum ar fi un obiect! Probabil că nu sînt prea departe de adevăr 
atunci cînd spun că unii părinţi îsi consideră copilul un fel de obiect. 

stiti, altădată, toată lumea trăia în aceeaşi cameră, singura care era încălzită, iar pătutul era tot acolo. 
Aceşti copii ajungeau să fie mult mai sociabili decît copiii de astăzi, care sînt prea protejaţi de zgomotul 
vieţii de familie. Nu trebuie să uităm că in utero, copilul participă la viata mamei si aude si vocea tatălui. 
In utero, el aude. Audiţia este perfectă. In special spre sfîrsitul sarcinii aude tot. Iar apoi, dintr-o dată, la 
naştere, aude zgomote puternice. Atunci simte nevoia să audă imediat vocea modulată a mamei sale, pe 
care o recunoaşte, precum si vocea tatălui. Cred că primele vorbe pe care i le spune mama, tinîndu-1 în 
braţe, sînt foarte importante: „Vezi, te aşteptam. Esti băietei. Ai auzit, probabil, că aşteptam o fetită. Dar 
noi sîntem fericiţi că avem un băietei." 

Care este efectul acestor cuvinte asupra unui copilaş care nu are decît cîteva ore sau cîteva zile? Este 
oare atît de important? 

Foarte important. Pot să vă spun că există copii care îsi amintesc de primele lucruri care au fost spuse 



9 

în preajma lor. E uimitor, nu-i asa? Ca o bandă înregistrată. Asta nu înseamnă că trebuie să li se tină 

adevărate discursuri, dar e bine ca părinţii să stie că se pot adresa copilului încă de la naştere si că acesta are 
nevoie de asa ceva. Doar astfel îl introducem în lumea noastră, ca pe un viitor bărbat sau viitoare femeie, si nu 
ca pe un obiect, un bebeluş sau o păpuşă. El este o fiinţă umană; trebuie să-1 si dezmierdăm, evident; dar 
în primul rînd trebuie să respectăm în el pe viitorul adult. 

Deci, încă din primele luni, copilul trebuie să participe la viata familiei, la evenimentele zilei. . . 
Mai ales la cele care îl interesează. De pildă, cînd e mult zgomot: „Vezi, acesta este fratele tău care 
tocmai a răsturnat un scaun." Sau dacă plînge, nu e cazul să-1 luăm întotdeauna în braţe, ci să îi vorbim: 
„Ce e, nu te simţi bine? Ce necăjit esti!" Trebuie spuse asemenea fraze, iar tonul vocii care îngînă suferinţa 
copilului e foarte important; atunci, fiind vorbită, suferinţa devine umană ( si pentru copil). Tot ceea ce 
e vorbit devine uman. In schimb, tot ce nu e vorbit rămîne pentru copil ceva ciudat si nu se integrează 
relaţiei pe care o are cu mama sa. 

Cred că cei care sînt la primul copil si-au pus întotdeauna întrebarea dacă trebuie să-l lase să plîngă 
sau să-l ia în braţe. Părinţii se tem să nu-l obişnuiască rău. De fapt, în primul rînd y este necesar să-i creăm 
„deprinderi" unui copil? 

Ce înţelegeţi prin deprinderi? Dacă pentru părinţi acestea înseamnă schimbarea completă a felului 
de viată o dată cu apariţia copilului, asa ceva e imposibil. Copilul are, evident, nevoie de ore fixe pentru 
supt. Apoi, trebuie să te ocupi de el, să-l schimbi. Evident, mama nu mai are aceeaşi libertate pe care o 
avea înainte, iar tatăl nu o mai are pe soţia lui numai pentru el. Este adevărat, există o schimbare a 
sentimentului de libertate pe care îl aveau pînă atunci; dar, în acelaşi timp, e atît de plăcut să te poti apleca 
deasupra pătutului si să-i vorbeşti copilului! Eu cred că acesta trebuie să rămînă implicat în viata familială, 
asa cum era cînd se afla în pîntecele mamei sale. Dacă trebuie lăsat să plîngă? Da, dar nu prea mult timp. 
II putem legăna, îl putem face să simtă din nou ritmul. De ce legănatul are un efect calmant? Pentru că 
acesta era ritmul corpului mamei sale cînd mergea încoace si încolo, purtîndu-1 în pîntece. Dar în primul 
rînd să-i vorbim în timp ce-1 legănam: „Uite. Mama e aici. si tata e aici. Da, da, sîntem aici, cu tine." 
Lucruri de genul acesta, si atunci, cînd îi va veni să plîngă, va auzi în minte modulaţiile vocilor părinţilor 
săi si se va linişti. 

Cînd vorbeam de deprinderi, mă gîndeam la reguli de viată: de exemplu, dimineaţa, la plimbare, 
masa si apoi somnul. Iar părinţii stabilesc că trebuie să doarmă o oră si jumătate, două ore sau două ore 
si jumătate. Dacă, de pildă, după o jumătate de oră, ei îsi dau seama că, în loc să doarmă, copilul plînge 
în camera lui, trebuie să-l oblige să se odihnească desi, evident, el nu vrea? 

Fiecare trebuie să-si stabilească propriul ritm. Dar de ce „în camera lui"? Un copil adoarme acolo 
unde sînt toti. Cînd îi este somn, adoarme oriunde si e mult mai bine. Va dormi mai bine dacă aude 
vorbinduse în jurul său. Copilul mic are nevoie să doarmă mult, dar nu e nevoie din cauza asta să fie izolat ca 
într-un pustiu. Cînd dormea în pîntecele mamei sale, zgomotul nu îl deranja; apoi se trezea, căci si acolo 
copilul doarme si se trezeşte. 

Copilul trebuie integrat în familie, trebuie să trăiască cît mai mult posibil în cameră cu ceilalţi, si 
totuşi, din motive de odihnă, nu are uneori nevoie să fie izolat, să aibă o lume la scara lui? 

Am văzut familii unde există o „cameră a copilului", păstrată ca atare pînă la vîrsta de 14 ani, pur 
si simplu pentru că s-au făcut cheltuieli pentru o asemenea cameră. După părerea mea, copilul mic nu 
are nevoie de altceva decît de pătutul lui si de un fel de cutie pentru a evita o prea mare dezordine: odată 
ce copilul s-a culcat, toate jucăriile sînt puse în cutie. Cînd începe să meargă în patru labe, lîngă cutie se 
pune un covoraş ca să poată merge mai uşor; în felul acesta, este si integrat în viata părinţilor si are colţişorul 
său. 

Ar fi bine să poată dormi într-un colt separat. Există familii care nu au decît o singură cameră; în 
acest caz, se poate pune o draperie, care să permită părinţilor să-si aibă în continuare viata lor, iar copilului 
- colţişorul său. Acolo unde familia locuieşte în două camere, e preferabil ca micuţul să se culce separat 
pentru ca părinţii să aibă linişte; o mobilă simplă, improvizată de tată, e chiar mai bună decît una nouă, 
lăcuită, pe care copilul oricum, pînă la patru sau cinci ani, o strică. Căci, e de reţinut că un copil trebuie 
să strice, trebuie, si aceasta, pentru că jocul copilului nu are respectul lucrurilor. Dacă i se spune prea 
devreme că trebuie să păstreze lucrurile care au costat scump, mobila, tapetul, nu o să mai poată fi un 
copil „vioi": un copil e sănătos dacă este vesel si dacă părinţii nu sînt în permanentă alertă: Oare ce mai 

pune la cale? 

Seara, dacă părinţii vor să se culce, nu trebuie neapărat culcat si copilul. Este trimis în camera lui: 
„Acum lasă-ne - (va vorbi tatăl), las-o pe mama liniştită. Vrem să rămînem singuri." Foarte repede, copilul 
se va obişnui, mai ales dacă i se va vorbi cu blîndete. Există, de asemenea, problema prietenilor de familie: 
copilul vrea să îi cunoască. De ce nu? Isi ia hălătelul si vine să-i vadă. Dacă adoarme? Este dus în camera 
lui. Trebuie manifestat mult bun simt, trebuie să se stie că respectarea unui copil înseamnă integrarea lui 
în viata părinţilor si obişnuinţa de a-i respecta la rîndul său; pe de altă parte, el trebuie să simtă că liniştea 
lui e respectată, tot asa cum e si propriul său ritm. 

Ati spus că o mamă nu ar trebui să se îndepărteze niciodată de copilaşul ei. Or, din nefericire, această 
situaţie rămîne ideală, foarte diferită de viata de fiecare zi. Există multe mame care sînt obligate, din cauza 
profesiei sau din alte motive, să- si lase copilul în grija altcuiva, chiar de cînd e foarte mic. Trebuie încercat 
orice pentru a se evita o asemenea situaţie sau, dacă nu, cum trebuie procedat? 

Să presupunem că părinţii au ales fie soluţia cresei, fie a unei persoane, acasă sau în oras, care are 
grijă de copil. La început, cel mai indicat ar fi, evident, acasă. Soluţia cresei nu e rea, dacă regulamentul 
e suficient de suplu ca să permită mamei să-si tină copilul acasă cînd are o zi liberă. Dar rămîne valabil 
acelaşi lucru, trebuie să i se vorbească copilului în prealabil: „Te duc la cresă si, pe urmă, voi veni să te 
iau. Acolo o să te întîlnesti cu prietenii tăi, o să le vezi pe doamnele care au grijă de tine." Mama trebuie 
să-i vorbească copilului, să-1 prevină. Iar cînd vine să-1 ia de la cresă, să nu se repeadă să-1 îmbrăţişeze. 
Dacă mama îl dezmiardă de cum 1-a văzut, copilul poate să se sperie. Trebuie mai întîi să-i vorbească, 
să-1 ia în braţe, să-1 pună în contact cu corpul ei, deoarece copilul îsi recunoaşte mama după voce si după 
miros. De fapt, o va recunoaşte cu adevărat doar cînd se întorc acasă; nu pe drum, pe stradă sau la cresă. 
Acest lucru pare surprinzător pentru mamă, căci ea îl recunoaşte imediat. Dar copilul nu o recunoaşte 
decît în cadrul în care regăseşte spaţiul si vocile cunoscute, tata, mama, el si pătutul său. Bineînţeles, 
vorbesc de copilul foarte mic, pînă la patru, cinci sau sase luni. După un timp, se obişnuieşte cu acest 
program si e foarte bucuros să vină acasă. Cu toate acestea, nu trebuie sărutat înainte de a fi siguri că ne-a 
recunoscut. E mai bine ca mama să-i aducă o bomboană, decît să-1 sărute. 

Spuneaţi că prezenta mamei e foarte importantă pentru dezvoltarea copilului. Deci, la modul ideal, 
ea ar trebui să dureze unu, doi sau trei ani? 

La modul ideal? Această perioadă ar trebui să se întindă pînă la vîrsta mersului sigur; în funcţie de 
copil, mersul singur, începutul acrobaţiei, se situează în jurul vîrstei de optsprezece luni, dat fiind faptul 
că un copil începe să meargă între douăsprezece si paisprezece luni. Pentru ca mamele să aibă si momente 
de relaxare, ideal ar fi să se asocieze cîte două sau trei, cu copii de vîrste apropiate si fiecare să se ocupe 
de ei cîte o după-amiază, pe rînd. . . Astfel, din trei în trei zile, aceeaşi mamă ar avea grijă de ei. După un 
timp, copiii s-ar obişnui cu această ritmicitate. Copiii cresc mai bine împreună cu alţii de vîrsta lor, decît 
singuri. 

Pînă acum am vorbit pe larg despre cupluri care aşteaptă un copil. Trebuie totuşi să nu le uităm pe 
bunici... Inchipuiti-vă că există bunici care ne scriu... 

Locul bunicii este foarte important. Este bine ca, foarte devreme, copilul să-i stie numele; să nu-i 
spună „bunicuţă" oricărei doamne în vîrstă; iar bunica dinspre tată trebuie să fie deosebită de bunica dinspre 
mamă prin numele ei de familie: „stii, bunicuţa care vine astăzi este mama tatălui tău, sau mama mamei 
tale." Deseori, există tensiuni între mama copilului si mama sau soacra sa. Copilul simte imediat. Aceste 
lucruri nu trebuie ascunse, ci luate, mai degrabă, în glumă. Dar, în primul rînd, mama si bunica nu trebuie 
să se certe niciodată în fata copilului, pe motiv că una din ele nu vrea ce vrea cealaltă. Iar bunicile nu 
trebuie să se poarte de parcă copilul ar fi al lor: „Ah! e băiatul meu! Ah! e fetita mea!" Dimpotrivă, ele 
trebuie să spună copilului: „Esti nepotul meu, esti nepoata mea. Tăticul tău e copilul meu; sau mămica 
ta e fata mea." Lucruri de genul acesta. Simţul legăturilor dintre părinţi si copii, al descendentei, al 
strămoşilor se dezvoltă foarte repede la copil, atunci cînd îi sînt date prin cuvinte aceste elemente. El 
înţelege foarte repede cu cine are de-a face, dacă i se vorbeşte. Uneori, ajunge chiar să abuzeze, dar nu 
are importantă. 

Pe de altă parte, bunicile nu trebuie să se teamă: „Ah! nu stiu dacă fetei (sau nurorii) mele o să-i 
placă dacă copilul face asta sau aia." Nu! Să facă cu copilul ce cred ele că e bine si apoi să se explice. 
Copilul înţelege foarte repede, si apoi, o bunică poate să-i arate copilului poze, îi poate vorbi despre trecutul 

tatălui sau al mamei sale, lucruri care îl interesează mult pe copilul de trei-patru ani. Pentru el este o 
revelaţie să afle că tatăl sau mama lui au fost si ei copii. Numai o bunică poate să-i spună acest lucru. 

Pentru că vorbim de bunici, o mamă ne povesteşte că fetita ei de cinci ani merge pentru prima dată 
la grădiniţă anul acesta; totul a fost bine; de altfel, ea s-a străduit să o poată duce în fiecare dimineaţă 
chiar ea, urmînd ca tatăl să o ia la prînz, astfel încît copilul să se simtă într-adevăr în siguranţă. Totul a 
fost bine în primele două săptămîni; dar, brusc, după o vizită făcută bunicii, copilul a început să plîngă 
si să nu mai vrea la grădiniţă. Din ce cauză? 

Mama încearcă să analizeze: „Soacra mea i-a spus fetitei: 
încearcă să înveţi bine, fiindcă bunica nu-i iubeşte pe copiii care nu învaţă." Dacă refuzul brutal de a 
merge la grădiniţă e cauzat de această scenă, mama se întreabă ce trebuie făcut pentru a trezi din nou 
dorinţa acestui copil. . . 

E greu de răspuns la această întrebare; bunica a vorbit de învăţat. Or, e vorba despre grădiniţă; copilul 
este conştient că aici nu învaţă, ci se joacă si cîntă împreună cu alti copii. Acest copil îsi spune probabil: 
„Dar bunica nu înţelege ce este grădiniţa." Poate că despre acest lucru trebuie să i se vorbească copilului, 
să i se explice că bunica nu stie pentru că, atunci cînd a fost si ea mică, nu erau grădiniţe ca astăzi; sau 
că, pentru ea, învăţatul înseamnă să facă tot soiul de construcţii, să danseze, să cînte. si să i se promită 
că mama sau tatăl o să-i explice bunicii ce înseamnă să mergi la grădiniţă. . . 

Cînd tata nu e acasă 

Cînd apare un copil, există tendinţa de a considera că relaţiile sale privilegiate se stabilesc în primul 
rînd cu mama, copilul identificîndu-se mai mult cu ea decît cu tatăl. Deseori, cînd tata pleacă pentru cîteva 
zile sau cîteva săptămîni, la întoarcere, copilul nu îl acceptă sau, mai bine zis, stă îmbufnat. 
Iar atunci tatăl suferă... 

Da. In primul rînd, trebuie să înţelegem că timpul nu este acelaşi pentru un copil si pentru un adult. 
Două zile, trei zile, pentru un copil înseamnă două, trei, săptămîni. . . Două zile înseamnă foarte mult. Deci, 
atunci cînd pleacă, tatăl trebuie să-1 prevină pe copil si, mai ales, să-i spună: 

„O să mă gîndesc la tine." De asemenea, mama trebuie să vorbească despre tatăl plecat, astfel încît acesta 
să continue să existe prin cuvintele ei. Iar la întoarcere, tatii nu trebuie să se mire atunci cînd copilul e 
distant sau indiferent. Să nu-si arate supărarea, să fie naturali: „Te sărut, fetita mea! Te sărut iubito!" Foarte 
curînd copilul îsi va intra în normal si se va învîrti în jurul lui. 

De asemenea, adulţii nu trebuie să se repeadă la copil ca să-1 sărute. Părinţii nu stiu, dar înaintea 
vîrstei de trei ani, copilul nu resimte aceste sărutări ca pe ceva bun, în sensul că nu stie pînă unde merg 
lucrurile, (si asta cu atît mai mult cu cît el iubeşte foarte tare, iar cînd esti mic iubirea se manifestă prin 
a duce la gură ce iubeşti. Devorarea, ca semn al iubirii, este foarte aproape de canibalism, iar o dată cu 
înţărcatul ea devine tabu.) Părinţii cred că, sărutîndu-1, îsi dovedesc dragostea si că la rîndul lui, copilul, 
sărutîndu-i, arată acelaşi lucru. Dar nu e asa; mai degrabă, pentru copil este un ritual care i se impune, 
pe care îl suportă si care nu dovedeşte nimic. Copilul îsi manifestă dragostea atunci cînd îi dă părintelui 
său jucăriile, cînd i se caţără pe genunchi, cînd îi dă o păpuşă. In acest moment, tatăl sau mama, cel care 
a fost plecat, trebuie să-i vorbească despre persoana sa: „Ce bine îmi pare că te revăd", iar despre obiectul 
pe care acesta i 1-a adus: „Ah! dar ce frumos e! îmi place ce mi-ai adus." Totul va reintra în normal, pentru 
că obiectul care îi place copilului îi va plăcea si tatălui său. 

In legătură cu aceste despărţiri temporare, am primit multe scrisori de la părinţii care călătoresc din 
necesităţi profesionale: şoferi, reprezentanţi, jurnalişti la radio si la televiziune; toti îsi pun problema dacă 
această despărţire periodică de tatăl lui nu este o adevărată dramă în viata unui copil. Unii se gîndesc 
chiar să- si schimbe meseria. Cum resimte copilul această despărţire? 

Totul depinde de felul în care i se vorbeşte despre acest lucru. Dacă tatăl îi explică de ce trebuie să 
plece, dacă îi povesteşte copilului (chiar dacă acesta nu pare să înţeleagă) despre camionul pe care îl conduce, 
sau despre ce face el la televiziune. . . sau unde lucrează, într-un fel atractiv, prin cuvinte simple, aceste 
lucruri vor rămîne în mintea copilului, si apoi, cînd tatăl e plecat, mama trebuie să le amintească copiilor 
de tatăl lor care lucrează, care se gîndeste la ei si se va întoarce curînd. Cînd copiii sînt destul de mari, 

li se poate arăta calendarul: „Uite, atunci se va întoarce acasă. Ce-i pregăteşti? Ii faci un desen 

frumos? O să se bucure." E obligatoriu să i se vorbească copilului despre tatăl său cînd acesta e plecat; după a 
treia sau a patra absentă, copilul conştient - un copil e „conştient" de la douăsprezece, paisprezece sau 
optsprezece luni - va sti perfect că, atunci cînd pleacă, tatăl se va întoarce si că, atîta timp cît lipseşte, 
toti se gîndesc la el, din moment ce toti vorbesc despre el. 

Alt lucru important: copilul nu trebuie făcut să creadă, mai ales cînd începe să deranjeze, să fie cam 
dificil, îndărătnic cu mama lui, nervos - ceea ce se întîmplă între optsprezece si douăzeci si două de luni 
- că, la întoarcere, tatăl lui va fî un fel de poliţist. Mama nu trebuie să spună în nici un caz: „Am să te 
spun lui tata." Ar fi o mare greşeală din partea ei pentru că, astfel, copilul acumulează o serie de mici 
sentimente de culpabilitate pe care le asociază cu întoarcerea tatălui său. Iar acest sentiment neplăcut întunecă 
bucuria revederii. Dar asta nu înseamnă că tatăl trebuie exclus pe motiv că e absent. Copiii mai mari îi 
cer uneori mamei lor să nu îi spună tatălui cutare lucru, de care nu sînt prea mîndri. Dacă este vorba de 
lucruri mici, fără importantă sau legate de un alt copil sau de mama lui, aceasta va face foarte bine dacă 
va răspunde: „Bineînţeles că nu, stii că nu ai avut dreptate si probabil că nu ai fi făcut asa ceva dacă tata 
ar fi fost acasă; nu o să-1 plictisesc cu asemenea copilării." Dacă, dimpotrivă, e vorba de ceva serios si 
mama simte nevoia să se consulte cu tatăl, ea nu trebuie să-1 mintă pe copil, dar nici să-1 ameninţe că va 
vorbi cu tata ca si cum ar fi vorba de a se apela la o forţă punitivă. II va ajuta pe copil să vadă în tatăl 
său o persoană cu care se sfătuieşte si care răspunde, în egală măsură cu ea, de măsurile ce trebuie luate 
pentru a-1 sprijini în depăşirea dificultăţilor cu care se confruntă. Pe scurt, cînd tatăl nu e acasă, este important 
pentru toti copiii, indiferent de vîrstă, să li se întreţină prin vorbe ideea prezentei lui si a încrederii în el. 

Ce înseamnă să fii „drept"? 
(Enervări si capricii) 

O mamă ne spune că, de cînd s-a născut primul ei copil, este convinsă de necesitatea de a asculta, 
de a înţelege, de a dialoga. Cu toate acestea, ne scrie: „Viata nu e simplă. Există situaţii cînd, datorită 
oboselii, enervării, sînt înclinată să-mi pierd auto-controlul în fata copilului." si iată întrebarea ei: „Credeţi 
că aceste momente de lipsă de control, prin care trece orice mamă, sînt dăunătoare pentru copil?" 
Se pune, în primul rînd, aici, problema firii mamei; ea nu o să- si schimbe firea o dată cu apariţia 
copilului. Dacă uneori un copil îsi enervează mama, ea trebuie să-i spună: „Vezi, azi sînt nervoasă." Copilul 
va înţelege; foarte repede, el va intui ce se întîmplă. După un moment de furie, trebuie să i se spună: 
„Vezi, m-am enervat." Dar după aceea, în nici un caz nu trebuie să fie sărutat pentru a face uitat momentul 
neplăcut; trebuie să îi vorbească pe un ton mai potolit si să rîdă împreună. In nici un caz, nu trebuie făcut 
singurul răspunzător de o enervare care vine din partea mamei. Sărutul nu ar servi la nimic; copilul nu 
va înţelege o bruscare urmată de un sărut. Vorba este întotdeauna preferabilă ieşirilor, fie de furie, fie de 
tandreţe, care sînt caracteristice mai degrabă animalelor decît omului. 

O altă întrebare a aceleiaşi mame: „Credeţi că o mamă care a greşit si care acceptă să-i arate copilului 
că a greşit, cîstigă în ochii lui?" Ea se întreabă deci cum o va judeca propriul copil. 
Pentru copil, a priori, tot ce face mama lui e bine. Cu toate acestea, mama nu trebuie să se mire dacă, 
pe la doi- trei ani si copilul ei se va enerva uneori si va spune lucruri neplăcute. Ea va rîde si îi va spune: 
„Ia uite, si tu te enervezi cîteodată, ca mine!" 

Deci nu consideraţi că e o greşeală ca un adult să-si recunoască în fata copilului enervarea care îl 
cuprinde uneori? 

Defel. Nu e nevoie să-i spună: „Am greşit", ci: „M-am enervat"; mama poate să adauge „scuză-mă", 
copilul nu aşteaptă decît să-si scuze întotdeauna părinţii. 

Am primit, pe această temă, o mărturie, în egală măsură umoristică si profundă. Vă scrie o mamă: 
„Am un fiu care are acum treisprezece ani; cînd avea cinci sau sase ani, cum îl certam si îl dăscăleam 
pentru vreo prostie, începea să rîdă în hohote. Eu eram, bineînţeles, în culmea furiei. L-as fi rupt în bucăţi. 
Dar, după un timp, m-am calmat. Ne-am aşezat pe pat. L-am întrebat de ce a început să rîdă în hohote. 

Mi-a spus: «Mamă, dacă te-ai putea vedea cînd esti furioasă, ai rîde cel mai tare. ..»(...) De fapt, cred 
că nu arătăm prea grozav, cînd ne dăm în halul acesta în spectacol. De aceea, acum cînd are treisprezece 
ani, cînd vreau să-1 cert îi spun: «Hai cu mine, e cazul să mergem în fata oglinzii», si furia scade. Rîdem 
amîndoi..." 

Au reuşit să introducă umorul în tensiunea dintre ei. E foarte bine. 
De fapt, acest copil si-a ajutat mama să-si depăşească furiile. 

O altă scrisoare susţine oarecum contrariul a ceea ce ati explicat pînă acum: „Cum să procedezi cu 
un mezin gelos pe cel mare? (...) Am trei copii, două fete, de doisprezece si nouă ani, si un băiat de trei 
ani. Or, fetita de nouă ani este mereu geloasă pe ceea ce face, spune sau primeşte sora ei mai mare. si 
vă asigur că fac tot ce pot ca să fiu întotdeauna echitabilă. Totuşi, fetita aceasta nu e niciodată mulţumită: 
cum e ultrasensibilă, orice nemulţumire devine o adevărată dramă, cu ţipete, lacrimi, furii. In asemenea 
momente, susţine că nu o iubim destul, că o să plece de-acasă si, dat fiind faptul că este foarte independentă, 
este greu pentru ea să ne asculte. Ce e de făcut?" 

Este clar că această fetită se găseşte într-o situaţie dificilă: este cea de-a doua si de acelaşi sex cu 
sora ei mai mare. Deci, dorinţa ei va fi întotdeauna să o egaleze pe aceasta din urmă. Cînd s-a născut 
frăţiorul ei - primul băiat — , pentru părinţi a fost cu adevărat vorba de un alt copil, căci un al doilea 
copil de acelaşi sex nu este, în bună măsură, decît o repetare a ceva cunoscut. De aceea, cred că gelozia 
a devenit dureroasă pentru această fetită în special după naşterea frăţiorului ei. Mama se înşeală încercînd 
imposibilul pentru a crea echitate: nu există „dreptate" pentru copil. In ochii lui, totul e nedrept atunci 
cînd nu are totul. Ar fî mai bine dacă mama ar spune: „E adevărat, ai dreptate, sînt nedreaptă, sînt foarte 
nedreaptă. Poate nu esti fericită în familia noastră." Dar să stea de vorbă cu ea între patru ochi, nu de 
fată cu sora cea mare sau cu frăţiorul ei. Sau poate tatăl si mama ar trebui să-i spună: „Dacă esti cu adevărat 
nefericită. . . asta e! o să vedem dacă putem face un efort să te dăm la pension. Va fi un mare sacrificiu 
financiar pentru noi, dar dacă crezi cu adevărat că acolo ai fi mai fericită. . . ei bine, o să ne gîndim. . ." 
si mama să nu încerce să fie dreaptă, căci nici lumea nu e dreaptă. De altfel, i se poate da copilului si 
un alt exemplu: „stii, există tări unde e tot timpul soare; si există alte tări unde plouă tot timpul. Tu ai 
vrea probabil să trăieşti în alt loc. Nu esti fericită." Iar apoi, trebuie mai ales, să scoată în evidentă toate 
diferentele dintre ea si sora ei. Doar subliniind deosebirile dintre copii, îi ajutăm pe aceştia să se identifice 
cu ei însisi si nu cu altcineva. Trebuie, de asemenea, evidenţiate toate calităţile pe care le are fiecare. 
Spre exemplu, cînd merg la cumpărături si caută o rochie sau o panglică, orice fleac, mama trebuie să-i 
vorbească fiecăreia, separat, fără să audă sora ei, trebuie s-o întrebe la ureche ce culoare i-ar plăcea. . . 
încurajînd-o să-si formeze gustul, să-i spună ce-i place. Altfel, fetita mai mică va considera că alegerea 
făcută de sora mai mare este cea bună sau că altceva mai bun nu se poate. E un copil prea dependent si 
care suferă mult din această cauză; ea doar face pe independenta, dar nu e asa. Ca si gelozia, dependenta 
are la origine sentimentul (imaginar) al lipsei de valoare. Rolul mamei este acela de a da valoare personală 
fiecăruia dintre copiii săi. Este dureros să-1 invidiezi pe un altul, care rămîne întotdeauna inimitabil. 
E o situaţie frecventă la copii? 

Da, dar în cazul acesta, în plus, copilul simte că mama îsi face sînge rău. Ea consideră gelozia un 
defect, cînd de fapt nu e asa. Este o suferinţă care aşteaptă compasiune si dragoste din partea mamei. E 
o etapă normală, inevitabilă în dezvoltare, cînd e vorba de copii de vîrste apropiate. 

si e grav? 

Nu stiu dacă e grav sau nu. Nu cred; principala cauza este că mama suferă de suferinţa fiicei sale, 
în timp ce, dacă ar ajuta-o vorbindu-i despre această suferinţă, copilul s-ar simţi înţeles. Dar, repet, nu 
trebuie să i se vorbească în fata fratelui sau surorii sale. . . S-ar putea ca totul să se datorească unei gelozii 
a surorii mari pe cea mică. 

Sfatul meu este să nu încerce să fie „dreaptă", ci pur si simplu să o ajute pe fetită vorbindu-i deschis. 
In caz contrar, aceasta va continua să fie mereu nemulţumită. 

O doamnă ne scrie: „Am o fetită de cinci ani ale cărei reacţii mă lasă uneori perplexă. Ce atitudine 
să iau în fata acestei fetite care mă loveşte, sau se face că mă loveşte, cînd îi spun să facă ceva sau cînd 
îi refuz ceva? Acest lucru nu se întîmplă, evident, decît dacă e prost dispusă." si adaugă: „am încercat 
totul: indiferenta, ironia, furia..." 
Credeţi că e vorba despre o bunică sau despre o mamă? 

Tocmai îmi puneam si eu această întrebare. . . 

Atunci, să presupunem că e mama. . . Lucrurile acestea se întîmplă cînd sînt singure sau de fată cu 
alte persoane? 

Nu ne spune. Să mergem totuşi mai departe: „Am încercat totul: indiferenta, furia. . ." si mai ce? 

Ironia 

Ironia. . . cred că, de fapt, amîndouă au intrat într-un fel de joc: care dintre ele îi va comanda celeilalte? 
Trebuie să fie o fetită inteligentă, căci nu e acelaşi lucru să te prefaci sau să loveşti cu adevărat. A te 
preface înseamnă să spui: „Atenţie! eu comand! nu tu." Cînd loveşte cu adevărat, probabil că este enervată. 
Cred că, atunci cînd loveşte cu adevărat, mama trebuie să-i spună: „Uite ce e, eu îti spun lucruri care nu-ti 
plac, dar fac si eu ce pot. Dacă nu esti mulţumită, n-ai decît să mă lasi în pace. N-ai decît să rămîi în 
camera ta, în coltul tău. Dar dacă vii la mine, eu îti spun ce cred." Socotesc că mama trebuie să-i vorbească 
acestui copil si nu să facă pe ofensata, supărata sau mai stiu eu ce. Trebuie să si rîdă cu ea: „Ia te uită, 
mîna ta vrea să mă bată? Tu ce zici?. . .", deoarece copilul poate avea unele reacţii ale mîinii sau ale piciorului 
pe care nu si le poate controla. Pare curios, dar trebuie să i se spună: „Ia te uită, de ce vrea să mă bată 
mînuta asta? Pentru că am spus ceva care nu-ti place? Dar si tu îmi spui cîteodată lucruri care nu-mi plac. 
si eu te bat?" Sau, dacă fetita are un ursuleţ: „Ei bine! Uite, bătaia pe care mi-ai dat-o, i-o dau ursuleţului 
tău. si ursuleţul ce-o să spună?" Trebuie imaginat un astfel de joc; de fapt, cred că această fetită vrea ca 
bunica (sau mama) ei să se ocupe de ea, numai de ea. Din păcate, nu ne spune dacă toate scenele astea 
au loc în public sau dacă e un joc în intimitate. 

Am impresia că si în public, deoarece mama (sau bunica) scrie: „Am încercat totul, schimbînd 
oarecum tehnica, în funcţie de anturaj." Deci, fie că s-a sfătuit cu cei din jurul ei, fie că scena a avut loc de 
fată cu martori. De fapt, se ridică si o altă problemă: corespondenta noastră nu ne scrie dacă are obiceiul să 
o bată des pe fetită. Sau dacă, atunci cînd era micuţă, aceasta era în grija cuiva care o bătea. 
Copiii îi copiază pe adulţi, mai ales cînd sînt mici. Pe această fetită o amuză să ia (împrumute) limbajul 
celor mari. Asta ne uimeşte întotdeauna. De multe ori, unii părinţi vorbesc răstit cu copiii lor cînd aceştia 
sînt mici: „Taci din gură! Nu pune mîna!" etc. si mai tîrziu, cînd copilul lor începe să se simtă un mic 
adult, sînt uluiţi că si el vorbeşte la fel. . . 
Dar bătaia la fund? 
Depinde. 

Consideraţi, în general, că obiceiul de a cîrpi cîteva palme. . .? 
si mamele, cînd au fost mici, au primit uneori cîte una la fund si le-a prins bine. . . Atunci, de ce să 
nu le aplice si copiilor acelaşi tratament? Ele fac ceea ce li s-a făcut si lor. Există si copii foarte sensibili 
în această privinţă: dacă nu li se dă din cînd în cînd cîte o palmă, cred că nu sînt iubiţi. Totul depinde de 
felul de a fi al mamei. In nici un caz nu se poate spune că e bine sau rău. Bătaia la fund e o întreagă 
poveste. 

Dar nu vă şochează? 

Nu. Cred că, dacă se poate, trebuie evitat orice îl umileşte pe copil. Niciodată nu trebuie să-1 umilim. 
Este ceva distructiv, si cînd îl luăm peste picior si cînd sîntem supăraţi. In afară de faptul că bătaia îl 
calmează pe adult si uneori, pentru moment, si pe copil; pe termen lung (or, acesta e scopul educaţiei), 
ea e de cele mai multe ori dăunătoare. Oricum, dacă tatăl sau mama vor să-si pedepsească în felul acesta 
copilul, nu trebuie niciodată să o facă în public. II cheamă deoparte, în camera lui, si îl ceartă. Iar dacă 
pe mamă o mănîncă palma,. . . ce vreţi? Nu o poti împiedica. Asta nu înseamnă că e o mamă rea. Sînt si 
mame care nu-i clintesc copilului lor nici un fir de păr si care sînt, prin cuvinte si atitudine, mult mai 
agresive, ba chiar sadice, decît cele care le trag cîte una la fund. 

E bine să se stie însă că acesta e un semn de slăbiciune din partea taţilor, de pierdere a ceea ce se 
numeşte, asa cum ni s-a scris, self-control. Deci adultul dă un exemplu prost. Un adult care vorbeşte cu 
asprime si agresivitate, care acţionează violent si se lasă pradă unor răbufniri ale firii sale în fata copilului 
nu trebuie să se mire cînd, peste cîteva luni sau cîtiva ani, copilul lui va vorbi sau se va purta la fel cu 
cei mai slabi decît el. Asa cum am mai spus, pentru orice copil mic, tot ce face adultul este „bine", fără 
nici o deosebire: iar copilul, mai devreme sau mai tîrziu, îl va imita, si în relaţia sa cu adultul si cu ceilalţi 
copii. 

în orice caz, ca să revenim la bătaia la fund, atunci cînd adultul, pierzîndu-si self-controlul, nu se 

poate stăpîni, nu trebuie să-si găsească scuza ieftină că o face pentru educaţie: pentru că nu e adevărat, 
si, cel puţin, să nu amîne niciodată: astă seară sau sîmbătă ai să-ti iei porţia. In cazul acesta e vorba de 
o atitudine perversă, care produce plăcere adultului si care îl va perverti deci pe copil, o atitudine umilitoare 
pentru amîndoi si antieducativă; cînd copilul se teme de adult, îsi pierde repede stima pentru el si îl judecă 
asa cum e: o fiinţă slabă, incapabilă să se stăpînească, sau, si mai rău, un sadic rece. 

Despre curăţenie 

De data aceasta, am în fată o mărturie. Voi rezuma această lungă scrisoare, care vine din partea unei 
mame cu cinci copii. Cel mare are zece ani, iar ultimul, douăzeci si cinci de luni. Problema este, de fapt, 
cum învaţă copiii să nu facă pe ei. Prin cei cinci copii, această mamă a făcut cinci experienţe diferite, si 
anume: cu primul a fost foarte insistentă, 1-a dus mereu la oliţă si 1-a certat cînd făcea pe el sau nu voia 
să se aşeze pe oliţă. Cu al doilea. . . 

Da, dar de la ce vîrstă? Nu spune? 
Ba da, cred că da. Dar ca să vedem va trebui să citim scrisoarea pe îndelete. 
Ne interesează mai ales cel mare, deoarece următorii sînt educaţi prin identificare. 

Am găsit! „Am cinci copii, destul de apropiaţi ca vîrstă, cel mare are zece ani, iar ultimul douăzeci 
si cinci de luni. Intre primii doi e o diferenţă de un an. Ca multe alte mame, eram dornică să-mi văd primul 
băiat cît mai repede curat, mai ales că surioara lui a venit pe lume imediat după el. Asa că m-am încăpăţînat 
să-1 pun pe oliţă cît de des am putut, cîteodată din oră în oră, certîndu-1 si cînd nu făcea nimic si cînd 
făcea pe el. După un an de eforturi, am reuşit; fix la doi ani, ziua, si la doi ani si jumătate, noaptea. Deci, 
nu am de ce să fiu mîndră", spune ea. Asta a fost cu primul copil. Pe urmă, a inversat puţin sistemul. II 
punea pe oliţă, dar nu-1 mai certa pe copil, sau îl certa, dar nu-1 mai punea pe oliţă etc. si asa pînă la 
ultimul, al cincilea, pe care 1-a lăsat în pace: nu 1-a pus deloc pe oliţă. Concluzia ei este următoarea: toti 
copiii au încetat să mai facă pe ei ziua la doi ani, si noaptea, la doi ani si jumătate. 

Este foarte amuzant si instructiv, îi mulţumim acestei mame pentru mărturia ei. 
Tot ea adaugă: „Nu cred că merită să te străduiesti atîta ca să nu mai facă pe el." 
Aceste mărturii vor consola, cu siguranţă, multe mame care îsi fac atîta sînge rău pentru copilul lor, 
care încă mai face pe el. Trebuie să spun, de asemenea, că această mamă a avut noroc că primul ei copil 
n-a mai făcut pipi în pat, deoarece a început să-1 înveţe prea repede cu oliţa. Doar în jurul vîrstei de doi 
ani, din momentul în care copilul este în stare să urce si să coboare singur pe o scară, o scară de zidar, 
pînă la ultima treaptă de care se prinde cu mîinile, doar atunci sistemul său nervos este dezvoltat suficient 
pentru ca el să poată, dacă este atent, să-si controleze reflexele sfincteriene. înainte, e prea devreme. Această 
mamă a avut un al doilea copil după un an; cred că cel mare a resimţit ca pe ceva foarte plăcut interesul 
pe care mama sa 1-a arătat pentru funduletul lui; în felul acesta, îi acorda o atenţie deosebită. 
Cred că, fără să-si dea seama, ea a făcut pentru primul ei copil un lucru foarte abil, pentru că în felul 
acesta el a continuat să retină atenţia mamei si după naşterea fratelui său. Ceilalţi copii cresc prin identificare 
cu cel mare. Toti vor să facă, cît de repede pot, la fel de bine ca si cel mai mare. Evident că nu reuşesc, 
ziua, înainte de douăzeci si una de luni, la fete, si douăzeci si trei de luni, la băieţi; băieţii sînt în urma 
fetelor. Dar se pune o întrebare: dacă nu cumva acest prim copil este ceva mai perfecţionist, mai puţin 
liber si suplu în mişcările sale decît ceilalţi? Dacă nu, e perfect. Oricum, este într-adevăr păcat să pierzi 
atîta timp cu oliţa, cînd sînt atîtea lucruri de făcut pentru ca mîinile, gura, vorbirea si întregul corp să 
cîstige în îndemînare. . . Cînd copilul îsi foloseşte bine mîinile, cînd se mişcă uşor si îsi coordonează liber 
si fără efort mişcările, cînd are un tonus bun si vorbeşte bine, ajunge să vrea singur să nu mai facă pe el, 
să procedeze ca adulţii, adică să meargă la toaletă. Profit de ocazie să spun că mamele nu ar trebui niciodată 
să aducă oliţa în bucătărie sau în camera copiilor. Aceasta trebuie să aibă locul ei în baie, cu excepţia 
nopţii, iar copilul - doar dacă e foarte frig, în timpul iernii, desigur, - să meargă întotdeauna la baie cînd 
are nevoie si nu în încăperile unde se stă sau se mănîncă. 

Cine părăseşte pe cine? 

Iată o mamă care are un copilaş de trei luni: ea ne spune că acesta va fi dus la cresă si vă întreabă 
cum să netezească această tranziţie între viata din mijlocul familiei si intrarea la cresă. Ne mai spune că 
toti cei din jurul ei se străduiesc să-i explice cît de rele sînt cresele pentru copii, dar ea nu vrea să renunţe. 
Vă întreabă dacă, de exemplu, ar trebui să se ocupe mai puţin de copilul ei în săptămîna de dinaintea 
intrării la cresă sau dacă, profitînd de zilele de sărbătoare, ar trebui să-1 lase pe copil cît mai mult la rude, 
la bunici de pildă. 

Categoric nu. Această mamă trebuie să se ocupe de copilul ei. . . Cred că este mai important să meargă 
împreună cu el la alţii, si să nu-1 lase în grija altora si să plece. Pentru sugar, nu e defel acelaşi lucru să 
fie lăsat împreună cu alţii de seama lui, asa cum va fi la cresă peste trei luni, sau să fie părăsit de persoane 
adulte. Dar dacă acest copil o va vedea mereu pe mama lui că stă de vorbă cu alti adulţi, si nu rămîne 
singur cu ea, îi va fi cu siguranţă mult mai uşor. De altfel, toti sugarii ar trebui să meargă deseori în vizită 
la alte persoane împreună cu mama lor. De cîte ori mama merge undeva, ar trebui - dacă e posibil - săi 
ia cu ea si în felul acesta el îsi va cunoaşte unchii, mătusile, bunicile etc. Dar asta nu înseamnă că trebuie 
să-1 lase si să plece. Nu e mai puţin adevărat că asta este o vîrstă nepotrivită pentru a da un copil la cresă. 
E prea mic? 

Nu, nu din cauza asta; dimpotrivă, copiii pot fi dati la cresă foarte devreme. Copilul se obişnuieşte 
repede cu acest ritm. Dar e o vîrstă cînd va simţi foarte mult lipsa mamei sale. Deci, trebuie pregătit în 
acest sens. . . Nu ne spune cumva ce muncă va face si dacă va fi ocupată tot timpul? 
După cîte mi se pare, tine să nu-si abandoneze activitatea pe care o desfăşoară în prezent. Cred că 
este în concediu de maternitate, dar vrea neapărat să-si reia activitatea. 

Copilul se va obişnui cu noua situaţie în cîteva săptămîni, dar va trebui ca mama lui să îi explice: 
„Sînt obligată să merg să lucrez. îmi pare foarte rău că te duc la cresă, dar acolo ai să-ti faci prieteni, ai 
să întîlnesti alti copii ca tine." Să îi vorbească des despre ceilalţi copii si să meargă cu el în parc să-i vadă 
împreună cu mamele lor; să-i numească „ceilalţi copii", „micii prieteni", „colegii", „fetitele", „băieţeii" 
etc. Să nu-i spună niciodată că unul sau altul dintre copii este mai drăguţ decît el; copilul trebuie să stie 
că, pentru mama sa, el este cel mai important, chiar dacă de fată cu el si cu o altă mamă ea vorbeşte si 
cu un alt copil. 

In orice caz, nu trebuie să-i arate mai puţin interes sau să se ocupe mai puţin de el... 

Cu siguranţă, nu. La cresă, asistentele medicale se ocupă imens de sugari. Atunci, ea de ce nu? Evident, 

în prezenta lui, vorbindu-i mereu, ea trebuie să se ocupe si de casă, ca toate femeile: acestea fac multe 

alte lucruri, ocupîndu-se în acelaşi timp si de copiii lor. 

Aceste probleme, legate de despărţirea de un sugar, revin foarte des. 

Am aici două scrisori în acest sens. Una vine din partea unei bunici care vă scrie: „Urmează să am 
grijă de nepoţica mea începînd cu luna ianuarie. Ati putea să-mi spuneţi ce măsuri trebuie luate în vederea 
acestei schimbări din viata ei?" Copilaşul va avea atunci de-abia trei luni. 
si nu ne spune dacă fetita îsi va vedea sau nu zilnic părinţii? 

Se pare că da. Dar nu dă prea multe amănunte: „O să stea la mine de la ora opt dimineaţa la cinci 

si jumătate după amiaza, în afară de miercuri, sîmbătă si duminică, deci în acest timp altcineva va avea 

grijă de ea, va avea alt pătut si altă ambiantă". 

Atunci, este o situaţie despre care am mai vorbit: copilaşul ar trebui încă de acum dus de mama sau 
de tatăl lui să stea cîteva ore la bunica. Să se obişnuiască cu atmosfera. Iar mama să-i spună: „Vezi, acum 
sîntem la bunica ta." Din ceea ce ne scrie, aceasta se va ocupa de fetită doar peste zi si nu zilnic. E perfect. 
Copilul trebuie prevenit. Trebuie să intre în contact cu acest cadru nou prin prezenta si vocea tatălui său, 
prin prezenta si vocea mamei sale. si pe urmă, e bine să aibă la el cîteva lucruri de la mama sa, să-i poată 
simţi mirosul, precum si cîteva jucării pe care le are acasă, care să fie duse si aduse de fiecare dată la si 
de la bunica, dar si jucării pe care le va găsi întotdeauna acolo si pe care, după un timp, le va aduce acasă 
la părinţii săi, tot asa cum altele vor fi duse si lăsate la bunica. De asemenea, va avea si un obiect preferat 
pe care-1 va duce si aduce cu el, de la mama la bunica si de la bunica la mama. Acest copil va avea pur 
si simplu două locuri, unde se va simţi la fel de bine. El trebuie să simtă continuitatea persoanei sale între 
cele două locuri. In felul acesta, se va acomoda foarte uşor. Ar fi bine ca fiecare, si bunica si părinţii, să 

aibă stabilite zilele în care plimbă copilul. 

Deci, nu e nimic dramatic. Cealaltă scrisoare e din partea unui tată. El merge ceva mai departe decît 
bunica din scrisoarea precedentă, dar tot în legătură cu despărţirea de copil: „Care ar putea fi consecinţele 
imediate, dar mai ales pe termen lung, asupra unui copil care, la douăzeci de luni, va fi despărţit timp de 
trei luni si jumătate de părinţii săi?" 

Douăzeci de luni... probabil că deja merge, aleargă si vorbeşte. Deci, chiar dacă încă nu vorbeşte 
foarte bine, limbajul lui poate fi uşor înţeles. Acest copil trebuie pregătit, trebuie să i se vorbească despre 
schimbarea care îl aşteaptă. Să fie condus, acolo unde urmează să stea în această perioadă, de mama sau 
de tatăl lui si îsi vor lua rămas bun de la el chiar dacă acesta va plînge; să nu plece cînd copilul doarme 
sau cînd nu-i vede că pleacă. Apoi să-i scrie scrisori, să-i facă desene; să-i trimită biscuiţi, bomboane, în 
mod regulat si cel puţin o dată pe săptămînă; copilul trebuie să primească de la părinţii lui semne că se 
gîndesc la el. Acesta este lucrul cel mai important. Douăzeci de luni este o vîrstă foarte potrivită pentru 
a suporta o despărţire... Părinţii trebuie să-si manifeste în permanentă prezenta, dovedindu-i că s-au gîndit 
la el. si pe urmă, nu trebuie să se mire atunci cînd copilul nu e mulţumit. Acesta este, evident, felul lui 
de a reacţiona. E mult mai bine dacă un copil reacţionează la o despărţire. Iar cînd îsi va revedea părinţii, 
dacă e îmbufnat, aceştia trebuie să-1 înţeleagă, să stea de vorbă cu el, să nu-i reproşeze nimic. Totul va 
trece repede. Din moment ce această despărţire nu poate fi evitată, foarte bine, va fi o încercare pe care 
trebuie s-o treacă. încercarea la care va fi supusă bunica, sau persoana la care va petrece această perioadă, 
va fi probabil mai dificilă decît a lui, cînd el o va părăsi. Nu va trebui luat de acolo brusc. Iar părinţii vor 
trebui să vorbească după aceea cu el despre această despărţire, despre bucuria revederii fără să spună 
unuia si altuia, de fată cu el, că a părut indiferent atunci cînd s-au reîntîlnit. 
O altă mamă ne scrie următoarele: „Am un băietei de doi ani si jumătate. Cînd avea vîrsta critică 
de şapte luni, l-am abandonat trei zile pe săptămînă." 

Se vede din capul locului că mama se simte vinovată, deoarece spune „l-am abandonat" si nu „l-am 
lăsat în grija cuiva" de dimineaţa pînă seara. 

Deci, din motive profesionale, si-a lăsat copilul în grija cuiva: „Trebuie să adaug că am o situaţie 
privilegiată, deoarece sînt profesoară. Prin urmare, îmi pot petrece toate vacantele cu copilul." In al doilea 
an, cum avea program aproape în fiecare zi, si-a lăsat copilul în grija cuiva. Totul a decurs normal. Apoi, 
anul acesta (copilul are doi ani si jumătate): „Am întrerupt serviciul, dar am vrut să-mi duc copilul la 
grădiniţă ca să fie în contact cu alti copii." 
Tocmai în perioada în care nu mai lucrează? 
Da. 

Ca să vezi! E curios. 

I-a explicat copilului că grădiniţa este un loc unde te simţi bine, unde îti faci mulţi prieteni: „Din 
nefericire, spune ea, după prima zi, copilul refuză sistematic să mai meargă la grădiniţă si plînge tot timpul." 
Mama vrea să stie dacă trebuie să insiste sau dacă, dimpotrivă, să mai aştepte cîteva luni înainte de a 
face o nouă încercare. 

Cred că această mamă înţelege foarte bine problema cu care se confruntă. Copilul ei era în grija cuiva... 
Am văzut că are sentimentul că 1-a abandonat. Cu toate acestea, copilul părea că se simte bine acolo. Nu 
ne spune dacă mai erau si alti copii sau dacă era singur... Fără îndoială că, pentru el, la doi ani si jumătate, 
e de neînţeles faptul că trebuie să meargă la grădiniţă cu alti copii, în timp ce mama, cu care acum se 
obişnuise să stea în fiecare zi, rămîne acasă; tocmai pentru că ea ar fi putut să facă cu el tot ce se face 
într-o grădiniţă, fără să mai punem la socoteală tot ce nu se poate face acolo si anume să stea de vorbă 
cu mama lui si să participe la treburile ei, cumpărături, mîncare, curăţenie... 
Am impresia că a decis asa pentru a-i permite să intre în contact cu alti copii. Nu mai are fraţi. 
Tocmai, de vreme ce este o mamă care stie să se ocupe de copii... Ar putea trece cu siguranţă acum 
la un alt gen de relaţii materne, un stil pe care nu-1 putea adopta persoana ce avea grijă de el. Din moment 
ce mama stă acum acasă, nu spun să-1 ducă din nou acolo, dar să nu elimine complet această persoană, 
să-1 lase la ea una sau două după-amieze pe săptămînă, de pildă. In felul acesta, mama se va putea odihni 
puţin. Din ce cauză a întrerupt serviciul? Probabil ca să se odihnească sau din alt motiv, despre care nu 
vorbeşte. Deci, poate va reuşi să se ocupe de fiul ei dar, în acelaşi timp, deoarece acum el stie ce înseamnă 
grădiniţa, îl va pregăti, obisnuindu-1 să se joace, să deseneze, să cînte, să fie atent la anumite lucruri. 

Trebuie de asemenea să spun că la doi ani si jumătate este cam devreme pentru grădiniţă. 
De fapt, un copil nu poate fi dus la grădiniţă la doi ani si jumătate decît dacă este deja obişnuit să 
se joace cu alti copii, atît acasă cît si în altă parte, si va merge acolo, atras fiind de compania unui alt 
copil pe care îl cunoştea dinainte sau a unui copil mai mare pe care vrea să îl imite. Doi ani si jumătate 
- e prea devreme. 

In general, care este, după părerea dumneavoastră, vîrsta ideală pentru a duce un copil la grădiniţă? 
Nu putem vorbi despre un copil în general. Fiecare copil e diferit. Există copii care îsi petrec foarte 
bine timpul acasă, cînd au fost învăţaţi cum să si-1 petreacă si, mai ales, cînd fac împreună cu mama lor 
tot ce face ea în gospodărie. Copilul trebuie să fie foarte îndemînatic acasă, să stie să-si găsească singur 
o ocupaţie, să se joace singur, să vorbească despre ce face, să imagineze povesti împreună cu ursuleţii, 
cu păpuşile, cu masinutele sale; să inventeze jocuri, singur sau cu altcineva care, în timp ce lucrează alături, 
intră în joaca lui: învaţă, în felul acesta, să coopereze, curăţă legume cu mama, face cumpărături, observă 
lucrurile de pe stradă. Doar după această fază va fi interesat de grădiniţă, după ce, în prealabil, a fost de 
multe ori în parc să se joace fără restricţii cu alti copii, obisnuindu-se să vină la mama lui ori de cîte ori 
apăreau mici conflicte în urma cărora mama îl consola si îi explica experienţa pe care tocmai a trăit-o. 
Deci, ce vîrstă? 

Trei ani, pentru un copil dezgheţat, trei ani e bine. Doi ani si jumătate cred că e prea devreme, mai 
ales dacă e vorba de un copil singur la părinţi, care va trebui mai întîi să se obişnuiască cu compania 
altor copii. 

Pe de altă parte, există o vîrstă limită care nu trebuie depăşită? Un copil nu trebuie ţinut acasă prea 
mult, nu-i asa? 

Nu, dar asta depinde si de felul în care copilul e obişnuit să-si petreacă timpul acasă si de cît cunoaşte 
din lumea de afară, vecinii, strada, parcul etc. Altădată, copiii mergeau la scoală la sase ani pentru că 
înainte făcuseră acasă, în familie, cu persoane din anturaj, tot ce se face azi la grădiniţă. Pentru copil, 
familia nu se reduce la mamă si la tată. Erau bunica, unchii, mătusile, verişorii, vecinii. Precum si participarea 
copilului la treburile casei. In felul acesta, el era bucuros să meargă să înveţe să citească si să scrie, deoarece 
stia deja să facă multe lucruri: cînta cîntecele, dansa, stia să se joace singur si să fie folositor... In sfîrsit, 
tot ce e în stare să facă un copil cu corpul lui, cu inteligenta sa manuală si corporală îl face să fie cu 
adevărat un mic prieten în viata de fiecare zi. Oricum, la doi ani si jumătate - cu excepţia unor copii 
deosebit de dezgheţaţi si foarte dornici să fie tot timpul în contact cu alţii de vîrsta lor - este prea devreme 
pentru grădiniţă. 

Fiecare doarme altfel 

Iată o contestare a ceea ce ati spus cînd vorbeaţi despre somnul copilului; ati afirmat că un copil 
poate să adoarmă oriunde atunci cînd îi e somn si că, dacă îl duci în pat, dacă îl „obligi" să meargă să 
„adoarmă" în camera lui e ca si cum l-ai duce în pustiu. Or, o mamă ne scrie: „Am un băietei de şaisprezece 
luni. Acest copil nu vrea să adoarmă dacă nu e în patul lui, deci în camera lui, cu excepţia drumurilor 
lungi cu maşina. Dar cînd e cu alţii, vrea neapărat să participe la atmosfera generală si face eforturi ca 
să rămînă treaz." Deci această mamă consideră că prezenta adulţilor împiedică somnul copilului său; iar 
somnul este unul dintre aspectele esenţiale ale dezvoltării unui copil la această vîrstă. 
Are perfectă dreptate. Generalizăm mult prea mult. Sînt unii copii care, încă de la naştere, adorm 
atunci cînd le e somn, în ritmul lor, acolo unde îi pui. Nu e cazul acestui copil. El e, probabil, deosebit 
de interesat de relaţia cu adulţii. Nici un copil nu seamănă cu altul, si, cu siguranţă, mama lui 1-a obişnuit 
de mic să doarmă numai în patul lui. Foarte bine! Această mamă are dreptate. L-a obişnuit cu un anumit 
ritm de viată. De ce nu? Dacă ea a înţeles că după ce îl duce în camera lui adoarme, foarte bine, să procedeze 
în continuare asa si să nu-si facă nici o problemă. Sînt încîntată cînd oamenii contestă ce spun eu. E adevărat 
că am vorbit la modul general: stiu că la tară, copiii dorm în camera mare de cînd sînt sugari, pentru că 
e singura încăpere încălzită. Cînd primii mei doi copii erau mici, era în timpul războiului si nu puteam 
încălzi decît o singură cameră, cea în care stăteam toti. Astăzi nu mai sîntem în aceeaşi situaţie, si apoi, 
există copii deosebit de excitabili, iar alţii mai indiferenţi, care pot să doarmă oriunde cînd le e somn. 
Din cîte ni se spune, acest copil doarme în maşină, în timp ce alţii, dacă sînt în maşină nu vor să doarmă. 

Pe de altă parte, trebuie să mai spunem o dată, nu e nimic rău să lasi un copil să doarmă într-o încăpere 
în care mai sînt si alte persoane. 

Băieţelul cu pricina a fost învăţat să adoarmă în patul lui. In relaţia cu patul lui sau cu maşina este 
puţin cam maniac. De ce nu? Pare să se fi obişnuit cu nişte ritmuri care i-au fost imprimate de cînd era 
foarte mic. Dar poate se va schimba! Deocamdată, rămîne în patul lui, dar e foarte posibil ca într-o bună 
zi să renunţe si să vină în cameră cu ceilalţi. Cred că nu e nici o supărare si nici nu trebuie să ne mirăm. 
De asemenea, acest copil trebuie să aibă propriile lui iniţiative în raport cu adulţii care, dacă nu sînt deranjaţi, 
trebuie să-1 lase să le ia singur. Atunci cînd un copil are „obiceiuri", e mai puţin adaptabil la schimbare decît 
un altul. Nu se simte în siguranţă prin propriile lui forte, în orice situaţie. 

Acesta a fost răspunsul la scrisoare. Dar am putea, probabil, lărgi puţin discuţia, vorbind despre somnul 
la copil, despre importanta, durata lui... 

E foarte greu de precizat. Personal, am trei copii, si fiecare a dormit altfel. Bineînţeles, după o anumită 
oră, erau toti în camera lor, dar nu toti în pat. Nu cred că e bine să duci copiii la culcare înainte ca tatăl 
lor să se întoarcă acasă. In schimb, poti să-i lasi în halat prin cameră, dacă nu vor să meargă în pat. Dacă 
sînt foarte obosiţi, cu atît mai bine, să doarmă. Copiii care nu sînt niciodată pusi în pat, merg din proprie 
iniţiativă de îndată ce pot să se urce singuri. De aceea, sînt foarte bune paturile fără gratii si nu prea înalte, 
cu un scaun alături pentru jucării si cărţi cu poze, la care se uită înainte de a adormi si cînd se trezesc 
dimineaţa. 

Trebuie mers pînă acolo încît să fie treziţi atunci cînd tatăl ajunge acasă? 
Dacă au adormit deja, bineînţeles că nu. Insă tatăl poate să le spună: „Am să vin să vă spun noapte 
bună cînd mă întorc". Atunci, dacă copilul este în pat si dacă se trezeşte si vine să-1 vadă pe tata, cred că 
e bine să i se dea voie să stea puţin în camera în care sînt adulţii, pentru că un copil are mare nevoie să- 
si vadă tatăl, nu-i asa? Să i se dea voie, cinci, zece minute... Aceasta se poate încheia cu un pahar cu 
lapte, băut înainte de a se reîntoarce în pat. Un copil doarme mult mai bine cînd s-a trezit, asa, cu o bucurie 
si i se dă ceva înainte de a merge la loc în pat; o felie de pîine, o prăjiturică, ceva de băut. Cu o luminiţă 
slabă în cameră, cu jucăriile în jurul său, va adormi cînd îi va fi somn. 

Dar e adevărat si faptul că trebuie să stie să respecte orele pe care părinţii le petrec împreună. Adulţii 
au nevoie de odihnă si de a fi împreună, fără prezenta copiilor. 

Intr-o altă scrisoare sînteti întrebată dacă faptul că doarme în camera părinţilor poate avea repercusiuni 
asupra „sănătăţii mentale" a unui copil de cinci-sase ani. 

In primul rînd, scrisoarea nu spune dacă această familie are suficient loc sau dacă locuiesc toti întro 
singură cameră. Este, într-adevăr, preferabil ca noaptea copilul să nu fie părtaş la intimitatea si somnul 
părinţilor săi. Dacă nu se poate altfel, nu trebuie în nici un caz să doarmă în acelaşi pat cu părinţii, dar 
să nu fie certat dacă îsi exprimă această dorinţă; trebuie să i se vorbească si să i se spună, de pildă, că 
atunci cînd tatăl lui era mic - dacă e un băiat — , acesta dormea în patul lui; iar dacă e o fetită, să se 
împace cu ideea că e fetită si să nu se joace de-a tata sau de-a mama cu celălalt părinte, ca si cum ar fi 
mare. 

si alte întrebări revin foarte des. O fetită - care are acum zece ani si jumătate - avea aceeaşi cameră 
cu fratele ei de sase ani. Dar, într-o zi, părinţii au aranjat o cameră pentru ea. Iar ea vrea să se întoarcă 
si să doarmă în aceeaşi cameră cu fratele ei pentru că singură în camera ei îi este frică. Ce trebuie făcut? 
In primul rînd, se pare că părinţii i-au pregătit această cameră separată desi copilul nu a cerut asa 
ceva. Cred că ar fi mult mai înţelept ca aceşti copii să fie lăsaţi să doarmă în aceeaşi cameră, pînă cînd 
fetita devine nubilă. Pentru băiat, nu contează încă... 
Nubilă înseamnă...? 

înseamnă o fată care are ciclu: deci, momentul cînd nu mai e o fetită. In acest moment (poate chiar 
înainte), va fi foarte bucuroasă să aibă camera ei, ca si băiatul, de altfel. Dar, deocamdată, de ce nu face 
mama din cealaltă cameră un loc dejoacă? O cameră pentru lucru si somn, cealaltă pentru joacă. Ar fi 
mai înţelept: pentru moment, copiii nu trebuie despărţiţi, nefiind decît doi în această familie. Dacă ar fi 
mai multe fete si un singur băiat, ar fi o cameră pentru el si camera fetelor. 

Pe de altă parte, există multe scrisori care pun problema angoaselor nocturne. Acest lucru mi se pare 
întotdeauna legat de o problemă deosebită pe care o are copilul; fetita de mai înainte, care avea zece ani 
si jumătate, era pentru dumneavoastră un caz limpede: avea angoase din cauza schimbării ambiantei. 

In mod sigur, si mai ales pentru că nu ea dorise acea schimbare... 

Există si alte explicaţii pentru angoasele nocturne? 
Evident. Coşmarurile sînt un lucru banal în jurul vîrstei de şapte ani, ba sînt chiar necesare. Cred că 
în acest caz e vorba totuşi de o fetita care a „coborît" cam mult către vîrsta fratelui ei; în timp ce el, fratele, 
se pare că „a tins în sus", pentru a fi de vîrsta surorii lui. Sînt de părere că, înainte chiar de a fî despărţiţi, 
aceşti doi copii ar trebui să aibă prieteni diferiţi, în loc să fie îngemănaţi în mod forţat, asa cum au fost 
ei de la o vîrstă fragedă. Despărţirea nu poate fi grăbită dacă pînă acum au fost obişnuiţi să stea tot timpul 
împreună. Acest lucru se va face lent, printr-o modificare a psihologiei copilului, modificare datorată în 
mare parte prietenilor săi: copilul are întotdeauna nevoie de un prieten cu care se înţelege bine - ceea ce 
în jargonul nostru numim „eul auxiliar". Copiii au nevoie de companie. In cazul nostru, ei sînt cu siguranţă 
mai fericiţi să doarmă în aceeaşi cameră. Pînă acum, fiecare e în situaţia de a fi eul auxiliar privilegiat 
al celuilalt, si nu printr-o despărţire bruscă vor fi ajutaţi, ci învătîndu-i să trăiască despărţiţi în timpul 
zilei, - cu ocazia week-end-urilor si a vacantelor, fiecare să-si facă prieteni si tovarăşi de joacă diferiţi. 
Dar cînd e vorba, de exemplu, de doi băieţi, pînă la ce vîrstă doi fraţi pot să împartă aceeaşi cameră? 
Toată copilăria si chiar si adolescenta. Se poate face în asa fel, de pildă, încît să existe posibilitatea 
unei separări în cameră astfel încît, de la locul unde lucrează unul, lumina să nu-1 deranjeze pe celălalt 
care are un alt ritm de lucru si de somn. Nu cred deloc că e rău ca doi copii de acelaşi sex să doarmă în 
aceeaşi cameră. Desi poate deveni o problemă, începînd de la pubertate. Important rămîne însă să fie 
izolaţi în timpul somnului. Nu cred că paturile suprapuse reprezintă o soluţie fericită, desi pe copii îi amuză 
cînd sînt mici. In paturile suprapuse, în timpul somnului, toate mişcările unuia se transmit celuilalt, dacă 
paturile nu sînt bine fixate în perete. In timp ce doarme, oricine face o regresie, iar copiii care dorm în 
acest gen de paturi rămîn dependenţi unul de altul, o dependentă impusă de tipul de mobilier în care dorm. 
Paturi care intră unul în altul sînt preferabile cînd nu există prea mult spaţiu; cu atît mai mult cu cît este 
mai comod pentru făcutul patului, si mai comod cînd unul din copii e bolnav si trebuie să stea în pat. 
Nu este bine ca doi copii, chiar de acelaşi sex, gemeni sau de vîrste diferite, să doarmă în acelaşi 
pat. Soluţie care avea mai puţine inconveniente la tară (si nu întotdeauna) decît la oras, unde promiscuitatea 
este permanentă (sau aproape) în timpul zilei. Fiecare trebuie să-si aibă locul său noaptea, fără să se 
ciocnească mereu de corpul celuilalt. In timp ce dormitul în aceeaşi cameră nu e defel acelaşi lucru si nu 
e dăunător, doar dacă fratele cel mare este deja adult în timp ce celălalt este încă un copil. 

A „iubi", a „dori" 
(Treziri nocturne) 

Să ne întoarcem la trezirile din timpul nopţii; la acei copii care se trezesc în plină noapte si încep să 

plîngă. 

La ce vîrstă? 

O fetită de trei ani care de altfel este foarte echilibrată, ne spune mama. Cu toate acestea, de trei luni 
se trezeşte în fiecare noapte. Atunci, mama a făcut o mică anchetă printre prietenele ei, care au si ele 
copii mici ce se trezesc de trei sau patru ori pe noapte: „Am consultat medicul pediatru si i-am spus că 
nu pot fi de acord cu aceste treziri, pentru că nu am să rezist mult timp în ritmul ăsta. I-am cerut calmante 
pentru copil, dar nu mi-a dat. Cu toate acestea, eu sînt pentru calmante si pentru scutece, în timpul nopţii." 
De ce această întoarcere la scutece? Nu văd legătura. 
Mărturisesc că mi se pare si mie ca nuca-n perete... 

E vorba de o fetită mare, care are deja trei ani; nu e ca în cazul trezirilor nocturne ale sugarilor... si 
a început doar de trei luni... Or, trei ani este vîrsta la care copilul este interesat de diferenţa dintre sexe. 
E vîrsta la care o fetită îsi iubeşte cu patimă tatăl. Mama din scrisoare nu ne vorbeşte despre soţul ei dar, 

cu siguranţă, în timpul nopţii ea este în pat cu el. Cred că si fetita ar vrea să aibă pe cineva alături cînd 
doarme, ca si mama ei. 

De altfel, această mamă ne spune că atunci cînd fetita se trezeşte, începe să strige: „Mamă!", „Mamă!" 

sau „Apă" sau „Tată!" si dacă nu i se răspunde e o adevărată dramă, ţipete si asa mai departe. 

Ar fi de un real ajutor pentru fetită dacă, din cînd în cînd, ar merge să o liniştească tatăl ei, spunîndui: 

„Sst! Mama doarme. Toată lumea trebuie să doarmă. Dormi si tu!" De asemenea, mama ar putea face 
mici aranjamente în camera copilului. De exemplu, să-i pună pe o măsuţă, lîngă pat, un pahar cu apă. 
De multe ori, acel „pipi în pat" (mă gîndesc la asta din cauza scutecelor despre care vorbeşte mama) dispare 
cînd copilul are apă la îndemînă. Lucru cu totul paradoxal pentru părinţi. Explicaţia constă în faptul că, 
neliniştit sau angoasat, copilul are nevoie de apă. Or, mijlocul imediat de a „face" apă este acela de a 
face pipi în pat; iar altul ar fi să bea. Ei bine, dacă copilul care are obiceiul să facă pipi în pat are un 
pahar cu apă lîngă el, va bea. Probabil e un copil care are spaime nocturne; la trei ani e normal. Ele reapar 
pe la şapte ani, mai ales sub formă de coşmaruri. La trei ani sînt trezirile: îsi caută mama, vrea să fie 
iarăşi mic ca să stea tot timpul lîngă ea; pentru că e vîrsta cînd copilul creste si începe să devină conştient 
că e fetită sau băiat. In timpul zilei unul din părinţi se poate juca cu el de-a baba oarba, făcînd întuneric 
în cameră. Legaţi la ochi, se prefac că e noapte, se ridică, se aşează, aprind, apoi sting lumina etc. Dar 
nu se mai duc să-1 trezească pe tata sau pe mama. Cred că, prin joc si în urma unor explicaţii, copilul va 
înţelege că trebuie să-i lase pe părinţii săi în pace; fetita, cînd va fi mare, va avea si ea un sot, dar acum 
e mică, chiar dacă nu mai e un bebeluş. 

Cred că e o fetită care nu are încă suficientă autonomie fată de mama ei. De pildă, să aleagă singură 
cu ce să se îmbrace, cum se piaptănă, să facă o mulţime de lucruri pentru ea. Este vîrsta cînd începe 
cochetăria. Mamele îsi pot ajuta mult copiii să nu mai aibă aceste întoarceri nocturne la „cuib", dacă în 
timpul zilei îi ajută să fie independenţi. Cam asta e! Ce să vă mai spun? Nu înţeleg deloc povestea cu 
scutecele. Dacă au ajuns acolo, înseamnă că fetita mai face încă pipi în pat? 
Se pare că da. 

De fapt, copilul e neliniştit deoarece îi vine să facă pipi noaptea? 

Cred că mama vorbeşte despre scutece pentru noapte pentru ca fetita să nu mai aibă motiv să se 
trezească... 

Tocmai asta e, această fetită vorbeşte de pipi pentru că în mintea ei diferenţa sexuală este o diferenţă 

de pipi. Cred că mama trebuie neapărat să îi explice că băieţii si fetele au sexe diferite, să pronunţe cuvîntul 

„sex" si să-i spună că asta nu are legătură cu pipi; că este o fetită drăguţă si va fi o domnişoară, iar apoi 

o femeie, ca si mama ei. Dar poate că lucrurile se explică si prin faptul că această fetită de trei ani doarme 

încă într-un pat cu gratii si nu poate coborî singură să facă pipi. Dacă e asa, tatăl poate să scoată gratiile 

sau să schimbe patul. 

Un cuvînt si despre calmante. 

Medicul are perfectă dreptate: calmantele nu o ajută decît pe mamă. Dar tot asa ar ajuta-o, fără săi 
facă rău copilului, dacă fetita ar merge uneori să doarmă în altă parte, de pildă la o prietenă bună. In 
cazul în care copilul ar merge să doarmă la o verisoară sau la o prietenă, în opt zile totul s-ar termina. 
Pentru că această fetită este singură si, la trei ani, geloasă pe cei doi care sînt împreună în pat. In orice 
caz, nu trebuie nici certată, nici calmată, ci trebuie înţeles ce se petrece în ea cu ocazia mutaţiei care are 
loc la trei ani: fie din cauza creşterii corpului său, strîmtorat într-un pat care o infantilizează si de care 
se loveşte, fie din cauza dezvoltării inteligentei care a făcut-o să remarce că „pipi" are legătură cu diferenţa 
sexuală, despre care mama ei nu i-a dat informaţii liniştitoare. A droga un copil care nu doarme nu e o 
soluţie. Mai bine faci un efort să înţelegi că el creste, în ceea ce priveşte corpul si cunoştinţele, si să acţionezi 
pentru a rezolva unul din aspecte, iar despre celălalt să-i vorbeşti. 

Mai sînt două scrisori. Una vine din partea unei bunici, cealaltă de la o mamă. Ele vorbesc de copii 
puţin mai mari, care pun probleme specifice. Iată mai întîi scrisoarea bunicii, care e neliniştită pentru 

nepotul ei de unsprezece ani. Acest băiat face încă pipi în pat, de multă vreme, desi a fost dus de nenumărate 
ori la doctor: „Vâzîndu-1 cum creste cu acest mare handicap, vă întreb: ce ne sfătuiţi? Ce să mai facem?" 
In primul rînd i-as spune bunicii că mă bucur că se interesează de această problemă a nepotului ei. 
Acest copil e deja mare, va trebui să-si asume propria dezvoltare sexuală. Pentru că adevărul este următorul: 
la un băiat, cînd face pipi în pat, este întotdeauna ceva legat de problema sexualităţii lui. Nu stiu dacă 
această familie, în special tatăl, se interesează de acest copil. Nu se spune nimic despre tată. Doar ceva 
despre un frate. 

Dar bunica este cea care ne scrie. 

Această bunică trebuie să-i dea băieţelului cît mai multă afecţiune inteligentă, fără să se fixeze pe 

faptul că face sau nu pipi. In ceea ce-1 priveşte pe băiat, dacă situaţia îl deranjează, ar putea consulta un 

specialist. Cu siguranţă există si în regiunea unde trăiesc ei asa numitele consultaţii medico-psiho-pedagogice 
(CMPP) unde sînt psihoterapeuti. Iar Asigurările Sociale rambursează curele psihoterapeutice. Dacă 
băiatul e cu adevărat îngrijorat, la vîrsta lui poate vorbi cu cineva pe această temă, cu mult înainte de 
pubertate. Dar nu trebuie culpabilizat pentru un control sfincterian imposibil, semn al unei imaturităti 
psihologice, la care si familia si bunica sînt probabil complici. 

Cealaltă scrisoare se referă la un adolescent de paisprezece ani. Acest băiat, ni se spune, are angoase 
nocturne; o teamă maladivă de întuneric, încă de la vîrsta de şapte ani. Adoarme si, cînd se trezeşte uneori 
în timpul nopţii, îi e frică. 

Deci, a început la şapte ani. Trebuie să spun că un copil care nu are coşmaruri în jurul vîrstei de 
şapte ani nu e normal; de fapt, la şapte ani, orice copil are coşmaruri cel puţin de două sau trei ori pe 
săptămînă. Din ce cauză? Pentru că este vîrsta la care un copil trebuie să facă diferenţa între a iubi si a 
dori pe cineva. In ochii copilului, tatăl si mama se iubesc, dar între ei există în plus dorinţa si intimitatea 
camerei lor pe care vor să le păstreze. Iar acest copil, pe întuneric, e cuprins de angoase... Au trecut şapte 
ani de cînd le poartă cu el, are acum paisprezece si a venit de mult vremea să meargă să stea de vorbă 
cu un psihoterapeut, de preferinţă un bărbat, căruia să-i poată povesti fără reţineri coşmarurile sale si să 
le înţeleagă sensul. La şapte ani - trebuie spus la toată lumea - copilul are coşmaruri legate de moartea 
părinţilor săi, lucru excelent, normal si inevitabil. Copilăria trebuie să moară în el: adică să moară „mama 
de lapte" si „tatăl dinţilor de lapte". Proces care, probabil, la acest băiat nu s-a realizat încă. Acum e prea 
tîrziu ca să-i răspundem asa, pe calea undelor. Acest copil trebuie să vorbească cu un psihoterapeut. 

Copilul tipa pentru a se face auzit 

Avem aici o scrisoare trimisă de o profesoară: copilul ei de trei ani si jumătate are pentru moment 
cîteva mici probleme. La început, mama ne descrie situaţia familiei sale: soţul lucrează si vine deseori 
tîrziu de la servici, dar îsi fac timp, seara sau la sfîrsitul săptămînii, să se joace cu copiii, să vorbească 
cu ei (pentru că mai există un frăţior, care face în curînd un an si care este foarte bine acceptat de copilul 
de trei ani si jumătate). Copilul în discuţie merge de la doi ani si jumătate la grădiniţă si are o comportare 
bună; la început au fost cîteva incidente: fiind „cel mic", educatoarea îl trata ca pe un bebeluş si asta îl 
ofensa; cu timpul însă lucrurile s-au aranjat. „In tot acest timp, acasă, am avut mai multe femei care sau 
ocupat pe rînd de el: trei, de-a lungul întregului an şcolar. Anul acesta - si aici este problema - o nouă 
femeie are grijă de cei doi copii si pare cam depăşită de evenimente..." 
Ce vîrstă are această femeie? 

Cincizeci si doi de ani si e la rîndul ei mama unei fete de optsprezece ani. Se plînge că băieţelul nu 
o ascultă, că e obraznic cu ea si chiar că o loveşte cu piciorul. Mama a vrut să afle si părerea copilului 
si acesta a recunoscut că într-adevăr asa e; cu toate acestea, situaţia nu s-a îmbunătăţit. In fiecare zi, spune 
femeia, apare un nou conflict. Iar în ultimul timp, seara, băieţelul e din ce în ce mai nervos si mai irascibil, 
începe să urle fără vreun motiv anume, chiar si pentru fleacuri. 
De fapt, e cu nervii la pămînt. 

Exact. Cînd mama îi spune să se spele pe mîini înainte de masă, copilul refuză. Cînd mama insistă, 
începe să urle: „Gata, gata, gata..." Ea ne scrie: „Aceste ţipete fac imposibilă orice încercare de explicare." 
Pentru a avea un tablou complet, încă două cuvinte despre acest copil: este sensibil, afectuos, cald, se 
joacă mult cu frăţiorul lui cel mic, la care tine mult în mod evident. Scrisoarea se termină cu un ton puţin 
autocritic: „Am impresia că foarte des cerem prea mult de la acest copil. Ii cerem să fie cuminte, politicos, 
să facă mici servicii. Am vrea să găsim o justă măsură între dorinţa noastră de a avea un copil fericit si 
echilibrat si propriile noastre probleme si enervări; nu ne supărăm atunci cînd trebuie si nu sîntem la înălţimea 
principiilor noastre." In final, mama vă întreabă ce o sfătuiţi să facă pentru ca acest copil să nu aibă o 
fire închisă si să nu fie asa de agresiv. 

Se pare că e vorba de un fenomen de respingere a femeii care are grijă acum de el. Bineînţeles, e 
greu să găseşti pe cineva care stie să se ocupe de un băiat, mai ales o femeie care, din cîte spune mama, 
nu a crescut băieţi. Or, un băiat e foarte diferit de o fată. Dacă nu e puţin violent atunci cînd e mic - de 
fapt, între doi ani si jumătate si trei ani si jumătate - nu e un semn bun, băiatul trebuie să spună „nu" 
cînd vorbeşte o femeie, mama sau oricine ar fi ea. Mama nu trebuie să se supere pentru că, în general, 

cînd un copil spune „nu", înseamnă că peste două sau trei minute va fi „da". Trebuie să spună „nu" 
identificării sale cu o femeie, pentru ca viitorul lui de băiat să fie sub semnul lui „da". E un lucru foarte 
important, care trebuie înţeles. Scrisoarea nu ne spune ce face tatăl, dacă se ocupă de acest băiat, dacă 
merge cu el la plimbare, de pildă... scotîndu-1 din această lume de femei si de sugari. 
La începutul scrisorii, ni se spune că vine tîrziu acasă, dar că îsi face totuşi timp să se ocupe de copil, 
cel puţin la sfîrsitul săptămînii... 

Ni se spune că se ocupă de copii si nu în mod special de cel mare care, din punct de vedere al vîrstei, 
e foarte diferit de frăţiorul lui. S-ar părea că e puţin cam prea legat de acesta. Or, el vrea să fie mare din 
moment ce, mergînd la grădiniţă la doi ani si jumătate, a fost „avansat" prea devreme. Simte cu siguranţă 
nevoia să se joace si în afara grădiniţei cu copii de vîrsta lui. Un sugar nu-i poate fi de ajuns. 
Pare un copil sensibil si inteligent. Probabil că a fost ofensat fiind considerat drept „cel mic". Or, 
într-adevăr era prea mic cînd a început să meargă la grădiniţă. Cred că această mamă ar putea să-si ajute 
copilul să se calmeze, mergînd de exemplu cu el cînd trebuie să se spele pe mîini. Nu e foarte greu de 
spus: „Mergem să ne spălăm pe mîini", adică mama să-1 însoţească si să-1 ajute sau să-1 asiste. Să fie mai 
intimă cu el, atunci cînd îi cere ceva. Cred că asta îi va plăcea foarte mult. si mai e ceva care calmează 
enorm copiii nervoşi, si anume jocul cu apa. Mamele nu par să fie prea conştiente de acest lucru. Se găseşte 
întotdeauna o chiuvetă, un vas sau orice altceva unde copilul poate să se joace cu apa, seara, cînd vine 
de la grădiniţă sau cînd e enervat. Să i se spună: „Uite, tata ti-a adus un vaporaş." La baie, copilul se 
distrează si se calmează. I se poate da o cîrpă, în cazul în care, fără să vrea, aruncă multă apă înjur. 
Asta pare mai degrabă o reţetă de la bunica... Există si o explicaţie mai ştiinţifică? 
In apartamentele în care locuiesc, copiii nu prea intră în contact cu elementele naturale. Viata înseamnă 
apă, pămînt, copaci, frunze, pietricelele pe care le aruncă, toate aceste lucruri... Copiii au nevoie să fie 
agresivi în mod nediferentiat. In cazul acesta, se pare că femeia care se ocupă de el este în acelaşi timp 
copacul, pietrele, peretele, totul; si, bineînţeles, asa cum ne spune mama, această femeie este depăşită de 
situaţie. Oare mama nu ar putea să-1 trimită pe copil la un prieten apropiat? Cred că băiatul nu este crescut 
ca un copil „mare"; iar el se apără împotriva unei asemenea atitudini. In acelaşi timp, părinţii ar vrea ca 
el să fie „mare", dar numai cînd e vorba să fie bine crescut. Cînd vorbeşte despre ce aşteaptă părinţii de 

la el, ai crede că are cinci sau sase ani; există în această scrisoare lucruri într-adevăr contradictorii cu 
privire la copil. E greu. In nici un caz copilul nu trebuie să se simtă vinovat. Mama spune: „Recunoaşte." 
Or, ce înseamnă să recunoască faptul că a dat cu picioarele? Cînd picioarele îi sînt pline de enervare, 
loveşte. Cînd gura îi e plină de ţipete si de suferinţă, spune lucruri urîte femeii. Cred că nu este destul 
de ocupat, ca orice băiat de vîrsta lui, si că nu are posibilitatea să-si exteriorizeze nevoia de mişcare. Se 
pare că, în această familie, viata nu e prea veselă. 

Să ne întoarcem la scrisoare... căci, desi ati răspuns în bună parte la întrebările puse, as vrea să ridic 
si o problemă mult mai generală; multe familii sînt interesate de ceea ce spune această profesoară. Vă 
amintesc următorul pasaj: „Am impresia că, foarte des, cerem prea mult de la acest copil." I se cere să 
fie cuminte si politicos, i se cer mici servicii; si pe urmă, i se cere să fie si echilibrat. Nu e prea exagerat 
să i se ceară atîtea lucruri unui copil la vîrsta asta? 

Bineînţeles, mai ales, cînd i se cere să corespundă dorinţei părinţilor săi. Dar părinţilor le place, oare, 
să facă servicii acestui copil? Sînt ei întotdeauna politicosi cu el? Le place si stiu să se joace cu el? De 
exemplu, jocul cu poze care trebuie grupate, jocuri simple de cărţi sau jocul cu ilustrate? Cînd i se cere 
unui copil să fie cuminte, el nu înţelege ce înseamnă asta, poate doar faptul că trebuie să stea nemişcat 
si să facă mici servicii; deci, asta înseamnă că nu trebuie să aibă nici o iniţiativă, nu-i asa? Cred că acest 
copil „plăteşte toate oalele sparte", ca toti fraţii mai mari, iar mama greşeşte facîndu-si atîtea reproşuri. 
Dar are, probabil, dreptate să se întrebe cum trebuie procedat cu acest copil, pentru că am senzaţia că 
nervii încep să nu-1 mai tină. Am vorbit despre jocul cu apa. Dar mai există si alte jocuri: jocul cu obiecte 
care se pun unul în altul, jocul de-a „v-ati-ascunselea", jocuri în care poate să alerge, să rîdă. Un copil 
are nevoie de veselie. Un copil e cuminte cînd e vesel, cînd are ce face si poate vorbi despre lucruri care 
îl interesează, se poate juca cu ursuleţii pe care îi are etc. Mama poate să-i spună: „De-a ce vrei să ne 
jucăm astăzi?", în loc să se joace de-a mama care îi cere mereu să facă ceva. Uneori si ea trebuie să-i 
facă servicii. De pildă, unor copii li se cere la trei ani si jumătate să-si pună singuri lucrurile la loc. E 

prea devreme. Ei trebuie ajutaţi: „Ce zici? Mă ajuţi? Hai să facem ordine amîndoi." Totul împreună. 
La sfîrsit mama adaugă: „Am vrea să avem un copil fericit si echilibrat." Dar imaginea pe care sio 
face despre fericire si echilibru un adult poate corespunde oare universului în care trăieşte un copil? 
E foarte greu de spus. Avem de-a face cu o mamă care lucrează în învătămînt. Există toate motivele 
să credem că este puţin cam perfectionistă si „intelectualistă", fară să-si dea seama, pentru că e obişnuită 
să se ocupe de copii care, în plus, o au pe mama „lor", ca să se joace, să rîdă, să se distreze. Probabil că 
asa stau lucrurile. 

Despărţiri, angoase 

Am aici scrisoarea unui tată - lucru destul de rar în corespondenta pe care o primim - care pune 
problema copiilor unor cupluri despărţite sau care, ca să spunem asa, se găsesc într-o situaţie nelegală 
(concubinaj). Vă întreabă dacă acest tip de situaţii - adulterul, sau paternitatea nelegală - este nevrozant 
pentru copii. Pus în fata unei asemenea situaţii, un copil va suferi în mod automat? „La urma urmei, totul 
nu constă oare în felul în care copiii îsi reprezintă aceste probleme în mintea lor, la nivelul lor, la scara 
lor? Explicîndu-le pur si simplu o situaţie, nu s-ar putea evita lezarea copilului?" 
A leza? A suferi? Fiecare fiinţă umană are propriile sale dificultăţi. Cred că lucrul cel mai important 
este ca părinţii să-si asume situaţia în care se află, indiferent că ea este legală sau nu; de asemenea, să-i 
poată spună copilului din cine s-a născut, precum si faptul că viata lui are un sens atît pentru mama care 
31 

1-a adus pe lume cît si pentru tatăl care 1-a conceput... Copiii au uneori mulţi tătici, dar au numai un singur 
tată; de asemenea, au o singură mamă care i-a purtat în pîntecul ei, si acest lucru trebuie să li se spună, 
deoarece de multe ori au multe alte mămici, de la educatoarea care se ocupă de ei pînă la bunică. Mamă 
si tată nu înseamnă defel pentru un copil, tatăl sau mama adevăraţi. Cred că foarte devreme copiii trebuie 
să stie, în primul rînd, cine e mama si cine e tatăl lor; de asemenea, dacă acel bărbat cu care s-a hotărît 
să trăiască mama lor, „tăticul" actual, este sau nu tatăl lor. De fapt, de ce să nu fie acceptate toate aceste 
situaţii nelegale, de concubinaj? Dacă părinţii si le asumă, îi vor explica copilului drumul pe care a apucato 
viata fiecăruia, ce a însemnat pentru ei conceperea lui si ce înseamnă viata lui; dacă în prezent părinţii 
trăiesc despărţiţi, fiecare îl iubeşte si amîndoi se simt responsabili fată de el pînă în momentul în care îsi 
va asuma singur această responsabilitate. Cred că un copil trebuie să stie dacă are sau nu fraţi sau surori 
după tată sau după mamă etc. Numele de familie pe care îl poartă trebuie să-i fie explicat în legătură cu 
legea care reglementează pentru toti starea civilă; si el nu corespunde întotdeauna numelui celui care la 
procreat sau fată de care el are sentimente filiale. 
Trebuie să stie aceste lucruri de mici sau... 

De mici, în sensul că niciodată nu trebuie să li se ascundă o asemenea situaţie. Mai tîrziu, răspunsul 
va fi mai explicit, atunci cînd copilul va pune întrebarea direct, fie din proprie iniţiativă, fie în urma unui 
comentariu pe care 1-a auzit. Dar cel mai important este ca părinţii să nu dorească niciodată să-i ascundă 
aceste lucruri. „De ce persoana aceea a spus că nu e tăticul meu, cînd e tăticul meu?" Atunci, imediat, 
mama sau tatăl care au auzit această întrebare trebuie să-i spună adevărul. Cînd pentru părinţi situaţia 
este clară, nu trebuie să se prefacă că nu au auzit; de îndată ce copilul a pus întrebarea, răspunsul trebuie 
să fie cel adevărat. E în joc încrederea pe care o va avea în el si în proprii săi părinţi. Faptul că va înţelege 
sau nu e o altă problemă. Intr-o zi va pune întrebarea mai precis. „Cutare mi-a spus că nu esti căsătorită 
cu tăticu' " sau „că nu esti căsătorit cu mămica". - „E adevărat. Am aşteptat să creşti ca să poti înţelege 
aceste lucruri. Sînt tatăl tău adevărat, desi porţi numele de fată al mamei tale" sau „Eu nu sînt tatăl tău 
adevărat, dar te consider copilul meu. Trăiesc alături de mama ta pentru că ne iubim si pentru că ea s-a 
despărţit de tatăl tău" sau „Tatăl tău adevărat a fost un bărbat pe care mama ta 1-a iubit, dar nu s-au căsătorit" 
etc. Adevărul gol-golut asa cum e. 

Există în scrisoarea acestui domn si o confesiune: „M-am despărţit de soţia mea si am pus, de bine 
de rău, la punct un sistem prin care cei doi copii ai noştri - care au acum şapte si, respectiv, trei ani si 
jumătate - urmau să trăiască atît cu unul, cît si cu celălalt părinte, petrecîndu-si practic un număr egal 
de zile si luînd un număr egal de mese cu fiecare, după un program variabil, la care se adaugă două vacante 
anuale de opt zile pe care le petrecem împreună cu ei la bunici. Toată lumea, inclusiv psihologii, mi-a 
spus că acest sistem nu e bun, deoarece copiii trebuie luaţi de unul din părinţi, urmînd să-1 vadă pe celălalt 
din cînd în cînd." si adaugă: „In pofida tuturor piedicilor, m-am gîndit că aceşti oameni sînt pur si simplu 

nebuni, că nu stiu ce înseamnă dragostea unui bărbat si a unei femei pentru copiii lor." Apoi trece la 
rezultate: 

„După trei ani, aceşti copii nu par mai anormali decît alţii, iar la scoală si grădiniţă se descurcă destul de 
bine. Relaţiile mele cu ei s-au ameliorat mult si s-au golit de agresivitatea care exista într-o vreme. Am 
observat, de asemenea, că de la un timp a dispărut si bîlbîiala fiului meu." 
Este o mărturie foarte interesantă. 
Vă surprinde? 

Nu; în general, părinţii nu cad de acord, pe cînd de data asta se pare că părinţii, desi divorţaţi, se 
înţeleg bine între ei. De altfel, se înţeleg atît de bine încît merg timp de opt zile împreună cu copiii lor. 
E un lucru foarte rar ca nişte părinţi despărţiţi să-si poată petrece opt zile cu copiii. Insă scrisoarea nu ne 
spune dacă aceşti copii sînt băieţi, sau băiat si fată, si nici dacă fiecare din părinţi s-a recăsătorit. Problema 
este mult mai complexă cînd unul dintre soti s-a recăsătorit, are un copil si cînd celălalt, la rîndul lui, are 
alti copii. Nu cred că există o soluţie de-a gata; adevărata soluţie este ca părinţii să se înţeleagă în continuare, 
astfel încît copilul lor să poată trăi, pe cît se poate, anumite perioade de timp cu amîndoi si să înţeleagă 

limpede situaţia în care se află; el trebuie să stie că, desi divorţaţi, ambii părinţi se simt deopotrivă 
responsabili de soarta lui. Acest domn a reuşit un lucru pentru care îl felicit. S-ar putea spune că aceşti 
copii, care merg cînd la unul cînd la altul din părinţi, nu mai stiu de fapt unde este „acasă". Cel de şapte 
ani, de pildă, este cînd la tata, cînd la mama; e adevărat că pentru moment nu are atîtea teme de făcut, 
desi trebuie să recunoaştem că un copil lucrează mai bine, îsi face mai bine temele atunci cînd are coltul 
lui de lucru, în acelaşi loc, si cînd îl vede pe tata de cîte ori vrea, iar pe mama de cîte ori se poate. Dar 
dacă ei au reuşit să aranjeze lucrurile în felul acesta, de ce nu? Important este, într-adevăr, ca el să simtă 
că ambii părinţi sînt de acord, astfel încît să aibă propriul său ritm de viată în funcţie de vîrstă, de scoală 
si de prieteni; nu trebuie să existe ascunzişuri, lucruri pe care le spune unuia si nu le spune celuilalt. Din 
păcate asa ceva e rar din cauza susceptibilităţii si rivalităţii care există între părinţii despărţiţi, prea legaţi 
fiecare de momentele în care îsi „posedă" copiii; dar si din cauza modului diferit de viată pe care îl duc 
părinţii divorţaţi. 

întrebări indirecte 

(Paternitate, naştere, sexualitate) 

Iată acum o scrisoare care vine din Elveţia de la o femeie care a adoptat o fetită. Copilul trăia înainte 
într-un mediu de limbă germană. Mama care ne scrie e francofonă. si îsi face probleme dacă introducerea 
copilului într-un mediu francofon nu a fost un soc. Precizez că a adoptat fetita la vîrsta de două luni, iar 
acum aceasta are cinci sau sase luni. Mama a ascultat cu atenţie ce ati spus deja în legătură cu limbajul 
copilului. Cred că ati comparat atunci memoria copilului cu un fel de bandă magnetică care înregistrează 
totul. 

E adevărat. 

întrebarea precisă a acestei mame este următoarea: „Ceea ce a trăit acest copil in utero si în primele 
două luni de viată poate iesi într-o zi la suprafaţă? Cum să-i spun, si mai ales cînd să-i spun că a fost 
adoptată?" 

Nu ne spune ce vîrstă are copilul acum? 
sase luni. 

Atunci, avem aici mai multe întrebări. In primul rînd: la ce vîrstă să i se spună unui copil că a fost 
adoptat? Nu cred că este o întrebare bună, în sensul că nu trebuie să i se ascundă niciodată acest lucru. 
Cînd mama stă de vorbă cu prietenii ei, aceştia stiu că fetita este adoptată, iar tatăl ei stie si el, bineînţeles 
- pentru că există, cred, în acest caz, si un tată adoptiv. Consider că este important ca mama să spună 
uneori tare, ca si cum ar vorbi singură sau în discuţiile cu prietenii ei: „Ce fericire pentru noi să avem 
această fetită, noi care nu puteam să avem copii", sau „eu, care nu puteam să duc o sarcină". Asa se spune, 
nu-i asa, „să duci o sarcină"? Fetita va auzi cu siguranţă, si cînd va spune, ca orice copil: „Unde eram 
eu, înainte de a mă naşte?" - întrebare pe care o pun toti copiii pe la trei ani — , în acel moment, va fi 
foarte simplu să i se spună: „Dar stii foarte bine. Ti-am spus întotdeauna că tu nu ai stat în burtica mea. 
Ai avut o mamă care te-a conceput cu un domn pe care îl iubea, apoi ai crescut în burta ei si ea te-a adus 



26 

pe lume. Este mama ta adevărată. Te-a făcut frumoasă, dar nu a putut să te crească, si de aceea a 

căutat 

un tătic si o mămică, si ne-a ales pe noi" sau: „Noi căutam un copilaş pe care nu-1 puteau creste tatăl si 
mama lui cei adevăraţi." Aceste cuvinte trebuie întotdeauna spuse: „Tatăl si mama adevăraţi..." „Voiam 
să adoptăm o fetită, ni s-a spus că erai fără părinţi si asa am mers să te luăm." Va întreba: „Dar, unde?" 

si atunci i se va spune în cutare loc, în cutare oras. Va pune această întrebare de mai multe ori în viata 
ei. si de fiecare dată acest adevăr va fi spus, în mod progresiv, folosind cuvinte care devin din ce în ce 
mai clare pentru copil; i se va spune însă întotdeauna că „mama ei adevărată" a iubit-o mult. întotdeauna 
trebuie spus acest lucru unui copil, si mai ales unei fete, deoarece consecinţele pot fi destul de grave dacă 
fata creste cu o mamă pe care o presimte sau o stie sterilă. Aceste fete se dezvoltă cu un viitor (inconştient) 
de sterilitate. Deci, răspunsul e simplu: niciodată nu trebuie ascuns adevărul, „si atunci, eu nu sînt ca 
ceilalţi?" va întreba probabil copilul. „Esti ca si noi. Noi sîntem părinţii tăi adoptivi, iar tu esti copilul 
nostru adoptiv. Asta înseamnă că te-am ales." 

Grija acestei mame este că, „atunci cînd fetita a fost adusă din provincia germană unde s-a născut, 
toti vecinii erau la curent. Copiii lor se vor juca în curînd împreună..." 
Toată lumea stie. 

Toată lumea stie, iar ea vrea să fie prima care îi va spune adevărul. Deci, după părerea dumneavoastră, 
i se poate spune foarte devreme. 

Foarte devreme. Va auzi de multe ori spunîndu-se „adoptat" sau „adoptiv". Adoptiv? Adoptat? Va 
întreba ce înseamnă acest cuvînt, dar părinţii pot preveni această „revelaţie", spunîndu-i despre ce e vorba 
cînd o femeie dintre cunoştinţele lor este însărcinată sau cînd se naşte un copil. I se va explica. Un alt 
mod de a-1 face pe copil să înţeleagă în ce constă adoptarea este povestea cu păsărelele: oul si găina. O 
găină face nişte ouă care sînt clocite de o altă găină. Care este adevărata mamă? Sînt mai multe mame 
adevărate. Există o mamă care 1-a născut si o mamă care 1-a crescut. 

Acum cealaltă întrebare, despre limba germană. Bineînţeles că acest copil, purtat în pîntece si trăind 
pînă la două luni în această limbă, a auzit sunete germane; ele rămîn în inconştientul său profund. Acest 
lucru nu are nici o importantă. Nu este nociv. Singurul lucru care se poate întîmpla este ca, mai tîrziu, 
copilul să aibă afinităţi pentru această limbă. Atunci i se va spune: „Nu e de mirare, din moment ce mama 
ta adevărată si, probabil, tatăl tău adevărat erau elveţieni de origine germană. In burta mamei tale si încă 
două luni după naştere, ai auzit vorbindu-se germana." 

Să vedem acum o scrisoare care revine la aceeaşi problemă, a întrebărilor despre naştere, dar pe căi 
ocolite. Ea pune două întrebări. Prima: „Am un copilaş, o fetită de două luni, care tipă întotdeauna spre 
seară." întrebarea este dacă sugarii au nevoie să plîngă sau să tipe în anumite momente, într-un fel oarecum 
asemănător adulţilor, care simt nevoia să vorbească. 

Nu cred că sugarii au nevoie să tipe, în nici un caz de disperare. Mamele simt întotdeauna despre 

ce fel de ţipete e vorba. Există ţipete care încetează repede, ca un vis unt; dar dacă un copil tipă întotdeauna 

la aceeaşi oră, înseamnă că ceva, în viata lui, s-a petrecut la acea oră. Părinţii nu mai stiu ce, au uitat. 

Dar copilul trebuie liniştit, trebuie luat în braţe, legănat... Asa cum am mai spus-o, legănatul îi aminteşte 

de mersul mamei, de siguranţa pe care o avea cînd era în pîntecele ei. 

Acum v-as pune eu o întrebare. Un sugar (chiar de două luni) are „stări sufleteşti"? 

Bineînţeles. Un sugar are stări sufleteşti. Fiecare copil e diferit; fiecare persoană e diferită si asta 

încă de la naştere. Lăsarea serii poate fi pentru acest copil un motiv de angoasă; se va aprinde atunci 

lumina si i se va explica; cred că, dacă mama îl va lua atunci în braţe sau îl va lega cu o eşarfă strînsă la 

pieptul ei, dacă e ocupată, îl va linişti vorbindu-i. Nu e bine ca un sugar să fie lăsat să plîngă singur, 

contrar lucrurilor care se spun despre asa-zisele bune deprinderi care trebuie imprimate copilului, si apoi, 

există copii cărora le e mai foame la o masă decît la alta. Trebuie căutat motivul pentru a-1 putea ajuta. 

Scrisoarea adaugă: „Mai e ceva. Cînd am născut această fetită, soţul meu a făcut un film cu naşterea 

ei..." 

E nostim... 

... si vă întreabă dacă i se poate arăta filmul copilului, si la ce vîrstă? 

De ce nu? Vreau să spun, cînd părinţii se uită la acest film, copilul poate fi de fată, fără însă a-1 obliga 

să se uite. 

Continui: „Trebuie să aşteptăm naşterea unui alt copil sau putem să i-1 arătăm destul de repede?..." 
si dacă nu va mai veni alt copil? Fetita nu va avea dreptul să-1 vadă? Nu, cred că ea poate fi acolo 
cînd părinţii se uită la film, dacă fac asta din cînd în cînd (dar mă întreb ce îi determină să privească 
deseori această amintire de o zi), si apoi, cînd copilul va întreba despre naşterea sa (si va veni si vremea 
asta): „Cum eram cînd eram mică?"..., părinţii îi vor arăta bineînţeles fotografii. Iar mama va adăuga: 
„stii, cînd te-ai născut, tata a făcut un film. Cînd ai să vrei, o să ne uităm la el." Dar se poate foarte bine 
(si mama nu trebuie să se simtă jignită) ca fetita să spună doar „Ah, da!" sau să plece spunînd „nu mă 
interesează". Nu m-ar mira defel. Cu toate acestea, va veni si ziua cînd va fi foarte interesată de acest 
film. Cred că unei fiinţe umane, adolescent sau adult, îi face plăcere să vadă filme despre copilăria lui 
si, de ce nu, despre propria lui naştere? 

Dar în general, copiii nu se uită la asemenea filme decît datorită dependentei lor de dorinţa părinţilor. 
Ei sînt interesaţi de ziua de azi, de ziua de mîine si nu de trecutul lor. 

V-as ruga să mai răspundeţi la o scrisoare care e legată de aceasta, desi se referă la un alt subiect: 
sexualitatea copiilor. Mai precis la dialogul pe această temă cu copiii: întrebările pe care această fetită 
le-ar putea pune în legătură cu naşterea ei sau cu adoptarea, un altul le va pune în legătură cu sexualitatea. 
E o scrisoare cu referire la copiii între opt si doisprezece ani. Mama întreabă cum trebuie să li se vorbească, 
la această vîrstă, despre viata sexuală, unde trebuie să ne oprim ca să nu-i şocăm? Oare, întrebările trebuie 
aşteptate sau trebuie provocate, de teama ca nu cumva subiectul să fie abordat între prieteni la scoală, 
într-un mod nesănătos? Ce trebuie făcut dacă copilul nu pune întrebări? 

In general, după trei, patru ani - vîrsta întrebărilor directe - copiii nu pun întrebări, dacă prin „întrebare" 
înţelegem doar întrebarea directă. In schimb, pun întrebări indirecte, aproape din ziua în care vorbesc, 
din momentul în care leagă o frază. Un gen de întrebare indirectă: „Cum vor fi copiii mei? - Depinde 
(dacă e băiat cel care întreabă) de soţia pe care o vei alege. - Ah, da?" si gata, asta e tot. Răspunsul se 
opreşte aici. Copilul insistă: „De ce mi-ai spus că depinde de soţia pe care o voi alege? - stii că si tu ai 
un tată, ca toată lumea. Ai auzit uneori spunîndu-se că semeni cu tata la unele, că nu semeni la altele. De 
ce seamănă un copil cu tatăl lui? Pentru că tata este la fel de important ca si mama, cînd vine pe lume 
un copil. - Aha?" si e de-ajuns. Dacă copilul nu pune o întrebare mai precisă, răspunsul se opreşte aici. 
I s-a spus ceva în direcţia adevărului si, într-o zi, va afla mai mult. 

In ce priveşte procrearea: „Unde am fost eu înainte de a mă naşte? - înainte de a te naşte ai fost în 
burtica mea." Iar cînd vor vedea o femeie însărcinată, mama va profita de ocazie ca să-i spună copilului 
care se miră: „Oh! Ce grasă e această femeie! - Nu ştiai că mamele îsi poartă copilaşii în burtică înainte 
de naştere? Peste cîteva săptămîni, peste cîteva luni, vei vedea un cărucior, copilul va fi în cărucior, iar 
mama nu va mai avea burta mare." Iată o modalitate de a spune că mama a purtat copilul în pîntece. De 
altfel, cele mai multe mame spun fără nici o dificultate aceste lucruri copiilor lor. Este mai greu de răspuns 
la întrebarea „Cum a ieşit de-acolo? - Pe jos, între picioarele mamei sale este sexul, stii că femeile au 
un orificiu acolo, care se deschide si copilul iese." încă si mai greu le vine părinţilor să-i facă pe copii 
să înţeleagă rolul pe care îl are tatăl. De aceea, trebuie să li se spună din capul locului, cînd copilul pune 
o întrebare indirectă, camuflată. De pildă, un copil va spune: „Un prieten de-al meu nu are tată. - Nu e 
adevărat, asta nu se poate. - Ba da, el mi-a spus. - Nu stie el, nu îl cunoaşte, dar a avut un tată adevărat 
(întotdeauna acest cuvînt „tată adevărat"). Poate a murit. Nu stiu. Dar oricum, dacă mama lui nu ar fi 
cunoscut acel bărbat, el nu s-ar fi născut. A avut un tată adevărat, te asigur si poti să-i spui si lui. Mama 
lui a iubit un bărbat, si acesta i-a dat o sămîntă." Atunci, copilul va spune: „Dar cum? - Asta întreabă-1 
pe tata." Cred că e preferabil ca mama să-1 trimită pentru asemenea explicaţii la tatăl lui sau să stea amîndoi 
de vorbă cu el, explicîndu-i că seminţele din care se nasc copiii se găsesc în sexele bărbatului si ale femeii. 
„O flintă, băiat sau fată, prinde viată cînd în pîntecele femeii se întîlneste o jumătate de sămîntă femeiască 
cu o jumătate de sămîntă bărbătească. Nici tatăl tău, nici eu nu am hotărît care va fi sexul tău." 

Mama din a cărei scrisoare am citit adaugă că nu este de acord cu soţul ei: „Soţul meu pretinde că, 
oricum, copilul trebuie să stie, si chiar să vadă tot, si că trebuie să-i vorbim despre plăcerea sexuală. Eu 
nu sînt de această părere." 

Plăcerea, copilul o cunoaşte deja. Nu cunoaşte plăcerea cu altul, dar stie ce este plăcerea zonei 

genitale. 

Tatăl are dreptate. Trebuie spus copilului că dorinţa sexuală dă multă plăcere adulţilor în iubire. Atunci 
cînd se vorbeşte despre bărbaţi si femei care procreează sau care sînt tată si mamă, trebuie pronunţat cuvîntul 
„dorinţă": „E ceva pe care îl vei simţi atunci cînd vei fi mare, cu o fată pe care o vei iubi foarte mult, pe 
care o vei dori." Asta e! Cam asa trebuie vorbit despre dragoste, care presupune o relaţie corporală, sexuală. 
In ce priveşte plăcerea pe care sexul său încă puţin dezvoltat o dă deja copilului, trebuie să i se spună că 
e natural, dar că nu e cazul să caute să vadă asa ceva la alţii si deci cu atît mai puţin să-i fie suscitate 
porniri voyeuriste. 

Ati vorbit despre problema ridicată de un băietei, pentru care acesta, este trimis la tatăl său. Dar ce 
se întîmplă dacă acesta nu are tată? 

Dacă nu are tată, deci dacă în casă nu există nici un bărbat, cred că mama trebuie să-i spună: „Asta 
îti va explica un bărbat, pentru că eu nu am fost niciodată bărbat si deci nici băietei. Iar problemele pe 
care si le pune un băietei nu pot fi explicate decît de un bărbat." Sau să meargă la medicul copilului si 
să-i spună: „Fiul meu a pus cutare întrebare. Eu mă retrag. Vorbiţi singuri, ca între bărbaţi." Asa trebuie 
dată explicaţia. Sînt împotriva explicaţiilor pe care le dau femeile băieţilor. Bineînţeles, dacă medicul 
familiei este o femeie, ea va sti să vorbească, dar ar fi mai bine ca explicaţiile să vină din partea unui 
bărbat. Dacă băiatul este iniţiat în problema dragostei de către un bărbat, si i se spune că ea este însoţită 
de dorinţa sexuală pentru o fată sau o femeie, atunci va trebui să i se vorbească nu doar de plăcere, ci si 
de respectarea lipsei de dorinţă a celuilalt, si să se adauge: „Asa ceva nu se întîmplă niciodată cu mama 
sau cu surorile tale. Trebuie să fie o fată care nu face parte din familia ta", si cînd copilul întreabă de ce: 
„Ei bine, cînd vei fi mare, vei scrie o carte despre asta. E foarte complicat. Nu stiu să-ti răspund. Asta 
este legea tuturor oamenilor." Copiii acceptă uşor această interdicţie cînd stiu că si părinţii se supun aceleiaşi 
legi în ceea ce îi priveşte. Se poate răspunde si asa:„Nu stiu cum să-ti explic, deoarece prohibiţia incestului 
nu e o problemă simplă, dar asta e legea oamenilor; la animale nu e la fel." In ceea ce mă priveşte, cred 
că termenul de „căsătorie" trebuie întotdeauna folosit pentru legătura sexuală dintre bărbaţii si femeile 
ce s-au unit în fata legii si nu atunci cînd vorbesc despre împreunarea animalelor; în cazul acesta li se va 
spune să folosească termenul împerechere. Li se poate vorbi si despre procreare, care presupune contactul 
sexual dintre parteneri de sexe diferite, fără ca acesta să ducă întotdeauna la procreare. 
Ascultîndu-vă, am recitit scrisoarea: „Soţul meu pretinde că, oricum, acest copil trebuie să stie si să 
vadă tot." 

Cred că soţul în chestiune nu îsi dă deloc seama de pericolul pe care îl reprezintă, pentru copil, prezenta 
acestuia la actul sexual al propriilor părinţi, la cererea acestora. Dacă într-o zi îi surprinde, cu atît mai 
rău pentru el. Dacă se întîmplă asa ceva, i se va spune: „Acuma stii, asta e ce ti-am povestit. Asta ai văzut." 
După părerea mea, acest domn greşeşte crezînd că un copil trebuie să asiste la raporturile sexuale ale 
părinţilor săi. Ar fi ceva traumatizant, deoarece genitalitatea unei fiinţe umane se construieşte cu pudoare, 
cu respect fată de celălalt si prin castitatea adulţilor fată de copii: cu atît mai mult fată de senzaţiile copiilor, 
care au o sensibilitate în plină dezvoltare. Nu, nu, în nici un caz asemenea şedinţe practice incestuoase 
cu complicitatea părinţilor. Asta perverteşte. 

Există mame obosite? 

Vă propun acum cîteva scrisori care contestă... 
Cu plăcere, întotdeauna sînt interesante. 

... din partea unor persoane care nu sînt de acord cu ceea ce spuneţi. 
Dar eu sînt de acord cu contestaţiile! 

O mamă vă reproşează că faceţi abstracţie de realitatea socială: „Cînd vorbiţi despre femei, despre 
mame si despre copiii lor mici, uitaţi de toate mamele care, după două, trei luni, sînt la capătul puterilor: 
„Gata, m-am săturat de scutece!" si continuă spunînd că maternitatea poate fi si un infern, că dacă urmează 
sfaturile dumneavoastră o mamă trebuie să renunţe la lume, să stea cît mai mult acasă ca să-si crească 
copilul. Apoi vă întreabă de ce vorbiţi atît de puţin despre tati. 

Vedeţi, nu poti fi pe placul tuturor. Această femeie a avut copii si nu a descoperit bucuriile maternităţii 
cînd copiii ei erau mici...; ei bine, există si asemenea mame, este adevărat. Probabil că vor fi din ce în 

ce mai puţine, din moment ce acum maternitatea poate fi evitată. Altădată era imposibil, fără ca 

femeile 

să-si distrugă sănătatea. Deci, ce să-i spun acestei femei? In primul rînd, să nu asculte emisiunea noastră. 
Apoi, este foarte adevărat că greutăţile sociale, locuinţele prea mici, toate astea fac ca multe mame să 
fie nervoase. Cu toate acestea, desi nervoase si avînd locuinţe mici, ele îsi iubesc copiii si încearcă, cît 
le stă în puteri - înţeleg asta din toate scrisorile pe care le primim - să îi crească si să îi ajute cît pot ele 
de bine. De fapt, asta încercăm si noi să facem aici. Bineînţeles, noi nu putem ameliora nici condiţiile 
de locuit, nici sănătatea mamelor surmenate, stiti, copiii... eu am ideea mea despre asta; eu cred că aceştia 
îsi aleg părinţii, că ei stiu foarte bine că mama lor este cum este. Avînd aceeaşi constituţie ereditară, ei 
înţeleg si nervozitatea mamei lor. Cred că este fals să ridici problema socială cînd e vorba de dragostea 
părinţilor pentru copiii lor. Despre despărţirea de copii a mamelor care lucrează, am mai vorbit deja : 
important este ca mama să stea de vorbă despre asta cu copilul ei. Pe de altă parte, dacă poate să stea 
acasă cu el, nu trebuie ca acest lucru să devină o corvoadă, să se închidă în casă: dimpotrivă, să iasă în 
fiecare zi, să se întîlnească cu alte femei cu copii în parc, să-si ia copilul cînd merge la prieteni, eventual 
prieteni care au si ei copii. Dar stiu femei pe care doar prezenta copiilor le oboseşte, care se plictisesc; 
ar trebui să vorbească cu alte mame, să facă în asa fel încît să aibă grijă de copii pe rînd si să aibă astfel 
si zile de odihnă; si e preferabil ca o mamă care nu suportă să stea acasă, să meargă să lucreze si să plătească 
o femeie în loc să se deprime. 

Cred că trebuie totuşi să răspundeţi si la a doua întrebare: „Vorbiţi prea puţin despre tati. Desi ei ar 
putea să le ajute pe mame si să se ocupe de copii cel puţin tot atît cît se ocupă ele. Nu ar fi deloc rău." 
Această femeie are dreptate. Este vorba de deprinderi relativ recente care trebuie întărite. Există mulţi 
tati care au meserii ce nu le permit să se ocupe în fiecare zi de copiii lor. Dar ceilalţi, cei care nu îndrăznesc, 
trebuie învăţaţi să o facă. Cînd au această posibilitate, ei descoperă bucurii imense de care erau lipsiţi 
pînă atunci: cred că mamele trebuie să-i ajute să descopere aceste bucurii. Căci, dacă niciodată nu e prea 
devreme pentru un copil să se simtă în siguranţă fizică cu tatăl său, ca si cu mama sa, trebuie ca si tatăl 
să se simtă în siguranţă cu copilul său. 

O altă mamă ne scrie cam în acelaşi spirit: „Vorbiti-ne despre dragoste!" La început ne povesteşte: 
„Cînd te porţi cu blîndete fată de copil, cînd îl răsfeti, îl giugiuleşti, îl săruţi, nu prea îi ceri părerea. O 
faci mai mult să-ti potoleşti o nevoie personală de tandreţe, decît din alte motive." 
Bineînţeles. 

Apoi continuă: „Oricît de greu ar fi să mărturiseşti, dar mă întreb si eu dacă am făcut vreodată fată 
de copiii mei cel mai mic gest de dragoste. Uneori, chiar cred că îi detest, atît de greu obţin de la ei un 
gest drăguţ, o privire complice, un pic de înţelegere." si în acest punct vă spune: „Vorbiti-ne, atunci, despre 

dragoste." In acelaşi timp, trebuie să recunoaştem că există părinţi care spun uneori: „Copiii mei, i-as 
strînge de gît..." 

E adevărat. Dar aceşti părinţi ar trebui să înţeleagă că si copilul lor este ca ei. Dragostea oamenilor 
este întotdeauna ambivalenţă. Pentru o mamă este o bucurie să-si sărute copiii, bineînţeles... Dar copilului, 
lui ce-i place? Să fie în siguranţă, lîngă mama sa. Deci, mama trebuie să-i spună ce simte, fără teama de 
a se contrazice: „stii, nu te iubesc, nu vreau să te mai văd." In realitate, nu e adevărat, si de aceea trebuie 
să îi explice: „Eu te iubesc, de fapt, dar mă iriţi, mă enervezi, nu mai pot." Copilul va constata: „Aha! 
si eu simt asa, cîteodată, fată de mama." De altfel, mulţi copii spun si ei acel „nu te iubesc" mamei lor. 
si atunci relaţiile dintre ei vor deveni foarte umane. Asta înseamnă să iubeşti: altceva decît relaţii siropoase 
si zîmbete false, „drăgăstoase". înseamnă să fii natural si să-ti asumi propriile contradicţii. 
Deci, dacă spui „nu te iubesc" sau „nu te mai iubesc", e si ăsta un fel de a vorbi despre dragoste? 
Exact. 

O altă întrebare, în aceeaşi scrisoare, referitoare la sărutul pe care adulţii îl dau copiilor... Nu sînteti 
pentru a săruta copiii pe gură... 

Nu. Mai ales atunci cînd ei nu cer asa ceva. Pentru că poate produce o excitaţie senzuală plină de 
primejdii. 

Această mamă ne scrie: „Dar cum fac rusii?" pentru că rusii, adulţii - e un lucru cunoscut - se sărută 
pe gură... Atunci, asta nu ridică probleme pentru copiii lor...? 

Nu, tocmai, pentru că este un gest social. Nu e vorba de intimităţi senzuale. Tot ce este social, este 
dezerotizat. La noi, oamenii îsi dau mîna, dar există tari, de exemplu în India, unde este necuviincios să 
dai mîna cu cineva, deoarece gestul presupune o intimitate tactilă, tocmai pentru că nu este „socializat". 
Totul e în funcţie de mediu si de tară. Cu copilul, în societatea noastră, trebuie evitate intimităţile care 
capătă o dimensiune erotică; cu toate acestea, dacă într-o societate sărutul pe gură e ceva curent, atunci 
el nu mai înseamnă nimic. In schimb, alte lucruri vor implica erotismul... Ei bine, părinţii trebuie să evite 
acest lucru, contactul corporal cu copiii lor. 

Cel mare reprezintă într-un fel capul, iar cel mic picioarele 
(Fraţii între ei) 

Să vorbim acum despre o problemă care interesează aproape toate familiile: felul în care se înţeleg 
copiii între ei, precum si raporturile unor mici drăcusori cu părinţii lor. In prima scrisoare care vă pune 
această întrebare, este vorba despre o mamă cu doi copii, unul de şapte ani si jumătate si celălalt de patru. 
Amîndoi sînt băieţi. Mama lor spune: „Cel mare este într-un fel capul, iar cel mic, picioarele. Am ascultat 
cu atenţie cîteva din emisiunile dumneavoastră. Spuneaţi că e aproape anormal ca un copil să nu fie gelos 
pe fratele lui mai mic. Or, băiatul meu de şapte ani nu s-a arătat niciodată gelos. E un băiat care pare, 
dacă vreţi, aproape prea matur pentru vîrsta lui." întrebarea pe care si-o pune este din ce moment limbajul 
adult folosit cu acest copil este totuşi prea complicat. 

Cînd am vorbit de gelozie, am situat-o între optsprezece luni si cinci ani. Or, acest copil avea aproape 
cinci ani cînd s-a născut fratele lui. Mai spuneam că această problemă a geloziei vine din faptul că fratele 
cel mare ezită între două posibilităţi; ce este mai valoros (dată fiind admiraţia familiei): să se identifice 
cu un sugar, adică să regreseze în istoria sa personală, să revină la obiceiurile pe care le avea cînd era 
mic sau, dimpotrivă, să progreseze si să se identifice cu adulţii? Se pare că acest copil a optat pentru a 

doua soluţie. Văzîndu-1 pe fratele său mai mic, a avut fată de regresie o rezistentă, un fel de teamă născută 
din prudentă; în acelaşi timp, a fost deja în stare - deoarece mergea la grădiniţă si frecventa copii de 
vîrsta lui - să se identifice cu tatăl lui sau cu băieţii mai mari. Aoptat pentru acest drum; poate chiar prea 
mult, pentru că, din ce ne spune mama lui, se poartă si vorbeşte ca un mic adult. Bun! Cînd cei doi copii 
sînt împreună, între ei se observă o mare diferenţă. In felul acesta, cel mare îsi arată gelozia: pe o cale 
ocolită. Să pară că este la nivelul adulţilor, cînd de fapt nu e asa, pentru a nu fi confundat cu cel mic, 
care nu poate face la fel. Nu cred că există motive de nelinişte pentru acest băiat prea cumpătat, poate 
puţin inhibat, nu prea jucăuş. Cu prima ocazie, mama va trebui să invite colegi de vîrsta celui mare si 
chiar mai mari, în timp ce, pentru cel mic va chema copilaşi între optsprezece luni si trei ani. Copiii sînt 
întotdeauna interesaţi să se joace împreună cu copii un pic mai mici si un pic mai mari decît ei, nu numai 
cu cei de vîrsta lor. 
si pentru cealaltă parte a întrebării... 
Să i se vorbească asemenea unui adult? 

„Cum să stiu cînd nu mai înţelege explicaţiile pe care i le dau...?" şapte ani si jumătate nu înseamnă 
totuşi un copil mare... 

Cred că la şapte ani si jumătate copilul înţelege toate explicaţiile. Singurul pericol este acela de a 
se limita doar la a vorbi, de a nu mai face nimic cu mîinile, cu corpul, de a cădea în capcana vorbirii, 
despărţit de sentimentele sale, de senzaţiile si dorinţele vîrstei sale. Dacă nu ar avea si mîini, braţe, picioare, 
s-ar trezi rupt de colegii lui. De altfel, mama recunoaşte: „Cel mic reprezintă, într-un fel, picioarele." Cel 
mare trebuie să joace fotbal, să facă sport, să meargă la piscină cu tatăl lui. Evident, există un pericol 
cînd un copil vrea, prin vorbe, să fie egalul celor mari si îi abandonează complet pe cei de vîrsta lui, 
jocurile si preocupările lor, pentru a face pe adultul. 

O altă scrisoare pune problema atitudinii care trebuie avută fată de copiii de paisprezece, doisprezece 
si opt ani, care se bat între ei. Se bat tot timpul. Mama spune că a ajuns să facă crize de nervi din cauza 
asta. Analizînd lucrurile, tatăl a tras concluzia că ei se bat intenţionat, pentru a o scoate din fire. întrebarea: 
„Este adevărat că unii copii pot fi suficient de perverşi, dacă vreţi, încît să se distreze pe seama crizei de 
nervi a mamei lor?" 

Nu, nu e defel vorba de perversiune. Aceşti copii nu sînt perverşi. Dar e atît de amuzant să tragi de 

o sfoară si să sune clopoţelul sau să-i manipulezi pe adulţi ca pe nişte marionete! Am impresia că această 
mamă este, pentru copiii ei, pe post de marionetă, si sînt sigură că totul s-ar calma dacă ar lua hotărîrea, 
atunci cînd îi vede certîndu-se - evident, pentru această soluţie trebuie să existe două camere! — , să închidă 
usa camerei în care se află ea, să-si pună vată în urechi si să nu-i mai pese de nimic, spunînd: „Fiti atenţi, 
dacă vă rupeti în bucăţi, vă duc la spital, dar nu mă mai interesează ce faceţi." Iar apoi, dacă poate, să 
iasă la plimbare: în lipsa ei totul se va calma, în nici un caz lucrurile nu vor sta mai rău, iar ea se va simţi 
mult mai bine. Dar să nu se mai amestece între ei. Cu trei băieţi, e foarte greu. Cred că e foarte important 
ca băiatul cel mare să iasă cît mai mult din mediul familial, să meargă cu cei mari, cu băieţi de vîrsta lui. 
Paisprezece ani... într-adevăr, ar trebui deja să aibă viata lui, colegii lui, iar acasă să vină să ia masa cu 
părinţii sau să-si facă temele. Dacă au norocul să existe o cameră în care copiii pot lucra liniştiţi, în care 
se pot izola de ceilalţi cînd vor, e foarte bine. Trebuie avute în vedere mijloace de „apărare pasivă", adică 
un zăvor pe care cel dinăuntru poate să-1 tragă. Dacă-1 lasă deschis, înseamnă că îl distrează să se certe 
cu ceilalţi. Asta e tot. Dar, cel puţin, cel ce vrea să fie liniştit are posibilitatea să se izoleze. 
Pe de altă parte, unii părinţi sînt îngrijoraţi de ceea ce ei numesc „crizele" copiilor lor. Avem aici 
scrisoarea unei mame care are trei băieţi, unul de şapte ani si jumătate, altul de patru ani si jumătate si 
al treilea de doi ani. Cel mic, de cînd a început să meargă, a devenit foarte irascibil, foarte pretenţios si 
vrea cu orice pret să-i enerveze pe ceilalţi doi. Mama vă întreabă ce atitudine să adopte fată de o criză 
care ia proporţii considerabile: „Ce trebuie făcut pentru a calma o asemenea criză? Dacă esti foarte conciliant, 
scenele acestea pot fi evitate? Dar cît poti să fii de conciliant fără să exagerezi?..." 

Trebuie să adaug că acest copil se comporta foarte bine. si, ca să nu omit nimic, mai adaug faptul 
că mama nu- si făcea prea multe probleme din cauza lui, dar vecinii au alarmat-o; auzind un copil de doi 
ani făcînd crize nemaipomenite de furie, au venit să-i spună: „Ar trebui să fiti atentă. Probabil că acest 
copil e bolnav. O să aibă convulsii." 

Să răspundem întîi la acest ultim punct: convulsiile nu se declanşează în timpul crizelor de furie. 
Crizele pot fi dramatice la un copil, dar ele nu se termină prin convulsii. Totuşi, cred că în această familie, 
pe neobservate, cel de-al doilea băiat îl scoate din sărite pe cel mic si îl face să se înfurie pentru că, fără 
îndoială, e gelos pe el. Să fii la mijloc nu e prea uşor. Cel ce se găseşte pe acest loc, ar vrea cu siguranţă 
să se înţeleagă foarte bine cu cel mare si să-1 izoleze de ei pe cel de-al treilea. Trei băieţi, nu e deloc uşor. 
Cel de-al doilea se pare că-i impune ultimului un loc complet neglijabil, de prîslea. Iar acesta se află pus 
în permanentă într-o poziţie de inferioritate de către ceilalţi, care nu vor să se joace cu el. Mama ar putea 
simplifica mult lucrurile ocupîndu-se mai mult de cel mic, si nu fiind „conciliantă" cu el, ci ajutîndu-1 
să crească, si pe urmă, mai e ceva: se întîmplă pur si simplu ca unii copii să fie colerici. Mama trebuie 
să vadă dacă în familie nu mai sînt si alţii ca el. 

In scrisoare, mama spune: „Soţul meu, cînd era mic, era si el foarte nervos." 

Atunci, lucrul acesta trebuie să i se spună si copilului. Trebuie ca tatăl să fie cel care să stea de vorbă 
cu el. „Cînd eram mic, eram ca tine: mă înfuriam uşor, dar am înţeles repede că asta îi îndepărta pe prietenii 
mei si am făcut eforturi mari ca să mă schimb. Vei reuşi si tu." Ar fi de altfel o bună ocazie ca tatăl să 
se ocupe mai mult de acest fiu, fără să-1 culpabilizeze, din moment ce se recunoaşte în el. Dar e adevărat 
că aceste crize îi deranjează pe vecini. 

Deci, încă o dată, dacă v-am înţeles bine, în fata acestor crize, soluţia este dialogul; nu trebuie să 
urli mai tare decît el si nici să încerci să-1 cerţi. 

si încă si mai puţin să-ti bati joc de el. Dialogul e aproape imposibil în timpul crizei, o dată ce ea 
s-a dezlănţuit... Dar nu trebuie certat nici el si nici cei mari, care l-au înfuriat. Trebuie să procedezi ca 
un dirijor: cei mari trebuie potoliţi si apoi toti să facă linişte. Iar dacă tatăl este de fată, n-ar fi rău să 
meargă cu cel mic într-o altă cameră si acolo să încerce să-1 liniştească. Apoi, să vină amîndoi înapoi: 
„Gata, s-a terminat. Cînd va fî mare, va reuşi să se stăpînească singur; dar e încă mic." Iar celorlalţi: „Nu 
e plăcut si nici uşor să ai această fire; eu stiu, si eu am fost ca el." 

Tocmai asta e: după părerea dumneavoastră, pînă la ce vîrstă acest copil va continua să urle? 
In primul rînd, un copil nu se poate stăpîni fără riscuri în absenta unui ajutor plin de afecţiune, înaintea 
vîrstei de patru ani si jumătate, cinci ani. Copilul irascibil e ca o baterie electrică, el are nevoie să se 
calmeze. Apa e un bun calmant pentru copii, asa cum am mai spus. Copiii se distrează cînd se joacă cu 

apa si, în plus, se si calmează; un copil care a făcut o criză de furie, sau care nu a mai făcut de mult, dar 
se simte că aceasta pluteşte în aer, poate foarte bine să facă o baie lungă si plăcută sau i se pot şterge fata 
si mîinile cu un prosop umezit. Copiii, în special aceştia, au nevoie de băi prelungite, care destind, sau 
de dusuri plăcute. Nu dusuri reci, care excită, ci calde, care calmează. 

Dar apa nu trebuie să devină un instrument de tortură! Ameninţarea cu baia sau dusul de cum începe 
să bombăne ! 

Nicidecum, trebuie să-i facă plăcere, si apoi, poate fi deja dus la bazin, nu e prea mic. Copiii au 
nevoie de apă. si trebuie să cunoască copii de vîrsta lui. Isi enervează fraţii pentru că nu are alti prieteni. 

Ce este un lucru adevărat? 
(Mos Crăciun) 

Avem acum o întrebare despre Mos Crăciun, pur si simplu. Iată! Un tată vă cere părerea despre acest 
mit: „Copilul trebuie lăsat să creadă în Mos Crăciun si în şoricelul care îi fură dintisorii de lapte sau în 
ouăle de Paşti? Cînd va afla la grădiniţă, de la colegii lui, care este adevărul, explicaţiile pe care le vor 
da părinţii despre simbolismul creat în jurul lui Mos Crăciun vor reuşi să compenseze dezamăgirea copilului, 
care-si va da brusc seama că părinţii l-au minţit?" 

Cred că este o falsă problemă. Copiii au nevoie de multă poezie, ca si adulţii, de altfel, din moment 
ce si ei îsi fac urări de Crăciun, nu-i asa? Ce este de fapt un lucru adevărat? Mos Crăciun ne aduce atîtea: 
si atunci nu e adevărat? si cînd cîstigi mulţi bani ai senzaţia că lucrul este adevărat, nu-i asa? De aceea, 
cred că acest domn îsi face probleme pentru că fiul lui crede în Mos Crăciun, ca si cum înseamnă că 
minţi dacă vorbeşti despre el. Dar un mit înseamnă poezie, iar poezia îsi are adevărul ei. Bineînţeles, nu 
trebuie continuat prea mult si nici nu trebuie spus copilului că Mos Crăciun nu-i aduce cadouri dacă nu 
e ascultător etc. 

Dacă părinţii „exagerează" însă si par să creadă în Mos Crăciun mai serios decît copilul, acesta nu 
le va mai putea mărturisi: „stii, copiii mi-au spus că nu există Mos Crăciun." In momentul acela ei trebuie 
să-i explice diferenţa dintre un mit si o persoană vie, care s-a născut, a avut părinţi, o naţionalitate, care 
a crescut si va muri si care, ca orice fiinţă omenească, locuieşte într-o casă pe pămînt si nu în cer. 
Trebuie să vă spun imediat că ascultătorul nostru este împotriva acestor Mos Crăciun, în special 
împotriva celor ce se plimbă pe stradă. 

Probabil pentru că i se pare, pe bună dreptate, că aceşti oameni cumsecade îmbrăcaţi în Mos Crăciun 
îl depoetizează pe cel în care el a crezut si care nu umbla pe stradă toată luna decembrie, ci venea doar 
în noaptea de Crăciun. Asta îl înfurie, probabil. Sau, poate, e un domn care nu are prea multă poezie în 
sufletul lui. In orice caz, nu stiu dacă dumneavoastră mai credeţi în Mos Crăciun, dar eu cred si acum. 
Pot să vă povestesc - pentru că toată lumea stie că eu sînt mama lui Carlos, cîntăretul - că, atunci cînd 
Jean (acesta e numele lui adevărat) era la grădiniţă, într-o zi m-a întrebat: „Dar cum de există atîtia Mos 
Crăciun? Unii sînt albaştri... alţii violet... alţii roşii!" Ne plimbam pe stradă si peste tot vedeam o mulţime 
de Mos Crăciun. Atunci, i-am spus: „Să stii, pe Mos Crăciun, acela de-acolo, eu îl cunosc, e Cutare"; era 
unul din angajaţii magazinului de jucării sau ai patiseriei, deghizat în Mos Crăciun. „Vezi, s-a deghizat 
în Mos Crăciun, iar celălalt e un vînzător îmbrăcat si el în Mos Crăciun." si m-a întrebat: „Dar atunci, 
cel adevărat?... - Cel adevărat e doar în inima noastră. E ca si cum ne-am închipui un spiridus uriaş. Cînd 
sîntem mici, ne place să ne închipuim că spiridusii si uriaşii există. Dar tu stii că spiridusii nu există, si 
nici uriaşii din poveste. Mos Crăciun nu s-a născut, nu are un tată si o mamă. El nu e viu; el trăieşte 
numai de Crăciun în inima celor care vor să facă o surpriză plăcută si o bucurie copiilor lor. si tuturor 
oamenilor mari le pare rău că nu mai sînt copii; atunci le place să le spună celor mici: ,,«E Mos Crăciun»; 
cînd sîntem mici nu stim să deosebim lucrurile adevărate vii si lucrurile adevărate care sînt doar în inima 
noastră." A ascultat ce i-am spus si, pe urmă, a întrebat: „Atunci, a doua zi, el nu pleacă în sania lui trasă 
de reni? Nu urcă înapoi la cer? - Nu, din moment ce e doar în inima noastră. - Atunci, dacă-mi pun pantofii, 
nu o să-mi lase nimic? - Cine n-o să-ti lase nimic? - Nu o să găsesc nimic în pantofi? - Ba da. - Dar 
atunci, cine o să-mi pună?" Am zîmbit. „Tu si tata îmi puneţi ceva? - Sigur - Atunci si eu pot să fiu Mos 
Crăciun? - Bineînţeles că si tu poti. O să ne punem si noi pantofii eu, tata si Măria. Tu ai să pui lucruri 
în ei si ai să stii că tu ai fost Mos Crăciun pentru noi. Iar eu voi spune: Mulţumesc, Mos Crăciun; tu stii 

că e pentru tine, dar eu mă fac că nu stiu. Iar lui tata n-am să-i spun că esti tu, va fi o surpriză pentru el." 

Era încîntat, fermecat si mi-a spus cînd am ajuns acasă: „ - Acum, cînd stiu că nu există de-adevărat, 
Mos Crăciun mi se pare si mai frumos." 

Imaginaţia si poezia copilăriei nu înseamnă nici credulitate, nici naivitate, ci inteligentă într-o altă 
dimensiune. 

Murim pentru că trăim 

Este adevărat că nu răspundem la toate scrisorile, dar primim foarte multe; iar pe de altă parte, unele 
scrisori se referă la aceleaşi probleme: deci vom răspunde la cele care sînt mai explicite. Sper că în felul 
acesta si celelalte îsi vor găsi răspunsul. Asa cum spuneam la început, nu dau niciodată un răspuns care 
epuizează complet întrebarea, si nici singurul posibil. De multe ori, nici eu nu am decît păreri, un anumit 
fel de a fi cu copiii. De aceea îmi plac scrisorile care „contestă" ce spun; există mame care ne scriu: „Eu 
procedez altfel si merge foarte bine." E foarte interesant, deoarece e vorba de un alt tip de mamă care 
face fată aceloraşi dificultăţi altfel decît m-am gîndit eu; si asta pentru că, trebuie s-o recunoaştem, copiii 
ne pun întrebări profunde despre noi înşine. In general, sîntem tentaţi să găsim soluţia pur si simplu în 
felul în care au procedat cu noi părinţii noştri sau tocmai în opusul a ceea ce au făcut ei. De obicei, asa 
începem; cînd, de fapt, ar trebui să studiem fiecare copil pentru a-i descoperi propria fire si a-1 ajuta pe 
cît posibil să depăşească acea dificultate. 

O scrisoare al cărei subiect interesează pe toată lumea: moartea. Cum să vorbim despre asta copiilor? 
Corespondenta noastră locuieşte la tară: „Aceşti copii văd cum mor animalele si ajung să pună multe 
întrebări pe această temă." 

Există în această scrisoare o formulă foarte reuşită: „Cum să le spunem de ce murim?" Păi, murim 
pentru că trăim, iar tot ce trăieşte moare. Orice creatură vie este, din ziua în care se naşte, pe un drum 
care o duce spre moarte. De fapt, nu putem defini altfel viata decît prin moarte, si moartea prin viată. 
Deci viata face parte integrantă dintr-o fiinţă vie, asa cum face si moartea. Moartea face parte din chiar 
destinul unei fiinţe vii. Iar copiii stiu foarte bine acest lucru. 

„Ei văd cum mor animalele..." Dar moartea animalelor nu e acelaşi lucru! Iar asta trebuie să li se 

spună destul de repede copiilor, pentru că animalele nu au grai si nu au un trecut. Trecutul animalelor 

domestice face parte din viata familiei, dar ele, neavînd trecut, nu au descendenţi care pot să-si amintească 

de viata lor, asa cum copiii îsi amintesc despre viata părinţilor lor. stim foarte bine că, înainte de 

a muri, persoanele foarte în vîrstă îsi amintesc de copilărie si îsi cheamă mama. Noi, oamenii, avem un 

trecut. Corpul nostre este strîns legat de cuvintele pe care le-am primit de la părinţii noştri. De aceea, 

este foarte important să răspundem la întrebările pe care ni le pun ei despre moarte si să nu asternem un 

văl de tăcere peste acest subiect. 

De la ce vîrstă încep copiii să pună această problemă? 

Ii interesează în acelaşi timp cu diferenţa sexuală, la început prin întrebări indirecte: „Ai să fii bătrînă 
cînd ai să mori?", de pildă, sau: „Esti deja bătrînă? - Foarte bătrînă? Nu ! Nu asa bătrînă cum e cutare 
sau cutare persoană, dar sînt destul de bătrînă, e adevărat. - Atunci înseamnă că ai să mori curînd? - Nu 
stiu. Nu stim cînd vom muri." In acest punct - pentru că de multe ori copiii au auzit vorbindu-se despre 
accidente de maşină - li se poate spune: „Vezi, oamenii aceia nu ştiau, cînd au plecat la drum, că o să 
moară peste o oră. Vezi, nimeni nu stie cînd o să moară." Concluzia unei asemenea discuţii trebuie să 
fie: „Să ne bucurăm de toate clipele pe care ni le dă viata." 

Alta este apoi situaţia cînd întrebarea e pusă într-o familie de credincioşi. Pentru că există credinţe 
privitoare la viata de apoi sau la metempsihoză. De fapt, nu stim nimic. Toate acestea sînt răspunsuri ale 
imaginaţiei oamenilor care nu pot „gîndi" moartea. O flintă vie nu-si poate gîndi propria moarte, stie că 
va muri, dar moartea sa e ceva absurd, ceva ce nu poate fi gîndit. Naşterea... nu noi asistăm la naşterea 
noastră, ci alţii. La fel si în ceasul morţii, alţii asistă. Noi ne trăim moartea - dacă îndrăznesc să spun asa 
- dar nu asistăm la ea: noi murim. 

In ceea ce-i priveşte pe copii, ei pun întrebări legate de moarte, fără pic de angoasă, pînă în jurul 

vîrstei de şapte ani. întrebarea începe să-i frămînte pe la trei ani dar, repet, fără angoasă. Tocmai de aceea 

trebuie să li se vorbească despre moarte. De altfel, o văd mereu în jurul lor. Sînt oameni sau copii care 

mor în preajma lor. Cred că întotdeauna i se poate răspunde unui copil în felul următor: „Vom muri cînd 
vom termina de trăit." E ciudat să spui asa, dar e adevărat. Nu vă puteţi imagina cît de liniştitoare sînt 
pentru copil aceste cuvinte. Să i se spună: „Fii liniştit. Nu vei muri decît atunci cînd vei termina de trăit. 
- Dar nu am terminat de trăit! - Foarte bine! din moment ce nu ai terminat de trăit, vezi si tu că încă esti 
viu." Cînd era mic, băiatul meu auzise vorbindu-se despre bomba atomică. Intorcîndu-se de la grădiniţă, 
mă întreabă: „E adevărat că există bomba atomică? E adevărat că tot Parisul poate să dispară?... Păi da, 
e adevărat. - Atunci, se poate întîmpla înainte de prînz? După prînz? (avea trei ani). - Păi da, s-ar putea... 
dacă ar fi război, dar acum nu mai e război. - si dacă se întîmplă chiar dacă nu e război? - Păi vezi, 
atunci am muri. - Ah! atunci prefer să se întîmple după prînz." I-am răspuns: „Ai dreptate." si discuţia 
s-a încheiat. Vedeţi, a existat un scurt moment de angoasă: „Se poate întîmpla înainte de prînz?" Pentru 
că îi era foarte foame si urma să ne aşezăm la masă. Copilul este tot timpul în prezent. El vorbeşte pentru 
clipa de fată. Dacă moare cineva din familie, este important să nu i se ascundă copilului acest lucru. Pentru 
că el percepe expresia schimbată a fetelor din jurul lui. E grav dacă, avînd în vedere că a ţinut la acea 
persoană si că acum e îngrijorat de absenta ei, nici nu îndrăzneşte să întrebe ce s-a întîmplat. De asemenea, 
tăcerea în legătură cu moartea cuiva îl face să se simtă tratat ca o pisică sau ca un căţeluş, exclus din 
comunitatea fiinţelor vorbitoare. 

De cele mai multe ori, copiilor nu li se spune adevărul în această problemă. Li se vorbeşte despre o 
călătorie îndepărtată, despre o boală care se dovedeşte a fi fără sfîrsit si despre care pînă la urmă nimeni 
nu mai vorbeşte. Situaţia devine stranie, sufocantă. 

Am văzut... au fost aduşi la consultaţie copii a căror situaţie şcolară s-a deteriorat de la un anumit 
moment dat... Am încercat să aflu ce s-a întîmplat. Bineînţeles, era imediat după moartea bunicului sau 
a bunicii, despre care nu li s-a spus nimic. Cînd copilul voia s-o vadă: „stii, e la spital, e foarte bolnavă." 
si gata. Se schimba subiectul, se evita discuţia. De fapt, era suficient să i se explice că bunica a murit si 
să fie dus la cimitir ca să vadă unde sînt duse corpurile oamenilor care mor. si să i se vorbească despre 
faptul că inima care iubeşte nu a murit, atîta timp cît oamenii îsi amintesc de cei pe care i-au iubit. Doar 
asa i se poate răspunde unui copil. 

Ar fi foarte bine ca de Ziua Morţilor să meargă cu toţii la cimitir unde, în acea perioadă, e foarte 
frumos si să li se răspundă copiilor la toate întrebările legate de numele si datele pe care le descifrează 
pe cruci... Li se va părea ceva foarte îndepărtat si se vor gîndi la asta. După aceea totul va fi foarte vesel. 
Să plece împreună, să pregătească o mică masă si să li se spună: „Ei bine, asta e, noi deocamdată trăim." 
Ati spus adineauri că moartea unui animal nu e acelaşi lucru cu moartea unei fiinţe umane. 
Mă refeream la moartea unui animal sacrificat pentru consum. 

si pentru mine, cea mai veche amintire, de pe la vîrsta de doi sau trei ani, e legată de o mică dramă 

a copilăriei. Aveam un rătoi pe care cineva îl cîstigase la tombolă si mi-1 dăduse. Mă jucam cu el în curte, 

în fiecare zi. si, la un moment dat, m-am hotărît să-i fac casa într-o lădită ce stătea sprijinită de un perete. 

Intr-o zi, rătoiul a trecut probabil prea aproape de lădită si a răsturnat-o. Lădita a căzut peste el si 1-a 

omorît. Am suferit foarte mult. Este cea mai veche amintire a mea. De aceea, cred că moartea unui animal 

poate fi extrem de importantă pentru un copil. 

Da, această poveste e legată de problema morţii celor pe care îi iubim. Cînd această fiinţă vie moare, 
moare o părticică din noi, din sensibilitatea noastră. In cazul acesta, suferinţa s-a datorat în primul rînd 
faptului că v-ati simţit probabil vinovat, din neglijentă, de moartea rătoiului; moartea ne face să ne simţim 
vinovaţi. E curios, de fapt, pentru că nu e nimic rău să mori, din moment ce toti vom muri. Dar cînd 
avem o vină cît de mică, atunci ne reproşăm că într-un fel am distrus legătura cu celălalt, căldura pe care 
o resimţeam, acel ceva bun, plăcut, viu care exista între noi. într-adevăr, cred că niciodată nu trebuie să 
ne batem joc de un copil care plînge după pisica, cîinele sau rătusca lui, care au murit, si nici de copilul 
care păstrează resturi dintr-o păpuşă sau dintr-un ursuleţ stricat... Pentru copil, nu e nici o deosebire. Tot 
ce iubeşte el este viu. Bineînţeles, viu într-un anumit fel. De aceea, nu trebuie aruncate resturile unui 
obiect la care copilul a ţinut. Cînd moare o rătusca, o pisicută sau un căţeluş, copiii vor să-i înmormînteze, 
adică să respecte pentru această creatură un ritual de doliu. Toate fiinţele umane acceptă moartea printrun 
ritual de doliu. Atunci, de ce nu? Trebuie respectată modalitatea pe care o adoptă copilul pentru a 
depăşi misterul; căci, pentru noi, moartea, ca si viata, rămîn un mister. 

Copilul îsi creează mama 
(Alăptarea sugarului) 

O altă scrisoare se referă la problema alăptării. Cea care ne scrie este însărcinată si vă roagă să-i 
vorbiţi despre avantajele si dezavantajele alăptării la sîn. Indepărtîndu-ne puţin de la întrebarea propriuzisă, 
este de remarcat faptul că în unele maternităţi se practică un fel de terorism al alăptării: trebuie să 
alăptaţi! Multe femei îsi fac probleme serioase deoarece îsi dau destul de repede seama că nu vor putea 
face acest lucru. 

Există însă si situaţii diametral opuse: unele clinici transmit femeilor care ar dori să-si alăpteze copilul 
o anumită angoasă: „Dacă veti alăpta, nu veti fî niciodată liberă." Cred că fiecare femeie va reacţiona în 
funcţie de modul în care a fost ea însăşi hrănită: dacă propria ei mamă a alăptat-o la sîn sau dacă a regretat 
că nu a putut s-o facă... Am cunoscut mame care nu aveau lapte, dar care doreau să-si alăpteze copilul 
cu orice pret, desi era clar că acest mod de hrănire nu satisfăcea toate nevoile acestuia. E bine ca mamele 
să evite ideile preconcepute în această problemă: să aştepte mai întîi sosirea copilului. Copilul îsi creează 
mama. înainte de naştere ea poate să spună orice doreşte: „Voi face si asta, voi face si asta." O dată cu 
naşterea copilului ea îsi va schimba complet părerile. Deci... ar fi bine să nu-si mai pună nici un fel de 
întrebare înainte de venirea lui pe lume. Să renunţăm la a ne mai face planuri si să ne trăim bucuriile si 
necazurile de la o zi la alta. 

Dar acum cîteva clipe spuneaţi că aceste preocupări ale mamei se pot datora problemelor pe care ea 
însăşi le-a avut în copilărie cu propria ei mamă. Mi s-a spus că aveţi o anecdotă pe această temă... 
Este vorba despre mama care a născut în timpul războiului? E o poveste extraordinară, desi un pic 
cam lungă. Nici mie, care în acea perioadă îmi făceam specializarea în psihanaliză, nu mi-a venit să cred. 
Se întîmpla la spitalul unde, în acea vreme, eram externă. In camera de gardă internul ne spune: „Avem 
o lehuză formidabilă, care are lapte suficient pentru a hrăni trei copii..." In timpul războiului era o mare 
lipsă de lapte. A doua zi ne spune: „stiti ce s-a întîmplat? Ei bine, si-a pus o dată copilul la sîn si gata 
cu laptele..." Nimeni nu mai înţelegea nimic. Atunci le-am spus: „Trebuie să vorbească cineva cu această 
femeie. E foarte probabil ca, simtindu-si copilul la sîn, să fi apărut un sentiment de culpabilitate profundă, 
datorat faptului că mama ei nu a alăptat-o." Bineînţeles, hohot general în camera de gardă... Ce idei au 

si psihanaliştii! Trec cîteva zile - mergeam la spitalul acela de două ori pe săptămînă: sînt întîmpinată 
cu strigăte si mi se dă onorul... „Nu stiti ce s-a întîmplat? - Nu, nu stiu. - Ei bine, are din nou lapte. - Iam 
spus totul asistentei, inclusiv ideea dumneavoastră, mi-a spus internul. Ea a vorbit cu mama, care a 
început să plîngă în hohote mărturisindu-i că a fost abandonată si că nu si-a cunoscut niciodată propria 
mamă. Atunci asistenta a avut o extraordinară prezentă de spirit: s-a comportat cu ea ca o mamă. A fost 
blîndă, afectuoasă, i-a spus: «Draga mea, esti făcută să fii o mamă bună si nu o să-ti părăseşti niciodată 
copilul.» si a adăugat: «O să-ti dau eu biberonul pe care nu ti 1-a dat mama ta.» si, după ce i-a pus copilul 
în braţe, a îmbrătisat-o cu afecţiune si i-a dat si ei un biberon. La puţin timp după aceea i-a revenit laptele." 
Este o poveste adevărată. 

si acum o întrebare precisă despre alimentaţia copiilor. Mama este de origine vietnameză: „Fiul meu 
e foarte dificil; la aproape şapte ani nu mănîncă decît orez, paste făinoase, carne de vacă, cartofi si nici 
o altă legumă. Refuză legumele verzi. Ca fructe nu acceptă decît portocalele, bananele sau merele. Eu 
încerc să-i pregătesc meniuri variate, dar copilul refuză să mănînce orice altceva. Aceasta nu va avea oare 
repercusiuni asupra creşterii sale?" Mama mai adaugă că nu găteşte feluri de mîncare vietnameze pe care 
oricum copilul le refuză; cînd mînca la cantină accepta aproape totul; dar copilul a dorit să mănînce din 
nou cu părinţii lui. 

Hrana acestui copil îi este absolut suficientă. Nu mănîncă legume verzi, dar mănîncă mere, portocale, 
banane... Nu văd nimic îngrijorător în această poveste. Lucrul cel mai îngrijorător este însă îngrijorarea 
mamei. 

In acest caz, să fie liniştită? 

Da, să fie liniştită. Cred că se comportă asa ca să obţină tot ce vrea de la mama lui. Să nu-si mai 

facă probleme. Să gătească separat pentru ea si soţul ei, iar lui să-i facă numai ce vrea, chiar dacă e mereu 

acelaşi lucru. La un moment dat, cînd va vedea că ei mănîncă cu poftă din mîncarea lor, va dori si el să 

mănînce, mai ales dacă mama nu se va mai arăta îngrijorată si-1 va lăsa cu adevărat în pace. 

încă puţin acasă 

(Despre grădiniţă si despre publicitate) 

Nu trebuie să-i uităm pe cei care, în număr foarte mare, ne scriu pur si simplu pentru a ne transmite 
un cuvînt de încurajare si pentru a ne spune: „La noi totul este bine." 

Exact la acest lucru se referă scrisoarea unei mame care are doi băieţi, unul de sase si celălalt de trei 
ani si care ne mulţumeşte că nu dramatizăm situaţii banale. In acelaşi timp ne spune cîtă bucurie îi aduce 
viata de familie, în ciuda nenumăratelor greutăţi pe care i le fac copiii, dar pe care reuşeşte să le rezolve 
pentru că sînt o familie mare si unită. După părerea ei, psihologii nu fac decît să complice viata de familie. 
In ceea ce ne priveşte, noi nu încercăm să încurcăm lucrurile, ci mai curînd să le descurcăm. 
Iată un fel de scrisoare-pledoarie ce se referă la grădiniţă si la mediul familial. Mama, educatoare, 
este în prezent în concediu de maternitate pentru îngrijirea a doi gemeni de nouăsprezece luni: „De îndată 
ce copiii au între cincisprezece si optsprezece luni toată lumea îti dă sfaturi: «Trebuie neapărat să meargă 
la grădiniţă, nu trebuie să mai stea mult timp acasă.» Pe cînd eu as dori să-i mai tin puţin cu mine. si la 
urma urmelor ar fi chiar atît de grav să fac eu cu ei acasă ce ar face la grădiniţă? Media de vîrstă este în 
jur de şaptezeci de ani. Atunci, de ce să nu încercăm să ţinem copiii acasă pînă la vîrsta de cinci, sase 
ani?..." In plus, vă mai întreabă: „Cum să organizăm o asemenea grădiniţă acasă?" 

Această mamă are perfectă dreptate cu condiţia ca, pe de o parte, părinţii să-si poată permite să tină 
copiii acasă pînă la vîrsta şcolară iar, pe de altă parte, ca pînă atunci ei să devină cu adevărat „socializaţi": 
adică să aibă prieteni, să se joace singuri sau cu alti copii, să stea fără părinţi si mai ales să stie să-si 
folosească mîinile, corpul, să vorbească bine, să stie să se distreze, fiind în acelaşi timp echilibraţi; deoarece 
acesta este rolul grădiniţei. Numai că aici mai intervine ceva: aceşti copii sînt gemeni. Ati spus doi - se 
spune întotdeauna doi gemeni. Sînt gemeni deci si sînt încă foarte mici. Cu siguranţă, ei au nevoie foarte 
devreme de o viată socială. Cred că nu e bine cînd părinţii nu pot oferi copiilor lor o viată socială de 
două-trei ore pe zi într-un parc sau nu pot să-i lase si cu alte mame care se ocupă pe rînd de ei. Tocmai 
acesta este rolul grădiniţei, să suplinească lipsa vieţii sociale a copiilor. Oriunde sînt mai mulţi copii laolaltă, 
trebuie organizate asa-zise „grupe de grădiniţă" de trei sau patru copii. 

Aceeaşi mamă pune o altă întrebare: „Dacă pentru copii e mai bine să stea acasă, cum să procedez? 
Să le fac un orar, să le formez nişte deprinderi, ca la grădiniţă, sau să-i las să-si petreacă timpul după 
bunul lor plac?" 

Incepînd de la trei, patru ani, în funcţie de copil, este bine să i se dea ceva de făcut. Nu mai mult de 
patruzeci de minute, în două reprize, în cursul dimineţii. Să i se dea obiecte pe care să le grupeze singur, 
îndemnîndu-1: „încearcă să le pictezi, să le trasezi conturul, să lipeşti hîrtie colorată..." Cred că e bine ca 
această activitate a copilului să nu fie considerată doar un simplu joc. Să facă ceea ce îl interesează, dar 
în mod disciplinat, respectînd un anumit orar si un anumit loc de joacă. Nu oriunde, astăzi în bucătărie, 
mîine în camera lui, ci în locul unde îsi are lucrurile „de grădiniţă" pe care trebuie obişnuit să si le pună 
într-o cutie. 

In încheierea scrisorii ne spune: „In ciuda acestei pledoarii, dacă as bănui că proiectul meu ar stînjeni 

în vreun fel dezvoltarea copiilor mei, n-as ezita nici un moment să renunţ la el." Deci, putem s-o liniştim? 

Bineînţeles. 

Deci să nu renunţe? 

Să nu renunţe, în ciuda micilor dificultăţi financiare pe care, după cum spune ea, le presupune acest 
proiect. 

De data aceasta, o scrisoare mai scurtă: „Avem un băietei de trei luni. Este un copil foarte vioi si 
foarte vesel. Pare chiar mai mare decît vîrsta lui. Am hotărît împreună cu soţul meu să-mi întrerup serviciul 
pînă cînd copilul va împlini doi ani, ceea ce-mi va permite să mă ocup de el, dar mai ales să-1 alăptez. 
Totuşi, acest lucru duce la apariţia unor mici probleme financiare, dacă nu voi mai lucra. Atunci, ne-am 
gîndit că le-am putea rezolva, într-o oarecare măsură, acceptînd ca el, copilul, să pozeze pentru fotografii 
publicitare." Vă întreabă ce părere aveţi despre acest lucru si mai ales dacă nu e dăunător pentru un sugar 
să fie, într-un anumit fel, „folosit" atît de devreme pentru a-si cîstiga pîinea. Dacă sînteti de acord, pînă 

la ce vîrstă credeţi că un copil poate să facă un asemenea lucru fără a risca să se transforme într-un 

mic 

cabotin? 

Mai întîi, as vrea să spun că problema ridicată de un copil atît de mic care „hrăneşte", se hrăneşte 
si îsi hrăneşte familia ar putea fi rezolvată, punînd deoparte pe carnetul său de CEC zece, cincisprezece 
la sută sau chiar jumătate din sumele cîstigate. Astfel, cînd va fi mare si va afla acest lucru, va fi foarte 
mîndru că si-a ajutat familia, permitîndu-i astfel mamei să stea cu el acasă. In caz contrar, va avea impresia 
că a fost puţin cam „exploatat". 

Pînă la ce vîrstă? Cu siguranţă trei ani e o vîrstă greu de depăşit pentru un copil - manechin. Trebuie 
multă atenţie, deoarece această activitate presupune, desi în mică măsură, un fel de exhibiţionism pasiv. 
O fotografie din cînd în cînd merge, fără a se crea din asta o sursă de profit după vîrstă de doi ani, doi 
ani si jumătate. 

Nu există o vîrstâ la care copilul „trebuie să vorbească" 
(Cuvinte si sărutări) 

Iată o mamă a cărei fetită de optsprezece luni a fost un copil uşor de crescut, care dormea bine, mînca 
bine, rîdea tot timpul, în sfîrsit... un copil fericit; o dată cu vacanta însă, s-a schimbat complet. Timp de 
trei săptămîni, mama a fost în Franţa împreună cu fetita, unde au făcut un fel de tur al familiei, cu etape 
de o zi sau două: mulţi kilometri, aproape patru mii într-un răstimp foarte scurt. De la reîntoarcerea din 
vacantă, fetita nu mai suportă să stea în braţele nimănui, în afară de mama sau tatăl ei. Plînge din nimic. 
Dacă, în timp ce face curăţenie o roagă să împingă un scaun sau un obiect uşor, copilul refuză si începe 
să urle. Mama se întreabă ce semnificaţie poate avea această schimbare de atitudine. La sfîrsitul scrisorii 
mai precizează că, în curînd (în luna februarie), fetita va mai avea un frăţior... 

Această ultimă frază este foarte importantă deoarece, dacă frăţiorul ei trebuie să se nască în februarie, 
asta înseamnă că în luna iulie era pe drum. Or, schimbarea de comportament a fetitei a avut loc în luna 
iulie. Avea atunci sase luni si trecea prin două încercări importante în acelaşi timp: schimba mediul, cu 
multe persoane necunoscute înjur si mai ales simţea - căci copiii mici simt - că mama ei era însărcinată. 
Am cunoscut o femeie care avea mulţi copii si care-mi spunea: „ştiam întotdeauna că sînt însărcinată - 
alăptînd, nu avea alte semne de sarcină - după reacţiile ultimului copil. Acesta regresa, vroia tot timpul 
în braţe, plîngea ori de cîte ori îi ceream ceva... Iată-mă din nou însărcinată, îmi spuneam, si peste puţin 
timp se adeverea." Deci, această fetită a simţit si ea. Pe de altă parte, optsprezece luni este o vîrstă la 
care un copil îsi acaparează total mama. Ar trebui ca aceasta să-si petreacă mult timp cu fetita, să-i vorbească 
mînuind diferite obiecte, să joace împreună o mulţime de jocuri. Trebuie să-i explice de asemenea că ea 
suferă pentru că mama ei va mai avea un bebeluş, iar acesta se va naşte nu pentru plăcerea ei, ci pentru 
că mama si tata au hotărît să mai aibă un copil. Să-i mai spună că acum acest lucru o supără dar că, mai 
tîrziu, va fi foarte bucuroasă. 

O altă scrisoare se referă la un băietei de şaptesprezece luni, singur la părinţi, care are dificultăţi de 
controlare a reflexelor, mai face încă pipi pe el: „Noi, mamele tinere, sîntem deseori dezorientate din 
pricina manualelor, sfaturilor si ideilor preconcepute în creşterea unui copil. Copilul meu are şaptesprezece 
luni si nu vorbeşte. La ce vîrstă trebuie să vorbească un copil?" 

Nu există „trebuie să vorbească". Dar, pentru ca un copil să vorbească la timpul potrivit, trebuie să 
simţi că, atunci cînd îi vorbeşti este atent, te priveşte, are o anumită mimică, caută apropierea de părinţi, 
vrea să se facă înţeles. In afară de aceasta, copilul nu vorbeşte cu uşurinţă cînd e singurul interlocutor al 
mamei sau al tatălui. Un copil învaţă să vorbească văzînd-o pe mama lui vorbind despre el sau pentru el 
cu tatăl lui, făcîndu-1 si pe el părtaş la conversaţie atunci cînd vorbeşte despre ceva. Copilul trebuie să 
vorbească si altor persoane: pentru el, să vorbească, înseamnă să le aducă jucării si alte asemenea lucruri. 
Nu trebuie să i se spună: „Ne deranjezi", ci „Poti să asculţi si tu ce vorbim noi." 
Cred că, atunci cînd vorbeşte despre limbaj, această mamă se gîndeste, de fapt, la limbajul vorbit. 
Desigur, dar cuvintele nu vin de la sine, vin doar atunci cînd copilul are ceva de spus. Or, el spune 
multe lucruri, îsi face înţelese multe dorinţe, înainte chiar de a vorbi. Această mamă să nu-si facă griji 
în privinţa vorbitului. Se stie că, în general, un băiat vorbeşte mai tîrziu decît o fată. Fetele sînt atît de 

vorbăreţe pentru că nu au cocosel. Trebuie si ele să se facă remarcate prin ceva. 
Nu m-as fi gîndit la asta. 

si totuşi asa este. Băieţii vorbesc mai tîrziu. Cîteodată, primii născuţi vorbesc mai repede, foarte 
dornici să participe la conversaţia mamei si a tatălui. Dar al doilea copil nu este grăbit; vorbeşte cel mare 
si pentru el, de fiecare dată cînd are nevoie să spună ceva. La şaptesprezece luni, un băiat este încă destul 

de mic. Ar fi de dorit ca mama, în loc să se rezume la a-i spune: „Hai la pipi!, Hai la caca!", să încerce 

să stabilească o legătură între ea si fiul ei prin intermediul obiectelor pe care le mînuiesc împreună, ajutîndul 

să le deosebească unele de altele prin jocuri vorbite, la care să ia parte si jucăriile. La şaptesprezece 

luni e cam prea mic pentru oliţă. Dar nu e prea devreme pentru a-i forma îndemînarea manuală, pentru 

jocurile cu cuburi, cu mingea, cu guriţa: să facă baloane, să cînte ritmat: „Ta, ta, ta", precum si alte zgomote 

ritmate. Acestea sînt cele mai bune metode pentru a învăţa un copil să vorbească. 

Mama mai adaugă că micuţul, înconjurat de multă dragoste în familie este foarte afectuos, iar atunci 

cînd întîlneste alti copii sau chiar animale este deosebit de afectuos. In legătură cu aceasta, ne spune: 

„Una dintre prietenele mele, care are un băietei de paisprezece luni si jumătate si pe care fiul meu îl sărută, 

îl drăgăleste etc, îl ceartă că e pisălog si agasant. Ce se poate face?" 

Nu stiu, poate asa să fie. S-ar potrivi cu faptul că băieţelul nu vorbeşte încă. Cînd copiii nu vorbesc, 
au tendinţa să se exprime cu braţele, cu gura, cu corpul, adică să sărute. E foarte probabil ca acest copil 
să fi fost un pic cam prea giugiulit, prea mult sărutat. Profit de ocazie să le spun mamelor că este foarte 
plăcut pentru ele să-si sărute copiii - e atît de bine! — , dar că micuţii, înainte de doi ani, doi ani si jumătate, 
confundă sărutările cu un fel de canibalism, si astfel, în loc să iubească prin vorbe, prin relaţia pe care 
o stabilesc cu obiectele atunci cînd se joacă, ei iubesc corpul. Cred că acest copil se află acum în această 
situaţie. In prezenta celuilalt copil, ar fi bine să i se spună: „Tu stii că el e mic. O să creadă că vrei să-1 
mănînci. Poate că si tu crezi că atunci cînd te sărutăm eu, bunica sau mătuşa, vrem să te mîncăm. Ei bine, 
apără-te! Vezi că si el vrea să se apere, iar mama lui îl apără pentru că nu-i place ce-i faci." Nu trebuie 
încurajată o asemenea comportare. Nu e bine pentru nici unul din copii să se „tocăie" tot timpul, 
şaptesprezece luni este vîrsta motorie, a mersului, a acrobaţiilor, vîrsta jocurilor cu mingea, vîrsta la care 
copilul pune mîna pe orice, un orice mult mai interesant decît oricine. 

Intr-un cuvînt, acest copil se comportă fată de unul mai mic exact asa cum adulţii s-au comportat si 
se mai comportă încă fată de el. Pentru cei din anturajul lui, el este un obiect. Purtat în braţe, drăgălit, 
sărutat în loc să fie făcut părtaş la viata adulţilor prin limbaj si activitate comună. Copiii crescuţi ca nişte 
ursuleţi sau căţeluşi se identifică cu aceştia, iar cînd cresc devin agresivi. 

Va fi artist 

Cînd ai un copil, îti doreşti bineînţeles „să ajungă cît mai departe", cum se spune si, de ce nu, să 
devină, de exemplu, artist. O mamă care are trei fete (de nouă, şapte si sase ani), ne scrie despre prima 
si ultima dintre fetite că sînt deosebit de talentate la desen. Celei mari îi plăcea să deseneze chiar de cînd 
era foarte mică, de la optsprezece luni. Păpuşa si desenul au devenit singurele sale preocupări. Temele 
desenelor sînt mereu aceleaşi: prinţese, zîne cu rochii lungi, brodate cu motive geometrice foarte precise, 
destul de surprinzătoare pentru un copil de vîrsta ei. La scoală, dimpotrivă, este o elevă de nivel mediu, 
ba chiar cu unele mici probleme. Cea mai mică - care are sase ani, este foarte liniştită si se înţelege minunat 
cu celelalte două, desenează în culori foarte vii care, după cum spune mama, nu au legătură cu realitatea: 
pare a vedea obiectele în propriile ei culori: „De exemplu, un soare enorm cu raze de un roşu sau portocaliu 
foarte aprins." si acum întrebarea: „Se pot deduce anumite lucruri din aceste desene?" Altfel spus, desenele 
copiilor trebuie interpretate? 

In nici un caz. In schimb, cred că ceea ce-1 poate interesa pe copil este să i se vorbească despre desenele 
lui. Dacă nu le arată, nu trebuie să facem mare caz. Dar atunci cînd copilul îi arată mamei desenele, aceasta 
să nu spună, copleşită de admiraţie: „Vai ce frumos e!" si atît. Ea trebuie să-1 facă să vorbească despre 

ceea ce reprezintă desenul, despre povestea lui: „Aici?... Dar aici?... De exemplu, aici? Dar dincolo? Asta 
ce e? Ah, da! N-as fi crezut că e asta." Pe copil îl interesează să se vorbească despre desenele sale, nu să 
fie admirat. Copilul căruia i se admiră desenele, poate ajunge să se repete, asa cum se pare că se întîmplă 
cu fetita mai mare. Poate că prin asta a vrut să atragă atenţia mamei asupra ei, după ce s-au născut si 

celelalte două surori. Poate din această cauză nu s-a adaptat prea bine la scoală. E greu pentru ea: prin 
tot ce face, simte nevoia să atragă atenţia mamei. Cred că acum ar fi bine ca mama să o ajute, inventînd, 
de exemplu, un joc în care să decupeze desenele, cu condiţia bineînţeles, ca fetita să dorească acest lucru. 
Zînele, prinţesele, si toate celelalte personaje să fie plasate într-un anumit decor: în castele, pe drumuri 
si apoi să imagineze povesti cu aceste personaje. Aceasta va trezi interesul fetitei si o va ajuta să fie mai 
activă la scoală. 

Cît despre cea mică... sînt din ce în ce mai mulţi copii care au simţul culorilor. Mă întreb dacă nu 
cumva din cauza televiziunii în culori sau a revistelor atît de colorate. Cînd eram noi copii nu existau 
toate lucrurile acestea. 

Toti copiii au o perioadă „artistică" în care desenează, toti au de asemenea o perioadă „artistică" 
muzicală. E bine ca aceste înclinaţii să fie dezvoltate în perioada în care copilul manifestă interes pentru 
ele. Pentru aceasta, nu e necesar ca adultul să explice desenele copilului, ci să-1 facă să vorbească despre 
ele. 

Cred că vi se pune această întrebare pentru că se stie că sînteti psihanalist: psihanaliştii au reputaţia 
de a găsi cîteodată explicaţii destul de surprinzătoare... 

Acestea nu sînt „explicaţii". Pur si simplu, copilul se exprimă prin desen, iar acest desen e tradus în 
cuvinte de către copil la momentul potrivit. 
Oricum, nu trebuie interpretate. 

In nici un caz. Din acest motiv nu am scris niciodată despre desenele copiilor si despre posibilele 
lor interpretări. Un copil care nu reuşeşte să se exprime în cuvinte, poate să se exprime prin desen. Apoi, 
trebuie să se stie că sînt copii care nu mai desenează tocmai pentru că părinţii sînt prea curioşi să afle ce 
vor să spună. Căci, dacă copiii se exprimă printr-un desen în fata psihanalistului, o fac pentru că acest 
desen este secretul lor pe care vor încă să-1 păstreze. Mai există însă si alte moduri de exprimare: prin 
confecţionarea unor marionete sau prin joc, jocuri cu cuvinte, sunete, de modelaj. Un copil care nu face 
altceva decît să deseneze vede deseori lumea în două dimensiuni: este cam ceea ce se întîmplă cu fetita 
cea mare. In schimb, modelajul, chiar foarte prost făcut - deoarece reprezintă personaje care se joacă 
între ele - este plin de viată. Aceste lucruri nu se pot face la scoală. Din momentul în care copilul învaţă 
literele, începe să scrie, să deseneze pentru scoală, aceasta înseamnă „activitate şcolară", în timp ce tot 
ce face acasă este exprimare afectivă care, dacă mama este disponibilă, poate constitui începutul unei 
comunicări reale între ea si copil; ceea ce o învăţătoare, care se ocupă de mulţi copii, nu poate face. Există 
si alte lucruri pe care mama le-ar mai putea face: să-si ajute fetitele (si pe cea de a doua, despre care nu 
ne spune prea multe) să modeleze sau să deseneze ascultînd muzică; va observa că fetitele vor combina 
culorile în funcţie de o anumită muzică. Copiilor talentaţi le place foarte mult acest joc; le place să-si 
deseneze visele, să deseneze sau să asculte poveştile care li se citesc sau care sînt imaginate de mamă, 
să le ilustreze. E de reţinut că, după pubertate, copiii care nu au desenat pînă atunci pot deveni pictori 
sau desenatori, iar cei dotaţi în copilărie îsi pot pierde după aceea talentul. 

Iată o altă scrisoare, din partea unei mame cu patru copii: o fetită de cinci ani si jumătate, două gemene 
de aproape patru ani si o fetită de un an. întrebarea ei se referă la una din gemene, Clara, un copil foarte 
afectuos si sensibil si, după cît se pare, cu temperament artistic. Vă reamintesc vîrsta ei: aproape patru 
ani. „Muzica o atrage foarte mult. I se întîmplă, de exemplu, să se întristeze sau chiar să plîngă cînd se 
termină o melodie care i-a plăcut. Pe de altă parte, este adesea foarte distrată, si eu si soţul meu sîntem 
de părere să nu acordăm prea multă atenţie acestui lucru, pentru a nu o influenta si a-i crea probleme." 

Vă întreabă totuşi prin ce i-ar putea dezvolta această înclinaţie: „Se poate spune despre o fetită atît de 
mică, că într-o zi va deveni artistă?" 

Dacă această fetită are ureche muzicală, dacă-i place muzica, de ce să nu i se facă, începînd chiar 
de acum, o educaţie muzicală de către un profesor interesat de particularităţile fiecărui copil si nu de către 
cineva care să o pună să facă numai game sau exerciţii, care pînă la urmă o vor plictisi? Există de asemenea, 
discuri - nu cu cîntecele, ci foarte bine făcute si care explică copilului muzica marilor compozitori. Ar 
fi interesant să asculte si muzică adevărată, nu numai muzică de varietăţi sau muzică înregistrată. Ar fi 
bine, de pildă, ca mama s-o ducă la biserică, dacă există acolo un armoniu sau o orgă si dacă, bineînţeles, 
copilului îi face plăcere. 

Muzica este un foarte bun mijloc de exprimare pentru mulţi copii sensibili. Apoi, mai este si dansul; 
nu este suficient să-ti placă muzica si să rămîi pasiv: muzica se adresează sentimentelor, dar si muşchilor 
si este important ca această fetită să poată exprima ceea ce simte cu întregul corp. Simţul muzical apare 
foarte devreme. Dacă această fetită are talent muzical, ea trebuie crescută neîntîrziat într-o ambiantă 
muzicală. Deplîng existenta pianelor-jucărie care sînt întotdeauna dezacordate. Urechea muzicală este 
atît de importantă, încît nu trebuie deformată. Mai bine să nu existe în casă nici un instrument muzical, 
decît să fie lăsaţi copiii să se joace cu aceste piane de jucărie dezacordate - ar însemna să-si bati joc de 
ureche, un organ atît de sensibil la copii. Ar fi mult mai potrivite - acele instrumente numite melodia, cu 
note corecte si cu care în Germania se face educaţia muzicală a copiilor, începînd de la doi ani. Copilul 
alege instrumentul în funcţie de registrul pe care-1 preferă: bas, bariton sau sopran. Cînd în casă există 
un pian, trebuie avut grijă ca acesta să fie acordat. Clapele nu trebuie lovite la întîmplare, iar fiecare sunet 
să fie numit cu numele lui: notele sînt ca si persoanele, se cunosc si se recunosc după nume. 
Aceşti copii „artişti" au ei oare nevoie de mai mult ajutor decît ceilalţi, tocmai pentru că sînt mai 
sensibili? 

Au nevoie mai curînd de respect. Oricum, orice copil trebuie respectat, dar un copil „artist" are antene, 
simte lucrurile. Dacă are o reacţie ciudată fată de ceva, nu trebuie să i se spună: „Nu fii prost!", asa cum 
spun de obicei părinţii atunci cînd nu înţeleg unele manifestări de bucurie sau unele reticente din partea 
copilului. Cred că este foarte important ca „artiştii" copii să aibă mijloace de a se exprima care să fie 
respectate de adulţi, să fie educaţi de artişti adevăraţi în direcţia spre care se simt atraşi. Este foarte important 
ca, încă de cînd sînt foarte mici, să asculte muzică, dar nu prea mult o dată, să meargă la muzee, să privească 
tablouri. 

întrebări mute 

(Din nou despre sexualitate) 

O tînără de douăzeci si trei de ani, căsătorită de trei ani, este o „viitoare" mamă, viitoare în adevăratul 
sens al cuvîntului: nu are încă nici un copil si nici nu este însărcinată... 
Se cam grăbeşte! 

Vă întreabă dacă este traumatizant pentru un copil ca părinţii să umble dezbrăcaţi în fata lui. 

Este întotdeauna traumatizant pentru copil. Părinţii trebuie să-si respecte întotdeauna copilul, ca pe 

un oaspete de onoare. Iar în fata unui oaspete de onoare, cu siguranţă nu s-ar plimba goi! Nuditatea părinţilor 

este atît de frumoasă, de seducătoare pentru copil încît el se simte vulnerabil în comparaţie cu ei. La aceşti 

copii apar sentimente de inferioritate sau, mai rău, nu se mai văd pe ei însisi, nu simt că mai au dreptul 

de a-si avea propriul corp. Acasă, mama si tata trebuie să fie mereu decenţi, asa cum sînt adulţii la plajă 
si nu goi. 

Intr-o altă scrisoare sîntem întrebaţi dacă trebuie să i se explice unui copil de trei - patru ani, de ce 
părinţii se sărută pe gură în timp ce pe el nu-1 sărută la fel. si o altă întrebare, care o completează pe 
prima: „Un copil poate fi sărutat pe gură doar acasă, nu si în public?" 

Nu! nici acasă, nici în altă parte. E chiar mai seducător dacă acest lucru se petrece în intimitate. Copiii 
înţeleg extrem de repede că părinţii au un anumit gen de intimitate pe care ei nu au dreptul să o aibă. 
Exact acest lucru face ca un copil să fie copil, iar părinţii nişte adulţi. Să i se spună: „Cînd te vei căsători, 
vei face si tu la fel." Este bineînţeles, inutil ca, în mod intenţionat, copilul să fie pus în fata unui asemenea 
spectacol. Sînt părinţi cărora le place să-si facă copilul gelos. Este absolut inutil. Copilul nu e predispus 
la voyeurism. 

In concluzie, un copil care-si vede părinţii sărutîndu-se pe gură la venire si la plecare si vrea si el 
să fie sărutat în acelaşi fel, trebuie oare refuzat? 

Să fie sărutat pe obraz si să i se spună: „Pe tine nu te sărut asa, desi te iubesc foarte mult. si pe el 
îl iubesc, dar el e soţul meu (soţia mea). O mamă nu-si sărută niciodată copilul pe gură." Dacă în casă 
există un bunic sau o bunică, i se va spune: „Nu o sărut nici pe mama mea si nici pe tatăl meu asa cum 
îl sărut pe tatăl tău. si nici el nu îi sărută la fel." 

O mamă v-a auzit vorbind într-o zi despre bătaia la fund. îmi amintesc că spuneaţi că nu e bine săti 
bati copilul în public. 

Copilul nu trebuie umilit niciodată... 

Ne scrie următoarele: „Am douăzeci si şapte de ani si am un fiu de sase ani. Sînt secretară si cîteodată 
îmi iau copilul la birou. Acum cîteva săptămîni, fiul meu a descoperit la scoală un joc foarte inteligent, 
acela de a ridica fustele fetitelor." La început, mama nu a acordat prea mare importantă acestui lucru; a 
încercat totuşi să-i spună că nu e frumos să faci asa ceva. Dar, într-o zi, jocul a luat proporţii deoarece 
băiatul, ce se afla în biroul mamei, a ridicat, în fata tuturor secretarelor, fusta unei tinere care s-a făcut 
roşie ca focul. Mama s-a supărat, i-a dat pantalonii jos si i-a tras cîteva la fund „cum nu am mai facut-o 
niciodată pînă atunci si cum nu o s-o mai fac nici de acum încolo. A fost umilit, dar cel puţin a înţeles." 
Faptul este consumat. 

Dar ce este mai important? Să umileşti sau să vindeci? 

Ca întotdeauna, cel mai important este să înţelegi ce se întîmplă. Acest copil, prin gestul său, punea 
pur si simplu o întrebare mută despre sexul femeilor. Nu i s-a răspuns la timp. De aceea si-a continuat 
jocul. Cînd un copil face un gest ca acesta, înseamnă că are nevoie de explicaţii din partea unui bărbat 
sau a unei femei, adică din partea tatălui sau a mamei. Să i se spună: „Ai văzut doar că fetitele nu au 
cocosel asa cum au băieţii si nu vrei să crezi că nici mama ta si nici celelalte femei nu au. si totuşi asa 
este. si te întrebi: Cum poate să-i placă tatălui tău o femeie care nu este la fel ca el? Dar asa sînt făcuţi 
oamenii." Dacă i s-ar fi explicat aceste lucruri, copilul nu ar fi făcut gestul acela în public. Regret, evident, 
că mama s-a simţit jignită, ruşinată, că si-a pierdut cumpătul si a reacţionat violent... In general, copilul 
este rezervat fată de foarte multe lucruri, dar întrebările referitoare la sex, precum si dorinţa de a sti cît 
mai multe despre acest lucru si le-a refulat înainte de a le înţelege. îmi pare rău. 
si mamei îi pare foarte rău. 

După cum am mai spus, faptul este consumat... Trebuie să se stie însă că un copil care face asemenea 
gesturi este un copil care are nevoie de explicaţii: băieţilor - mai ales cînd nu au surori - nu le vine să- 
si creadă ochilor cînd observă prima dată, în special la grădiniţă, că fetele nu au cocosel ca si ei. Sînt 
convinşi multă vreme că mama lor si celelalte femei au, ca si bărbaţii, un penis. Această diferenţă între 
bărbat si femeie trebuie să li se explice în mod foarte clar. Gesturile lor nu sînt, deci, decît întrebări mute. 
O altă întrebare: „Este bine ca o fetită de patru ani să fie de fată cînd mama ei naşte?" Cea care ne 
scrie este însărcinată si va naşte în curînd. 

Dacă naşterea are loc acasă, nu e necesar să fie îndepărtat copilul, dar nu e necesar să fie de fată. 
Dacă vrea să asiste - să asiste, dacă nu, să nu fie obligată. In orice caz, dacă naşterea nu are loc acasă, 
este mai bine ca fetita să nu fie de fată. Ar putea fi traumatizant pentru ea. stiu că acum e la modă, dar 
eu nu cred că este cu adevărat educativ. E chiar foarte frustrant pentru o fetită, care nu va putea face acest 
lucru decît peste foarte mult timp. Participarea unui copil mai mare la naşterea unui frate este cu siguranţă 
inutilă si, foarte probabil, chiar dăunătoare; si cînd nu esti sigur de ceva, e mai bine să te abţii. 
Pe de altă parte, pentru copilul care se naşte, ea este absolut inutilă. El are mai ales nevoie de prezenta 
tatălui si a mamei, chiar de la naştere. Pentru mulţi dintre părinţi e foarte normal să fie împreună pentru 
a-1 întîmpina pe noul născut, simbol al dorinţei si dragostei lor. 

Ce e făcut, e bun făcut 
(Anxietăţi) 

Iată o scrisoare care reia unele din afirmaţiile dumneavoastră. O mamă ne scrie următoarele: „E adevărat 
ceea ce ati spus. Intr-o familie primul născut cam trage întotdeauna ponoasele." Are o fetită de trei ani 
si jumătate si un băiat de doi ani si jumătate. Nu s-a simţit cu adevărat mamă decît la naşterea băiatului. 
Cînd s-a născut fetita, atît ea cît si soţul ei tocmai se desprinseseră de propriul lor mediu familial, iar 
copilul a fost tratat cu o oarecare detaşare: „Cred că în primii trei ani de viată fetita a trecut printr-o mulţime 
de situaţii traumatizante. Se mai poate face ceva?" Căci ea a auzit spunîndu-se că la trei ani copilul este 
format si că nu mai există cale de întoarcere. Este adevărat? si dacă este adevărat, se mai pot drege, după 
cum ne spune, oalele sparte? 

Dar nu ne spune dacă există cu adevărat oale sparte. Se simte vinovată si atîta tot. Asta nu înseamnă 
că fetita nu s-ar fi descurcat bine pînă acum. Nu stim nimic despre asta... 
Ne spune că au fost cîteva crize mai serioase. 

Cîteva crize mai serioase?... Trebuie insistat asupra faptului că la sase, si nu la trei ani, caracterul 
copilului este format si aici, într-un anumit sens, mama are dreptate. La sase ani copilul si-a format deja 
caracterul, în funcţie de experienţele trăite pînă atunci. De ce? Ei bine, pentru că, la începutul vieţii el 
nu are încă un sistem de referinţe. Dacă ar fi crescut de chinezi, ar vorbi chinezeste. Dar, în cazul nostru, 
copilul vorbeşte franţuzeşte; el nu vorbeşte numai limba franceză; el „vorbeşte" si comportamentul părinţilor 
săi; a învăţat că, pentru a fi mare, trebuie să fie ca mama si ca tata. Caracterul fetitei despre care vorbim 
va fi marcat de tipul de relaţii avute în această perioadă, dar asta nu înseamnă deloc că va avea o fire 
îngrozitoare si nevrozată. 

Ce e făcut e bun făcut. Dar e important ca atunci cînd fetita se va mări si va spune într-o bună zi: 
„Mamă, tu nu mă iubeşti" să i se răspundă: „ — Ba da, te iubesc, dar să stii că atunci cînd te-ai născut 
habar nu aveam ce înseamnă să fii mamă. si poate că tu m-ai învăţat asta... Datorită tie am ştiut să fiu 
mamă pentru frăţiorul tău." Va conta enorm pentru această fetită să-si audă mama mărturisindu-si 
nepriceperea, s-o audă spunînd că datorită ei stie să fie mamă pentru al doilea sau al treilea copil. Este 
important să i se spună copilului acest lucru, să nu i se ascundă că la început a fost greu si din această 
cauză a fost de atîtea ori nervoasă. Relaţiile dintre părinţi si copii trebuie să fie deschise, fără a se încerca 
o „recuperare". Dacă un copil între trei si optsprezece luni nu a fost hrănit corespunzător si este rahitic, 
la nouă ani nu trebuie supraalimentat pentru a recupera tot ce nu a mîncat cît a fost mic. Fetita s-a format 
asa cum este; probabil o fire ceva mai dificilă decît a fratelui ei - dar nici asta nu e foarte sigur; poate 

va avea de asemenea mai multe mecanisme de apărare, nu pot să stiu. Este adevărat totuşi că structura 
personalităţii ce se va dezvolta mai tîrziu este deja formată înainte de trei ani... Din acest moment firea 
copilului trebuie înţeleasă, pentru că ea există deja, nu-i asa! Este foarte important să-i iubim felul de a 
fi. si copilul trebuie să si-1 accepte, adică trebuie ajutat să se înţeleagă pe sine, să se vorbească cu el despre 
ce i-ar plăcea să facă, de pildă. Copilul însuşi trebuie să spună ce i-ar plăcea. Dacă este băiat, rolul tatălui 
e major - sau al bunicului, al unui unchi, în orice caz al unui bărbat. Mama nu poate rezolva totul, mai 
ales atunci cînd copilul are o fire cam închisă. El se va deschide în fata unui bărbat si tocmai de aceea 
tatăl trebuie să fie prezent. La trei ani, copilului îi place să-si imite părintele de acelaşi sex pentru a trezi 
interesul celuilalt. Are nevoie si de prieteni de aceeaşi vîrstă cu el. 

O altă mamă ne scrie un lucru amuzant: „Ascultîndu-vă, îmi dau seama că, dacă n-am fost o mamă 
perfectă, cel puţin voi fi o bunică model pentru copiii copiilor mei!" Copiii ei au acum unsprezece, 
doisprezece si treisprezece ani si crede că a făcut cîteva mici greşeli de educaţie, cînd aceştia erau foarte 
mici: „Am impresia că problemele pe care le-am avut, se datorează sensibilităţii copiilor mei. La urma 
urmelor, cred că un copil este mai echilibrat, mai calm cînd e mai puţin sensibil." 
E adevărat. 

si atunci, în cazul copiilor sensibili, trebuie să ne comportăm diferit, mai cu mănuşi? 
Nu. Mai întîi, această sensibilitate trebuie să le fie recunoscută. Evident, un copil mai sensibil resimte 
mult mai intens atît bucuriile cît si necazurile. In acele momente e bine, poate, să-i împărtăşim bucuriile. 
De fapt, copilul are nevoie să i se vorbească despre sensibilitatea lui nu ca despre ceva bun sau rău, ci 
ca despre o caracteristică a sa, care-i este recunoscută si care presupune din partea lui mai întîi acceptarea 
apoi dominarea ei, nicidecum regretul sau ruşinea. 

O altă scrisoare se referă la un copil de patru ani, foarte agitat si agresiv; prezintă, de asemenea, 
semne evidente de neadaptare la grădiniţă, are dificultăţi, o mare agitaţie verbală si motorie precum si o 
lipsă de concentrare, care-1 împiedică să participe la activitatea şcolară. Acasă e foarte agresiv, „revoltînduse 
în permanentă fată de tot ce i se cere, nu are poftă de mîncare si mai face încă pipi în pat. Este un 
copil anxios." 

De data asta pare ceva serios. Copilul ar trebui, poate, examinat medical si pedagogic... Este vorba 
despre ceea ce se numeşte un copil instabil, deci un copil anxios. Cît despre comportarea fată de el în 
familie, mama nu trebuie să se enerveze niciodată cînd copilul este nervos; dimpotrivă, să fie calmă si 
să încerce să-i dea să bea: apă să bea si apă să se joace. Am mai spus-o deja. Joaca cu apa si băile zilnice 
îi ajută foarte mult pe copiii nervoşi, si muzica îi calmează, nu muzica proastă, ci Mozart, Bach... Cred 
totuşi că, în cazul de fată, este necesară o examinare medicală si pedagogică a copilului. 
Pe de altă parte, mama ne scrie: „copilul nu are poftă de mîncare". Nu este adevărat. Pentru el va 

conta mult să-1 lase să mănînce ce vrea, fără să-1 bată la cap să mănînce. Nu e bine să-i dea să mănînce 
cînd nu-i este foame: în aceste condiţii nu mănîncă decît angoasă, atîta tot. 

înţelegerea unei alte limbi, adoptarea unor noi părinţi 

Să vorbim puţin despre copiii adoptaţi si despre părinţii adoptivi. O femeie a adoptat doi copii: unul 
are acum nouă ani, iar celălalt este un micuţ vietnamez, sosit în Franţa la sfîrsitul lunii aprilie 1975 la 
vîrsta de sase luni si jumătate, si-a uimit un pic mama adoptivă cu spasmele si chiar cu sincopele pe care 
le făcea, ori de cîte ori nu-i convenea ceva. Aceasta s-a petrecut între sase luni si jumătate si nouă luni: 
de exemplu, după ce termina biberonul, copilul avea spasme violente. Puteţi da o explicaţie acestui fapt? 

Da. Este vorba despre un copil traumatizat de chiar faptul care se află la originea adoptării sale. Războiul 
1-a smuls brusc de la sînul mamei. El a trăit în mijlocul luptelor si nu a uitat nimic. Nu mă miră deloc: 
un copil de sase luni este deja un sugar mare, obişnuit cu mirosul mamei, cu sunetele vocii ei, cu cuvintele 
vietnameze. Totul a luat sfîrsit, poate o dată cu moartea mamei, în orice caz, o dată cu plecarea lui în 
Franţa. In ceea ce priveşte corpul, si-a regăsit, în mod cert, siguranţa existenţială; în schimb, dezvoltarea 
întregii sale persoane simbolice, construită după alte repere, s-a oprit brusc. Sosind în Franţa cu avionul, 
el a „suferit" o ruptură, ca o a doua naştere, extrem de traumatizantă care, s-ar putea spune, i-a lăsat si 
un fel de amintire a unei „vieţi intrauterine prelungite." Nu m-ar mira să aibă si o oarecare întîrziere în 
dezvoltare. Asa cum se spune despre plante, el a fost răsădit într-un alt teren. Acum este necesar să aibă 
perioade de furie, este absolut necesar. Prin aceste accese de furie, aceste spasme, el retrăieşte, tocmai 
pentru a le şterge din memorie, acele evenimente dramatice din viata lui. 

Acum are doi ani si face încă pe el. Cînd mama îl schimbă, nu vrea să-i ia de lîngă el scutecele murdare, 
ca si cum si-ar da seama că toate astea îi aparţin, ca si cum n-ar vrea să le piardă, deoarece i-ar aminti 
de perioada de convieţuire cu părinţii vietnamezi înainte de a fi despărţit de ei. 

întocmai. La acest copil, corpul trebuinţelor fizice păstrează amintirea dorinţei legate de prima mamă, 
cea pe care a avut-o pînă la sase luni. si toate acestea în corpul lui fizic. In viata lui simbolică însă, care 
se construieşte în limba franceză, el nu are încă doi ani. S-ar putea spune că nu are încă nici optsprezece 
luni, pentru că a avut nevoie de timp să înţeleagă o altă limbă, să se adapteze si să-si adopte el însuşi noii 
părinţi: a avut nevoie de cel puţin trei, patru sau cinci luni pentru acest lucru. Desi acest copil are doi 
ani, trebuie considerat cu nouă luni mai mic, dacă nu chiar cu un an. Din punct de vedere al limbii - si 
cînd spun limbă nu mă refer numai la „cuvinte", ci si la modul lui de a reacţiona afectiv - este mai mic 
cu cel puţin nouă luni. 

Iar acum, despre accesele de furie... Acest copilaş si-a trăit primele luni de viată în mijlocul unei 
drame teribile, în plin vacarm; au existat poate si zile în care nu a fost hrănit. Războiul este încă prezent 
în el, iar prin accesele de furie încearcă, în felul lui, să se regăsească pe sine, cel din perioada în care era 
împreună cu mama lui adevărată. Cum îl poate ajuta mama adoptivă? Explicîndu-i, mai ales acum, pentru 
că este destul de mare pentru a înţelege franceza, că atunci cînd era mic, mama si tatăl lui adevăraţi au 
murit sau au dispărut în război, că a rămas singur si din această cauză a fost adus în Franţa unde a găsit 
o nouă familie. Chiar dacă nu pare a înţelege toate acestea, repetîndu-i-le de mai multe ori, accesele sale 
de furie vor căpăta un sens: vor fi semnul suferinţei sale morale. E foarte important ca părinţii să nu se 
supere atunci cînd copilul este furios. Să i se spună: „Da, te înţeleg. Cînd erai mic era război si războiul 
mai este încă în tine. Trebuie să exprimi acest lucru." 

Cînd părinţii se supără pe el, cînd vor să-i dea cîteva la fundulet, băieţelul are un comportament destul 
de ciudat: rîde. „Lasă impresia că pedepsele trec pe lîngă el." 

Nu este adevărat. Părinţii interpretează acest rîs ca si cum „totul ar trece pe lîngă el." Nu e deloc 
asa. Copilul trăieşte într-o puternică tensiune nervoasă: rîsul si plînsul pot semnifica acelaşi lucru. Nu 
sînt decît o expresie a tensiunii lui. Este sub tensiune si acesta e modul lui de a si-o exprima, probabil 
pentru că este foarte mîndru. Dar mai ales, nu trebuie să fie umilit. Cred că, atunci cînd e furios, trebuie 
să fie dus în altă cameră si să i se vorbească încet, cu calm. O dată furia trecută să i se povestească ceea 
ce v-am spus. 

Ce trebuie făcut în asemenea cazuri? Să li se vorbească copiilor? Să li se explice de fiecare dată 
situaţia lor anterioară? 

Da, de fiecare dată. Să li se spună cuvinte ca „tată si mamă adevăraţi", o altă tară, un alt loc, o altă 

casă. Familiile care au adoptat copii de la leagăn, copii care au trăit în colectivitate si de care se ocupau 

cîteva persoane adulte, sînt foarte mirate că aceştia nu caută compania adulţilor; în schimb, aceşti copilaşi 
sînt foarte fericiţi cînd în jurul lor sînt cinci, sase copii care nu stau locului... Ei nu simt nevoia să fie 
răsfăţaţi. Din cauza obişnuinţei sau, mai curînd, ceea ce au trăit în primele luni de viată s-a fixat ca engramă, 

adică un mod cunoscut si liniştitor de a trăi, înregistrat în memorie ca pe o bandă magnetică. Aceasta se 
exprimă printr-un comportament agreabil sau dezagreabil, sau printr-un comportament oarecum ciudat. 
Cred că aceşti copii îsi pot da seama mai uşor de ceea ce se întîmplă cu ei dacă părinţii le dau explicaţii 
prin cuvinte. Timpul rezolvă toate acestea, deoarece un copil adoptiv sfîrseste prin a-si adopta părinţii, 
tot asa după cum părinţii îl adoptă pe el. 

Există, de asemenea, multe cupluri mixte - vreau să spun de naţionalităţi diferite - de exemplu, nemţi 
căsătoriţi cu franţuzoaice, francezi însuraţi cu nemţoaice etc. Iată scrisoarea unei mame, nemţoaică, măritată 
cu un francez. Vă întreabă dacă există vreun risc pentru echilibrul psihic al unui copil crescut într-o familie 
bilingvă si în ce limbă e de preferat să i se vorbească, în cea maternă sau în cea paternă, avînd în vedere 
că familia trăieşte acum în Franţa. Vă întreabă, de asemenea, dacă există perioade distincte în dezvoltarea 
unui copil, în care ar fi de dorit să se folosească fie limba tatălui, fie a mamei. Din păcate, nu ne spune 
ce vîrstă are copilul. Presupun că este foarte mic. 
Nu ne spune nici sexul? 

Nici. Cred totuşi că este vorba de un băiat pentru că în scrisoare spune doar copil, 
stim că fetusul aude sunetele produse de cuvinte, vocea părinţilor; fără îndoială aceşti părinţi au vorbit 
si vorbesc între ei cînd franţuzeşte, cînd nemţeşte. Ei bine, n-au decît să continue. Ar fi de dorit, totuşi, 
ca scoală primară să o facă în aceeaşi limbă, pînă cînd învaţă să citească si să scrie bine. In acest timp 
mama sau tatăl îl vor ajuta, în funcţie de scoală pe care o va urma: în limba franceză sau germană. Dar, 
avînd în vedere că mama este nemţoaică, îi va fi imposibil să fie cu adevărat maternă vorbindu-i în altă 
limbă; dacă, dimpotrivă, îi va vorbi în altă limbă decît a ei, nu-si va mai putea exprima acele sentimente 
directe, intuitive pe care o mamă le are în mod natural pentru copilul ei. 

Nu există, deci, nici un risc de traumatism pentru copil? Ascultîndu-vă, mă gîndeam la un cuplu de 
naţionalităţi diferite. Fetita lor se exprimă perfect în cele două limbi. La început vorbea un fel de păsărească 
destul de ciudată pentru ca, puţin mai tîrziu, să-si construiască două lumi distincte. Pentru ea, erau oameni 
care făceau parte din lumea germană, iar alţii din lumea franceză; nu răspundea niciodată unuia în limba 
celuilalt. 

si de ce nu? E foarte normal. Fetita era foarte isteaţă. Ar mai fi ceva de spus: dacă un copil, înjur 
de doi ani - vîrstă la care este pe cale să înveţe bine o limbă - este dus într-o altă tară, trebuie ajutat; 
trebuie să i se vorbească în prima limbă, să i se cînte cîntecele pe care le auzea cînd era foarte mic, 
introducîndu-1 în acelaşi timp, prin mijloace foarte simple (denumirea unor obiecte...), în noua limbă: 
„Aici, la asta se spune asa." Cu părinţii să vorbească în limba în care a vorbit si pînă atunci. Cealaltă 
limbă o va învăţa cu copiii, cu noii lui prieteni. 

Copiii au nevoie de viată în jurul lor 
(Jocurile) 

Să vorbim acum despre joaca cu copilul. O scrisoare ridică această problemă referitoare la un copil 
foarte mic. Iată ce ne scrie mama: „Am un băietei de cincisprezece luni. Stau acasă, dar îmi este cam 
greu să mă ocup de el pentru că, pe lîngă menaj, am si preocupări ştiinţifice." De cîteva săptămîni are 
impresia că băieţelul se plictiseşte: „Se plimbă de colo-colo sugîndu-si degetul. Mă roagă mereu să-1 iau 
în braţe." Vă întreabă dacă se pot imagina jocuri pentru copiii de această vîrstă sau ce cărţi pentru copii 
i-ati putea recomanda? 

Nu, la cincisprezece luni copilul este prea mic pentru cărţi sau alte lucruri de genul acesta. La această 
vîrstă copilul îsi petrece întotdeauna timpul în compania altei persoane. Cred că, dacă mama este foarte 
ocupată, ar trebui să caute pe cineva care să-1 ia de două ori pe săptămînă împreună cu alti copii, si, oricum, 
ea ar putea să se joace cu el de două ori pe zi, timp de o jumătate de oră. Să se joace cu cuburi, de-a 
prinselea, să-1 înveţe să se urce pe o scară sau jocurile cu apa despre care am mai vorbit. Să-i arate cum 

se poate juca cu apa la chiuvetă, cu bărcute, cu un burete de baie, cu jucării... Are dreptate: copilul său 
se plictiseşte. Mama trebuie să-i vorbească din cînd în cînd. Altfel copilul se poate închide în sine. Cred 
că are dreptate să fie îngrijorată si să încerce să găsească o soluţie. 

O altă mamă - care are cinci fete si un băiat - a avut ultimul copil la patruzeci si unu de ani: o fetită 
care, acum, are patru ani. Merge la grădiniţă ca toti copiii, desi, la început, n-a făcut-o cu prea mare plăcere, 
avînd o reacţie de respingere; se pare că acum s-a acomodat destul de bine. Totuşi, o dată cu mersul la 
grădiniţă, mama a observat că fetita refuză să mai deseneze, desi înainte îi plăcea. Ce atitudine trebuie 
să adopte mama: să aştepte ca dorinţa de a desena să-i reapară de la sine, asa după cum a sfătuit-o 
educatoarea? 

Nu văd în asta un motiv de îngrijorare. Fetita este cea mai mică dintre cei cinci copii? 

Da, ceilalţi sînt mari: douăzeci si cinci, douăzeci si trei, şaptesprezece, cincisprezece si paisprezece 

ani. 

Deci este ca si cum ar fi singură la părinţi, avînd în vedere că între ea si penultimul copil este o 
diferenţă de zece ani. Cred că din această cauză se comportă asa: a avut un statut deosebit, fiind înconjurată 
numai de adulţi. Trebuie să i se explice că îi este greu să meargă la grădiniţă pentru că înainte era numai 
în compania oamenilor mari; dar va vedea în curînd că se va distra mult mai bine cu copiii decît cu adulţii. 
Fetita nu acceptă să deseneze decît pentru o verisoară, de aceeaşi vîrstă care îi este si prietenă. 
Făcînd acest lucru, ea se identifică cu adulţii care s-au ocupat de ea. Cred că tatăl ar trebui să se 
ocupe mai mult de această fetită; el deţine cheia care să-i uşureze trecerea de la stadiul de copil mic la 
cel de fetită mai mare... Am impresia că, în această familie, toată lumea are statut de părinţi, toată lumea 
este tată sau mamă. 

In privinţa desenului, mama pare mai curînd cea frustrată. Fetita nu mai desenează cum desena înainte. 
Ei bine, înseamnă că are altceva de făcut, care o solicită. Unui copil care nu a fost obişnuit să fie în compania 
altor copii de vîrsta lui, îi trebuie cam trei luni de acomodare ca să se simtă bine la grădiniţă. Mama să 
nu fie îngrijorată, pentru că pînă la urmă totul se va aranja. 

O scrisoare destul de veselă, din partea unei mame cu două fete de unsprezece si şapte ani pune 
problema cumpărării unui cîine. De cinci ani si jumătate fetitele, care nu au probleme deosebite, sînt lăsate 
ziua în grija unei doamne. De mai multe luni, cea mare cere cu insistentă să i se cumpere un căţeluş. Iată 
care este problema: „Locuim într-un apartament cu trei camere, ceea ce ridică destule probleme. Ca să 
fiu sinceră, ne-am gîndit si la toate obligaţiile presupuse de un asemenea fapt, dar fetita devine stăruitoare. 
Ce părere aveţi? Să facem un efort si să-i cumpărăm de Crăciun un căţeluş, desi nu sîntem prea încîntati, 
sau credeţi că e vorba doar de o dorinţă trecătoare?" 

E destul de greu, pentru că, după spusele mamei, apartamentul e mic. Cîinele ar fi nefericit. Pe drept 
cuvînt, copiii au nevoie de multă viată în jurul lor, iar atunci cînd stau la bloc nu prea au asa ceva. S-ar 
putea găsi, probabil, un animal mai uşor de îngrijit pe care să nu fie nevoie să-1 scoţi la plimbare, să cobori 
să facă pipi etc, un hamster, de exemplu. 

In mod intenţionat nu v-am citit post-scriptumul scrisorii. Iată-1: „Acum, avem în bucătărie un puişor 
de găină de patru săptămîni pe care l-am cîstigat la o tombolă. Este al celei mici care nu se ocupă mai 
deloc de el. Cea mare însă - cea care-si doreşte un cîine - îl îngrijeşte si se joacă mult cu el; desi îl iubeşte 
foarte mult, a trebuit să-i explicăm că peste două luni vom fî obligaţi să ducem puişorul la tară." De acord! 
Dar mi se pare că în acest caz se pune problema următoare: poti să-i refuzi mereu unui copil un lucru pe 
care si-1 doreşte atît de mult? 

Bineînţeles, atunci cînd refuzul este motivat; în cazul de fată este motivat de locul în care îi merge 

cel mai bine unui puişor care va deveni găină sau cocos sau unui căţeluş: un animal trebuie să fie tot atît 

de fericit ca si stăpînul lui. Dacă părinţii vor explica copiilor motivul refuzului, aceştia nu vor accepta 

ca stăpînul să fie fericit că are un cîine în timp ce cîinele este nefericit. 

Dar alte refuzuri? De exemplu: o plimbare, cumpărarea unei cărţi, mersul la cinematograf... 

Dorinţele sînt mai întîi imaginare, fiind limitate de posibil, de „realitate". 

Nu văd de ce i s-ar refuza unui copil ceva care nu este dăunător nici pentru el, nici pentru obiectul 
cumpărat, ceva care să nu-i incomodeze pe părinţi. Acum, referitor la această fetită... poate că s-ar mulţumi 
cu un hamster. Un hamster e oricum un animal drăguţ, nu miroase asa urît, e nostim si trebuie îngrijit. 

Asta este important: copilul să aibă grija lui; cea mare poate să aibă grijă de puişor, cea mică nu încă. 
De ce să nu se încerce cu peştişori, cu o broască ţestoasă sau mai stiu eu cu ce?... In orice caz, trebuie 
reflectat îndelung înainte de a hotărî cumpărarea unui animal fată de care copilul va trebui să fie responsabil. 
E nevoie mai ales de imaginaţie... 

Exact. Copiilor le place de asemenea să aibă grijă de plante. De fapt, ei au nevoie de viată în jurul 
lor. 

Cred că fetita despre care vorbim va înţelege că nu poate avea un cîine. Probabil că ideea asta i-a 
venit de la o prietenă care are curte. Să i se dea exemplul unui cîine nefericit dintr-o familie pe care o 
cunoaşte; trebuie discutat cu ea. Să nu creadă că părinţii îi refuză acest lucru numai pentru a o necăji. 
O altă mamă ne scrie: „Cînd ai o fetită, rolul ei trebuie să se limiteze numai la acela de fetită, adică 
trebuie să i se ofere numai lucruri feminine?" 

De la începutul discuţiilor noastre, am insistat întotdeauna pe respectarea dorinţei copiilor. Singur 

la părinţi, copilul se identifică în general cu copiii pe care-i cunoaşte, fie băieţi, fie fete: de exemplu, 

dacă un băiat are ca vecină o fetită, cu care se joacă, el se va identifica cu ea, după cum fetita se va identifica 

cu el. Sînt jocuri cu „păpuşi" pentru băieţi si cu „maşini" pentru fetite. Dar cînd copilul este crescut singur, 

el îsi va imita tatăl, dacă este băiat, sau mama, dacă este fată... E sigur, totuşi, că si băieţii au nevoie să 

se joace cu păpuşile. 

Vreţi să spuneţi fetitele...? 

Nu, băieţii! Băieţii în aceeaşi măsură ca si fetele. Dar se întîmplă ca, atunci cînd băieţii si fetele sînt 
împreună, să dorească ei însisi să se distingă unii de alţii, să se diferenţieze mai ales cînd sînt mici. Asta 
este. Le place atît de mult să se deosebească unii de alţii încît, în general, băieţii sînt nebuni după jocuri 
cu un grad înalt de mobilitate, în timp ce fetele preferă jocurile mai statice. Aceasta face parte din zestrea 
genetică a fiecărui sex. De la trei, patru ani copiilor le place să se joace cu si cum vor cei pe care-i iubesc: 
dacă un copil, cu o personalitate puternică, fie băiat, fie fată, alege un joc, celălalt va accepta pentru căi 
place să se afle în compania lui. Oricum, cînd băieţii se joacă cu păpuşile, o fac în alt mod decît fetele, 
iar fetele se joacă altfel cu masinutele decît băieţii. 

Cînd corpul copilului este atins 
(Operaţii chirurgicale) 

Am aici nişte scrisori care vorbesc despre copii ce vor fi spitalizaţi fie pentru mici intervenţii 
chirurgicale, fie pentru lucruri mult mai serioase. O fetită de doi ani si jumătate, singură la părinţi, va fi 
internată curînd în vederea unei operaţii pe cord deschis. Aceasta va necesita o spitalizare de două luni, 

un anumit număr de zile de reanimare, deci vizite foarte rare. Părinţii mai spun că fetita este îngrijită de 
altcineva o jumătate de zi, că se simte foarte bine, că-i place mult să se joace cu alti copii, că s-a obişnuit 
deja cu atmosfera de spital unde a fost de mai multe ori pentru a fi examinată. Vă întreabă cum poate fi 
pregătit un copil atît de mic pentru un asemenea eveniment. 

Lucrul cel mai important este ca părinţii să nu fie neliniştiţi. Acest gen de operaţii se practică în mod 
curent si nu sînt periculoase. Deci, nu contează decît latura „psihologică". Dacă operaţia este obligatorie, 
înseamnă că după efectuarea ei copilul se va simţi mult mai bine. La acest lucru trebuie să se gîndească 
mai întîi părinţii. O operaţie e întotdeauna un lucru neplăcut, dar scopul ei este să vindece tulburările pe 
care le are copilul acum si care s-ar agrava dacă operaţia nu s-ar face imediat. 
Cum poate fi fetita ajutată? Mai întîi, nu este chiar atît de sigur că mama nu va putea merge mai des 
la spital să stea mai mult cu copilul; să-i ceară permisiunea doctorului pentru a-si însoţi copilul. Asa ar 
fi cel mai bine. In cazul în care nu obţine această „favoare", ea poate pregăti dinainte nişte păpuşi pentru 
fetită: să cumpere patru, să îmbrace două dintre ele, una în asistentă medicală iar pe cealaltă în doctor si 
să i le dea la spital. Jucăriile pe care le-a avut la spital nu pot fi aduse acasă; de aceea, mama va trebui 
să pregătească aceleaşi costume pentru celelalte două păpuşi, pe care fetita le va găsi la întoarcerea acasă. 
Va înlesni astfel legătura dintre spital si casă pentru că, în ciuda convingerii mamei, acesta este momentul 
cel mai dificil: întoarcerea acasă. La spital, copilul va trăi timp de două luni. La această vîrstă două luni 
înseamnă enorm, cît opt luni sau un an pentru un adult. La întoarcerea acasă, copilul are nevoie să regăsească 
aceleaşi obiecte care i-au ţinut companie în spital. 

Cred că teama părinţilor vine si din altă parte, de la anumite cuvinte, de exemplu: operaţie „pe cord 
deschis". Acest „cord deschis" este o expresie care-i înspăimîntă pe oameni; în realitate însă, nu este vorba 
despre o operaţie periculoasă. Inima este un cuvînt care denumeşte simbolic dragostea, iar mama trebuie 
să stie că „inima" copilului ei nu se va schimba. Să-i explice fetitei: „Inima pe care o va opera doctorul 
aparţine corpului tău, dar nimeni nu se poate atinge de inima ta care iubeşte si nimeni n-o poate deschide." 
O întrebare, care revine deseori, se referă la băieţii de doi, trei, patru ani sau doar de cîteva luni si 
care au fimoză sau hipospadias, nişte termeni puţin cam savanţi. Ar fi bine să-i explicăm pe scurt. 
Este vorba despre mici anomalii ale penisului băieţilor; în fimoză, preputul este prea strimt si poate 
jena copilul la urinat si de fiecare dată cînd are erecţii. Acestea devin dureroase iar iarna pot să se fisureze. 
Mulţi băieţi au fimoză si nu există nici un motiv pentru a nu fi operată. In această situaţie, pediatrul este 
cel care trebuie să se pronunţe. Evident, copiilor le este frică de operaţia de fimoză. Trebuie să li se explice 
că ea este necesară, dacă vor să aibă si ei un penis frumos ca al tatălui lor si dacă nu vor să mai sufere 
cînd au erecţii. E bine să se stie că această operaţie nu este foarte dureroasă. 
Iată scrisoarea unei mame a cărui băiat are o fimoză operabilă peste un an, un an si jumătate: „Vă 
dati seama ce înseamnă asta? Presupun că stiti că operaţia nu e deloc uşoară, ba chiar poate fi foarte 
traumatizantă pentru un băietei de patru ani. Mărturisesc că perspectiva ei mă îngrozeşte. Nu îndrăznesc 
să-i vorbesc copilului despre asta, pentru că mi-e teamă să nu-i transmit propriile mele spaime. Nu vorbesc 
niciodată despre acest subiect nici cu soţul meu ca si cum am vrea, prin tăcere, să exorcizăm această 
teamă." Cîteodată ne cam pierdem cu firea! 
Dar, într-adevăr, este vorba de fimoză? 

Scuzati-mă... de un hipospadias destul de pronunţat, spunea ea. 

Asta este cu totul altceva. In hipospadias, orificiul penisului în loc să fie în centrul glandului este 
dedesubt, uneori lîngă gland, alteori lîngă rădăcina penisului. De această boală suferea Ludovic al XVIlea, 
care a fost operat adult, pentru că fără această operaţie nu ar fi putut să fie tată. Un băiat care are 
hipospadias se udă cînd face pipi, nu poate altfel. Este foarte neplăcut. Asa stînd lucrurile, nu înţeleg de 
ce părinţii sînt atît de speriaţi, deoarece după operaţie copilul va fi mult mai fericit. Este o operaţie neplăcută, 
într-adevăr, dar aceste neplăceri nu înseamnă nimic în comparaţie cu satisfacţia de a avea un penis normal, 
ca toti ceilalţi băieţi. Iată ce ar trebui să i se spună. Părinţilor le este întotdeauna teamă cînd este atins 

corpul copilului lor. In acest caz însă nu au dreptate, căci copilul - si asta trebuie să i se explice - va fi 
mult mai fericit după aceea. 

Toate acestea se referă, în mare, la problema spitalizării copiilor. In concluzie, acest eveniment nu 
trebuie dramatizat, nu-i asa? 

Nu, cu atît mai mult cu cît copiii sînt în general fericiţi la spital; îndată ce se simt mai bine, îsi găsesc 
tovarăşi de joacă. Cînd copilul este la spital, e foarte important să fie vizitat în ziua promisă. Mama să 
nu-i promită că va veni să-1 vadă într-o anumită zi, dacă stie că nu va putea s-o facă. Deseori, la spital, 
copilul nu-si poate vedea părinţii decît printr-un geam. Iar aceştia încep să plîngă, pentru că-si văd copilul 
plîngînd; le e teamă. Plînsul copilului este normal, iar în acel moment părinţii trebuie să aibă curajul săi 
suporte. Să nu plece spunînd: „Din moment ce plînge cînd mă vede, este mai bine să nu mai vin la el." 
E mai bine să plîngă, să tipe, să sufere că si-a văzut mama fără ca aceasta să-1 poată strînge în braţe, decît 
să fie „scutit" de această suferinţă, pretextînd că atît mama cît si copilul ar fi prea tulburaţi. Cu atît mai 
rău! Mama trebuie să aibă curajul să suporte această durere, fără să o arate prea mult. Iar pentru copil e 
mai bine să-si vadă mama, chiar dacă plîng amîndoi. Ar fi mult mai rău să n-o vadă si să creadă că ea la 
uitat. 

Copilul mic trebuie luat în braţe 
(Liniştirea copilului) 

Iată scrisoarea unei mame al cărei băiat de optsprezece luni a avut, chiar de la naştere, vărsături repetate 
combinate cu simptomele nervoase „obişnuite" ale noului născut. In jurul vîrstei de unsprezece luni a 
fost lăsat în grija bunicilor vreo zece zile; de atunci a început să se dea cu capul de tăblia patului. Faptul 
a luat proporţii avînd în vedere că acest gest a devenit acum, pentru copil, un mijloc de presiune: stie că 
atunci cînd se loveşte cu capul de pat, părinţii vin imediat la el. Mama mai precizează că, la nouă luni, 

copilul a fost circumcis (din cauza unei fimoze) si că este sigură că nu a uitat această operaţie destul de 
dureroasă. „As vrea să înţeleg semnificaţia acestui gest. Copilul caută oare un răspuns la vreo întrebare? 
Cum pot fi explicate aceste tulburări?" Pe de altă parte, este un copil fericit, un copil care se joacă mult... 
Deci, aceste dificultăţi au apărut după perioada de timp petrecută la bunici, curînd după operaţia de 
fimoză... Cred că este vorba despre un băietei care n-a fost pregătit, pe înţelesul lui, pentru operaţie. Am 
spus-o deseori, nu e niciodată prea devreme să i se spună unui copil adevărul. 
Nu a fost pregătit pentru operaţie, tot asa după cum nu a fost pregătit pentru a sta la bunici. Acum, 
cînd se loveşte cu capul de pat (cînd este pe adormite sau chiar în somn) ar trebui ca tatăl, mai des decît 
mama, să-1 mîngîie pe cap, dinspre creştet spre frunte si să-i spună: „stii, cînd erai mic, te-am lăsat la 
bunici fără să-ti spunem că vom veni să te luăm înapoi. Nu ti-am explicat acest lucru si tu ai crezut că 
esti la închisoare. Te-ai simţit prizonier, si acum, faci ca un prizonier care se dă cu capul de gratii. Dar 
tu nu esti prizonier. Noi te iubim, si apoi, mama si tata sînt aici în cameră. Iar eu sînt chiar lîngă tine." 
Este vorba despre un copil precoce; vărsăturile din perioada în care era sugar sînt un semn că avea nevoie 
de prezenta cuiva, nu de a oricui, ci de a cuiva anume. 

Profit de ocazie pentru a spune că acei copii care au vărsături au nevoie să fie luaţi mult mai mult 
în braţe. Există o metodă în ceea ce priveşte educaţia copiilor, la care aderă si unii pediatri, după care 
copiii nu trebuie „obişnuiţi prost"; adică nu trebuie legănaţi, luaţi în braţe. Ba da, trebuie. Evident, nu 
pînă la douăzeci si cinci de ani. Această apropiere fată de copil se va schimba în funcţie de vîrstă. Dar 

este obligatoriu ca cel mic să simtă că este în siguranţă. Or, această siguranţă nu o are decît dacă se loveşte, 
dacă se poate spune asa, de corpul mamei. In schimb, în pătut, căutîndu-si astfel mama, va întîlni doar 
lemnul tare. Deci, primul lucru ce trebuie făcut, este să se pună multe perne în jurul pătutului. 
Asta au si făcut, iar de atunci lucrurile nu mai sînt atît de grave. 

Bineînţeles! Poate că ar fi bine să scoată si gratiile de la pat... Băieţelului trebuie să i se vorbească 
si despre operaţia de fimoză si de ce a fost ea necesară. Tatăl trebuie să-i explice toate aceste lucruri, 
legate de virilitatea lui viitoare si din cauza căreia a suferit la început. Nu trebuie uitat că, luni întregi, 
micuţul a suferit la fiecare urinat si ori de cîte ori avea o erecţie, deci în total cam de sase, şapte ori pe 
zi. De aceea nu se simţea în largul lui, iar operaţia a fost necesară. Trebuie să i se vorbească despre toate 
acestea chiar la optsprezece luni. Chiar si la două luni sau la sase zile nu e prea devreme să i se vorbească 
unui copil despre punctele sensibile, despre încercările prin care trece: să i se spună că părinţii fac tot ce 
pot pentru a-1 ajuta, dar că anumite suferinţe nu pot fi evitate. 

Acum cîteva momente vorbeaţi despre pediatri. Imaginaţi- vă, avem o scrisoare chiar de la o pediatră. 
Ar vrea să vorbiţi despre asa numitele „colici ale sugarului"; copiii care suferă de colici, sănătoşi în rest, 
plîng cîteodată sase, şapte ore pe zi. 

Cred că un sugar care plînge atît de mult a avut o naştere traumatizantă sau a fost mai sensibil la 
separarea de corpul mamei sau, atunci cînd era in utero, mama lui era nervoasă. Mamele trebuie să fie 
încurajate să-si tină cît mai mult copilul lipit de corpul lor. Cînd nu pot s-o facă, ele trebuie să-i vorbească, 
să-1 tină mereu în preajma lor, să-1 legene cînd plînge. Nu are nici un rost să lasi un copil să plîngă pe 
motiv că aceste colici vor dispărea de la sine. Copilul simte lumea, iar lumea lui e mama, nu-i asa? E 
mai bine, desigur, să plîngă decît să tacă si să sufere. Totuşi, nu trebuie lăsat să plîngă singur. Trebuie să 
audă o voce cunoscută care să-1 facă să se simtă apărat. Un copil mic trebuie luat în braţe, cu atît mai 
mult cu cît în zilele noastre el nu mai este înconjurat de bunici sau de o familie numeroasă. Cînd nu doarme, 
ar trebui ţinut în braţe. Mulţi copii care plîng se liniştesc imediat ce sînt luaţi în braţe sau sînt legănaţi; 
e bine să li se vorbească, iar mama să nu fie nervoasă. Mai sînt si copii care trebuie ajutaţi pentru că au 
dificultăţi în digerarea laptelui. înainte erau multe leacuri băbeşti, foarte simple; le-am folosit si eu la 
unul dintre copiii mei care plîngea, era un produs care favoriza coagularea laptelui de vacă tot asa cum 
se coagulează laptele de mamă. Era în timpul războiului, nu exista lapte praf pentru sugari, iar eu nu aveam 
suficient: siropul de papaină i-a făcut bine. Acum există lapte praf foarte bine adaptat pentru sugari. 
Se mai poate face încă ceva, un lucru la care mamele se gîndesc mai rar: să maseze uşor, pe deasupra 
scutecelor, burtica copilului; asta îl ajută să nu-i fie frig la burtică, dar dacă e ud, să fie schimbat si să i 
se pună ceva cald. Toate aceste nimicuri sînt foarte importante. 

Să nu se uite că, la unii sugari, aceste dureri de burtă pot fi semnul unor boli mai grave. 

si apoi - repet, copilului să i se vorbească cu blîndete, cu calm, să nu i se spună niciodată: „Taci!" 
pe un ton ridicat. Copilul va tăcea, dar va fi cu atît mai angoasat cu cît, supunîndu-se dorinţei mamei, 
nu-si va mai putea exprima angoasa. 
Desi se va simţi terorizat, nu va mai exterioriza nimic. 

întocmai, si aceasta este cel mai rău lucru. E mai bine să i se spună: „Te doare burtica, dragul mamei." 
Cuvinte simple, în timp ce mama e la bucătărie sau are treabă în casă... Apoi, îndată ce e liberă, să-1 legene 
puţin, să-i maseze burtica, să-i vorbească. Asta se poate face, dar nu e întotdeauna uşor. In aceeaşi ordine 
de idei m-a interesat mult o scrisoare: cea a unei mame de gemeni... dacă ati putea s-o găsiţi. 
O am aici. Cathy si David sînt gemeni născuţi prematur - la şapte luni si jumătate - si din această 
cauză, povesteşte mama, au rămas o lună si jumătate la maternitate. „Pe la cinci luni am fost nevoită sămi 
duc copiii, în mai multe rînduri, la cresă..." 

Ea spune chiar cresă cu „orar redus". E foarte bine că există locuri ca acestea, unde copiii mici nu 

trebuie să rămînă toată ziua. 

„... unde stăteau trei, patru ore pe zi. Condiţiile erau excelente. Totuşi, iată ce se întîmpla la ora meselor 
sau cînd erau schimbaţi: asistentele medicale îsi puneau un halat alb si luau copiii în braţe; ai mei începeau 
imediat să urle; urletele începeau de îndată ce halatele albe se apropiau si nu încetau decît cînd se îndepărtau. 
Atunci m-am gîndit că gemenii mei identificau asistentele de la cresă, îmbrăcate în halate albe, cu asistentele 
pe care le cunoscuseră la maternitate. Pentru a le da încredere, pentru a le arăta că halatele albe nu semnifică 
despărţirea de mine, de fiecare dată cînd le dădeam să mănînce sau le făceam baie acasă îmi puneam si 
eu un halat alb. Din acel moment, acasă, nu au mai avut nici o reacţie de spaimă." După cîteva zile, cînd 
si-a dus din nou copiii la cresă, aceştia nu s-au mai speriat deloc de halatele albe ale asistentelor. 
Aceasta demonstrează cît de necesară este pentru copii medierea maternă, atunci cînd intervine ceva 
nou. Aici nu e vorba despre ceva nou, ci despre un trecut angoasant pentru copii si la care aceştia nu 
voiau să se întoarcă; această mamă a dat cu adevărat dovadă de o intuiţie si de o inteligentă maternă 
deosebită, pentru care o felicit. 

Copii inseparabili, gemeni geloşi 

Să revenim la aceeaşi scrisoare, pentru a răspunde la întrebarea pusă de mamă. Băieţelul si fetita, 
care au acum cinci ani si jumătate, au făcut aceleaşi progrese, fără a se putea spune că unul îl domina pe 
celălalt. Erau foarte diferiţi unul de altul, îi interesau lucruri complet diferite; între ei a fost întotdeauna 
o întrecere si o rivalitate, pînă la vîrsta de cinci ani, cînd au mers la grădiniţă. In acea perioadă fetita 
dădea impresia că este mai mare decît fratele ei: „Era vizibil câ-si domina fratele, mai ales pentru că era 
mai descurcăreaţă." Pe la cinci ani, băiatul a făcut un salt înainte, foarte spectaculos, mai ales la grădiniţă. 
Erau în aceeaşi grupă si se pare că educatoarea 1-a lăudat foarte mult pe băiat pentru progresele făcute. 
Mama precizează că, în familie, nici ea si nici soţul ei n-au făcut nici un fel de comparaţie sau comentarii 
referitoare la cei doi copii: „Din acel moment am avut impresia că fetita se lăsa copleşită de fratele ei. 
Avea chiar o tendinţă de regresie: vorbea mai prost, avea tulburări de memorie etc." Această situaţie durează 
de mai bine de sase luni. Mama a cerut ca gemenii să fie mutaţi în două grupe diferite, ceea ce copiii au 
acceptat cu multă plăcere. întrebarea este: „Cum poate fî ajutată fetita să iasă din acest impas, cum ar 
putea să-si recapete încrederea în sine?" 

Am impresia că această fetită si-a descoperit de curînd feminitatea, adică ceea ce o face să fie diferită 
de fratele ei. Pentru că sînt gemeni, această problemă nici nu se punea pînă acum. Este posibil ca părinţii 
să nu le fi vorbit suficient despre diferenţa dintre ei, să nu le fi spus niciodată chiar lucruri foarte simple, 
ca de exemplu: „Tu vei fi bărbat; iar tu vei fi femeie." Cred, de asemenea, că a avut ghinionul să aibă o 
educatoare. Dacă ar fi fost bărbat, vorbăreaţă cum e - cum sînt mai toate fetitele, de altfel - n-ar fi precupeţit 
nimic ca să-1 cucerească. Băiatul si-ar fi spus atunci: „Bine, si aici tot ea e mai deşteaptă!" Dar, la grădiniţă, 
băiatul a întîlnit alti băieţi. Atunci si-a spus: „Ia te uită! ei sînt ca mine, iar ea e altfel." Poate că părinţii 
nu le-au vorbit destul de clar despre diferenţa dintre sexe. Din această cauză copiilor nu le pare rău că 
au fost mutaţi în grupe diferite. Pentru că gemenii de sex diferit, ca aceştia, nu pot fi îndrăgostiţi unul de 
celălalt, asa cum se întîmplă în mod normal între băieţi si fetite de la vîrsta de trei ani; fie că o spun sau 
nu, toti copiii care merg la grădiniţă au la această vîrstă un „iubit" sau o „iubită" printre colegi. Iar o 
fetită este cu ochii pe fratele ei deoarece, pînă în acel moment, ea era preferata lui. si iată că acum si-a 

făcut prieteni printre băieţi si poate că îi place si vreo altă fetită. Iar ea a simţit că si-a pierdut locul pe 
care-1 avea de unic tovarăş de joacă si în acelaşi timp de singură fetită care conta pentru el, si e normal. 
Este necesar ca părinţii să-i explice acest lucru. Acestor copii trebuie să li se spună chiar de acum că vor 

fi prieteni toată viata, dar, ca frate si soră, vor trebui să se despartă într-o bună zi deoarece, fiecare dintre 
ei vor avea, mai tîrziu, un alt tovarăş; ea un băiat care va fi logodnicul, apoi soţul ei, iar el o altă fată, 
care va deveni soţia lui. 

Dar atunci cînd este vorba despre gemeni „univitelini", două fete sau doi băieţi?... 

In acest caz, situaţia e cu totul alta, deoarece rivalitatea este mare între doi gemeni. In general, ea 

este camuflată pînă la pubertate: pînă atunci sînt ca un binom, nu pot fi separaţi, si e păcat. Părinţii care 

observă acest lucru ar face bine dacă i-ar îmbrăca diferit încă de cînd sînt foarte mici, dacă le-ar da jucării 

diferite, chiar dacă le vor schimba între ei... atunci cînd este posibil, să-i trimită în vizită la prieteni diferiţi, 

să aibă grijă să fie în clase diferite. Dar este foarte adevărat că sînt si gemeni nedespărţiţi. Dacă se dezvoltă 

bine si dacă nu sînt prea dependenţi unul de celălalt, ceea ce i-ar stînjeni în clasă, si mai ales dacă doresc 

amîndoi, pot fi lăsaţi împreună. 

Nu este niciodată bine ca doi copii de vîrste apropiate sau doi gemeni să fie crescuţi la fel. 

Acest lucru trebuie subliniat, pentru că nu este suficient de cunoscut; atîtia fraţi si surori sînt îmbrăcaţi 

la fel... 

întocmai. Gemenii ar trebui să fie foarte individualizaţi de cînd sînt mici de tot, pentru că altfel vor 
deveni inseparabili: unul va domina iar celălalt se va lăsa dominat, ceea ce este rău pentru amîndoi. Este 
poate mai rău pentru cel dominat decît pentru celălalt. Cel mai bine ar fi ca, îndată ce este posibil, să fie 
despărţiţi si, dacă se poate, să meargă chiar la două grădiniţe diferite. Trebuie acţionat în acest sens cît 
mai devreme cu putinţă deoarece, în momentul în care s-au obişnuit să fie nedespărţiţi, nu mai pot fi 
separaţi, iar la pubertate acest lucru se transformă într-un adevărat război: nici unul dintre ei nu va admite 
apariţia unui al treilea, ca ales al celuilalt. Dacă unul va acorda o mai mare atenţie unui prieten, celălalt 
va deveni rivalul lui. E mai bine deci să nu fie tot timpul împreună. Gemeni sau nu, copiii trebuie văzuţi 
de părinţi ca persoane complet diferite. Este foarte important chiar si atunci cînd copiii seamănă mult 
între ei. 

Am auzit de multe ori spunîndu-se: „Gemenii nu trebuie sa fie despărţiţi." Dacă înainte de naştere 
au fost împreună, asta nu înseamnă că si după aceea unul trebuie considerat oglinda celuilalt. Este ca si 
cum i-am „transforma în lucruri": printr-o raportare continuă la trecutul lor... Ei trebuie văzuţi astăzi asa 
cum sînt, iar astăzi sînt diferiţi. De obicei, copiii au nasi diferiţi si e bine ca fiecare să meargă în vizită 
la nasul său. Vedeţi, ei trebuie tot timpul deosebiţi unul de celălalt pentru ca personalitatea lor să se poată, 
pe cît posibil, dezvolta cît mai diferit. 

si de data aceasta, important este să li se vorbească, să li se explice... 
Bineînţeles. 

Sâ spui „NU" pentru a face „DA" 
(Copiii ascultători) 

Această scrisoare pune problema autorităţii în familie: „As vrea să stiu de la ce vîrstă poti cere unui 
copil să te asculte: să-si strîngă jucăriile, să mănînce la masă, să meargă la culcare, să înceteze să se joace, 
să închidă o usă." Această femeie are un copil de doi ani. In continuare adaugă: „Folosesc toate şiretlicurile 
posibile ca să mă fac ascultată căci, de cîteva luni, a intrat într-o perioadă de «nu» sistematic, care se 
accentuează pe zi ce trece." 

Acest copil este pe cale să-si schimb psihologia de sugar, care pînă acum nu putea să nu facă ceea 
ce îi cerea mama; înainte, era asa cum si-1 dorea ea pentru că el si mama sa formau un tot. Acum, începe 
să facă deosebirea între „eul-eu" si „eul-tu": el are acum un „eu" ca si mama lui. Aceasta este perioada 
lui „nu", perioadă foarte pozitivă dacă mama reuşeşte s-o înţeleagă. Copilul spune „nu" pentru a face 
„da". Ceea ce ar însemna: „«Nu», pentru că tu îmi spui să fac asa" si, imediat după aceea, „dar de fapt 
eu vreau să fac asa." 

Mama si-ar putea ajuta mult copilul, spunîndu-i: „stii, dacă tatăl tău ar fi aici, ti-ar spune si el să 

faci acelaşi lucru." Nu trebuie să insiste prea mult. După cîteva minute, copilul va face singur ce i se 

cere. O va face pentru a deveni „bărbat", pentru a nu rămîne un „bebeluş", căruia i se ordonă ce să facă 

asa cum i se ordonă unui cîine care are nevoie de stăpîn. Copilul e pe cale să spună: „Eu însumi ... eu..." 

Mamei nu îi este prea uşor, dar este un moment foarte important în dezvoltarea copilului. 

Mama vorbeşte, de asemenea, despre „ordine". Ei bine, un copil nu poate face ordine fară un oarecare 

risc, înainte de trei ani si jumătate - patru ani. Un copil care face ordine mai devreme poate deveni maniac. 

Adică? 

Cineva care, mai tîrziu, va face lucrurile numai ca să fie făcute si nu pentru că ar avea vreun sens: 
ca un fel de ritual. Nu mai reacţionează ca o fiinţă vie; ajunge să fie ca un obiect dominat de alte obiecte. 
In timp ce părinţii stiu foarte bine de ce trebuie să facă ordine, copilul habar nu are: cu cît este mai multă 
dezordine cu atît se simte mai în largul lui. Cînd un copil se joacă, nu se poate să nu facă dezordine. El 
nu-si are încă ordinea lui care nu va veni decît pe la şapte ani. Poate totuşi să înceapă să-si adune lucrurile 
de la patru ani, mai ales dacă mama îi spune: „Acum, înainte de a face altceva, hai să strîngem jucăriile. 
Ajută-mă si tu." Ea va face trei sferturi din treabă, iar el, cu părere de rău, doar un sfert, dar va face. 
După un anumit timp, îsi va aduna lucrurile pentru că-si vede tatăl făcînd acelaşi lucru. Dar atenţie! Băieţii 
al căror tată nu este ordonat vor deveni, la rîndul lor, foarte greu „ordonaţi". Trebuie cerut ajutorul tatălui, 
care poate să-i spună fiului său: „Vezi, eu nu am învăţat să fac ordine cînd am fost mic, ceea ce este foarte 
rău pentru că nu reuşesc să-mi găsesc niciodată lucrurile. Mama are dreptate. încearcă să fii mai ordonat 
decît mine." Este un fapt cunoscut că băieţii nu sînt ordonaţi tocmai pentru că, în copilărie, acest lucru 
le era cerut de mamă, în timp ce tatăl nu i-a ajutat, nici prin propriul lui exemplu, nici explicîndu-le 
complicaţiile pe care le aduce dezordinea în viata cotidiană. 

Referitor la celelalte probleme: mîncatul la masă sau mersul la culcare. Dacă un copil spune pur si 
simplu „Nu" si refuză? 

Dar nu este „bine" să fie trimis la culcare atunci cînd nu-i este somn! Ceea ce e important pentru 
părinţi, este ca începînd de la o anumită oră a serii să poată sta liniştiţi. Atunci trebuie să-i spună: „Acum 
e timpul să ne lasi singuri; vrem să fim liniştiţi! Du-te în camera ta si cînd o să-ti fie somn, culcă-te!" 
Asta e tot. Copilul se va culca, nu pentru că este obligat să o facă, ci pentru că îi este somn; sau va adormi 
pe un colt de covor într-un loc unde să nu-i fie asa frig; după o oră sau două părinţii îl vor pune în patul 
lui. Copilul trebuie să-si formeze singur propriul său ritm de viată. Dacă mama este cea care ordonă si 
hotărăşte totul, el va sfîrsi prin a nu mai dispune de propriul lui corp; corp ce va aparţine în continuare 
adultului. Ar fi un pericol pentru însuşirea propriei autonomii. 

O altă scrisoare se referă tot la micile probleme ce apar de obicei seara, în familie. O mamă ne scrie: 
„Am un drăcusor de paisprezece luni. De la opt luni si-a scos gratiile de la pat ca să poată coborî si să 
bată în usă cînd nu îi mai era somn. Acum, la paisprezece luni, adoarme deseori pe jos, în fata unei usi 
de sticlă. N-am vrut să-1 deranjăm. I-am pus pur si simplu un covoraş mai gros ca să nu-i fie frig. Pare 
ciudat dar, după ce i-am pus covoraşul, se culcă tot mai rar acolo." si acum întrebările: „De ce poate fi 
atras un copil într-un asemenea loc? De peisajul din spatele geamului sau de luminile străzii? Poate si 
de faptul că acolo este mai răcoare, deoarece acestui copil nu-i plac deloc cearceafurile sau pledurile cu 
care nu se înveleşte niciodată? De ce, de cînd i-am pus covoraşul, nu mai e asa de atras de acel loc?" 

Este puţin mai complicat; chiar dacă mama n-ar fi pus acel covoraş, după un timp copilul, asa cred 
cel puţin, ar fi renunţat oricum. La început, el s-a îndreptat spre ceva ce părea a fi o ieşire: i-ar fi plăcut 
mult, de exemplu, să se plimbe pe stradă, si, la urma urmelor, de ce nu, dacă tot nu are somn? Atunci, 
se duce acolo unde, poate, există ceva de văzut. Se amuză. Nu stie încă să citească, să se uite singur la 
poze. Deci, se duce să vadă ceea ce e mişcare, viată... 

Jucăriile copiilor nu trebuie puse la loc înainte ca ei să adoarmă. Mai întîi să fie culcaţi si apoi să li 
se adune jucăriile. Acestea sînt o părticică din ei...: ele vor dormi pentru că si el doarme, si astfel, copilul 
despre care am vorbit va vedea că viata continuă. Treptat se va obişnui cu propriul lui ritm si cu nevoia 
de repaos si de somn. Peste cîtva timp se va duce singur la culcare. Deocamdată si-a scos gratiile de la 
pat, ceea ce este bine; înseamnă că nu mai are nevoie de ele. 
La opt luni, este o performantă spectaculoasă! 

Da, asta înseamnă că e puternic! De îndată ce un copil îsi începe micile acrobaţii, trebuie să i se 

pună alături de pat, ca să nu cadă, o scăriţă, un scaun sau un taburet ca să poată coborî uşor din pat, peste 
gratii: nimic nu e mai neplăcut pentru un copil care nu doarme decît să se simtă închis, ca într-o cuşcă. 
Mai ales dacă este singur la părinţi. Cînd sînt doi sau trei copii în aceeaşi cameră, este foarte bine, deoarece 
se distrează pînă în momentul în care primul adoarme. 
Referitor la perioada de „nu" a copilului... 

Ea apare în jur de optsprezece luni la băieţii foarte precoce, iar la ceilalţi pe la douăzeci si una de 
luni... Este o atitudine ce trebuie respectată, în nici un caz contrazisă. Să nu i se răspundă nimic copilului. 
El va face singur, mai tîrziu, ceea ce refuză să facă acum, la cererea mamei. 
Să revenim la mesele în familie. Vă scrie o mamă: are trei copii, dintre care cel mai mare o fetită 
de cinci ani. Nu e de acord cu soţul ei în privinţa modului în care fetita trebuie să înveţe să mănînce frumos: 
„După părerea mea, soţul meu îi cere prea mult pentru vîrsta ei, căci are pretenţia să stea dreaptă, să-si 
tină coatele pe lîngă corp, să mănînce cu gura închisă, fără să facă zgomot. Iar eu cred că ar trebui mers 
pe etape, să aşteptăm ca mai întîi să-si însuşească o deprindere si apoi să mergem mai departe, să cerem 
mai mult de la ea. In timpul săptămînii copiii mănîncă în bucătărie, în schimb, duminica, mesele devin 
un adevărat chin pentru toată lumea, din cauza observaţiilor permanente pe care soţul meu le face fiicei 
noastre. Cum să ajungem la un echilibru între masa ca mijloc de educaţie, pe de o parte, si masa ca un 
moment plăcut al zilei, pe de altă parte? Ce se poate cere, fără a exagera, unui copil de cinci ani? Nu 
trebuie să mai aşteptăm să mai crească puţin?" si încă un aspect care este destul de important: „Soţul 
meu o loveşte uşor pe fetită cu furculiţa", dar mama se grăbeşte apoi să precizeze că soţul ei e un tată 
model, care se joacă mult cu copiii, pe care îi iubeşte, le urmăreşte activitatea, le citeşte... In schimb, la 
noi la masă, ceea ce se întîmplă, seamănă puţin a isterie... 

Este destul de dificil deoarece nu avem decît părerea mamei, nu si pe cea a tatălui. Sînt datoare să 
spun că această fetită, la cinci ani si jumătate, ar trebui să mănînce ca un adult. E foarte probabil că, lăsîndui 
pe copii să mănînce singuri în bucătărie, mama nu i-a învăţat să mănînce fără să se murdărească, lucru 
pe care un copil poate să-1 facă fără probleme de la trei ani; întocmai ca un adult. Cred că tatăl ar vrea, 
într-un fel, să-si mănînce fiica din ochi; o si consideră, oarecum, ca pe ceva bun de mîncat din moment 
ce o înţeapă cu furculiţa! Ar vrea ca fiica lui să fie cu adevărat perfectă - pentru că, probabil, o adoră - 
si cred că ea îsi dă seama de acest lucru. Mă întreb dacă toate acestea nu se datoresc angoasei mamei, 
sentiment pe care fetita îl speculează oarecum. Ea vede că mama si tata se ceartă din cauza ei pe tema 
meselor. In loc să-si facă atîtea probleme, mama ar trebui să-i spună fetitei, într-o zi cînd tatăl nu este 
acasă: „Hai să facem în asa fel încît să mănînci frumos de tot. Tata are dreptate: trebuie să mănînci frumos. 
Pe tine poate te distrează că, la masă, tata se ocupă numai de tine. Ei bine, mie asta nu-mi place. Ar fi 
mult mai plăcut dacă, la masă, am vorbi despre altceva." 

S-ar spune că, în timpul meselor, familia se află într-un adevărat război, ceea ce pentru mamă e foarte 
rău. Pentru fetită nu e nici rău nici bine, nu are nici un fel de importantă deoarece, ca rivală victorioasă 

în fata mamei sale, reuşeşte ca tatăl să-i acorde o atenţie aparte. Partea neplăcută este că mesele în familie 
nu sînt ceea ce ar trebui să fie. Deci merită ca mama să se străduiască. Cred că în mai puţin de o săptămînă, 
fetita va reuşi să mănînce fără să se murdărească. 

Dacă-mi permiteţi o observaţie personală, este totuşi o mare diferenţă între a mînca fără să te murdăreşti 
si a sta la masă ca la armată... Se poate cere unui copil de cinci ani, nu numai să nu se murdărească, dar 
si să tacă, să mănînce cu gura închisă? Acest lucru e oare atît de important în educaţia lui? 
Este important numai pentru că tatăl o doreşte... 
Ar fi mai bine să nu-i acorde atîta importantă? 

Dacă nu i-ar acorda decît importanta necesară, ei bine, sînt convinsă că fetita ar mînca deja cum 
trebuie. Ea îsi provoacă tatăl pentru a crea asemenea scene; la cinci ani e foarte amuzant să-ti vezi părinţii 
certîndu-se din cauza ta. si chiar dacă mama nu spune, fetita simte că în timpul meselor ea este regina, 
deoarece tatăl nu se ocupă decît de ea. Mă întreb dacă mama nu ar putea să-i spună soţului între patru 
ochi: „Ce-ar fi dacă copiii ar mînca înaintea noastră si sîmbăta si duminica, pînă cînd fetita va mînca 
frumos?" Nu stiu, poate că si pe tată îl distrează ce se întîmplă. Asta este deja o altă problemă: cea a 
tatălui care nu ne-a scris si care nu se plînge de nimic dar care, la fiecare masă, joacă împreună cu fiica 
lui acelaşi scenariu ca si cum si-ar oferi unul altuia un spectacol reuşit. 



53 

întrebarea pe care v-o pun acum este următoarea: există o perioadă a cuvintelor urîte? Să mă explic: 

o mamă cu trei copii - doi băieţi de şapte si patru ani si o fetită de trei ani - ne scrie următoarele: „Pe 
mine nu prea mă deranjează cînd se vorbeşte urît. Totuşi, e destul de neplăcut cînd esti în societate, cu 
multă lume în jur, să-ti vezi copiii umblînd prin casă si înjurînd ca nişte birjari. In familia noastră nu se 
vorbeşte urît. Deci, au învăţat la grădiniţă sau la scoală." In continuare ne spune: „Ultimul cuvînt, o achiziţie 
recentă, este «curvă». Repetă tot timpul: «Curvă! Curvă! Curvă!» Cuvîntul dinainte, «căcat», l-au uitat 
deja, ceea ce mi se pare de bun augur pentru cuvintele ce vor urma (...) Ce să fac? Să mă prefac că nu 
aud?" 

Cînd un copil vorbeşte urît, îsi dă importantă. E grozav, e cu adevărat un om mare. E extraordinar 
pentru el să le si scrie pe pereţi, de îndată ce învaţă să scrie. Ar trebui să i se spună: „Ei, ce cuvinte urîte 
stii?" Sigur, n-or să fie prea multe: patru sau cinci... Iar tatăl va spune: „Numai atît? Ia învată-le si pe 
astea, să te duci la scoală cu ceva nou." Dacă tatăl nu stie destule, să mai inventeze cîteva, orice. Dar 
trebuie să adauge imediat: „Astea să le spui la scoală sau la grădiniţă. Acasă trebuie să vorbeşti ca părinţii 
tăi. E bine să stii cuvintele astea, iar dacă nu stii să le scrii, am să-ti arăt eu." Copilul va fi foarte mulţumit: 
este permis deci să vorbească urît cînd e cu colegii pentru că asta îi va da importantă, în schimb acasă 
trebuie să se comporte ca toti ceilalţi; fiecare casă, fiecare familie cu stilul ei. 
Cînd copiii sînt în camera lor, cu usa închisă, mama să nu asculte la usă. Aceea e lumea lor. si dacă, 
fără ca nimeni să se aştepte - se mai întîmplă - vorbesc urît cînd e lume de fată - trebuie să li se spună: 
„Acum sîntem în societate. Comportâ-te deci ca un om mare... dacă nu vrei să te considere toti un bebeluş." 
Cînd este vorba despre copii care au cu adevărat nevoie să pronunţe cuvinte urîte mama să spună: „Hai, 
du-te la toaletă si spune acolo tot ce vrei să spui. Asa ceva se face numai acolo. Hai, te rog, du-te si dăti 
drumul." Mamele vor fi foarte mirate să-si audă copiii urlînd la toaletă toate cuvintele urîte pe care le 
stiu, după care vor vedea că s-au liniştit deoarece ei simt nevoia să le scoată din ei. Există si copii care 
aşteaptă răspuns. Acestora mama va trebui să le spună ceva de genul: „N-am auzit nimic, mi-am pus dopuri 
în urechi." Copilul nu se va lăsa amăgit: înţelege din răspunsul mamei că nu e frumos să vorbească asa. 
si pentru că mama a găsit acest fel de a-i răspunde, îi va fi recunoscător. 

Goi în fata cui? 

Ne-am referit deja la problemele pe care le ridică nuditatea părinţilor în fata copiilor, probleme la 

care ati răspuns pe scurt deoarece păreau a nu fi foarte importante... Ei bine, avem o avalanşă de scrisori 

care contestă ceea ce ati spus, mai ales din partea naturiştilor... 

In acest caz, ar fi interesant să vorbim mai pe larg despre acest subiect. 

Mai întîi, naturiştii: „Mergem des cu copiii în centre naturiste. Copiilor noştri nu le este niciodată 

ruşine de corpul lor sau de cel al părinţilor lor." De altminteri, aceasta li se pare un punct de plecare excelent 

în educaţia sexuală a copiilor lor. 

Iată scrisoarea unei mame care nu este nici ea de acord cu ce ati spus: „Trebuie să fii natural în toate", 
spune ea. Vă reproşează că aveţi o opinie prea tranşantă în privinţa nudităţii. In sfîrsit, alţii nu au înţeles 
prea bine ce ati spus; ei au înţeles că, după opinia dumneavoastră, părinţii nu ar trebui să fie tandri unul 
cu celălalt în fata copiilor. Aici, cred că este vorba despre o altă problemă. Lucrurile nu trebuie amestecate... 
In primul rînd, eu nu am vorbit niciodată de ruşine. Dimpotrivă, copiii sînt foarte mîndri de corpul 
părinţilor lor: pentru ei, părinţii sînt întotdeauna perfecţi în nuditatea lor ca în toate, de altfel. Dar există 
perioade în viata copilului în care el nu observă totul. Cînd este mic, copilul nu vede organele sexuale, 
de exemplu. El „vede" cu adevărat, observă corpul numai din momentul în care îsi dă seama de diferenţa 
sexuală (si nu numai sexuală), de deosebirea dintre forme. Adulţii trebuie să stie, de pildă, că un copil 
între optsprezece luni si doi ani si jumătate nu are deloc simţul volumului si al diferenţei. Momentul în 
care percepe diferentele este foarte important deoarece, din acel moment începe pentru el structurarea 
realităţii. La acea vîrstă diferenţa de volum reprezintă pentru copil diferite grade de frumuseţe: ce este 
mare e mai frumos decît ce este mic; se simte inferior fată de adulţi desi, în acel moment, în plan verbal, 
el se exprimă la fel de bine ca si ei. In schimb, în plan sexual sau corporal el nu se simte egalul acestui 
tată „minunat" sau al acestei mame „minunate". Iată sensul exact al celor spuse de mine. 
In privinţa adulţilor care fac nudism pe plajă, acesta este un aspect social, care reprezintă acelaşi 
interes pentru copii ca tot ce descoperă ei în lume. In fond, de ce să nu stie că părinţii lor sînt la fel ca 

toti ceilalţi adulţi? Dar cînd e vorba de părinţii lor, problema mai prezintă si un alt aspect important: 
văzîndui 

tot timpul goi, copiii refuză de fapt să-i vadă ca atare. Isi acoperă ochii cu un văl imaginar deoarece 
nuditatea, frumuseţea lor îi răneşte. Tocmai acest lucru părinţii nu-1 înţeleg. 

In schimb, de la cinci ani si jumătate, sase, şapte ani, în funcţie de copil, acesta nu mai este interesat 
de nimic altceva, decît de el însuşi si de prietenii săi. Deci, de la această vîrstă părinţii pot face ce vor, 
cu condiţia să nu-si oblige copiii să facă acelaşi lucru ca si ei. Dar, începînd cu perioada pre-pubertătii, 
copiii sînt din nou pusi într-o situaţie de inferioritate. Am văzut destul de multe fetite cu incidente 
psihologice, din cauză că si-au petrecut vacanta sau trebuiau să si-o petreacă pentru prima dată printre 
nudişti; părinţii considerau că fiica lor este „destul de mare", ea însăşi fiind foarte încîntată, la început, 
să meargă acolo. Apoi, la întoarcere, părinţii nu înţeleg de ce fetitele - am văzut cel puţin sase - îsi pierd 
vioiciunea, devin foarte timide. Cînd le-am văzut la spital, în timpul şedinţelor de psihoterapie, păreau 
că nu vor să vadă realitatea: de fapt, nu voiau să mai vadă nimic. Nici măcar pe ele însele: „Sînt atît de 
urîtă! Eu arăt groaznic! Celelalte fete sînt atît de frumoase!" In realitate erau foarte bine făcute. Asta dă 
de gîndit. Este chiar foarte curios; cu cît fetele sau băieţii sînt mai frumoşi, cu atît ei cred că sînt mai 
urîti. De ce? Deoarece dacă tot ce au se vede... ce mai rămîne atunci din valoarea lor ca persoană? Ceea 
ce îi îngrijorează la pubertate este că se simt devoraţi de privirile celorlalţi. 

Iată de ce am spus că nuditatea părinţilor este destul de periculoasă si nicidecum pentru că as considerao 
indecentă. In evoluţia sensibilităţii copiilor sînt momente foarte distincte. La copiii de aproximativ aceeaşi 
vîrstă, nuditatea nu face să apară nici un sentiment de inferioritate. Spun toate acestea celor care mi-au 

cerut sfatul... Cei care stiu ce au de făcut să meargă înainte! Nu trebuie să-si facă probleme din cauza 
celor spuse de noi. 

Vi se pare logic, de exemplu, ca cei care practică naturismul să facă nudism în vacantă si, întorşi 
acasă, să nu mai apară dezbrăcaţi în fata copiilor? 

De ce nu? Cred însă că, mai întîi, trebuie să li se ceară părerea copiilor si nu să li se impună ceva. 
Dificultăţile dintre părinţi si copii apar deoarece copilul nu este liber să refuze ceea ce i se propune sau 
atunci cînd, acceptînd iniţial ceva, îsi schimbă părerea pe parcurs iar refuzul nu îi este acceptat. 
Unele scrisori vorbesc despre o „reîntoarcere la natură". O mamă ne scrie: „nu ne ascundem cînd 
mîncăm sau cînd dormim. De ce ar trebui să ne ascundem cînd facem baie sau cînd ne dezbrăcăm?" Alti 
părinţi cred că a te plimba gol în fata copilului poate fi un excelent început în educaţia sexuală. 
Eu nu sînt de aceeaşi părere. Părinţii care apar goi în orice împrejurare în fata copiilor nu le permit 
totuşi să le atingă corpul sau sexul. Cît de departe s-ar putea merge în acest sens? Este foarte dăunător 
pentru o fiinţă umană să nu fie iniţiată în interdicţia incestului căci, în jurul acestei interdicţii se construieşte 
valoarea unei persoane; din punct de vedere al energiei libidoului (adică al bogăţiei energiei sale sexuale) 
copilul nu se poate întoarce la mamă (dacă este băiat) sau la tată (dacă este fată). 
Energia sexuală - pentru a folosi o comparaţie - seamănă cu un rîu care, plecînd de la izvoare se 
îndreaptă spre ocean. Dacă rîul se opreşte pe drum, se transformă într-un lac care si-a pierdut dinamica. 
Iar dacă se va întoarce către izvor, unde se va vărsa? Apele se vor aduna, se vor aduna si tocmai această 
acumulare de energie este cauza apariţiei tensiunilor la copil. 

Interdicţia incestului nu este asimilată înainte de, cel mai devreme, şapte, opt, nouă ani, în funcţie 
de copil. înaintea acestei vîrste, copilul care resimte o excitaţie sexuală vrea să pună mîna pe ceea ce îl 
excită; în acel moment intră într-o stare de tensiune sexuală care, la băieţi se manifestă prin erecţie; la 
fete, această stare nu e vizibilă, dar este la fel de reală, resimţită cu tot atîta precizie în dorinţa lor de a 
fi în contact cu un alt corp. 

Cît despre educaţia sexuală, aceasta nu are aproape nimic de a face cu forma sau aspectul organelor 
sexuale. Este vorba, mai ales, de o educaţie a sensibilităţii care începe cu interdicţia de a suge toată viata 
la sîn, interdicţia ca mama să-1 şteargă toată viata la fund sau interdicţia de a avea anumite intimităţi sexuale 
cu ea. Această mamă ne spune: „Mîncăm în fata tuturor." De acord. Poate că-si face chiar toate necesităţile 
în public, în fata întregii familii! Dar m-ar mira totuşi să meargă pînă acolo, încît să le ceară copiilor să 
asiste la raporturile ei sexuale... 

Nu. Ea precizează, de altminteri, că nu e vorba de exhibiţionism. Nu se dezbracă în mod intenţionat 

în fata copiilor. Totuşi spune foarte clar: „Nu închidem nici o usă în nasul copiilor." Atît! 

Atunci, ar trebui ca ea să le permită copiilor să-si închidă usa, dacă ei o doresc. Deoarece, în jurul 
vîrstei de şapte, opt ani, anumiţi copii nu vor ca părinţii să-i vadă dezbrăcaţi. E curios, dar este adevărat. 
Unii părinţi îi ceartă: „Lasă usa deschisă cînd te speli", în timp ce dorinţa lui este s-o închidă. Cînd nu 
e dăunătoare, dorinţa copilului trebuie respectată întotdeauna. Dacă părinţii sînt prea autoritari, copilul 
vrea să se apere si suferă cînd nu poate s-o facă. De altfel, cred că cea mai mare parte a părinţilor care 
tînjesc după „natură", după nuditate, au avut la rîndul lor părinţi prea rigizi. Cei care au avut părinţi naturişti 
stiu foarte bine că a existat o perioadă în viata lor cînd au fost jenaţi de acest lucru, perioadă care le-a 
stimulat reactivitatea sexuală numai la nivelul corpului în loc să le stimuleze sexualitatea prin intermediul 
sensibilităţii. Or, corpul si sentimentele trebuie să evolueze împreună. Ca să devii adult, trebuie să dai 
dovadă de stăpînire de sine, ceea ce presupune deopotrivă dorinţă, dominarea acestei dorinţe precum si 
responsabilitatea propriilor acte. De ce oamenii îsi ascund, din pudoare, sensibilitatea sexuală? Tocmai 
pentru că nu vor să fie la dispoziţia oricui care, văzînd în corpul lor semnul dorinţei - o dorinţă fizică ce 
nu corespunde sensibilităţii, eticii sau inteligentei lor - ar putea profita de ei. Dezvăluindu-si dorinţa, ei 
s-ar afla dezarmaţi în fata oricui: „Din moment ce mă doreşti, ce mai aşteptăm?" Deosebirea pe plan sexual 

dintre fiinţele umane si animale este tocmai dragostea pentru celălalt care însoţeşte dorinţa; etica umană 
condamnă violul ca pe un prejudiciu adus libertăţii celuilalt, ca pe o dorinţă neconsimtită între parteneri. 
In perioada pubertăţii, cînd apar pulsiunile incestuoase în cadrul complexului oedipian, pulsiunile 
sexuale pot depăşi barierele moralei conştiente, favorizînd apariţia unor conflicte existenţiale. Acestea 
sînt perioadele critice, cînd rolul adulţilor este acela de a-i ajuta pe tineri să-si cunoască si să-si stăpînească 
dorinţa si nicidecum să profite de tulburările lor provocate de o sexualitate lipsită de experienţă. Pe termen 
scurt, aceasta ar duce la seducere si la dependentă, contrariul dezvoltării autonomiei si simţului 
responsabilităţii. Pe termen lung, ar provoca refularea sau dereglarea sexualităţii cu consecinţe posibile, 
în perioada adultă, nu numai la nivel sexual, dar si în ceea ce priveşte echilibrul personalităţii si încrederea 
în sine, ca urmare a eşecurilor culturale care ar apărea. 

Iată de ce opţiunea pentru nudism a anumitor părinţi mi se pare tot atît de periculoasă în educaţia 
copiilor ca si cea a păstrării unei tăceri totale în ceea ce priveşte corpul, a lipsei de informaţie. Spun toate 
acestea pentru a încerca o profilaxie a nevrozelor. 

„Ce-ar fi să spunem că a murit?" 
(Despre agresivitate) 

Iată încă o scrisoare de la o mamă derutată. A ascultat cu multă atenţie ceea ce ati spus în legătură 
cu problema morţii... „Vreau să vă pun totuşi o întrebare în legătură cu un aspect al acestei probleme pe 
care nu 1-ati abordat. Este vorba despre dorinţa copilului de a-si omorî tatăl sau mama, în funcţie de sex. 
In cazul meu despre dorinţa fiicei mele ca eu să fiu moartă. E o problemă pe care încerc s-o înţeleg, desi 
mărturisesc că nu îmi este prea uşor. Fetitei îi face plăcere să se joace cu noi de-a tata si de-a mama, în 
felul următor: tatălui îi spune: «Tu vei fi tata» si mamei: «Tu vei fi copilul — , iar eu voi fi mama...» 
Deseori intrăm în jocul ei, dar cîteodată nu prea avem chef. Atunci fetita spune: «Bine! In cazul acesta 
eu sînt tata, iar voi copiii.» Dacă e întrebată unde este mama răspunde: «E moartă.» Intr-o zi se juca cu 
o prietenă în vîrstă de sase ani. Nici una dintre ele nu vroia să fie mama. «Ce-ar fi să spunem că a murit...»" 
Vedeţi, copiii folosesc modul condiţional, mod foarte important pentru a intra în lumea fantasmelor, 
a imaginarului. Căci aceste lucruri nu se petrec decît într-o lume imaginară, o lume complet diferită fată 
de realitate. Deseori băieţii se joacă cu o puşcă sau cu un pistol si „omoară" pe toată lumea. Sînt încîntati 
cînd mama le spune: „Gata, am murit!", desi ea continuă să-si vadă mai departe de treburi. Copiii au 
nevoie de fantasme care îi ajută să se desprindă de această teribilă dependentă pe care o au fată de părinţi 
în realitate. Isi imaginează că trăiesc într-o altă lume, în care ar putea fi adulţi: ce-ar fi dacă am fi... Dar 
de fapt nu sînt. Nu este deloc necesar ca părinţii să se amestece în jocurile copiilor. E mult mai bine să 
n-o facă. Iată ce ne scrie mama în continuare: „stiu, desigur, că este vorba despre complexul lui Oedip..." 
E adevărat. Acestea sînt reacţii normale, iar părinţii nu trebuie să arate că sînt supăraţi. Dimpotrivă, să 
accepte verbal că sînt morţi dar să nu mimeze sau să se joace „de-a mortul" pentru că dacă s-ar situa întro 
altă lume, ar fi cu adevărat morţi. Toate acestea au un efect pozitiv asupra copilului. 

Tocmai ati pomenit despre unii copii care se joacă cu puşti sau pistoale. Mulţi părinţi sînt împotriva 
acestui gen de jucării. Dumneavoastră ce părere aveţi? Trebuie să li se interzică copiilor asemenea jucării? 
Dacă nu li se vor oferi astfel de jucării, si le vor fabrica ei din carton sau din orice altceva, cu siguranţă. 
Au nevoie de aceste fantasme în care sînt stăpîni pe viată si pe moarte. Acest lucru defineşte fiinţa umană. 
Trebuie să ajungă, dacă se poate spune ... nu găsesc cuvîntul potrivit, să „îmblînzească" misterele vieţii. 

Pentru a reuşi acest lucru, copilul trăieşte într-o lume imaginară. Datorită acestui gen de jocuri, copilul 
poate suporta apoi realitatea si restrîngerea libertăţii, impusă tuturor de natura lucrurilor, de suferinţă, de 
legile sociale, de moarte. Dacă copiii nu s-ar putea juca, ei ar fi fără apărare în fata acestui teribil măcel, 
care există în lume. Imaginarul serveşte drept scut în fata acestei drame, numită realitate. Părinţii să nu 
participe însă la asemenea jocuri si nici să cheltuiască mulţi bani pentru a cumpăra jucării de acest fel. 
In schimb, e bine să stie că, pentru copii, este important să se joace în felul acesta. 
Să vorbim acum si despre agresivitate... O mamă are patru copii: o fetită de şapte ani, un băiat de 
cinci, o fetită de douăzeci si două de luni si un băietei care are acum două luni. Băiatul de cinci ani este 
foarte agresiv. Deseori este „cu capul în nori" si devine arţăgos cînd încerci să-1 scoţi din lumea lui... 
Este al doilea copil, după o fată, poziţie dificilă pentru băiat: pentru a cuceri lumea reală el ar vrea, 
probabil, să aibă vîrsta surorii lui. Copilul, dacă nu este ajutat, nu e capabil, atunci cînd creste, să facă 
diferenţa între existenta celuilalt ca model si tentaţia de a-i lua locul. Aceasta reprezintă un mare pericol 
pentru el. Ar vrea să facă tot ce face sora lui. Ar vrea să fie sora sa pentru a fi mare, dar în nici un caz 
pentru a avea acelaşi sex; de fapt, el ar vrea să fie ca tatăl său, dar are impresia că sora lui mai mare îi 
stă în cale. Cred că, în această familie, tatăl ar trebui să se ocupe mai mult de fiul lui, să vorbească sau 
să se joace numai ei doi: tatăl trebuie să se ocupe mult mai devreme de un băiat decît de o fată. Cînd sînt 
numai ei doi, tatăl poate să-i spună: „Fetele nu gîndesc ca noi. Dintre băieţi tu esti cel mai mare, iar ea 
este cea mai mare dintre fete. Tu esti al doilea ca vîrstă, dar esti cel mai mare dintre băieţi." In felul acesta, 
băiatul si fata se vor dezvolta fiecare în felul său. De la trei ani si jumătate, imaginea despre corpul lor 
sexuat diferit se va forma în direcţii total opuse: fetita prin identificare cu mama, iar băiatul cu tatăl, pînă 
ce vor ajunge la o autonomie completă după vîrsta de opt, nouă ani, vîrstă la care încep să judece, vîrsta 
dentitiei definitive. 

Băiatul este agresiv. La grădiniţă, de exemplu, e un mare bătăuş... 
Vrea să „arate" că este băiat. 

Mama adaugă: „Nu stiu ce să mai fac. As vrea să reuşească să-si controleze această agresivitate 
spontană." si apoi adaugă, în treacăt: „Copiii noştri se uită puţin la televizor." Bănuiesc că se referă la 
influenta nocivă a anumitor filme... 

Poate că da... Dar în acest caz, este vorba mai curînd de influenta insuficientă a unui bărbat adult în 
viata copiilor săi, mai ales în viata acestui băiat. Trebuie ca mama să-1 trimită să se joace cu alti băieţi 
si să-i spună: „Tu esti băiat, sora ta e fată. Tu esti cel mai mare dintre băieţi si de aceea te porţi asa. Tatăl 
tău te va ajuta; trebuie să nu mai fii atît de agresiv. E bine că esti puternic, dar poti să-ti foloseşti această 
forţă si altfel." Tatăl poate să-1 înveţe jocuri pentru băieţi, jocuri sociale, de forţă si de stăpînire de sine, 
jocuri de îndemînare etc... Mama se va ocupa mai mult de fetită. Combativitatea este o calitate socială, 
un semn de virilitate (dar si de feminitate) educată. 
Există cazuri de agresivitate, în general? 

Acest băiat este la vîrsta cea mai agresivă: între trei ani si jumătate si şapte ani este perioada în care 
băieţii sînt cei mai agresivi, pînă în momentul în care descoperă că virilitatea nu înseamnă nici agresivitate 
în sine, nici forţă ieşită din comun, ci felul în care se folosesc de ea pentru a accepta legile societăţii, 
scopurile pe care si le propun, respectul si toleranta fată de ceilalţi, modul în care înţeleg să se comporte, 
felul în care participă la viata celorlalţi: prietenia, dragostea, responsabilitatea. Pentru a ajuta un băietei 
cam impulsiv să aibă încredere în el si să-si dezvolte aceste calităţi, trebuie ca mai întîi tatăl să i le recunoască 
si să-1 facă să simtă dragostea sa. Toate acestea nu se realizează în cîteva săptămîni. Mi se pare că mama 
este prea nervoasă, iar tatăl nu se ocupă suficient de băiat. Poate că mama nu a avut fraţi? De obicei, 
mamele care au fost singure la părinţi au probleme în educaţia băieţilor, iar tatii, în aceeaşi situaţie, nu 
prea stiu să-si educe fetele. 

„Noi", adică cine? 
(Tata si mama) 

O altă mamă vă pune o întrebare dublă. Are o fetită de trei ani, adorabilă, dar care, ori de cîte ori i 
se cere să facă ceva, începe să plîngă fără să spună de ce... 

Ne scrie: „cînd noi îi cerem să facă ceva". „Noi", adică cine? Mama, sau cine altcineva? 
Ea sau tatăl... 

... deoarece fetita se poate afla într-o perioadă despre care am mai vorbit, perioada de împotrivire, 
perioada lui „nu". Prin urmare, ea ar vrea să se opună mamei, dacă mama este cea care vrea să-si impună 
dorinţa, sau tatălui, sau surorii mai mari... Pentru un copil nu există niciodată „noi". Niciodată. întotdeauna 
este vorba despre o persoană anume. Poate că acestei fetite îi este frică, nu se simte în stare să facă fată 
la ceea ce-i cer părinţii (este un copil „inhibat", cum îl numim noi, care nu îndrăzneşte să acţioneze). 
Poate că de două, trei ori a fost neîndemînatică si acum se consideră nepricepută în toate. Nu pot răspunde 
la o asemenea întrebare, cam vagă. 

In aceeaşi scrisoare, mama ne pune si o întrebare mai precisă. Această doamnă a citit despre teoriile 
unui psiholog american, doctorul Gordon, teorii întîlnite în majoritatea cărţilor despre educaţia copiilor. 
Acesta recomandă părinţilor să facă front comun, atunci cînd nu sînt de acord cu copilul lor. 
Este o eroare fundamentală. Două persoane diferite nu pot fi întotdeauna de aceeaşi părere... 
Bineînţeles... iar copilul îsi dă seama foarte repede de acest lucru, nu-i asa? 
E vorba, mai ales, despre problema opiniei pe care fiecare are dreptul s-o aibă si să si-o susţină. In 
timpul unei discuţii se întîmplă ca tatăl si mama, sau bunica si mama, în sfîrsit, două persoane adulte să 
nu fie de aceeaşi părere. Copilul îsi dă seama că este vorba despre o neînţelegere. Cred că, dacă părinţii 
au asemenea discuţii între ei si dacă este de fată si copilul, trebuie să-i spună: „Vezi, desi avem păreri 
diferite, ne înţelegem foarte bine. Asta e." Cînd e cazul să se ia o hotărîre în legătură cu copilul - sînt si 
familii în care unul din părinţi îsi ceartă copilul, în timp ce celălalt consideră că primul exagerează - este 
mai bine ca ei să discute în absenta copilului. Căci sînt si părinţi care sînt de acord că la un moment dat 
trebuie făcută copilului o observaţie, dar cu condiţia ca ea să nu vină din partea celuilalt părinte; îndată 
ce observaţia o face celălalt, ei sînt tentaţi să spună contrariul, ca si cum ea li s-ar adresa lor, ca un reproş 
indirect: „Nu stii să- ti creşti copilul..." si toate acestea doar din cauza spiritului de contradicţie: un mod 
de discuţie în urma căruia copilul nu are decît de pierdut, atunci cînd el este subiectul disputei. 
O dispută între adulţi...? 

întocmai. O ceartă în spatele căreia se află deseori o insatisfacţie sexuală. E păcat, dar cine poate să 
împiedice acest lucru? Cred că e mult mai bine ca părinţii să încerce să fie cît mai naturali si să-i spună 
copilului: „Vezi, chiar dacă ne înţelegem bine si te iubim, nu sîntem de acord în multe privinţe." Există 
totuşi copii - mai ales între patru si şapte ani - care profită enorm de neînţelegerile dintre părinţi. De 
exemplu, pentru a obţine ceva vor cere permisiunea mamei, care le-o dă, în timp ce tatăl, întrebat si el, 
spune nu. „Dar mama a fost de acord!" In acest fel ei, îsi pun părinţii permanent în contradicţie. In acest 
caz, părinţii ar trebui să fie mai atenţi la manevra prin care propriul lor copil se distrează văzîndu-i că se 
ceartă. Copiii joacă acest joc în trei în perioada complexului oedipian. Dacă nu i se acordă suficientă 
atenţie, acest joc poate deveni pervers: copilul se coalizează cu unul dintre părinţi împotriva celuilalt, în 
asa fel încît terţul exclus să nu fie niciodată el însuşi, ci unul dintre părinţi. Pentru copil este o perioadă 
grea. 

si dacă, de exemplu, un tată, explicînd fiului său ceva, spune în loc de „soţia mea", „mama ta"? si 

acest lucru este la fel de important? V-am auzit spunînd acest lucru. E adevărat că un copil înţelege diferenţa 

dintre cei doi termeni? 

Dacă este adevărat? Bineînţeles ! si este foarte important, mai ales în momentul în care copilul are 
şapte, opt ani. Cînd fetita sau băiatul sînt nesuferiţi sau obraznici cu mama lor în prezenta tatălui, acesta 
trebuie să le spună: „Nu voi permite nimănui ca, în casa mea, să se comporte urît sau să fie nepoliticos 
cu soţia mea." Acelaşi lucru trebuie sâ-1 facă mama, cînd fiul îi spune lucruri neplăcute, critice la adresa 
tatălui. Se întîmplă ca, în absenta unuia dintre părinţi, copilul să-1 vorbească de rău sau să-1 atace pe celălalt. 
In general, alege reproşurile pe care simte că părintele prezent e gata să le accepte în forul lui interior. 

Acesta trebuie să aibă curajul să i-o reteze: „Ia ascultă! Vorbeşti despre soţul meu (si nu despre tatăl 

tău) 

sau despre soţia mea (si nu despre mama ta). Dacă nu-ti place, n-ai decît să pleci. Să nu-mi vii mie cu 
lucruri din astea. Dacă ai ceva de spus, spune-i direct mamei tale (sau tatălui tău). Problemele voastre 
nu mă interesează!" 

Este important ca părinţii să stie să vorbească astfel: chiar si numai pentru a-1 face pe copil să simtă 
că ei se respectă unul pe celălalt si că nu se supraveghează reciproc. 

De asemenea, trebuie să se stie că un copil poate încerca să vorbească între patru ochi cu mama sau 
cu tatăl, folosindu-se de pretextul de a vorbi despre celălalt. In acest caz, după ce 1-a pus la punct, asa 
cum am spus, părintele poate să adauge: „stii ce, noi nu prea avem ocazia să vorbim numai noi amîndoi. 
Ce-ar fi dacă mi-ai vorbi acum despre tine?" etc. Sau: „Ce-ar fi dacă am discuta si noi puţin?" Spun acest 
lucru pentru că deseori, copiii nu stiu cum să provoace o discuţie si consideră că numai plîngîndu-se de 
unul dintre părinţi vor fi ascultaţi de celălalt. De fapt, ei nu vor altceva decît să aibă o discuţie între patru 
ochi cu unul dintre ei. 

Cum si în ce moment să-i vorbeşti unui copil despre Dumnezeu? întrebarea ne este pusă sub o formă 
mai personală, care ne dezvăluie unele neînţelegeri între părinţi. E vorba despre o mamă care are o fetită 
de opt ani; e divorţată si recăsătorită de doi ani. Din noua căsătorie are un copil de patru luni. Primul ei 
sot era un martor al lui Jehova; iar fetita de opt ani împărtăşeşte ideile tatălui. Mama vă întreabă ce trebuie 
să-i răspundă acestui copil, care judecă totul în termeni de bine sau rău: „Acest lucru e bun; celălalt e 
rău" sau cînd fetita îi spune: „Vei fi pierdută, dacă nu devii si tu martor al lui Jehova." Mama ne scrie: 
„Sînt destul de descumpănită, deoarece m-am străduit îndelung să-i deschid mintea copilului meu, să-i 
vorbesc despre libertatea de gîndire, s-o cresc într-o atmosferă echilibrată, fără s-o oblig să aleagă între 
alb si negru." 

Voi răspunde mai întîi la întrebarea: „Cum să-i vorbeşti copilului despre Dumnezeu?" 
Ei bine, pur si simplu de cînd copilul e foarte mic. Dacă părinţii sînt credincioşi, să-i vorbească despre 
Dumnezeu asa cum ar face-o cu unul dintre prietenii lor, asa cum gîndesc ei, fără afectare. Fără „a se 
coborî la mintea lui", cum se spune. Pur si simplu, astfel încît copilul să audă vorbindu-se despre asta. 
Apoi, într-o bună zi, copilul va intui, din vorbele părinţilor, ce este Dumnezeu pentru ei. Acest lucru se 
va petrece de la sine... In acest fel ar trebui să se procedeze cu toate lucrurile importante. Să se discute 
în prezenta copilului, dar nu în mod special pentru el, deoarece adulţilor le place să vorbească despre 
ceea ce-i preocupă. 

Dar se vorbeşte cu insistentă despre vîrsta la care copilul începe să judece... 

Problema referitoare la Dumnezeu se pune, implicit, cu mult înainte de această vîrstă, căci nu este 

o problemă nici de logică si nici de judecată. Cînd vorbeşti despre Dumnezeu, vorbeşti despre iubire. 

Este acelaşi lucru cu iubirea pe care părinţii credincioşi o au pentru copiii lor. Este important ca Dumnezeu 

să nu fie asociat niciodată cu ideea de pedeapsă: Dumnezeu care pedepseşte nu poate să existe deoarece, 

pentru credincioşi, El e simbolul bunătăţii si al înţelegerii depline a fiinţei umane. Iată un răspuns general 

la o întrebare generală. 

si în ce moment? Cînd vrem? Cum vrem? 

Da, cum vrem. si în felul în care mama o face în mod obişnuit. Cînd este fericită, ea vorbeşte despre 
Dumnezeu într-un anume fel. Cînd este necăjită, o face în alt fel: îi adresează rugăminţi, îi aduce laude. 
Să se poarte ca de obicei, iar copilul va accepta sau nu acest lucru. Nu are importantă. Important este să 
fie întotdeauna ea însăşi. 

Să trecem acum la scrisoarea mamei descumpănite, pentru că fiica ei judecă totul în termeni de bine 
sau rău... 

Ea poate să-i spună fetitei: „Desi sînt surprinsă, te înţeleg, pentru că aceasta este credinţa tatălui tău 
si înţeleg si faptul că tu esti de acord cu el. Esti fiica lui si e normal să gîndesti ca si el." Iar cînd fetita 
îi spune: „Vei fi pierdută", mama să nu se necăjească prea mult, deoarece la această vîrstă fetitei îi face 
multă plăcere să-i spună mici „răutăţi" mamei. La şapte sau opt ani ea poate avea nevoie, de exemplu, 
să spună: „Mamă, să stii că viata ta nu e tot atît de importantă ca si a mea." E normal. Mama să-i răspundă: 
„stiu că acest lucru te supără, dar eu am încredere pentru că fac si eu ce pot. Roagă-te si pentru mine lui 

Jehova." Să-i vorbească cu blîndete, fără să critice credinţa tatălui. Fetita va simţi că are dreptul să aibă 
aceeaşi credinţă cu a tatălui său apoi, cu timpul, va ajunge să-si respecte mama, tocmai pentru că aceasta 
a ştiut să fie îngăduitoare. 

Vă reamintesc că mama s-a recăsătorit de doi ani. Fetita are acum opt ani, deci avea sase ani cînd 
părinţii s-au despărţit. Aceasta să fie cauza? 

Bineînţeles. Fetita e foarte mulţumită să aducă în acest cămin - mai ales că aici mai există si un alt 
copil - imaginea luminoasă sau întunecată a tatălui ei: „Eu am tăticul meu!" Credinţa tatălui îi serveşte 
drept sprijin în dorinţa ei de rivalitate, în afirmarea ei ca persoană diferită fată de micuţul care are un alt 
tată. Ea tatonează terenul, dacă pot să spun asa, pentru a exprima ambivalenţa dragostei ei fată de mamă 
(si fată de tatăl său vitreg). De ce nu? 

Cînd complexul lui Oedip nu e luat în serios 

In sfîrsit, iată-ne ajunşi si aici: faimosul complex al lui Oedip. întrebarea priveşte pe oricine are un 
copil: ce se va întîmpla? Fiul sau fiica mea vor avea un complex oedipian? As vrea să plec de la două 
scrisori: cea a unei mame despărţită de soţul ei de sase ani si care are un băiat de sase ani, născut la o 
lună după despărţirea părinţilor. Ne scrie: „Am auzit vorbindu-se despre complexul lui Oedip. Mi se spune 
că, pentru a-1 depăşi, copilul are nevoie de prezenta tatălui. Or, fiul meu nu si-a văzut niciodată tatăl. 
Cum să-1 ajut atunci să depăşească această problemă?" Eu as adăuga „eventuala" problemă, deoarece nu 
e sigur că acest copil ar avea vreuna. 

Nu ne spune nimic despre felul cum se comportă acest băiat, dacă e posesiv, gelos pe ea si dacă ea 
are si alti prieteni?... 

Precizează că locuieşte la părinţii săi, că are douăzeci si opt de ani, că nu merge nicăieri. Nu are nici 

un amant. înainte de a răspunde, să vă citesc si cealaltă scrisoare de la o mamă cu doi copii, o fetită de 

patru ani si un băietei de un an. De la naşterea băieţelului, fetita este în conflict permanent cu cei din jur, 

si mai ales cu tatăl ei. Cu mama este exigentă, tiranică chiar. Isi acaparează frăţiorul si îl cocoloşeşte tot 

timpul. La grădiniţă merge cu plăcere, este sîrguincioasă. Acasă lasă însă impresia că se defulează. „Mi 

se pare că, scrie mama, la o fetită situaţia oedipiană ar trebui să provoace ataşamentul fată de tată si gelozie 

fată de mamă, sau cel puţin asa mi s-a spus. Fetita mea face oare excepţie de la această regulă?" 

Se pare că această fetită este în plin complex oedipian, e foarte geloasă că tatăl i-a dat mamei un 

copil, în loc să i-1 dea ei. Atunci, îsi acaparează frăţiorul, cum spune mama, prefăcîndu-se că ea este mama 

lui. Deci, face pe mama pentru că nu i se pare drept ca tatăl, pe care-1 iubeşte atît de mult, să nu-i facă 
ei bucuria de a fi mamă! 

Deci mama poate fi liniştită... Fiica ei nu face excepţie de la regulă!... Acum să ne întoarcem la cealaltă 
scrisoare... 

In cazul acestei tinere mame care locuieşte cu părinţii, se poate spune că propria dezvoltare s-a oprit 
o dată cu naşterea copilului. S-a consacrat creşterii lui în casa părinţilor ei: se pare deci că există totuşi 
un bărbat - bunicul — , iar copilul se poate dezvolta ca băiat, identificîndu-se cu el. Poate însă că acest 
copil este destul de posesiv; sau poate îsi consideră mama ca pe o soră mai mare, din moment ce locuieşte 
la părinţii ei. Nu pot să spun nimic în legătură cu aceasta. De altminteri, ea nu ne spune dacă copilul ei 
are probleme. Oricum, el poartă probabil numele tatălui său pentru că, după cum ne scrie, a fost măritată 
cu acel bărbat. Copilul stie deci că are un tată înlocuit acum, într-o oarecare măsură, de bunic. 
Pentru acest băiat situaţia este complexă. Cu siguranţă însă, el are deja o identitate de băiat, iar mama 
are si ea o identitate de fetită, dar nu sînt foarte sigură că la ora actuală ea are o libertate si o identitate 
de femeie. Poate că atunci cînd această femeie îsi va permite să-si trăiască viata de femeie, copilul va fi 
gelos pe bărbatul care va avea mai multe drepturi asupra ei decît propriul ei tată sau fiu. In orice caz, 
prin bunic acest copil are posibilitatea să intre în etapa complexului oedipian, în această relaţie în care 
copilul se identifică cu adultul, văzînd în acesta din urmă imaginea desăvîrsită a lui însuşi precum si modelul 
pentru a deveni adult. In această perioadă cred că bate puţin pasul pe loc continuînd să fie destul de 
„ignorant" în ceea ce priveşte sexualitatea. 

Cum trebuie să reacţioneze părinţii cînd se manifestă acest complex? 

După cum cred ei de cuviinţă. Mai întîi trebuie să stie că acesta este un lucru normal. Să-i spună 
copilului: „Cînd vei fî mare, vei face ce vei dori tu. Pentru moment, nu poti încă să ai o soţie (dacă e 

băiat) sau un sot (dacă e fată). Ai vrea să fii deja mare, să faci si tu ce fac oamenii mari. Ca mulţi alti 

băieţi, poate că ai vrea si tu să fii soţul mamei tale (sau soţia tatălui tău). Asa ceva nu se poate. Asa e 
viata." 

Să spunem încă o dată că, părinţii nu trebuie să evite dialogul cu copiii lor. 

Bineînţeles. Iar băiatului să i se spună că, atunci cînd tatăl lui era mic, a suferit si el la fel, iar cînd 
mama era mică a avut aceleaşi interdicţii ca si fetita ei etc. 

Oamenii îsi pun nenumărate întrebări în legătură cu complexul oedipian, mai ales acum cînd e de 
notorietate publică, desi a existat dintotdeauna, cu mult înainte de a se vorbi despre el. Iar cei care se tem 
de el, nu-si dau seama că acest complex nu se manifestă în mod previzibil. De exemplu, într-o familie 
cu trei copii (dintre care cei mai mari sînt doi băieţi) s-a întîmplat ca mama să iasă în oras împreună cu 
tatăl trei seri la rînd. Băieţii i-au reproşat: „De ce iesi tu mereu seara cu el si niciodată cu noi?" Noi, era 
comandoul băieţilor. Mama, puţin derutată, le-a răspuns: „Bine, dar e soţul meu. Am dreptul, nu-i asa, 
să ies seara cu el!" Atunci unul dintre băieţi îi spune: „Dar si noi vrem să fim soţul tău", la care mama 
n-a prea ştiut ce să răspundă. Celălalt băiat îi spune însă primului: „Lasă sâ-ti spun eu. El este soţul cu 
care face copii, iar noi sîntem soţii ei, doar asa!" Mama a fost de acord: „Are dreptate. Asa este." si au 
tăcut, cam necăjiţi că mama lor are un sot. 

Iată si un alt mod de manifestare a complexului oedipian: băiatul îsi iubeşte tatăl, vrea să se identifice 

cu el, vrea să aibă întotdeauna dreptate dar, în acelaşi timp îsi iubeşte si mama cu care ar vrea să aibă 

unele intimităţi...: „stii ce, poate că tata nu se întoarce diseară. si dacă nu se întoarce sau vine foarte 

tîrziu, pot să-1 aştept în pat, în locul lui? E păcat să rămînă locul gol." Bineînţeles că astfel de cuvinte o 

pun pe mamă la încercare. Ea trebuie să aibă prezentă de spirit si să răspundă: „Locul acesta nu este niciodată 

gol, este locul tatălui tău, fie că e acasă fie că nu. Chiar si atunci cînd este plecat, el este întotdeauna aici, 

iar eu mă gîndesc la el." Nu este deloc bine ca, pe motiv că tatăl nu este acasă, mama să-si lase fiul săi 

ia locul în pat; în cazul acesta el îsi va imagina că are dreptul să creadă că este soţul mamei lui. Este 

însă si mai rău cînd mama ia copilul în pat ca să-i tină de cald: „De ce nu, dacă soţul meu tot nu e acasă? 

Să-1 iau pe el cu mine în pat." Acest lucru e foarte dăunător pentru copil. 

73 

Asa se manifestă complexul oedipian în viata de toate zilele. Mama să fie atentă. Să nu accepte niciodată 
această alunecare prin care unul dintre copii, băiat sau fată, îsi însuşeşte prerogativele pe care le are tatăl 
ca sot fată de soţia lui si ca tată fată de copii. In viata imaginară a băieţilor, aceste mici prerogative îi fac 
să creadă că au dreptul, primit din partea mamei (cine nu spune nimic înseamnă că este de acord) de a 
dori să ia locul tatălui. Acest lucru îl culpabilizează, stînjenindu-i dezvoltarea. Acelaşi lucru se întîmplă 
si cu fetele. îmi amintesc de o fetită care era în plină perioadă de dragoste înflăcărată pentru tatăl ei - 
avea trei ani pe vremea aceea. Intr-o dimineaţă, după ce 1-a condus la usă si i-a spus veselă la revedere, 
s-a repezit în braţele mamei: „Vai, nu pot să-1 sufăr pe tăticu." - „Da?", i-a răspuns mama, „si de ce?" 
După un moment de tăcere, cuibărindu-se în braţele mamei, i-a răspuns pe un ton disperat: „Pentru că e 
prea drăguţ cu mine!" 

Iată, în aparentă, un alt tip de întrebare: „Cum să-1 faci să înţeleagă pe un băietei de cinci ani, plin 
de viată si dornic să afle cît mai multe, că există momente în care trebuie să-i lasi si pe cei mari să vorbească, 
că ar trebui si el să tacă măcar cîteva minute pe zi? Este un copil foarte inteligent, foarte sensibil, dar un 
vorbăreţ fără pereche! încerc totuşi, chiar în prezenta lui, să vorbesc si eu un pic cu soţul meu, să ascult 
radioul fără să fiu mereu întreruptă. Dumneavoastră ce credeţi?" 

Copilul încearcă să-si acapareze mama printr-o dragoste posesivă. Este fără îndoială singur la părinţi 
sau la mare distantă de un alt frate. 
Are un frăţior foarte mic, de zece luni... 

Deci, asta este; primul a fost multă vreme si singurul lor copil. Nu are încă în frăţiorul său un interlocutor 
valabil, de aceea vrea să se identifice cu cei mari, cu tatăl. Acest copil este în plin complex oedipian. 
Impiedicîndu-si mama să vorbească cu soţul ei, vrea s-o păstreze numai pentru el. Dar nu ea trebuie săi 
pună la punct. Tatăl trebuie să-i spună: „Acum vreau să vorbesc cu mama ta. Te rog să taci. Dacă nu 
vrei să asculţi, n-ai decît să pleci." Apoi, dacă tatăl vrea să vorbească cu soţia lui, iar vorbăreţul tot nui 
lasă în pace, să-i dea o bomboană sau o gumă de mestecat. După aceea, tatăl îi va spune cu blîndete: 
„Vezi, nu înseamnă că dacă noi avem ceva de vorbit, nu-ti dăm tie atenţie. Trebuie să te obişnuieşti... "E 

bine ca aceste probleme să fie tratate cu umor. Este evident că acest copil îsi apără poziţia de frate mai 
mare. Poate că nici tatăl, cînd e mai liber, nu se ocupă suficient de el, nu-1 ajută suficient să crească mare. 
Nu îi este deloc uşor cu un frăţior căruia i se dă din ce în ce mai multă importantă si care nu vorbeşte 
încă... si cu un tată rival, triumfător pe toată linia! Deci el o vrea pe mama pentru el, numai pentru el! 
In plin complex oedipian, copilul suferă. Merită să fim alături de el. Are nevoie de o dragoste curată 
din partea părinţilor, de explicaţii adevărate, referitoare la dorinţa sexuală interzisă între copii si părinţi, 
precum si între copiii aceleiaşi familii. Părinţii nu trebuie să-1 tachineze sau să-1 dezaprobe, dar nici săi 
adreseze cuvinte drăgăstoase echivoce sau să aibă cu el intimităţi ambigue, camuflate în mîngîieri 
incendiare, nici întreceri pretins ludice între rivali în care copilul poate spera că dorinţa lui incestuoasă 
va triumfa. Toate acestea nu ar face decît să întîrzie dezvoltarea lui psihosexuală. 
Dacă interdicţia incestului nu este clar exprimată si acceptată între şapte si nouă ani, cel mai tîrziu, 
conflictele oedipiene vor apărea la pubertate, agravînd problemele adolescentei atît pentru tînărul în cauză 
cît si pentru părinţii lui sau chiar pentru copiii mai mici, care văd în fraţii lor mai mari pe singurii vinovaţi 
atît de neînţelegerile din familie cît si de conflictele dintre părinţi. Cîte familii nu suferă din cauză că 
părinţii au căzut în capcana oedipiană întinsă de copii. Fiecare dintre ei a avut un copil preferat, căruia 
nu i-a permis să-si facă, între şapte si nouă ani, propriii lui prieteni în afara familiei si care nu a respins 
la timp acea prietenie încărcată inconştient cu dorinţă homosexuală sau heterosexuală pentru unul dintre 
părinţi, pentru un frate sau o soră. La pubertatea acestor copii totul explodează fie în violentă sau în stări 
depresive, fie în delincventă juvenilă sau se manifestă chiar prin destrămarea cuplului... Nu e nimeni 
vinovat... Ei suportă consecinţele unei dorinţe incestuoase, ale unor capcane care nu au fost evitate la 
timp. în această fază, trebuie să se recurgă, fără întîrziere, la psihoterapia psihanalitică - din fericire foarte 
eficace. 

întrebări care revin 
(Despărţirea; gemenii) 

Există întrebări care revin cu insistentă: mai întîi, problema prezentei prelungite a mamelor lîngă 
copii. 

O mamă are trei copii: un băiat de paisprezece ani, o fetită de şapte si o alta de patru ani; aceasta 
din urmă îi dă multă bătaie de cap: „Am încetat să lucrez de cînd eram însărcinată cu ultima fetită, ne 
scrie mama. Deci a fost crescută în cele mai bune condiţii, deoarece m-am ocupat în permanentă de ea. 
si totuşi, este un copil din ce în ce mai dificil, făcîndu-ne tuturor viata imposibilă. încerc să o înţeleg, să 
am răbdare cu ea, dar mă demoralizează, mă scoate din sărite, mă istoveşte (...). De cîtva timp îsi bate 
sora si ca să se pedepsească, se muscă singură. Cînd este numai cu mine sau cu sora ei este adorabilă si 
asta poate dura zile întregi, dar de îndată ce soseşte o altă persoană devine insuportabilă. Bănuiesc că o 
face intenţionat, pentru ca cineva să se ocupe numai de ea. Nu mai îndrăznesc să-i invit nici o prietenă 
acasă, deoarece se înfurie, plînge. Atunci cînd încerc să-i explic, cu răbdare, că s-a comportat urît îmi 
răspunde: «Lasă, data viitoare o să încercăm să fim cuminţi.» Din nefericire, asta nu durează niciodată 
prea mult. Sînt disperată văzînd că am dat gres în educaţia ei." 

Cred că, încă de acum un an, mama ar fi trebuit să-si reia serviciul; nu înţeleg de ce nu a făcut-o 
pînă acum. Cînd fetita spune: „O să încercăm să fim cuminţi", este ca si cum ar simţi că nu este vorba 
numai despre ea, ci despre un trio care va încerca să fie cuminte. Nu se simte bine decît în doi... si pe 
urmă, în această scrisoare nu se pomeneşte nimic despre tată. si nu ni se spune nici dacă, atunci cînd 
fetita se înfurie si-si bate sora mai mare, aceasta îi răspunde sau nu cu agresivitate. Nu înţeleg prea bine. 
De ce, cea de şapte ani nu se apără cînd cea mică o bate? De aceea fetita se simte obligată să se muşte, 
drept pedeapsă, deoarece are în fată o mamă deprimată si o soră mai mare, care pare a fi sacul ei de bătaie. 
Nu cred că fetita cea mică constituie adevărata problemă în această familie. Am impresia că mama a vrut 
să facă prea mult pentru ea, vreme prea îndelungată. Este singurul copil de care s-a ocupat în permanentă. 
Pentru ceilalţi nu si-a întrerupt serviciul. Este un copil „răsfăţat". Fără îndoială, sora mai mare crede că 
e mai puţin iubită de mamă. Poate se lasă bătută de cea mică tocmai pentru a-i cîstiga dragostea? 
Un sentiment frumos... 

Da, dar stiti ce se spune: si iadul e pavat cu sentimente nobile. Acum, poate că mama ar trebui să- 

si aibă propria viată, să-si reia lucrul, oricum, să nu mai fie dependentă de cea mică. Fetita aceasta a 
pornito 

prost de la început, ca si sora sa de şapte ani, de altfel, si pe urmă, pe urmă... băiatul, tatăl, mai ales, 
ce fac? Cînd o mamă este deprimată, există întotdeauna în familie un copil - cu mai multă vitalitate — 
, care devine insuportabil. S-ar putea spune că el este tratamentul cu şocuri electrice al săracului, pentru 
că el o împiedică pe mamă să devină depresivă. Copilul lasă impresia că nu vrea să vadă pe cineva deprimat 
si face un întreg tapaj ca s-o scoată din această stare, să-i redea pofta de viată, să înveselească puţin atmosfera. 
Ar fi bine ca mama să consulte si un psihanalist. Să încerce să-si lămurească cauza stării ei depresive. 
Da, cred că aceste probleme se datoresc mai ales mamei si surorii mai mari, care nu se pot apăra suficient 
în fata unei fetite ce pare destul de impulsivă: a fost prea mult timp răsfăţată si acum s-a săturat. Toti se 
ocupă prea mult de ea si nimeni nu poate să facă fată agresivităţii ei. Mama ar trebui să fie mai autoritară 
si să-si reia serviciul. Să o încurajeze pe fetita cea mare să nu mai cedeze în fata celei mici si să nu mai 
fie asa mămoasă cu aceasta. Totul va reintra în normal, mai ales dacă tatăl sau bunicul se vor ocupa de 
ea si n-o vor lăsa să facă tot ce-i trece prin cap: această fetită spune „facem" în loc să spună „eu o să fac" 
pentru că dorinţele sale nu sînt nici cele ale unei fete, nici cele ale unui băiat. Ea suferă si face si pe alţii 
să sufere. Se simte vinovată. Ea cheamă în ajutor si se lamentează! 

In legătură cu reluarea serviciului, o întrebare ce revine destul de des este aceea care se referă la 
„salariul mamei". Multe femei nu au posibilitatea să stea acasă si să se ocupe de copii, pur si simplu din 
motive materiale. Consideraţi că perioada în care mama stă acasă cu copilul ar trebui să fie limitată în 
timp? 

Da, dacă prin aceasta se înţelege necesitatea să fie tot timpul cineva acasă; aceasta pînă cînd copilul 
va merge si va vorbi bine, se va descurca singur din punct de vedere fizic, adică între douăzeci si patru 
si treizeci de luni, cel mai tîrziu trei ani. Eu as fi întru totul de acord ca mama, si, de ce nu, si tatăl, să 
primească un salariu sau o alocaţie pentru a putea sta cu copilul acasă pînă la această vîrstă. Ar fi si excepţii 
în cazul copiilor cu probleme. Incepînd de la o anumită vîrstă, stabilită în funcţie de fiecare caz în parte, 
copilul poate merge în colectivitate, de dimineaţă pînă seara; nu mai este necesară prezenta mamei, din 
moment ce stie să se descurce singur si să se joace cu alti copii. Pentru o mamă, a educa un copil nu 
înseamnă a i se consacra în întregime, neglijîndu-se, si cu atît mai puţin neglijîndu-si soţul, pe ceilalţi 
copii sau viata socială. 

si acum două obiecţii referitoare la gemeni... Am aici două scrisori complet diferite: una din partea 
unei gemene adevărate care ne scrie: „Mă întreb de ce oare toti doctorii, toti psihiatrii, toti sociologii 
susţin cu încăpătînare că gemenii trebuie separaţi. Nu sînt deloc de aceeaşi părere." Este în măsură să o 
spună pentru că ea este o geamănă adevărată. Mai departe vorbeşte despre dragostea fraternă: „Vă spun 
toate acestea pentru a vă arăta că, după părerea mea, nu există nimic mai frumos, mai plăcut, decît o 
dragoste fraternă profundă. Cred că acest gen de dragoste nu poate exista decît la gemenii univitelini. De 
ce să fie separaţi? De ce să li se ia, cu orice pret, acest lucru atît de minunat? Am si eu doi băieţi ce au 
acum paisprezece si cincisprezece ani care, spre disperarea mea, se ceartă tot timpul. Avînd în vedere 
diferenţa mică de vîrstă dintre ei, i-am crescut aproape ca pe nişte gemeni." si ea este foarte mirată de 
reacţiile lor... 

Dragostea „sororală" există. Chiar dacă sora ei nu era geamănă, ea tot ar fi iubit-o, iar sora ei ar fi 
iubit-o si ea. Sînt multe surori care se iubesc, fără să fie gemene. Dar poate că, în acest caz, faptul că una 
era cu adevărat copia celeilalte le-a ajutat. Oricum, nu e bine ca doi copii născuţi la un an diferenţă să 
fie crescuţi ca nişte gemeni... 

Remarcaţi, de altfel, că această femeie nu vorbeşte despre viata ei conjugală... 
Ati folosit - vă citez - cuvîntul „sororal"? 

Dragoste „sororală"! Ei bine, dragostea dintre surori! Acest cuvînt nu există, nu-i asa? Dar nu se 
poate spune „fratern", cînd e vorba despre două surori. 

Fetelor le place întotdeauna să aibă o soră cu care să se înţeleagă. Pînă în momentul în care, domnişoare 
fiind, îsi dispută acelaşi bărbat... Relaţiile de prietenie dintre fraţii apropiaţi ca vîrstă sau dintre gemeni 
sînt mai puţin strînse ca cele dintre fete. Să mai spunem că poate exista o dragoste autentică si fără 
ambiguitate între fraţi si surori ce poate dura toată viata. 

si acum cealaltă scrisoare, cea a unei mame: „Vorbind despre gemeni, spuneaţi că ar trebui 

îmbrăcaţi 

diferit. In cazul meu s-a dovedit a fi adevărat contrariul. Am doi gemeni, un băiat si o fată pe care, o 
vreme, i-am îmbrăcat diferit. Cînd se jucau în acelaşi tare, fetita îsi musca mereu fratele. Apoi, i-am despărţit. 
Fiecare se juca în alt tare. Dar fetita reuşea întotdeauna să se apropie de ţarcul unde se juca fratele ei si 
să-1 muşte." Această mamă a mai avut apoi un copil. Fetita îl musca si pe acesta: „Intr-o zi, am îmbrăcat 
toti copiii la fel. I-am considerat gemeni, asa cum se obişnuieşte, de fapt - si tot scandalul a încetat, iar 
atmosfera s-a calmat (...). Numai părinţii stiu cu adevărat ce să facă într-o anume situaţie. Ei n-ar trebui 
să încerce să crească un copil-model, încorsetat în tiparul unui asa-zis copil ideal. Există la ora actuală 
tendinţa de a- ti creste copilul după sfaturile din cârti, de la cinematograf sau din altă parte..." 
Da. si chiar ascultînd-o pe Franţoise Dolto! Persoana care ne scrie are dreptate, fiecare trebuie să 
caute singur răspunsurile la propriile întrebări. Este adevărat. Nu există un copil-model. In cazul de fată, 
fetita care-si musca fraţii s-a lăsat păcălită de uniforma unisex! 

Iată deci două scrisori care contrazic ceea ce ati explicat... 

Nu, ele se referă la cazuri particulare sau alte soluţii care au dat roade. 

Am mai insistat asupra acestui lucru: sînt recunoscătoare tuturor celor ce mi-au scris pentru a-mi 

contesta răspunsurile. As dori ca mamele si tatii să înţeleagă exact intenţia care stă la baza acestor emisiuni. 

Reflectez asupra celor mai mici amănunte ce reies din scrisori si încerc, cu ajutorul lor, să găsesc soluţii 

o dată cu părinţii, dar nu în locul lor. Dacă unii dintre părinţi au reuşit să rezolve situaţii dificile, asemănătoare 

celor relatate aici, actionînd în cu totul alt mod decît urmînd sfaturile pe care le-am dat, sînt fericită să 

fac cunoscută propria lor experienţă. Astfel pot fi ajutaţi si alti părinţi. De fapt, acesta este singurul nostru 

scop. 

Copii agresivi sau agresaţi? 
(întoarcerea de la scoală) 

si acum, o altă serie de întrebări. Este vorba despre o mamă care are o fetită de cinci ani si jumătate, 
un băietei de patru ani si jumătate si o altă fetită de doi ani. In curînd va avea un alt copil. întrebarea ei 
se referă la primul copil, fetita de cinci ani si jumătate. Merge la grădiniţă, e destul de dezvoltată pentru 
vîrsta ei, puţin cam plinută. Seamănă de fapt cu mama ei. Intr-o zi s-a întors de la scoală extrem de tristă. 
Părinţii au întrebat-o ce s-a întîmplat, iar ea le-a povestit că unii copii din grupa ei îi spun: „vacă împuţită" 
si se pare că asta a demoralizat-o enorm. întrebarea este următoarea: cum poate fi ajutat un copil să-si 
creeze un sistem propriu de apărare, de autonomie într-un mediu care nu e cel familial? 
Cred că mama a fost cea mai afectată. Vorbind cu fetita i s-ar putea spune, de pildă: „Tu ce-ai fi 
putut să le răspunzi? Cred că fetita care ti-a spus asa ceva este geloasă. Nu stiu de ce, dar cu siguranţă 
este geloasă." Copiii vorbesc deseori urît cu cei pe care sînt geloşi. Există însă si copii care, atunci cînd 
sînt în colectivitate, suferă din cauza unui copil „sadic". In aceste situaţii, dacă părinţii vor să-si ajute 
copilul, nu trebuie să se adreseze nici învăţătoarei sau educatoarei, nici părinţilor copilului în cauză, ci 
chiar acestuia din urmă. Mergînd la scoală, ei pot să-i spună: „Ce i-ai spus fetitei mele? Foarte rău ai 
făcut" etc. Să-i dea o lecţie, să-1 certe pe cel care a pricinuit un rău moral copilului lor. Apoi, după ce la 
dojenit, să-i întindă o mînâ de ajutor: „Totuşi esti un copil tare drăguţ. De ce te porţi atît de urît cu fetita 
mea? Ce ti-a făcut? Nimic, nu-i asa? Atunci de ce o necăjeşti? Hai, acum împăcati-vă!" 
Vedeţi, dacă un copil vorbeşte urît cu un alt copil, o face deseori pentru că suferă, pentru că este 
gelos pe celălalt care i se pare mai fericit sau mai iubit decît el. II invidiază, dar în acelaşi timp ar vrea 
să-i fie prieten. 

Sînt si mulţi copii care nu stiu ce să răspundă la nişte prostii fără importantă si fac din asta o adevărată 
dramă. In acest caz, acasă, familia se poate gîndi la nişte variante posibile ca replică, de exemplu, la „vacă 
împuţită". Se pot găsi unele foarte nostime pe care copilul le va învăţa si va sti să se folosească de ele. 
De fapt, nu sînt decît rivalităţi verbale dublate de simţul umorului. 

Există si copii care sînt mereu bătuţi de alţii. In acest caz trebuie procedat altfel. Dacă lucrurile par 
a fi serioase, tatăl trebuie să vadă despre ce e vorba. De cele mai multe ori un copil mai mic agresează 
pe unul mai mare: acesta se teme de propria lui forţă si n-ar vrea să-1 bată pe unul mai mic deoarece, de 

exemplu, nu vede asa ceva în familia lui. Mai sînt si copii care - nu se stie de ce - se lasă bătuţi sau chiar 
îi provoacă pe alţii ca să fie bătuţi si nu numai la scoală. Nu putem intra acum în amănunte, dar aceşti 
micuţi masochisti în fasă, aceşti copii fricoşi si de umbra lor, pot fi cu adevărat ajutaţi dacă li se spune: 
77 

„Cred că nu esti atent la felul în care te bat ceilalţi. Fugi imediat, te ascunzi. Nu asa vei învăţa să te aperi. 
Deschide bine ochii si o să observi loviturile care fac rău si pe cele care fac rău mai bine." Trebuie să se 
insiste: rău mai bine, desi nu este foarte corect spus. De cele mai multe ori, după cîteva zile, avînd 
permisiunea să primească lovituri si să fie atent la felul în care le primeşte, copilul îsi va învinge timiditatea, 
va riposta la rîndul său si nu va mai fi agresat de ceilalţi. 

Deseori poate fi vorba si despre un copil singur la părinţi, căruia i s-a repetat cu insistentă că nu-i 
frumos să fie bătăuş. Acasă, acesta povesteşte: „Toti copiii mă bat si sînt răi cu mine..." iar părinţii îi 
răspund: „Apără-te, apără-te!" Dar el nu a învăţat să se apere, neavînd ocazia pînă acum să fie agresiv. 
Să spunem încă o dată că un copil care este încurajat să fie foarte atent la felul în care este agresat după 
cîtva timp va sti foarte bine să lovească la rîndul lui si să se facă respectat. E un lucru care se învaţă. 
La scoală se petrec si alte lucruri. Intre ei, copiii poartă deseori acest dialog clasic: „Tatăl meu este 
mai puternic decît al tău. Tatăl meu este mai inteligent decît al tău. Tatăl meu este mai bogat decît al tău" 
etc. Cînd copiii povestesc acasă aceste lucruri, cum trebuie procedat? Să-i lăsăm să se descurce singuri 
sau să-i ajutăm să găsească un răspuns? 

Mai întîi trebuie să stim cui se adresează copilul. Să presupunem că el îi spune tatălui: „stii ce spune 
cutare despre tine, spune că..." Dacă tatăl are încredere în el însuşi si în propria lui valoare, să-i răspundă: 
„Colegul tău e un prost. Dacă spune că tatăl lui e cineva numai pentru că este bogat, înseamnă că nu e 
sigur că îl iubeşte tot atît de mult cît te iubesc eu pe tine. Nu maşina si hainele frumoase ne arată valoarea 
oamenilor." în sfîrsit, ceva de genul acesta... Fiecare copil îsi iubeşte tatăl si dacă îi spune ce a spus alt 
copil despre el o face tocmai pentru a fi sigur că acesta este puternic, că nu poate fi umilit. Tatăl va cîstiga 
în autoritate dacă îi va răspunde: „Eu mă consider cineva fără să fie nevoie să mi-o spună alţii. Iar tu poti 
să-i spui colegului tău: «Tatăl meu e cineva, si eu, copilul lui, sînt cineva.»" Asta-i tot! 
Copiii se laudă întotdeauna cu tatăl lor. îmi amintesc de un dialog pe care l-am surprins între doi 
copii de trei si patru ani - ei nu ştiau că eu îi aud. Unul spunea: „stii ce, tăticul meu are o motocicletă 
care merge foarte repede." Iar celălalt i-a răspuns: „Tăticul meu are o motocicletă care merge foarte repede, 
foarte repede, foarte repede." S-a ajuns la un foarte repede, foarte repede rostit timp de cinci minute; 
apoi, unul dintre ei a spus: „Să stii că tăticul meu are o motocicletă care nu se opreşte niciodată!" Ca să 
termine odată, celălalt 1-a scuipat si apoi s-au despărţit. Ce poti să faci? Copilării! 
si acum la sfîrsit, să vă arăt o scrisoare în care ni se spune: „Este foarte adevărat că un copil schimbă 
complet o viată, transformă fiinţele, făcîndu-le să dea tot ce au mai bun în ele. A fi părinte nu este un dar 
înnăscut; este ceva ce se învaţă." 

Am putea spune chiar că, în toate sensurile, copilul este tatăl adultului! 

Să scrii pentru a te ajuta 

Am în fată scrisoarea unei mame căreia i-ati răspuns deja - dar în mod curios, în acel moment, problema 
ei se rezolvase de cîteva zile. Iată ce scrie: „«A fost un fel de miracol. Fetita mea de doi ani, care se trezea 
în fiecare noapte de cînd avea sase luni, a încetat brusc să se mai trezească acum o lună si jumătate. Intro 
seară, cînd o culcam, mi-a spus: «Acum mă duc să fac nani.»" Era pentru prima oară cînd spunea singură 
asa ceva, desi îsi auzise pînă atunci mama cerîndu-i în fiecare seară să se culce, iar ei, bineînţeles, îi era 
somn. Scrisoarea se încheie astfel: „Cînd, peste cîteva zile, mi-ati răspuns, problema era deja rezolvată 
fără să stiu nici cum, nici de ce; poate doar datorită hotărîrii mele de a o depăşi. Fusese o dificultate 
interioară." Este extraordinar, nu-i asa? 

Sînt foarte bucuroasă că am primit această scrisoare, pentru că este exact în sensul a ceea ce încerc 
să fac încă de la început, adică să-i ajut pe părinţi să se ajute singuri în relaţiile cu copiii lor. 
Cred că scrisoarea pe care o scrie o mamă atunci cînd are o problemă îi permite să ia putină distantă 
fată de ea: mama reflectează si îsi formulează scrisoarea, ştiind că aceasta va fi citită; o scrie, dacă pot 
spune asa, cu tot sufletul. La rîndul meu, o citesc la fel. In acest mod, ceva se petrece atunci cînd scrii 
si citeşti o scrisoare, sau îi asculţi conţinutul. Pentru că mama stie că scopul meu nu este să dau reţete - 

fiecare copil, fiecare relaţie părinti-copii fiind diferite — , ci să-i determin pe părinţi să înţeleagă că au 
posibilitatea de a-si rezolva singuri dificultăţile prin care trec. In vremea noastră, oamenii s-au obişnuit 
să ceară altora să le rezolve problemele în locul lor. Or, dacă fiecare ar încerca să reflecteze cu calm, cu 
onestitate, dacă ar scrie în detaliu ce îl frămîntă, ştiind că va fi auzit - acest lucru este esenţial, să stie că 
cineva îl ascultă — , atunci s-ar asculta cu o parte din el, care ar fi mult mai lucidă decît cea prinsă în 
vîrtejul angoasei, al neliniştii, al problemei acute pe care o trăieşte. 

Acest lucru 1-a făcut si mama despre care vorbim, dar si fetita, care a înţeles, simţind cît de mult 
sînt preocupaţi părinţii săi de ea. Mama a reuşit să ia distantă fată de ceea ce părea un capriciu, si care 
semnala, de fapt, tocmai dorinţa de a trezi interesul mamei: în acel moment fetita a înţeles că, în loc săi 
trezească interesul prin corpul său, care face si repetă mereu acelaşi lucru, i-1 trezeşte ca fiinţă umană 
care se dezvoltă pentru a deveni încet, încet o fetită mare. Aceasta este calea pe care o străbat cei care 
ne scriu, si sînt foarte fericită, deoarece asta am urmărit: ca părinţii să simtă că aceşti copii nu au apărut 
ca să le creeze probleme, ci pentru a trăi cu ei, crescînd si evoluînd, adică schimbîndu-si felul de a fi 
puţin cîte puţin în fiecare zi, pe etape. Viata este mai puternică decît orice, dacă o lăsăm să se exprime, 
fără să ne blocăm în momentul cînd ceva nu merge: atunci trebuie să ne gîndim bine la ce s-a întîmplat, 
la momentul cînd a început si chiar să punem pe hîrtie pentru noi, să ne întrebăm: „De fapt, ce e? Ce sa 
întîmplat?", să le spunem si altora, dar să nu aşteptăm un răspuns de-a gata. 
Această mamă nu a aşteptat răspunsul meu! A găsit singură soluţia, si s-a întîmplat că răspunsul 
meu a fost pentru ea o confirmare a drumului pe care 1-a făcut. 

Copilul trebuie întîmpinat ca o persoană 
(Naşterea) 

Sînteti probabil la curent cu desfăşurarea congresului de pediatrie care a avut loc în 1977 la New 
York si în cursul căruia medicii americani, dintre care unii sînt de altfel consideraţi autorităţi în tara lor, 
s-au pronunţat în favoarea revenirii la naşterea la domiciliu, pe motiv că, foarte des, medicii - în special 
în Statele Unite, dar nu stiu care ar fi situaţia în Franţa - consideră sarcina ca un fel de boală care durează 
nouă luni. De asemenea, s-au declarat complet împotriva naşterilor provocate. Iar în final susţin că nu ar 
exista nici un obstacol, ca femeile să nască din nou acasă. Multe franţuzoaice care au citit sau au auzit 
vorbindu-se despre asta ar vrea să stie care este punctul dumneavoastră de vedere. 
Naşterea este ceva normal, nu este o boală. Cu toate acestea, dat fiind sistemul actual de organizare 
al locuinţelor - cu apartamente mici si dificultatea de a te simţi în largul tău cînd familia e numeroasă - 
pentru o multipară (se numeşte „multipară" o femeie care a avut mai multe naşteri) ar fi cam greu. O 
femeie care a avut fără probleme doi sau trei copii ar putea foarte bine să nască acasă, cu condiţia să fie 
ajutată. Nu sînt de părere ca, pe motiv că este bine din punct de vedere fiziologic, imediat după ce naşte, 
o femeie să îsi reia ocupaţiile - lucru care se făcea odinioară la tară si care provoca prolaps genital la 

aceste femei. E nevoie de un timp pentru ca muşchii să-si recapete poziţia si tonusul. După naştere, odihna 
e obligatorie. Dar, într-adevăr, cînd totul merge bine, este inutil ca o femeie să rămînă la spital mai mult 
de douăzeci si patru de ore. 

Dacă totul a decurs normal, dacă mama poate fi ajutată, nu numai copilul, dar si mama se vor simţi 
mult mai bine acasă, si, mai ales, dacă are mai mulţi copii, e mai bine ca aceştia să o vadă pe mama lor 
acasă si pe cel mic, imediat. Pe urmă, acasă este si tatăl. Pentru că e groaznic: pe motiv că un bărbat este 
tată, el nu mai poate să stea de vorbă cu soţia lui despre acest moment atît de important pentru amîndoi. 
Iar la spital cel mic care, in utero (adică atunci cînd era în stadiul de făt) a auzit mereu vocea tatălui său 
în dialog cu vocea mamei, se regăseşte dintr-o dată orfan de această voce masculină, de vocea tatălui si, 
cel mai adesea, despărţit si de mama lui, nu aude decît ţipetele celorlalţi sugari. Cineva îl îngrijeşte, dar 
timp de cîteva zile e ca si cum ar fi într-un desert; iar pentru un sugar, cîteva zile contează cît patru sau 
cinci luni pentru noi. 

Deci, părerea mea este că naşterea trebuie să aibă loc cît se poate de simplu. Dar cred că pentru primul, 
si chiar pentru al doilea copil - mai ales dacă aceste două naşteri au fost grele - este mai bine ca femeia 
să meargă în continuare la spital. Acesta reprezintă totuşi o siguranţă atît pentru copil cît si pentru mamă 
- chiar dacă apoi se întorc acasă cît se poate de repede. 

De altfel, ar putea funcţiona sistemul (care este în pregătire acum) al asistentelor de familie. Nu e 
defel complicat să ajuţi o tînără lehuză; asistentele ar putea face scurte stagii în spitale, sau în clinicile 
particulare, cu scopul de a învăţa să acorde îngrijiri lehuzelor si sugarilor. Acest sistem ar putea chiar 
face parte - reducînd cheltuielile de spitalizare - din alocaţia de maternitate. Ele le-ar ajuta pe mame 
timp de două săptămîni pentru ca acestea să se odihnească cu adevărat, si cum, aproape întotdeauna după 
naştere, apare o uşoară stare depresivă, fiziologică, aceste asistente ar sta de vorbă cu mama, ar ajuta-o 
din punct de vedere psihic si fizic, pentru că are nevoie de asa ceva, mai ales că ceilalţi copii sînt puţin 
geloşi si mai pretenţioşi atunci cînd mama este de fată decît în absenta ei. 
La congresul de pediatrie despre care vorbeam, s-a pus si problema naşterii provocate: medicii 
americani sînt complet împotrivă. 

Sînt perfect de acord, mai ales că această atitudine vine din America! Pentru că naşterea provocată 
a fost instituită doar pentru comoditatea obstetricienilor. 
Ca lucrurile să meargă mai repede? 

Ca să meargă mai repede si ca să fie ei mai liniştiţi. Exact ca maşinile. Or, orice naştere e marcată 

de aspectul ei uman. Există femei care nasc încet. Altele care nasc mai repede. Există femei care încep 

travaliul, apoi au nevoie de un timp de odihnă, si în cazul lor trebuie aşteptată cu răbdare, fără angoase, 

reluarea travaliului, deoarece asa e copilul care se va naşte, iar această diadă, această simbioză mamăcopil, 

nu se rupe cu uşurinţă. Mama trebuie ajutată să se simtă în deplină siguranţă, să poată vorbi despre 

ceea ce simte, iar copilul trebuie si el ajutat să se nască. Dar, mai important, violenta trebuie complet 

exclusă si în gesturi si în vorbe, pentru că această violentă si angoasă resimţită de o femeie care naşte, 

si e prost asistată în timpul suferinţei, creează un climat de tensiune psihică ce marchează relaţia mamăcopil 

la începutul vieţii noului-născut, iar acest lucru se plăteşte uneori foarte scump mai tîrziu. 

Se vorbeşte mult de naşterea fără dureri dar, din ce în ce mai mult, si de naşterea fără violentă (acesta 

este, de altfel, si titlul unei cârti) 1. Pe această temă, o viitoare mamă vă întreabă: „Care ar putea fi 

consecinţele, pozitive sau negative, pe plan fiziologic sau psihic, ale metodei tradiţionale, care se ocupă 

mai ales de naşterea fără dureri?" 

Este limpede că această carte a dezvăluit publicului posibilitatea de a ajuta copilul să se nască fără 
a-1 traumatiza; sau, mai degrabă, a-1 traumatiza cît mai puţin posibil, dat fiind faptul că transformarea 
fătului în nou-născut reprezintă deja un traumatism natural; această mutaţie este însoţită de o întreagă 
transformare la nivelul corpului: modificări circulatorii, ventilaţie pulmonară, apariţia bruscă a unui univers 
senzorial, diferit de cel în care trăia copilul pînă atunci (temperatură, lumină, sunet, senzaţii tactile etc). 

Această metodă de naştere este în mod evident urmarea naşterii fără dureri. Sper ca peste cîteva decenii 
- pentru că nu e ceva care se poate face de pe o zi pe alta, si este abia un început - mulţi copii vor fi 
aduşi pe lume în aceste condiţii, adică într-un mediu cu zgomote reduse, fără lumină intensă si alături de 
mamă, în primele ore de viată. Pînă acum, se urmărea în special dacă nou-născutul are tot ce îi trebuie, 
fără se se plece de la ideea că el trebuie primit în mod uman, - cum să spun? - ca o adevărată persoană. 
Era deci întîmpinat ca un mic mamifer, chiar mai rău, căci un mamifer este ajutat de mama lui care îl 
linge, îl tine lîngă ea. Oamenii nu s-au gîndit pînă acum la treaba asta. începem acum să medităm la aceste 
lucruri, probabil pentru că ne simţim atît de „stresati" de civilizaţie, încît înţelegem brusc că un copil 
poate fî în mod inutil „stresat" la naştere. 

Acestea fiind spuse, deoarece corespondenta noastră locuieşte în provincie, nu stiu dacă acolo există 
o clinică unde să se poată naşte în felul acesta. Dacă nu există, să nu se încăpătîneze. După ce a citit 
această carte, a înţeles cu siguranţă că trebuie reduse la minimum traumatismele pe care le-ar putea resimţi 
copilul său. Să-1 tină deci cît mai mult lîngă ea, cel puţin în timpul zilei, ca acesta să-i simtă foarte repede 
mirosul. Dacă naşterea a fost dureroasă pentru el, să-i vorbească despre asta. (stiti că spun deseori că 
trebuie să li se vorbească sugarilor despre greutăţile prin care au trecut. Vocea mîngîietoare a mamei e 
cel mai bun balsam după asemenea momente.) Să-i spună: „Dar acum esti puternic. Esti mare. Esti sănătos." 
etc. Cred că totul se va rezolva. 

Cît despre avantajele naşterii fără violentă, pentru că îmi pune această întrebare, stiu că au fost făcute 
studii pe copii care au fost aduşi pe lume în felul acesta - deoarece au trecut deja treizeci de ani de cînd 
metoda a fost inaugurată. Este foarte clar că, în familiile cu mai mulţi copii, în care unul singur s-a născut 

asa, acesta este complet ferit de angoase - de întuneric, de zgomot si de singurătate — , în timp ce 

ceilalţi, 

nu. Este remarcabilă constatarea, în toate cazurile, a acestei diferente. (De altfel, este singura care poate 
fi observată, pentru că nu poti compara un copil născut într-un fel cu un copil născut altfel! Nu se pot 
face observaţii decît în familiile cu mai mulţi copii si numai prin statistici. Este cert că aceşti copii sînt 
mai încrezători în ei însisi si mai puţin angoasati decît ceilalţi în situaţii care, de obicei, sînt angoasante 
pentru cei mici.) 

si tu ai un tată adevărat 
(Mame celibatare) 

Vă propun să abordăm problema mamelor celibatare. Una din aceste mame ne scrie: „Am un băietei 
de şapte luni si mă nelinişteşte felul în care absenta tatălui se va repercuta asupra lui. Trebuie compensată 
în viitor lipsa tatălui? Din ce moment un copil riscă să se simtă frustrat de faptul că nu are tată? Trebuia 
să i se vorbească despre acest tată necunoscut, chiar dacă nu pune întrebări, astfel încît să nu se simtă 
prea diferit de ceilalţi copii? Nu va avea, în creşterea sa, dificultăţi de identificare ca bărbat, avînd în 
vedere că va fi înconjurat mai ales de femei?" 

Pentru a se dezvolta normal o fată, la fel de mult ca si un băiat, are nevoie de o prezentă masculină. 
Această femeie nu are defel rude masculine? 

Nu spune nimic despre asta; în schimb, afirmă: „... din cauza faptului că, în mod obişnuit, nu va 
avea lîngă el o prezentă masculină ca model." 

Mi se pare uimitor că o femeie poate să trăiască fără să aibă relaţii de prietenie cu bărbaţi sau cu 

familii de tineri căsătoriţi. 

întrebarea ei se referă în primul rînd la faptul că nu există un bărbat în casă. 
Probabil în familia lor; dar băiatul a cunoscut bărbaţi, e în contact cu alti oameni, cu copii care au 
tată, mamă, fraţi si surori. Iar mai tîrziu, la grădiniţă, copiii si adulţii din jurul lor vor ilustra pentru el 
sexualitatea în dubla sa formă, masculină si feminină. In orice caz, un copil, fată sau băiat, nu se poate 
dezvolta crezînd - în lipsa unui sot legal sau a unui prieten intim al mamei sale - că, atunci cînd va fi 
mare, va fi femeie (dacă e un băiat), sau că dorinţa lui fată de celălalt sex este interzisă (dacă e o fată 
care vrea să se identifice în toate cu mama ei celibatară). Acestea nu sînt decît două exemple pentru a 
aborda o problemă importantă, anume necesitatea de a-i vorbi copilului despre felul în care a fost conceput; 
de a-i spune care este pentru el punctul de plecare al cunoaşterii de sine si al valorii sale pentru cel ce îl 
iubeşte si se ocupă de educaţia lui. 

Dar mulţi se întreabă, si este firesc să fie asa, în ce fel trebuie spus acest adevăr. 
Pentru un copil crescut de mama sa în împrejurări deosebite, adevărul cu privire la tatăl adevărat 
(genitor este cuvîntul corect, dar copiii spun „tată adevărat" si „mamă adevărată") trebuit rostit cu referire 
la numele de familie, adică la patronimul de la starea civilă, patronim cu care copilul va fi înscris la scoală 
(si pe care, de cele mai multe ori, pînă atunci nu 1-a ştiut). Acest nume poate fi al unui tată pe care copilul 
nu îl cunoaşte: al unui tată care 1-a recunoscut la început, dar apoi a murit sau 1-a părăsit, mai ales întro 
familie în care nu există, ca înlocuitori, bunici sau unchi dinspre tată sau, în alte situaţii, mama a divorţat 
cînd copilul era foarte mic si s-a recăsătorit sau si-a reluat numele de fată; alt caz e cel în care copilul 
poartă numele de fată al mamei sale celibatare sau care trăieşte în concubinaj cu un alt bărbat căruia el 
îi spune „tata". Oricum, copilului, fie el fată sau băiat, i se va explica tot în ce îl priveşte pe genitor, cu 
referire la numele său din actul de naştere. 

Bănuiesc că problema trebuie abordată deosebit atunci cînd copilul poartă numele mamei sale. 
Dacă copilul poartă numele de fată al mamei sale, nu este imposibil ca el să-si pună - acum sau mai 
tîrziu - problema incestului mamei sale cu bunicul matern sau cu un unchi din partea mamei; mai ales 
dacă unul sau altul din aceştia doi ocupă un loc tutelar. Lipsa unor explicaţii cu privire la nume si la legea 
care i-au fost impuse copilului la naştere, plecînd de la împrejurările conceperii sale si de la relaţiile mamei 
care 1-a născut cu tatăl său adevărat blochează, mai devreme sau mai tîrziu, înţelegerea limbajului, viata 
lui afectivă sau viata socială. Sînt necesare pe această temă explicaţii clare, repetate de mai multe ori în 
timpul creşterii, fie din partea mamei, fie a celor din familie. Pe scurt, copilul trebuie să cunoască legea 

care îi fixează patronimul. Pentru că, dacă fata sau băiatul unei mame celibatare poartă numele acesteia 
si, pe deasupra, trăieşte o viată de familie în care nu există bărbaţi, sau chiar fără familie, apare riscul ca 
acest copil să crească ca un atribut al mamei sale, ca un copil partenogenetic (născut doar din mamă). 
Or, aceasta este o minciună, iar copilul va fi marcat de o irealitate fundamentală; în plus, este angoasat 
si nesigur în fata eventualităţii morţii mamei sale, fără de care existenta lui nu este legal asigurată. Orice 
mamă celibatară trebuie să prevadă cine va prelua sarcina creşterii copilului, în cazul în care ei i s-ar 
întîmpla ceva si să-i spună acestuia. Insecuritatea existenţială a unui copil fără rude din partea mamei si 
a tatălui nu este îndeajuns cunoscută; am văzut asemenea copii cuprinşi de o angoasă generatoare de 
debilitate nevrotică, începînd de la cinci ani, vîrstă la care problema morţii părinţilor nu poate fi eludată. 
Aceşti copii nu aveau nici un răspuns la o întrebare mută, pe care nu îndrăzneau să o pună mamei, singura 
răspunzătoare de soarta lor; de fapt, ea se gîndise la această eventualitate, dar nu-i spusese niciodată nimic 
copilului care, cuprins de angoase, intra într-o regresiune nevrotică. 

Dar să ne întoarcem la problema numelui. In cazul concret pe care îl analizăm astăzi, cazul unei 
mame celibatare într-un mediu feminin, adevărul cu privire la conceperea sa trebuie spus băiatului, însă 
fără a-1 blama pe genitor, indiferent de împrejurările în care a avut loc relaţia sexuală care a dus la naşterea 
lui si, dacă e posibil, fără patos si fără sentimente de culpabilitate sau care să sublinieze sacrificiul mamei; 
oricare au fost si, probabil, mai sînt greutăţile prin care a trecut mama pentru a face fată răspunderilor 
sale, ea a avut cel puţin bucuria de a-si aduce copilul pe lume, de a-1 iubi, bucurie pe care i-o datoreste 

bărbatului care a făcut-o mamă. Pentru că asa stau lucrurile, mama despre care vorbim are dreptate cînd 
vrea să-i spună toate acestea copilului ei. Trebuie să-i explice: „si tu ai un tată adevărat. Dar nu îl cunoşti 
pentru că nu m-am căsătorit cu el." Tot asa, dacă mama trăieşte cu un bărbat cu care formează un cuplu 
tutelar, dar care nu e prin naştere tatăl copilului, cred că trebuie să i se vorbească acestuia destul de devreme, 
adică cel mai tîrziu înaintea vîrstei şcolare, si asta chiar atunci cînd copilul nu pune întrebări. 
Acestea ar fi deci explicaţiile de dat cu privire la tată, plecînd de la problema numelui. Dar în afară 
de toate aceste lucruri - si mă adresez specialistei care sînteti - cum reacţionează, în general, copiii la 
absenta tatălui? 

Vreţi să spuneţi: copiii unei mame celibatare?... Pentru că nu exista copii „în general". Totul depinde 
de felul în care mama îi vorbeşte copilului despre genitorul său, de felul în care 1-a iubit si cum reacţionează, 
în relaţiile sale emoţionale si afective, la prezenta bărbaţilor din jurul ei si la relaţiile emoţionale ale copilului 
cu aceştia. In cazul acestei femei care a refuzat ea însăşi să se căsătorească cu tatăl copilului, trebuie ca, 
prin fotografii ale acestui bărbat din perioada cînd erau împreună, să-i arate că el a existat pentru ea; si, 
de asemenea, prin fotografii de cînd era ea copil, să-1 facă să înţeleagă că si ea a avut un tată, bunicul lui 
din partea mamei etc. si dacă într-o zi, cînd va vedea un bărbat, copilul va spune „As vrea ca domnul 
ăsta să fie tatăl meu", ea trebuie să-i răspundă: „Vezi, si tu ai un model de tată în sufletul tău." Dacă 
copilul e băiat, poate adăuga: „Numai de tine depinde să fii ca el"; dar dacă copilul îi arată un negru, iar 
el este alb, trebuie să-i spună: „Nu! N-ai să fii niciodată negru, pentru că tatăl tău adevărat era alb" sau 
dacă îi arată un domn mic de statură, iar el este longilin, să-i spună: „Nu! Tu vei fi probabil înalt, tatăl 
tău adevărat asa a fost, iar tu esti destul de înalt pentru vîrsta ta." In felul acesta, prin referire la corp, 
mama îi va putea deja propune copilului modele, fără să nege realitatea genitorului. Modelele vor fi la 
îndemînă printre sportivi, printre figurile de la televizor etc. II vor interesa în mare măsură. 
Va trebui de asemenea să îi explice că el este un caz deosebit, în sensul că nu trăieşte împreună cu 
cineva căruia el să-i spună „tată", dar că poate să-si aleagă bărbaţi care să-1 sfătuiască si care să-i răspundă 
la întrebări la care ea nu va fi în stare. O mamă celibatară trebuie să stie că există multe lucruri pe care 
nu i le va putea explica fiului ei. Deci trebuie să-i spună: „Vezi, eu sînt femeie. N-am fost niciodată un 
băietei. Nu stiu să-ti răspund." De altfel, orice mamă de băiat, chiar în familiile cele mai obişnuite, trebuie 
să le răspundă asa fiilor care, din păcate, cu complicitatea sau indolenta tatălui, se obişnuiesc să se raporteze 
doar la mama lor. 

Deci, mama nu trebuie să tină locul tatălui? 

Nu că nu trebuie, dar nu poate. Atît fetele cît si băieţii au nevoie de un substitut masculin, o instanţă 

în acelaşi timp tutelară si castă. O mamă singură nu mai este femeie. In cel mai bun caz ea este considerată 

ca „neutră". Ea poate fi răspunzătoare pe plan juridic, pe planul educaţiei morale, dar nu poate răspunde 

tuturor cerinţelor - în principal, elementelor afective, sensibile si emoţionale, mai ales cînd e vorba de 
un băiat. Daca o face, se amestecă mult prea mult în sensibilitatea lui. Deci, îi va spune: „Astea sînt treburi 
de bărbaţi" si îl va sfătui să discute cu un prieten de-al ei, sau cu un unchi căsătorit iar, dacă îi va pune 
întrebări unei femei din familie, care e căsătorită, aceasta nu-1 va refuza, dar îl va trimite la soţul ei: „El 
o să stie să-ti răspundă mai bine decît mine, pentru că eu sînt femeie, ca si mama ta, si nu am experienţa 
unui bărbat care, ca si tine, a fost băiat si adolescent, si cunoaşte problemele pe care si le pun toti cei 
de acelaşi sex cu tine." Tot asa, o fată care nu a văzut niciodată un bărbat alături de mama ei nu va avea 
încredere să îi vorbească despre sentimentele pe care i le trezesc băieţii. Ea simte că mama ei e frustrată. 
Iar dacă totuşi stă de vorbă cu ea, înseamnă că este încă o fetită aflată sub dependenta plină de prudentă 
fată de o mamă pe care o consideră mai degrabă o soră orfană mai mare. 
Deci este foarte greu să creşti un copil fără tată? 

Da, cu siguranţă, dar există mame care stiu să facă fată acestor greutăţi, cele care spun adevărul si 
continuă să-si trăiască cum pot, din punct de vedere sentimental si sexual, viata lor de femeie; muncind, 
participînd ca cetătene la viata socială, fără să se închidă în singurătatea lor, îndrumîndu-si copiii spre o 

viată socială cu colegii de aceeaşi vîrstă, fără să le ascundă dificultăţile dar si fără să-i sufoce cu o dragoste 
temătoare si posesivă. 

Nu e prea uşor un asemenea program, pentru o femeie singură. 

Fără îndoială. Dar stiti, dacă dezvoltarea psihosexuală si afectivă a unui copil crescut fără tată de 
către o mamă celibatară este problematică, de multe ori acelaşi lucru se întîmplă cu unicul copil sau cu 
ultimul născut al unei mame, rămasă văduvă de tînără, pe care nici rudele din partea mamei, nici cele 
din partea tatălui nu pot sau nu vor să o ajute. 

Idealizarea de către mamă a unui tată defunct, de pildă, este la fel de dăunătoare pentru copilul care 
nu 1-a cunoscut sau 1-a cunoscut foarte puţin, ca si necunoaşterea genitorului si a relaţiilor reale dintre 
mama si tatăl său; pe scurt, acel ceva care a dat un sens suficient existentei sale pentru ca el să trăiască. 
Un tată idealizat de către o mamă văduvă, neconsolată, este covîrsitor pentru un fiu, care se vede obligat, 
în perioada oedipiană, să joace rolul celui mort social si sexual pentru a rivaliza cu el. Există si văduve 
neconsolabile care, în felul acesta, provoacă nevroza copiilor lor, în aceeaşi măsură ca acele femei cu un 
copil, abandonate, care se înverşunează dintr-o dată împotriva tuturor bărbaţilor, adică împotriva vieţii 
din ele. 

si aici regăsim problema cuvîntului. Mama a existat în primul rînd din punct de vedere biologic, 
prin gestaţie si prin sentimentul de responsabilitate pe care aceasta îl presupune. Apoi, ea există prin faptele 
si vorbele sale în tot ceea ce reprezintă educaţia copilului ei. Tatăl absent există doar simbolic prin vorbele 
mamei si ale oricui 1-a cunoscut cînd trăia, 1-a iubit si poate să-1 descrie copilului, asa cum era. Orice 
copil, din moment ce mama lui nu a creat pentru el un black-out în jurul bărbatului care a făcut din ea o 
mamă, poate fi pus în contact cu cei care l-au cunoscut si apreciat pe tatăl său si astfel poate auzi vorbinduse 
despre el. Iar mama, de cîte ori este posibil, trebuie să-si ascundă decepţia si să permită această întîlnire 
cu cineva care nu are aceleaşi motive de suferinţă ca si ea. 

Spun încă o dată, pentru o mamă singură, unica metodă de a-si creste copiii este să le spună adevărul 
cu privire la conceperea lor : sensul vieţii lor pleacă de aici; apoi, începînd cu cea mai fragedă vîrstă, 
trebuie pusi în contact cu adulţi de ambele sexe, fată de care ea însăşi îsi defineşte propriul mod de a trăi, 
îndemnîndu-si în acelaşi timp băieţii si fetele să aleagă singuri exemple dintre cei pe care îi întîlnesc, în 
funcţie de afinităţile lor naturale: este important ca ei să găsească exemple în afara cercului familial devenit 
cu atît mai strîmt cu cît nu este sau nu mai este un tată. 

De altfel, la fel ar sta lucrurile dacă, mama fiind plecată sau decedată, tatăl s-ar ocupa singur de creşterea 
copiilor săi. 

Iată acum o altă scrisoare, cea a unei mame celibatare care a adoptat, la o vîrstă de zece luni, un 

copilaş născut din mamă vietnameză si tată soldat negru, de origine americană: amîndoi au murit. Această 

mamă ne scrie că are un copil foarte cuminte, fără probleme, dar că, după părerea ei „este cam indiferent 

si nu destul de agresiv." A suferit deja, scrie ea, din cauza unor aluzii referitoare la culoarea pielii sale. 

In primul rînd, în raport cu cine si cu ce nu este destul de agresiv? si de ce vorbeşte de aluzii? „Nu 

esti cumva chinez?", a fost întrebat; ei bine, de ce nu-i explică ea povestea tatălui si a mamei sale? Cred 

că ar fi foarte bine să facă acest lucru si să-i spună că datorită Crucii Roşii (probabil) ea a obţinut dreptul 
de a se ocupa de el si că părinţii lui adevăraţi ar fi cu siguranţă fericiţi să stie că el este crescut în Franţa 
de ea, o persoană care are posibilităţi materiale. Copilul trebuie să poată răspunde, atunci cînd i se pun 
întrebări cu privire la tatăl său. Dacă ea îi oferă existenta simbolică a acestuia, copilul nu va fi frustrat. 
Va putea să spună atunci, ca si alti copii: „Tatăl meu a murit în războiul din Vietnam. Era soldat american." 
Era un soldat negru. Printre toti acei soldaţi americani, erau si mulţi negri. Să-i arate fotografii din ziarele 
din acea vreme. Cred că trebuie neapărat să-i spună adevărul, si să i se explice si ce e cu tipul lui de 
metis asiatic, să i se vorbească despre mama lui adevărată care era vietnameză si care a dispărut din viata 
lui din cauza războiului. 

„Mi-e teamă să nu sufere sau să se agate prea mult de mine, mai scrie mama. Cu atît mai mult cu 
cît nu mai are nici măcar un bunic." 

Nu, nu va suferi dacă stă de vorbă cu el. si apoi, nici ea nu e singură pe lume. Există cu siguranţă 
în jurul ei bărbaţi si femei. Copilul va găsi printre ei modele de viată. Cred că mama va reuşi pînă la 
urmă să se descurce. Dar înţeleg faptul că există unele mame celibatare care îsi pun întrebări. Este bine 
că si această mamă si le pune. Iar dacă, mai tîrziu, are probleme, se va putea adresa unui psiholog bărbat, 
cerîndu-i să se ocupe de fiul ei si să-i spună încă o dată lucrurile pe care i le-a spus ea cu vocea ei de 
femeie, astfel încît copilul să poată auzi din gura unui bărbat povestea lui si să-1 ajute să-si asume propriul 
destin. 

Cea de-a treia situaţie: o femeie a hotărît de comun acord cu prietenul ei, de la care a avut un copil, 
să rămînă celibatară si să-si asume integral sarcina creşterii lui. Din familie catolică, desi si-a pierdut 
credinţa, ea se întreabă dacă nu ar trebui să-si boteze copilul, si, legat de aceasta, adaugă: „Nu ar fi totuşi 
bine să găsesc pentru copilul meu un nas si o nasă? Nu ar fi bine, mai ales cînd un copil nu are tată sau 
nu e aproape deloc în contact cu bărbaţi, să-i sporesc legăturile afective?" 

„Să-i sporească" legăturile afective înainte ca acesta să-si creeze singur asemenea legături, nu stiu 
dacă este bine, dar să aibă prieteni care s-ar obliga să ia copilul în grijă dacă i s-ar întîmpla ceva mamei, 
bineînţeles. Ar fi o măsură de siguranţă pentru amîndoi dacă acest copil ar putea avea ca nasi nişte adulţi, 
apropiaţi ai familiei, care s-ar ocupa de educaţia lui si în cazul în care ar surveni incidente în viata retrasă 
a unei femei singure. Cred că acesta este lucrul important. Dacă vrea să aleagă un nas si o nasă, trebuie 
să găsească o pereche cu care este destul de apropiată si care să accepte felul ei de a vedea lucrurile; si 
să fie de asemenea de acord să organizeze, în ziua în care vor hotărî acest lucru, o mică petrecere. Pentru 
aceasta, cred că trebuie să aştepte să mai crească puţin copilul. Dar mama poate deja să-i vorbească despre 
cei care au acceptat această răspundere. Vor stabili, de pildă, ziua primei sale aniversări, cu care ocazie 
vor organiza o petrecere. Vor fi de fată nasul si nasa, copilul va afla de ce le va spune „nas" si „nasă" 
acestor adulţi diferiţi de ceilalţi, în care poate să aibă încredere. 

Se întreabă de asemenea dacă trebuie să-i aleagă din cadrul familiei, dintre oamenii apropiaţi sau 
din altă parte. 

Există obiceiul ca nasul si nasa să fie din familie. Consider că e păcat, mai ales pentru un copil care 
nu are familie dinspre tată, să dubleze în felul acesta o relaţie care este deja o relaţie de responsabilitate 
acceptată legal, dacă e vorba de rudele apropiate ale mamei. Pentru copil e destul că cineva este unchi 
sau mătuşă. Ar fi preferabil să se aleagă un nas si o nasă din afara familiei si nu foarte tineri. Uneori se 
obişnuieşte să se aleagă un alt copil cu cîtiva ani mai mare. Cred că e mai bine să fie adulţi - de vîrsta 
mamei dacă e posibil, sau poate cu cîtiva ani mai tineri decît ea - si să-si ia rolul în serios. Pentru că 
atunci cînd o mamă este singură răspunzătoare de soarta copilului ei, ea nu glumeşte atunci cînd îsi spune: 
„Dacă mi s-ar întîmpla ceva, ar trebui să existe cineva care să mă înlocuiască." 
In ceea ce priveşte botezul? De ce, dacă, după cît se pare, ea nu mai are în ea o credinţă vie? Mai 
bine să-1 ajute, eventual, mai tîrziu în opţiunile pe care le va face el. Vreau să adaug că mulţi copii botezaţi 
nu stiu că nasul si nasa lor au o răspundere spirituală în privinţa lor, răspunderea pe care aceştia au acceptat 
să si-o asume. Iar faptul că la botez, în biserică, se vor afla lîngă copil un nas si o nasă, nu înseamnă în 
mod automat că acest bărbat si această femeie acceptă să fie răspunzători de el. Or, tocmai asta înseamnă 
a fi nas si nasă. Iar dacă copilul are nasi, trebuie s-o stie. Bineînţeles, mama nu-i va putea explica aceste 
lucruri la un an; dar pe parcursul dezvoltării sale, la doi, trei si mai ales, pe la cinci, sase ani va trebui 

reluată întrebarea: „De ce am ales această nasă?" Pentru că are un rol foarte important si anume s-o 

înlocuiască pe mama dacă i se întîmplă ceva. Iar nasul va trebui să fie în locul tatălui pe care copilul nu 
îl are. S-a angajat să-i fie un bun sfătuitor si îl va sprijini pînă la vîrsta adultă. 

Copilul atinge tot ce vede 
(Mersul, curiozitatea) 

O problemă care revine foarte des este cea a copiilor care „ating tot ce văd", adică a copiilor care 
încep să meargă si care, umblînd prin apartament, sînt uneori ca o adevărată vijelie. Am în fată două scrisori 
pe care vi le citesc una după alta. Mai întîi o mamă care nu dramatizează situaţia, ci scrie simplu: „Am 
un băietei de treisprezece luni. De două luni de cînd a început să meargă, este plin de viată si ne stoarce 
de puteri. De cum se scoală, se caţără peste tot. Dacă vine în bucătărie, ia cratitele, capacele si face un 
tărăboi îngrozitor, lovindu-le de frigider sau de pardoseală. Dacă este în baie, ia tuburile de pastă de dinţi 
si le goleşte în chiuvetă. Dacă vine în camera de zi, apasă toate butoanele de la televizor etc. Ce trebuie 
să fac? Să-1 las să distrugă tot în casă? Să iau din calea lui toate lucrurile de care nu ar trebui să se atingă? 
Sau să-i spun mereu «nu»?" 

Cea de-a doua scrisoare se referă la o fetită de unsprezece luni care cercetează apartamentul în patru 
labe, bineînţeles, si duce la gură tot ce găseşte. Mama, ca si cea dinainte, întreabă dacă trebuie intervenit. 
Trebuie să o lase în voia ei, încercînd să limiteze distrugerile, să o lase să se joace singură sau să se joace 
mereu cu ea pentru a o împiedica să ducă toate lucrurile la gură? 

Cele două probleme sînt legate: mersul si curiozitatea. Este normal ca un copil să ducă totul la gură 
si asta cu atît mai mult cu cît nu vorbeşte încă, pentru a denumi obiectele pe care pune mîna. Am vorbit 
deja despre acest tip de copil iscoditor. Micuţa de unsprezece luni pare precoce; dar trebuie, pe cît se 
poate, evitat să i se spună: „Nu pune mîna!" Mama trebuie, bineînţeles, să ia din calea ei tot ce e cu adevărat 
periculos. Dar, de cîte ori poate, să fie alături de copil, cu privirea si cu vorba. Dacă copilul duce lucrurile 
la gură, să fie atentă si să-i spună: „E cutare lucru, cutare obiect, îi simţi gustul? E din piele, din carton, 
din pînză, din stofa, din catifea..." si apoi să le pună la loc. Toată casa trebuie explorată în felul acesta, 
iar mama îi va spune numele lucrurilor pe care le ia în mînă, le pipăie, le duce la gură, atunci cînd e de 
fată la aceste explorări. 

In restul timpului, cînd mama nu-si poate supraveghea cu privirea copilul si nu poate comenta tot 
ce face, să-1 pună să stea separat de ceilalţi într-un tare (pe care îl poate face tata) de înălţimea copilului 
si să-i pună acolo cutii de carton, obiecte de lemn, jucării, tot soiul de flecuşteţe cu care se joacă copiii. 
Iar acesta trebuie să aibă libertatea să pună mîna pe ele si să le ducă la gură, cu condiţia să nu fie nimic 
periculos. 

Afară, bineînţeles că nu e bine ca un copil să mănînce pămînt, noroi, lucruri murdare. De aceea jucăriile 
pe care le ia cu el trebuie să fie mai interesante. Dar ele îl preocupă numai din momentul în care au un 
nume si fac parte, prin vorbele mamei, din relaţia existentă între ei doi. 

Să ne întoarcem acum la băieţelul de treisprezece luni, care merge deja de două luni. Ca si fetita, el 
simte nevoia să cunoască totul, să stie cum să apuce si la ce serveşte lucrul pe care pune mîna. Nu e 
suficient să i se spună: „Este un capac de la cratită", ci: „Vezi, capacul ăsta e mai mare decît celălalt" si 
să-1 pună să caute între două sau trei cratite: „Pe care din ele merge? Nu, vezi, nu pe asta, pe cealaltă." 
si treaba asta, o jumătate de oră dimineaţa si seara. Este lecţia obiectelor pentru copilul iscoditor despre 
care am vorbit. Cît despre zgomotul pe care îl face, despre tărăboiul despre care vorbeşte mama lui, pentru 
a-1 domoli, aceasta să joace din cînd în cînd cu el diferite jocuri ritmice (copiilor le plac foarte mult), 
cîntîndu-i cîntecele pe care le improvizează. Aceste exerciţii de mişcare, sonore si verbale sînt excelente 
pentru un copil, si pe urmă, mama nu trebuie să uite să folosească scăriţa pe care o are în casă pentru ca 
micuţul să facă exerciţii de urcare si coborîre. si mai ales să iasă cu el la plimbare, să-1 pună să alerge, 

să se joace cu mingea o oră sau două pe zi (în două reprize, bineînţeles), pentru că e un copil vioi. Să 
aibă, de asemenea, jucării pe care să se poată aşeza, cu care să meargă, să facă „tu-tu"; scaune pe care 
să le poată împinge în toate părţile. 

De altfel, jocurile senzoriale, sprijinite de cuvintele materne sau paterne, încep foarte devreme, încă 

din leagăn: văzul, auzul, pipăitul, apucatul; să ia, să dea drumul, să întindă, să arunce, să apuce. O dată 
cu mersul, începe controlul asupra lucrurilor în spaţiu; explorarea si experienţa corpului, prin imitarea 
adulţilor si a celor din jur. întreaga inteligentă umană este solicitată o dată cu însuşirea limbajului gestual 
mimic, sonor si verbal, pentru plăcerea de a cunoaşte lumea, de a o domina si de a comunica cu ceilalţi. 
Pe aceeaşi temă, am o a treia scrisoare interesantă, pentru că aici problemele apar în mod paradoxal, 
probabil, datorită faptului că e vorba despre o mamă perfectionistă. La început, vă pune o întrebare foarte 
generală: „stiu că sînteti pentru o politică de maximă blîndete (să nu ridici niciodată tonul, să-i explici 
totul cu răbdare) fată de copiii mici. Cu toate acestea, cum trebuie introduse primele sancţiuni la un copilaş 
de un an care începe să meargă si să pună mîna peste tot? Cum poate fi determinat, treptat, să asculte de 
un ordin important? După părerea mea, de la blîndete si înţelegere pînă la o libertate totală - una dintre 
tendinţele părinţilor tineri aflaţi în contact cu mediile psihologice si pedagogice moderne - este o adevărată 
prăpastie." 

Dacă interzici un lucru, nu înseamnă că trebuie să o faci urlînd. Iar blîndetea nu exclude fermitatea 
si nici anumite interdicţii motivate de prudentă. 

Dar dacă un copil începe să pună mîna peste tot, am spus si adineauri, la vîrsta de unsprezece luni 
trebuie încă luate din calea copilului toate obiectele periculoase, iar el trebuie lăsat să experimenteze, nu 
asa cum scrie această mamă, punîndu-1 în tare, ci dimpotrivă, lăsîndu-i la îndemînă cutii de carton (să se 
joace, să se ascundă în ele), scăunele, mici obstacole peste care va învăţa să treacă. 
Da, vă întrerup pentru a citi continuarea scrisorii, deoarece ne vorbeşte despre experienţa ei concretă... 
Pare să fie o mamă sclavă, sclavă a lucrului bine făcut după cîte ne spune. 

Ne scrie: „Iată ce fac: stau cu copilul meu în tare. Ii arăt cum să înşire ineluse pe un betigas. Ii pun 
cuburile unele peste altele, si el are atunci o reacţie foarte curioasă pe care as vrea să mi-o explicaţi, 
spunîndu-mi dacă este ceva obişnuit: dă cu picioarele în construcţiile din cuburi pe care eu i le fac, fără 
să încerce să le aşeze si el. După cîteva încercări, reuşeşte să pună inelusele pe un betigas. Eu îl încurajez, 
si apoi, dintr-o dată, toate astea îl plictisesc. începe să plîngă furios, devine agitat si aruncă totul afară 
din tare; nu este în mod evident interesat de toate aceste jocuri de îndemînare care sînt pentru vîrsta lui." 
Nu sînt încă pentru vîrsta lui. Enervarea lui e cea mai bună dovadă, si apoi, de ce stă si ea în tare 
cu copilul? Dacă e si ea în cameră, să-1 lase să umble în patru labe prin tot apartamentul. 
Profit de ocazie să vă spun că ne sosesc multe întrebări pe tema: „Ce jocuri? La ce vîrsta?" Deci, 
această mamă greşeşte total? 

Da. Ea îl pune să se joace într-un fel pe care îl descoperă singur, din plăcere, un copil de optsprezece 
luni. Dimpotrivă, el este la vîrsta jocurilor simple, este la vîrsta cînd pune mîna pe obiecte. Deci, mama 
nu trebuie să-1 închidă într-un tare, ci să-1 înveţe să apuce lucrurile, să-i pună într-o cutie tot felul de 
lucrusoare - ce numesc eu „flecuşteţe": mosorele, bucatele de covor, gheme de lină, sonerii vechi, chei, 
o clanţă veche, în sfîrsit, nu stiu, tot ce i se pare ei interesant de luat în mînă. Dar să aibă si jucării (animale, 
păpuşi, un camion din lemn, hîrtie colorată, o sacoşă, o valijoară, căţeluşi, pisicute din plus, din cauciuc, 
o trompetă, o tobă etc). Iar mama să-1 lase să se joace cu toate astea, să le ia în mînă, numindu-le pe 
fiecare si vorbind cu el. Da, la vîrsta asta se găseşte copilul ei. si nu la vîrsta jocurilor pe care ea le iniţiază 
si care pe copil nu îl interesează. 

Intr-un alt pasaj al scrisorii, aceeaşi mamă ne scrie că se plimbă cu copilul ei de mînă prin apartament, 

„pentru că lui îi place mai mult asa", si că atunci ea nu mai poate face nimic altceva. 

Iată o mamă care nu poate să-si vadă copilul nemulţumit. Dar atunci, pînă cînd? Nu, nu se poate! 
Acest copil, căruia îi place să se joace singur, trebuie lăsat să o facă, asa cum am spus. Iar ea să-si vadă 
de treburile ei de femeie, 
si cînd îl pune în tare, nu e bine să intre si ea? 

Ţarcul nu trebuie folosit toată ziua. Doar în momentele cînd mama nu poate supraveghea copilul. 
Dar fără să intre si ea în tare! In această perioadă, el este la vîrsta la care îi place mai ales să se joacă 
aruneînd obiecte. In tare să-1 pună cît mai rar, să-1 lase prin casă să se tină după ea. si cînd va avea 
treisprezece, paisprezece luni - sau chiar de-acum, dacă îl crede destul de îndemînatic - să desfacă scăriţa 
pe care o are în gospodărie ca să se poată căţăra pe ea. Un copil care se caţără (pe mese, de pildă) - acolo 
unde nu e periculos, bineînţeles - este un copil inteligent din punct de vedere al folosirii musculaturii. 

In sensul acesta trebuie să-1 ajute, si de îndată ce va putea, chiar si acum dacă asta îl preocupă, să-1 lase 
să se joace cu apa pusă într-un lighean. 

Este important ca o mamă să stie cum să-1 facă pe copil să cunoască lucrurile pe care poate să pună 
mîna si lucrurile periculoase. Se poate începe cu stiloul lui tata sau cu trusa de cusut a mamei, de pildă: 
se poate uita la ele, le poate observa cu atenţie, dar nu trebuie să pună mîna. Există multe alte lucruri - 
sau mai degrabă unele lucruri - pe care copilul nu le poate atinge decît cu ajutorul adultului. împreună, 
vor învăţa să le cunoască si să umble cu ele (pe la optsprezece luni): dar asta trebuie făcut treptat, nu mai 
mult de o jumătate de oră pe zi, mama explicîndu-i prin cuvinte corect folosite si numai atunci cînd copilul 
e interesat; dacă nu, să nu insiste (dar eu cred că asta îi interesează mult pe copii). 
Apoi, copilul are probabil vîrsta numai bună să asculte cîntecele, povestioare. La unsprezece luni, 
copilului îi place să se uite în cărticele cu poze si să i se spună ce e pe fiecare. 
De asemenea, poate să-1 înveţe să recunoască diferite persoane, să-1 ducă la plimbare, să se uite la 
cei care lucrează, explicîndu-i ce fac - numai dacă îl interesează — , să vorbească cu alte persoane, si 
mai ales, să-1 lase cu alti copii. Ar fi bine dacă ar putea să găsească o prietenă care are un copil de aceeaşi 
vîrstă: ei s-ar juca împreună în tare, dacă mămicile sînt ocupate sau în jurul lor cînd ele nu au ce face. 
Sau să-1 lase să sară pe un pat, de exemplu, să se caţere pe el si apoi să alunece jos. Toate astea sînt 
pentru vîrsta lui. si nu acele jocuri savante pe care i le propune ea si care îl plictisesc. 

Nu există mîna bună 
(Copiii stîngaci) 

Un număr considerabil de părinţi v-au scris pentru a vă vorbi despre copiii stîngaci. Iată mai întîi o 
mamă a cărei fiică de trei ani si jumătate este efectiv stîngace. întotdeauna si-a supt degetul mare si a 
apucat obiectele cu mîna stîngă. La masă, foloseşte mîna stîngă, bate mingea cu mîna stîngă... 
Cu mîna stîngă sau cu piciorul stîng? 

Cu piciorul stîng. si cu mîna stîngă cînd prinde mingea cu mîna. 
înseamnă că e într-adevăr stîngace. 

Iar acum desenează cu mîna stîngă si scrie „de la dreapta la stîngă". Mama ei nu vrea s-o forţeze. 
„Din cînd în cînd, încercăm să o punem să facă exerciţii cu mîna dreaptă, dar lipsa ei de îndemînare e 
evidentă. Pe de altă parte, începe să confunde «înainte» si «după», «deasupra» si «dedesubt», «dimineaţă» 
si «seară», «mîine» si «ieri». Altfel, e un copil care a vorbit foarte repede si care se exprimă corect; dar 
mă întreb dacă acest tip de confuzie - deopotrivă, deci, în felul său de a scrie si în limbaj - nu vine cumva 

din faptul că a fost foarte înceată, iar eu am cam repezit-o întotdeauna." Mama vă întreabă dacă această 
situaţie poate duce la o dislexie. 

Există în acest caz o mulţime de aspecte diferite. Fetita pare a fi în opoziţie cu sensul scrierii. Or, 
asta nu are nici o legătură cu faptul că e „stîngace", deoarece există copii ce prezintă această dificultate 
desi sînt dreptaci. Ea pare să se opună ca „sus" să fie sus, iar „jos" să fie jos... Ar vrea, de asemenea, ca 
mîine să fie ieri. După toate aparentele, aici este vorba de o atitudine afectivă de opoziţie care îmbracă 
aspecte multiple si care ar putea fi pusă, într-adevăr, în legătură cu o „deritmare" provocată de mama ei 
care a repezit-o mereu. 

De altfel, aceasta ne scrie mai departe: „Sîntem foarte deschişi în familia noastră, dar avem o viată 
foarte agitată. Trebuie să reuşim să facem totul." Iar încetineala acestui copil era, dacă vreţi, un obstacol. 
E posibil. Dar este o problemă complet diferită de cea a stîngacilor obişnuiţi. Părinţii trebuie să stie 
că, în general, toti copiii folosesc în egală măsură mîna stîngă si mîna dreaptă - cu excepţia celor care 
folosesc de la început exclusiv mîna dreaptă si care sînt foarte putini. In general, copiii folosesc cele două 
mîini si cele două picioare. Cu cît folosesc mai multă vreme, în tot ce e mişcare, ambele părţi ale corpului 
si devin astfel îndemînatici, cu atît e mai bine. Iată de ce copiilor nu trebuie să li se spună că există o 
mînă bună si o alta care nu e bună. 

Pot fi, de pildă, învăţaţi că pentru a spune la revedere trebuie să dea mîna dreaptă. Dar dacă copilul 
întinde mîna stîngă, nu trebuie să i se spună: „Nu e mîna bună!" Pur si simplu, se întinde mîna dreaptă, 
si copilul trebuie să o întindă pe aceasta; dacă ni s-ar spune să dăm mîna stîngă, am face asa: e o convenţie, 
si nu există mînă bună sau rea. 

Important este să nu fie puse obstacole în calea dezvoltării structurii neurologice a copilului, structură 

care se stabileşte încet, o dată cu creşterea si care devine vizibilă o dată cu deprinderea scrierii si îndemînarea 
pe care o dobîndeste la jocurile mai dificile. Un părinte trebuie să fie la fel de mulţumit dacă are un copil 
care foloseşte mîna stîngă sau unul care foloseşte mîna dreaptă. Se stie probabil că în Statele Unite există 
scule fabricate diferit, pentru dreptaci si pentru stîngaci, pentru că se pare că cei ce se folosesc de mîna 
stîngă reprezintă treizeci si sase la sută din consumatori. 
E foarte mult, fată de Franţa. 

Exact. In Franţa, oamenii sînt obligaţi să se adapteze, să utilizeze mîna dreaptă pentru a folosi unele 
scule, ceea ce nu e întotdeauna comod. De fapt, copiii ar trebui respectaţi în „ambidextria" lor, adică să 
li se dea posibilitatea să folosească ambele mîini cît timp vor. Dar în nici un caz - indiferent de mîna 
preferată - să nu li se permită să scrie în contrasens: în limbile care se scriu de la dreapta la stîngă si o 
persoană care foloseşte mîna dreaptă va scrie de la dreapta la stîngă, deci sensul scrierii nu are nici o 
legătură cu „stîngacii", nu-i asa? 

Fetita despre care vorbeam pune două probleme diferite: cînd dă mîna cu cineva, trebuie să întindă 
dreapta, asta e obligatoriu pentru toată lumea. In caz contrar, în viitor, va fi, cum se spune, prost văzută 
de unele persoane: chiar dacă e o prostie. E preferabil să nu punem copilul în situaţia de a fi judecat 
defavorabil din cauza unei convenţii. De asemenea, convenţia de a scrie de la stîngă la dreapta este atît 
de importantă încît dacă îl lăsăm pe copil să se obişnuiască cu scrisul de la dreapta la stîngă - indiferent 
dacă scrie cu mîna dreaptă sau cu mîna stîngă - înseamnă că îi creăm probleme pentru viitor. Mai bine 
îi spunem: „Nu ai scris. Ai desenat. De acord. Dar dacă scrii, atunci o faci de la stîngă la dreapta." Cred 
că mama ar trebui să se sfătuiască cu cineva. Această fetită, pe baza unei aparente lateralizări pe stîngă, 
prezintă o complicaţie care are o altă cauză. Nu este acelaşi lucru. Poate vrea să fie deosebită? Nu stiu. 
Dar, oricum, ar trebui să consulte pe cineva... si să nu mai scrie deloc de la dreapta la stîngă, altfel va 
avea probleme mai tîrziu. 

O altă scrisoare referitoare la problema copiilor stîngaci ne trimite o învăţătoare. Fiica ei de cinci 

ani si jumătate foloseşte mai mult mîna stîngă. Mama nu s-a opus niciodată. Ea ne scrie: „Am stat recent 

de vorbă cu psihologul scolii unde lucrez, care a testat-o si care, după test, mi-a spus că de fapt fiica mea 

este ambidextrâ, cu o uşoară preponderentă de stîngă." In consecinţă, psihologul a sfatuit-o să-i ceară 
copilului, cu blîndete, dar să-i ceară să se folosească la maximum de mîna dreaptă. Ceea ce mama a si 
făcut. Numai că acum fetita se va muta la altă scoală. Iar noua învăţătoare e de altă părere. Ea consideră 
că trebuie lăsată în pace. Deci mama nu mai stie cum să procedeze. „Acasă, continuu totuşi să insist uşor, 
cerîndu-i să folosească la maximum mîna dreaptă, si iată că acum, la scoală, nu o să i se mai ceară acelaşi 
lucru." 

si de data asta consider că problema nu a fost aprofundată suficient - în sfîrsit, atît cît consider eu 
că ar fi necesar. Ar trebui să stim, psihologul a sfătuit-o pe mamă să insiste pentru folosirea mîinii drepte 
la toate treburile? Dacă da, e foarte rău. Dacă nu, dacă numai pentru unele gesturi, cum ar fi scrisul si 
întinsul mîinii - am văzut deja cum stau lucrurile. 

Intervine aici o problemă de vedere. Copiii scriu foarte aproape de nas chiar dacă nu sînt de fel miopi, 
ei scriu sau se uită la poze de foarte aproape, de la zece centimetri. De asemenea, tin obiectele foarte 
aproape de fată, desi văd foarte bine la distantă. Părinţii trebuie să stie că poate exista o preponderentă 
a dreptei sau a stîngii si la ochi si chiar la ureche. Preponderenta de dreapta a ochiului, a mîinii si a piciorului 
este formula de lateralizare a dreptaciului complet. Deci, psihologul are dreptate dacă fetita este ambidextrâ 
sau cu o uşoară preferinţă pentru stîngă, în cazul mîinii, si cu preponderentă de dreapta, pentru ochi. Dacă 
copilul este stîngaci, în ceea ce priveşte vederea, este preferabil să scrie cu mîna stîngă pînă în momentul 
cînd va renunţa singur. In general, copiii dreptaci, în ceea ce priveşte vederea, si stîngaci la mînă se 
corectează singuri pe la opt, nouă ani. Nu se pot corecta înainte de această vîrstă. Dacă ar face-o, ar avea 
torticolis cînd scriu; pentru că dacă vederea are preponderentă de dreapta si, în ceea ce priveşte mîna, 
copilul e stîngaci, sau invers, în mod obligatoriu gîtul va fi tot timpul încordat la scris, deoarece hîrtia 
este ţinută foarte aproape de fată, asa cum fac toti copiii foarte mici. Pe la nouă, zece ani copiii scriu 
mult mai departe de fată, iar cei care sînt cu adevărat ambidextri se reeducă singuri. Am cunoscut vreo 
cinci sau sase asemenea copii care s-au reeducat în felul acesta pe la zece ani, deoarece si-au dat seama 

că pot scrie la fel de bine cu mîna dreaptă si că, de fapt, e mai comod să facă cum face toată lumea si, 
în plus, scrisul e mai frumos. 

Pe scurt, nu sînt sigură că mama aceasta a înţeles foarte bine ce a spus psihologul. Trebuie să stie 
dacă fetita are sau nu o preponderentă de dreapta la ochi. Dacă da - si dacă este suficient de îndemînatică 
la mîna dreaptă — , poate fi ajutată să scrie cu această mînă. Pentru că este foarte important, atunci cînd 
copilul este mic, pînă la zece ani, ca mîna folosită să fie de aceeaşi parte cu ochiul preponderent. 
In concluzie, copilul stîngaci nu trebuie contrariat în mod sistematic. 

Bineînţeles că nu! Nu e sănătos si poate fi chiar dăunător. E vorba de structura neurologică. Forţarea 
unui stîngaci adevărat poate duce la o inhibare a expresivităţii sale si poate, deseori, induce fie lipsa totală 
de îndemînare la nivel motor, fie bîlbîiala, fie, la un nivel mai profund, angoasa. 
Iată în sfîrsit scrisoarea unui tată: „Am un băietei de patru luni si jumătate si o fetită de doi ani si 
şapte luni. In mod vizibil, ei se folosesc mai des de mîna stîngă decît de mîna dreaptă. Cel mic nu înţelege 
prea bine dar, în cazul fetitei, si mama si eu îi facem multe observaţii. Ii spunem că, atunci cînd face 
ceva, trebuie să folosească mîna dreaptă." Dar se pare că fetita întîmpină, realmente, serioase dificultăţi 
motorii în folosirea mîinii drepte. Nu poate, de pildă, să împingă un obiect pe o direcţie precisă cu această 
mînă. „Mă deranjează, scrie tatăl, mi se pare grav, pentru că nu cunosc nici un personaj din istorie, sau 
cel puţin din istoria contemporană, care să fi fost stîngaci. Soţia mi-a spus că a cunoscut o doctoriţă care 
se folosea de mîna stîngă... Sper că nu se însală..." Deci, în final, acest domn pare să facă o legătură precisă 
între inteligentă, faptul de a folosi mîna dreaptă... 
...si reuşita socială. 

Nu stiu dacă este o problemă de reuşită socială... 

Ca si cum ar fi anormal să fii stîngaci! Ei bine, asa cum spun, nu e nimic deosebit în asta. Ar fi periculos 
să corectezi un copil ce se foloseşte în mod spontan de mîna dreaptă, pentru a-1 face să se folosească de 
90 

stîngă, acelaşi lucru e valabil si invers, adică să-1 obligi pe un stîngaci să se folosească de mîna dreaptă. 
Nu înţeleg de ce acest tată este neliniştit. Cred că dificultatea majoră tine de faptul că aceşti părinţi nu 
pot să îi arate concret copilului lor gesturile asa cum le fac ei. Copilul trebuie să se identifice cu îndemînarea 
părinţilor săi, dar folosindu-se de mîna care pentru el e mai slabă; deci, ei nu pot să-1 îndrume să facă 
exact ca ei. Poate asta e. In orice caz, întotdeauna trebuie să te bucuri că ai copii care sînt asa cum sînt 
si care, fie stîngaci, fie nu, nu încearcă să-si imite părinţii. Imitaţia este maimuţăreală, în timp ce identificarea 
este un proces simbolic si de limbaj care îti permite să ai iniţiative si să le poti împlini, fără a dăuna altora 
si tie, în speţă fără să-ti contrariezi propria natură. 

Tatăl vă mai întreabă dacă este prea tîrziu sau prea devreme pentru a interveni. 

Nu e nici prea devreme, nici prea tîrziu. Copiii sînt asa cum sînt, asa cum trebuie să fie. Pentru moment, 
la doi ani si jumătate nu se poate spune că această fetită nu va fi la fel de îndemînatică si în ceea ce priveşte 
mîna dreaptă. Acum, mîna stîngă e mai abilă, deci ea este în mod clar stîngace. Dar e foarte posibil ca, 
pe la patru sau cinci ani, să folosească mai bine mîna stîngă pentru anumite lucruri si destul de bine, în 
acelaşi timp, si mîna dreaptă; va fi atunci în stare să se servească cu multă îndemînare de ambele mîini. 
Pentru că si o persoană care foloseşte preponderent mîna dreaptă, si nu e îndemînatică cu stîngă, are, de 
multe ori, dificultăţi. 

De fapt, uşurinţa, armonia, vioiciunea si eficacitatea gesturilor noastre se datorează echilibrului 
fiziologic al tuturor funcţiunilor corpului, în acord cu eforturile cerute de controlul motor. Este vorba de 
un întreg ansamblu (nervos, scheletic, muscular, circulator si visceral). Or, noi avem viscere si senzori 
simetrici (si nu e vorba doar de membrele superioare si inferioare); această simetrie contribuie la armonia 
mişcărilor noastre, de la cele mai inconştiente, cum ar fi mimica fetei, mişcările laringelui, ale gurii si 
limbii care fac posibilă emiterea sunetelor si a cuvintelor, pînă la cele mai conştiente pe care le putem 
comanda si exersa în mod voluntar. Este adevărat însă că, în mod natural, la fiecare dintre noi o parte o 
domină pe cealaltă si că precizia nu se situează întotdeauna de aceeaşi parte cu forţa. Sînt stîngaci sau 
dreptaci tocmai cei care adună de aceeaşi parte forţa, precizia si îndemînarea. 

Acestea fiind spuse, îl invit pe tatăl care ne-a scris să observe diverşi sportivi în competiţiile televizate. 
O să vadă mulţi stîngaci si dintre cei mai buni internaţionali la box, scrimă, tenis, fotbal. Poate asta îl va 
linişti! 

Obiectele sînt la dispoziţia noastră 
(Ordine sau dezordine?) 

Am aici două scrisori, dintre care una vă roagă să vorbiţi despre ordine, iar cealaltă despre dezordine. 
M-am gîndit că, plecînd de la întrebările pe care le pun, am putea încerca să tragem o concluzie asupra 
acestui subiect, deoarece multora dintre părinţi le place să aibă o casă ordonată, mai ales mamelor care 
stau acasă si care suportă destul de greu dezordinea. Mai întîi, scrisoarea unui medic: vă întreabă, fără a 
da amănunte despre copil: „Puteţi să ne sfătuiţi asupra modului în care un copil poate fi determinat să 
fie ordonat fără să devină totuşi maniac? Altfel spus, cum să-1 înveţi să-si strîngă lucrurile fără a-i distruge 
spontaneitatea si în acelaşi timp respectîndu-1?" 

Nu poti învăţa un copil să fie ordonat înainte de patru ani - si asta în cazul unui copil precoce, vioi 
si în bune relaţii cu lumea exterioară. înainte însă, copilul trebuie să-i vadă pe părinţii săi cînd îsi pun 
lucrurile la loc. Să i se spună: „Uite ce este, nu-mi mai găsesc lucrurile pentru că probabil ai umblat tu 

cu ele." Iar după ce le-au căutat împreună: „Ai văzut, le împrăstii peste tot." Copilul trebuie făcut atent 
că în joaca lui, în mod inconştient, ia unele lucruri pe care le lasă pe unde se nimereşte cînd nu-1 mai 
interesează, apoi ia altele: asa sînt copiii. Nu poti să-i înveţi să facă ordine înainte de patru ani, în schimb 
poti să le vorbeşti despre ordine înainte de această vîrstă. 
Iar după patru ani, ce trebuie făcut? 

Ca să-1 înveţi pe un copil să fie ordonat, nu trebuie să-i ceri tot timpul să-si adune lucrurile (cînd se 
joacă, acest lucru este de altfel imposibil), ci numai la un moment dat, de exemplu la prînz cînd se face 
ordine în camera în care se ia masa. Atunci i se poate spune: „Hai! Ajută-mă! Du lucrurile astea în camera 
ta, pe astea în camera mea - dacă sînt mai multe camere. Asta pune-o în dulapul cutare etc." Seara însă, 
cînd în camera copilului este dezordine, este imposibil să se pună totul la loc înainte ca el să fie în pat 
sau gata să se ducă la culcare. Este momentul în care si copilul se linişteşte, se asază în pat pentru a dormi, 
e momentul în care înţelege că si lucrurile trebuie aşezate la locul lor si asta nu i se mai pare ceva neplăcut, 
„împotriva naturii". 

Afi ordonat nu înseamnă să ai mania ordinii. Asta înseamnă că toate lucrurile copilului trebuie puse 
într-un loc anume (într-un colt al camerei, într-un cos, cutie pentru jucării sau într-un dulap). Nu trebuie 
început prin a pune fiecare lucru la locul său: cînd copiii sînt mici, au nevoie de o mică harababură în 
jurul lor. 

La patru ani copilul înţelege foarte bine că trebuie să-si pună lucrurile la loc. Iar mama poate să-i 
spună, nu înainte însă de cinci ani: „Dacă găsesc lucruri de-ale tale împrăştiate în toată casa, cu atît mai 
rău pentru tine, ti le confisc. Niciodată nu le pui la locul lor; nu vreau să găsesc jucării de-ale tale nici 
în camera noastră, nici în sufragerie si nici în bucătărie." In schimb, în camera copilului nu trebuie să se 
facă ordine decît o dată pe săptămînă, la curăţenie. 

Numai în jurul vîrstei de opt ani copiii îsi strîng lucrurile din proprie iniţiativă. Uneori, si înainte îsi 
mai aranjează lucrurile de scoală, mai ales dacă sînt mai mulţi fraţi - îsi pun la loc sigur lucrurile personale 
pentru a nu fi şterpelite, eventual de fraţii mai mari sau mai mici - cu condiţia să aibă un loc numai al 
lor si, dacă este posibil, închis cu cheia. Mai ales în familiile foarte numeroase este foarte important ca 
fiecare copil să aibă un colt al său, la care ceilalţi să nu aibă acces, închis cu un lacăt cu cheie sau cu 
cifru si în care să-si pună tot ce are el mai preţios. (Să nu spună celorlalţi unde pune cheia: iar dacă o 
face, înseamnă că vrea să i se şterpelească lucrurile.) Un copil nu poate fi învăţat să fie ordonat sau să 
facă orice alt lucru decît prin exemplu. 

Ceea ce descrieţi dumneavoastră pare a fi o situaţie ideală. Dar dacă părinţii au hotărît să insufle 
copilului dorinţa de a fi ordonat înainte de patru ani, există riscul, asa după cum vă întreabă acest medic, 
să-si piardă spontaneitatea? 

Da, există riscul să devină maniac, după cum ne scrie acest medic, adică obsesiv: copilul nu se simte 
liber să se joace ca toti ceilalţi copii de vîrsta lui; în privinţa ordinii, a îmbătrînit înainte de vreme; simte 
„nevoia" ca totul să fie la locul lui; este ca si cum corpul lui ar fi în dezordine; nu se simte în largul său 
cînd lucrurile nu sînt puse la locul lor. Aceasta este o trăsătură a personalităţii obsesive. 
Dimpotrivă, un copil se simte în largul lui înconjurat de jucării, cărţi si haine de-a valma. Cu condiţia 

ca, bineînţeles, tatăl sau mama să nu fie maniaci si să nu-1 certe mereu: adică să nu aibă mania ordinii 
pe care să dorească să o impună copilului lor. Aceasta crează un neajuns destul de important, deoarece 
maniacii, refractari la surprizele si tumultul vieţii, nu se simt în largul lor în relaţiile sociale, care-i 
incomodează. Or, ceea ce contează este tocmai relaţia. Obiectele sînt făcute pentru a servi această relaţie, 
trezind interesul copilului în timpul jocului. Obiectele sînt la dispoziţia noastră si nu noi la dispoziţia lor. 
După ordine, să vorbim puţin si despre dezordine. O corespondentă vă întreabă dacă, după părerea 
dumneavoastră, dezordinea este o simplă trăsătură de caracter ce depinde numai de dorinţa individului 
de a o corecta - sau este o trăsătură constitutivă a personalităţii? In acest din urmă caz, cu greu se poate 
cere cuiva foarte dezordonat să-si schimbe firea. Ea precizează că are trei copii, unul de trei, altul de 

nouă ani care, spune ea, „sînt destul de ordonaţi" si unul de zece ani si jumătate, extrem de dezordonat, 
si soţul ei este foarte dezordonat. Ne scrie: „Este un om minunat. E foarte meticulos în meseria lui, în 
schimb acasă este îngrozitor. Nu sînt deloc o mamă pe care n-o vezi decît cu mătura în mînă. îmi place, 
pur si simplu, ca atunci cînd caut un lucru să-1 găsesc în locul în care l-am pus. Nici nu îndrăznesc să cer 
mai mult." Intr-o zi, băiatul de zece ani si jumătate i-a spus, după ce au făcut împreună ordine în camera 
lui: „stii ce, nu-mi place deloc cum arată camera mea acum. Cînd e ordine parcă as fi singur, izolat. Cu 
jucăriile împrăştiate pe jos mă simt ca între prieteni." 

Cu siguranţă, băiatul cel mare vrea să se identifice cu tatăl său. Acesta din urmă dă un exemplu de 
dezordine, ceea ce pentru copil face parte din modul de a fi al tatălui. Cred că 1-a si auzit spunînd: „Mie 
nu-mi place cînd este ordine. Parcă totul e mort etc." Nu este de mirare deci că urmează exemplul tatălui. 
Dar poate că are aceeaşi fire ca tatăl lui. Dacă mama va face mai multă ordine, băiatul va fi probabil mai 
ordonat decît tatăl lui care, cu siguranţă, are uneori de suferit de pe urma dezordinii. Este foarte adevărat 
că există persoane care pierd destul de mult timp în fiecare zi din cauza propriei lor dezordini... iar altele 
care, în mod inutil, pierd tot atît de mult timp, punînd la loc lucruri ce le-ar putea fi mai la îndemînă în 
jurul lor. 

Ceea ce mă interesează la acest băietei este că-i place ca lucrurile să-i fie împrăştiate pe jos. Am 
observat deseori cît de mult le place copiilor ca lucrurile care le aparţin să stea pe jos. Asta m-a mirat 
întotdeauna, deoarece mie îmi place ca lucrurile să-mi fie la îndemînă, pe un scaun si nu pe jos. Cînd nam 
timp să fac ordine, scaunele mele sînt pline; cînd pun ceva pe jos înseamnă că pe scaune nu mai are 
loc nimic! Copiii nu sînt însă asa. Poate că pentru un adult scaunul este ceea ce duşumeaua reprezintă 
pentru un copil. Nu pot să stiu. 

In orice caz, copiii trebuie bine educaţi, iar acest lucru nu e posibil decît prin exemplu. Acest băiat 
are în fată două exemple: cel al mamei, care nu este nici ea foarte ordonată si cel al tatălui, care este 
foarte dezordonat. Va învăţa să pună la loc lucrurile la care tine foarte mult atunci cînd va dori să le ferească 
de fraţi sau de surori. Ne întoarcem la cele spuse mai înainte: este necesar să existe un loc care să poată 
fi încuiat. Mama va trebui să-i spună: „Dacă vrei să-ti găseşti lucrurile, descurcă-te." In rest, o dată pe 
săptămînă, mama poate să ridice puţin tonul pentru a-i pune la treabă. 

Lucru curios este că, numai în jurul vîrstei de cincisprezece ani ordinea devine ceea ce trebuie să 
fie pentru fiecare adult; numai la această vîrstă oamenii învaţă cu adevărat să facă ordine într-un mod 
care nu este nici compulsiv, nici maniac, ci într-un mod care să le facă viata mai uşoară. Fiecare în felul 
său. Fiecare cu ordinea lui! De aceea o mamă nu-i poate impune copilului propriul tip de a fi ordonat. 
Fiecare si-1 găseşte în jurul vîrstei de paisprezece, cincisprezece ani. 

Revin totuşi la problema dezordinii - trăsătură de caracter sau element constitutiv si nevindecabil? 
Nici una nici alta: este un mod de a trăi. Dezordine în gîndire? Dar sînt persoane cu o gîndire foarte 
ordonată si care, în viata practică, sînt foarte dezordonate. Altele, dimpotrivă. Nu pot să spun. Nu stiu ce 
să spun. 

O a treia scrisoare care se referă tot la ordine si dezordine. Ati aruncat mai întîi o privire asupra grafiei 
scrisorii si ati spus că autorul are, cu siguranţă, un spirit foarte tînăr. Această persoană este educatoare, 
iar scrisoarea ei e o mărturie... 
... remarcabilă, într- adevăr. 

... care merită, cred, să ne oprim mai mult asupra ei. Iată cu ce începe: „Există două tipuri de dezordine. 
Cea adevărată: cauţi ceva si nu mai stii unde e. Nu găseşti decît o parte..." Ea scrie că aceasta este un 

viciu datorat lenei si prostiei. 

Da. Este o dezordine interioară care se manifestă în exterior si de pe urma căreia oamenii suferă. 

...si apoi cealaltă, pe care noi, adulţii, cînd e vorba despre copii, o numim dezordine si care, în realitate, 

nu este. Mai departe ne povesteşte o întîmplare amuzantă din perioada în care era tînără suplinitoare: 

„M-am dus la o grădiniţă pentru a înlocui pe cineva. Mi s-a dat grupa mica..." 

Copiii cei mai mici. 

Copii între doi si trei ani. „... Directoarea grădiniţei îmi spune: «Uitati-vă, aici sînt nişte despărţituri 

pentru fiecare copil în care îsi pun seara ursuleţul si căldărusa.» Vine seara - copiii au un fler deosebit, 

probabil că au simţit ceva - si eu îi rog să-si pună jucăriile la locul lor. Văd că pun toti ursuleţii într-un 

singur loc iar găletusele în altul. Atunci intervin: «Dar nu asa le puneţi voi de obicei, nu-i asa?» Iar ei 

îmi răspund: «Dar se plictisesc»". 

Ursuleţii? 

Da. 

Bineînţeles! 

„Mi s-a părut foarte normal, continuă ea. I-am lăsat în pace. Ursuleţii erau aşezaţi unul cu fata la 

celălalt. La ora patru, directoarea intră si spune: «Ce se întîmplă aici? Unde sînt bunele noastre obiceiuri? 

Dar ordinea?» Eu încerc să-i explic: «Ei cred că ursuleţii se plictisesc!» Trebuie să mărturisesc că directoarea 

m-a privit cu o oarecare îngrijorare. Apoi a spus: «Haideţi! Puneţi toate lucrurile la locul lor asa cum 

trebuie!»" Educatoarea noastră încheie: „Cu atît mai rău pentru copiii care, în fiecare seară, erau victimele 

unei agresiuni afective, fiind obligaţi să nu se poarte frumos cu ursuleţii lor." 

De fapt, pentru această directoare, lucrurile erau mai importante decît copiii. Dar pentru copii nu 

există „lucruri". Este exact ce le spuneam mamelor: seara, nu trebuie să facă ordine înainte de a adormi 

copilul sau înainte de a fi pe cale să adoarmă deoarece, pentru el, lucrurile aflate pe jos sînt vii, ele fac 

parte din mediul lui. In cazul nostru, copilaşii credeau că ursuleţii rămîn seara la grădiniţă în locul lor. 

Iar ei merg la grădiniţă ca să fie împreună cu alti copii, nu ca să stea într-o cutie. „Fiecare la locul lui. 

Nu vorbiţi între voi!" De cîte ori nu se aud aceste cuvinte în clasele primare? Cînd un copil îsi face tema, 

el nu are voie să-i spună vecinului ce scrie. Totuşi, clasa este făcută pentru a comunica, si ursuleţii, chiar 

si ei, nu aveau voie să vorbească între ei! E îngrozitor! 

Dar într-adevăr o deranja? 

Din moment ce toti erau pusi frumos în acelaşi loc! Mă întreb si eu! 

Iată urmarea: „Tot asa adulţii, o mamă de pildă, văzînd jucăriile copilului, poate spune: «Lucrurile 
astea sînt împrăştiate peste tot.» Copilul crede, în schimb că: «Asa le pot vedea.» Cînd îti place ceva, îti 
place să-1 vezi... 
Desigur. 

... Tot ce poate fi mai rău pentru un copil este să-i dispară jucăriile, aceasta însemnînd că pentru el 
nimic nu mai există. O jucărie la îndemîna lui e vie (este exact ceea ce spuneaţi acum cîteva minute), 
chiar dacă în acel moment nu se joacă cu ea, ea face parte totuşi din viata lui. Mă scoate din sărite cînd 
văd în reviste diferite idei pentru decorarea camerei copiilor." 

N-am spus si eu acelaşi lucru despre mobilele pentru copii? Mi s-a replicat: „Dar cine va mai cumpăra 
mobila pentru copii după tot ceea ce ati spus?" E adevărat că din cutii decorate de tătici se pot face foarte 
bine căsuţe sau garaje pentru masinute. Acesta este rolul taţilor: să meşterească lucruri atrăgătoare, vii, 
în care copiii să-si poată pune lucrurile; locuri adecvate, la îndemîna lor, nu prea înalte, unde jucăriile 
pot fi puse si luate cu uşurinţă. 

Scrisoarea continuă - e o mărturie cu adevărat interesantă: „Trebuie să li se explice oamenilor, celor 
obsedaţi de «ordine» în ceea ce-i priveşte pe copii sau de «ordine» în general, că pielea nu este ultimul 
nostru înveliş. Eu, de pildă, îmi consider biblioteca ca pe o prelungire a creierului. As vrea foarte mult 
să subliniez acest lucru deoarece, în tinereţea mea, mi s-a spus de atîtea ori: «Aruncă toate porcăriile astea!» 
Dacă as fi ascultat, n-as mai fi avut această minunată colecţie de reviste istorice în care mă cufund acum, 
cînd sînt ceva mai în vîrstă. întotdeauna le-am reproşat părinţilor că nu au simţul ierarhiei valorilor. Treburile 
casnice nu sînt o prioritate indiscutabilă." Ea dă exemplul unui copil întors dintr-o tabără: „Primul lucru 
sesizat de părinţi: valiza este mult mai grea decît la plecare. «Ce-ai adus aici? (Copilul adusese diferite 



79 

94 

pietre, deoarece directorul taberei, student la geologie, trezise interesul copiilor pentru roci.) Nu păstrezi 

decît una sau două, ca amintire. Ce vrei să facem cu toate?» Iar restul a fost aruncat la gunoi!" 

Asta se întîmplă cînd nu e respectată personalitatea în devenire a copilului. 

Ea mai observă că părinţii le cer cîteodată copiilor să fie ordonaţi din lipsă de imaginaţie. „Dacă 

într-o cameră sînt prea multe masinute cumpăraţi un garaj!", le sugerează ea părinţilor. 

Sau să facă tatăl unul, dintr-o cutie de carton, pe care s-o decoreze, s-o picteze. Asta îl va amuza, 

iar copilul va fi atît de fericit că tăticul i-a făcut garajul pentru masinutele lui. Nu e nevoie de un garaj 

cumpărat. 

Scrisoarea continuă: „De ce se plîng părinţii că se joacă copiii pe jos? Pe jos este cea mai întinsă 
suprafaţă posibilă. E normal ca un copil să stea pe jos. Masa pentru adulţi este prea înaltă, iar cea pentru 
copii este prea mică, nu e bună de nimic." 

Exact! Oare noi am putea face ceva cu o masă care ne-ar ajunge pînă la nas? Masa este la înălţimea 
nasului copilului. 

si încheie dînd cîteva sfaturi practice părinţilor: „Deseori copiii nu ascultă cînd li se dau ordine, fiind 
foarte receptivi în schimb la exemple. E suficient să le explicaţi că avantajul de a pune lucrurile la loc 
este cel puţin acela că le găseşti imediat ce le cauţi; să li se arate, de pildă, că ata e pusă în ac, gata de 
cusut etc." 

Da. Sculele să stea în cutia cu scule si să fie puse la loc după ce ne-am folosit de ele. Pentru aceasta 
însă, copiii trebuie să-si vadă părinţii făcînd la fel. O vor face si ei pentru că părinţii au făcut-o; nu imediat, 
dar, cu timpul, exemplul va da roade. 
Ce-ar mai fi de adăugat? 

Că această scrisoare este minunată si trebuie să-i mulţumim autoarei pentru ea. 
(Cîteva săptămîni mai tîrziu) 

Aceste reflecţii asupra ordinii si dezordinii au stîrnit destule obiecţii. Părinţii par a fi foarte interesaţi 
de subiect... 

E un subiect care dă naştere la discuţii. 

Categoric. Unii cred chiar că faceţi un fel de apologie a dezordinii, că ar fi trebuit să fiti, să spunem, 

mai hotărîtă si să spuneţi răspicat: „Dezordinea este un lucru rău." Nu o să mă opresc la aceştia. Alţii vă 

pun întrebări precise referindu-se la anumite aspecte care i-au surprins puţin. 

Ati spus, de exemplu, că ar trebui să existe un loc al copiilor închis cu lacăt. In legătură cu aceasta, 

o mamă vă scrie: „Am patru copii, de nouă, şapte ani si jumătate, de sase si patru ani si jumătate. înţeleg 

că fiecare copil trebuie să aibă un colt al lui. Dar de ce să fie închis cu cheia? N-ar fi mai bine să-i învăţăm 

pe copii să respecte coltul celuilalt, ştiind în acelaşi timp că acest colt este accesibil?" Aceasta ar da, dacă 

vreţi, mai multă greutate noţiunii de ordine. 

Desigur, asa ar fi ideal. Dar este extrem de greu ca acest ideal să fie realizat în întregime si de la 
început, deoarece copiii au firi diferite, unii sînt destul de invidioşi - un copil mai mare care duce dorul 
perioadei în care era foarte mic si-ar dori lucrurile fratelui mai mic; sau unul mic care crede că e suficient 
să aibă lucrurile fratelui mai mare ca să fie si el mare. Or, copiii trebuie ajutaţi să se apere pe cît posibil 
fără violentă, adică să aibă o apărare pasivă. Punînd la dispoziţia copilului un dulap care să se închidă 
cu cheie, de fapt nu cu cheie, ci cu un lacăt (cel mai bine ar fi un lacăt cu cifru pentru ca să nu se piardă 
sau să i se fure cheia) părinţii îl ajută pe cel care este tot timpul tras pe sfoară de un altul, meşter în şterpelit: 
„In felul acesta poti să-ti pui lucrurile la care tii, într-un loc sigur. In rest, descurcaţi- vă si încercaţi să vă 
suportaţi unul pe celălalt." 

Ceea ce spune această mamă despre respectul fată de bunul altuia este corect. Numai că există si 
copii care sînt persecutaţi de fraţii sau surorile lor care le fură lucrurile... 
E inutil, deci, să duci diavolul în ispită... 

As mai adăuga că acest dulap închis este si un semn că fiecare se apără de agresiune în contactul cu 
ceilalţi. Sînt lucruri pe care le acceptă si altele pe care nu le acceptă. Lacătul este un simbol. Bineînţeles, 
copiii se fac mari, el nu mai e necesar. Este folositor numai cînd sînt mici, pentru a-i învăţa ceea ce eu 
numesc o apărare pasivă. 

si asta nu e totul: ei trebuie să înţeleagă că, atunci cînd se plîng de celălalt care i-a luat lucrurile, o 

fac pentru a-si necăji mama, pentru a face scandal, pentru a se certa, pentru ca celălalt să fie certat etc. 
Toate acestea trebuie să înceteze. Părinţii vor fi si ei liniştiţi, vor putea fi un exemplu pentru copiii lor 
pe care îi vor respecta, fără să mai pară tot timpul afectaţi de supărarea unuia dintre ei. Căci, atunci cînd 
un copil tipă si cînd mama îl ceartă imediat pe cel care 1-a făcut să tipe, este ca si cum copilul care a 
declanşat reacţia mamei ar fi o parte din ea. In aceste condiţii, copiii nu înţeleg că si ei se află în aceeaşi 
lume din care fac parte atît frăţiorul mai mic cît si mama lor. Mama să spună: „Ei bine, apără-te singur, 
descurcă-te!" Iar ea să dea prima exemplul că respectă bunul celuilalt, că este tolerantă cu cei care nu 
sînt întotdeauna virtuoşi! Sînt mulţi copii ipocriţi care otrăvesc viata fraţilor si surorilor lor cu ajutorul 
unor mame agasante: „Ce vrei, el e mic, poartă-te frumos cu el." „Cum e posibil ca fraţii si surorile să 
se certe între ei! Trebuie să vă iubiţi." Nu, asa ceva în nici un caz! E mult mai moral si mai eficace ca 
un copil să aibă un dulap, un sertar al lui, să se poată apăra în mod pasiv. Apoi, acest loc e o ascunzătoare 
si fată de cei mari, în care copiii îsi pun micile lor comori, jurnalul, amintirile, economiile... 
In această scrisoare este contestată oarecum vîrsta indicată de dumneavoastră, vîrstă la care copilul 
poate învăţa să fie ordonat: „Am citit în cărţile Măriei Montessori că perioada în care copilul este sensibil 
la ordine ar fi între optsprezece luni si doi ani." Nu este vîrsta pomenită de dumneavoastră... 
Asa este. E foarte interesantă această reflecţie a dnei Montessori. Nu trebuie uitat că ea era italiancă 
si că în familiile italiene copiii mişună unii peste alţii. Nu mai pot face diferenţa între corpul lor si al 
celorlalţi. Dorm toti în aceeaşi cameră, iar camerele sînt extrem de mici. Foarte mulţi copii cresc laolaltă. 
Este o problemă de civilizaţie. 

Problema este să stii unde se termină ceilalţi si unde începi să fii tu însuti. E foarte adevărat că, atunci 
cînd vin adulţi în vizită si- si lasă hainele într-un anumit loc (doamna geanta, domnul pălăria), un copil 
de optsprezece luni îi va aduce cu siguranţă domnului pălăria, bastonul sau paltonul, iar doamnei geanta... 
Deoarece pentru el, tot ce aparţine unei persoane face corp comun cu ea. Dar tocmai această etapă trebuie 
depăşită: nu obiectele fac unitatea unei persoane, ci faptul că ea poate stăpîni aceste obiecte de la distantă, 
le poate abandona cînd nu mai are nevoie de ele si le poate lua din nou cînd îi sînt de trebuinţă. Această 
noţiune e foarte importantă; or, ea se dobîndeste mai tîrziu. Intre optsprezece luni si doi ani, doi ani si 
ceva tot ce aparţine unei persoane (hainele ei etc.) este identificat cu persoana însăşi. Este aproape un 
fetişism. In perioada indicată de dna Montessori, nu e vorba despre ordine, ci despre fetişizarea spaţiului 
personal. Acest mod de apărare împotriva unui sentiment de dispersie nu poate fi interzis, dar nici nu 
trebuie cultivat. 

De obicei, copiii acestei mame nu-si strîng lucrurile, dar sînt perfect capabili să o facă atunci cînd 
li se spune că este necesar. 
Adică din cînd în cînd. 

... Iată esenţa întrebării: poti să fii în acelaşi timp ordonat fără a avea simţul ordinii sau să ai simţul 
ordinii si să nu fii ordonat? 

Poti să ai simţul ordinii, dar să-ti fie lene s-o faci. Să-ti spui: „La ce bun să mai fac ordine?" si întradevăr, 
să pui lucrurile la loc, înseamnă ca timp de o oră să fii la dispoziţia lor, timp în care ai putea face 
ceva mult mai pasionant, nu-i asa? Cam asa simt copiii. De aceea trebuie să li se spună din cînd în cînd: 
„Lucrurile astea sînt împrăştiate peste tot. Puneti-le la locul lor." si se descurcă foarte bine, atunci cînd 
nu li se cere mereu, cu insistentă: „Strînge... Pune-ti lucrurile la loc, pune-ti-le la loc." Nimic nu-i poate 
îndepărta mai mult pe copii de mediul familial decît să audă mereu acelaşi lucru. Dacă tot nu serveşte la 

nimic de ce s-o mai facă? Dar, din cînd în cînd si mai ales cu ajutorul mamei, putină ordine este necesară 
si copiilor si bunei rînduieli dintr-o casă, ca să se poată locui în ea. 

As vrea să mai adaug ceva în legătură cu fetişismul. Obiectele împrăştiate cam peste tot pot reprezenta 
pentru copil un mod de a arăta că acela este teritoriul său personal, un mod de a-1 extinde peste tot. In 
acest scop, îsi duce jucăriile în camera părinţilor pentru a-si face simţită acolo propria-i prezentă; prin 
intermediul lor el vrea să arate că este stăpînul locului si că tot acest spaţiu îi aparţine. 
Profit de ocazie pentru a vorbi despre copiii care greşesc spunînd: „la mine acasă" în loc să spună 
„la noi acasă". Nu stiu de ce părinţii îi lasă să spună asa, cînd ei însisi spun în general „acasă" sau „la 
noi". Copilul spune „la mine acasă", deoarece el vrea să fie micul stăpîn sau micuţa stăpînă a casei. 

Această greşeală trebuie corectată? 

Da. Părinţii să-1 întrebe pe copil: „De ce tot spui «la mine acasă»? stii foarte bine că aici sîntem la 
noi acasă. La tine este numai în camera ta - dacă copilul are o cameră a lui - sau în dulapul tău. Dar 
peste tot aici sîntem la noi acasă nu la tine." Cuvintele trebuie să fie precise. Copilul să nu fie certat, în 
schimb lucrurile trebuie clarificate, deoarece a tăcea înseamnă a consimţi: treptat, copilul devine tot mai 
posesiv, nemaistiind apoi care este limita între ceea ce va trebui să dobîndească, o dată cu vîrsta si ceea 
ce i se cuvine (deoarece tot ce aparţine părinţilor lui se află la el acasă). 

Mai există si dezordinea produsă de obiectele devenite neinteresante - în cazul copilului mai mic 
de patru ani si despre care am mai vorbit — , obiecte lăsate la voia întîmplării atunci cînd copilul este 
interesat de altceva. Este o dezordine cu totul diferită de cea prin care copilul vrea să-si impună peste tot 
propriul teritoriu. E vorba mai curînd despre neglijentă si despre o dorinţă prea mare dejoacă, ceea cel 
face să nu pună la loc obiectul cu care s-a jucat. Aici poate interveni, după cum am mai spus, educaţia: 
„Uite, acum te joci cu jucăriile astea; dacă le lasi pe celelalte împrăştiate peste tot, cînd ai să vrei să te 
mai joci cu ele n-ai să le mai găseşti. Hai mai bine să le punem la locul lor." Copilul trebuie ajutat. Mama 
si copilul pun lucrurile la loc împreună. In acel moment el este foarte mulţumit. 
Insist însă: obiectele sînt la dispoziţia noastră si nu noi la dispoziţia lor. 

O altă scrisoare care se referă la ordine este din partea unei secretare. E foarte dezordonată si păstrează 
tot, chiar si hîrtii, bucăţi de sfoară... „Evident, acest lucru mă pune într-o lumină foarte defavorabilă, scrie 
ea. Sînt mereu în contradicţie cu fiul meu mai mare, care este un maniac al ordinii. Din acest motiv relaţiile 
lui cu mine sînt extrem de dificile. Eu sînt foarte ataşată de lucruri, dar nu sînt ordonată. Există vreo 
modalitate de a îmbunătăţi relaţiile dintre noi?" 

Cred că amîndoi au nişte dificultăţi puţin contradictorii. E ceva aici la care nu pot să răspund. De 
fapt, acesta este modul lor de a trăi. Intre mamă si fiu există întotdeauna relaţii tensionate. Dacă n-ar fi 
în legătură cu ordinea, ar găsi oricum un alt pretext. Fiecare este asa cum este. Asta e. 
O ultimă scrisoare, înainte de a încheia discuţia despre dezordine. începe printr-o mărturie care, cred, 
o să vă facă plăcere. Este de la o mamă: „Ati spus despre copii că îsi crează puţin cîte puţin părinţii. Sînt 
întru totul de acord; cînd am născut prima fetită, mi-am spus că bebeluşii sînt cu adevărat bebeluşi chiar 
de la început, în timp ce părinţii nu devin părinţi cu adevărat de la o zi la alta, lucrul acesta presupunînd 

0 întreagă evoluţie." Vă roagă apoi să vorbiţi despre dezordine: această femeie reprezintă, poate, un caz 
particular, dar pune o întrebare foarte generală. Iată ce scrie: „Eu nu sînt dezordonată în spaţiu, ci în timp, 
adică sînt complet incapabilă să respect un program. Fetita mea (are o fetită de patru luni) a fost hrănită 
cînd i-a fost foame, pur si simplu pentru că nu eram în stare să respect orele de masă. In mod curios tot 
ce înseamnă ceas, deşteptătoare, ceasuri de mînă, pendule par să o ia razna în prezenta mea. Nu pot fi 
niciodată la timp undeva si mă întreb dacă asta e bine pentru copilul meu. Ii dau să mănînce cînd îi este 
foame; o spăl cînd e murdară, si, din cînd în cînd, o scot la plimbare dimineaţa ca să mai pot face si eu 
ceva după amiezele." I-a auzit deseori pe pediatri si pe bunici spunînd că un copil are nevoie de un program 
regulat. I se spune - mai ales de către bunici - că e pe cale să-si „strice" definitiv copilul, cedînd la cele 
mai neînsemnate dorinţe ale acestuia din cauza lipsei unui program. Mai remarcă, nu fără umor, că fetita 

1 se pare acum „delicios de normală, în ciuda tuturor acestor lucruri", dar vă întreabă totuşi dacă atitudinea 
ei poate avea urmări în viitor. 

Această scrisoare mi se pare foarte interesantă pentru că arată că oamenii au o idee abstractă despre 
părinţi si îsi obişnuiesc copiii să-si regleze viata în funcţie de ceas. Or, nu a trecut prea mult timp de cînd 
oamenii au început să trăiască în funcţie de ceas. Multă vreme doar nevoile si anotimpurile le-au ordonat 
viata. Acum, de exemplu, copiii trebuie să bea sucuri de fructe în fiecare zi! Dar cînd nu existau mijloacele 
de transport de azi, iarna nu erau fructe proaspete. Lumea se descurca foarte bine si fără sacrosanctul suc 
de portocale pe care mamele îl consideră indispensabil pentru copiii lor. si totuşi oamenii nu erau 
devitaminizati. Pentru a reveni la întrebarea acestei mame, cred că fiecare copil are mama ce i se potriveşte, 
dacă ea este cea care 1-a purtat în pîntece. Nu trebuie să-si facă griji în privinţa copilului. Poate că acest 
lucru este neplăcut pentru soţul ei, pentru prieteni, pentru cunoştinţe dacă, de exemplu, îi invită la dejun 
la ora unu iar masa nu e gata decît la ora trei; protestează, nici măcar nu le mai e foame fată de cît au 
fost de înfometaţi... Nu stiu. în schimb, acest copil, obişnuit din viata intrauterină cu ritmurile mamei si 

cu relaţia pe care aceasta o are cu propriul ei corp, acest copil deci este educat în mod absolut normal de 
această mamă care este a lui. Mult mai grav ar fi dacă copilul ar merge acum la cresă, deoarece ritmul 
lui umanizat, cel al relaţiei dintre el si mamă, ritm foarte regulat pentru el, s-ar modifica si astfel s-ar 
deregla. Dacă însă această fetită a moştenit familia tatălui ei si dacă în familia acestuia femeile au ritmuri 
alimentare si de viată regulate, la doi ani si jumătate, trei ani, ea îsi va certa mama spunîndu-i: „Mamă, 
hai să ieşim la plimbare. Mamă, mi-e foame." si, puţin cîte puţin, se va obişnui si mama cu un program. 
Tot asa cum a fost educată de fetită cînd a fost foarte mică tot asa va fi educată de ea si acum. Apoi, dacă 
mai tîrziu, în societate, fetita va avea de suferit în relaţiile cu ceilalţi, mama o va ajuta să depăşească 
această aritmie naturală. Afecţiunea pentru ceilalţi ne ajută să facem concesii; cred, de altfel, că această 
mamă stie să facă concesii - deci să continue în acelaşi fel! 
Deci bunicile să fie liniştite: fetita nu va fi un copil răsfăţat? 

Nu va fi mai răsfăţată decît mama ei, care nu pare a fi o femeie răsfăţată. Ea are propriul său ritm, 
după soare: un ritm diferit de al celorlalţi. Ea nu se reglează după ceas, ci numai în funcţie de ea însăşi. 
Sînt destui oameni asa. Trebuie să ne acceptăm asa cum sîntem si să înţelegem că nu toată lumea este la 
fel; această mamă nu poate să aibă un copil diferit fată de cel pe care 1-a purtat în pîntece, obişnuit cu 
ritmul ei, care-i convine si lui de minune. Acum totul merge bine. Are suficient umor si respect pentru 
copilul ei pentru a-1 putea ajuta atunci cînd scoală îi va impune un alt ritm de viată. Dar pînă atunci mai 
este! 

Vezi, asa ti-as fi tras vreo două la fund... 
(Violenta copiilor, violenta părinţilor) 

Ar trebui să vorbim despre bătaia la fund si despre violentă... 
Despre violenta părinţilor? 

... fată de copii. Iată scrisoarea unei mame care reuşeşte cu greu să se stăpînească. Trebuie să spunem 
mai întîi că are trei copii frumoşi, toti trei doriţi si pe care îi adoră: o fetită de cinci ani si jumătate si doi 
băieţi, unul de trei ani, celălalt de şapte luni. După naşterea ultimului copil, fetita nu 1-a mai putut suferi 
pe fratele care venea după ea, „deoarece, spunea ea, nu este frumos." Cînd mama i-a spus: „Dar e frumos, 
98 

nu vezi că seamănă cu tăticu", fetita a început să plîngă si i-a răspuns: „Nu-i adevărat. Eu semăn cu tăticu. 
El nu e frumos. Nu-1 iubesc." Avem aici un mic tablou de familie. 

si acum întrebarea propriu-zisă. Mama ne scrie: „Cîteodată mă simt depăşită de evenimente. îmi 

pierd răbdarea si nu mă mai pot controla. Clocotesc de furie si lovesc." In continuare precizează: „Reacţiile 

mele violente mă înspăimîntă. Am momente cînd îmi detest fetita si mă manifest fie zgîltîind-o, fie uitîndumă 

la ea cu o «privire rea», cum se spune. Vă imaginaţi ce înseamnă asta? Eu, care-mi doresc ca în familie 

să domnească armonia si echilibrul, mă las în voia violentei si a brutalităţii." De altfel, este convinsă - 

si asa îsi încheie si scrisoarea - că bătaia este mai ales semnul unui esec. 

Sînt două lucruri interesante în această scrisoare. Pe de o parte, fetita nu vrea să accepte că primul 
frăţior seamănă cu tăticul ei. Probabil pentru că mama nu i-a explicat pe înţelesul ei sensul cuvîntului „a 
semăna". Fetita a auzit probabil spunîndu-se că seamănă cu tatăl ei („E leită taicâ-său", cum se spune), 
dar asta ce înseamnă? Că figura fetitei seamănă cu cea din fotografiile tatălui cînd era mic. Dar mama 
nu a precizat: „Bineînţeles că semănaţi toti cu tatăl vostru, pentru că toti sînteti copiii lui. Fratele tău însă, 
care este băiat, va fi si el tată cînd va fi mare. Tu, care esti fetită, vei fi mamă. Nu aveţi acelaşi sex. Fratele 
tău are acelaşi sex ca si tatăl tău. Tu ai acelaşi sex ca si mine. Nu e acelaşi lucru, chiar dacă semeni cu 
tatăl tău asa cum semăn si eu cu tatăl meu." Asemănările, pentru un copil sînt asemănările dintre chipuri. 
Pe cea dintre sexe nu o înţelege dacă nu i se explică prin cuvinte. Este ca si cum acest frate, prin simplul 
fapt că e băiat, i-ar fi luat fetitei calitatea de copil al tatălui ei. La naşterea celui de-al doilea frăţior, fetita 
s-a simţit probabil foarte frustrată că nu are o surioară pentru a întări partea feminină din familie. In sfîrsit, 
este cu siguranţă geloasă pe mama sa care a avut un copilaş, avînd în vedere că si ea ar dori unul; la trei 
ani, toate fetitele îsi doresc acest lucru, 
si cu atît mai mult la cinci ani si jumătate. 

Poate că la naşterea primului frăţior nu a fost geloasă, deoarece nu avea decît doi ani; dar acum, la 

cinci ani si jumătate, este geloasă. De doi ani aşteaptă ca tăticul să-i dea si ei un bebeluş, iar acum e nevoită 

să renunţe. Să recunoaştem că nu-i este uşor. 

Ceea ce e sigur este că mama nu va rezolva nimic cu bătaia. 

si mama spune: „Toate astea mă duc la disperare." 

Oare n-ar putea ca, atunci cînd simte bătaia în vîrful degetelor să se ducă în altă cameră si acolo să 
lovească o pernă? Ar fi mult mai nostim. Iar cînd copilul e de fată să-i spună: „Vezi, asa ti-as fi tras vreo 
două la fund si în loc să fac asta bat perna." Dacă copilul ar vrea să se distreze, va bate si el perna si totul 
se va sfîrsi în hohote de rîs. Cred că această mamă trebuie să reuşească să-si domine furia, transformîndo 
în ceva vesel. Pentru că o întîmplare neplăcută se poate termina si în hohote de rîs. Nu trebuie luat totul 
în tragic. 

Să facem o paranteză pentru a spune că sînt multe scrisori din partea unor părinţi puţin „retro", dacă 
vreţi, care cred că acum se merge prea departe cu îngăduinţa fată de copii si că, din cînd în cînd, cîteva 
la fund nu strică. 

Adică ceva care să-i calmeze pe părinţi. 
Dumneavoastră v-ati bătut vreodată copiii? 

Niciodată. Nici n-as fi putut s-o fac. Ii mai scuturam din cînd în cînd, spunîndu-le: „Atenţie! Astăzi 
sînt pantera neagră!" Zîmbeau si spuneau: „Atenţie! Mama panteră neagră, e jale!" si plecau în altă cameră. 
Sînt, desigur, si zile în care esti nervos; atunci trebuie să le spui copiilor, să-i previi, să nu-i lasi în camera 
în care te găseşti. Iar dacă, din cînd în cînd, îi mai scuturi puţin nu e grav. Dar trebuie încercat să nu se 
ajungă la starea de tensiune a acestei mame. Cred că simplul fapt că mi-a scris a ajutat-o. stiu, fiind eu 
însămi în această situaţie, că e greu să ai trei copii apropiaţi ca vîrstă. Dar trebuie să faci în asa fel, încît 
să nu-i ai în preajmă cînd esti foarte nervos. 

Această mamă îsi încheie scrisoarea mărturisind că atitudinea fiicei ei, precum si violenta ei ca mamă 
o îngrijorează atît de mult încît se întreabă dacă n-ar trebui să consulte amîndouă un psiholog. 
Fetita, cu siguranţă, nu! Mama, poate că ar trebui să vorbească cu un psiholog-psihanalist, iar fetitei 
ar trebui să i se găsească activităţi potrivite cu vîrsta ei. Să nu mai stea în permanentă împreună cu fraţii 

si cu mama ei. E greu de suportat să-si vadă mama ocupîndu-se de copiii ei mai mici în timp ce ea nu 
are nimic. Mama ar trebui să aranjeze cu o rudă sau cu o prietenă care s-o ia la ea cîteva zile sau s-o 
trimită seara să se culce la vreo prietenă de-a fetitei. Asta ar mai rezolva lucrurile. Apoi, e necesar ca si 
tatăl să se ocupe de „fetita lui cea mare", ceea ce i-ar prinde foarte bine si mamei. 
Iată o scrisoare foarte diferită care se referă la apariţia sadismului la copii. Este de la o mamă care 
are, în legătură cu aceasta, un punct de vedere deosebit, diferit de al dumneavoastră. Cred că reflectă un 
curent de gîndire comun anumitor părinţi. „Cînd avea cam cinci, sase ani, ne scrie ea, fiul meu - care 
are acum cincisprezece ani - a fost foarte crud într-o zi cu căţeluşa noastră. A legat-o de picioare si a 
lăsat-o în ploaie. Iată ce am făcut eu. Ajutată de mama mea, desi nu ne-a făcut plăcere, l-am legat pe fiul 
meu de mîini si de picioare si l-am lăsat asa - nu în ploaie totuşi - pînă cînd căţeluşa s-a uscat." Apoi 
continuă: „De atunci, n-am mai avut nici o problemă." Isi încheie scrisoarea astfel: „Să nu ne consideraţi 
nişte torţionare. E foarte greu să-ti pedepseşti copilul cu brutalitate, dar unele fapte o cer." In ceea ce mă 
priveşte... In sfîrsit, să zicem că a fost o experienţă. Dar, după părerea dumneavoastră, asta era cea mai 
bună soluţie? 

Spune în scrisoare că băiatul a devenit extrem de blînd si bun cu animalele? 
si cu copiii. 

A priori, pedeapsa asta mi se pare puţin cam dură. Totuşi, faptul că mamei i-a venit foarte greu s-o 
aplice corectează totul. Ea a acţionat pornind de la ideea pe care o avea în privinţa rolului ei, acela de a 
creste o fiinţă umană în asa fel încît să devină cu adevărat o fiinţă umană. Acest caz e foarte diferit de 
cel al unor părinţi care, din răzbunare, îsi muscă si mai tare copiii deoarece aceştia îi muscaseră înainte. 
In această mărturie pot fi observate două lucruri: mai întîi, copilul era mare, capabil să gîndească, avea 
aproape sase ani; apoi, se pare că tatăl nu era prezent, deoarece numai mama si bunica au acţionat. Cred 
că dacă tatăl ar fi fost acolo ar fi putut să-i explice ce a greşit. Ar fi interesant, dacă mama ar discuta 
acum cu fiul ei încercînd să afle dacă îsi mai aminteşte de acel incident si de perioada în care era crud 
cu animalele si dacă consideră că ar mai exista si alte soluţii în situaţii similare, si asta deoarece noi nu 
putem fi ajutaţi decît de mărturii referitoare la asemenea cazuri. 

Bineînţeles. Acestea fiind spuse, credeţi că sadismul părinţilor ca răspuns la cel al copiilor poate fi 
un joc periculos? 

Da, aceasta îl poate face pe copil să persevereze, deoarece capătă un gust pervers fată de senzaţiile 
tari pe care le încearcă fie ca agresor, fie ca victimă. In cazul acestui băiat care era deja „mare" si părea 
foarte inteligent, totul a fost bine. In schimb, o asemenea atitudine trebuie blamată fără rezerve în cazul 
copiilor foarte mici. Căci această agresivitate a lor fată de animale este datorată în general faptului că 
fiind foarte mici s-au simţit, pe drept sau pe nedrept, afectaţi de sadismul unor copii mai mari sau al unor 
adulţi prea severi: fie că au stat în spital, părînd a fi abandonaţi fără explicaţii si fără apărare, pentru îngrijiri 
medicale care i-au făcut să sufere, fie din cu totul alte motive, cîteodată numai din motive morale. Poate 
că li s-au întipărit în memorie povesti sau imagini din viată sau din filme. Aceştia sînt de obicei copii 
plăpînzi, complexaţi din această cauză, respinşi de anturaj, copii fără bucurii. 

Aceeaşi persoană ne povesteşte despre o experienţă asemănătoare a unei prietene. Cînd vedea doctorul, 
fiului acesteia îi era îngrozitor de frică de injecţii. Intr-o bună zi si-a împuns cîinele cu un ac: mama i-a 
făcut si ea acelaşi lucru. „A înţeles că a greşit, ne scrie corespondenta noastră, iar acum e un băiat de 
zece ani, foarte drăguţ, care-si răsfaţă cîinele." 

Experienţa relatată de mama băiatului, cea care ne-a comunicat-o si pe prima, este fără îndoială văzută 
din acelaşi unghi, nu-i asa? Poate că acestui copil îi era frică de injecţii pentru că nu i se explicase că 
doctorul i le făcea pentru a-1 îngriji, iar un cîine e îngrijit de un medic veterinar, si de data aceasta pedeapsa 
pare a fi dat roade, dar n-as spune că metoda folosită este cea bună. In orice caz, pentru cei doi, cu atît 
mai bine că s-a întîmplat asa. Dar să fie întrebaţi dacă atunci au considerat că această metodă a fost cea 
mai bună. 1 

Mama îsi smulge părul, iar copilul este ca un pui jumulit 
(Mame exasperate) 

Vom aborda acum o temă care „culpabilizează" multe mame. E vorba despre acele femei care, dorind 
să se dedice în exclusivitate copilului lor, sfîrsesc prin a deveni (împreună cu el) nişte mame exasperate. 
Vom discuta despre aceasta pe îndelete, revenind la problema mamei care stă acasă. Iată unele reacţii la 
cele ce ati spus mai înainte despre prezenta mamei acasă, care n-ar fi justificată decît pînă în jurul vîrstei 
de doi ani si jumătate, trei ani. O mamă vă sugerează că, poate, copiii au mai multă nevoie ca mama să 
stea acasă atunci cînd merg la scoală si au lecţii de făcut, decît atunci cînd au mai puţin de trei ani. „Dacă 
copiii merg la scoală asta nu înseamnă că prezenta mamei acasă nu mai este necesară, scrie ea. Mai sînt 
si vacantele. Imaginaţi- vă ce s-ar întîmpla cu copiii, singuri acasă, de capul lor, douăsprezece ore pe zi." 
Spuneam că, după părerea mea, prezenta mamei este necesară pînă în momentul în care copilul poate 
stabili contacte cu ceilalţi, cînd merge si vorbeşte bine, adică în cazul copiilor dezvoltaţi normal, pînă în 
jurul vîrstei de douăzeci si cinci, douăzeci si opt de luni. Dacă mama rămîne acasă si după aceea, lucrul 
acesta nu poate fi folositor pentru copil decît dacă va intra în contact si cu alti adulţi si copii. De aceea, 
le-am sfătuit pe mamele care au renunţat la serviciu să intre în legătură cu alte mame, în asa fel încît trei 
sau patru dintre ele să se ocupe, pe rînd, de copii în cursul unei săptămîni. In felul acesta copiii s-ar obişnui 
să se joace cu alţii de vîrsta lor. Nu e niciodată prea devreme pentru acest lucru si pentru ca mamele să 
se ajute între ele. 

Cel mai adesea, este vorba de mamele rupte de lume care, ocupîndu-se singure de copil, cu timpul 
devin furioase, nu-si mai găsesc locul, cum se spune. Desigur, prezenta lor nu este benefică pentru copil. 
In cazul în care nu se pot vedea cu alte mame în timpul zilei, e de dorit să-si reia lucrul si să-si ducă 
copilul la cresă. Este de preferat o mamă destinsă pe care copilul n-o vede decît seara, uneia mereu nervoasă, 
care îsi smulge părul, tipă întruna si care, seara, cînd i se întoarce soţul, este sfîrsită de oboseală. Dar 
dacă o mamă vrea să rămînă acasă pe toată perioada şcolarizării copiilor, de ce nu, dacă îsi poate permite 
si dacă, o dată cu venirea serii, nu ajunge si ea la capătul puterilor. 

Este, desigur, foarte plăcut pentru copil să aibă o mamă care să se ocupe de ei cînd se întorc de la 
scoală. Dar, în perioada vacantelor sau în zilele libere e bine să-si petreacă timpul în mod inteligent, mai 
ales de la sase, şapte ani. Este important ca ei să-si poată petrece timpul liber în mod creativ, în afara 
casei, mai ales că mama, prinsă deseori cu treburile, nu se poate ocupa de ei. In afară de aceasta, copiii 

au nevoie să se joace cu alti copii. Există un gen de ateliere speciale pentru ei cam peste tot. Sau, ca în 

cazul celor mici, mai multe mame se pot înţelege între ele pentru ca, în fiecare miercuri, de exemplu, să- 

si strîngă copiii laolaltă si să le organizeze o activitate: într-o miercuri se vor juca de-a teatrul de păpuşi, 

miercurea următoare o alta îi va duce la plimbare etc. Astfel, mamele se pot ajuta între ele si nu se vor 

mai simţi izolate fiecare cu copilul său, constrînse să i se dedice în exclusivitate. Copiii trebuie să înveţe 

să fie sociabili, dar, pentru aceasta, exemplul trebuie să-1 dea mai întîi mamele. 

O altă scrisoare tot în legătură cu prezenta mamei acasă: „Acum cîteva zile vorbeaţi despre o fetită 

de patru ani, insuportabilă. Nu înţeleg de ce ati sfătuit-o pe mamă să-si reia lucrul, desi ea vă explica că 

ar fi preferat să rămînă acasă pentru a se putea ocupa mai bine de educaţia copilului." 

Era vorba despre o fetită care, după cum spunea mama ei, devenise „micuţul Hitler" al casei. în plus, 

nimeni nu înţelegea de ce sora ei mai mare, pentru care mama nu renunţase la servici cînd aceasta era 

mică, devenise victima celei mici fără să-i opună nici o împotrivire. Cred că relaţiile dintre mamă si copil 

nu erau tocmai bune. De aceea am sfătuit-o să-si reia lucrul. Nu e bine ca un copil de patru ani să stea 

acasă dacă nu e fericit si dacă nu-i face si pe ceilalţi membri ai familiei fericiţi. Nu merită efortul ca mama 

si copiii să stea împreună acasă, dacă între ei nu se stabilesc contacte afective, dacă nu împărtăşesc toti 
bucuria de a fi împreună. Avînd în vedere că, o dată cu împlinirea vîrstei de trei ani copilul nu mai are 
nevoie de mama sa, cea mai bună soluţie, atît pentru copilul despre care vorbeaţi cît si pentru mamă, ar 
fi ca, în timpul zilei, să nu stea împreună. Fetita aceasta nu e fericită, îsi face viata amară atît ei, cît mai 
ales surorii ei. In ceea ce o priveşte pe mamă, unde sînt visele acelea frumoase în care, o dată venită 
acasă, poate să fie fericită? 

Iată acum scrisoarea unei mame care ne spune că a ezitat multă vreme înainte de a vă scrie. Ii era 
puţin ruşine deoarece, după propria ei mărturisire: „Nu îndrăzneam să vă expun problema mea de teamă 
că veti spune despre mine: «Nu stie să-si rezolve singură problemele. Desi femeie, este încă un copil.» 
De fapt, nu cred că veti gîndi asa despre mine. Am prea multă nevoie de sfatul dumneavoastră." In continuare 
se explică. Isi dramatizează enorm propria ei situaţie - a ajuns chiar să si plîngă din această cauză - situaţie 
de altfel destul de banală, întîlnită frecvent în sute de familii. Are un băietei de şaisprezece luni, sănătos, 
care mănîncă si doarme bine, într-un cuvînt, care creste fără probleme. Este însă un copil capricios. „Urlă 
toată ziua, scrie ea, dacă, din nefericire, nu am întors capul atunci cînd a vrut el. Nu e bine, poate, să 
vorbeşti asa despre copilul tău, dar am ajuns la capătul puterilor." In continuare ne descrie o zi obişnuită: 
„Dimineaţa este îngrozitor. înjur de ora şapte, cînd se scoală, încep urletele. Din momentul în care vede 
biberonul nu mai are răbdare să i-1 încălzesc. Cînd trebuie să-1 spăl e si mai rău: refuză orice contact cu 
apa. Nu reuşesc să-1 spăl nici pe fată, nici la fundulet, să-1 curăţ în urechi sau să-i tai unghiile... Sînt foarte 
răbdătoare din fire, dar trebuie să mărturisesc că, de trei-patru săptămîni, am început să-i dau tot mai des 
cîteva la fundulet, ceea ce mă îmbolnăveşte cu atît mai mult cu cît nu se dovedeşte a fi mai eficace. Atunci 
cînd este cu tatăl lui, iar eu ies din cameră e mult mai liniştit decît cu mine. Vă scriu toate acestea pentru 
că sînt anumite lucruri pe care nu îndrăzneşti să i le spui soţului." Bineînţeles, mai ales dacă soţul, 
întorcînduse 

seara acasă si găsind copilul foarte liniştit, va fi tentat să creadă că soţia lui dramatizează. 

Iar acasă îl aşteaptă o soţie exasperată, cu nervii la pămînt. Cred că e vorba despre un copil foarte 

inteligent, dar care încă nu vorbeşte. Tipă pentru a se exprima si aceasta din cauză că de la nouă, zece 

luni nu i s-a vorbit îndeajuns despre toate lucrurile pe care punea mîna sau pe care le făcea. Poate că a 

fost forţat să facă deja pipi la oală. Poate că a fost brutalizat, i s-au luat lucrurile din mînă si acum simte 

nevoia să apuce. Poate că pentru acest copil, mama reprezintă o parte din el care i-a fost smulsă si pe 

care, lipsindu-i cuvintele, nu reuşeşte s-o înlocuiască si să comunice din nou cu ea. Asta să fie oare? Nu 

stiu. Sau poate că nu petrece suficient timp împreună cu alti copii? 

Dar, oare un copil de şaisprezece luni are nevoie de compania altor copii? 

Desigur. La nouă luni, îndată ce merge în patru labe, copilul are nevoie să înveţe să pună mîna pe 
toate lucrurile din casă, să le cunoască numele si mai ales să nu fie obligat să facă pipi sau caca la oliţă. 
Poate că de aici vin toate problemele acestui copil: mama, care îl spală, îl schimbă, îl tratează ca pe un 
obiect. La şaisprezece luni un copil nu are nevoie să fie spălat. Ar putea foarte bine să se bălăcească singur 
în apă. Pentru că, după cum se pare, nu merge la serviciu, poate să-1 pună pur si simplu în cadă, lăsînd 

apa să curgă. Copilul se va distra si, după o jumătate de oră, va fi curat. Copilul acesta nu pare să trăiască 
ca un copil de vîrsta lui. Iar mama, cred că are cu adevărat nevoie de odihnă pentru ca la întoarcerea 
soţului să poată fi si soţie. 
Este depăşită de evenimente. 

In acest caz ar putea să roage pe cineva să-1 supravegheze cîteva ore sau, de ce nu, să-1 lase la cresă 
toată ziua, timp de trei, patru săptămîni, pînă îsi revine. Ca să nu se obosească, ar fi bine să-1 ducă si săi 
aducă tatăl de la cresă. Mama, pentru că acum este deprimată, ar putea merge într-o „casă pentru mame" 
unde este primită împreună cu copilul. Din cauza ei, copilul este un pachet de nervi si nu-si mai găseşte 
locul. Dar nu am suficiente elemente pentru a-i putea spune mai mult. Pot să remarc că un copil căruia 
îi place să se joace cu apa si care, singur cu tatăl lui, este liniştit e un copil echilibrat. 

Las la o parte această scrisoare pentru a vă pune o întrebare mai generală. Nu credeţi că multe mame 
vor fi indignate auzind că la şaisprezece luni nu e necesar să-i cureţi pe copii în urechi, să le tai unghiile 
sau să-i speli pe fată? 

Ba da, dar, după cum vedeţi, acest copil nu este ca toti ceilalţi: pentru el spălatul este ca si cum i-ai 
smulge pielea. Nu stiu de ce a ajuns asa. Dar în cazul lui, e mai bine să nu fie tracasat cu toaleta. Am 
impresia că este un copil care simte că mama lui îl tratează ca pe un lucru. Parcă i-ar fi frică de el, iar el 
nu se simte în siguranţă cu ea. Dovada este că, atunci cînd tatăl - pe care-1 vede mai rar si care nu stă 
tot timpul după el - este prezent, copilul e cuminte. Acest băietei mă face să mă gîndesc la un pui de 
găină jumulit, si mama lîngă el, smulgîndu-si părul! 
Deci, în acest caz, să nu-si smulgă părul! 

Bineînţeles, si să fie mai puţin pedantă. Să-1 pună în cadă si să-1 lase acolo să se joace. Cînd tipă... 

ea să cînte! Asta-i tot. Dar va putea oare să procedeze asa? Cred că trebuie pur si simplu să se odihnească 

si să se ocupe mai puţin de copil. 

O altă mamă vă scrie: „Am o fetită care nu are încă un an. O ador ... cînd nu plînge..." 
înseamnă că nu-i place un copil viu! 

„... Degeaba îmi tot spun, cînd plînge tip mai tare decît ea..." 
Ii va fi destul de greu mai tîrziu. 

Vă întreabă: „Puteţi să-mi spuneţi ce-ar trebui să fac..." 
Desigur! 

„... cînd mi se întîmplă să explodez..." 
O psihoterapie, doamnă! 

„... pentru că am impresia că, uneori, fiicei mele îi este frică de mine." 

Nici nu e de mirare. Această mamă nu reuşeşte să se stăpînească. De altfel, si scrisoarea ei o dovedeşte. 
Stă foarte prost cu nervii. Sigur că-si iubeşte fetita dar, de fapt, ea iubeşte un copil imaginar, nu pe cel 
real. Este absolut necesar să facă o cură de psihoterapie. Sînt sigură că-si va aminti că ea însăşi a fost 
tratată asa, la o vîrstă foarte mică, cînd încă nu vorbea, căci o mamă se comportă cu copilul ei tot asa 
cum alte persoane, nu neapărat mama, s-au comportat cu ea în copilărie. Oricum, are dreptate să fie 
îngrijorată. Să nu ia calmante, nu este vorba despre asa ceva, ea trebuie să înţeleagă prin psihoterapie, 
vorbind deci cu cineva la intervale regulate, ceea ce se petrece cu ea atunci cînd fetita ei se comportă ca 
un copil sensibil, viu. 

Tatăl nu este un sugar 
(Incomunicabilitate paternă?) 

Cînd citim scrisorile pe care le primim din partea mamelor, chiar si scrisori care se referă la familii 
foarte numeroase, ne dăm seama că în ele este foarte rar vorba despre tati. 
Da, atît de rar încît, cîteodată, ai impresia că ei nici nu există. 

Iată si scrisoarea unui tată care îsi pune întrebări despre ceea ce el numeşte „incomunicabilitatea 
paternă". Are impresia că, în multe cazuri, din cauza muncii lor, tatii nu sînt atît de apropiaţi de copii pe 
cît sînt mamele. El scrie: „Cred că mai curînd prin contactul fizic decît prin cuvinte tatăl poate să dovedească 
cel mai bine dragostea ce o poartă copiilor." In continuare, ne explică: „Am un băiat de şapte ani si jumătate 
si o fetită de sase ani care refuză alintările, mîngîierile sau săruturile mele. Deseori o fac rîzînd, părînd 

a-si bate joc de mine. Cu puţin timp în urmă, după ce si-au luat rămas bun de la mama lor, înainte de a 
pleca la scoală, acoperind-o cu sărutări, m-am prefăcut gelos. Fiul meu mi-a spus: «Tu n-ai dreptul să fii 
sărutat, deoarece nu tu m-ai născut.»" Cred că tatăl este preocupat mult de această problemă. 
Este foarte interesant, deoarece sînt poate si alti tati care reacţionează astfel. In cazul nostru, tatăl a 
creat el însuşi condiţiile care-1 fac să sufere acum, deoarece dragostea pentru tată nu se manifestă niciodată 
prin contact fizic. Aceasta poate să existe, de ce nu, cînd copilul este mic de tot. Foarte curînd însă, aceasta 
trebuie să înceteze sau să fie cît mai rară. Tatăl este cel care pune mîna pe umărul copilului si spune: 
„Fiul meu!" sau „Fiica mea!" El îsi ia copiii pe genunchi, le cîntă cîntece, le explică pozele din cărţi si 
din reviste, le povesteşte întîmplări adevărate, discută cu ei despre orice. Le explică, de asemenea, motivele 
absentei sale, motivele pentru care trebuie să te comporţi asa si nu altfel. Deoarece lipseşte mult de acasă, 
copilul presupune că el cunoaşte mai bine lumea decît mama, care cunoaşte mai ales lucrurile din casă. 
Cred că acest tată se comportă fată de copiii săi ca un sugar dornic de sărutări. De aceea ei au ajuns să 
creadă că el nu contează în viata lor. 

In ceea ce priveşte responsabilitatea tatălui la naşterea copilului, am spus-o deseori, o mamă nu trebuie 
să uite să adauge cînd îi explică copilului de doi, trei ani că, înainte de a se naşte, el a stat în burta ei: 
„Tu n-ai fi putut să fii acolo dacă tatăl tău n-ar fi dorit să te naşti. El a dorit mai întîi ca tu să te naşti. 
Esti băiat pentru că tu ai vrut să fii asa. Esti fată pentru că tu ai vrut să te naşti fată. Dar te-am conceput 
împreună." E mai bine să li se spună cuvîntul „conceput" decît cuvîntul „făcut" pe care copiii îl asociază 
mai curînd cu excrementele, cu tot ce mînuim sau facem cu mîinile. 

Revenind la acest tată, el mai poate îndrepta lucrurile spunînd copiilor: „Ati crezut poate că simt 
nevoia să fiu sărutat, dar v-ati înşelat. Pur si simplu am crezut că sînteti prea mici ca să stăm de vorbă. 
Acum totul se va schimba. Vom încerca să reparăm greşeala. Dacă vreţi, vom merge la plimbare, vă voi 
duce să vedeţi lucruri interesante fie împreună, fie separat." (Deoarece pe băieţi nu-i interesează aceleaşi 
lucruri ca pe fete.) Dar e foarte important ca tatii să stie că nu prin contactul fizic se pot face iubiţi si 
respectaţi de copiii lor, ci numai cu ajutorul cuvintelor. 

Referitor la cuvinte, acelaşi tată ne scrie puţin mai departe: „Deseori, fiul meu rămîne mut la întrebările 
noastre. Nu vrea niciodată să spună - nici mie nici mamei lui - ce face la scoală. Fetita, cu un an mai 
mică are gesturi de revoltă, ridică cotul - ca si cum ar ridica pumnul la mine - refuză să răspundă la 
întrebările noastre." Aparent, aceşti copii nu sînt prea sensibili la cuvinte. 

Nu e vorba despre asta. Ai zice, mai curînd, că aceşti părinţi nu discută între ei, nu sînt cu adevărat 
prieteni, ca între adulţi. Ei nu trăiesc decît prin copiii lor. Această familie dă impresia că trăieşte într-un 
fel de cresă. Copiii par isteţi dacă-si tachinează părinţii ca si cum ar fi nişte bebeluşi, iar acestora le place 
să fie sărutaţi tot ca nişte bebeluşi. Dacă părinţii, cînd sînt împreună seara, ar discuta despre problemele 
lor, despre ce au făcut în timpul zilei si le-ar cere copiilor să tacă spunîndu-le: „Dacă nu vă interesează, 
duceti-vă la joacă!", cred că ei ar înţelege că părinţii au o viată a lor în care copiii nu sînt indispensabili. 
Acest lucru e foarte important. In multe familii copilul este rege, părinţii depind de el si dacă acesta nu 
povesteşte ce a făcut la scoală ei se simt frustraţi. Or, pe de o parte, am mai spus acest lucru, copiii nu 
pot să vorbească acasă despre ce fac la scoală si nici la scoală despre ce fac acasă, oricum, nu pot să 
vorbească la comandă. Pe de altă parte, ei au nevoie de o viată a lor, de prietenii lor si de părinţi care săi 
protejeze, dar care, la rîndul lor, să discute între ei, să aibă prieteni de vîrsta lor; părinţi cu care să se 
poată identifica pentru a creste, si nu un fel de camarazi de vîrsta lor. 

si acum, o altă problemă asemănătoare cu prima. O mamă vă prezintă cazul ei. Este măritată de 

patru ani. Are douăzeci si opt de ani, iar soţul ei va avea în curînd patruzeci si unu si au un copil de trei 

ani. Iată ce ne scrie: „Chiar din primul an de viată, fiul meu era gelos pe soţul meu. Aceasta creează o 

atmosferă îngrozitor de tensionată mai ales cînd sîntem toti trei împreună. Nu prea îmi stă în fire să răsfăţ 

copiii, nici să cedez capriciilor lor. Mi-am crescut copilul cu severitate, fără să-i lipsească totuşi ceva. 

Toate acestea n-au servit însă la nimic deoarece soţul meu, pentru care venirea pe lume a acestui copil 

la treizeci si opt de ani a contat enorm, s-a purtat întotdeauna cu el în mod cu totul diferit fată de cum 
am făcut-o eu. Critica de fată cu el tot ce-i spuneam eu copilului. Acum, la trei ani, nu mă mai ascultă 
nici pe mine si nici pe tatăl lui, pe care-1 strigă cu numele mic, ceea ce-i ştirbeşte si mai mult din autoritate. 

As vrea să-mi spuneţi cum să mă port cu acest copil." La sfîrsitul scrisorii mai spune: „De cîteva luni 
am grijă de un copil. Desi fiul meu pare să-1 iubească, am impresia că asta nu a schimbat cu nimic situaţia." 
In această familie mama are un rol de poliţai, iar tatăl e ca o mamă. Mai ales tatăl pare a fi subjugat 
de venirea acestui copil. Lui nu i-ar plăcea să fie certat, iar cînd mama îl ceartă pe cel mic, tatăl se pune 
în locul acestuia. Nu stiu foarte bine cum s-ar putea rezolva lucrurile. Cred că mama ar trebui să-i spună 
copilului: „Uite ce este! El e soţul meu, iar tu esti fiul meu." Tatăl să-i spună acelaşi lucru: „Ea este soţia 
mea. Cînd sîntem împreună as vrea să mă lasi în pace pentru că si eu te voi lăsa în pace cînd vei fi cu 
soţia ta. Asa e între bărbaţi." Vorbind unul despre altul trebuie să întrebuinţeze cuvintele: sot si soţie si 
nu numai „tată" si „mamă". Cînd îi vorbesc copilului despre celălalt părinte cu referire la lucruri care îl 
interesează si pe el, să-i spună: „tatăl tău, tăticul tău, mama ta, mămica ta. Tatăl vostru, mama voastră." 
De exemplu: „Du-te si spune-i mamei tale..." si nu „Du-te si spune-i mamei". 
In scrisoare, mama ne spune că si-a crescut copilul cu severitate. E însă posibil să faci acest lucru 
cu un copil care nu are încă trei ani? 
Dar ce înseamnă, de fapt, cu severitate? 

...si alte persoane vă cer, de altfel, părerea despre diferitele metode „moderne" de a creste copiii, 

adică de a-i lăsa să facă ce vor. 

Asta nu înseamnă modern, ci ... nepăsare totală. 

Unde este deci graniţa între nepăsare totală si severitate? 

Lucrul cel mai important este să stii cum să vorbeşti cu un copil. Dacă cineva rîde de un copil sau 
îsi bate joc de ce i-a spus acesta unui alt adult sau dacă împreună cu copilul îsi bat joc de altcineva, toate 
acestea înseamnă lipsă de respect si fată de copil si fată de adult. De fapt, aceşti oameni mari se comportă 
ca nişte copii. Iar adevăratul copil nu mai stie care e locul său. Punîndu-se în locul copilului, părinţii nu 
mai sînt nişte exemple. Cred că cel mai bun lucru ar fi ca, din cînd în cînd, în timpul zilei să aibă altcineva 
grija lui, în afara familiei. E necesar ca un cuplu să se regăsească. In acest trio cineva se simte exclus 
sau vinovat si din această cauză lucrurile nu merg bine. 

Credeţi că faptul că mama are grijă si de un alt copil poate avea vreo importantă? 
Fără îndoială. Copilul se simte deposedat si nu mai stie cu cine trebuie să se identifice pentru a deveni 
el însuşi: cu un adult, si atunci cu care dintre ei, sau cu un bebeluş? Dacă acest tată, care pare a fi rămas 
încă un adolescent, ar deveni sever si autoritar, ar simţi că devine femeie, deoarece soţia lui este autoritară. 
E foarte greu pentru acest copil si cred că se simte puţin „dezorientat" în a-si găsi locul printre băieţii de 
vîrsta lui, în a-si găsi de fapt identitatea, pentru a deveni cu adevărat el însuşi. Pe moment el se identifică 
cu cel mai puternic: cu tatăl, cînd acesta critică comportamentul soţiei sale, sau cu mama, atunci cînd ea 
face acelaşi lucru la adresa soţului. 

Ati mai spus si cu alte ocazii că nu e bine pentru un copil ca părinţii să discute în contradictoriu în 
prezenta lui. 

Da. Dar dacă o fac si au mai făcut-o... Acest lucru nu poate fi şters cu buretele. 

Dar pentru cei care vor să evite aceste probleme, nu e bine să discute în contradictoriu? 

Nu, să nu discute. Dacă părinţii nu sînt de acord în privinţa unui lucru, e foarte important să nu leo 

arate copiilor, ci să vorbească între patru ochi. Este dificil pentru un copil să trăiască cu doi părinţi care 

se contrazic în permanentă. De fapt, în cazul de fată, ei nu se contrazic: vor numai să stie pe cine ascultă 

copilul. Or, un copil nu trebuie să asculte decît de el însuşi, adică să facă lucruri utile si interesante. La 

urma urmelor, cred că acest copil se plictiseşte pentru că nu face nimic interesant. In plus, atmosfera creată 

de părinţi în jurul său e o atmosferă de nesiguranţă. 

In afară de aceasta, este periculos pentru structura psihică a unui copil să-si strige părinţii cu numele 
mic sau cu o poreclă. Aceasta înseamnă negarea filiaţiei si a specificului relaţiei dintre părinţi si copii. 

Pasivitatea nu este o calitate 
(Copiii timizi) 

Cînd se poate spune că un copil este prea blînd? O mamă care are două fetite de sase luni si de patru 
ani vă scrie: „Am fost profesoară, iar acum îmi consacru timpul familiei mele. Fetita cea mare este un 
copil foarte blînd si echilibrat dar este deseori «victima» blîndetii sale. La grădiniţă, cînd o bat copiii, nu 

îndrăzneşte să riposteze deoarece, asa spune ea, dacă ar vedea-o educatoarea ar certa-o. Ieri, chiar în fata 
mea, o fetită de optsprezece luni a muscat-o si a ciupit-o. Fetita mea a început să plîngă, dar nu a vrut 
să se apere. «E mică», spunea despre cealaltă. Ce să fac s-o ajut să se apere? Ar trebui să practice vreun 
sport?" 
Poate karate ! 

De ce nu? Mama ne mai spune că fetita este foarte generoasă, că-si dă jucăriile si se joacă fără probleme 
cu alti copii, dar că deseori e tristă si se retrage ruşinată în coltul ei. 

Este un copil care crede că pasivitatea este o calitate. Cînd copilul de optsprezece luni a muscat-o 
de mai multe ori, a zgîriat-o sau a ciupit-o ar fi putut cel puţin să plece de lîngă el sau să-1 tină de mîini. 
Nu-mi dau seama. Crede, poate, încă de cînd era mică, că e mai bine să nu se împotrivească. Ii este frică 
de educatoare ca si cum aceasta ar trebui să stie ce poate si ce nu poate suporta un copil. Nu este deloc 
independentă. Trebuie ca mama să-i vorbească despre aceste lucruri, dar mai ales să se joace cu ea, 
prefăcîndu-se că o atacă, iar fetita că se apără. Astfel poate s-o înveţe să se apere, să se protejeze singură, 
fără a face rău cuiva. Fetita să se joace singură, nu cu surioara ei. Mama poate să le lase să se joace si 
împreună, dar atunci cînd cea mică tipă, să n-o certe pe cea mare. Să nu-i spună: „Fii drăguţă cu ea" sau 
„Cedează tu, că sora ta e mai mică." Drăguţ este un calificativ potrivit pentru un ursuleţ si am impresia 
că idealul acestei fetite e să fie un ursuleţ, din moment ce nu se mişcă atunci cînd este atacată. Or, trebuie 
să spun că se întîmplă ceva cu copiii care au făcut pipi la oliţă prea devreme: mama care îi ia excrementele 
cînd acesta e foarte mic, căreia nu-i place să-1 vadă murdar, favorizează, fără să vrea, fie o prea mare 
pasivitate a acestuia fie, dimpotrivă, o exacerbare a simţului de autoapărare. Urmarea scrisorii ne 
îndreptăţeşte să credem că fetita face parte din prima categorie. 

într-adevăr, în legătură cu fetita de sase luni mama ne întreabă: „La ce vîrstă trebuie obişnuit copilul 
să facă la oliţă?" 

Un început de educaţie? Nu înainte de paisprezece luni în cazul unui copil care a mers la unsprezece, 
douăsprezece luni. Numai înjur de nouăsprezece, douăzeci de luni copilul va fi în stare să facă la oală, 
băieţii mai tîrziu decît fetele. Dar cîte lucruri trebuie să stie si să înveţe înainte de asta! Gesturi de agresivitate 
corporală, ca de exemplu să lovească o minge, să ducă lucruri grele, să umble cu obiecte fragile, să se 
mişte cu uşurinţă, să facă eforturi, să cureţe legume, să umble cu diferite ustensile, cuţite, foarfece. Să 
fie stăpîn pe mişcările lui, pe forţa, pe agresivitatea lui atît în vederea unei activităţi folositoare cît si 
pentru joacă. Mie mi se pare că fetita cea mare nu se joacă cu corpul ei. Cît despre cea mică, care nu 
mănîncă încă singură si nu se tîrăste în patru labe, nici nu poate fi vorba să facă pipi la oală. 
Cînd spuneţi să se „joace cu corpul ei" faceţi o diferenţă între „joacă" si „sport"? 
Bineînţeles. 

Pentru că veni vorba despre sport, în multe scrisori sînteti întrebată: „La ce vîrstă poate un copil să 
practice un sport?" 

Cînd doreşte. Cînd un copil spune: „As vrea să joc fotbal", mama să-i răspundă: „Am să mă interesez 
dacă există echipe pentru copii de vîrstă ta." Dar nu înainte de şapte, opt ani în cazul unui copil îndemînatic, 
dezgheţat si sociabil. 

La patru ani este totuşi puţin cam prea devreme, nu-i asa? 

Bineînţeles! Să dai într-o minge, asta nu înseamnă că joci fotbal. Insă copilul poate să se joace mai 
întîi cu alti copii sau cu mama si tata care, prinzîndu-1 în jocul lor, îl vor învăţa cum să se joace. Asa 
după cum un copil nu poate să înveţe să vorbească numai cu mama, tot asa nu poate să înveţe să se joace 
numai cu o singură persoană. Este un început bun pentru a învăţa să joci ceva, dar asta nu înseamnă că 
deja joci. La joc trebuie să participe cel puţin trei persoane. Copilul învaţă să se joace văzîndu-si părinţii 
jucînd împreună popice, mingea etc. Gestul este si el un limbaj. Copilul învaţă din dorinţă si plăcere si 
observîndu-i pe ceilalţi. 

Pentru a ne întoarce la fetita despre care vorbeam, am impresia că ea nu stie acest limbaj. Trebuie 
învăţată limbajul gesturilor, cel al corpului. Atunci nu-i va mai fi frică de educatoare, si dacă aceasta o 
va certa pentru că s-a apărat, fetita va considera că educatoarea a procedat cum trebuie, dar că si ea a 
făcut ceea ce trebuia să facă. Este absolut necesar ca mama, profesoară si ea, s-o ajute pe fetită să scape 
de această culpabilitate morbidă fată de educatoare. 

si acum o scrisoare despre două fetite, una de patru ani si jumătate si cealaltă de doi ani, amîndouă 
foarte timide si sensibile - lucru care nu o îngrijorează pe mamă. Ea consideră că aceasta va trece o dată 
cu vîrsta, cu contactul cu ceilalţi copii la grădiniţă. Problema ei este că fetita cea mare are tendinţa să fie 
prea încrezătoare cu toată lumea, mai ales pe stradă, unde s-ar duce cu oricine. Mama dă un exemplu 
concret: într-o zi, ieşind de la postă, o doamnă a întrebat-o pe fetită: „Vrei să vii cu mine?" si fetita a 
urmat-o de îndată. Atunci, acea persoană i-a spus: „Cum asa! Tu te duci cu oricine te cheamă?" si a mai 
existat o experienţă asemănătoare puţin mai tîrziu. Mama e îngrijorată si se întreabă cum s-o facă pe fiica 
ei să înţeleagă că nu trebuie să ai încredere în toată lumea. 

Nu cred că un copil poate fi făcut să înţeleagă acest lucru. Cred că relaţia fetitei cu mama ei nu este 
cu adevărat o relaţie electivă si asta poate că de la naşterea surioarei ei. 

si încă un lucru: ea nu îndrăzneşte să spună nu. Este un copil timid care a fost crescut (sau care are 
tendinţa) să fie prea docil fată de mama sa. Cred că poate să schimbe lucrurile încercînd să nu-i mai impună 
copilului nimic în mod direct si să nu mai pretindă să fie ascultată orbeşte. Căci fetita aceasta parcă ar 
fi oarbă: îsi ascultă mama orbeşte. Urmează pe oricine deoarece si-a făcut un obicei să nu iasă din cuvîntul 
mamei, să fie total dependentă de ea. Nu are suficientă autonomie. Mama trebuie s-o ajute, întrebînd-o 
de fiecare dată cînd îi dă ceva: „Vrei?" pentru ca fetita să poată spune nu, să poată spune că vrea altceva. 
Ar fi si mai bine dacă ar lăsa-o să-si ia singură ce-i place. Copilul trebuie încurajat să aibă propriile lui 
iniţiative, care nu coincid întotdeauna cu cele ale mamei. 

Această mamă ne-a mai scris o scrisoare, deoarece a uitat să ne spună ceva în legătură cu fiica ei: 
cînd aceasta era mai mică si era scoasă la plimbare în parc, părea întotdeauna mai atrasă de celelalte mame 
sau bunici decît de copiii de vîrsta ei. La grădiniţă, în timpul pauzelor, stă întotdeauna lîngă educatoare 
si nu vrea să se joace cu ceilalţi copii. 

Nu cred deloc în acest „întotdeauna"! Cred că asta s-a întîmplat cînd mama era însărcinată sau după 
ce s-a născut a doua fetită, mai curînd atunci cînd era însărcinată. Copiii simt că mama care aşteaptă un 
bebeluş este „vital" atrasă de un alt copil. Dintr-o anumită prudentă ei devin mai tăcuţi fată de ea si caută 
pe altcineva, care să aibă o disponibilitate mai mare fată de toti copiii. Asta este. Sau, dacă avea aceeaşi 
comportare si înainte ca mama să fie însărcinată, înseamnă că nu se juca cu alti copii. Copiii mici sînt 
foarte repede atraşi de alti bebeluşi, dar pentru asta ei trebuie lăsaţi să se joace cu ei, fără teamă că li sar 
putea întîmpla ceva. 

Iată, poate, un alt aspect al aceleiaşi probleme. Vorbim deseori despre familiile cu doi, trei, patru 
sau cinci copii; sînteti rugată să vorbiţi si despre copiii singuri la părinţi. Iată ce ne scrie o mamă: „Am 
o singură fetită de patru ani si jumătate care ne dă impresia, mie si soţului meu, că face tot ce-i stă în 
putinţă să rămînă bebeluş cît mai mult timp. Se plimbă cu o batistă pe care si-o pune sub nas. Cînd e 
împreună cu alti copii nu e prea dornică să se joace cu ei. Stă liniştită, retrasă într-un colt." Urmează o 

întrebare precisă: „Cum poate fi ajutat un copil singur la părinţi să se desprindă puţin de ei, să manifeste 

interes si fată de alţii - în special fată de copiii de aceeaşi vîrstă cu el - si să ajungă la un fel de echilibru?" 

Dacă acest lucru nu s-a făcut mai devreme, la patru ani si jumătate este mai greu. Trebuie să spun 

că, în general, copiii singuri la părinţi sînt nefericiţi. De altfel, este izbitor să constaţi că părinţii care nu 

mai au fraţi sau surori doresc, în general, să aibă mai mulţi copii. In schimb, părinţii proveniţi din familii 

numeroase, în special primii născuţi, vor să aibă un singur copil si asta deoarece au suferit din cauza 

obligaţiilor 

fată de cei mici, din cauza responsabilităţii pe care o aveau ca fraţi mai mari. O comunitate de 
copii are un farmec aparte ce nu poate fi înlocuit de nici un adult. 

Cred că părinţii acestei fetite n-au lăsat-o suficient de devreme în tovărăşia altor copii, iar ei, la rîndul 
lor, nu au fost prea des în compania altor adulţi. Cînd părinţii care au un singur copil se întîlnesc frecvent 
cu alti părinţi, acesta începe să aibă si cu aceşti adulţi ceva din relaţiile pe care le are cu mama sau cu 
tatăl lui si, în acelaşi timp, se joacă si cu copiii lor. Dar mi se pare că aceşti părinţi se poartă ei însisi ca 
nişte părinţi cu un singur copil. Or, poti să nu ai decît un singur copil pentru că nu s-a putut altfel, dar în 
acelaşi timp părinţii pot fi foarte sociabili. Cred că acestei mame nu i-a plăcut să fie în societatea altor 
femei încă de cînd fetita era mică. De fapt, orice copil - si mai ales un copil singur la părinţi, deoarece 
mama are mai mult timp liber - ar trebui să fie în compania altor copii chiar de cînd e foarte mic. Mama 

însăşi ar trebui să se întîlnească cu prietenele ei fie că acestea au sau nu copii. Sau, cel puţin, în casă să 
fie animale, să se cînte, să fie o atmosferă plină de bucurie, de mişcare, de viată, si, mai ales, copilul să 
nu reprezinte pentru cei doi părinţi centrul existentei lor. 

Ea ne mai spune că si-a tratat întotdeauna fetita ca pe un copil de vîrsta ei, dar nu acelaşi lucru 1-a 
făcut si tatăl. „Soţul meu se ocupă mult de fetită, dar se poartă cu ea asa cum te porţi cu un adult." Se 
întreabă dacă dorinţa ei de a rămîne cît mai mult timp bebeluş nu este cumva o reacţie la comportarea 
tatălui. Credeţi că analiza ei este corectă? 

Nu stiu. Dar nu cred că ea, la rîndul ei, si-a tratat întotdeauna fetita ca pe un copil de vîrsta ei. Pentru 
că la patru ani si jumătate - sau chiar de la trei ani - unei fetite îi place si vrea să facă tot ce face mama 
ei în casă: să cureţe legume, să facă paturile, să facă pantofii, să bată covoarele sau să facă curat cu 
aspiratorul, să spele vasele, să spele rufe, să calce, si îi mai place să meşterească ca tatăl ei. Cred că, fără 
să-si dea seama, mama s-a purtat cu fetita asa cum te porţi cu un copil de doi ani, doi ani si jumătate si 
că de aici vin toate problemele. Poate că fetita ar deveni mai puţin dependentă dacă părinţii ar renunţa 
să trăiască retraşi, numai în familia lor si ar invita acasă si alti copii împreună cu părinţii lor, dacă si-ar 
petrece mai mult timpul liber în compania altor adulţi, (în următoarea vacantă, de pildă). Dar repet, la 
patru ani si jumătate acest lucru este deja o problemă. încă de la vîrsta cînd învaţă să meargă, copilul ar 
trebui să se joace cu alti copii, să fie lăsat să aibă iniţiative proprii, susţinut de cuvintele, de atenţia amuzată 
si de încurajările părinţilor. 

Un sfat deci, pentru părinţii care au un singur copil: pentru ca acesta să nu fie prea nefericit - deoarece 
ati spus că un copil singur la părinţi este nefericit - trebuie să aibă mulţi prieteni, să fie lăsat să meargă 
la cei care îl invită sau să aibă si el invitaţi. Acasă, trebuie învăţat să se descurce singur. Nimic nu poate 
fi mai rău pentru un copil - si este deseori cazul copiilor singuri la părinţi - decît să fie centrul de interes 
al părinţilor, nu-i asa? 

Da. Copilul poate să îngrijească plante sau animale domestice dacă e posibil. Poate nu un cîine, dacă 
locuinţa este la etaj, ci o pisică, un hamster, un acvariu sau canari. Am spus animale, adică o pereche 
care să aibă pui. Lipsa fraţilor si a surorilor poate fi compensată prin activitate, prin relaţii sociale si prin 
viata pe care o vede în jurul lui. 

Dacă înţeleg bine, sînteti adepta unei familii numeroase? 

Numeroase, nu. Trei copii este cel mai bine. Sînt fericiţi cînd sînt împreună trei prieteni, trei fraţi 
sau surori apropiaţi ca vîrstă. Cînd sînt doi fraţi unul va fi împotriva celuilalt, iar despre copilul singur 
la părinţi am vorbit. Trei copii într-o familie înseamnă un mic trib care se apără, face corp comun cînd 

părinţii îl atacă pe unul dintre ei - ceea ce este excelent, nu-i asa? Departe de părinţi, formează o mică 
trupă: doi dintre ei îl protejează pe al treilea sau - se întîmplă si asa - îl atacă. Formează deja o mică 
societate. Nu e deloc vesel să fii singur la părinţi si să trăieşti numai cu aceştia si cu bunicii. E foarte 
apăsător din punct de vedere afectiv, chiar dacă din punct de vedere material e mai uşor. 

Mîinilor trebuie să le porunceşti 
(Furtul) 

Copiii care fură: o problemă foarte serioasă pentru părinţi. O mamă are trei copii de vîrstă destul de 
apropiată: un băiat de şapte ani si două fetite de sase si patru ani. Iată ce ne scrie: „Băiatul învaţă si se 
comportă bine la scoală. Acasă e foarte înţelegător pentru vîrsta lui. Dar, a început să fure: pixuri la scoală, 
baterii de la bunica, stilouri de la colegul de bancă. Cînd îl întreb de ce face asta îmi răspunde: «Pentru 
că sînt frumoase si noi.» încheie, întrebîndu-ne: «Cum să rezolv această problemă fără să fac din asta o 
dramă?»" 

Cred că, la şapte ani, e foarte greu să nu faci o dramă din asta. As vrea să-i răspund mai pe larg 
acestei mame. Are două fete, dintre care una cu un an mai mică decît băiatul. Poate că, în mod inconştient, 
i-a considerat ca pe nişte gemeni - poate si copiii s-au considerat asa. Probabil că băiatul, mai mare numai 
cu un an decît sora lui, nu a observat decît tîrziu diferenţa de sex dintre ei - copiii realizează diferenţa 
sexuală numai în jurul vîrstei de trei ani. E foarte posibil ca surioara lui, „noul născut" să fî fost foarte 
admirată cînd el avea un an; probabil că atunci a suportat bine lucrul acesta, în schimb acum, ca reacţie, 
are nevoie de obiecte „frumoase, noi" pentru a se simţi mai mult pus în valoare, mai frumos sau mai 

important decît ea. Totuşi, la şapte ani, vîrsta socială, să furi este un lucru grav. Mama nu ne spune dacă 
a discutat si cu tata despre asta. Indiferent dacă a făcut-o sau nu, cred că obiectele trebuie înapoiate de 
către mamă, în prezenta copilului. Poate că se va ascunde în spatele mamei, dar oricum el trebuie să fie 
prezent. Să nu-1 umilească în fata învăţătorului, a familiei copilului de la care a furat sau în fata bunicii, 
ci să-i explice: „Trebuie să vii cu mine, să dai înapoi aceste obiecte, deoarece mîinile tale au făcut ceva 
cu care capul tău de copil inteligent nu a fost de acord. Cînd erai mic ai crezut, poate, că nu esti asa frumos 
ca sora ta care nu avea „cocosel" si care era frumoasă si admirată de toată lumea. Asta nu înseamnă că 
acum tu nu-ti dai seama că nu poti si că nu trebuie să iei lucrurile altora. Nici tie nu ti-ar plăcea ca altcineva 
să-ti ia lucrurile." Pe copii îi impresionează mult cînd li se spune: „Ce-ai zice dacă un poliţist ar bate la 
usă si ar spune: «Doamnă, am venit să-1 arestez pe soţul dumneavoastră pentru că este hot» sau «Doamnă 
am venit să vă arestez pentru că sînteti hoaţă?» Ti-ar fi ruşine, nu-i asa? Ei bine, si mie, mama ta (si 
tatălui tău, dacă copilul are tată) îmi este (ne este) ruşine de cei din familia noastră care fac lucruri urîte. 
Nu mai esti mic. Trebuie neapărat să te corectezi si să porunceşti mîinilor tale: cînd îti vine să furi, punele 
la spate. Nu peste mult timp îmi vei putea spune: «Mamă, mi-am învins mîinile care vroiau să ia ceva.»" 
Deci, trebuie făcută o «mică dramă». 

Pe de altă parte, un copil mic poate face diferenţa între a lua si a fura? 
Deloc. 

Deseori, la doi, trei ani, în magazinele cu autoservire, copiii adună tot ce le este la îndemînă, ceea 
ce nu e grav. Trebuie făcuţi deja să înţeleagă că asa ceva nu se face? 

Este obligatoriu ca acest lucru să fie luat în serios foarte devreme; fără să fie bătut (un copil nu trebuie 
umilit niciodată), ci lovindu-1 peste mîna hoaţă si spunîndu-i: „Sînt sigur că te-ai lăsat păcălit de mîna ta 

care, ca botul unui cîine, adună tot ce-i iese în cale. Nu trebuie s-o lasi. O fată, un băiat trebuie să stie să 
poruncească mîinilor lui." Apoi, trebuie înapoiat obiectul. Chiar dacă pentru mamă nu e deloc plăcut, 
trebuie s-o facă. 

Iată o altă scrisoare cu un preambul destul de nostim despre atitudinea fată de copii în general. Iată 
ce scrie această mamă: „Este foarte important să avem în permanentă în minte un lucru: copilul nu ne 
aparţine. El aparţine societăţii si începe să se formeze în jurul vîrstei de zece ani. Un copil independent, 
obişnuit cu respectul fată de sine si de ceilalţi va sti foarte devreme ce înseamnă să fii responsabil în 
societate." si vă întreabă ce părere aveţi despre metoda lui Neil, care constă, se pare, în recompensarea 
unui copil care fură, plecînd de la ideea că dacă fură înseamnă că e nefericit, iar prin recompensă i se 
arată că este iubit. E destul de diferită fată de ce ati spus dumneavoastră. 

Cred că această metodă are drept scop să dea de gîndit părinţilor care nu stiu că furtul este o compensaţie 
semnalînd o lipsă. De fapt, totdeauna ducem lipsă de ceva! 

Cu siguranţă, e foarte bine ca un copil să se simtă iubit, chiar atunci cînd fură, deoarece el se adaptează 
la viată si la legile adulţilor prin dragoste. In general însă, unui copil care fură nu-i place să fie si el furat. 
(Cu excepţia cazurilor deosebite - copii cărora le este absolut indiferent dacă lucrurile lor sînt luate de 
alţii. Aceştia nu- si dau seama că fură, deoarece faptul că sînt si ei furaţi îi lasă indiferenţi. Dar mama nu 
va fi deloc mulţumită cînd va vedea că i-au dispărut copilului ghiozdanul sau caietul.) Dar, din momentul 
în care un copil are simţul proprietăţii - si acesta apare în jurul vîrstei de patru ani, el poate fi învăţat că 
furtul este interzis. Acest lucru trebuie făcut cu chibzuinţă, mai curînd prin educaţie decît prin recompensă, 
explicîndu-i cu calm că între oameni există o lege a schimburilor, iar părintele să se supere pe el cînd 
fură. Copilul trebuie să simtă că părinţii, numai din dragoste pentru el, doresc să-1 ajute să devină o fiinţă 
umană, supusă legilor la care se supune toată lumea, indiferent de vîrstă. 

Pînă acum n-am vorbit despre vîrstă. Iată cazul concret al unui băiat ce va împlini în curînd paisprezece 
ani si care, de cîtiva ani, simte nevoia să fure. Mama ne scrie: „I-am explicat, tatăl lui si cu mine, că a 
lua lucruri înseamnă să furi, ceea ce e foarte rău si foarte periculos dacă continuă s-o facă si mai tîrziu. 
Inutil. Mi-e teamă să nu rămînâ cu acest obicei." Ne mai spune că este singurul ei copil si că nu mai are 
alte probleme. 

Nu mai are probleme? Este un copil îndemînatic, muncitor, căruia îi place să meşterească? 
Este un copil care a fost foarte precoce... 

Da, pentru că a vorbit si a judecat foarte devreme, dar această nevoie de a lua, de a lua mereu... 

Desigur, numai luînd copilul învaţă să vorbească: luînd cuvintele, si la scoală învaţă, însusindu-si 

cunoştinţele de la alţii. Există însă o vîrstă cînd începe să descopere, să afle, să facă ceva cu propriile lui 
mîini. Nu va mai dori să ia de la alţii atunci cînd va deveni el însuşi îndemînatic, cînd va produce ceva. 
Ni se spune în continuare că băiatul, desi, ca fizic, pare adolescent, din punct de vedere mental a 
rămas tot copil, destul de imatur, lipsit de iniţiativă. 
Ce v-am spus ! 

Exact contrariul a ceea ce era la opt ani, cînd era primul din clasă si deosebit de inventiv. 

Deci, la început, nu avea datele unui hot. A făcut această regresie la vîrsta de opt ani. Se întîmplă 

cu siguranţă ceva în familia lui care explică lipsa sentimentului de mîndrie de a deveni un băiat responsabil, 

conştient si demn. E poate ceva legat de tatăl lui sau de neînţelegeri între părinţi. 

Mama scrie negru pe alb: „Iar eu am mari probleme cu soţul meu..." 

Aha! 

„... dar nu cred că acesta este motivul pentru care copilul meu se comportă astfel..." 
Ba da! 

„... sau eu nu mai înţeleg nimic." 

Ba da, acesta este motivul. De cînd copilul si-a dat seama că mama suferă din cauza soţului, el nu 

a mai avut sentimentul că este demn să devină un bărbat ca tatăl lui. Părinţii trebuie să înţeleagă că aceste 

dificultăţi vor crea copilului mai tîrziu probleme morale. înainte de toate, ei trebuie să discute deschis 
cu el. Mama să-1 facă să înţeleagă că, desi există neînţelegeri între ea si soţul ei, acesta este apreciat de 
societate, chiar dacă în calitate de sot i se pot reproşa destule: este însă un tată în care copilul poate avea 
încredere si cu care se poate identifica. In sfîrsit, cred că băiatul se plictiseşte în acest cămin cu probleme, 
în care mama se plînge de tată si că e necesar să-si continue scoală în alt oras pentru a fi separat o vreme 
de acest cuplu aflat în conflict. 

Dacă mama îsi iubeşte fiul, ea trebuie să-si schimbe atitudinea fată de el. Poate că plecarea lui ar 
trebui pregătită printr-o psihoterapie, chiar în regiunea în care locuieşte, dacă e posibil. Cred că acest 
copil a pornit-o pe un drum greşit: înainte de opt ani era muncitor si inteligent. Acum este pasiv si şiret 
pentru a-si procura cu uşurinţă tot ceea ce-si doreşte. Totuşi, nu e mîndru de el si nu are prieteni. Din 
scrisoare reiese că el este copilaşul răsfăţat al mamei care, la rîndul ei, îl devalorizează pe tată în ochii 
copilului, ceea ce e deprimant pentru el. Pentru a compensa atmosfera apăsătoare din familie, fură. Chiar 
la vîrsta lui, avînd în vedere că e încă imatur, este posibil să se trezească la realitate, să se regăsească si 
să-si folosească inteligenta pentru a reuşi, cu condiţia să trăiască printre prieteni de vîrsta lui, fără alte 
griji. Am văzut cazuri asemănătoare în care, în plus, cuplul si-a regăsit echilibrul prin plecarea de acasă 
a adolescentului, stopat în dezvoltare; în orice caz, eşecul cuplului nu a mai adus astfel nici un fel de 
prejudiciu moral fiului sau fiicei mai mari - si în consecinţă si celorlalţi copii. Acum mama se consumă 
si ascunde de tată furturile fiului, furturi ce datează de mai mulţi ani. Nu i-a impus niciodată copilului 
să înapoieze lucrurile furate. Din păcate, ea este complicele copilului, ca multe alte mame care se mulţumesc 
cu admonestări verbale si atît. 

Mai spun încă o dată, la paisprezece ani acest băiat este periclitat moral si poate a si ajuns la disperare. 
In cazul în care nu va accepta să meargă la scoală în alt oras si nu va fi de acord nici cu psihoterapia, 
atunci mama trebuie să consulte ea un psihiatru pentru a-si putea schimba strategia în educaţia copilului 
si pentru a găsi o ieşire pentru cuplul lor. 

Dreptul de a cunoaşte preţul lucrurilor 
(Banii de buzunar) 

Iată o scrisoare ce se referă la o temă pe care nu am abordat-o pînă acum: banii de buzunar. O mamă 
vă scrie că, atunci cînd era mică, făcea parte dintr-o familie numeroasă si complet „lefteră". Primea în 
mod regulat o sumă mică de bani din care trebuia să-si cumpere tot ce avea nevoie si pe care o folosea 
cum credea ea de cuviinţă. Soţul ei însă primea săptămînal în copilărie o sumă mică, trebuind să dea 
întotdeauna socoteală de felul în care a cheltuit-o. In continuare ne spune: „Rezultatul este că soţul meu 
administrează prost banii. In schimb, are nişte dorinţe enorme, visează la lucrurile pe care si le-ar putea 
cumpăra si este nebun de fericire cînd reuşeşte să le obţină. Eu, dimpotrivă, mi-am reprimat orice dorinţă, 

oricît de mică si nu stiu să visez." Vă pune următoarea întrebare: „Am dorit ca, foarte devreme, 

copiii 

noştri să cunoască valoarea banilor. Le spunem că viata e scumpă, discutăm cu ei despre problemele noastre 
financiare. Le explicăm că banii se cîstigă muncind, iar acest lucru necesită efort. Nu le cumpărăm 
întotdeauna tot ce-si doresc. In felul acesta nu riscăm, oare, să devină prea cumpătaţi, prea realişti, incapabili 
să viseze?" 

Rîndurile de fată, precum si întrebarea, cuprind multe probleme! Această femeie a trăit într-o familie 
săracă, cu părinţi săraci. Probabil că aceştia nu-si permiteau să viseze la ceea ce ar fi făcut „dacă ar fi 

avut bani". Din aceste motive ea nu are o viată imaginară, pentru că, de fapt, în familia ei toti erau la fel. 

A învăţat că banii sînt pretiosi si a învăţat cum să-i cheltuiască de îndată ce i-a avut. Asta nu înseamnă 

că, atunci cînd era mică, n-ar fi putut să viseze trecînd prin fata magazinelor împreună cu mama ei. In 

fata vitrinelor ar fi putut oferi, în joacă, cadouri imaginare unora sau altora: „Mamă, uite ce umbrelă frumoasă 

îti fac cadou, si geanta asta e minunată. I-as cumpăra si tatei cravata asta frumoasă dacă as avea bani, 

dacă am avea...". Cît de bine te poti distra cu acest dacă prin care putem să ne manifestăm dragostea, 

simbolizată de cadouri! In acest mod îi putem ajuta pe copii să-si păstreze viata imaginară. 

Cît despre soţul acestei doamne, care primea bani de buzunar cînd era mic, dar trebuia să justifice 

întotdeauna pe ce i-a cheltuit, de fapt, nu-i primea cu adevărat. Cînd spun că un copil poate primi bani 

de la părinţii lui, dacă asa se obişnuieşte în familie, vreau să spun că, tot asa după cum părinţii dispun 

de o mică sumă pentru plăcerea lor, tot asa si copilul, la nivelul lui, poate dispune de nişte bani pentru 

propria lui plăcere. De exemplu, cînd unul din părinţi este mulţumit - fie că a făcut o afacere bună, dacă 

lucrează în comerţ, fie că i-a reuşit ceva, dacă lucrează într-un domeniu de creaţie, să spună: „Astăzi sînt 

mulţumit de mine!", mulţumire ce se exprimă printr-o monedă dată fiecărui copil. Pentru el este o mare 

fericire, deoarece îsi dă seama că banii fac parte dintr-un anume fel de putere pe care tatăl (sau mama) 

au cîstigat-o, putere de care, în felul lui si la nivelul lui, beneficiază si el. Mai tîrziu, cînd va fi întrebat: 

„Ce-o să-ti cumperi din ei?" copilul va visa la tot ce si-ar putea cumpăra cu o monedă pe care i-a dat-o 

tatăl lui, într-o zi cînd era mulţumit. 

Pentru a-i învăţa pe copii valoarea banilor, trebuie să li se vorbească despre preţul lucrurilor, despre 
bugetul lunar al familiei în cifre si nu spunîndu-li-se: „Viata este foarte scumpă. Trebuie să munceşti ca 
să cîstigi." Fără adjective si adverbe! Copilul trebuie să stie preţul pîinii, al cărnii care se mănîncă la 
masă, al legumelor. Să stie cît costă îmbrăcămintea lui sau cît ar putea costa o îmbrăcăminte asemănătoare, 
ce sumă de bani trebuie prevăzută pentru perioada în care va merge la scoală. E bine ca încă de la sase, 
şapte ani copilul să stie toate aceste lucruri. I se poate explica atunci cînd, de pildă, are nevoie de o gumă: 
„Uite, guma asta costă atît" sau de un creion: „E bine să luăm un creion bun. Să fii atent cum îl ascuti 
ca să poti să scrii cu el cît mai mult. Am putea cumpăra si un creion ieftin, numai că nu e bun de nimic." 
Sau, în loc să i se cumpere rechizitele şcolare pe care le doreşte, să i se spună: „Aceştia sînt banii pe care 
ti-i dau pentru scoală. Să vedem ce poti să-ti cumperi din ei", calculînd împreună, înainte de a cumpăra: 
cum fac si adulţii, la urma urmei. Astfel se vorbeşte despre bani în mod concret, plecînd de la obiecte 
concrete, de uz curent, obiecte folositoare sau numai plăcute. Dar toate acestea nu au sens decît atunci 
cînd copilul stie cît cîstigă tatăl, stie care este bugetul familiei. 

In sfîrsit, cînd un copil are bani de buzunar trebuie sfătuit cum să-i cheltuiască. Sînt unii copii care 
primesc o anumită sumă săptămînal si care nu stiu pe ce au cheltuit-o. S-a dus pe apa sîmbetei. Li se 
poate explica: „Dacă ti-ai fi făcut nişte socoteli, ti-ai fi dat seama că banii cheltuiţi în ultimele trei, patru 
săptămîni pe prostii si pe bomboane ti-ar fi ajuns să-ti cumperi ce-ti doreşti acum". Copiii învaţă valoarea 
banilor cu exemple concrete, nu cu adjective sau făcîndu-li-se morală. 
Exemplele concrete, realiste, nu-i împiedică totuşi să viseze. 

Nicidecum, folosindu-1 mai ales pe „dacă". Relaţiile interumane se bazează pe o realitate - iar banii 
sînt o parte din această realitate. Mai este si visul - si banii ne dau voie să visăm. Avînd o mică sumă de 
bani copilul îsi spune: „As putea să-mi cumpăr asta", iar părinţii îl avertizează: „Nu te grăbi, pentru că 
mîine vei dori să-ti cumperi altceva". In consecinţă, facînd economii (copiii deprind repede acest lucru) 
copilul învaţă să si viseze, dar constată în acelaşi timp că un vis poate să si treacă. Cîteodată visele se 
împlinesc dar cîteodată trec fiind înlocuite de alte dorinţe. „Ce bine am făcut că nu mi-am cheltuit banii, 

îsi spune el, pentru că acum vreau să-mi cumpăr altceva." Copilul care primeşte bani săptămînal 

ajunge 

la această concluzie pe la vîrsta de doisprezece-treisprezece ani. El stie că va fi stăpîn pe puterea pe care 
ti-o dau banii, dacă nu-i va cheltui pe toti deodată. Nu trebuie să ne lăsăm dominaţi de bani, ci să-i folosim 
noi, transformîndu-i în lucruri utile. Dacă copilul reuşeşte să înţeleagă acest lucru, îsi va spune: „A meritat 

să-mi cumpăr asta!" Dacă nu va reuşi, părinţii vor constata: „Vezi, ti-ai cumpărat fleacul ăsta si gata. Nu 
mai ai nici un ban". 

Apoi, mai este si viata simbolică. Din nefericire banii sînt si simbolul puterii. Dar despre ce putere 
poate fî vorba dacă te lasi orbit de ea? In legătură cu aceasta părinţii îi pot spune copilului: „II preţuiesc 
mult pe tatăl tău, chiar dacă cîstigă mai puţin decît vecinul nostru. Important este că noi preţuim si altceva, 
nu numai valoarea pe care ti-o dau banii." 

Un copil poate fi ajutat astfel să înţeleagă în acelaşi timp valoarea simbolică a banilor, valoarea lor 
concretă, reală, precum si valoarea lor imaginară, valoarea lor dacă... 

Tot în legătură cu banii de buzunar, o mamă vă pune o întrebare care vine oarecum în completarea 
celei dintîi dintr-un unghi cu totul diferit. Are două fetite de treisprezece si nouă ani si un băiat de opt 
ani. Intr-o zi, a plecat împreună cu soţul ei într-o călătorie de scurtă durată, lăsînd copiii în grija soacrei. 
La întoarcere dispăruseră două sute şaizeci de franci dintr-un portmoneu pe care de altfel îl lăsa mereu 
la vedere. Afost extrem de decepţionată. Iată ce ne scrie: „Aproape că mi-a venit să plîng. Nu i-am bătut. 
N-am putut; nu am avut nici o reacţie. Am încercat să le explic. Credeţi că la vîrsta lor copiii mei pot 
înţelege valoarea banilor, că ei reprezintă munca tatălui lor?" Iată că prin această scrisoare revenim la 
problema banilor de buzunar: dacă dăm copiilor bani de buzunar putem evita asemenea fapte? 
De fapt, nu este vorba numai despre banii de buzunar, ci despre problema banilor în general. 
In general? 

Da. Ceea ce este interesant e că această mamă se întreabă dacă copiii ei, la vîrsta pe care o au, pot 

să cunoască valoarea banilor. Oare în ce lume imaginară i-a lăsat să trăiască pînă acum? Intr-un anumit 

sens aceşti copii sînt deja asociali, deoarece, în lumea noastră, să nu cunoşti valoarea banilor de la cinci, 

sase ani înseamnă să fii asocial. Cred că totul trebuie explicat de la început în această familie. Cît cîstigă 

tatăl, cît se cheltuieşte pentru a asigura necesarul familiei, ce sumă se pune deoparte. Numai după ce copiii 

au înţeles toate aceste lucruri portmoneul familial poate fi lăsat la vedere. Nu înainte. 

Precizez că cei care au furat banii sînt cei mici, de opt si nouă ani. 

In societatea noastră, copiii văd oricum alti copii care au banii lor. Nu stiu dacă e bine sau rău. Nam 
încă o părere. Depinde de familie. Dar ceea ce este intolerabil e că aceşti copii nu au nici cea mai 
vagă idee despre ceea ce reprezintă banii, despre cît cîstigă tatăl lor, cît costă îmbrăcămintea lor, un prînz. 
Probabil că nu stiu cît costă o ciocolată sau o chiflă. 

Acum stiu, din moment ce s-au folosit de aceşti bani pentru a face cumpărături, 
stiu ceva, dar asta nu înseamnă că problemele băneşti fac deja parte din vocabularul lor curent. Acest 
portmoneu la vedere nu părea a le fi fost oferit? Repet: rolul banilor de buzunar pe care copilul îi primeşte, 
cel puţin o dată pe săptămînă este, pe de o parte de a-i da acestuia, cît mai devreme, posibilitatea de a 
avea o sumă de care să dispună după bunul lui plac. Pe de altă parte, să stie că atunci cînd doreşte să-si 
cumpere un lucru - si numai Dumnezeu stie cîte îsi doresc copiii — , poate să vorbească despre el, nu 
neapărat pentru a-1 cumpăra, ci pur si simplu pentru a discuta, căci lucrurile pe care ti le doreşti sînt subiecte 
de conversaţie. Să doreşti înseamnă să fii viu, dar nu toate dorinţele sînt realizabile. Cînd stii acest lucru 
înseamnă să trăieşti responsabil. 

Nu trebuie uitat faptul că, în urmă cu numai patruzeci de ani, un copil de doisprezece ani muncea 
(nu cei în familiile burgheze), cîstigă bani din care dădea o sumă părinţilor pentru cheltuielile casei. Astăzi 
lucrurile s-au schimbat, totuşi se întîmplă destul de rar să vezi un copil de treisprezece ani care nu si-a 
limitat niciodată gusturile sau dorinţele, în funcţie de banii de buzunar, adică la suma care-i este dată 
tocmai pentru a-si satisface aceste mici plăceri. I se dă deci dreptul de a sti să facă economii pentru a-si 
cumpăra ceva care costă mai mult decît poate el aduna în două, trei săptămîni, precum si dreptul de a 
vorbi despre asta. 

Generalizînd, cred că acum copiii trebuie crescuţi ca majoritatea copiilor din jurul lor. Dacă nu, ei 

riscă să trăiască într-o lume marginală. Ar fi interesant ca părinţii celor trei copii să discute această 

problemă 

cu alti părinţi pentru a-si face o idee despre felul în care procedează si alţii. Sau, să-i întrebe pe fiecare 
dintre cei trei copii: „Colegul tău, cutare, are bani de buzunar? Dar tu, cîti ai?" Să deschidă această discuţie. 
Sînt sigură că aceştia nici nu au îndrăznit măcar să vorbească despre asta. De aceea au ajuns la acest furt, 
impresionant pentru nişte copii care, pînă atunci, nu mai umblaseră cu bani. Dar nu cred nici că e bine 
să li dea prea mulţi bani unor copii care nu stiu ce să facă cu ei si-i cheltuiesc pe fleacuri. încă o dată, 
pentru a ajuta un copil să înţeleagă valoarea banilor trebuie să i se vorbească despre ei în termeni concreţi. 
Problema banilor constituie o experienţă importantă, care-1 obişnuieşte pe copil cu viata socială. 

In spaţiul imaginarului 
(Crăciunul, poveştile, jucăriile) 

Dintr-un anumit număr de scrisori se simte că vine Crăciunul 

Copiii sînt surescitaţi iar părinţii îsi fac griji! 

Asa e. Mama unui băietei de doi ani vă scrie: „Este primul an cînd aceste povesti cu Mos Crăciun 
mă preocupă cu adevărat. Nu stiu dacă trebuie sau nu să i se vorbească unui copil despre Mos Crăciun, 
dar atunci cînd i se vorbeşte despre acest personaj într-un fel mitic, care coboară pe horn pentru a aduce 
cadouri, i se spune, de fapt, o imensă minciună. N-ar fi posibil să li se satisfacă această nevoie de miraculos 
- care spuneţi că e necesară copiilor — , spunîndu-li-se pur si simplu că în noaptea de Crăciun: «Părinţii 
pun cadourile în ghete cînd copiii dorm» etc? Nu se poate crea totuşi acea atmosferă feerică a nopţii de 
Crăciun si fără Mos Crăciun?" Apoi adaugă: „Cred că Mos Crăciun le face plăcere mai ales adulţilor." 
Nu e nevoie ca mama să-i vorbească fiului ei despre Mos Crăciun, deoarece acesta nu are decît doi 
ani. Poate să-i spună: „Hai să punem ghetele în fata sobei iar mîine dimineaţă vom găsi în ele cadouri." 
Dar el îi va auzi pe ceilalţi copii din jurul lui vorbind despre Mos Crăciun, si într-o zi o va întreba: „Mos 
Crăciun există cu adevărat?" Iar ea îi va răspunde: „Nu stiu, stiu însă că de Crăciun se primesc cadouri." 
Apoi - am mai spus asta - tuturor ne face plăcere să oferim cadouri-surpriză pe care le numim Mos 
Crăciun. . . Dar ea va proceda cum va crede de cuviinţă, nu-i asa? Este totuşi o poveste frumoasă si poetică, 
făcînd parte din spaţiul imaginarului. Există de asemenea si spaţiul realităţii. Cred că ambele trebuie avute 
în vedere fără a considera că-i spunem minciuni unui copil cînd vorbim despre un mit. 
Un mit nu e o minciună. E un adevăr social exprimat prin rituri sociale. Este important ca aceste 
rituri să nu devină simple ritualuri. Mă gîndesc la acei părinţi care-si ceartă mereu copiii si care, într-o 
bună zi, „sărbătoresc" Crăciunul: o masă mai bună dar si ameninţări că nu vor fi cadouri, scene neplăcute, 
certuri, confiscarea jucăriilor „dăruite" de Mos Crăciun; unde e atunci sărbătoarea? 
Revenind la copil, ne putem amuza să-1 îmbrăcăm în Mos Crăciun îndată ce-si doreşte acest lucru, 
adică pe la trei ani si jumătate. Iar el va fi Mos Crăciun care va pune cadourile în pantofii părinţilor săi. 
Cînd va vedea un Mos Crăciun în magazine i se va spune: „Vezi, acesta e un domn îmbrăcat în Mos 
Crăciun." Copilul va întreba: „Dar cel adevărat?" „Cel adevărat - nu se stie. E cineva care nu bea, nu 
mănîncă, care nu a avut tătic si mămică, care nu s-a născut si nici nu moare. E cineva imaginar." Copilul 
va înţelege foarte bine. 

O altă întrebare a acestei mame se referă la cărţile de povesti. E adevărat că în perioada Crăciunului 
ne întrebăm ce cadouri să facem si cui si ce gen de povesti să oferim copiilor? Ea scrie: „Am crezut că, 
pînă la o anumită vîrstă, povesti ca: Tom Degeţel, Albă ca Zăpada, sau Capra Domnului Seguin trebuie 
evitate." 

Da. Copilul ei nu are încă vîrsta potrivită pentru astfel de povesti. 

Dar ea a auzit spunîndu-se că nu trebuie să ne temem că ne-am angoasa copiii cu acest gen de povesti. 

„Mi s-a spus, scrie ea, că aceste forme de angoasă le calmează pe cele existente deja la copil sau, cel 

puţin, le-ar putea canaliza. Nu prea stiu ce să cred, deoarece e atît de tentant să spui povesti înspăimîntătoare; 

esti sigur că o să-i încînte pe copii. Frica este oare cu adevărat indispensabilă ca să-i atragi, să 

le captezi atenţia? si în acest caz cred că adulţilor le face mare plăcere credulitatea copiilor." 

Deoarece asa vede ea lucrurile, să procedeze cu copilul ei exact asa cum simte. O altă mamă poate 

că simte altfel. . . In această problemă nu există un bine si un rău, un „trebuie" sau „nu trebuie" procedat 
asa. Totul depinde de sensibilitatea copiilor si ea seamănă de obicei cu cea a părinţilor. Sînt copii care 
spun povesti înspăimîntătoare si cărora le place mult acest lucru. Oricum, e important ca ei să deseneze 
poveştile, iar atunci cînd le sînt povestite, să li se arate si poze. Ei au nevoie să ilustreze ceea ce spun 
prin imagini. Dovada e că acest băietei mi-a făcut un desen; a simţit nevoia să ilustreze scrisoarea mamei 
sale pentru a-mi trimite propria lui întrebare si pentru a stabili propriul lui mod de comunicare cu mine. 
Acestea fiind spuse, cred că mama are dreptate: poveştile lui Perrault care, în secolul al XVII-lea, 
erau povesti pentru adulţi, au devenit povesti pentru copii, dar nu pentru copiii de doi ani. 
Dar atunci, pentru ce vîrstă? 

sase, şapte ani. Sînt povesti simbolice care au cu siguranţă ecou în inconştientul copilului, povesti 
care răspund unor temeri pe care le-a avut cînd era foarte mic: de exemplu, să nu se rătăcească deoarece 
lumea este atît de mare; cînd se întreabă: „Avem oare destui bani pentru mîncare? sau atunci cînd mama 
lui spune: „Nu mai e zahăr. Vai de mine! Am uitat să cumpăr, si astăzi e luni si totul e închis!" Deodată 
copilul îsi spune: „Ia te uită, s-ar putea să rămînem fără zahăr." Mamele care-si simt copilul sensibil la 
o remarcă de acest fel, să-i explice: „Vezi, o poveste ca asta ti-am spus eu tie!" Căci, trăit în realitate, un 
fapt neînsemnat poate părea exagerat - mai ales dacă mama face o dramă din pricina unui lucru fără 
importantă. De fapt, nu e nimic grav. Dar copilul nu percepe nuanţele. 
Deci nu sînt motive să punem pe foc Capra Domnului Seguin. . . 

Ar trebui să observăm, nu-i asa, că în perioada în care aceste povesti au fost scrise si povestite, tuturor 
copiilor din familiile sărace le lipsea strictul necesar, iar povestea răspundea fantasmelor adulţilor, rămase 
încă din copilărie. Acum copiii fabulează despre orice. Să-i lăsăm să o facă. Vă asigur că ei nu ascultă 
ceea ce nu-i interesează. Desigur, nu trebuie să-i spui cu forţa unui copil o poveste care, de fapt, ne face 
nouă plăcere si nici, asa cum ne spune această mamă, „să vrei să înspâimînti copilul". Fiecare mamă să 
facă asa cum crede ea. In această problemă nu poti spune că există „un mod corect" de a gîndi. Poveştile 
sînt bune pentru copiii cărora le plac poveştile, si, în general, copiilor le plac deoarece si mamele lor 
consideră că e un lucru bun. Dar sînt si mame care-si culpabilizează copiii pentru că le plac poveştile 
neadevârate. . . Ca urmare, aceşti copii par că dispreţuiesc tot ce este imaginar. . . Pînă la urmă acesta este 
de fapt un proces intentat literaturii! 

Iată o întrebare care se referă la jucării, la tipurile de jucării care se dau copiilor în funcţie de vîrstă. 
Mulţi părinţi îsi pun această întrebare. Se vorbeşte adesea si despre jucării educative. Este bine să spunem 
că există, pe de o parte, jucării educative si, pe de altă parte, jucării extrem de comerciale care nu prezintă 
poate un interes prea mare. Ce puteţi spune în legătură cu acest lucru? 

E un subiect foarte dificil. Cred că jucăriile care trebuie date copiilor sînt cele pe care si le doreşte 
el. E simplu să afli ce-si doreşte. Mama îsi duce copilul într-un magazin de jucării, nu la ore de vîrf, desigur, 
atunci cînd magazinul este aglomerat iar copilul pune mîna peste tot. (Să telefoneze la un magazin si să 
întrebe: „La ce oră as putea veni fără să deranjez prea mult? Deoarece as vrea să-mi văd copilul în mijlocul 
jucăriilor să-mi dau seama ce-1 interesează." In acest fel vezi ce-1 interesează.) si vreme de o oră sau 
două să lase copilul liber, privindu-1 cu coada ochiului în timp ce stă de vorbă cu persoanele de acolo. O 
vînzătoare trebuie să stea în preajma copilului pentru ca acesta să nu facă prea multe năzbîtii si să vorbească 
cu el. Nu mama trebuie să-1 însoţească, deoarece ceea ce o interesează pe ea în acel moment îl va interesa, 

în mod inevitabil si pe el (vorbesc despre copiii sub şapte ani). Ea va retine ce-1 intereseaxă pe copil, 
apoi va vedea de ce sumă dispune - deoarece trebuie să ţinem cont si de acest lucru. 
Cred că atunci cînd jucăriile se aleg în absenta copilului se uită faptul că pînă la cinci ani copiii sînt 
interesaţi de toate jocurile de asamblare: puzzle, jucările de construit, marionete, omuleţi din piese detaşate. 
(Nu păpuşi care se desfac, dimpotrivă. Cele ale căror cap, braţe sau picioare se pot detaşa cu uşurinţă, 
asa cum se fac astăzi, sînt mai potrivite pentru părinţi deoarece nu se strică: dar pentru copii ele nu sînt 
potrivite. Fiindcă păpuşile sînt reprezentări umane de care trebuie să ai grijă.) si apoi, mai sînt jucăriile 
care te fac să visezi, de preferat celor foarte perfecţionate sau celor mecanice care se strică repede: le 
scuturi puţin, învîrti o cheie si funcţionează toată ziua; apoi se strică sau se pierde cheia iar pe copil nul 
mai interesează deloc; mai curînd pe părinţi îi distrează cînd văd o pasăre ciugulind sau o broscuţă care 
sare, pe copii nu-i interesează prea mult. în realitate, nimic nu egalează jucăriile solide, mici: masinutele, 

cîteodată chiar si pentru copiii ce au depăşit prima copilărie, pînă la paisprezece, cincisprezece ani; 
jucăriile 

pe care copilul le face si le desface; trenurile electrice - toată lumea stie că sînt pentru tati, dar asta nui 
împiedică pe băieţi să se arate si ei interesaţi începînd, să spunem, de la doisprezece ani, căci înainte 
au nevoie de ajutorul tatălui. Păpuşile? Sînt împotriva păpuşilor care fac totul (care plîng cînd le apeşi 
în diferite locuri, care fac pipi. . .) deoarece. . . Dar ce nu fac ele? Tocmai asta e. Pe copil nu-1 interesează 
ceea ce se repetă. El vrea să poată visa în legătură cu un obiect. Dacă i se oferă o păpuşă ca aceasta, asta 
e: dar nu va fi păpuşa pe care si-o doreşte el. 
O păpuşă care vorbeşte, merge, suge. . . 

Acestea sînt curiozităţi ştiinţifice. Un copil nu poate alinta o asemenea păpuşă. Lui îi plac păpuşile 
moi, cu o fată frumoasă si cu multe haine. Nu stiu nici de ce este la modă să se facă păpuşi care privesc 
pieziş. Pe mine acest lucru mă şochează. Se pare că păpuşile care-i privesc pe copii în fată îi angoasează. 
Poate că asta i s-a întîmplat o dată unui copil fricos si temător si de aici s-a tras concluzia că nu mai 
trebuie făcute păpuşi care să privească drept în fată. Nu cred că e un lucru foarte inteligent deoarece, 
cînd te uiti la o păpuşă care te priveşte pieziş, nu prea mai simţi că esti mama acestui bebeluş, nu-i asa? 
Deci, să mai spunem o dată, trebuie să avem încredere în copii. . . 

încă un lucru care nu se stie: baloanele (există pungi cu o sută de baloane) sînt fantastice pentru 

copiii mici si chiar pentru cei de şapte , opt ani; nu sînt periculoase nici pentru geamuri nici pentru obiectele 

din casă, pot fi lovite, umflate, dezumflate, răsucite, înţepate. E minunat să te joci cu baloanele. 

O altă întrebare: Ce credeţi despre animalele din plus foarte, foarte mari? 

Dimensiunea mare a animalelor din plus sau a păpuşilor este periculoasă pentru copii. Proporţia dintre 
masa jucăriei si masa copilului cînd e treaz si se joacă nu contează. Din păcate, jucăriile se află într-un 
colt al încăperii si, în anumite momente, cînd copilul e obosit sau bolnav par mult mai mari decît copilul 
însuşi care, în acel moment, se simte copleşit. De fapt, o jucărie pentru copii (un ursuleţ, o păpuşă etc.) 
n-ar trebui să depăşească lungimea cuprinsă între capătul degetului mijlociu si cotul copilului. Aceasta 
este proporţia adecvată pentru fiecare copil deoarece ea reprezintă proporţia dintre sugar si adult. 
Tot în legătură cu jucăriile, iată o mărturie destul de surprinzătoare a unei mame care are trei fete 
de cinci, trei si un an. „In general, la sfîrsitul anului, copiii sînt mult prea răsfăţaţi. Intr-un an, după ce 
au primit o mulţime de cadouri, cele două fetite s-au distrat călcînd în picioare pînă ce au distrus un serviciu 
de masă pentru păpuşi pe care tocmai îl primiseră." Mama a aruncat serviciul la gunoi si, imediat după 
aceea, fetitele s-au grăbit să arunce si ele toate jucăriile care nu le mai interesau. „De atunci, continuă 
ea, cînd fetele mele primesc un cadou, li-1 lăsăm atîta cît să-1 descopere apoi îl luăm înapoi spunînd: «E 
al tău, dar ai tot timpul să te joci cu el.»" In această familie e organizat un întreg sistem: copiii nu au 
voie să se joace cu mai multe jucării o dată: pentru a se putea juca cu altă jucărie trebuie s-o pună pe cea 
dinainte la locul ei. Fetitele o caută apoi pe mamă pentru a-i arăta că au pus totul la loc, înainte de a avea 
voie să ia altă jucărie. Mama încheie cu această frază: „Evit să le ofer ceea ce-si doresc ca să poată visa 
cel puţin la ceva inaccesibil." 

Uluitor! Această mamă ar dori ca fetitele ei să viseze la ceva. . . De fapt, se întîmplă exact pe dos. 
Ele nu pot să viseze: sînt atît de ancorate în realitate! si apoi, ea nu înţelege că pentru copil „sărbătoarea", 
în sensul că-ti dai drumul, că esti fericit, e si atunci cînd îsi strică jucăriile, si, mai ales, resturile unei 
jucării stricate, cu condiţia ca ele să nu fie periculoase, trebuie lăsate în cutia cu jucării: si asta deoarece, 
cîteodată, copiii se distrează mult mai bine jucîndu-se cu bucăţi de jucării decît cu jucării nou-noute. Trebuie 
să spun că acest stil de educaţie poate produce în viitor tulburări grave acestor copii. Jucăriile trebuie să 
aparţină în totalitate copilului si ceea ce face cu ele nu-i mai priveşte deloc pe părinţi. Ce e dat e bun dat 
si dacă copilului îi face plăcere, poate să facă totul bucăţi. 

Deci, după ce le-au dat copiilor, părinţii nu mai au nici un drept asupra jucăriilor. 

Nu! S-a terminat, si nu trebuie confiscată niciodată o jucărie unui copil. Asta înseamnă sadism, si 

dacă i s-ar confisca unei mame copilul? In sfîrsit! Jucăriile sînt copiii copiilor. Această scrisoare e total 

inadmisibilă, încît m-am întrebat dacă corespodenta noastră nu ne-a jucat cumva o farsă. Dar nu, pare 

adevărat. 

Apoi, la cinci, trei ani si un an este si prea devreme pentru a face ordine. 



99 

înainte de patru ani e periculos ca un copil să fie pus să facă ordine. Copilul poate fi ajutat să facă 
ordine începînd de la patru ani: el pune un lucru din zece la loc, iar mama strînge restul; si asta, după 
cum am mai spus-o, seara, cînd copilul se culcă, deoarece totul merge la culcare împreună cu el. Dar 
lumea trebuie să continue să trăiască în jurul lui. Or, lumea sa e făcută din toate jucăriile ce-1 înconjoară. 
Sînt puse la locul lor seara si în felul acesta trăiesc si ele! Fetitele despre care am vorbit trăiesc într-o 
lume . . . inumană. 

Ei bine, sper că mama va putea reflecta puţin la toate acestea. 

In orice caz, eu îi sfătuiesc pe părinţi să le cumpere copiilor jucăriile pe care aceştia si le doresc si, 
o dată dăruite, să nu le ascundă, nici să nu le confiste. Dacă copiii nu vor să se joace cu ele, le vor pune 
într-un colt si se vor juca mereu cu aceleaşi jucării. Dar ce aparţine unui copil, îi aparţine în totalitate. E 
bine să se dea altor copii jucăriile ce nu mai sînt folosite; dar copilul însuşi trebuie să le aleagă. Părinţii 
să nu creadă că trebuie să le dea numai pe cele întregi, deoarece copiii din spitale sau din crese care au 
nevoie de jucării sînt deseori mult mai mulţumiţi cu una stricată decît cu una nouă. E nevoie si de jucării 
noi, dar nu numai. Copiilor le plac fragmente de jucării. 

O altă întrebare în legătură cu jucăriile. E o scrisoare din partea unei mame care vă întreabă dacă 

trebuie să le cumpere gemenilor ei, gemeni bivitelini, un băiat si o fată de zece luni, aceleaşi jucării? 

Zece luni! Nu, cred că la zece luni e mult mai bine să existe varietate. Le pot cumpăra cîteodată 

două jucării la fel, dar e important să nu facem din asta un principiu. Iar cînd vor creste si vor dori amîndoi 

aceeaşi jucărie, de ce nu? Ii sfătuiesc pe părinţi să-i deosebească pe gemeni cel puţin în privinţa îmbrăcămintii 

pentru ca aceştia să o poată schimba între ei si să nu fie întotdeauna îmbrăcaţi la fel, mai ales pentru ca 

prietenii lor să-i poată deosebi cu uşurinţă - în special în cazul gemenilor care seamănă între ei, dar nu 

e cazul aici deoarece e vorba despre un băiat si o fată si e de preferat să aibă îmbrăcăminte, caiete diferite. 

Dar, în privinţa jucăriilor - ca în cazul tuturor copiilor, de altfel - trebuie să i se dea fiecăruia ce doreşte: 

dacă doi copii vor aceeaşi jucărie, ei bine, să li se cumpere aceeaşi jucărie. Gemeni sau de vîrstă apropiată, 

nu are importantă. 

Realitate si imaginar 
(Fuga, frica, minciuna) 

Trei scrisori foarte diferite se referă totuşi la aceeaşi dificultate. Un fel de refuz al realităţii. Iată mai 
întîi o familie cu trei copiii: un băiat de cinci ani, unul de douăzeci si sase de luni si o fetită de patru luni. 
Cînd era mic, băiatul cel mare plîngea într-un mod foarte îngrijorător după cum spun bunicile, care l-au 
crescut: fără zgomot dar pînă ce îsi pierdea respiraţia. Se întrebau dacă-si mai poate reveni. 
E ceva foarte asemănător cu ceea ce se numeşte „spasmul de plîns." 

Apoi, totul s-a rezolvat. Acum însă, fratele lui e cel care îi îngrijorează. Plînge, se pare, fără zgomot, 
pînă cînd ajunge să facă un fel de crize de tetanie. Rămîne pe spate cu mîinile si corpul înţepenite. După 
aceste mici crize îsi revine, confuz, foarte surprins si foarte obosit. Ca să nu se rănească - ar putea să 
cadă oriunde si oricum - atunci cînd îsi dau seama că e pe punctul să facă una din aceste crize de furie 
(si trebuie să fie atenţi deoarece totul se petrece în linişte), îl întind pe jos, pe burtă. Mama nu-si face 
prea multe griji. Ea ne scrie: „O să-i treacă asa cum i-a trecut si celui mare." 

Are, desigur, dreptate. Dar mai scrie ceva ce mi se pare important: „Vă atrag atenţia că nu a început 
să plîngă asa la naşterea surioarei lui. Plîngea astfel încă dinainte. Totul a început în perioada Crăciunului, 
după o rinofaringită gravă cu patruzeci de grade febră." Or, e de reţinut faptul că mama, tocmai atunci, 
era însărcinată în trei luni. si, în general, în acel moment, cînd sarcina mamei este de trei luni, apar la 
copilul născut înainte dificultăţi de ordin psihosomatic; poate pentru că nu i s-a spus vestea sau pentru 
că el o aude de la alţii, fără să-i fie comunicată personal. 

Oricum stau lucrurile, cred că acest copil poate fi ajutat cînd se află într-o asemenea stare nu culcîndul 
pe jos, ci dimpotrivă, luîndu-1 în braţe si spunîndu-i încet la ureche: „Chiar dacă ai o surioară, noi nu 
te iubim mai puţin." O dată revenit la starea lui normală, să i se explice: „Iti aminteşti cînd ai fost bolnav, 
de Crăciun; ştiai că mămica ta aşteaptă o surioară desi nu ti-o spusese nimeni, iar tu vroiai să te întorci 
în burtică fiindcă simţeai că acolo se întîmplă ceva. Ai avut dreptate!" Sînt sigură că după cîteva asemenea 
„crize" totul va trece. 

Chiar dacă acest caz este ieşit din comun, el ne permite să amintim fiecărei mame însărcinate, chiar 

numai în cîteva luni, că trebuie să le spună acest lucru copiilor săi. 

Nu întotdeauna atît de devreme. Deoarece să aştepte atîtea luni, e mult pentru un copil. Cu condiţia 

ca acesta să nu se manifeste într-un mod deosebit, ca în cazul pe care tocmai l-am discutat. Copilul despre 

care am vorbit - un copil de douăzeci si două de luni - era sensibil si telepat - copiii sînt telepati, stim 

bine, cînd sînt mici. 

Dar cred că lucrurile se vor rezolva. 

As fi tentată să mă întreb dacă fratele mai mare nu s-a refugiat si el puţin din realitate în viata imaginară, 
după cele ce ne scrie despre modul lui de a se juca cu o mulţime de sfori, cu maşinării închipuite; nu-i 
place ca fratele lui să-1 deranjeze, deoarece vrea să rămînă în lumea imaginară, nu înţelege deloc de glumă 
si nici chiar rolul cuvintelor. Nu face decît să mînuiască obiectele. Cred că tatăl ar trebui să le vorbească 
despre diferenţa dintre realitate si vis, jucîndu-se într-un mod cît mai concret cu ei. Astfel, aceste mici 
tulburări de fugă din realitate se vor vindeca cu siguranţă. 
Vedem, o dată în plus, importanta cuvîntului. 

si de asemenea importanta sensibilităţii fiecărui copil în fata unui fapt care 1-a perturbat într-o oarecare 
măsură. 

Să schimbăm puţin subiectul: frica la copii. Unei fetite de zece ani îi e frică să-si facă singură lecţiile 
în camera ei, dacă părinţii sînt în altă cameră; să meargă să se spele pe dinţi, după masă, dacă părinţii 
sînt, de exemplu, în bucătărie; să urce singură să-si vadă o prietenă care locuieşte cu două etaje mai sus. 

Nu se duce decît însoţită de surioara ei sau de unul din părinţi. Mama ne întreabă: „Asta se întîmplă deoarece 

n-am vrut să le lăsăm singure, nici măcar cinci minute, cînd erau foarte mici?" 

Da, cred că asta înseamnă că mamei însăşi i-a fost frică. Fetita s-a identificat cu propria-i mamă, 

ceea ce a dus la dezvoltarea unei personalităţi anxioase. 

Mama precizează că îi este într-adevăr si ei foarte frică de accidente, de foc, de gaze, de căzături 
etc. Ne spune: „Nu-mi las fetele singure să meargă la cumpărături. Le interzic cu desăvîrsire, de exemplu, 
să meargă să-si ia singure bicicletele de la subsol (locuiesc într-un bloc mare) deoarece mi-e frică de 
vagabonzi. Mi-e cam frică de ce se poate întîmplă în asemenea locuri." 

In orice caz, cu nici un chip nu trebuie să rîdă de copil. Să-1 ajute să lumineze toate locurile întunecate. 
Ar putea să-i facă cadou o lampă electrică agăţată de un fir pentru ca ea să poată face lumină oriunde 
doreşte; si, de asemenea, ar putea să-i spună să deseneze tot ce o sperie sau să povestească ce-si imaginează. 
Aceasta deoarece e un copil cu multă imaginaţie, care nu-si povesteşte visele. Atunci cînd îi e frică, mama 
să-i spună: „Vino cu mine, hai să vedem amîndouă. Vezi, nu sînt decît nişte obiecte. . ." si să o pună să 
le atingă! Cred, de asemenea, că este o fetită care nu a fost obişnuită să atingă obiectele - asa după cum 
deseori am recomandat - si care, din această cauză, a rămas în imaginar, fără referinţe senzoriale. Cînd 
un copil a înţeles că obiectele au contururi, că acestea sînt fixe si că pot fi înconjurate, cînd înţelege că 
poate pune mîna pe orice nu-i mai e frică de ce-si imaginează, deoarece cunoaşte lucrurile si stie că ele 
pot fi abordate în mai multe feluri, stie că există realitatea si imaginarul si că ele nu înseamnă deloc acelaşi 
lucru. Dacă, pentru propria-i plăcere, imaginarul si realitatea pot fi confundate, copilul trebuie ajutat să 
facă diferenţa între posibil si imposibil atunci cînd confuzia dintre cele două planuri de reprezentare îl 
angoasează si-i tulbură viata. Oare, în această familie, tatăl nu si-ar putea ajuta fetele să-si critice mama 
căreia îi e frică de orice? Ar rîde toti, împreună. Afi prudent nu înseamnă a fi obsedat de pericole absolut 
imaginare. 

Sînt si scrisori în care sînteti rugată să vorbiţi despre minciună. Iată o scrisoare de la o mamă care 
nu stie ce atitudine să ia în fata minciunilor unicei sale fiice de sase ani. De cînd a început scoală aceasta 
are prostul obicei să „măsluiască adevărul". Mama se întreabă dacă un copil de sase ani este suficient de 
conştient pentru a sti ce sînt minciuna si adevărul. Această problemă o contrariază cu atît mai mult cu 
cît fetita a minţit cu multă naturaleţe. 

Vîrsta la care un copil face diferenţa între ficţiune si realitate este foarte variabilă. E greu să-i răspund 
cu precizie acestei mame deoarece copilul nu poate fi înţeles decît în planul lucrurilor concrete, iar ea 
nu ne dă nici un exemplu de minciuni ale fetitei sale. 
Pot exista diferite motive pentru care copilul nu spune adevărul. 



101 

Poate fi vorba de ceea ce noi numim mitomanie: fetita spune ceva neadevărat dar gratuit care nu 

face rău dar nici bine, o simplă născocire. Viata imaginară a unui copil trebuie, bineînţeles, ocrotită. Are 
nevoie de ea. Este partea de poezie a fiinţei umane, deoarece sînt atît de puţine lucruri pe care le putem 
realiza; sîntem atît de neputincioşi, încît ne imaginăm tot ceea ce nu putem avea sau face. Poezia si teatrul 
sînt făcute din imaginar. De ce adulţii se uită la televizor? Deoarece „nu e adevărat". Ne scăldăm toti în 
acest „nu e adevărat" care este cultura. 

Poate fi vorba, de asemenea, despre o fetită care caută să intre în conflict cu mama sa, conflict pe 
care nu 1-a întîlnit în jocurile ei. Cred că mama ar trebui să afle de ce o amuză pe fetită să mintă, si săi 
răspundă, plecînd de la lucruri concrete: „Nu stiu dacă e adevărat ce-mi spui. Vezi, asta e masa, e albă. 
Dacă-mi spui că e neagră, mă voi gîndi: «Oare nu vede bine?» sau «Spune asa ca să se amuze pentru că 
ar vrea să ne certăm, în joacă, în legătură cu culoarea mesei.»" 

Mama ar putea, de asemenea, să se gîndească dacă ea sau soţul ei nu i-au spus vreodată minciuni 
fetitei. In legătură cu naşterea copiilor, de pildă, sau de Crăciun, referitor la Mos Crăciun (temă întîlnită 
frecvent în universul magic al copiilor): copilul stie deja adevărul de la colegii lui, iar acasă continuă să 
i se spună că Mos Crăciun e adevărat „cu adevărat", cînd de fapt el e adevărat „ca să ne distrăm". Or, 

acest „ca să ne distrăm" se află pe un alt plan decît cel al adevărului, el este în spaţiul, pe tărîmul poeziei, 
dacă putem spune asa. 

Pe scurt, această fetită trebuie înţeleasă si nu certată. 

Sau, poate, fetita aceasta a dat cîndva vina pe cineva pentru un lucru de care era singura vinovată? 
Anumiţi copii mint pentru a se deculpabiliza pur si simplu pentru că sînt inteligenţi. Trebuie să li se inculce 
simţul responsabilităţii. E foarte important! Am auzit copii spunînd un lucru „neadevărat" tocmai pentru 
că părea mai adevărat, deoarece nu înţelegeau ceva. . . In legătură cu aceasta îmi amintesc o istorioară: 
într-o zi, am găsit deschis un dulap pe care tocmai îl închisesem, iar jucăriile ce se aflau în el erau împrăştiate 
pe jos. Fiul meu, care avea atunci douăzeci de luni si vorbea foarte bine, mi-a spus că frăţiorul lui (de 
trei luni) deschisese dulapul. Am fost foarte mirată, el nu mintea niciodată. La puţin timp după aceasta, 
mergînd spre un anumit loc, foarte apropiat de dulap - loc prin care un adult trecea rareori deoarece era 
chiar lîngă dulap - am văzut usa deschizîndu-se si tot ce era înăuntru împrăstiindu-se pe jos. Am înţeles! 
După ce am închis usa, am apăsat cu mîna în acelaşi loc, cam cît greutatea unui copil, si dulapul s-a deschis. 
L-am chemat pe fiul meu si i-am arătat: „Vezi, cînd treci pe aici, dulapul se deschide." Mi-a răspuns: 
„Sigur. Doar ti-am spus! - Ce mi-ai spus? Că fratele tău a deschis dulapul? stii foarte bine că nu poate 
iesi singur din pătutul lui. - Ti-am spus că n-a fost o vrajă." El voise să găsească un responsabil pentru 
că îi era teamă să nu fie vreo vrajă, din moment ce nici el, nici eu si nici tatăl lui nu deschiseserăm dulapul. 
Deci frăţiorul lui îl deschisese, si, în sfîrsit, am înţeles că ceea ce luasem la început drept minciună nu 
era de fapt o minciună. Sau mai curînd, dacă era într-adevăr o minciună, în ochii lui nu era decît o explicaţie 
plauzibilă: dacă nu deschisese el dulapul, atunci fratele lui o făcuse. Asta ne arată că trebuie să ne gîndim 
mult la motivul pentru care un copil spune ceva ce pare a fi minciună sau absurditate, 
si să nu ne înfuriem. . . 

Pe cît posibil! Furia nu rezolvă niciodată nimic. In orice caz, părinţii greşesc cînd insistă pe lîngă 
copil: „Dacă recunoşti, n-o să te cert." Or, cînd copilul face ceva neplăcut sau rău, el trebui să-si asume 
fapta, dar si-o asumă mult mai bine cînd i se spune: „Picioarele, mîinile tale au făcut lucrul acesta fără 
voia ta; stiu că se întîmplă ca mîinile să facă ceea ce capul n-ar vrea" etc. Trebuie vorbit si reflectat împreună 
cu copilul, dar nu trebuie niciodată hărţuit pentru a afla „adevărul". Un copil nu trebuie lăsat niciodată 
să se afunde într-o minciună ca să se dezvinovăţească, mai ales cînd nu e nici un pericol. Fapta a fost 
comisă. Copilul neagă că el este făptaşul deoarece nu-si poate asuma vinovăţia? Trebuie să-i spunem: 
„Bine, văd că ti-e prea ruşine să recunoşti. Ai dreptate, dar fa în asa fel încît să nu se mai întîmple. . . - 
Dacă spun că nu sînt eu de vină! - Bine, te cred. . . Ce-a fost a fost. Să nu mai vorbim despre asta. Dar 
să stii, chiar dacă esti vinovat, eu te iubesc si am încredere în tine: deci, dacă esti vinovat, iartă-ti si tu 
prostia pe care ai făcut-o, iar dacă nu, iartă-mă pe mine pentru că te-am bănuit." Această lecţie dă roade 
pe termen lung. si e mai bine decît să facem din asta o dramă. 

Realitatea trebuie să rămînă în cuvintele care exprimă realitatea 

(Să vorbim despre moarte) 

Moartea: o temă care revine în multe scrisori.. Iată două dintre ele. Prima vine din partea unor părinţi 
care vă întreabă cum să-i vorbească unui copil de opt luni despre un frate mort pe care el nu 1-a cunoscut, 
dar care a rămas viu în inima lor. Adoua e de la o mamă care a avut doi băieţi gemeni acum şaptesprezece 

luni. Unul dintre ei, după ce a fost spitalizat o lună si jumătate, a murit la vîrsta de trei luni. Vă întreabă 
cum poate resimţi celălalt frate această pierdere si cum să-i vorbească despre ea. 
Referitor la copilul de opt luni, al cărui frate mai mare a murit, mi se pare că două lucruri trebuie 
spuse părinţilor. Primul este că acest copil iubit trebuie să-si păstreze locul în inima lor; si e bine ca în 
familie sau cu prietenii să se vorbească despre el în prezenta celui mic. Al doilea lucru este că, de fiecare 
dată cînd se vorbeşte despre fratele mort - la opt luni se poate deja vorbi despre asta - se poate chiar si 
mai devreme - să i se spună: „Vorbim despre fratele tău mai mare pe care tu nu l-ai cunoscut." Reţineţi 
bine cuvîntul. Deoarece nimic nu e mai nociv pentru copiii cărora le-a murit un frate mai mare la o vîrstă 
fragedă decît să le vorbeşti despre „frăţiorul lor"; mama are tendinţa să le spună: „Micuţul meu X care 
a murit"; dimpotrivă, cred că trebuie să li se spună „fratele tău mai mare" sau „primul nostru născut", 
„tu esti al doilea copil". Este important ca, întotdeauna, copilul să stie că e al doilea născut si că el a fost 
bucuria părinţilor; el, căruia, din fericire, destinul i-a permis să depăşească vîrsta la care se referă părinţii 
cînd vorbesc despre cel mare. Atunci cînd am pierdut o fiinţă dragă, sîntem tentaţi s-o readucem în memorie 
în ipostaza ei cea mai bună; dacă e vorba de un adult, îl revedem tînăr chiar dacă, din cînd în cînd, 
ni-1 amintim si bătrîn. . . Dar cînd e vorba de un copil mic, părinţii sînt tentaţi să si-1 amintească în ultimile 
luni de viată. Ii va ajuta mult să-i vorbească fiului lor despre fratele mai mare „care ar fi împlinit vîrsta 
de..." Pe măsură ce copilul va creste, i se va explica: „Nu-1 ai pe fratele tău. Te-ar fi ajutat, poate, dacă 
ar fi trăit, dar cine stie dacă nu te ajută, fiind totuşi printre noi, deoarece ne gîndim la el?" Ceea ce nu 
trebuie făcut este să-1 idealizeze pe acel copil defunct: el ar fi fost perfect, el n-ar fi făcut prostii etc. 
Reţin, în orice caz, că se poate vorbi despre moartea unui frate chiar unui copil foarte mic. 
Da. si cu prima ocazie, probabil la 1 noiembrie, cînd mergem la cimitir, cînd gîndurile celor vii se 
îndreaptă spre cei morţi, e bine ca micuţul să-si însoţească părinţii - si, fără patetism, să i se vorbească 
despre fratele mai mare mort, spunîndu-i: „Aici se odihneşte el." 

In legătură cu aceasta avem o mărturie. Este scrisoarea unei mame al cărei băietei are acum doi ani. 
La o lună si jumătate de la naşterea acestuia si-a pierdut fiul mai mare, de trei ani, mort subit în urma 
unei boli grave. Mai avea si o fetită de cincisprezece luni, care-1 adora pe acest frate. Mama constată: 
„Un copil foarte mic poate înţelege multe lucruri, deci nu trebuie să i se ascundă nimic, ci să i se spună 
adevărul." Dovadă - fetita de cincisprezece luni care, la moartea fratelui ei, a avut tulburări serioase: la 
căutat zile întregi; si-a părăsit jucăriile. La vîrsta de nouăsprezece luni au dus-o la mormîntul fratelui 
ei; începînd din acea zi s-a liniştit complet. 

Acest exemplu e foarte important. De ce adevărul dă roade? Ar fi complicat să detaliem aici motivele, 
dar vreau cel puţin să subliniez că dacă adevărul nu e spus cu aceleaşi cuvinte folosite de adulţi pentru 
a înfrunta aceste suferinţe atît de greu de acceptat si care sînt o parte inevitabilă a încercărilor la care 
sîntem supuşi, ei bine, copilul va construi în mintea sa fantasme mult mai dramatice pentru el. De pildă, 
această fetită de cincisprezece luni care-si căuta fratele mort putea crede că mama 1-a aruncat la toaletă, 
că tata si mama l-au mîncat. . . - toate aceste lucruri ce apar în povesti si la care copiii se gîndesc. Trebuie 
ca realitatea să rămînă în cuvintele care exprimă realitatea - adică ale experienţei - si spusă în mod foarte 
simplu. Părinţii cred că moartea îl va face pe copil să sufere. Desigur! Mai tîrziu! Dar fetita despre care 
vorbim suferea din cauza insolitului situaţiei, iar acest insolit ar fi putut să o arunce într-un univers magic 
din care n-ar mai fi putut iesi. 

Cît despre frăţiorul ei de doi ani, mama nu ne spune dacă a avut probleme datorate morţii fratelui 

lui mai mare. Dar acum el fiind băiatul cel mai mare, e important să i se spună foarte devreme: „Am avut 

un băiat mai mare decît tine. Tu esti al doilea", iar el nu trebuie să ia locul acestui frate mai mare în inima 

părinţilor lui, chiar dacă-1 ocupă acum în fata legii. Fiecare fiinţă umană e de neînlocuit pentru cei ce au 

iubit-o. 

Să revenim la gemenii dintre care unul a murit. 

Mama ne întreabă ce poate simţi celălalt. Ce poate resimţi un copil nu e o întrebare la care să putem 
răspunde. . . Ceea ce putem face ca sâ-1 ajutăm este, ca si în cazul precedent, să profităm de discuţiile cu 
alte persoane la care copilul e prezent si să spunem: „Da, ar fi fost doi dacă X. . . ar fi trăit." Dacă copilul 
întreabă despre cine e vorba, i se va explica: „Este fratele tău care a murit pentru că atît a avut de trăit, 
desi noi speram să trăiască tot atît cît vei trăi si tu. E bine că tu trăieşti; si nu e rău că el a murit. Poate 
că tie îti pare rău deoarece, în burtică la mine, eraţi amîndoi împreună. Intr-o zi acest tovarăş a dispărut 
din viata ta. Dar cine stie dacă nu te apără de acolo, de sus, de unde este?" Explicaţia va depinde, desigur, 
de credinţa pe care o au părinţii, si, în funcţie de această credinţă, cred că aceştia trebuie să-i spună copilului, 
pe lîngă adevărul tuturor, propriul lor adevăr. Chiar dacă copilul spune: „Dar nu esti prea sigură de asta", 
i se poate răspunde: „E posibil, dar îmi face bine să gîndesc asa." 

Iată acum mărturia unei mame care a ezitat mult timp să vă scrie pentru simplul motiv că ceea ce 

s-a petrecut cu ocazia unei întîmplări pe care v-o povesteşte, nu se potriveşte cu ce credea ea că trebuia 

să se întîmple. 

V-a auzit deja vorbind despre moarte si despre modul în care trebuie abordat acest subiect cu copiii: 
explicîndu-li-se că omul moare atunci cînd i se termină viata, un răspuns, spuneaţi, ce îl eliberează în 
general pe copil de angoasă. Or, ea are o fetită de opt ani; acum patru ani, o fetită, vecină cu ei, prietenă 
bună a familiei si a fetitei în special, a murit subit, fără o cauză anume. (Nu fusese niciodată bolnavă, iar 
în ziua aceea se juca pur si simplu lîngă mama ei.) 

Mama ne scrie: „După patru ani, durerea începe să se estompeze puţin. Mergem deseori la cimitir 
să-i ducem flori; dar fetita mea tot îmi mai vorbeşte despre prietena ei moartă. După ce v-am ascultat, iam 
vorbit cu multă încredere si i-am dat explicaţiile pe care le-am auzit de la dumneavoastră. Reacţia ei 
nu a fost deloc cea pe care ati prevăzut-o: a fost foarte, foarte violentă. A început să tipe: «E o prostie! 
Iti bati joc de mine. Bineînţeles că viata mea s-a terminat dacă am murit.»" Dar în cazul acesta, dacă 
fetita ar fi întrebat-o dimineaţa pe mama ei acelaşi lucru, ea i-ar fi răspuns: „«Nu, viata ta nu s-a terminat»" 
si totuşi ea a murit. Mama a fost tulburată de această revoltă si de angoasa pe care o simţea la fiica ei. 
Pentru a pune capăt discuţiei i-a spus că asta era tot ce stia si ea, si a încercat s-o liniştească. 
Peste cîteva zile, au discutat din nou această problemă. Explozia de furie nu risipise angoasa copilului, 
asa cum sperase mama pe moment. I-a vorbit atunci despre o doamnă foarte în vîrstă: „Uite, dacă doamna 
aceasta, cînd era tînără, ar fi întrebat-o pe mama ei cînd va muri, ea n-ar fi putut să-i răspundă." Vă roagă 
să reluaţi această temă „deoarece problema revine mereu. Chiar si săptămîna trecută fiica mea m-a rugat 
cu multă blîndete: «Ajută-mă să mă opresc la vîrsta asta: nu vreau să mai cresc, ca să trăiesc mereu.» Nu 
stiu ce să-i spun decît că o iubesc mult de tot si că sper că vom trăi toti cinci (sînt trei copii) foarte mult." 
Cred că această fetită trăieşte ceva complex, ce pare a fi în legătură cu moartea prietenei, dar care 
este, de fapt, în legătură mai curînd cu vîrsta ei de opt ani. Este posibil ca acum să aibă coşmaruri. In jur 
de şapte, opt ani, copiii au coşmaruri cu moartea părinţilor, si se simt vinovaţi de visele lor. Pornind de 
la aceste coşmaruri, ei se gîndesc la eventualitatea morţii lor si mai ales la posibilitatea de a fi părăsiţi. 
Furia acestei fetite împotriva mamei ascundea o încredere mai mică în părinţii ei atotştiutori — , o încredere 
mai mică necesară la copiii de această vîrstă care descoperă că, într-adevăr, părinţii lor nu sînt atotputernici 
si atotştiutori. 

Dacă fetita continuă să vorbească despre prietena ei, trebuie ca mama să o ajute să-si manifeste toată 
furia, inclusiv cea împotriva unor coşmaruri pe care le are si pe care nu poate să nu le aibă; tot asa cum 
nu poti să creşti fără să-ti pierzi dinţii de lapte. Fetita nu s-a oprit la vîrsta prietenei sale, a continuat să 
trăiască, are opt ani acum. Cred că are nevoie să audă de la mama ei că sînt pe lume lucruri într-adevăr 
greu de suportat, dar că a trăi nu înseamnă doar ceva neplăcut, iar a te opri la o anumită vîrstă nu rezolvă 
totul. Cînd te opreşti la o anumită vîrstă e ca si cum ti-ai propune, în joacă, să fii un obiect. Obiectele nu 
gîndesc, nu iubesc, nu trăiesc. Trebuie, de asemenea, să i se explice: „într-adevăr, e foarte greu să te desparţi 

de copilărie pentru a deveni mare, mai ales că nu o mai ai pe prietena ta cu care să vorbeşti despre toate 
astea. Dar a venit vremea să-ti faci alte prietene." 

Iar dacă fetita vorbeşte din nou despre moarte să i se răspundă: „Nu pot să-ti spun altceva: cel ce 
moare, în momentul în care moare, este în acord cu ce se întîmplă. El înţelege, fără îndoială, ceea ce noi, 
cei vii, nu vom înţelege decît atunci cînd vom muri. Iar tu, dacă nu vrei să fii în acord cu viata ta atîta 

timp cît trăieşti, înseamnă că vrei să devii un obiect. Iar eu nu vreau să am o fetită care este un lucru." 
Nu există viată fără certitudinea că moartea va veni într-o zi, nu-i asa? si tocmai pentru că sîntem siguri 
că vom muri, simţim că trăim. Important este să ne acceptăm destinul: doar atunci viata noastră are un 

sens. 

Poate că fetita n-ar mai trebui dusă la cimitir. Mama să se ducă, dar dacă fetita nu cere să meargă, 
să nu o mai ia cu ea. Deoarece acest cult pentru cimitir o va împiedica, în timp, să-si facă alte prietene: 
ca si cum ar trebui să rămînă fidelă amintirii acestei prietene si să nu-si mai facă altele noi. Iată tot ce 
pot să spun. 

La urma urmei, cred că fetita ar fi trebuit să-si manifeste furia în legătură cu moartea prietenei ei 
acum patru ani. Atunci a refulat-o. E foarte bine că a putut, în sfîrsit, să si-o exprime. Dar ceea ce apare 
acum la suprafaţă, este o furie hrănită de angoasa provocată de alte coşmaruri si de alte angoase: în fata 
ideii că va creste si că nu-si va mai putea iubi mama si tatăl la fel ca înainte. Ar dori să-si păstreze iluziile 
din copilărie. Intră în vîrsta la care un copil începe să judece, devine conştientă de neputinţa ei si de cea 
a părinţilor ei, de neputinţa oricărei fiinţe umane în fata misterului vieţii si al morţii. Isi pune poate întrebări 
despre sex în general, despre sexul ei, despre rolul bărbaţilor si al femeilor în aducerea pe lume a copiilor, 
despre plăcerea pe care o resimte si pe care o crede, poate, vinovată. Trebuie să i se spună că dorinţa de 
a da viată prin actul sexual nu e suficientă dacă o fiinţă umană nu doreşte să se nască si să trăiască. Că 
nimeni nu stie ce e viata si nici ce e moartea. Nu-i cunoaştem decît condiţiile, plăcerile si durerile. 
Apoi, mama va găsi cuvintele care să exprime cît mai bine cu putinţă dorinţa ca fetita să trăiască, 
precum si dragostea ei pentru ea. 

Să ne simţim bine împreună, dar si fiecare pe contul lui 

Un tată, care are doi copii, unul de trei ani si altul de două luni si jumătate, vă cere sfatul în legătură 
cu două lucruri precise. Există mici discuţii între el si soţia lui din cauza meselor copiilor. Cel mare, cînd 
e la masă, refuză deseori să mănînce deoarece vrea să se joace sau să se plimbe prin casă. Mama ia acest 
lucru foarte în serios: „Parcă e bolnavă, scrie tatăl, cînd copilul nu mănîncă nimic. In ce mă priveşte, 
înclin mai curînd să-1 las în pace considerînd că nu e foarte important; la urma urmei si eu tot asa am 
fost crescut: cînd nu-mi era foame nu mîncam; mîncam mai bine la masa următoare." Cred că putem să 
răspundem acum la această întrebare: este important, pentru un copil de trei ani, să mănînce la ore fixe? 
Deloc! Ceea ce contează înainte de toate este ca mesele să aibă loc într-o atmosferă plăcută. Asta 
înseamnă că mai întîi părinţii trebuie să se simtă bine la masă: cînd mănîncă, să mănînce ce le place. Iar 
copilul, dacă-i e foame, să mănînce. Dacă nu mănîncă, părinţii să-i spună: „Ai dreptate. Dacă nu ti-e foame, 
nu trebuie să mănînci." De altfel, poate că nu mănîncă nu pentru că nu-i este foame, ci pentru că preferă 
să se joace. In general, asa se întîmplă la trei ani. Faptul că mănîncă mai mult la o masă si mai puţin la 
o alta, nu are nici o importantă. După cum stiti, a mînca la ore regulate este un obicei apărut tîrziu. Acest 
lucru nu e deloc necesar înainte de intrarea copilului în viata socială. Abia în jur de şapte ani el îsi reglează 

programul atît în privinţa hranei cît si a celorlalte cerinţe. înainte de această vîrstă, mesele la ore regulate 
sînt absolut inutile. După aceea, e comod. Dar, în orice caz, nu este indispensabil. 
Adică, dacă copilul se adaptează bine la orele de masă regulate, cu atît mai bine; dacă nu, asta este, 
poate să mănînce doar atunci cînd îi e foame? 

Da, dar si atunci numai ceva uşor si numai dacă cere: un copil nu ajunge niciodată să moară de foame. 
In schimb, obligîndu-1 să mănînce, poate să-i dispară pofta de mîncare. Repet, este important pentru toti, 
si pentru părinţi ca masa să fie ceva plăcut. Deci, mama să renunţe, să nu-si strice atmosfera mesei pentru 
ea si soţul ei, nici bucuria de a trăi a copilului. De altfel, la trei ani, mesele preferate de copil sînt în general 
micul dejun si gustarea de după amiază. Seara mănîncă foarte puţin. Dar părinţii să nu facă caz de asta 
cu nici un chip. Tatăl are dreptate: si el a fost crescut asa si a devenit, fără probleme, bărbat. Să-si ajute 
soţia să accepte ritmul copilului în loc să facă din asta un fel de încercare de forţă. E ca si cum stomacul 
mamei ar fi în corpul fiului ei ! 

Tatăl remarcă apoi că problemele băiatului său de trei ani au apărut la naşterea celui de-al doilea 
copil care are acum două luni si jumătate: îmbrăcatul, dezbrăcatul mai ales au devenit un chin. Dar cel 
mai greu este să-1 ducă la culcare, deoarece copilul vrea să se culce la aceeaşi oră cu părinţii lui, înjur 
de ora unsprezece. Tatăl vă scrie: „Cînd soţia mea încearcă să-1 culce pe la ora opt, opt si jumătate o face 

cu mare greutate. Reuşeşte uneori, dar foarte greu si numai cu condiţia să se întindă si ea alături de el." 
In acest caz părinţii au greşit total. La trei ani, acest copil nu mai are nevoie să fie culcat de mama 
lui. Să fie lăsat pur si simplu în pace, gata de culcare, cu toaleta făcută, în pijama, într-o bluzită sau în 
halat de casă si, începînd de la o anumită oră, pe care tatăl trebuie s-o fixeze, să nu-si mai deranjeze părinţii; 
se va juca în camera lui sau se va culca, după plac, dar fără să-i mai deranjeze pe adulţi si fără să facă 
zgomot. Tatăl trebuie să hotărască asta. 

Tatăl întreabă: „Poate că de la naşterea fratelui lui are nevoie să ne ocupăm mai mult de el?" 
Desigur; dar nici ca de un bebeluş nici ca de un bărbat, nu-i asa? El are nevoie să fie tratat ca un 
băiat mare care se culcă în camera lui - am spus-o deja în repetate rînduri. Dacă nu vrea să meargă la 
culcare foarte devreme, tatăl să se joace puţin cu el, domino, de exemplu, iată un joc foarte bun, sau să 
facă puzzle sau să-i spună o poveste după poze. Apoi tatăl să-1 trimită în camera lui la o oră stabilită de 
el - nouă, nouă si un sfert, în funcţie de copii si de părinţi - si să-i spună: „Acum gata. Lasă-mă să stau 
liniştit cu soţia mea. Culcă-te cînd vrei. Dacă nu esti obosit, joacă-te. Dar noi vrem să stăm liniştiţi; dacă 
nu, mă supăr." 

Frăţiorul mai mic s-a născut acum două luni si jumătate. E posibil ca părinţii să-i fi vorbit înainte 

de o surioară - se întîmplă adesea cînd primul născut e un băiat - sau să fi fost dezamăgit că micuţul a 

fost tot băiat. In acest caz, cel mare nu înţelege cum părinţii, atotputernici, îl acceptă pe acest nedorit. 

Dacă asa stau lucrurile, tatăl să-i spună fiului mai mare că viata e cea care hotărăşte, nu părinţii, si cînd 

a fost conceput, el însuşi a vrut să fie băiat; si tatăl si fratele lui de asemenea; el este cel mare, iar celălalt 

cel mic; si nu pot fi la fel si nici nu pot avea acelaşi ritm de viată. El va merge în curînd la grădiniţă, îsi 

va face prieteni. Frăţiorul lui nu are nevoie de el, nu stie decît să facă pe el, să sugă si să plîngă. 

Toate aceste explicaţii trebuie să-i fie date de tată, deoarece fiul e la vîrsta la care se identifică cu 

tatăl. El are nevoie ca tatăl său să se ocupe de el, să-i arate cum să se spele, să se îmbrace, să se culce 

singur, ca un adult. Căci, în acelaşi timp este tentat să-si imite mama si frăţiorul. Pe scurt, el nu mai stie 

dacă e bine să se identifice cu un adult, si de ce sex, sau cu un sugar; dacă trebuie să se joace de-a soţul 

tiran fată de soţia lui sau, regresînd, de-a sugarul, cum a fost si el. si astfel va încerca să-si angoaseze 

mama pentru a rivaliza cu sugarul care are nevoie de biberon la ore fixe, are nevoie să fie îmbrăcat, dezbrăcat, 

schimbat; rivalizează si cu tatăl lui, cerîndu-i mamei să doarmă cu el. 

Iată o scrisoare încîntătoare din care aflăm despre experienţa unei familii cu cinci copii. Mama ne 
scrie: „De trei ani locuim într-o fermă si nu depindem decît de munca noastră. Educaţia copiilor ni se 

pare un lucru esenţial, ca si prezenta tatălui în creşterea lor. Acesta nu mai e considerat, asa cum se întîmplă 
la oras, o maşină de făcut bani: el participă la viata copiilor. Mult prea des, părinţii sînt suspiciosi de 
parcă ar fi duşmanii propriilor copii, încercînd să lupte împotriva defectelor acestora «fără să se lase dusi 
de nas». Iar copiii au impresia că părinţii sînt împotriva lor. Sînt mulţi părinţi, mai ales în mediile cultivate, 
care se pun la dispoziţia copiilor lor, ca si cum aceştia ar fi regi. Aici, la fermă, încercăm să fim împreună, 
cu toate îndatoririle pe care le presupune acest lucru atît din partea unora cît si a altora pentru a se înţelege, 
a se ajuta si a se respecta reciproc. De exemplu, înjurăturile sînt permise cu condiţia să nu supere pe cineva 
(bunici, musafiri) sau să nu insulte pe cineva (poti să înjuri cît vrei dacă te loveşti la un deget, dar nu-ti 
poti permite să-i spui cuiva: «Mai tacă-ti fleanca!» sau «Ticălosule!». Cît despre educaţia sexuală, ea se 
face firesc, observînd relaţiile dintre animale (berbeci si oi, cocoşi si găini etc), bazate pe instinct, comparate 
cu legăturile si respectul dintre noi, părinţii." 
Parcă ar fi cuvintele dumneavoastră. 

In scrisoare ni se arată apoi cum decurge viata de fiecare zi: au norocul să aibă spaţiu, în clădiri 
vechi, lipsite de confort, în care primesc persoane foarte diferite, atît tineri cît si pe bunici sau pe prietenii 
bunicilor. Copiii au între doi si unsprezece ani. Cel mai mare e în clasa a şasea. Următorii trei merg la 
scoală din sat, care nu are decît doisprezece elevi - dacă toate şcolile ar fi asa! La tară, munca pentru a 
supravieţui dictează totul si fiecare, mic sau mare, participă la ea în funcţie de vîrstă si de posibilităţi. 
Treburile din gospodărie nu se fac „cu schimbul": fiecare îsi alege ce va face în fiecare zi (măturat, spălatul 
vaselor). Copiii păzesc animalele de două ori pe săptămînă, cîte doi, alternativ, alegîndu-si tovarăşul. Ceilalţi 
doi copii, care nu stau de pază, le aduc gustarea. „Nu pot să prevăd ce se va întîmplă în perioada adolescentei, 
ne scrie mama, dar cred că avînd de foarte tineri responsabilităţi proporţionale cu vîrsta lor, vor reuşi să 

abordeze viata cu o viziune obiectivă si serioasă a lucrurilor. Credeti-mă, în ciuda faptului că muncesc, 

le râmîne timp să construiască căsuţe sau teleferice între copaci." Iată o mărturie „măruntă" spunea ea; 
iar eu spun „minunată". Mulţumesc. 

O fetită de zece ani dă si ea mult de lucru părinţilor ei. Aceştia au impresia că ea traversează o perioadă 
proastă. Protestează tot timpul si, ca să pună capac, bombăne si se smiorcăie din nimic. Plînge adesea în 
timpul meselor. Mama ne explică că totul a început după o vacantă petrecută împreună cu soţul ei, fetita 
fiind lăsată la bunica din partea mamei. Se întreabă dacă atitudinea copilului nu e un mod de a atrage 
atenţia asupra ei si de a se bucura de putină afecţiune - desi vacanta a fost foarte scurtă, nu a durat decît 
opt zile. 

Atitudinea acestei fetite se datorează faptului că a suferit, poate, pentru prima dată de singurătate, 

de depărtarea si de absenta părinţilor în timpul vacantei, si nu pentru că ar vrea să atragă atenţia asupra 

ei. 

Pe de altă parte, fetita a avut, de foarte mică, probleme medicale. Afost operată de un strabism destul 
de accentuat la un an si jumătate, apoi la trei ani si jumătate si la sase ani. In plus, de la patru ani a avut 
o erupţie de psoriasis care-i revine periodic de doi ani încoace. Mama mai precizează că bunica din partea 
tatălui îl preferă pe fratele ei mai mare, de treisprezece ani. Ne scrie: „Această schimbare de comportament 
a fiicei mele s-a petrecut acum vreo sase luni. Nu credeţi că asta ar putea anunţa pubertatea? Deoarece 
spune deseori că o doare burta, dar nu stiu dacă joacă teatru sau e adevărat. Sînii au început să-i crească. 
Puteţi să explicaţi cum se manifestă pubertatea în psihologia adolescentului? 
Sînt mai multe întrebări aici. Pe de o parte, problema specială a acestei fetite si, pe de altă parte, 
problema generală a pregătirii unei fetite pentru pubertate. 

Am impresia că fetita despre care vorbim a fost foarte marcată de problemele avute cu ochii. Poate 

că ar ajuta-o dacă mama i-ar explica că, fiind foarte mică, a suferit deoarece a fost separată de familia ei 

si ţinută în întuneric (asa se întîmplă după operaţie) si că, din cauza ochilor, a crezut, poate, pînă la sase 

ani, că nu e frumoasă. 

Deseori, părinţii îi spun unui copil ce trebuie operat la ochi că operaţia e necesară pentru ca ochii 

să devină mai frumoşi după aceea. Nu e adevărat - un mic defect la ochi nu te face mai urît - dar copiii 

asa cred. E posibil, de asemenea, asa cum scrie mama, ca această fetită să se simtă mai puţin „reuşită" 

decît fratele ei din cauza preferinţei pe care bunica din partea tatălui o are pentru acesta din urmă. 

Dar mama precizează în scrisoarea că, atunci cînd bunica îl răsfaţă pe fratele mai mare, ea încearcă 

să compenseze acest lucru fată de fetită. 

E importantă această luptă dintre cele două femei. 

Ea scrie: „Acest lucru e atît de vizibil (preferinţa bunicii pentru copilul de treisprezece ani) încît, ca 
să contracarez, las impresia că-mi răsfăţ mai mult fiica decît fiul - ceea ce o face pe soacra mea să mă 
judece puţin cam pripit." 

Dacă bunica îl „alintă" pe băiatul de treisprezece ani - îl compătimesc. Deoarece, într-o familie, 
preferatul e întotdeauna cel care în viitor va fi de compătimit, niciodată celălalt. Chiar dacă acesta suferă 
acum puţin, fiind mic, mai tîrziu el va fi mai independent. Deci, să nu-si facă griji în legătură cu 
comportamentul soacrei fată de fiica ei. Să-i spună, în glumă: „Vezi, bunica ta e bătrînă. Ii plac băieţii 
mici, deoarece se simte prea bătrînă ca să placă vreunui domn si să se recăsătorească. E de compătimit." 
si în continuare: „Vei fi mare. Ca fată, te-ai născut prima. Iar el s-a născut primul, ca băiat, stii, băiatul 
si fata sînt total diferiţi. Iar tu, ca fată, esti reuşită, n-ai putea fi mai reuşită. Chiar dacă ai avut probleme 
cu ochii cînd ai fost mică." Din cînd în cînd, acest gen de discuţii între femei, în care mama îi transmite 
încredere fiicei în ea si în feminitatea ei, o ajută mult mai mult decît dezmierdările. 
Poate, de asemenea, să-i vorbească fetitei despre durerile de burtă explicîndu-i: „Nu stiu dacă te doare 
burtica acolo unde se digeră alimentele sau dacă, acum, nu se pregătesc ovarele si uterul pentru prima 
menstruaţie", si sâ-i explice ce înseamnă asta. „Ar trebui să fii mîndră!" si pe urmă: „Sînii încep sâ-ti 
crească. In curînd o să cumpărăm primul tău sutien." Mama poate să profite de această ocazie si să-i 
ofere un mic cadou pentru domnişoare, o brosă, o brăţară (chiar dacă fetita nu le poartă încă) spunîndui: 
„Vezi, începi să fii domnişoară." 

Pe de altă parte, această fetită are prietene? Pentru că, la zece ani, ar trebui să aibă, să le invite la ea 

si să meargă la ele. Cred că ar avea nevoie de un program în afara familiei. E o fetită care se 

plictiseşte 

si care nu stie, poate, că e drăguţă si că e plină de calităţi. Căci tatăl nu e menţionat în scrisoare. Mama 
are dreptate cînd spune că bunica din partea tatălui iubeşte la nepot replica fiului său cînd era mic, dar 
ea nu spune cine susţine acum feminitatea ezitantă a fetitei, feminitate ameninţată, poate, de faptul că ea 
încearcă să se identifice cu fratele ei, că se consideră nedreptăţită si că pînă si mama o consideră nedreptăţită 
atunci cînd o compară cu el, răsfăţatul si superprotejatul. Iată ce trebuie să înţeleagă mama si să o ajute 
si pe fiica ei să înţeleagă. Mai adaug un amănunt: cu altă ocazie, cînd ea si soţul ei vor fi plecaţi, ar face 
mai bine să-si lase fiica la o familie prietenă decît împreună cu fratele ei. 
si acum, generalizînd, ne puteţi explica cum se manifestă pubertatea în psihologia unei fetite? 
Este o transformare profundă, fetitele se plictisesc cîteodată, fraţii si surorile, mama si tatăl nu le 
mai sînt suficienţi, au nevoie să iasă din mediul familial. Cîteodată le e teamă să se desprindă de el. Atunci, 
trebuie ajutate, înscrise într-un grup, într-un atelier pentru tineri, într-o tabără, în vacantă, dar fără a le 
lansa brusc într-un mediu total necunoscut. Mama ar putea, de exemplu, să-si ducă fiica în week-end la 
rude sau prieteni cu copii de vîrsta ei. Sau ar putea pleca toti trei, tată, mamă si fiică fără fratele care nu 
mai poate fi o referinţă permanentă; vor avea astfel prilejul să vorbească liniştiţi - cu ocazia unei mici 
ieşiri, a unei cine, a unei călătorii se stă mai mult de vorbă, nu-i asa? Discutînd, ei pot descoperi ce o 
interesează pe fetită, gusturile, proiectele ei de viitor, pot să o încurajeze să-si găsească un grup de fetite 
sau un grup mixt de vîrsta ei, să-i dea încredere în ea. 

La această vîrstă, trebuie să se insiste pe discuţiile pe care fiecare părinte, separat, le are cu copilul. 
Dar, atenţie: tatăl si mama nu trebuie să-si povestească unul altuia confidentele pe care le-au făcut băiatul 
sau fata, fiecăruia dintre ei. Ar însemna să le însele încrederea. Cel mult, ei pot să-1 încurajeze pe adolescent 

să ceară sfatul si celuilalt părinte, făcîndu-1 să înţeleagă că un tată si o mamă nu văd lucrurile în acelaşi 
fel si că două puncte de vedere diferite sînt lămuritoare, mai ales cînd aparţin celor doi părinţi. Fiecare 
dintre ei are, de altfel, tendinţa, mai ales la primul copil, să reacţioneze în funcţie de educaţia primită si 
asta îl ajută pe copil să se înţeleagă mai bine în dificultăţile si contradicţiile sale: ia astfel cunoştinţă de 
punctele comune dar si de diferentele dintre părinţii săi si are ocazia să cunoască perioada în care aceştia 
nu erau încă împreună. Dacă nu vrem ca înjur de zece, unsprezece ani să se înalte un zid de tăcere între 
copii si părinţi, fiecare dintre ei trebuie să provoace discuţii între patru ochi cu fiecare dintre copii. Să le 
provoace, să le repete numai în cadrul unei activităţi interesante pentru amîndoi, atît pentru adult cît si 
pentru copil. 

Tu vroiai să te naşti, iar noi vroiam un copil 
(Educaţie sexuală, întrebări directe) 

Iată o problemă ce revine deseori în scrisori: cea a educaţiei sexuale sau mai curînd a răspunsurilor 
cîteodată destul de complicate pe care părinţii le dau la întrebările copiilor. In această scrisoare e vorba 
despre două fetite de patru si trei ani: cea mai mare i-a întrebat de curînd pe părinţi de unde vin ea si sora 
ei. Părinţii le-au dat la început o explicaţie pornind de la flori. Au avut impresia că fetita nu e lămurită, 
că nu înţelege. Atunci, spune mama, „i-am explicat pînă la urmă că le-am avut pe ea si pe sora ei în urma 
unui act sexual. N-a părut, de altfel, şocată de acest răspuns." (Iniţial, ea s-a gîndit deci că fetita ar putea 
fi şocată.) Vă întreabă: „Se întîmplă frecvent ca la această vîrstă copiii să pună asemenea întrebări? Credeţi 
că am procedat bine spunîndu-i adevărul?" Precizez, pentru ca tabloul să fie complet, că este o familie 
foarte liberă, în care toată lumea face baie împreună, copiii, soţul si soţia. 

Trebuie să răspundă asa cum au făcut-o, direct. Să li se explice că prin actul sexual corpul copilului 
începe să se formeze în burtă - se poate spune „buzunarul pentru copii" pe care-1 au toate fetele si care 
se măreşte cînd devin mame, atunci cînd sînt femei. Dar cred că întrebarea pusă de fetită era în acelaşi 
timp o întrebare metafizică. Ei i-au răspuns la aspectul fizic al întrebării. Ei bine, trebuie să le mai spunem 
copiilor că s-au născut pentru că ei au dorit să se nască. Căci actual sexual nu explică totul. Cunosc mulţi 
adolescenţi care cred că, dacă într-o familie sînt, de exemplu, trei fraţi înseamnă că părinţii au avut doar 
trei acte sexuale; ca si cum a concepe un copil ar fi o simplă funcţie, numai un act sexual! Mulţi copii 
nu pun întrebarea direct părinţilor, ci si-o pun între ei. La grădiniţă, discuţiile lor în legătură cu acest subiect 

se reduc deseori la un gest: „Ah, da! asa fac părinţii" - si pun arătătorul unei mîini în căuşul celeilalte 
mîini închise; dar fără cuvinte, nici referiri la frumos sau urît, la bine sau la rău. Gestul li se pare credibil 
si firesc. 

Aceşti părinţi au răspuns foarte bine. Dar nu e suficient, deoarece fetita îi va întreba într-o zi: „Dar 
de ce?" Atunci va trebui să i se explice: „Pentru că tu vroiai să te naşti, iar noi vroiam un copil. Ne-am 
întîlnit toti trei si tu ai început să creşti în burtica mea." Nu trebuie ca părinţii să se oprească la aspectul 
funcţional care face, dacă pot să spun asa, dintr-un corp carne umană. 
Trebuie, de asemenea, să le vorbim despre dragoste. 

Neapărat! Ca si despre plăcerea pe care o resimţi cînd iubeşti, si, printre altele, cînd copiii continuă 
să vorbească despre asta si să pună întrebări, să li se spună că actul sexual nu poate duce la procrearea 
unui copil decît atunci cînd corpul fetei si cel al băiatului au devenit adulte; si numai între un bărbat si 
o femeie care doresc amîndoi acest lucru si care nu sînt nici frate si soră, nici mamă si fiu, nici fiică si 

tată; deoarece aceasta este legea tuturor oamenilor din lume. S-au scris multe cărţi - si unele sînt bine 
făcute - despre iniţierea copiilor în tainele naşterii. Dar, în ceea ce mă priveşte, nu stiu decît una care să 
le transmită copiilor, o dată cu informaţiile despre viata fizică si reproducere, interdicţia incestului. Or, 
aceste lucruri trebuie spuse concomitent. Ar trebui spuse la scoală, la grădiniţă chiar, îndată ce copiii pun 
această întrebare. Aceasta este diferenţa dintre oameni si animale. 

Ascultîndu-vă, cred că acest gen de subiect era încă tabu acum nu prea multă vreme si că, deseori, 
în familie nu se răspundea la întrebările copiilor. In această privinţă sînteti categorică: e normal ca un 
copil să pună asemenea întrebări în jurul vîrstei de patru, cinci ani si e si mai normal să răspundem cu 
sinceritate, fără a denatura lucrurile. 

Da, dar nu trebuie nici să ne mire că, doi sau trei ani după aceea, aceiaşi copii au uitat complet ce 
li s-a spus. De fapt, răspunsul ce li se dă acum este în perfect acord cu ce stiu ei dintotdeauna (căci ei 
stiu că au fost concepuţi: inconştientul stie tot). Li se răspunde prin cuvinte potrivite momentului respectiv. 
Dar, crescînd, copiii îsi creează fantasme cîteodată sadice si fabulaţii ciudate referitoare la concepere si 
naştere care, pentru ei, sînt „de asemenea" adevărate: este lumea imaginarului. Atunci nu trebuie să li se 
spună: „Ce prost esti! Cînd erai mic ştiai lucrurile astea!" Trebuie să li se spună încă o dată adevărul, 
deoarece l-au uitat, cu siguranţă, fără să ne surprindă dacă doresc să creadă în continuare în fanteziile 
lor. E suficient să ne amuzăm:" „Bine, foarte bine, imaginează- ti ce vrei, dar adevărul e cel pe care ti lam 
spus eu." 

Iată o scrisoare care ilustrează ce ati spus mai înainte în legătură cu fantasmele si fabulaţiile asupra 
naşterii. Este vorba despre o familie cu doi băieţi de sase si trei ani si care mai aşteaptă un copil în luna 
mai. Băiatul cel mare e convins că bebeluşul e în burta lui si trebuie să fie foarte atenţi cînd îl iau în braţe 
să nu strîngă prea tare bebeluşul. Nu a fost deloc de acord cînd părinţii i-au explicat că nici el nu a stat 
în burta tatălui, el rămînînd convins de contrariul. Cum de data asta speră să aibă o fetită, crede chiar că 
va face mai bine decît tatăl lui care nu „a făcut" decît doi băieţi! Oricum, e surprinzător! Să însemne oare 
că în această familie nu s-a vorbit despre aceste lucruri cu suficientă claritate? 
Nu stiu. Acest băiat este chiar de vîrsta fetitelor despre care am vorbit mai sus si care au uitat ce li 
s-a spus. De fapt, pe el nu-1 interesează deloc modul în care a fost conceput bebeluşul. Nu-1 preocupă 
decît faptul că-1 are în burtică, deoarece se identifică încă cu mama lui, ca toti băieţii si fetitele mici si 
că, asa cum crede, îl va aduce pe lume. Poate că vrea să rivalizeze cu mama, să-i nege puterea. El are o 
idee magică despre gestaţie. Mama ne scrie chiar că, după cum spune el, bebeluşul vorbeşte si cîntă „Mos 
Crăciun cu plete dalbe" etc. Trăieşte cu fantasma că este tot atît de valoros ca si mama lui si că este „întro 
situaţie tot atît de specială" ca si ea. Asocierea cu Mos Crăciun, acest spiridus bătrîn atotputernic este 
specifică vîrstei. Mai opune încă rezistentă în a accepta lumea reală si faptul că bărbaţii, de ale căror avantaje 
e mîndru să beneficieze, nu au prerogativele genitoare ale femeilor. 
Din această cauză pare atît de disperat cînd i se spune adevărul? 

Acest copil trăieşte tocmai ceea ce, în jargonul nostru psihanalitic, se numeşte „castrarea primară a 
băiatului", adică, dacă din punct de vedere al formei sexuate a corpului se simte avantajat, pentru că are 
un penis, nu e deloc mulţumit că are numai atît deoarece ar dori să fie în acelaşi timp bărbat prin organele 
sale genitale, dar să aibă si privilegiul de a naşte copii, ca femeile; ar dori să aibă în acelaşi timp toate 

însemnele puterii. Pentru noi, oamenii, e teribil că nu putem fi decît de un singur sex si că nu putem decît 
să fabulăm plăcerile si dorinţele celuilalt sex. Din această cauză, bărbaţii si femeile nu se înţeleg niciodată. 
E încă bine cînd se pot pune de acord! Iar acest băietei nu vrea să fie de acord. El vrea să înţeleagă, iar 
a înţelege, pentru el, înseamnă ceva concret. înţelege că mama lui va avea un bebeluş si acceptă. Dar nu 
cred că-i face prea mare plăcere să vadă sosind un rival sau o rivală deoarece probabil că a fost gelos pe 
frăţiorul lui, chiar dacă s-a uitat acest lucru. 
Ce se va întîmplat atunci la naşterea copilului? 

Nu stiu. Chiar dacă-i spunem acestui băiat adevărul biologic, trebuie de asemenea să-i respectăm 
lumea imaginară, să stim că el fabulează. Să-i spună: „Chiar crezi asta?" si apoi să rîdă, atîta tot. Trebuie 
să i se explice: „stii că toti tăticii au fost si ei băietei si ar fi vrut si ei să aibă un bebeluş în burtică. Multe 
mămici ar vrea să fie tătici: mulţi tătici ar vrea să fie mămici, multe fetite ar vrea să fie băieţi si mulţi 
băieţi, fetite." întotdeauna se întîmplă asa: cînd un băiat crede că e mai interesant pentru el să fie fată, 
ar vrea să fie fată; si invers. Dacă recunoşti că realitatea sexului poate fi în contradicţie cu dorinţa imaginară 
a copilului, înseamnă că îl recunoşti ca fiinţă umană, supusă multor dificultăţi, înseamnă că-1 ajuţi 
deja să se accepte în condiţia lui de omuleţ. 

E important ca toate mamele să răspundă la întrebarea pe care o pune viata: „Fără bărbat, o femeie 
nu poate deveni mamă" si ca toti tatii să răspundă: „Fără femeie, un bărbat nu poate deveni tată." 
Deocamdată, acest băiat este la vîrsta la care visează aceste lucruri. Să-1 lăsăm să viseze, stie foarte 
bine care este adevărul, dar încă nu vrea să-1 admită. 
In orice caz, nu e nici o dramă în perspectivă. 
Nu! Bineînţeles! Toată lumea trece prin asta! 

In legătură cu modul de explicare a sexualităţii, am primit o scrisoare destul de nostimă. Cînd am 
mai vorbit despre problemele de sexualitate la copil ati făcut apel la limbajul seminţelor. . . 
Da, pentru că este un limbaj curent. Dar poate că ar fi mai bine să schimbăm vocabularul, 
într-adevăr, mama ne scrie că i-a explicat copilului ei povestea cu seminţele si că acesta a refuzat 
deodată să mai mănînce fructe si legume cu seminţe: roşii, căpşuni. Desena mereu copaci cu fructe si 
case pline cu cireşe. „Gîndindu-mă că aceste indicii au legătură cu explicaţiile mele, scrie ea, am reluat 
discuţia cu prima ocazie, iar el mi-a spus că o plantă mare va creste în corpul lui." 
Sînt două lucruri de spus aici. Pe de o parte, ideea încoltirii oricărei seminţe iar, pe de altă parte, 
ideea că o sămîntă de plantă ar putea încolţi în stomac. El nu vorbeşte si nu-i e frică de sămînta de viată 
omenească. Poate că acest copil este inteligent si se gîndeste la sîmburii de portocale, de cireşe sau de 
alte fructe. Trebuie să i se explice că stomacul digeră tot, că seminţele plantelor nu se dezvoltă decît în 
pămînt si că, pe de altă parte, nu în tubul digestiv sămînta umană poate da viată. în explicaţiile date acestui 
copil, nu i s-a spus, cu siguranţă, că ceea ce a permis întîlnirea dintre seminţele de viată ale tatălui cu 
seminţele de viată ale mamei a fost unirea sexuală a celor doi părinţi si că un copil care creste în buzunarul 
pentru bebeluşi al mamei - ce nu are nici o legătură nici cu gura nici cu anusul - un buzunar pentru bebeluşi 
pe care băieţii nu-1 au — , este copilul celor doi părinţi, si de fiecare dată cînd i se explică unui copil 
unirea sexuală dintre oameni, nu trebuie să se omită niciodată să i se facă cunoscută interdicţia incestului. 
Mulţi copii sînt derutaţi cînd mama îl numeşte pe tată „tăticul", iar tatăl o numeşte pe mama „mămică". 
Ar trebui spus întotdeauna „tatăl tău", „mama ta" altfel, copilul poate crede că tatăl e fiul mai mare al 
mamei si că mama e fiica mai mare a tatălui. De asemenea, deruta lor creste si mai mult atunci cînd, în 
urma acestor apelative, sînt percepuţi ca frate si soră; mai ales dacă le spun socrilor „tată" si „mamă", 
învăţarea vocabularului ce exprimă gradele de rudenie ar trebui să se facă la grădiniţă si la scoală 
primară, lămurind astfel copilului relaţiile de filiaţie pe care el le percepe încă în mod confuz ca relaţii 
incestuoase. 

Nici o legătură cu diavolul 
(Educaţie sexuală, întrebări indirecte) 

Un incident în viata cotidiană a unei familii. Vă scrie mama unui copil de opt ani si jumătate. „Acum 
cîteva zile am avut o mică problemă de conştiinţă datorată unui eveniment care m-a tulburat profund. 

Fiul meu a venit într-o zi acasă cu o revistă sifonată în mînă. S-a năpustit în camera lui si a ascuns-o sub 
pat. L-am întrebat cît am putut de firesc despre ce era vorba. Mi-a răspuns: «E a mea. Nu vreau să te uiti 
la ea. înăuntru sînt nişte diavoli care te sperie.» Nestiind ce atitudine să iau, i-am spus: «Ei bine, si pe 
mine mă interesează diavolii. Oricum, ar fi drăguţ din partea ta să-mi arăţi si mie. - Bine, dar după aceea 
mi-o dai înapoi. Da?» Am promis că asa voi face. Era o revistă pornografică cu fotografii sugestive. Ce 
trebuia să fac? Am pus revista la loc sub pat pur si simplu că să cîstig timp; i-am spus că e tîrziu, că seara, 
tatăl lui si cu mine o s-o răsfoim si după aceea o vom arunca deoarece, dacă a găsit-o pe stradă era probabil 
plină de microbi. Intre timp, am smuls cîteva pagini pentru că nu puteam să-1 las să vadă anumite 
fotografii. Cînd s-a întors acasă s-a năpustit asupra revistei, s-a instalat liniştit, fără complexe, în salon 
si a început sa o răsfoiască. Cînd a terminat, am aruncat revista la gunoi fără nici un comentariu." In 
legătură cu acest lucru, ea îsi pune o serie de întrebări: „Ce e mai grav? Trebuia să abuzez de încrederea 
fiului meu, să rup revista si să o arunc la gunoi, desi mi-a arătat-o si m-a făcut să-i promit că i-o dau 
înapoi? Sau trebuia să risc să tulbur această minte fragedă lăsîndu-1 să privească nişte fotografii 
traumatizante?" încheie scrisoarea spunînd că soţul ei nu a fost întru totul de acord cu procedeul folosit, 
si nu precizează ce a spus tatăl? 
Nu. 

Acest incident are mai multe aspecte. Cînd copilul a venit cu revista, el o răsfoise deja, din moment 
ce a spus că înăuntru erau diavoli. Cred că aici a pierdut ocazia favorabilă de a-i răspunde: „Ba nu, nu 
sînt deloc diavoli. Sînt nişte lucruri care se numesc pornografii. Ai auzit vorbindu-se de lucruri pornografice? 
Ei bine, o să vorbeşti despre asta cu tata, diseară, fiindcă te interesează mult, fără îndoială, tot ce tine de 
corp si de sex. Tatăl tău îti va explica toate astea. Eu găsesc că revista aceasta nu e frumoasă. Poate fi 
excitantă pentru tine, dar nu frumoasă. Sînt lucruri despre care trebuie să discuţi cu tatăl tău deoarece e 
vorba de sexualitate." Trebuie folosite cuvinte reale. Ea însăşi nu a putut să-i dea un răspuns, nu-i asa? 
Problema rămîne dechisă, deoarece copilul a adus revista ştiind că mama lui stie despre ce e vorba; si 
că, după cum i-a promis ea, va sta de vorbă cu tata despre asta. Se pare că mama a aruncat revista fără 
ca tatăl să poată discuta cu fiul lui despre ea si despre pozele din ea. si acesta ar fi fost un prilej excelent 
pentru tată si fiu să abordeze problema sexualităţii, a filmelor, a tot ce se numeşte „porno". Căci toti copii 
circulă si văd afişele de cinema cu: „Interzis celor sub optsprezece ani"; si tocmai asta îi interesează, 
bineînţeles? De ce este interzis celor sub optsprezece ani. Părinţii trebuie să le explice de ce. Acest copil 
a pus o întrebare indirectă. A pus-o de două ori: mai întîi mamei; apoi a aşteptat ca tatăl să discute problema 
cu el. Dar amîndoi au ratat ocazia. Păcat! 

Cînd vorbim despre sexualitatea copiilor, ne referim deseori la întrebările directe pe care le pun copiii 
mult mai mici. 

Da, dar după cum am văzut, întrebările indirecte încep cam de la trei ani. Eu spun că un copil care 
face exhibiţionism înjur de trei ani, de pildă, pune o întrebare indirectă: „Ce este locul acesta care nu e 
numai pentru pipi?" 

După părerea dumneavoastră, părinţii sînt cei care trebuie să le vorbească copiilor despre aceste lucruri? 
Dar bineînţeles! Să le vorbească, să le explice despre ce este vorba cu această parte a corpului care 
nu e făcută numai pentru a elimina excrementele, ci si pentru senzaţii deosebite de dorinţă, de plăcere. 

si, printre altele, să le vorbească imediat despre această plăcere: despre eventuala masturbaţie. Cînd fac 
exhibiţionism copiii îsi arată sexul, ei pun o întrebare mută despre sex si despre masturbare si manifestă 
îngrijorare în legătură cu pedepsele care ar putea veni, mai ales că au auzit cu siguranţă pe cineva spunîndule 
pe un ton, dacă nu chiar sever, cel puţin hazliu: „O să ti-1 tai." si de ce să nu spună asa, dacă e în 
glumă? Dar în adevăratul sens al cuvîntului, niciodată! Părinţii trebuie să le dea copiilor această siguranţă 
(si în acelaşi timp să-i îndemne să fie pudici), să le facă cunoscută sexualitatea în acelaşi timp cu încrederea 
că pot discuta despre ea cu persoana care, în familie, îi învaţă cum să se poarte în societate, cum să-si 
educe simţul estetic si moral. Tot părinţii trebuie să le spună despre legea interdicţiei incestului, căreia i 
se supun si ei, iar apoi să le insufle simţul de autoapărare în fata adulţilor care ar vrea să-i atragă în cursă. 
Deci, părinţii: mama pentru fete, tatăl pentru băieţi. 

Altfel spus, în cazul acesta tatăl ar fi trebuit să-i vorbească acestui băiat despre revista pornografică? 
Da. Repet, mama ar fi trebuit să-1 trimită pe băiat la tată. A procedat stîngaci refuzînd ocazia de ai 

explica aceste lucruri, ocazie provocată chiar de băiat. In plus, asta nu are nici o legătură cu diavolii, 

nu? Bărbaţi goi împreună cu femei goale nu reprezintă chiar infernul! Dar asta 1-a tulburat pe copil, si 
tocmai de acest lucru trebuia profitat si ajutat să-1 înţeleagă, discutînd cu tatăl lui. 
Deci, e de datoria tatălui să repare lucrurile, adresîndu-se direct băiatului. 

Da si e chiar timpul, copilul avînd de-acum opt ani. Dar, după părerea mea, cînd copiii sînt mici, 
acest lucru ar trebui să se facă firesc, cînd se iveşte prilejul, de către oricare din părinţi. De exemplu, 
cînd copilul apare gol în fata altora i se poate spune: „Dacă vrei să stai cu musafirii, îmbracă-te." Sau, 
dacă pune o întrebare precisă: „îti voi explica imediat. Acum sînt ocupată. Te rog să aduci paharele." 
întotdeauna cînd mama e ocupată copilul o întreabă: „Mamă, vreau să stiu cum se nasc copiii!" Să-i răspundă 
cît mai natural cu putinţă: „Ascultă, toti cei de fată stiu asta, iar tie o să-ti explicăm, eu sau tata, mai 
tîrziu." Dar să nu se facă din asta o dramă sau să i se şoptească pe un ton dezaprobator „lasă, o să-ti spun 
eu mai tîrziu" ca si cum ar fî un lucru foarte urît. Dimpotrivă. Cînd pune o asemenea întrebare, copilul 
doreşte să intre în societate si să fie acceptat. Desigur, aceasta cere si prezentă de spirit. Sper ca această 
carte să-i ajute pe părinţi să aibă si un vocabular adecvat si prezentă de spirit. 
Oricum, în ceea ce-1 priveşte pe băiatul despre care am vorbit, se vor mai ivi ocazii; copilul nefiind 
mulţumit de felul în care a reacţionat mama, tatăl trebuie, de acum înainte, să se ocupe el, profitînd de 
un film sau de afişul unui film. si e păcat, într-adevăr, că tatăl a fost într-un fel „fentat", dacă pot să spun 
asa, în această întîmplare. 

Spuneţi că trebuie să răspundem fără ezitare la întrebările directe sau indirecte ale copiilor, referitoare 
la sexualitate. Dar în multe familii se evită discutarea acestor probleme din motive religioase sau morale: 
sau pentru că pur si simplu părinţii asa au fost crescuţi. 

Deci, din asa- zise motive de educaţie; în realitate, toate acestea sînt exact contrariul educaţiei. In 
orice caz, în zilele noastre, cînd copiii sînt supuşi atîtor informaţii incitante, mai ales în marile oraşe, ei 
sînt în pericol dacă nu sînt preveniţi la timp de părinţi. 

Mulţi adulţi găsesc cu greutate cuvintele potrivite pentru a exprima aceste lucruri. De exemplu, am 
scrisoarea unei franţuzoaice care trăieşte în Spania. Iată ce ne scrie: „Am doi copii de şapte si nouă ani. 
Discută mai mult cu mine decît cu tatăl lor. încerc să le răspund la toate întrebările, căci nu-mi place săi 
mint, dar nu stiu cum să le vorbesc despre problemele sexuale. Ei stiu cum vin copiii pe lume, cum ies 
din burta mamei, dar nu stiu cauza naşterii copiilor. Iar eu nu stiu cum să le explic." 
Cînd o mamă nu stie ce să spună, ea poate să răspundă: „stiti ce, mi-ar fi foarte greu să-ti răspund 
- în cazul acesta, mai exact, fiind vorba de băieţi - pentru că sînt femeie; eu am fost fetită si nu stiu să 
răspund la întrebările băieţilor. Dar întreabă-1 pe tatăl tău, întrebati-1 pe tatăl vostru." Cred că fiind doi 
le va veni mai uşor să pună întrebări decît dacă ar fi singuri. Mama poate vorbi mai întîi cu soţul ei pentru 
ca acesta să fie pregătit să răspundă. In cazul acestor doi copii, cred că ar fi bine ca la masă, într-o zi 
cînd toată familia e împreună, tatăl să le explice ce este bărbatul, că el este iniţiatorul naşterii, că fără 

bărbat o femeie nu poate deveni mamă, să le spună unde se găsesc în corpul omului - ca de altfel în 
corpul tuturor mamiferelor, deoarece fiinţa umană este si ea un mamifer - seminţele de viată masculine 
si feminine; si apoi să adauge că la fiinţele umane, fiinţe ce vorbesc, nu e ca la animale, deoarece în dorinţa 
sexuală nu e vorba de instinct ci de dragoste si de responsabilitate asumată, de responsabilitatea bărbatului 
si a femeii unul fată de celălalt si a amîndurora fată de copil atunci cînd îi vorbesc despre fecunditate. 
Chiar dacă mama nu stie cum să explice toate astea, ea poate oricum să spună: „Ai dreptate să pui 
o asemenea întrebare. Dar vezi, eu nu pot să-ti răspund pentru că nu stiu cum să-ti explic. Mi se pare 
prea greu. Dar sînt cu siguranţă persoane care pot s-o facă." Cînd părinţii se simt într-adevăr incapabili 
să vorbească despre aceste probleme, ei pot să găsească pe cineva în locul lor: o prietenă, de exemplu, 
care a ştiut cum să procedeze cu copiii ei si care ar putea, în prezenta mamei - e mai bine — , să răspundă 
fetitelor; sau un tată, prieten de familie, care a ştiut ce să le răspundă băieţilor lui si care ar accepta să le 
vorbească si altora în prezenta tatălui lor. Neajunsul e că, în general, educaţia e făcută în secret si de persoane 
care au făcut legămînt de celibat precum călugăritele si preoţii. Cunosc cazul unor tineri si al unor adulţi 
care au fost socati că mama si cîteodată tatăl i-au rugat pe preoţii educatori să le vorbească despre aceste 
lucruri în locul lor. încă o dată, cred că revine părinţilor, mamei în cazul fetitelor, tatălui în cazul băieţilor, 
rolul de a face aceasta, ajutaţi de alţii, la nevoie. 

De altminteri, dacă ei nu stiu cum să o facă, există acum în scoli consilii de părinţi unde se poate 
vorbi, cu siguranţă, despre toate acestea, si apoi, s-au scris foarte multe cărţi bune pe această temă. Mama 
care ne scrie ar putea să ceară într-o librărie asemenea cărţi si să le răsfoiască, si chiar ar putea pune o 
astfel de carte în camera copiilor: „Uite o carte care explică foarte bine lucrurile astea." 
In orice caz, e periculos pentru copii să nu primeaccscă răspunsuri corecte, simple dar veridice la 
întrebările despre sex, despre concepţie si naştere, deoarece altminteri ar putea primi explicaţii dintre cele 
mai bizare. . . Sînt atîtea mituri care circulă printre copii! Eu nu spun că ele nu vor continua să circule si 
copiii nu vor mai crede în ele, e firesc la vîrsta lor, dar o voce, o carte care spune adevărul e un început. 
De altfel, copiii pun aceste întrebări din ce în ce mai liber, asta e impresia mea. 
Bineînţeles! Din cauza filmelor, a radioului, deoarece vorbesc între ei, iar unii sînt crescuţi în mod 
inteligent fără să li se insufle vreun sentiment de culpabilitate din cauza curiozităţii pe care o au fată de 
viată si sexualitate. In orice caz, pentru ca lucrurile să fie foarte clare, e bine să se răspundă la orice întrebare 
directă sau indirectă în modul cel mai natural si mai simplu cu putinţă. „Nu stiu" sau „Nu pot să-ti răspund 
pentru că mi-e greu să discut despre problemele sexuale" e oricum mai bine decît nimic. Dacă acesta e 
adevărul, el trebuie spus; si în nici un caz: „E un lucru urît" sau „Nu e pentru vîrsta ta. Nu vorbi despre 
asta. Iti interzic." 

E plăcut? 
(Nuditatea) 

Un cuplu de educatori are doi băieţi, unul de patru ani si celălalt de cincisprezece luni. Nu sînt de 
acord cu cele spuse de dumneavoastră referitor la nuditate. Iată ce ne scriu despre acest lucru: „Umblăm 
goi în fata copiilor. Pe de altă parte, ei se joacă si cu corpul lor si cu al nostru." Apasă pe sînii mamei 
facînd „ti-ti" etc, se joacă cu tatăl dar si între ei. . . In sfîrsit, trec peste celelalte amănunte (de altfel foarte 
sugestive pentru această familie care tine ca nimic să nu le fie ascuns copiilor). 
E foarte plăcut, în acest caz. 

Da. Dar îsi pun totuşi cîteva întrebări. Băiatul cel mare stă cîteodată pasiv, ca într-o stare de prostraţie, 

în fata oricărei activităţi noi. Cum l-ar putea ajuta? Dar mai întîi, există o legătură între toate aceste lucruri? 

Cred că da. Părinţii nu stiu că atunci cînd un copil vede corpul unui adult, el se complace în această 
imagine, se oglindeşte în ea, are iluzia că e si el la fel. Atunci cînd se joacă cu corpul adultului, o face 
pentru plăcerea lui, si dacă această plăcere, sexuală pentru copil, îi place si adultului, el nu mai stie cine 
e adultul si cine e copilul. Acesta e aspectul important al nudităţii si al acestor plăceri voyeuriste si tactile 
împărtăşite. Nu nuditatea în sine e şocantă, ci faptul că ea poate „derealiza" copilul fată de propriul lui 
corp. In plus, aceste jocuri excitante pentru copil sînt periculoase surescitîndu-i prea devreme genitalitatea. 
Ati mai spus deja că un copil se simte oarecum în inferioritate în fata corpului adultului. 
Desigur! si pentru a face o altă comparaţie, este ca atunci cînd un copil are o jucărie mai mare decît 
el - din păcate, pot fi văzute în vitrine asemenea orori, pinguini, ursi enormi etc; există copii, si asta 
destul de frecvent, care sînt „derealizati" fată de ei însisi deoarece se cred acel urs. Imaginarul copilului 
depăşeşte cîteodată realitatea, iar atunci cînd îi oferim ceva care corespunde dorinţei sale de a fi un animal 
mare sau o păpuşă mare, dacă sentimente de dragoste-plăcere îl leagă prea mult, în realitate, de acest 
animal jucărie sau de această creatură pe care o antropomorfizează (si căreia îi dă viată, senzaţii, sentimente 
umane), atunci copilul devine străin în perceperea propriului său corp. 

Acestui copil, care pare cîteodată a fi într-o stare de prostraţie, i-ar plăcea să aibă, încă de pe acum, 
sexul tatălui lui. si, din moment ce are posibilitatea să-1 atingă, poate să creadă că atingînd sexul tatălui 
lui îl atinge de fapt pe al său. Atingînd sînii mamei, îsi atinge propriii sîni, imaginari. Face „ti-ti" ca atunci 
cînd îsi atinge jucăriile care fac un zgomot de claxon. Oricum, e curios. Acest copil „derealizează" corpul 
părinţilor săi. 

Incepînd de la pubertate, nuditatea părinţilor nu mai are nici o importantă, si totuşi, deseori în această 
perioadă, părinţii nu-i mai permit copilului să-i vadă goi. Dimpotrivă, atunci cînd e mic e periculos, din 
cauza acestui imaginar care ia locul eului. Iată de ce copilul este din cînd în cînd uluit, imobil, absent: 
nu mai stie cine e, dacă e mare sau mic, dacă e el sau ceilalţi. Există, în senzaţiile vizuale si tactile ale 
corpului său una sau două părţi care nu mai sînt ale lui. Tocmai pentru că este inteligent, manifestă această 

stupiditate aparentă si trebuie să facă fată unei veritabile probleme de identitate. In acest sens le 

spun 

părinţilor: „Atenţie!" 

Nu stiu dacă aceşti părinţi vor reveni asupra convingerii lor, dar întrebarea pe care vreau să v-o pun 
e următoarea: se poate face cale înoarsă? Părinţii îsi pot schimba complet atitudinea fată de aceşti copii, 
unul de patru ani si celălalt de cincisprezece luni care, de la naştere, îi văd goi? 
Ar fi foarte simplu, dacă aceasta nu i-ar amuza pe părinţi! Dar am impresia că le place să fie pipăiţi, 
în joacă, de copiii lor. Iată ce e supărător. Se pare că părinţii practică, ca jocuri erotice, jocuri de copii 
de doi ani, desi ei sînt fată de aceştia nişte uriaşi. E amuzant, dacă vreţi, pentru ei, dar e foarte neliniş- 
titor pentru copii. 

Dar această atitudine poate fi explicată si teoretic, prin reîntoarcerea la natură etc. 

De ce nu? Dar din moment ce ei văd că atitudinea lor a creat probleme, eu le explic în ce constau 

ele. 

Credeţi că poate interveni o schimbare? 

Desigur. Ei pot să spună: „Ascultă! Acum esti prea mare. Joacă-te singur cu corpul tău. Joacă-te cu 
copiii de vîrsta ta, deoarece tu crezi că esti încă bebeluş. Cînd vei fi mare, vei fi bărbat; nu vei avea sîni 
ca mama ta. Va trebui să-ti alegi o soţie printre femeile care acum sînt de-o vîrstâ cu tine". Da, se poate 
vorbi si despre asta. si trebuie vorbit, deoarece acest copil este atins, din cînd în cînd, de un fel de 
contaminare corporală cu tatăl lui. Nu stie nici cine, nici ce este. 

Pentru a rămîne la această temă a nudităţii, iată scrisoarea unui tată: „Am o fetită de sase ani care 

pare foarte atrasă de băieţi. Acest lucru 1-a remarcat si învăţătoarea, la scoală. Curiozitatea ei mă surprinde 

deoarece si eu si soţia mea am crescut-o foarte liber de cînd era mică de tot, iar usa de la baie a rămas 

mereu deschisă si cînd ne făceam toaleta, de exemplu." Tatăl e cu atît mai surprins cu cît fratele acestei 

fetite, care a fost crescut în acelaşi fel este, dimpotrivă, foarte pudic. 

Nu e nimic surprinzător în faptul că fetita este atrasă de băieţi si că fratele ei e pudic: este tocmai 
consecinţa acestei educaţii pe care ei o consideră liberală. Dar nu văd nimic rău în această atracţie a fetitei 
către băieţi. Cred chiar că pentru ea e o modalitate de a se simţi în siguranţă, deoarece văzînd mereu 
corpul gol al părinţilor si pe fratele ei ferindu-se, dintr-o pudoare firească, de privirile celorlalţi membri 
ai familiei, trebuie să-si găsească si ea prieteni de sex complementar; dacă nu, ea va fi în bătaia focului 

- si acesta e cuvîntul potrivit - dorinţei pentru tatăl ei; si singura garanţie pentru ca ea să nu fie incestuoasă, 
este să-si găsească logodnici. Tatăl trebuie să se obişnuiască cu ideea. si-a crescut fiica liber. Fără să-si 
dea seama, a stîrnit o inflaţie senzuală fată de tată si de frate, barată acum de interdicţia incestului. La 
rîndul său, mama, mult prea îngăduitoare, a provocat prin intimităţi infantile o rivalitate feminină. In acest 
caz, fetita vrea toti băieţii numai pentru ea si nu devine activă decît prin acest joc amuzant. E absolut 
normal. 

Răspundem astfel tuturor celor care ne scriu spunînd: „Eu sînt pentru", „Eu sînt împotrivă": dacă 

vă creşteţi fetele ca acest domn, ele vor avea mulţi logodnici si vor fi mai atrase de plăcere decît de muncă 

- cel puţin în prima copilărie, prelungită peste vîrsta normală la care un copil începe să judece. 
Aceasta va fi consecinţa. Iar băiatul va fi pudic în familie si timid în societate, manifesttînd sentimente 
de inferioritate fată de toti băieţii, incapabil să-si asume dorinţele deoarece, pentru el, e prea excitant să- 
si vadă mama dezbrăcată iar rivalitatea sexuală fantasmatică cu tatăl este înspăimîntătoare. Trebuie să se 
apere împotriva dorinţei pentru mama lui, doar pentru ea, dorinţa de a o avea numai pentru el singur. 
Dorinţa băiatului e o dorinţă activă, el îndreptîndu-se spre cea pe care o doreşte. Dar nu se poate îndrepta 
nici spre mama si nici spre sora lui, interdicţia incestului fiind profund ancorată în mintea oamenilor. Cît 
despre fetită, cum rolul ei sexual este de a pîndi activ pe cel care va veni spre ea, devine provocatoare, 
seducătoare cu toti băieţii, pentru că îsi dă foarte bine seama că ar fi periculos pentru ea să-si provoace 
tatăl, si pentru că fratele, din fericire pentru ea, nu se lasă provocat. 

si face toate acestea în mod instinctiv. . . 
Instinctiv, pentru că este sănătoasă. 

Spun asta, deoarece dumneavoastră ati repetat de mai multe ori că, atunci cînd e vorba despre educaţia 
sexuală, se uită, în general, să se vorbească despre interdicţia incestului. 

Singura educaţie sexuală adevărată este interdicţia incestului, si, prin foita lucrurilor, atunci cînd 
interdicţia incestului e însoţită de libertatea de a cunoaşte tot - ceea ce e foarte bine — , copiii se vor 
îndrepta spre cei de sex opus si se vor apăra împotriva atracţiei sexuale fată de părinţi, fraţi si surori. 
Cred că, pentru a educa această fetită, singurul lucru pe care i l-ar putea spune tatăl, în afară de interdicţia 
incestului, ar fî: „Alege-ti logodnici de vîrsta ta". Deoarece singurul pericol ar fi ca ea să-si caute logodnicii 
printre tineri sau printre bărbaţii adulţi si, în acest fel, dezvoltarea ei sexuală sănătoasă să fie deviată. 
Dacă are încredere în tatăl ei, iar acesta îi va vorbi cu seriozitate si castitate, ea îl va asculta si nu va căuta 
să-si aleagă „logodnici" pentru jocuri senzuale, sau aleşi ai inimii, printre tinerii mult mai mari decît ea. 

Nu e o minciună, e o glumă 

(Fantasmele sexuale ale copiilor si realităţile adulţilor) 

Veti deruta fără îndoială cîtiva cititori cu o scrisoare care ridică încă o problemă destul de precisă, 

un caz destul de special, dar care cred că e interesant la modul general, deoarece se vorbeşte deseori despre 

şantajul pe care-1 pot exercita copiii asupra anturajului lor sau despre fantasmele pe care le trăiesc si pe 
care încearcă să le prezinte ca si cum ar fi adevărate. 
Da. Copiii care bat cîmpii, cum se spune. 

Exact. Dar acest lucru nu e lipsit de sens! Vă scrie o mamă cu două fete de şapte si cinci ani si jumătate 

pe care le lasă deseori în grija unei doamne măritate. In general, seara, cînd se întorc acasă, ele cinează 

împreună cu tatăl lor; mama fiind la nişte cursuri. Iată ce scrie: „Recent, după cină, fetitele si-au prevenit 

tatăl că au să-i spună ceva foarte important. Dar se cam codeau: «Dacă-ti spunem, ai să rîzi de noi.» Tatăl 

le-a asigurat că nu o să rîdă de ele si atunci s-au hotărît. A început cea mare: «Ei bine, uite ce-am păţit. 

Soţul doamnei la care mergem mi-a pus cocoselul lui în gură.» După care a amuţit si n-a mai vrut să facă 

alte precizări. In acel moment, cea mică a spus: «Dar să stii că eu i-am dat o palmă.» La care cea mare 

a continuat: «Da, dar să stii că nu 1-a pălmuit intenţionat.»". Avem de-a face cu o situaţie care poate suscita 

într-adevăr multe întrebări într-o familie. Mama ne scrie în continuare: «A două zi dimneată, cînd am 

vrut să vorbesc cu ele despre asta - deoarece soţul meu îmi spusese totul - în mod curios, au fost foarte 

reţinute si nu au vrut să-mi spună nimic. Au zis doar: «Lasă, am si uitat ce s-a întîmplat. si nu cumva 

să-i spui ceva doamnei care are grijă de noi.»". 

înţeleg. Iar acest bărbat este si tatăl unei prietene de-a lor. 

Da. Deoarece totul se petrece într-un sat. Oamenii se cunosc între ei. 

Asta mă face să mă gîndesc la filmul lui Jacques Brel. 

„Riscurile meseriei". 

Exact. Copiii îsi imaginează scene sexuale pe care le povestesc în felul lor. In cazul acesta povestea 
era destinată numai tatălui si era prezentată destul de ciudat: „O să rîzi de noi", cînd au vorbit cu tata, 
apoi cu mama: „Lasă, am si uitat"; apoi „pălmuit neintenţionat". . . Am impresia că sîntem foarte aproape 
de ceea ce numim o fantasmă. Totul se petrece seara, la cină. Copiii îsi spun lucruri deocheate între ei 
ca să fabuleze, ca să se facă remarcaţi mai ales de tată. Cred că mama are perfectă dreptate să nu insiste 
asupra acestei povesti pentru că, dacă într-o zi se va întîmpla ceva serios, copiii să îndrăznească să discute 
cu ea. Asta e important: să nu rîzi de ei, să nu-i cerţi, ci să le spui: „Ei bine, asta e. Dacă 1-a pălmuit, sper 
că a făcut-o intenţionat, deoarece un domn nu trebuie să se poarte asa cu fetitele". 
Vă întrerup deoarece mama pune unele întrebări precise: „Trebuie sau nu să discute din nou ele?" 
Răspunsul dumneavoastră este: „Nu, să nu insiste." 
Da, asa este. 

Vă mai întreabă: „Cum s-ar putea, în general, preveni aceste lucruri?" Pentru că, pe de o parte sînt 
fantasmele, iar pe de alta - realitatea. 

Ea ar putea, de exemplu, să le spună de fată cu tatăl: „Intr-o zi i-ati povestit asta tatălui vostru. (Adevărat 
sau neadevărat, nu trebuie să le determine să recunoască că nu a fost adevărat.) Dar, cînd esti mic, inventezi 
o mulţime de lucruri. Dacă vreodată se va întîmpla cu adevărat ceva asemănător cu ce ne-ati povestit, 
nu trebuie să acceptaţi. Domnul acela stie si el acel lucru si deci să-i spuneţi: «Nu trebuie să faceţi asta. 
Un domn nu se joacă asa cu copiii." In felul acesta pot fi preveniţi copiii. 
Dar ei nu pot fi împiedicaţi să spună „neadevăruri", să povestească întîmplări inventate. 

Mama se întreabă de asemenea dacă e într-adevăr vorba de o invenţie. Ea scrie: „E cazul să mergem 

pur si simplu la acest domn si să-i spunem: «Poti să ne explici ce s-a întîmplat?". 

Tinînd cont de conţinutul scrisorii, este mai greu, deoarece e un sat mic. Oamenii sînt în relaţii apropiate, 
se văd des, lucrează împreună si au si alte activităţi în comun. Nu stiu cum ar putea proceda. Va vedea 
ea cum e mai bine: fie ea, fie tatăl va găsi poate prilejul să vorbească cu acest domn între patru ochi. Dar 
dacă e vorba de o fantasmă, există riscul ca apoi fetele să fie prost văzute si ca, începînd din acel moment, 
bărbatul să devină agresiv cu aceşti copii care l-au pus cu adevărat într-o situaţie primejdioasă. 
Pentru cei ce n-au văzut filmul lui Jacques Brel, era vorba acolo de o fetită ce a acuzat un învăţător 
de lucruri foarte asemănătoare, în urma cărora, acesta a ajuns la închisoare. 

Din nefericire, e o situaţie banală. Cred că tatăl a reacţionat foarte bine pentru că nu a rîs de ele si 

le-a pus cîteva întrebări - la care nu au răspuns; cînd le-a întrebat: „Soţia domnului era de fată", ele nici 

măcar n-au ştiut ce să răspundă. Cred că a fost vorba de o fantasmă. 

Pentru că a venit vorba, iată o întrebare despre aceste faimoase fantasme. E un cuvînt la modă. Ce 
sînt ele de fapt? Invenţii ale copiilor? 

Sînt fabulaţii ce corespund acelor fantezii sexuale pe care copiii le au foarte des într-o etapă anume 

a dezvoltării lor, etapă în cursul căreia doresc să fie seduşi de un adult. Aceste dorinţe provoacă imagini 

de felul celor povestite de cele două fetite. 

Este o etapă absolut obligatorie în dezvoltarea unui copil? Deoarece, deseori, cînd părinţii surprind 

în plină fantasmă un copil, îi spun: „Astea sînt minciuni. Trebuie să spui adevărul." Ei identifică adesea 

fantasma cu minciuna. 

Nu e o minciună, e o glumă pentru plăcerea de a crede că e adevărat, de a visa cu ochii deschişi fără 
nici un risc... e literatură, ce mai! Dar există acel „de-adevăratelea", cum spun copiii. Cea mai mare parte 
a fantasmelor lor nu sînt făcute pentru părinţi. Poate că, în acest caz, fetitele au căzut pur si simplu în 
cursă vorbindu-i tatălui lor. In seara aceea, cum mama nu era acasă, ele erau micile soţii ale lui tăticu'; 
si si-au spus: „O să-i povestim lui tăticu' ceva foarte interesant, dacă ar vrea cîteodată să facă asta cu noi. 
Ar fi nemaipomenit!" De ce? Pentru că reprezentarea sexului în gură are pentru copii rezonante, articulaţii 
imaginare, inconştiente, cu suptul. Pentru copil, care confundă sînii cu penisul, acestea sînt lucruri destul 
de apropiate. De altfel, ele sînt deseori confundate nu numai în imaginaţia copiilor, ci si în visele adulţilor. 
Inconştientul nu face o mare deosebire între ele. Pentru aceste fetite se pare că nici nu a fost ceva erotic, 
dacă ar fi să judecăm după modul în care au povestit tatălui. Prin urmare, nu cred că e bine să se facă 
din asta o dramă. E o întîmplare oarecare pe care copiii o uită imediat ce-o spun. O poveste copilărească 
de „sexualitate-fîctiune". 

Am vorbit despre fantasme, dar nu trebuie să uităm realitatea. Mulţi părinţi sînt îngrijoraţi. Există 
copii care urmează cu destulă uşurinţă pe oricine. Dar sînt si cazuri mai concrete. O întrebare revine constant: 
„Cum să prevenim fetitele în legătură cu eventualele atacuri ale perverşilor, sadicilor, vagabonzilor?" Multe 
familii locuiesc la periferie, în locuri, să spunem, puţin sigure si ar dori să-i avertizeze pe copii. Ce trebuie 
să facă? Să dea explicaţii precise? Cum să acţioneze? 

Sînt foarte mulţi bărbaţi, fără nici o ocupaţie, care suferă din cauza lipsei de relaţii umane. E mult 
mai uşor să abordezi un copil. Sînt oameni de foarte bună calitate care intră în vorbă cu copiii. De aceea 
o punere în gardă e foarte dificilă. Ceea ce se poate spune copiilor este că nu poti deveni prietenul unor 
oameni pe care nu-i cunoşti, si, ceea ce s-a spus mereu: „Nu primi bomboane de la necunoscuţi". Dar 
cel mai bun lucru este să i se recomande, mai curînd, unei fetite să fie întotdeauna însoţită de o prietenă; 
iar unui băietei - pentru că băieţii mici sînt tot atît de expuşi riscului ca si fetitele - să fie întotdeauna 
doi sau trei; să nu circule singuri pe stradă, si dacă li se adresează cineva, să nu fie nepoliticosi cu acea 
persoană, ci să-i spună: „Sînt ocupat. Mă duc acasă unde sînt aşteptat." 

Asta e important: un copil care simte că nu e aşteptat acasă are tendinţa să vorbească cu cineva amabil 
întîlnit pe stradă. Părinţii trebuie să facă în asa fel încît să fie tot timpul cineva acolo unde merge copilul. 
E îngrozitor pentru copii să se întoarcă singuri acasă si să aştepte o oră sau două pînă la întoarcerea părinţilor. 
De aceea e bine ca aceştia să-si facă o prietenă în imobil, portăreasa poate, să aibă relaţii amicale cu vecinii 
la care să poată merge copiii. In acest mod pot fi evitate accidentele, si nu atît prin prevenirea copilului 
căci, oricum, într-o bună zi în care se plictiseşte si stie că si acasă se va plictisi, va intra în vorbă cu cineva, 

ci treptat. 

In plus, copiii trebuie avertizaţi de existenta exhibitionistilor de ocazie, spunîndu-li-se: „Cînd vezi 
asa ceva, fugi. Ei stiu că fac ceva interzis, dar nu sînt periculoşi." E adevărat, contrar părerii părinţilor, 
exhibitionistii nu sînt periculoşi. Copiilor trebuie să li se spună că aceştia sînt nişte nefericiţi. Copilul nare 
decît să nu-i privească, să plece de acolo, asta e tot. 

Mult mai periculoşi sînt perverşii care sînt bine organzati si care spun: „Bună ziua, îl cunosc pe tatăl 
tău, pe mama ta etc." si care revin opt, cincisprezece zile la rînd. si după trei săptămîni - timpul necesar 
pentru a cîstiga încrederea copilului, îi spun: „Te duci acasă? Esti singur? Atunci vino cu mine. E frig. 
Iti ofer o cafea cu lapte." si încep să discute. Asa se întîmplă de obicei. E un lucru pregătit din vreme, 
iar părinţii trebuie să vegheze să nu se întîmple asa ceva. Dacă aceştia se bucură de încrederea copilului, 
dacă stiu să-i vorbească, să-1 asculte, să-1 facă să se exprime exact, atunci pot să-i explice foarte bine tot 
ce tine de acest gen de întîlniri si să-i spună cum să se apere de ele, dar fără să facă din asta o dramă. 

Interdicţia si dispreţul 

(Incestul, homosexualitatea, masturbarea) 

Vă propun să vorbim despre incest. Cred că această problemă se pune mai des în familiile numeroase. 
Nu neapărat în familiile numeroase, ci mai curînd în familiile cu doi copii, un băiat si o fată. Pînă 
la cinci, sase ani cel mult, copiii au jocuri sexuale (fraţii între ei, surorile între ele, între fraţi si surori 
cînd sînt foarte mici), jocuri absolut „normale" si sănătoase: pentru ei sînt un prilej de amuzament. Cînd 
sînt de fată, părinţii nu trebuie să-i certe sau să-i pedepsească, ci să discute împreună cu copiii problemele 
sexuale folosind cuvinte exacte: să spună că sexul fetelor e diferit de sexul băieţilor, să le vorbească limpede 
atît unora cît si celorlalţi, cînd sînt împreună, nu în secret si pe tonul cel mai obişnuit, despre diferenţa 
dintre ei, fără să folosească cuvinte ca „pipi" sau „păsărică". Că un copil vorbeşte despre „păsărică" sau 
„cocosel", de acord! Dar cînd e în erecţie, cuvîntul potrivit e „penis". Iar în cazul fetelor, cuvintele potrivite 
sînt „vulvă", „vagin". Băieţilor trebuie să li se spună că vor deveni musculoşi, că li se va schimba vocea, 
că vor avea barbă si mustaţă ca tatăl lor si că vor plăcea fetelor. Iar fetelor să li se spună că vor avea păr 
pe pubis si la subrat, că le vor creste sînii, că în corpul lor se va produce o transformare totală si că în 
jur de doisprezece, treisprezece, paisprezece ani vor avea menstruaţie. Se vor simţi astfel mîndre. si, natural, 
vor plăcea băieţilor. Dacă aceste lucruri nu sînt spuse copiilor începînd de la sase, şapte ani, jocurile sexuale 
riscă să se prelungească si să devină incestuoase, si, după cum am mai spus, în acelaşi timp cu abordarea 
problemelor sexuale trebuie să li se spună despre interdicţia incestului între frate si soră, între tată si fiică, 
între fiu si mamă. Sînt uimită de numărul mare de tineri, frate si soră, care au în zilele noastre relaţii 
sexuale adevărate, care practică între ei nu numai masturbarea, ci si coitul. Relaţii ce au avut, ca să spun 
asa „binecuvîntarea" oarbă a părinţilor. I se spune, de exemplu, unui frate mai mare: „Ia-o neapărat pe 
surioara ta la tine în pat, pentru că în seara asta mergem la cinema. Să nu i se facă frică dacă noi nu sîntem 
acasă". S-ar putea crede că părinţii, pentru a se deculpabiliza, doresc ca fratele si sora să se consoleze 
reciproc în lipsa lor. Aceasta duce deseori la situaţii periculoase sau perverse care împiedică, mai mult 
sau mai puţin, dar fără excepţie, dezvoltarea simbolică a copiilor, adică performantele lor şcolare, situarea 
lor fată de lege precum si adaptarea lor la societate. Se vorbeşte mult despre necesitatea educaţiei sexuale, 
chiar si la scoală, dar ea nu e niciodată însoţită de noţiunea de interdicţie a incestului care este, de 
fapt, esenţială. Chiar dacă copilul nu e la vîrsta la care să înţeleagă, trebuie să i se facă cunoscută această 
interdicţie: „Fraţii si surorile nu se pot căsători între ei. Nu pot să-ti explic de ce, dar asa este". 
Avem aici scrisoarea unei mame disperate, care si-a dat seama că cei doi copii ai ei (fata de paisprezece 
ani si băiatul de cincisprezece ) au relaţii sexuale; scrisoarea e sfîsietoare. stim că sentimentele incestuoase 
pot exista. Dar de aici la adevăratele raporturi sexuale e o mare distantă. Iar mama nu poate să facă nimic 
în fata acestei situaţii. 

Ne scrie că se preface că nu vede nimic. 

Nu înţeleg de ce. Pe de altă parte, nu ne spune dacă în familie există si un tată. Dar aceşti copii care 

sînt nişte „copii teribili", fără să-si dea seama, au pornit-o cu adevărat prost. Vor avea, cu siguranţă, probleme 

în viitor: acum e prea tîrziu. Dar nu trebuie să se prefacă că nu vede nimic, ci dimpotrivă, să le spună 

foarte limpede: „Nu v-am spus, poate, la timp că e periculos să aveţi relaţii sexuale între voi. Nu mai 
sînteti copii. Nu vă mai jucaţi asa." Dar tatăl si mama ar trebui să le vorbească deschis despre interdicţia 
incestului unor copii mult mai mici, în discuţii comune, la masă, de exemplu, si să lase pe fiecare să-si 
spună părerea. 

încă o dată, nu trebuie să ne fie frică de cuvinte. 

Repet, interdicţia incestului este esenţială în educaţia sexuală. Este important, desigur, să fie cunoscută 
de copil complementaritatea sexelor în vederea procreerii; dar dacă nu i se vorbeşte în acelaşi timp despre 
această lege fundamentală a creaţiei valabilă pentru toti oamenii, de la fiinţele cele mai „primitive" pînă 
la cele mai civilizate, care este interdicţia incestului, informaţia si educaţia sexuală nu mai au nici un 
sens. 

si acum o scrisoare în care e vorba despre doi gemeni, un băiat si o fată de patru ani. Sînt foarte 
echilibraţi. Puţin cam prea echilibraţi pentru vîrsta lor. Părinţii îi despart foarte des, la plimbare de exemplu, 
tatăl ducînd băiatul si mama fetita sau invers. Numai băiatul ridică unele probleme. El spune: „Cînd voi 
fi mare, vreau să mă însor cu sora mea", si cînd părinţii îi explică că acest lucru nu e posibil, el pare că 
suferă foarte mult. Acest gen de deturnare a complexului lui Oedip poate fi periculos în viitor? 
Nu! Problema gemenilor nu e aceeaşi cu cea a copiilor singuri la părinţi. Faptul că băiatul acesta 
spune la patru ani: „Mă voi însura cu sora mea" nu prea este plăcut, desigur, dar este frecvent, si e la fel 
de neplăcut dar frecvent ca părinţii să-i răspundă: „Poti să spui asta ca să te distrezi. Dar în realitate nu 
e posibil". Insă mama nu ne spune nici măcar ce părere are sora lui despre asta. Poate că preferinţele sale 
se îndreaptă spre tatăl ei si nu spre fratele ei. si poate, cînd îl aude vorbind asa, se gîndeste în sinea ei: 
„N-ai decît să spui tu asta. Eu tot cu tata o să mă mărit". Are patru ani. Este vîrsta la care copilul fabulează 
despre căsătoria lui cu cine îi place: si cei care-i plac mai întîi sînt părinţii si apropiaţii familiei. E vorba 
despre fantasme izvorîte din tandreţe si construite pe ideea precoce de cuplu preferenţial. Cuvîntul „a 
iubi" are atîtea sensuri! 

Asta pare că-1 face pe băiat să sufere cu adevărat. 

Bineînţeles, ca pe orice copil de patru ani căruia i se spune: „Nu te vei putea căsători cu sora ta (fie 
ea geamănă sau nu) sau cu mama, sau cu mătuşa ta." Pentru că e acelaşi lucru. 
Deci, trebuie să i se răspundă. Să i se explice, de pildă: „Desigur, spui asta pentru că esti mic. Dar 
ai să vezi, cînd vei fi mare o să-ti placă si alte fete. si va fi mult mai nostim ca tu să te însori cu o altă 
fată, iar sora ta să se mărite cu un alt băiat căci, în felul acesta veti avea mult mai mulţi copii pe care săi 
iubiţi. Copiii ei, ai tăi. . . Ea îi va avea cu un alt bărbat, iar tu îi vei avea cu altă femeie. Toti copiii voştri 
vor fi veri si va fi amuzant, formidabil să fiti o familie atît de mare." Cred că în felul acesta trebuie oferite 
copiilor fantasme despre viitor; pentru că, într-adevăr, dacă fratele s-ar căsători cu sora lui, ar avea putini 
oameni în jurul lor. E un adevăr ce li se poate spune: căsătoriile între persoanele aceleiaşi familii nu implică 
multe relaţii sociale. 

Acestea fiind spuse, nu înţeleg foarte bine referirea la complexul lui Oedip. Această fixaţie a copilului 
poate fi periculoasă pentru el? 

Nu! La patru ani e vorba încă de fantasme vagi. Gemenii dezvoltă un complex oedipian diferit de 

cel al copiilor singuri. El, dorind să se însoare cu sora lui, nu mai spune ca ceilalţi copii: „O să mă însor 

cu mama", dar este exact acelaşi lucru. Nu a făcut încă o „fixaţie". (E o legătură care încă nu-1 blochează.) 

Ceea ce trebuie ştiut în mod deosebit în cazul gemenilor este că, fiind împreună dintotdeauna, ei nu 

pot concepe viitorul unul fără celălalt. Dar asta se va schimba o dată cu scoală, cu viata de zi cu zi, cu 

prietenii pe care si-i vor face. In acest fel deci îsi pot ajuta părinţii copiii: înlesnindu-le întîlnirea cu alti 
copii, eventual, dacă cunosc, cu alti gemeni. Vor vedea atunci că toti copiii gemeni au aceleaşi probleme. 
E dificil pentru părinţii cu gemeni să se proiecteze în ei, vreau să spun să gîndească cum gîndesc ei, 
identificîndu-se astfel cu ei; deoarece aceştia nu gîndesc, la patru ani, cum au gîndit poate, la aceeaşi 
vîrstă, o mamă sau un tată fără frate geamăn. 

Pe de altă parte, mama spune că-i duce pe copii separat la plimbare. . . 
... si că aceştia nu par să sufere. 

Nu e de mirare, deoarece cînd copilul spune: „Mă voi însura cu sora mea", sora lui e un fel de 
„subprodus" al mamei. Ba chiar mai mult: pentru el, ea îi reprezintă pe tata si pe mama, asa după cum 

mama reprezintă pe tata-mama. La patru ani, mama nu e foarte distinctă de tată; e o parte din tata-mama; 
iar tata e o parte din mama-tata. Deci, să nu-si mai facă atîtea griji din cauza lui Oedip. Oedip e o structură 
a inconştientului, care se rezolvă la toti copiii; la gemeni puţin diferit fată de ceilalţi, desigur. Dar îsi vor 
găsi si ei drumul, ducînd o viată echilibrată, integrîndu-se în societate. 

Am în fată scrisoarea unei mame ce ridică o problemă serioasă despre care se spun multe prostii. 
„Am un băiat de şapte ani si jumătate, bun, foarte drăguţ, cu un ten de piersică, căruia nu-i place să se 
joace decît cu fetele, să brodeze, să coasă. Cînd vede la televizor un balet nu se poate stăpîni să nu danseze. 
Tatăl lui se înfurie îngrozitor cînd îsi vede fiul comportîndu-se astfel, îi spune că e «homo», îl insultă." 
Mama ne spune că nu e de acord cu reacţia violentă a tatălui. Pînă acum, credea că homosexualitatea 
este mai ales un viciu, dar, scrie ea, „am citit undeva că e posibil ca homosexualitatea să apară în urma 
unei anomalii fiziologice. Oare aspectul fizic al fiului meu este un semnal de alarmă? Ce să spun? Ce să 
fac?" 

Ei bine, mai întîi de toate, mama nu are deloc dreptate. Nu e nimic fiziologic în homosexualitate. 
Ea este o structură psihologică. Iar unii copii sînt conduşi către această structură psihologică chiar de 
mici, printr-o atitudine ostilă a tatălui fată de feminitatea băieţilor - ca si fată de masculinitatea fetelor. 
Feminitate aparentă, de altfel, deoarece acest băiat poate fi foarte viril chiar dacă e graţios, blond, seducător, 
drăguţ îi place frumosul, dansul si se admiră cînd se uită în oglindă, dacă e cu adevărat frumos. Acesta 
este narcisism. Dar de ce tatăl e asa de agresiv cu fiul său? De ce nu-1 iubeşte asa cum este, ajutîndu-1 
să se schimbe? Nu respingîndu-1 îl va ajuta, ci spunîndu-i, pentru a compensa această frumuseţe aparentă 
prin preţuirea pe care o are pentru el: „Nu există numai această aparentă. Esti într- adevăr frumos. Esti 
adorabil. Trebuie însă să devii viril. Mie mi-ar plăcea. . ." Mi se pare că tatăl e prea „emotionabil" fată 
de fiul lui - dacă pot să spun asa, (nu stiu dacă există acest cuvînt). Copilul acesta manifestă deja gusturi 
estetice si poate chiar si o vocaţie de dansator, o sensibilitate deosebită care-i permite să se joace cu fetitele... 
La urma urmei, el nu are nici o soră. Atunci, de ce să nu se joace cu fetele? De altfel, mama ne spune că 
atunci cînd se joacă cu fetele el e întotdeauna soţul, vrea să fie si tatăl si soţul. Dar nu stiu. Nu pot să-i 
spun dacă acest copil este deja angajat într-o structură adevărată care va face din el un homosexual, deoarece 
nu esti homosexual la comandă. 

E foarte dificil să fii homosexual. Există băieţi care vor să fie homosexuali ca să aibă bani de la 
cineva care i-ar dori ca amanţi; dar în realitate ei nu sînt deloc homosexuali. Dacă toate fiinţele umane 
au în copilărie, si mai ales în adolescentă, tendinţe homosexuale, cîteodată chiar dorinţe trecătoare, nu 
oricine este cu adevărat homosexual. Homosexualitatea este o structură psihică si inconştientă; nu e deloc 
ceva voluntar; dorinţa adevărată si plăcerea nu se comandă. Dacă o femeie sau un bărbat este homosexual 
cu adevărat, înseamnă că nu poate să fie altfel. De altminteri, sînt mulţi care încearcă să se „trateze" - e 
tratabil în anumite cazuri prin psihanaliză la cei care suferă din această cauză. Dar, la urma urmei, de ce 
să sufere? Nu stim încă totul despre homosexualitate. 

In orice caz, nu poti ajuta niciodată un copil care pare a deveni homosexual sau care dezvoltă o 
asemenea tendinţă, dispretuindu-1; dimpotrivă, el poate fi ajutat explicîndu-i-se ce este homosexualitatea, 
spunîndu-i-se că un homosexual e nefericit pentru că nu poate avea descendenţi, dorinţa lui sexuală nefiind 

îndreptată spre celălalt sex; îl ajutăm vorbindu-i limpede despre aceste probleme, dezvoltîndu-i în acelaşi 
timp toate calităţile pe care pare să le aibă. 

Cît despre acest băiat, el trebuie îndemnat să studieze serios, de exemplu dansul, nu să fie lăsat să 
danseze în fata ecranului. La şapte, opt ani, aptitudinile si calităţile naturale ale unui copil, fie că par 
masculine sau feminine, trebuie socializate; sublimarea, adică folosirea în scop cultural si artistic a talentului 
si a calităţilor acestui copil în societate, îl pot pune în valoare si îl pot chiar viriliza; să devină dansator, 
dacă asta îi place. Dansul este un exerciţiu extrem de dur si de virilizant pentru cei virili si nu 
homosexualizează niciodată un băiat. Dansatorii nu sînt mai homosexuali decît alţii. Sînt artişti. Asta e 
altceva. Foarte des, de altfel, ei sînt nişte fiinţe caste. Pot părea homosexuali pentru că au relaţii mai ales 
între ei. Dar si alti artişti fac asta. Matematicienii se înconjoară de matematicieni etc. Dansul este o artă 
care acaparează întreaga viată a unei persoane. 

Revenind la tată, e necesar să înţeleagă că trebuie să-si ajute fiul în loc să-1 respingă; altminteri, îl 

va împinge spre o atitudine narcisistă de repliere asupra lui însuşi si spre anumite tendinţe care nu sînt, 

în prezent, precis orientate. 

Dacă vă înţeleg bine, îi răspundeţi acestei mame care vă vorbeşte despre angoasa ei, că tatăl e cel 

care trebuie să rezolve problema. . . 

Da. 

... si acest lucru pare foarte greu de realizat deoarece tatăl se înfurie îngrozitor. Mama precizează 
că, atunci cînd soţul ei vede un bărbat efeminat pe stradă are chef să-i stîlcească mutra. 
E foarte curios că homosexualii îi provoacă dorinţa să se ia la trîntă cu ei. Cred că mama ar putea 
discuta cu soţul ei - deoarece spune că formează un cuplu foarte reuşit, că se înţeleg, se iubesc - si să-i 
explice că homosexualitatea nu e o boală, ci o structură care se dezvoltă la copiii cărora le-a lipsit sentimentul 
de siguranţă si de încredere în tată. Angoasa în fata morţii are la aceştia un caracter mai acut, tocmai 
pentru că homosexualii se îndreaptă spre o viată fără descendenţi care cere din partea lor enorm de multe 
sublimări pentru a nu fi nefericiţi. Poate că tatăl va înţelege că e pe un drum greşit în educarea fiului său 
si că ar trebui să discute foarte serios cu un psihanalist despre propriile sale dificultăţi pricinuite de acele 
atitudini ale copilului său pe care el le consideră deja drept „pederaste". (Trebuie precizat, de altminteri, 
că a fi „pederast" nu e acelaşi lucru cu a fi homosexual. Pe de o parte sînt homosexualii, pe de alta pederastii.) 
Sau să meargă mama la un psihanalist, pentru a- si înţelege mai bine soţul. 

Dar dacă lucrurile rămîn asa, copilul va avea dificultăţi. Acum nu pot să spun nimic altceva decît 
că, în prezent, acest copil nu este educat în asa fel încît să-si dezvolte calităţile si mai ales înclinaţiile pe 
care le are, pentru propria lui plăcere dar si a celorlalţi si poate pentru fericirea lui, aceea de a-si găsi 
calea si de a da un sens vieţii sale. 

O altă întrebare, într-o scrisoare de la o profesoară. Soţul ei este artist. Au doi copii: un băiat de zece 
ani si jumătate si o fată de sase ani. In aparentă, fetita nu-i pune probleme - nu ne vorbeşte despre ea în 
scrisoare — , dar este îngrijorată de fiul ei mai mare. De două luni fie adoarme greu seara, fie se trezeşte 
noaptea si nu mai reuşeşte să adoarmă din nou. si îi e puţin frică de aceste insomnii. Aconsultat un medic 
care i-a prescris nişte somnifere foarte eficace pe care acum copilul le cere mereu. Ne spune că, de altfel, 
băiatul e foarte bun la scoală unde are rezultate excelente, dar nu face nici un sport. Pentru ca descrierea 
să fie completă, ne precizează că soţul ei a făcut de curînd o puternică depresie nervoasă, dar că si-a revenit. 
„Am avut si eu probleme foarte serioase, dar nu am lăsăt să se vadă." Afacut chiar si psihoterapie, încercînd 
să depăşească această stare. Vă întreabă dacă băiatul poate să fie deja preocupat de corpul său si de 
problemele sexuale, desi în exterior, din punct de vedere fizic să zicem, este încă un băietei. O îngrijorează, 
de asemenea dependenta lui fată de medicamente. 

Sînt multe întrebări în această scrisoare. E păcat, desigur, că acum două luni, cînd au apărut insomniile, 
medicul i-a prescris imediat somnifere fără să încerce să vadă ce se petrece în viata imaginară a copilului 
si de ce coşmaruri fugea astfel. Căci un copil care are insomnii, desi mic fiind nu le avea, înseamnă că 

fuge de un coşmar. Poate sînt coşmaruri întîrziate, coşmaruri pe care le au copiii la şapte, opt ani. Tatăl 
a făcut o depresie, iar mama a avut probleme de natură psihologică; copilul a simţit atunci la părinţii lui 
o devitalizare; iar devitalizarea se manifestă la un copil printr-o anumită tulburare a echilibrului vieţii 
inconştiente si poate chiar printr-un sentiment de insecuritate familială. E posibil să-i fi revenit cu această 
ocazie coşmarurile cu moartea părinţilor pe care le-a avut probabil la sase, şapte ani. Personal, sînt foarte 
nemulţumită cînd pediatrii prescriu medicamente imediat ce un copil nu doarme, desi i s-ar putea da foarte 
bine un ceai de tei concentrat, bine îndulcit (tot e ceva); sau să i se lase la îndemînă un măr în cazul în 
care se trezeşte noaptea; sau să i se dea hîrtie, creioane, desene si să i se spună: „Dacă te trezeşti, scrie 
tot ce-ti trece prin cap în momentul acela." De cele mai multe ori, coşmarurile dispar astfel. In acest caz, 
copilul pare puţin drogat, după cum spune mama; acum a ajuns să-si ceară somniferele. Or, acestea nu 
sînt, după cum scrie ea, somnifere uşoare, ci aproape medicamente pentru adulţi. 
Fiindcă îi este frică de insomnii, copilul e mulţumit că asta îl ajută să doarmă. 
Cred că face si el o mică depresie ca replică la depresia tatălui. 
Mama vă vorbeşte si despre problemele sexuale. Vă întreabă. . . 

Dar bineînţeles! Nu înseamnă că dacă nu e puber nu are probleme, că nu-1 interesează propriul lui 
corp si că acest băiat nu se masturbează. E foarte normal. Dar el crede, poate, că este un lucru rău. Poate 
că auzit spunîndu-i-se unui alt copil, nu neapărat lui: „Dacă mai faci asta, o să ti-1 tai", pentru că si acum 

se mai spun asemenea lucruri. E foarte important ca tatăl să vorbească cu el despre masturbare, cu atît 
mai mult cu cît e singurul băiat, nu are un frate mai mare, iar masturbarea e un mijloc de a lupta împotriva 
unei stări depresive. Masturbarea e importantă între patru si şapte ani. Dispare în jur de şapte ani si reapare 
pe la doisprezece, treisprezece ani. Cred însă că, datorită celor întîmplate în familie, băiatul a descoperit, 
pentru a se revitaliza, o masturbare mai veche. Nu e deloc masturbarea de la pubertate. E o masturbare 
ce se întreţine printr-o imaginaţie de copil mic. Ar fi bine, poate, ca băiatul să fie văzut de un psihoterapeut. 
Mă gîndesc la o frază pe care ati spus-o acum cîteva minute, referitoare la faptul că băiatul a auzit 
probabil pe cineva spunînd: „Dacă mai faci asta, o să ti-1 tai." Cred că putem evoca o altă mărturie în 
legătură cu această problemă. Un corespondent vă povesteşte ce i s-a întîmplat băiatului său. Acesta, la 
vîrsta de doi ani, mergea la grădiniţă cu sora lui, cu un an mai mare decît el. După cîteva săptămîni de 
grădiniţă, băiatul a început să sufere de enurezie - făcea pipi în pat cu regularitate. De ce oare? Au făcut 
tot ce le-a stat în putinţă, au încercat totul: au pus un pahar cu apă alături de el, urmînd sfatul dumneavoastră; 
au consultat un psiholog, si timp de sase ani de căutări nu au reuşit nimic. Pentru ca, într-o seară, discutînd 
despre educaţia şcolară cu un prieten, mama si-a amintit de o frază spusă de fiica ei la începutul acelui 
faimos an de grădiniţă. Călugărita care se ocupa de copii le-a spus: „Dacă văd vreun băietei care se joacă 
cu cocoselul, i-1 tai. E un obicei urît. Nu e frumos". „Noi, spune tatăl, am linistit-o pe fetită spunîndu-i 
că oricum ea nu are cocosel si, deci, nu are nici un motiv să se teamă. Dar am uitat că si băiatul auzise 
aceste cuvinte si că, fără îndoială, dimineaţa cînd voia să facă pipi, se gîndea la ele si pînă la urmă făcea 
pipi în pat. Chiar a doua zi după această discuţie, părinţii au clarificat lucrurile cu băiatul". „Totul s-a 
terminat chiar în acea zi. sase ani de probleme pentru noi, dar si sase ani în care băiatul s-a închis în el 
însuşi, sase ani fără deschidere spre ceilalţi. O adevărată catastrofă! Pare atît de neverosimil încît mi sa 
părut util să arăt si altora că asa ceva se poate întîmpla." 

Dar bineînţeles! Mai sînt, din nefericire, mulţi părinţi care-si ameninţă băiatul că o să-i taie cocoselul; 
sau îi ameninţă atît pe băieţi cît si pe fete că, dacă se masturbează, se vor îmbolnăvi grav sau vor deveni 
idioţi; sau îi ameninţă că nu o să-i mai iubească. Asta îi duce la disperare. Cred că scrisoarea aceasta 
răspunde foarte limpede la ceea ce spuneam acum cîteva clipe. Trebuie ca părinţii să deculpabilizeze total 
joaca cu propriul sex atît la băieţi cît si la fete spunîndu-le că asta nu se face în văzul tuturor, din pudoare, 
dar că faptul în sine nu are nici o importantă, că nu priveşte pe nimeni si că nu se pedepseşte în nici un 
fel. 

Romeo si Julieta aveau cincisprezece ani 
(Adolescenţii) 

Iată scrisoarea unei mame nefericite din cauza fiicei ei de cincisprezece ani. Mai are si alti copii: un 
băiat de şaisprezece ani si două fete de zece si doi ani. Mama a descoperit de curînd că fiica ei de 
cincisprezece ani are o idilă cu un băiat de optsprezece ani, iar ea si soţul ei îsi fac multe griji din această 
pricină. Menţionează - fără să dea de altfel nici un alt amănunt - că i-a făcut educaţia sexuală fetei fără 
probleme. Emoţia ei subliniază, cred, reacţia foarte vie din unele familii în fata unei evoluţii care nouă 
ne este, de fapt, familiară. Mama a intrat în panică, îsi face enorm de multe griji. 
A intrat în panică din cauza celui mai normal lucru si care e si cel mai sănătos, judecind după felul 
în care a reacţionat tînăra pînă acum. 

Iată ce ne scrie mama: „Am intrat în panică. A trebuit să reflectez mai multe zile la atitudinea ce 

urma să o am înainte de a-i vorbi soţului meu despre asta" - după ce a descoperit deci că fiica ei primea 

scrisori de la acest băiat de optsprezece ani care îsi face în prezent serviciul militar. „E prea tînăra, continuă 

ea. Această situaţie nu-i poate aduce decît neplăcere, si asa, la scoală notele ei nu sînt prea bune. Asta iam 

răspuns si fiicei mele care mi-a spus că în unele familii se poate vorbi mult mai uşor si fără teamă 

despre aceste lucruri. Mă găseşte demodată. Nu mai stiu ce să fac." Vorbeşte despre epoca noastră imorală 

si vă întreabă dacă e într-adevăr normal un flirt la cincisprezece ani. 

Bineînţeles! si în Romeo si Julieta, Julieta avea exact cincisprezece ani! E adevărat că pentru cei 
doi lucrurile s-au sfîrsit prost. . . dar din alte motive. Această mamă are si un băiat de şaisprezece ani: mă 
miră că nu vorbeşte despre el, căci sper că îsi are si el Julieta lui. E absolut normal. E în ordinea lucrurilor 
ca această fată de cincisprezece ani să aibă un flirt cu un băiat de optsprezece ani. Văd că mama mai 

scrie: „Nu pot, oricum, s-o încui în casă ca să nu iasă duminica." Citind această scrisoare si văzînd-o atît 

de îngrozită te întrebi: „Cum de n-o închide totuşi în casă?" 

„Dacă măcar as fi sigură, continuă ea, că acest flirt nu va avea urmări grave." 

Dar ce vrea să spună prin „urmări grave"? E foarte probabil ca această fată să-1 iubească pe acel 

băiat si să fie ceva serios, de viitor. La urma urmei, de ce nu? Nimeni nu stie la ce vîrstă se hotărăşte 

soarta unui cuplu. Sînt tineri care se cunosc de la vîrsta de cincisprezece ani, se îndrăgostesc unul de altul 

si se căsătoresc în ziua în care băiatul are o situaţie, desi fata e încă tînără. Nu e ceva foarte rar. Eu am 

avut o bunică care s-a măritat la cincisprezece ani si o străbunică care s-a măritat la cincisprezece ani si 

jumătate. Mi se pare foarte normal să iubeşti la cincisprezece ani si poate, pentru toată viata. Nu se stie 

niciodată. Dar e clar că mama e pe o pistă greşită dacă crede că asta e ceva rău. Ce este rău în faptul că 

iubeşti? 

Cred că atunci cînd scrie: „Dacă as fi sigură că nu va avea urmări grave", putem traduce: „Dacă as 
fi sigură că fiica mea nu va face dragoste cu acest băiat" - vreau să spun dragoste fizică - deoarece adaugă: 
„Vedeţi, am aflat de la fiica mea, care nu are multe secrete fată de mine, că mai multe fete de şaisprezece 
ani din clasa ei iau anticoncepţionale." Iar ei îi este teamă, dacă vreţi. . . 

Da, e puţin derutată în fata unei generaţii care este, poate, mult mai înţeleaptă decît generaţia noastră. 
Tinerii învaţă să se cunoască devreme si într-adevăr, deoarece ştiinţa o permite, nu riscă să aibă cu ocazia 
primelor contacte sexuale un copil nedorit pe care l-ar fi crescut pentru că nu erau încă maturizaţi: fata 
pentru a deveni mamă, iar băiatul pentru a deveni tată. 

Dar în sfîrsit, poate că nu asta e „grav", să aibă un copil: de ce o fată tînără să nu aibă un copil, dacă 
băiatul e bun si dacă familia lui e de acord? Nu putem sti. Oricum, nu s-a ajuns încă la asta: sînt doi tineri 
care-si scriu si care se iubesc, si cum fata îsi invita mereu înainte prietenii si prietenele acasă, nu văd de 
ce acum ar proceda altfel numai pentru că, de data asta, e vorba de dragoste. Cred chiar că e puţin mai 
serios. Dar serios nu înseamnă că e grav. Serios înseamnă autentic. 

Mamei pare să-i fie teamă, dacă vreţi, si ca fiica ei să nu aibă un copil si să nu ia anticoncepţionale. 
As spune mai ales că nu poate s-o pregătească în vederea responsabilităţilor ei de femeie. Totuşi, ea 
devine femeie. Trebuie să devină. Intîi de toate fata a spus: „Nu-i adevărat, sînt serioasă", ceea ce vrea 
să însemne: „Nu vreau să risc prea devreme." Apoi, e posibil de asemenea ca ea să iubească un băiat bun 
care, la rîndul lui este (sau crede că este) îndrăgostit cu adevărat de ea. si atunci, de ce să nu-1 invite 
acasă decît să-i împiedice să se întîlnească. De foarte multe ori, numai invitîndu-1 acasă pe băiatul de 
care e îndrăgostit o fată, cei doi tineri îsi dau seama de felul în care au fost educaţi fiecare dintre ei. Aceasta 
poate avea un efect foarte bun asupra relaţiilor, asupra intimităţii dintre ei - dacă băiatul se simte cu adevărat 
bine în familia fetei si dacă aceasta e invitată, la rîndul ei în familia băiatului. In felul acesta se poate 
vedea, printre altele, dacă dragostea lor are un viitor. Nu stiu ce să spun? In sfîrsit, optsprezece ani e 
vîrsta majoratului. De ce nu? 

încă un lucru: fata are cincisprezece ani, de ce are note proaste? Poate că e grăbită să trăiască - să 
trăiască serios, adică să-si asume responsabilităţi în viată, si poate îsi va schimba orientarea - dacă deja 
si-a propus să facă studii îndelungate si dacă acum are în vedere să-si lege viata de cea a unui tînăr - si 
să înceapă să înveţe o meserie pentru a putea lucra peste doi, trei ani. Nu stiu: ar trebui discutat cu ea 
pentru a sti exact ce gîndeste; dar nu văd nimic înspăimîntător în toate astea. 
Dacă mama e atît de îngrijorată, de ce nu merge la centrul medical-pedagogic din oraşul ei unde ar 
putea vorbi, mai întîi singură, cu cineva care s-o ajute? E ceva ce mă surprinde în scrisoarea ei si anume 
faptul că fata îsi lasă jurnalul pe masă si scrisorile de la tînărul ei iubit în sertar. înseamnă că nu vrea să 
se ascundă de mama ei. Dacă asta o aduce pe mamă într-o asemenea stare, poate că ar fi mai bine să le 
ascundă. Nu stiu ce să spun. 

In plus, tatăl îi reproşează soţiei sale că devine complicele fetei. 

Nu stiu ce vrea să spună prin „complice". Complice la ce? Pentru că stie? E de datoria lui să discute 

cu fiica lui. Să iubeşti, este un lucru serios. Acest bărbat a avut si el, cu siguranţă, iubite cînd avea optsprezece 

ani. . . De fapt, părinţii credeau că au încă un copil; deodată îsi dau seama că au în casă o domnişoară si 

par îngroziţi; mie nu mi se pare că e ceva rău în toate astea. Dimpotrivă, mi se pare că e ceva sănătos si 

frumos. 

Iată o scrisoare oarecum asemănătoare cu cea precedentă. E vorba despre o familie din sud cu patru 

copii: un băiat de douăzeci de ani, o fată de şaptesprezece ani si jumătate si încă doi băieţi de doisprezece 
si zece ani. Mama ne scrie în legătură cu fata de şaptesprezece ani si jumătate: „Scrisoarea mea poate fi 
aproape o confesiune. Nu am avut părinţi si am vrut întotdeauna să fiu foarte apropiată de copiii mei. 
Am reuşit să-mi conving fiica că ar fi mai bine, din cauza lipsei de maturitate, să nu aibă raporturi sexuale 
înainte de optsprezece ani." I-a propus, de altfel, să aştepte pînă la acea vîrstă si să consulte apoi un ginecolog 
pentru a rezolva împreună problema. Or, tocmai a aflat că fiica ei a început să ia anticoncepţionale pe 
ascuns. Ii este teamă să nu se „îmbolnăvească" din această cauză - sînt propriile ei cuvinte. Cum să vorbească 
despre asta? Cum să-i spună: „stiu că iei anticoncepţionale", pentru că toate aceste lucruri nu s-au discutat 
de fapt în familie? Mama se simte puţin, dacă vreţi, păcălită; refuză să „înlesnească confesiunea fiice 
sale". Cît despre tată, el nu e la curent. Cum să procedeze? 

Sînt multe confesiuni în această scrisoare, ca si cum mama s-ar simţi vinovată. Cred că asta se datorează 
faptului că ea nu a avut mamă si că a vrut să fie o mamă imaginară. Să fie liniştită! Nu e cazul să facă 
nici confesiuni nici mărturisiri. A fost o mamă foarte bună. Dovada e că această tînără simte că a devenit 
adultă si asta mai devreme decît a crezut mama ei. De altfel, şaptesprezece ani si jumătate. . . mama credea 

că la optsprezece ani nu e nici un pericol să iei anticoncepţionale; de ce ar fi la şaptesprezece ani si jumătate 
sau la şaisprezece ani sau chiar la cincisprezece ani si jumătate? Din moment ce o tînără îsi asumă propriile 
responsabilităţi fără să se simtă vinovată, asta dovedeşte că a avut, o spun încă o dată, o mamă foarte 
bună. Dacă a dorit să aibă relaţii sexuale, ea a făcut foarte bine neriscînd să aibă un copil înainte de a-1 
dori si pînă cînd atît ea cît si băiatul vor avea cu adevărat relaţii sufleteşti si fizice suficient de echilibrate 
încît să poată spune: „Acum le spunem părinţilor că vom avea un copil." 

Toate astea nu au nici o legătură cu tatăl fetei, deoarece, aceasta este deja adultă. S-a hotărît ca majoratul 
să fie la optsprezece ani, dar pentru mulţi copii majoratul moral e la şaisprezece ani. Această fată a devenit 
majoră făcînd ce a făcut. 

Acum, dacă mama vrea să discute cu ea, trebuie să o facă firesc, spunîndu-i: „stiu că ai facut-o. Am 
fost puţin surprinsă, pentru că eu nu am avut mamă etc. Dar tu ai făcut bine", ar fi minunat, iar fata ar 
avea încredere în mama ei. 

Acestea fiind spuse, iată acum o scrisoare deosebită care abordează o problemă generală si pe care 
si-o pun mulţi părinţi cu fete între şaisprezece si optsprezece ani: cea a pilulelor anticoncepţionale. Ce 
puteţi spune în legătură cu aceasta? 

Această mamă i-a spus fiicei sale: „Amînă! La paisprezece, cincisprezece ani nu esti încă matură" 
si a avut dreptate să-i vorbească asa. O mamă poate să discute cu fiica ei: dacă aceasta o ascultă, înseamnă 
că într-adevăr nu e încă matură; dacă face după capul ei, ori e cam aiurită, ori poate că e matură; nu stiu 
ce să spun. In orice caz, e prudent ca mama să-si ducă fiica la un ginecolog de la primul ciclu si să-i 
spună: „Vi-o las în grijă pe fiica mea. Dacă vine într-o zi la dumneavoastră fără mine, să stiti că aveţi 
toată încrederea mea", iar fiicei ei să-i spună: „Dacă e nevoie să consulţi un ginecolog, nu e necesar sămi 
spui. E problema ta de domnişoară". In felul acesta o mamă îsi poate ajuta fiica. Aceasta va fi, poate, 
foarte surprinsă: „Mamă, doar nu crezi că eu! Eu?" Iar mama să-i răspundă: „Bineînţeles! Dar sînt 
prevăzătoare pentru că nu stim cînd se va întîmpla acest lucru: cînd va apare o problemă în legătură cu 
viata ta sexuală, ei bine, doctorii îti stau la dispoziţie. Doar că prefer să aleg eu si să cunosc persoana la 
care vei merge." Deoarece poti avea mai multă încredere într-un doctor decît în altul. Dacă mama îl alege 
pe medicul familiei - nu e obligatoriu să consulte un specialist, cînd nu sînt probleme speciale — , ea 
poate să-i spună în prezenta fetei, cînd aceasta împlineşte paisprezece ani: „Incepînd de acum fiica mea 
e destul de mare ca să vină singură la dumneavoastră si am toată încrederea că o veti ajuta cînd va avea 
probleme feminine. Prefer să discutaţi dumneavoastră cu ea în asemenea situaţii." Nu pentru a face un 
secret din asta, ci pentru ca fata să devină independentă în privinţa vieţii ei sexuale si fără ca mama să 
aibă impresia că se ascunde de ea. In ziua în care acest lucru se va întîmpla, totul e pregătit. Astfel, ea 
si-a îndeplinit cu adevărat rolul de mamă. Ceea ce nu înseamnă că mamele care pot vorbi deschis cu fetele 
lor, nu pot să o facă si în continuare. De ce nu? Dar, de la vîrsta nubilitătii, adică a apariţiei menstruatiei, 
atît mama cît si fiica trebuie să aibă încredere în ginecolog. El păstrează secretul profesional. Dar poate 
ajuta mai bine o pacientă tînără atunci cînd îi cunoaşte mama. 

Reţin deci, încă o dată, din cele ce ati spus, că aceste lucruri trebuie întotdeauna discutate - să nu 
ne fie frică nici de cuvinte nici de adevăr. 

Da, iar părinţii să insufle copiilor lor sentimentul siguranţei în autonomia pe care o au de cucerit în 
toate domeniile. Dar si mamele care au despre maternitate o viziune imaginară trebuie să stie că într-o 
bună zi acest balon de săpun se va sparge. Pentru că o mamă, în realitate, este aceea de care are nevoie 
copilul si nu întotdeauna acea mamă care se consideră a fi. 

Scrisorile de miercuri 
(Adolescenţii) 

O tînără de cincisprezece ani si jumătate vă scrie că are probleme cu somnul, si asta de foarte multă 
vreme deoarece, după spusele părinţilor ei, chiar mică de tot fiind nu avea nevoie de multe ore de somn 
sau, mai curînd, avea nevoie să doarmă mai puţin decît media indicată în cărţile de specialitate. 
E adevărat că sînt oameni cu o asemenea predispoziţie si care rămîn asa toată viata. 
Crescînd si mergînd la scoală a început să aibă dificultăţi cu somnul, fără însă ca acest lucru s-o 
deranjeze prea mult: „Adormeam, scrie ea, înjur de zece, zece si jumătate seara si mă sculam la ora şapte. 
Dar de un an încoace mi se întîmplă foarte des să nu adorm decît în jur de unsprezece si jumătate, 
douăsprezece. Mă culc totuşi la nouă si jumătate. Dimineaţa mă simt obosită. E o oboseală care se 
acumulează si asta mă îngrijorează". întreabă dacă puteţi să-i dati cîteva sfaturi ca să- si rezolve această 
problemă. Mai spune că nu are griji deosebite, dar că deseori se simte crispată din cauza unor lucruri 
banale. Mama a rugat-o să mai adauge că ea însăşi este foarte anxioasă din fire si se teme că aceasta e 
cauza tensiunii în care trăieşte fiica ei. 

Precizarea mamei e importantă, într-adevăr, deoarece, foarte frecvent, angoasa unei persoane alături 
de care trăiesc îi influenţează si pe ceilalţi, mai ales pe copii. Dacă mama suferă din cauza anxietăţii, ar 
putea să consulte un psihoterapeut care s-o ajute. Cît despre fată, după ceea ce ne scrie, mi se pare că 
doarme suficient. Singurul lucru neplăcut este acela că se simte obosită si că, dacă ar putea, ar dormi mai 
mult dimineaţa. Nu stiu ce sfat să-i dau. 

Intîi de toate, ne spune că ziua se simte crispată: or, una din reacţiile fată de această crispare este că 
îti tii respiraţia; si cu cît o tii mai mult, cu atît crisparea se agravează; deci, cînd simte că e crispată, să 
inspire puternic si apoi să dea aerul complet afară din plămîni, de mai multe ori, cu ochii închişi, încercînd 
să se relaxeze. Cred că astfel crisparea îi va dispărea. 

In privinţa somnului, o sfătuiesc să citească o carte de Jeanette Bouton Bons et Mauvais Dormeurs, 
foarte bine scrisă si care-i va permite să se înţeleagă mai bine pe sine, să se destindă, să doarmă - sau 
mai curînd să aibă un somn de calitate. 

Am putea reveni asupra acestei noţiuni de somn de calitate; deoarece uneori ne simţim odihniţi sau 
nu după ce am dormit acelaşi număr de ore. . . 

Exact! Ne simţim obosiţi cînd avem impresia că nu am dormit suficient de profund ca să ajungem 

la un stadiu de relaxare completă, la o vigilentă zero. Cînd ajungem la acest stadiu, însoţiţi si de amintirea 

viselor, ne simţim proaspeţi si bine dispuşi dimineaţa. 

Există oare vreun „truc" care să permită îmbunătăţirea calităţii somnului? 

Desigur! Mai întîi, trebuie ca persoanele sensibile la zgomot să se izoleze pentru a dormi: e posibil 

ca strada spre care dă fereastra de la camera acestei fete să fie zgomotasă. Se mai poate, de asemenea, 

ca în camera ei să pătrundă lumina zilei: or, sînt persoane ale căror pleoape sînt sensibile la lumină. Probabil 

că seara, înainte să adoarmă, nu se detaşează de tot ce o înconjoară, nu se abandonează cu toată încrederea 

unui ritm profund al respiraţiei. In sfîrsit, pot să fie multe lucruri din acestea mărunte. Insă cu siguranţă 

nu va dormi mai bine repetîndu-si obsesiv: „Nu voi dormi! Nu voi dormi!" Dar mai ales, trebuie evitate 

somniferele. 

O altă tînără de optsprezece ani si jumătate este în ultima clasă de liceu: „Am o problemă clasică, 
scrie ea, ce se regăseşte la mulţi tineri: îmi rod unghiile de la vîrsta de cinci, sase ani". Nu cunoaşte originea 
a ceea ce ea consideră a fi un fel de agresivitate îndreptată împotriva ei însăşi si caută în zadar să-si explice 
cauza acestui fapt. Ne mai scrie, printre altele, că e ultima dintr-o familie cu zece copii, sase fete si patru 
băieţi; că e în relaţii foarte bune cu părinţii; că e pe deplin satisfăcută de educaţia pe care a primit-o; că 

în familia ei, unde se simte minunat, nu a existat niciodată nici autoritate nici îngăduinţă excesive. Apoi 
continuă: „De aproximativ patru ani - nu stiu dacă asta se datoreste morţii fratelui meu care avea douăzeci 
si unu de ani - îmi rod unghiile din ce în ce mai mult. si e tot mai rău. De mai multe ori am reuşit, pentru 
foarte scurt timp, să renunţ la acest tic, dar stiu că, atîta timp cît nu voi găsi adevărata cauză a răului, nu 
se va rezolva nimic." Vă întreabă dacă, după părerea dumneavoastră, acest fapt îsi poate avea originea 
în prima copilărie, cum poate fi el analizat si dacă psihanaliza poate fi de folos în asemenea cazuri. îsi 
încheie scrisoarea astfel: „Vă mărturisesc că nu mi-e ruşine că-mi rod unghiile. Nu e lucrul care mă preocupă 
cel mai mult, dar, as vrea totuşi să-mi cunosc propriul adevăr." 

Deoarece acest obicei nu o deranjează prea mult - e mai curînd vorba de preocuparea de a se cunoaşte 
pe sine si care, cred, e esenţială: o preocupare specifică adolescentei, nu trebuie să-si facă griji. Important 
e să manifesti interes fată de alţii. E foarte posibil, de exemplu, ca în clasă cu ea să-si mai roadă unghiile 
si alte fete sau alti băieţi. Ar fi interesant pentru ea să vorbească cu cei ce vor să se corecteze - deoarece 
vine o vîrstă la care, dacă nu ai renunţat definitiv la acest obicei, trebuie să te obişnuieşti cu el. Există 
oameni remarcabili ce îsi rod unghiile toată viata si pe care acest lucru nu-i deranjează în mod deosebit. 
Se acceptă asa cum sînt. Dacă pe ea o supără cu adevărat, înseamnă că a devenit o idee obsedantă; sau 
că fraţii si surorile rîd de ea. (Trebuie să găsească ceva ca să rîdă de ea si atunci rîd de asta.) 
In momentul în care a început să aibă această manie, s-a petrecut ceva cu ea care a împiedicat-o - 
din motive pe care nu le cunosc si pe care ea nu le poate afla reflectînd pur si simplu la acest lucru - să 
se exteriorizeze mai mult si să devină mai motrice. Prin „motrice", vreau să spun: să se joace mai mult, 
puţin mai violent, mai brutal. Poate că s-a reţinut singură? Doar era ultimul copil. Poate că si-a muscat 
zăbala, cum se spune. 

Vrea să stie, mai ales, care e părerea dumneavoastră. 
Dar eu nu pot să stiu ceea ce nici ea nu stie ! 

Ea mai întreabă: „Oare psihanaliza te poate ajuta să-ti găseşti propriul adevăr?" 

Da. . . dacă acesta nu este unicul scop. Nu intri într-o terapie psihanalitică - ce durează destul de 

mult - pentru a-ti afla adevărul din simplă curiozitate fată de tine însuti, ci pentru că esti angoasat, pentru 

că suferi, iar această suferinţă nu reuşeşte să se exprime, să se „ventileze" prin activitate si prin relaţiile 

pe care le stabileşti cu ceilalţi, si asta pentru că esti închis în tine însuti. Această tînără nu pare a fi deloc 

într-o asemenea situaţie. Preocuparea ei pare a fi mai degrabă teoretică. 

E posibil ca marea durere pricinuită de moartea fratelui ei să o fi determinat întrucîtva să se închidă 

în ea însăşi. Dar nici un psihanalist n-ar putea să-i spună motivul pentru care îsi roade unghiile. Psihoterapia 

e un travaliu interior care nu atinge o problemă izolată, ci reface traseul unei vieţi întregi. Psihoterapia 

nu e necesară cînd e vorba numai de o mică problemă superficială care s-ar putea rezolva printr-o activitate 

mai intensă. Treptat, acest obiect va rămîne sau va dispărea fără să mai constituie o problemă pentru ea, 

deoarece va avea încă multe alte lucruri de făcut în viată. 

si acum iată două întrebări din partea unor adolescente ai căror părinţi trăiesc separat de multă vreme. 
Mai întîi scrisoarea fiicei celei mai mari dintr-o familie cu trei fete de optsprezece, paisprezece si doisprezece 
ani; părinţii au divorţat sau s-au despărţit prin bună înţelegere (nu stie exact ce s-a întîmplat). In momentul 
despărţirii, acum sase ani, copiii au rămas împreună cu tatăl si bunicii într-o casă spaţioasă. Sora cea mare 
e îngrijorată din cauza celei mai mici: aceasta nu învaţă bine; pe de altă parte, în privinţa multor lucruri 
e foarte matură si a fost crescută mult mai liber decît celelalte două, care au primit o educaţie serioasă, 
severă chiar, apreciată de corespondenta noastră. Pare puţin îngrijorată de această generaţie absolut diferită 
pe care fetita de doisprezece ani o reprezintă pentru ea. 

Cred că această tînără se ocupă prea mult de sora ei mai mică. La un moment dat spune: „Nu vrea 

să primească ordine de la sora ei mai mare." Sora mai mare ar dori ca ea să înveţe bine etc. Cred că fetita 

de doisprezece ani e destul de responsabilă fată de ea însăşi; cu cît cea mare va încerca mai puţin să o 

înlocuiască pe mama absentă, cu atît cea mică se va dezvolta mai bine. Dacă fetita îi cere sfatul, sora cea 

mare să-i răspundă asa cum se pricepe ea, dar să nu-i facă, în nici un caz, morală. O tînără de optsprezece 
ani care nu a avut aceeaşi copilărie ca aceea a surorii sale mai mici nu-i poate face morală acesteia din 
urmă. Să o trimită la mama ei, deoarece fetita continuă s-o vadă. De altfel, cînd e cu mama, copila nu 

mai are nici o problemă. Problemele sînt doar în casa tatălui si în legătură cu sora mai mare. De ce trebuie 
- după cum scrie ea - ca sora cea mică să vină să doarmă în camera ei, cînd tatăl nu e acasă pe motiv 
că, atunci cînd e acasă, o alintă? Toate astea nu o privesc pe cea mare. Să-i spună: „Ascultă! Seara vreau 
să fiu si eu liniştită. Esti destul de mare. Ai doisprezece ani. Nu mai esti un bebeluş. Destul că faci din 
tata ce vrei." Asta e tot. Să nu creadă că trebuie să joace rolul unei mămici fată de sora ei mai mică. Altfel 
există riscul ca raporturile dintre ele să aibă de suferit mai tîrziu. Dar de fapt ce înseamnă aceste cuvinte: 
„tata o alintă", în legătură cu o fetită de doisprezece ani, scrise de o fată de optsprezece? Dacă sînt cuvintele 
celei mici înseamnă oare că, în lipsa tatălui, ea vrea să fie alintată de sora ei mare? Aceasta din urmă 
trebuie s-o ajute mai curînd pe sora ei să-si facă prietene, să meargă în vizite. Ii este poate greu să fie 
cea mai mică, alături de bunici si de un tată care nu s-a mai recăsătorit, fără o femeie tînără în casă. 
Cea de-a doua scrisoare e puţin mai lungă. E de la o tînără de şaisprezece ani. Are un frate de douăzeci 
de ani. Părinţii ei s-au despărţit cînd ea avea cinci ani. Pînă la zece ani a trăit în străinătate. Apoi au trimiso 
într-un internat în Franţa, ceea ce i-a permis să-si viziteze în fiecare week-end bunicii din partea tatălui, 
în timp ce toată familia mamei rămăsese în străinătate, iar tatăl era si el undeva, departe. De trei ani locuieşte 
împreună cu fratele ei la bunicii din partea tatălui care, precizează ea, sînt destul de severi, puţin demodaţi, 
foarte în vîrstă, dar pînă la urmă foarte tandri chiar dacă, poate, nu o arată. In orice caz, ea a găsit la ei 
un echilibru adevărat, un cămin stabil, si mai stie că bunicii îsi iubesc nepoţii. 
Iată că acum îsi pune două întrebări: prima se referă la mama ei care, scrie ea, e intoxicată si de 
tutun si de alcool si care a fost părăsită de curînd de persoana cu care trăia pînă nu de mult în străinătate; 
vrea să se întoarcă definitiv în Franţa si să ia din nou copiii la ea. Fata înţelege acest lucru; înţelege, de 
asemenea, că atît ea cît si fratele ei ar putea, desigur, să-si ajute mama, dacă s-ar întoarce; dar nu aşteaptă 
această întoarcere cu zîmbetul pe buze, deoarece are impresia că e sfîsiată, că e în bătaia a două puşti: 
„M-am săturat, vă rog să mă credeţi, să fiu victima acestor oameni, a acestor două familii care iarăşi se 
vor sfîsia între ele." Vă întreabă dacă puteţi să-i dati vreun sfat. 

E foarte greu. în orice caz, fratele ei de douăzeci de ani nu mai e un copil care poate fi luat înapoi 
de mama lui! E major. 

Da, dar - si aceasta este de fapt a doua întrebare pe care v-o pune puţin mai departe - fratele ei a 
fost grav bolnav cînd era mic. La opt ani a fost internat într-un spital din Franţa unde a suferit mult din 
cauza absentei mamei. Rezultatul: acum e închis în el însuşi, stîngaci, timid, extrem de sensibil. Ii este 
atît de teamă că nu e iubit încît e prea docil, prea încrezător; oamenii abuzează puţin de el. Tînără continuă: 
„încerc să-1 scutur puţin, dar asta nu face decît să agraveze lucrurile. Ce să fac să fie mai sigur de el, mai 
încrezător în el însuşi?" Pentru ca ceea ce ea numeşte „ghetoul familial" să-1 paralizeze mai puţin? De 
fapt, desi are douăzeci de ani în buletin, are mai putină energie decît ea. 

Vedeţi, în acest caz nu se poate face ceva anume. Ce-ar putea face cel mai bine pentru ea, ar fi să 
crească din punct de vedere social, să-si facă o meserie destul de repede pentru a-si putea cîstiga existenta 
si a putea locui singură - singură sau cu fratele ei, dar rămînînd fiecare independent, si să găsească o 
soluţie pentru ca, la întoarcerea mamei, să poată trăi împreună fără a fi însă prea dependenţi unii de ceilalţi: 
de pildă, să lucreze toti trei, să trăiască în acelaşi loc, dar păstrîndu-si fiecare multă libertate pentru sine. 
Acesta e un lucru foarte important. 

La urma urmei, mama e din nou celibatară, deoarece a fost părăsită si caută acum să se agate de 
copii. E greu pentru ea. 

si bunicii vor suferi din cauza despărţirii de nepoata lor, dar ea poate să meargă să-i vadă oricît de 
des. Cred că vor înţelege cînd le va spune: „E mama mea adevărată. E normal să o ajut si să o iubesc." 

Dar mai ales să nu se lase întoarsă din drumul ei, acela de a continua să crească. Altfel, nici una, nici 
cealaltă nu vor avea nimic de cîstigat. Să se gîndească la faptul că a face cinste părinţilor nu înseamnă 
să fii dependent de ei si să-ti împiedici astfel evoluţia. 

Cît despre fratele ei, dacă suferă că e închis în el însuşi, poate să-i sugereze o psihoterapie. Dacă nu 
suferă, să-1 lase în pace: înseamnă că asa e firea lui. Pe de altă parte, nu ne spune dacă e în relaţii bune 
cu tatăl si dacă i-a scris să se ocupe de fiul lui. 
De fapt, nu vorbeşte deloc despre tatăl ei. . . 

într-adevăr, oare de ce? De ce băiatul nu si-ar căuta tatăl sau nu ar încerca să meargă la el, dacă 

locuieşte într-o tară străină? Iar ea ar putea să-1 ajute reînnodînd legătura cu tatăl, rugîndu-1 să-i dea un 
semn de viată fiului său, să-1 invite la el. Cred că din această cauza suferă băiatul: îi e probabil dor de 
tatăl lui. Iar tatăl ar putea schimba lucrurile. 

Mi-e foarte greu să spun mai mult. In întrebările pe care le puneţi, domnişoară, sînt trei elemente; 
un element afectiv si anume conflictul dintre cele două familii; dar si un element economic important, 
deoarece defineşte realitatea; precum si dinamica inconştientă a unor subiecţi de vîrste diferite. Toate acestea 
fac ca un răspuns să fie foarte greu de dat: căci fiecare ar trebui să-si expună motivele si să fie ajutat să 
aleagă ce îi convine, fără să-i prejudicieze pe ceilalţi. 

Un băiat de şaisprezece ani vă scrie o scrisoare despre dragoste pe care ar fi, poate, mai bine s-o 
rezumaţi dumneavoastră. 

Da. Băiatul acesta, cînd avea paisprezece ani, a cunoscut o fată căreia i-a făcut curte multă vreme. 
Ea asculta; el îi vorbea serios despre dragostea lui pentru ea. si asta pînă în ziua în care ea i-a spus cu 
brutalitate că pînă atunci jucase teatru. A fost rănit de spusele ei. . . Iată ce ne scrie: „Ii făcea plăcere să- 
si bată joc de mine. M-a durut foarte mult. Aveam paisprezece ani cînd am început să-i fac curte. Doi 
ani mai tîrziu ea a stricat totul. De atunci, nu reuşesc să uit, să nu mai fiu stingher în prezenta fetelor de 
vîrsta mea. Cred că am fost întotdeauna stingher dar, de la acest accident, sfiala mea s-a accentuat si mai 
mult. 6 ' 

Asa deci! Băiatul acesta suferă! E într- adevăr foarte urît din partea fetelor să se joace cu inima unui 
băiat. Dar sînt sigură că fata nu a jucat teatru timp de doi ani. Mai întîi a fost foarte măgulită că e iubită: 
dacă îl asculta, înseamnă că asta o flata. Avea motive să-1 asculte, să fie serioasă si să se vadă cu el; era 
fericită. Apoi, probabil că i-a fost frică de ea însăşi; frică să iubească deja. Oricare ar fi fost motivul, 
poate să-si spună că nu e adevărat că ea si-a bătut joc de el timp de doi ani. A făcut o asemenea scenă 
deoarece nu stia cum să se descurce cu propria ei jenă, jena de a fi iubit si de a nu mai iubi. Ea e la vîrsta 
la care iubeşti si apoi te răzgîndesti. Să spunem că s-a amuzat puţin în ultimă zi, făcîndu-1 să sufere. Asa 
se întîmplă: fetelor care nu pot iubi le place să-i facă să sufere pe cei care le iubesc, si băieţii fac cîteodată 
la fel. 

Deci, ceea ce este important acum, tinere, e să devii puternic ca un bărbat, să faci sport, să participi 
la jocuri colective; să frecventezi un club pentru tineri, să înveţi, dacă e posibil, să cînti la un instrument: 
chitară, baterie sau să faci mimă, să spui glume. . . Vei vedea că în acest fel vei regăsi posibilitatea de a 
trăi în grup - poate nu imediat, si pe cea de a iubi si de a fi iubit; dar numai treptat îti vei regăsi încrederea 
în tine. Iar dacă nu vei reuşi, vei putea consulta un psiholog-psihoterapeut. Dar mai sînt încă multe de 
făcut pînă atunci. Nu ai decît şaisprezece ani: e foarte bine că ai fost vaccinat, că ai devenit pozitiv, dacă 
pot să spun asa, fată de boala ce se numeşte dragoste. 

In orice caz, deocamdată e bine să stii că acea fată nu si-a bătut joc de tine, chiar dacă ti-a vorbit 

astfel. Voia să se elibereze de dragostea ta pe care o simţea prea serioasă. . . S-a pierdut cu firea si nu a 

mai ştiut cum să procedeze. Te-a făcut să suferi, e adevărat, dar si ea a fost cu siguranţă impresionată un 

timp de sinceritatea ta. Nu era pentru tine. Hai, fa un efort. . . Curaj ! Mai sînt si alte fete pe lume. 

In corespondenta primită de la tinerii care vă scriu în număr din ce în ce mai mare, trebuie să constatăm 

că sînt multe probleme de suflet: or, noi nu ne ocupăm aici de posta inimii, nu-i asa? 

într-adevăr. Tot ce pot să spun despre asta, este că într-o bună zi trebuie să apară si necazurile din 
dragoste. Am mai spus-o- 

, trebuie să începi o dată, „să devii pozitiv". Dragostea e o boală, o stie toată lumea, dar o boală fară de 
care nu se poate trăi. Trebuie deci să te îmbolnăveşti foarte de timpuriu si tot foarte repede să înveţi să 
te vindeci de fiecare dată cînd te-ai molipsit. 

Nu-1 putem găsi pe celălalt în felul acesta. E si asta o fază, desigur, dar important este să munceşti, 
să ai posibilitatea să te realizezi, să te intereseze si ceilalţi, nu numai propria ta suferinţă. Unul contează 
pentru celălalt nu numai pentru că se iubesc, dar si pentru că au ce să-si spună, au lucruri de făcut în 
comun. Asta înseamnă să iubeşti cu adevărat! Nu să te smiorcăi că vrei să-1 vezi pe celălalt, că ti-e dor 
de el; să iubeşti cu adevărat înseamnă să faci din întîlnirile tale un prilej de îmbogăţire spirituală si nu 
doar o ocazie de a te oglindi în ochii celuilalt. 

Să te oglindeşti în celălalt e necesar, desigur, face parte din dragoste, dar dragostea nu înseamnă 

numai asta. Sau dacă e numai asta, din dragoste nu rămîne decît boala si nu partea sănătoasă, renaşterea, 
tresărirea vieţii, descoperirile, pregătirea viitorului. 

Asta este. Pe mine mă interesează mai mult tinerii care vorbesc despre dificultăţile practice ale existentei 
lor. Cu dragostea, se vor descurca, probabil, foarte bine. In orice caz, nu eu sînt cea care-i poate ajuta, 
dacă sînt cu adevărat prea bolnavi; în acest caz e necesară o psihoterapie. 

Noile scrisori de miercuri 

Vă propun să răspundeţi la cîteva scrisori ale unor tineri si tinere, la scrisorile de miercuri. Pentru 

început, iat-o pe cea a unei fetite care vă scrie: „Sînt orfană de tată, iar fratele meu îmi spune mereu că 

sînt slabă. Inventează chiar si cîntecele despre asta. Or, nu e adevărat, sînt doar subţirică si mă necăjesc 

mult cînd îl aud spunînd asa." Pe de altă parte, vă scrie că are şapte ani si trei sferturi si că a putut să 

sară peste ultimul an de grădiniţă pentru că stia să citească de la cinci ani. Acum e în clasa a doua împreună 

cu copii mai mari si mai puternici decît ea. învăţătoarea ei are nouăsprezece ani si e în primul an de 

învătămînt. „O regret mult, scrie fetita, pe învăţătoarea de acum un an pentru că, cel puţin, ea îmi dădea 

cărţi si o dată chiar mi-a împrumutat cartea ei de matematică mai multe zile. Acum nu mai am nici o 

prietenă si asta mă întristează. Aveam o prietenă pe care o iubeam mult, dar a rămas în clasa cu copii 

mai mici si mai puţin puternici si nu o mai văd decît la sport - deoarece aceeaşi profesoară face sportul 

cu toate clasele. Dar de curînd a venit un profesor de gimnastică. Copiii joacă fotbal, baschet. . ." si profesorul 

acesta a certat-o pentru că nu este destul de rapidă. I-a spus: „stii să tricotezi? Ar fi mai bine să-ti iei 

nişte andrele, lînă si să tricotezi!" fetita vă întreabă: „Ce trebuie să fac dacă profesorul o să-mi mai spună 

asa?" 

Mulţumesc mult pentru scrisoare, domnişoară. Trebuie să te liniştesc imediat. Mai întîi, esti foarte 
inteligentă - o stii si tu — , dar această inteligentă trebuie lucrată. Nu numai cu capul si prin studiu: trebuie 
exersată si inteligenta corpului. Poate că profesorul te-a ofensat puţin cînd ti-a spus că nu esti tot atît de 
bună ca ceilalţi si că ar fi mai bine să tricotezi decît să joci fotbal. Dar a spus-o asa, pur si simplu, stii si 
tu cum se spune si a uitat pe loc. Tu te gîndesti mereu, iar el nici nu mai stie că a spus asta. Cînd va veni 
din nou, si dacă vei încerca să-ti exersezi cît mai bine corpul care este tot al tău, va fi cu siguranţă mulţumit, 
si nu uita că îndemînarea corpului ca si îndemînarea manuală sînt o formă de inteligentă tot atît de importantă 
ca si inteligenta şcolară, ca si scrisul. . . De altfel, ai un scris minunat! 

Nu uita că pentru a avea cărţi, există cu siguranţă în oraşul tău o bibliotecă pentru copii. Acolo ti se 

împrumută orice carte doreşti (e suficient să prezinţi o dovadă că locuieşti în oras). 

Cît despre fratele tău care rîde de tine, ce să-ti spun? Dar toti fraţii rîd de surorile lor! E gelos pentru 

că esti subţire si elegantă! Nu asculta ce-ti spune sau ascultă si rîzi. Să nu crezi că din cauza asta esti o 

martiră. Ai mai multe resurse decît crezi. La revedere, domnişoară. 

si acum o scrisoare foarte importantă, scrisă pe hîrtie roşie, din partea micuţului David. 

Are opt ani si e judoka. Mă întreabă ce să facă ca să devină mai puternic, pentru că are un prieten 

care-1 bate. si, după cum cred eu, prietenul lui se bate mai bine decît el. 

Cu siguranţă. 

Deci, mă gîndesc David: Cînd cineva face judo stie să pună piedică. Iar prietenul tău, care e mai 
puternic decît tine, poate că nu e judoka. Dacă este si el, atunci e grav. Dar în cazul acesta cred că poti 
să iei o centură superioară mai repede decît el. Oricum, în scrisul tău văd ceva si anume că nu e drept si 
că e pe o hîrtie roşie. Probabil că esti foarte furios pe el si te simţi intimidat în fata lui. Intîi de toate, 
trebuie să-1 priveşti cu ochii sticloşi, lucind de furie. E primul lucru care o să-1 impresioneze. Apoi, ai 
putea să-1 rogi pe tatăl tău sau pe un frate mai mare sau pe un unchi să-ti arate cum să dai nişte pumni 
formidabili cînd, de fapt, nu esti foarte puternic. Deoarece cu pumnul se loveşte într-un anumit fel! 
Mai ales la judo, cred. 

Nu, la judo nu se loveşte cu pumnul. Dar e vorba de un coleg bătăuş si nu de un judoka, trebuie deci 
să înveţe să lovească cu pumnul în forţă. Fetele nu stiu să lovească asa. In schimb băieţii - eu am avut 
mulţi fraţi si îmi amintesc de asta de cînd eram mică - lovesc cu pumnul în forţă, de abia te ating, dar e 
foarte dureros. Numai bărbaţii stiu să te înveţe cum să loveşti asa. Tu trebuie să-i dai nişte pumni moi, 
ca nişte mingi mari care se năpustesc asupra lui. Iar el. . . bum, bum. . . Trebuie să înveţi asta. Ai, desigur, 
colegi puternici care o să te înveţe. Mai întîi piedicile, apoi loviturile de pumn ale băieţilor. 

Sînteti, într-adevăr inepuizabilă, Franţoise Dolto! In orice caz, cred că micuţul David va fi satisfăcut 
de răspuns. 

si după asta, prietenul lui o să-1 iubească si mai mult. 
Credeţi? 

Sînt sigură. Asa e cînd un coleg îl bate pe un altul. De altfel, si la fete e la fel: cînd un băiat le bate, 
înseamnă că ele îi trezesc interesul. Deci, trebuie să dai un răspuns! In caz contrar, dacă nu răspunzi cuiva. . . 
Eu i-am răspuns lui azi, nu-i asa? si el trebuie să-i răspundă celuilalt. 

Un băiat de doisprezece ani vă scrie: „Am o surioară de opt ani. Mama si tatăl meu au treizeci si 
opt de ani. Iată ce vreau să vă întreb: trebuie să li se permită copiilor să vorbească urît? Deoarece la scoală 
la mine e un profesor care, de fiecare dată cînd ne aude vorbind urît, ne pedepseşte. Ce pot face părinţii 
cînd îsi aud copiii înjurînd? Trebuie să-i pedepsească sau să-i lase în pace (vă citesc scrisoarea în întregime 
deoarece mi se pare fermecătoare) si apoi să le explice că nu e frumos să le vorbeşti urît si dacă se mai 
întîmplă. . ." Vă mai întreabă si dacă trebuie sau nu să li se interzică copiilor să se joace cu pistoale, carabine, 
petarde. . . si ce influentă poate avea acest lucru asupra vieţii lor viitoare. Semnează: „X, un fidel 
ascultător. . ." Nu a mai adăugat formulele de politeţe de la sfîrsit, dar am oarecum impresia că încearcă 
să se informeze pentru ca apoi să poată spune profesorilor si părinţilor: „Doctoriţa Dolto a spus că. . ." 
Da, si e de mirare deoarece nu pare scrisoarea unui copil. 

In legătură cu înjurăturile, o să-i răspund că este o vorbă care spune: „trebuie să-1 iei pe fiecare asa 
cum este." Or, toată lumea stie că acest profesor nu suportă înjurăturile si cînd le aude îi pedepsseste pe 
cei care le spun. si mă întreb dacă nu cumva chiar le place să fie pedepsiţi, din moment ce ei înjură în 
continuare. La urma urmei, sînt mulţi copii pe care îi plictiseşte să stea toată ziua de miercuri acasă si 
care preferă să fie pedepsiţi si să spună: „Proful ăsta e complet cretin că nu ne lasă să înjurăm." Nu stiu. 
Esti la scoală ca să înveţi să vorbeşti. Nu e nevoie să mergi la scoală ca să înveţi să înjuri. Iar acasă, i- 

am sfătuit deja pe părinţii agasaţi de această manie de a vorbi urît, care apare înjur de patru ani, să le 
spună copiilor să meargă să înjure la toaletă. Asa te sfătuiesc si pe tine, tinere, să faci cînd simţi că ai 
gura plină de vorbe urîte. Se întîmplă însă ca, deodată, să-ti scape o înjurătură (ori ai căzut, ori ai alunecat 
pe o coajă de banană, ori ai spart ceva la care ţineai. . .) Asta este, se întîmplă. Ceri scuze celor care teau 
auzit. (In general, cînd îti scapă un cuvînt urît si de fată sînt si alte persoane spui: „Vai, scuzati-mă") 
Dar în ce te priveşte, e cu adevărat necesar să înjuri? Dacă da, trebuie să reflectezi la această problemă 
si să ai mereu la îndemînă o hîrtie. Cînd simţi că vrea să-ti iasă o înjurătură din gură o scrii încercînd să 
nu faci greşeli de ortografie. Sînt multe înjurături. Ar trebui să încerci să faci o listă cu ele. E foarte amuzant 
să stii o mulţime. De altfel, trebuie să le stii, altminteri pari tîmpit. Dar nu trebuie să le spui cu voce tare, 
decît cînd esti împreună cu colegii si esti sigur că nu e nici un adult prin preajmă ca să audă. Deoarece 
eu nu cunosc adulţi care să spună: „Dar vă rog, copii, înjuraţi, e asa de frumos." 
In privinţa pistoalelor, a puştilor etc, copiii au nevoie, cred, să se joace de-a războiul, din moment 
ce adulţilor li se par atît de interesante armele, încît le prezintă la defilare în zilele de sărbătoare, iar lumea 
vine să vadă si să aplaude aceste arme din ce în ce mai periculoase. O puşcă de lemn, un pistol de jucărie 
nu sînt foarte periculoase si-ti permit s-o faci pe durul. Eu nu am o părere precisă despre această problemă. 
Dar sînt unii părinţi care au. Părinţii sînt asa cum sînt si, cînd ti i-ai ales pe ai tăi, trebuie să te obişnuieşti 
cu ei. Cînd vei fi tată, tinere, vei face cum vei dori! Tu trebuie să-mi spui dacă crezi că acei colegi care 
se joacă de-a războiul sînt mai umani, mai civilizaţi decît ceilalţi. Eu nu stiu. Jocurile războinice îi privesc 
pe cei mici; mai tîrziu, devin interesante artele marţiale, cum li se spune - care sînt nişte jocuri supuse 
unor reguli si care cer stăpînire de sine - ca de exemplu judo, karate si celelalte jocuri de exersare a corpului 
si a armelor. Esti deja, după cum o arată scrisul tău, la vîrsta la care ar trebui să te intereseze aceste jocuri 
supuse regulilor si care sînt, de fapt, o artă. 

Iată scrisoarea unei fetite de doisprezece ani; a fost adoptată legal de mătuşa si unchiul ei; stie că 
mama ei adevărată, care nu a abandonat-o niciodată, e sora mamei ei adoptive. Dar nu stie numele tatălui 
si ar vrea să-1 cunoască. Mătuşa nu se opune, dar îi spune că asta ar face-o să sufere prea mult pe mama 
ei. Ar dori un sfat. 

Mama ta are nevoie să-i spui că o iubeşti si că îi esti recunoscătoare că ti-a permis să fii crescută, 

de la vîrsta de cincisprezece zile, de sora si cumnatul ei, să devii fiica lor adoptivă, deoarece ea nu putea 

să te crească singură. Cred că e inutil, cel puţin acum, să-i provoci o suferinţă suplimentară. Poate 

mai 

tîrziu vei reuşi să afli cine este tatăl tău, dar mă întreb dacă e necesar, avînd în vedere că acesta nu s-a 
ocupat de tine. Spui că mama te-a încredinţat surorii ei din motive financiare. A avut curaj, deoarece sînt 
multe mame care, din aceleaşi motive si-ar fi încredinţat copilul spre adoptare unor persoane necunoscute. 
A fost greu să facă ce a făcut si poti să-i fii recunoscătoare pentru că adevărata ta familie e si familia ta 
adoptivă. 

Vă mai întreabă dacă dificultăţile de memorie pot fi ereditare, căci i s-a spus că mama ei adevărată 
are probleme psihice. 

Nu, nu e ereditar. De altfel, scrisoarea ta arată că nu ai nici o problemă psihică, chiar dacă ai dificultăţi 
de memorie. Or, memoria se exersează si tu poti să ti-o exersezi: de exemplu, faci o listă de cuvinte pe 
care le scrii unul sub altul si încerci să le reţii în joacă; le spui cu voce tare si verifici apoi dacă ai sărit 
vreunul. Cînd le stii foarte bine, aştepţi două sau trei zile si reiei lista. Cred că, dacă-ti exersezi memoria, 
vei reuşi foarte bine. Nu trebuie să te descurajezi. 

si acum o scrisoare de la un băiat de şaptesprezece ani care a suferit foarte mult din punct de vedere 
fizic. Pînă la nouă ani trăia vesel si fericit. Apoi, viata lui a devenit un coşmar: a suferit de o boală fizică 
fără să i se cunoască cauza, în urma căreia a suportat numeroase investigaţii foarte dureroase. Pe urmă, 
a trebuit să fie operat. Mai are si acum dificultăţi fizice si mai ales o anumită întîrziere si o fragilitate 
care îl fac să sufere deoarece colegii lui rîd de el (îi spun chiar „domnişoară"). Din punct de vedere şcolar 
nu e decît cu doi ani în urmă - ceea ce e puţin, avînd în vedere cît a suferit — , dar viata la scoală i-a 

devenit insuportabilă. „Nu mai suport să trăiesc decît în familia mea, scrie el, nu în societate." Vă pune 
următoarea întrebare: „Sînt oare un inadaptat sau am rămas traumatizat în urma acestei boli care m-a 
făcut să sufăr atît de mult? Cum să-mi recapăt încrederea în mine?" 

In parte ai si găsit soluţia, deoarece după cum ne spui, scrii povesti, nuvele, poeme: trebuie să continui; 
si dacă îti e într-adevăr imposibil să mai fii împreună cu colegii tăi, poate ai putea obţine aprobarea să 
urmezi cursurile la fără frecventă. Dar atenţie: dacă faci asta, este absolut necesar să vezi si alti băieţi si 
alte fete - în cluburi sau centre pentru tineret. La vîrsta ta poti să faci acest lucru. Părinţii tăi vor fi însă 
de acord? Rămîne de văzut. Dar mai ales, nu-ti pierde curajul. Doi ani de întîrziere nu înseamnă nimic, 
si spune-ti că cineva care a suferit cum ai suferit tu si care a găsit deja o cale de sublimare (cum spunem 
noi în psihanaliză) prin creaţia literară, nu e pierdut. Esti puţin în urmă, dar cu siguranţă vei creste, te 
vei dezvolta. Cu atît mai rău pentru cei cărora nu le place că nu esti ca ei, la vîrsta lor. In orice caz, pot 
să-ti spun că nu esti cu nimic anormal. Momentan, esti neadaptat la viata băieţilor de vîrsta ta, din cauza 
acestui traumatism prelungit. Dacă locuieşti aproape de un oras unde se dau consultaţii medicale si 
pedagogice, poti să mergi foarte bine acolo. Chiar dacă e un centru pentru copiii pînă la cincisprezece 
ani, sînt sigură că vei găsi pe cineva cu care să vorbeşti si care să-ti indice un alt centru în care să fii 
primit ca tînăr adult sau ca adolescent întîrziat, desi ai şaptesprezece ani. Esti la vîrsta unei cotituri la 
care un anumit gen de consultaţii se termină pentru a lăsa locul altora, ce încep de la şaisprezece ani. Dar 
nu-ti pierde curajul. Nu ai motive. 

Psihoterapia, psihiatria, reeducarea, psihanaliza 1 

O învăţătoare vă pune o întrebare care mi se pare foarte interesantă: „Uneori îi sfătuiţi pe părinţi să 
caute în regiunea în care locuiesc un centru de psihoterapie. . . Ar fi bine să explicaţi diferenţa dintre 
psihoterapeuti, psihanalişti, psihiatri si reeducatori, dînd poate si cîteva exemple, astfel încît cei interesaţi 
să stie la cine să apeleze cînd au nevoie. Dacă, de pildă, te adresezi unui psihanalist nu stii prea bine cu 
cine ai de-a face, ce se va petrece în cabinetul lui. . ." 
Să încercăm. 

Cînd nu te simţi bine consulţi un medic. Iti examinează corpul si, dacă nu e vorba de o boală vizibilă, 
acesta îsi îndreaptă cercetările spre viata de familie, sentimentală sau spre cea profesională. Asta dacă 
are timp; dacă nu, va prescrie un medicament care va ameliora tulburările de care se plînge bolnavul, 
tulburări ce nu au o cauză vizibilă. Dacă medicul observă că bolnavul raţionează deformat, prezintă o 
încetineală în gîndire, o fugă de idei, fabulează, este excitat sau deprimat, se învinovăţeşte de fapte imaginare, 
dacă spune că ar fi mai bine să moară sau face din unul dintre apropiaţii lui un obiect de delir; si dacă 

doctorul crede că bolnavul nu este responsabil pentru actele sale ce i-ar pune viata în pericol sau că riscă 
să comită - din cauza surescitării, a convingerii că este persecutat - un act agresiv, periculos pentru o 
altă persoană, atunci să-1 sfătuiască pe pacient sau pe familia acestuia - în cazul în care bolnavul e incapabil 
să înţeleagă că e victima unei crize - să consulte un psihiatru. 

Psihiatrul are experienţa necesară care-i permite să aprecieze gravitatea patologiei mentale. El 
examinează starea neurologică a bolnavului. Ii prescrie, dacă consideră că e suficient, medicamente chimice 
eficace pentru a-i ameliora tulburările. El hotărăşte dacă bolnavul poate, fără nici un risc pentru el sau 
pentru alţii, să rămînă în familie sau dacă e mai prudent să fie internat, sub supraveghere. In acest ultim 
caz, el indică spitalul sau clinica psihiatrică potrivită. Acolo el poate fi pus sub observaţie, în repaus, 

alături de ceilalţi bolnavi si de personalul medical; sau, dacă e necesar, se recurge la izolare, la somnoterapie 
etc. 

Psihiatrul poate recomanda cîteodată, în afară de medicamente, si o psihoterapie pe care fie o conduce 
el însuşi fie altcineva. Astfel, ajutat concomitent de starea de odihnă, de ruperea de mediul lui obişnuit, 
de încetarea unei activităţi extenuante precum si de chimioterapie, bolnavul poate restabili contactele, 
poate intra în relaţie cu psihiatrul; psihoterapia îl ajută să-si privească starea cu un ochi critic si să-si 
regăsească echilibrul pierdut. 

Bine, asta în ceea ce-i priveşte pe psihiatri. Dar psihologii? 

Există psihologi oriunde oamenii trăiesc împreună: la serviciu, la scoală, la spital, în închisori. Psihologii 
dau teste pentru a aprecia aptitudinile celor pe care-i examinează: inteligenta, îndemînarea manuală, 
sensibilitatea, rezistenta la oboseală etc. Există si teste de personalitate, de caracter. Psihologii se ocupă 
mai ales de populaţia sănătoasă. Sînt unii care se ocupă îndeosebi de copii, sănătoşi sau handicapaţi: în 
crese, scoli, grupuri de tineri; alţii se ocupă de orientarea şcolară si profesională; alţii de vîrsta a treia. 
Iar unii sînt specializaţi în psihologia patologică: aceştia lucrează în spitale psihiatrice si dau consultaţii 
de specialitate. 

In ce situaţie părinţii sînt sfătuiţi să consulte un psiholog? 

Atunci cînd e necesară o examinare prin teste utile înţelegerii dificultăţilor pe care le are copilul; 

teste în urma cărora, de exemplu, psihologul va putea da unele sfaturi profesorilor, părinţilor si copilului 

cu probleme. 

Există psihologi care fac psihoterapie? 

Da, cei care au formaţia necesară si care intră uşor în contact cu copiii. 
Asta ne face să ne punem întrebarea: ce este o psihoterapie? 

Reprezintă o serie de discuţii: pacientul vorbeşte, psihoterapeutul ascultă, creează o relaţie de încredere, 
îi permite pacientului să exprime ce nu e în regulă în „stările lui sufleteşti" si în relaţiile lui cu ceilalţi. 
Cînd poti să te destăinui cuiva, cînd esti sigur de discreţia lui, toate acestea ajută. 
Dar sînt psihoterapii care nu reuşesc. . . 

In general asta se întîmplă cînd pacientul, adult sau copil, nu doreşte să-si rezolve problemele sau 

cînd psihologul îi este antipatic - se întîmplă si asta. încrederea, simpatia, discreţia si dorinţa de a depăşi 

dificultăţile sînt necesare. 

Vorbiţi deseori de psihoterapie psihanalitică sau de psihoterapie simplă. Care este diferenţa? 
Diferenţa se datorează formaţiei psihoterapeutului, dacă a fost sau nu el însuşi psihanalizat. Se poate 
face o psihoterapie simplă sau de susţinere cu un medic, un psihiatru, un psiholog care stie să inspire 
încredere, să faciliteze confesiunea, să ajute pacientul să spună ce are pe suflet. Dar nu se poate face o 
psihoterapie psihanalitică decît cu un interlocutor psihanalizat, deprins cu tehnica ascultării inconştientului, 
deprins să asculte ce se petrece cu noi si ce exprimăm fără voia noastră în timp ce vorbim. In aparentă, 
procesul psihoterapiei este acelaşi, dar un psihoterapeut ce a fost psihanalizat permite ca - prin atitudinea 
sa - problemele mai profunde, mai vechi ale pacientului să iasă la suprafaţă si să fie exprimate. 
Ce diferenţă este între o psihoterapie psihanalitică si o adevărată psihanaliză - deoarece si într-un 
caz si în altul cel care o face s-a format printr-o lungă psihanaliză personală? 
Metoda nu e aceeaşi. Mai întîi, o deosebire evidentă: psihoterapia are loc fată în fată; amîndoi, si 
pacientul si psihoterapeutul vorbesc, pacientul în general mai mult decît psihoterapeutul, acesta din urmă 
intervenind pentru a înlesni dialogul, a ajuta pacientul să se exprime, si pentru a le diferenţia puţin mai 

mult, o psihoterapie e de o durată mai mică si mai puţin constrîngătoare decît o psihanaliză, si, mai ales 

scopul ei este strict terapeutic. Nu sînt evocate decît problemele actuale pentru a le înţelege si pentru a 

le putea depăşi: nu se spune tot ce-ti trece prin minte. Psihoterapia vizează mai curînd tulburările conştiente, 

relaţiile cu cei apropiaţi, realitatea actuală si modul în care poti să-i faci fată. Ea operează mai la suprafaţă 

si mai repede. Deseori, e suficientă pentru a-ti regăsi un echilibru durabil, a-ti recăpăta încrederea, a o 
lua de la capăt, a depăşi o perioadă dificilă din care n-ai fi putut iesi singur. 

In psihanaliză, pacientul stă întins pe un divan, nu-1 vede pe psihanalistul care tace. Pacientul spune 
tot ce gîndeste, tot ce simte. Experienţa arată că prin relaţia imaginară dintre psihanalist si cel psihanalizat, 
prin visele pe care acesta din urmă i le povesteşte refăcînd traseul propriei vieţi, el îsi retrăieşte în mod 
inconştient experienţele trecute. Este ca o aventură la capătul căreia esti mai puţin fragil din punct de 
vedere psihic, dacă pot să spun asa. Intr-o psihanaliză se evocă cele mai vechi amintiri, cele care au fost 
complet uitate. Este un fel de retrăire a vieţii întregi - dragoste, ură, neîncredere, încredere etc. - în jurul 
relaţiei imaginare cu psihanalistul. Psihanaliza e deseori greu de suportat, angoasantă, este un proces 
îndelungat unde scopul imediat nu este vindecarea. 
Cînd si la ce vîrstă deci e indicată psihoterapia? 

Nu există o vîrstă la care psihoterapia să nu poată ajuta pe cineva ce doreşte să-si îmbunătăţească 
relaţiile cu el însuşi si cu ceilalţi. 

E necesară la sugar, atunci cînd comunicarea cu mama e întreruptă sau la copilul între cinci si douăzeci 
de luni, atunci cînd nu mai există comunicare între el si cei doi părinţi, mai ales dacă comunicarea nu 
este bună în afara casei si cu ceilalţi membri ai familiei. Acelaşi lucru, începînd de la treizeci de luni, 
cînd copilul se teme de lumea exterioară si de cei de vîrstă lui, în loc să fie atras de ei, el nu se simte în 
siguranţă decît acasă; atunci cînd copilul se plictiseşte sau e instabil, nu stie să se joace. 
E necesară la vîrstă şcolară cînd copilul suferă un esec, cînd nu-i mai place scoală sau cînd nu-i place 
nici un fel de activitate specifică vîrstei sale, cu excepţia celei şcolare. 

începînd de la opt ani, cînd copilul nu-si face prieteni, nu stie să-si ocupe timpul acasă, nu-i place 
să se joace afară, e îmbufnat cu părinţii sau, dimpotrivă, nu poate să trăiască departe de ei. 
La pubertate, cînd tînărul rămîne copilăros, îsi evită colegii, fete si băieţi, nu se simte bine decît cu 
mama si tata. 

In perioada adolescentei cînd nu caută compania altor adolescenţi, nu comunică cu părinţii, e stingher. 
E necesară tînărului adult care, după un start bun ce prevedea un viitor fără probleme, nu-si poate 
acorda viata sentimentală si pe cea sexuală cu acelaşi partener, are sentimentul propriului esec, îi este 
frică de viată. 

Psihoterapia e necesară si atunci cînd adultul suferă din cauza lui însuşi sau din cauza altora, crede 

numai că-i face să sufere pe alţii sau chiar îi face să sufere datorită caracterului său. Pe scurt, cînd conflictele 

inter-relationale dureroase îi tulbură existenta în timp ce, pe de altă parte, ar avea totul pentru a fi fericit. 

E utilă si pentru adultul matur atunci cînd - copiii fiind deja mari - viata personală, sentimentală, 

culturală, sexuală nu mai prezintă atracţie; el nu mai reuşeşte să trăiască fără prezenta copiilor, acum mari, 

nu-si mai suporă soţul, soţia si nu mai găseşte nici o compensaţie în relaţiile sociale. 

E necesară la o vîrstă înaintată cînd, cu toată atenţia concentrată asupra necazurilor bătrînetii, individul 

se închide în el însuşi si nu mai încearcă să frecventeze si alte persoane. Dar si în apropierea morţii care 

angoasează. 

Deci, psihoterapia e indicată de fapt în perturbarea recentă a vieţii relaţionale. 

In concluzie, după părerea dumneavoastră, indicaţiile psihoterapiei sînt foarte numeroase? 

într-adevăr. Dar e regretabil să vezi un copil la doi, trei ani după ce li s-a spus părinţilor că e 

recomandabilă o psihoterapie: între timp el s-a împotmolit în propriile dificultăţi, la început ocazionale, 

care i-au perturbat viata afectivă si socială, atrăgînd după sine efecte secundare, sentimentul eşecului care, 

în funcţie de caz, s-au manifestat printr-o revoltă sau depresie, printr-o întîrziere afectivă importantă sau 

o nevroză care va necesita un tratament îndelungat si numai printr-o psihanaliză. 

si aceasta nu se datorează faptului că, atunci cînd li se vorbeşte despre psihoterapie părinţii, nestiind 

despre ce e vorba, nu au încredere? 

Cu siguranţă. Asta poate si din cauza noastră, a diferiţilor „psi". Nu explicăm suficient părinţilor 

sensul acestor dificultăţi prezente în relaţia copilului cu el însuşi, cu părinţii, cu scoală; sensul barajelor 
inconştiente ale căror victimă este; nu explicăm suficient că nici cea mai mare dovadă de bunăvoinţă din 
partea lui, nici o pedagogie specială, nici o atitudine educativă din partea adulţilor nu pot modifica situaţia. 
O situaţie în care, contrar opiniei altora, nu trebuie căutată „greşeala" — , ci mai curînd o înţelegere 
defectuoasă între părinţi si copii. 

Dar mai sînt si eşecuri în psihoterapie si asta îi face pe părinţi să ezite. 

Iată despre ce e vorba. Psihoterapia dă rareori gres si nici pe departe în atît de multe cazuri cum cred 

sau spun unii părinţi neîncrezători. Dar bineînţeles cu o condiţie, să nu se aştepte prea mult. Iar psihoterapia 

să fie urmată de cel îngrijorat de situaţia în care se află, conştient că suferă din cauza ei. 

Mulţi copii prezintă tulburări care-i deranjează pe cei din jurul lor si nu pe ei. Atunci tatăl si mama 

- amîndoi sau unul dintre ei - prin propria lor psihoterapie, pot să-1 ajute pe copil si să-1 pregătească să 

recurgă la ajutorul unei a treia persoane, dacă mai este necesar. 

Pe de altă parte, sînt si copii mari, adolescenţi, conştienţi de suferinţa lor psihologică, sufocaţi de o 
nevroză instalată deja sau în curs de apariţie (cîteodată chiar la elevi foarte buni) fără ca părinţii să-si 
dea seama de suferinţa copiilor; si în ziua în care nevroza se manifestă prin simptome grave, aceşti părinţi 
îsi pierd cumpătul, se simt vinovaţi. . . 

In cazul dificultăţilor de comportament, părinţii sînt deseori porniţi împotriva copilului si, cînd li se 
vorbeşte despre psihoterapie, ar dori un rezultat miraculos în numai cîteva şedinţe. Nu au încredere nici 
în copil nici în cel sau cea care se ocupă de el si pe care copilul e fericit să-1 vadă. . . Ei suferă că o a treia 
persoană se bucură de încrederea copilului lor si - desi fericiţi în cazul unei ameliorări - întrerup cura 
de îndată ce tulburările copilului nu mai constituie un motiv de ruşine pentru ei sau nu-i mai angoasează: 
dar e încă prea devreme. Nu-si ajută copilul să continue. Mai mult chiar: unii părinţi suferă cînd văd rezultatul 
pe care îl sperau, dar fără să-si dea seama că el e însoţit, în mod necesar, de o maturizare a fiului sau a 
fiicei lor, maturizare ce duce la o asumare a propriilor responsabilităţi. Copilul se simte bine, si-a regăsit 
capacitatea de comunicare, îsi exprimă dorinţele personale. Este semnul că s-a vindecat, dar părinţii sînt 
derutaţi si nu mai stiu ce sînt în fata acestui copil eliberat de o dependentă puerilă fată de ei. Aceştia 
devin atunci detractorii psihoterapiei fată de alti părinţi, pe nedrept, deoarece copilul lor a depăşit momentul 
critic. 

Să mai adăugăm că si în cazurile în care părinţii nu trebuie să plătească nimic (Asigurările sociale 
plătesc consultaţiile psihologice ale copiilor) sau poate tocmai din această cauză, părinţii care nu au „ales" 
eventualul terapeut al copilului lor, se consideră privaţi de rolul lor legal si natural, de responsabilităţile 
lor tutelare. Ar dori numai să fie ajutaţi, să primească sfaturi, dar acest lucru care ar fi fost suficient, poate, 
pentru a restabili relaţiile lor cu copilul cînd dificultăţile erau chiar la început, nu mai are acum nici un 
sens. Terapeutul nu trebuie să dea nici un sfat educativ părinţilor. Rolul lui este să permită copilului să 
se înţeleagă pe sine si să utilizeze, în favoarea dezvoltării sale, tensiunile care apar. E necesar deci ca 
părinţii să-si continue rolul educativ si nu să-1 abandoneze asa cum fac cînd copilul lor face psihoterapie. 
Nu există viată de grup, deci nici viată de familie, nici educaţie (ratată sau reuşită) fără tensiuni. O 
psihoterapie îl poate ajuta pe copilul eliberat de angoase să reacţioneze pozitiv la tensiunile apărute în 
familie si în societate. 

Deci, dacă părinţii au încredere în copilul lor si în psihoterapie, dacă îsi susţin copilul în momentele 
de angoasă inevitabilă în acest gen de tratament, dacă ei însisi perseverează în momentele de îndoială, 
vor fi recompensaţi. Cîte scrisori din partea părinţilor ce au văzut rezultatele psihoterapiei nu ne confirmă 
acest lucru! Dar, bineînţeles, nu e vorba nici de magie si nici de „morală". Să te dezvolţi bine nu înseamnă 
întotdeauna că esti o persoană uşor de suportat! 

Psihoterapia nu ar da gres dacă ar fi urmată cu acordul celui care suferă si la timp, îndată ce acesta 

îsi dă seama că ceva nu e în regulă. Asta vreţi să spuneţi, nu-i asa? 

Da, asta este. Eşecurile, dacă sînt, se datorează unei psihoterapii care a început prost fie pentru copil 
fie pentru părinţi. Cîteodată copilul se simte împins, obligat să suporte o psihoterapie pentru care nu e 
motivat, fără să sufere sau fără să sufere încă de tulburările remarcate de anturajul lui. Unii adolescenţi 
îmi scriu: „Am urmat, cînd eram mic, doi sau trei ani de psihoterapie care nu mi-au folosit la nimic. . . 

Nici măcar nu înţelegeam de ce mergeam să desenez la o doamnă - sau la un domn - pentru ca apoi totul 
să ia sfîrsit". E clar că, în asemenea cazuri copilul nu ceruse să facă o psihoterapie. Psihoterapia nu a dat 
gres, ea nu a început de fapt. Copilul, părinţii, terapeutul si-au pierdut timpul. Părinţii (sau Asigurările 
sociale) au cheltui banii degeaba. 

Cîteodată eşecul se datorează părinţilor. Copilul era foarte motivat si nu avea pe nimeni în care să 
aibă încredere. Psihoterapia a început foarte bine dar, ca urmare a lipsei de înţelegere a părinţilor, s-a 
blocat; nu si-au mai însoţit copilul care, locuind foarte departe, nu putea să meargă singur la şedinţele 
de psihoterapie sau l-au culpabilizat că are nevoie si de altcineva în afară de tatăl si mama lui, că nu le 
povesteşte ce se întîmplă acolo etc. Gelozia părinţilor există, din păcate! Din cauza ei psihoterapia dă 
gres, iar copilul cedează, se prăbuşeşte, mult mai împresurat de simptome decît înainte. 
Dar eşecul se poate datora si psihoterapeutului, nu-i asa? 

Rar, foarte rar. Deoarece nu el are rolul principal. El îl asistă pe cel ce vrea să se vindece, îl ajută să 
spună tot ce are pe suflet. Nu, dacă psihoterapeutul e cîteodată părtaş cu ceva la esec, este atunci cînd 
acceptă un copil lipsit de motivaţie sau un copil ai cărui părinţi n-au înţeles despre ce este vorba. Mai 
bine să amîne, să aştepte o solicitare autentică care să nu fie teleghidată de scoală (de frica exmatriculării) 
sau de un „doctor". Psihoterapeutul trebuie să fie la dispoziţie, nimic mai mult. Psihoterapia nu se cumpără, 
nici nu se suportă. Atît părinţii cît si copilul trebuie să colaboreze la ea. 
Cînd pacientul este motivat personal, nu există esec în psihoterapie? 

Nu, în nici un caz pe termen scurt; cîteodată, în timp, tulburările dispar, dar sînt înlocuite de altele, 

mai vechi, sau reapar cele iniţiale. Nu e vorba de un esec. Psihoterapia îsi are si ea limitele ei. Se lucrează 

asupra realităţii actuale si mai ales în viata conştientă. 

In acest caz ar fi mai indicată o psihoterapie psihanalitică? 

Da, pentru că în cursul şedinţelor se evocă acele angoase care au reapărut recent, si poate că ar fi 
chiar necesar să se recurgă la o psihanaliză propriu-zisă. 

In ce caz deci trebuie să se recurgă la psihoterapia psihanalitică, adică condusă de un interlocutor 
psihanalizat? si în ce caz să se recurgă la psihanaliza propriu-zisă? 

In toate cazurile în care, consultat în legătură cu anumite dificultăţi, medicul, psihologul, psihiatrul 
sau un practician psihanalist recomandă acest lucru după ce a studiat cazul; dar mai ales dacă, în urma 
unei psihoterapii urmată serios, timp de cîteva luni, nu s-a produs nici o ameliorare, desi pacientul, părinţii 
si psihoterapeutul au dorit-o cu adevărat. 

V-am mai spus: în psihoterapie se abordează conflictele recente, dificultăţile actuale si conştiente si 
deseori aceasta este suficientă (mai ales dacă mediul educativ e favorabil), dar sînt cazuri în care, în cursul 
psihoterapiei, sub aparentele unor conflicte recente, apare o nevroză structurată de foarte multă vreme. 
Aparenta ameliorare a stării pacientului, văzută din afară, ascundea de fapt simptome foarte grave, datînd 
de la începutul vieţii sexuale sau al relaţiei afective, ignorate de cei din jur si din această cauză suportate 
pînă atunci de pacient. Psihoterapia care 1-a ajutat să iasă dintr-o criză acută declanşată de o situaţie 
ocazională, e deja ceva. Dar în acest caz, ea poate fi insuficientă. Numai o acţiune în profunzime îl poate 
ajuta cu adevărat. 

îmi dau seama că nu am vorbit despre psihanaliza aplicată copiilor. E vorba tot de „a asculta" 
inconştientul, dar cu copiii folosirea cuvîntului nu e singura tehnică. Copilul te poate face să înţelegi si 
prin desen, modelaj, mimică expresivă ceea ce în trecutul lui a produs („deja") un baraj inconştient pe 
care nici tehnica, nici bunăvoinţa nu-1 pot înlătura. 

Bine, acum totul mi se pare limpede. Tulburări recente: psihoterapie, imediat ce e recomandată. 
Tulburări vechi, mai ales într-un mediu el însuşi perturbat sau perturbant în care aceleaşi angoase sînt 
repetate la intervale regulate de pacient: psihoterapie psihanalitică sau psihanaliză. 
Să mai spunem că nu pacientul e cel care decide, nici psihanalistul, ci amîndoi împreună. E necesar 
ca pacientul să aibă motive serioase, să dispună de timp (si de bani), pe scurt, să poată reuni condiţiile 
practice ale unei psihanalize, tinînd cont de asemenea de responsabilităţile la care se angajează: repet, 
psihanaliza e un drum anevoios ce are drept scop asumarea cu luciditate a propriei responsabilităţi umane. 
Nu are un scop imediat terapeutic. Ea necesită o disponibilitate pe care nu o ai mereu, în orice situaţie 
si la orice vîrstă. Psihanaliza nu trebuie în nici un caz confundată cu psihoterapia. Sper că am fost destul 

de explicită. Ea nu are vastele indicaţii ale psihoterapiei. 

Dar care e părerea dumneavoastră despre ceva mult mai simplu, reeducarea? 

Se pune problema recuperării unei funcţii pierdute de care nu îndrăzneşti sau nu mai îndrăzneşti să 

te foloseşti. Nu poti reeduca o funcţie absentă, o funcţie care nu a fost niciodată dobîndită nici educată, 

nici o funcţie pe care nu doreşti să o foloseşti. Din acest motiv numeroase tipuri de reeducare, de limbaj, 

de motricitate, de exemplu, dau gres; deoarece s-a pus carul înaintea boilor. Dacă reeducarea eşuează, 

înseamnă că ar fi trebuit pregătită înainte printr-o psihoterapie. 

Cînd copilul e mic, mama sau tatăl trebuie să fie prezenţi la şedinţele de reeducare pentru a stabili 
sau restabili comunicarea prin limbaj sau prin motricitate cu copilul. Iar aceasta cu ajutorul 
reeducatorului. Părinţii si copilul trebuie să aibă încredere în el, să-1 simpatizeze, iar şedinţele să fie plăcute. 
Cînd e indicată reeducarea? 
La un copil? 

Da. Mulţi părinţi ne scriu despre copiii lor care vorbesc prost, se bîlbîie, sînt neîndemînatici, disgrafici, 
discalculi. Aceştia au nevoie de reeducare? 

Reeducatorii sînt persoane care sînt formate să ajute un copil printr-o tehnică foarte precisă ce vizează 
o dificultate instrumentală si numai instrumentală. De exemplu, în cazul unui copil care nu vorbeşte bine, 
dar se exprimă foarte bine prin gesturi, prin priviri, se joacă bine, e vioi, vrea să comunice dar nu reuşeşte, 
reeducarea poate fi suficientă. Dar, deseori, reeducatorii bine pregătiţi îsi dau seama, după o perioadă de 
timp, că în cazul reeducărilor de vorbire sau psihomotorii, de lectură, scriere, ortografie sau calcul matematic, 
copilul ajunge la un prag pe care nu-1 poate depăşi. In acel moment, ei le recomandă părinţilor să 
consulte un psihanalist, să aibă în vedere o psihoterapie psihanalitică. E păcat că nu a fost făcută înainte 
de reeducare, dar mai bine mai tîrziu decît niciodată. Nu e un motiv să se renunţe la reeducare, asa cum 
se întîmplă în cele mai multe cazuri, mai ales dacă copilului îi place persoana care conduce reeducarea 
si dacă este foarte dornic să iasă din starea de incapacitate instrumentală, să vorbească, să „se mişte", să 
devină îndemînatic, să scrie sau să calculeze corect. Nu ar trebui să se renunţe la reeducare, decît dacă 
copilul nu mai doreşte să continue. O reeducare nu e o psihanaliză; ea poate deveni eficientă fiind ajutată 
de psihanaliză. Iar o psihanaliză la copil nu e o reeducare: este un proces care ajunge la primele emoţii 
retrăindu-le în persoana psihanalistului si regăsind mai ales motivele simbolice ce barează înţelegerea, 
afectivitatea, comunicarea. într-un cuvînt, specificul psihanalizei e total diferit de ceea ce presupun tehnicile 
pedagogice si metodele de învăţare; dar nu sînt contradictorii dacă copilul însuşi doreşte să-si învingă 
dificultatea instrumentală, dacă, în mod conştient, e puternic motivat, dacă s-a creat o bună relaţie cu 
reeducarea si cu metoda folosită. 
Există si eşecuri în reeducare? 

Desigur, trebuie să acceptăm acest lucru după cum se întîlnesc eşecuri parţiale si în cazul psihoterapiei 
si al psihanalizei. Există suferinţe morale, afective sau intelectuale pentru care nu există încă o soluţie. 

Ce trebuie făcut la această vîrstă 
(Norme false) 

Intr-o scrisoare vi se pune o întrebare ca la scoală - de altfel, stiu că asta vă enervează. . . în sfîrsit, 

«enervează» între ghilimele. . . 

Da. 

Este din partea unei mame care vă întreabă foarte amănunţit care sînt deprinderile ce se formează 
în primii ani de viată ai unui copil. Lasă impresia că stă cam mult cu ochii pe copii. 
Da, „cam mult", după cum spuneţi! Pe mine mă şochează întotdeauna aceste mame cu ochii aţintiţi 
asupra copilului lor, asupra „performantelor" sale! si aceste observaţii cotidiene: în ziua cutare „bebe" 
a făcut asta, în ziua cutare „bebe" a făcut astălaltă. Ai zice că e un raport de psihologie experimentală. 
Sînt mame ca aceasta care observă, stau la pîndă, îsi fac griji din nimic. E normal ca un incisiv să apară 
într-o anumită zi sus si nu jos? E normal asa sau invers? Ai zice că această mamă nu face decît să observe 
si să noteze în caietul său! Cîtă energie îi mai rămîne ca să fie si femeie? Nu vorbeşte niciodată de tată, 
nici de celelalte persoane din jurul ei, nici de ea însăşi; de ceea ce simte pentru copilul ei care a plîns 
două ore fără întrerupere, între cinci si şapte din luna cutare pînă la luna cutare. Nu spune o vorbă despre 

mimica lui, despre ce îl face să rîdă sau să plîngă, nici despre caracterul care se schiţează, nici despre 

ce-i place sau nu-i place. Vorbeşte despre greutatea lui, dar nu si despre trăsăturile fetei, despre culoarea 
ochilor sau a părului. . . Dacă seamănă cu tatăl lui sau cu cei din familia lui, cu ea si ai ei, nu stim nimic 
despre caracterul ei sau al celui pe care 1-a ales pentru a fi tatăl copilului său. Nu stim nimic despre modul 
lor de viată, despre cei care o înconjoară pe ea si pe „bebeluşul" ei, despre cei care-1 iubesc si pe care-i 
iubeşte, nici dacă îl tine în braţe, îl leagănă, îl plimbă, îi vorbeşte. Nici despre plăcerea pe care o simte 
si nici despre complicitatea dintre ei atunci cînd îi dă biberonul, îl schimbă, îi face baie. Ce le mai rămîne 
din tandreţea, rîsul, bucuria pe care trebuie s-o aibă unul fată de celălalt? Iar cînd tatăl copilului este prezent, 
unde e bucuria lor de părinţi, de a vedea în acest copil care trăieşte pecetea trupească a unei uniuni care 
a chemat la viată un al treilea? Unde sînt speranţele fiecăruia dintre ei întruchipate de acest copil? Copilul 
percepe sau „intuieşte" toate acestea si astea sînt pentru el adevăratele „deprinderi". 
Sînteti cumva supărată, Franşoise Dolto? Asa păreţi! 

Supărată, nu. Dar asta mă întristează. Cînd savanţii psihologi fac asemenea observaţii despre copii 
care nu sînt ai lor, îi tintuiesc sub obiectivul privirii, observîndu-i (si din fericire asta nu se întîmplă în 
fiecare zi, iar copilul nu-i iubeşte ca pe mama sau tata) - asa progresează ştiinţa despre mamiferul uman 
comparat cu alte specii. Dar o mamă! sau un tată! 
E rău pentru copil? 

Da, această punere sub observaţie si apreciere permanente îl fac să devină un lucru. 

Totuşi, nu vreţi să-i spuneţi nimic acestei mame despre deprinderile ce se dobîndesc în primii ani 

de viată? 

Ceea ce vreau să spun, este că un copil, încă de la naştere (si chiar înainte) e o fiinţă sensibilă în 
mod inconştient la ce simte că se petrece în inconştientul celor care trăiesc în preajma lui. 
Asta ce înseamnă? 

înseamnă că fiinţa umană e o fiinţă pentru comunicare si limbaj, sensibilă la tot ce percepe la altul: 
dispoziţie, miros, ritmurile sale motorii, voce, înseamnă că simte dragostea sau indiferenta, locul pe carel 
ocupă, respectul pentru propria-i viată si pentru ceea ce exprimă. Dacă e tratată ca un obiect, ca un tub 
digestiv, ca un aparat motor si nu ca o fiinţă umană care e iubită si care iubeşte, devine - pe măsură ce 
creste - un robot ce funcţionează la comanda stăpînului. Copilul este deja un subiect, el are dorinţe si nu 

numai nevoi. Nu este un „bebe", are un nume care îl leagă de o familie, un prenume ce a fost ales pentru 
el, care e al lui, în jurul căruia se învîrte toată viata lui relaţională cu părinţii, cu cei apropiaţi, părtaşi sau 
nu la bucuriile si necazurile sale; el intuieşte, dacă nu chiar înţelege în mod conştient sensul adevărat al 
relaţiilor dintre el si ceilalţi, mai ales cu mama, cu tata, cu cea care-1 hrăneşte sau cel de care depinde 
viata lui. Toate acestea le înregistrează si-i marchează prin limbaj întreaga lui fiinţă. 
Acestea fiind spuse, ce sînt deprinderile? 

Totul este deprindere, a inimii, a spiritului, a inteligentei, conjugată cu creşterea fizică extrem de 
rapidă pînă la trei ani. Aceasta nu se „vede", nu se poate „testa" în mod direct. Copilul se dezvoltă, pornind 
de la ce are mai bun la naştere. Se adaptează. Tot ce percepe la cei de a căror viată depinde propria sa 
viată încă de la naştere si pînă la sase, opt ani, are legătură cu fiinţa lui care doreşte si se organizează 
mai întîi într-un limbaj mut. Ţipetele, gîngurerile, plînsul, zîmbetul sînt mijloace de exprimare naturale 
care vor deveni, datorită celei care-1 hrăneşte, limbajul prin care se manifestă armonia sau dizarmonia 
lui interioară, întîlnirea cu un altul care-i răspunde, complicitatea sau nu cu acesta. O reţea de comunicare 
subtilă se tese atît în perioada de veghe cît si în cea de somn, în tensiunile provocate de dorinţa lui de 
comunicare, dar si cînd se odihneşte, reţea care-1 informează despre ce e bine sau rău, despre ce e frumos 
sau nu e frumos, despre ce e permis sau ce e interzis. El caută tot ce-i face plăcere si evită ce-i este neplăcut. 
Toate acestea apar la copil în mod inconştient, bineînţeles, ca răspuns la ceea ce satisface, nemulţumeşte 
sau îi lasă indiferenţi pe cei care-1 cresc si de care este legat fără ca ei să-si dea seama. 
Deci, nu e nimic ce poate fi socotit „normal" sau „anormal" în deprinderile copilului mic? 
Nu. Totul se ordonează în funcţie de relaţia lui cu mama sa, de ataşamentul precoce fată de aceasta 
si, prin ea, fată de el si de ceilalţi. E cu adevărat imposibil să descrii nişte norme în care să se încadreze 
deprinderile unui copil si să emiţi o judecată de valoare în funcţie de ce face sau nu face la o anumită 
vîrstă. 

Pot să spun, în schimb, că dezvoltarea unui copil se face de la sine, cît se poate de bine în funcţie 
de natura ce-i e proprie la început de viată, cînd se simte iubit de părinţii care se iubesc si cînd e veselie 
în jur. Pot să spun că un copil se simte în siguranţă atunci cînd cei din jurul lui nu „vor" ce nu „vrea" el, 
ceea ce nu înseamnă că trebuie să i se îndeplinească toate dorinţele sau să i se dea tot ce cere. 
si mai ales referitor la părinţi: tatăl si mama trebuie să continue să trăiască, să facă ce au de făcut, 
ce dă sens vieţii lor. Bineînţeles, au mai putină libertate cînd au de hrănit un copil din trei în trei ore, 
lucru care se simte si la buget. Dar viata părinţilor nu trebuie să fie concentrată în întregime asupra copilului, 
obnubilată de el. Acesta trebuie să poată fi auzit cînd sînt ocupaţi sau au prieteni în vizită, iar cînd pleacă 
undeva îl pot lua cu ei. 

Raporturile sexuale trebuie evitate în prezenta lui, mai ales cînd doarme, căci simte totul în mod 
inconştient, mai mult chiar în timpul somnului; iar excitaţia provocată de plăcere ca si cea provocată de 
furie sau de angoasă îi dau senzaţii prea puternice. Trebuie evitată surescitarea, prin voce si prin mîngîieri, 
bruscarea prin mişcări violente; să nu fie aruncat, în joacă, ca o minge spre altă persoană. Să nu rîdem 
de el: e foarte sensibil chiar dacă nu o arată. 
Dar deprinderile? 
Văd că tineti la asta! 

Bine! Trebuie să se stie că ele sînt progresive, că sistemul nervos central al fiinţei umane nu e complet 
dezvoltat la naştere; creierul e format, dar nu si terminaţiile nervoase care merg la mîini; acestea se vor 
forma cu mult înaintea celor care merg la partea posterioară si la picioare. Desi e sensibil la atingerea 
obiectelor, el nu- si poate comanda mişcările. Măduva spinării se dezvoltă, în medie, pînă la douăzeci si 
patru, douăzeci si opt de luni. 

Datorită acestui lucru, de pildă, cu mult înainte de a fi capabil să perceapă prin propriile sale senzaţii 

ce se petrece în partea lui posterioară si deci să aibă continentă (să-si poată controla în mod reflex „pipicaca"), 

are multe lucruri de învăţat si pe care va fi capabil să le facă înainte de a-i fi impusă prin dresaj 

159 

continentă sfincteriană. Gura si buzele pot recunoaşte foarte devreme formele, precum si gustul; capacitatea 
nasului de a diferenţia mirosurile, a urechilor de a diferenţia sunetele, timbrul, înălţimea, intensitatea, de 
a retine cîntece, de a recunoaşte vocile, modulaţia, accentele, cuvintele (pe care copilul nu le va putea 
spune decît mai tîrziu). Copilul poate deprinde capacitatea de a diferenţia culorile, intensitatea lor, valorile 
lor relative. Există poze, tablouri, culori care-i plac si înţelege ce i se spune despre ele. Altele îi sînt 
indiferente, nu-1 interesează. De cînd sînt foarte mici, copiilor le place să vadă frunzele dansînd pe canavaua 
cerului, sînt sensibili la muzica vîntului care mişcă frunzişul copacilor. Le place verdeaţa, aerul, florile, 
cîntecul păsărelelor, norii care aleargă pe cer. Le place mişcarea, deoarece ea înseamnă viată. Putem si 
ar trebui să le „vorbim" despre tot ce vedem că le atrage atenţia. Mimica lor bogată este răspunsul complice 
la toate acestea, precum si la cuvinte. 

Este deci o ordine naturală a posibilităţilor de a dobîndi anumite deprinderi - aceeaşi la toti, dar nu 
în acelaşi ritm, totul în funcţie de copil si de mama sa; si tocmai această ordine nu trebuie perturbată. 
De exemplu, e periculos ca un copil să vorbească prea devreme. Vreau să spun: periculos să vorbească, 
deoarece e singurul lucru care are valoare pentru mama lui, iar el e ca o bandă magnetică ce repetă cuvintele, 
frînturile de frază ale mamei, prin imitaţie, fiindcă numai asta îi face ei plăcere. Sînt copii care, în aparentă, 
vorbesc perfect, ca nişte adulţi dar care nu se mişcă, nu fac zgomot, nu mută lucrurile de la locul lor, nu 
se caţără, nu sînt curioşi fată de tot ce văd înjur, fată de tot ce poate fi atins, pentru plăcerea lor. Dacă 
copilul vorbeşte perfect, dar mîinile lui nu sînt tot atît de îndemînatice pentru a se hrăni ca cele ale adulţilor 
(care îi mai dau încă în gură pentru că nu poate sau nu vrea să mănînce singur), în acest caz e vorba de 
un copil care se dezvoltă în dezordine. 

La fel si în cazul unui copil curat, care face la oliţă la cererea mamei si pentru a-i face ei plăcere 
înainte de a-i face lui plăcere să se joace, să stea pe vine, înainte să fie capabil să meargă, să urce singur 
pe o scăriţă, pe un taburet, pentru propria lui plăcere; acesta e un copil „dresat", dependent de adulţi; 
dezvoltarea lui va fi dezordonată fată de „natura" si progresul lui spontan. Dresajul îl face să renunţe la 
senzaţiile pe care i le dau sfincterele, loc de plăcere naturală atunci cînd funcţionează. El renunţă la plăcerea 
lui pentru plăcerea mamei, ca să nu o supere. Dar el „se uită" pe sine. 

Tot asa si în cazul mobilităţii. O dobîndeste jucîndu-se cu alti copii pentru a descoperi spaţiul, a stăpîni 

lucrurile si a le cunoaşte, pentru a sti cum să le facă să se mişte ca să-i facă plăcere, cum să le mînuiască 
ca să-i fie de folos, vorbind neîncetat, făcînd zgomot, tinînd, în felul său, adevărate discursuri. Dacă mama 
îl obligă mereu să tacă, să nu atingă ce-i este la îndemînă si nu e cu adevărat periculos, copilul nu mai e 
vioi, îsi încătuşează înclinaţiile, este blocat în dobîndirea deprinderilor. 
Deci, în încheiere, există norme în dobîndirea deprinderilor? 
Mi se pare că am spus destul despre aceste lucruri. 

Un copil „elastic", vreau să spun care se mişcă si la care gustul, atenţia auditivă, sunetele produse 
si expresia fetei se schimbă mereu; un copil care apucă lucrurile, le aruncă, le pipăie, le mişcă de la locul 
lor si toate acestea în funcţie de propriile lui nevoi; un copil care, pe măsură ce creste, face, jucîndu-se, 
lucruri pe care le vede la alţii dar si inventează lucruri noi; care îsi satisface singur nevoile corpului, mănîncă 
cînd îi e foame, îsi face toaleta de plăcere, stie să se joace singur, dar îi place mai mult să se joace cu 
ceilalţi copii de vîrsta lui; care se simte în siguranţă făcînd toate astea, cu o mamă vigilentă dar nu angoasată, 
nici prea indulgentă, nici prea severă, o mamă care nu e sclava copilului ei si care nu face din el un ursuleţ, 
o păpuşă sau un căţeluş cuminte, o mamă pe care să o vadă rîzînd, să o audă cîntînd, pe care să o simtă 
fericită si în prezenta altor persoane decît a lui, fără să-1 neglijeze, dar nici să ceară mai mult de la el cînd 
e împreună cu altcineva — , iată un copil cuminte si perfect sănătos. Un copil fericit, care se simte în 
pielea lui, care se dezvoltă asa cum trebuie el să se dezvolte, cu particularităţile ce-i vor fi respectate. 
Relaţia cu ceilalţi, cu fiinţele vii, cu animalele, cu plantele, cu elementele, cu lucrurile si cuvintele 
spuse în legătură cu toate acestea, fac dintr-un copil o fiinţă pentru comunicare, capabilă să aibă, să facă, 

să ia si să dea, să stie să inventeze: o fiinţă umană care, de la o zi la alta, devine o mică persoană plăcută, 
în prezenta căreia te simţi bine, si asta se întîmplă cu adevărat în jur de treizeci de luni. 
Bine, deci acestea sînt deprinderile posibile la treizeci de luni. 

Copilul are încă multe lucruri de învăţat înainte de trei ani, pentru a fi în siguranţă peste tot, pentru 

a se putea adapta la disciplina impusă de grădiniţă fără să-si piardă din vioiciune, mergînd cu plăcere la 

grădiniţă si descoperind acolo, cu bucurie, activităţi noi. 

Va învăţa că are un nume - si de ce tocmai acela? — , un sex si ce va fi cînd va fi mare, al cui fiu 
sau fiică este si ce înseamnă asta; îsi va învăţa adresa, numele străzilor, drumul pentru a merge la scoală. 
Apoi, va afla că nu ai tot ce vrei, că nu iei ce nu ti se dă si că totul trebuie plătit; că trebuie să stii să te 
aperi, să nu faci rău intenţionat, iar pe stradă să fii prudent; pe scurt, va învăţa tot ce-i va putea da siguranţă 
în societate si îi va înlesni dobîndirea unor deprinderi noi în fiecare zi, pentru a cîstiga cît mai multă 
autonomie si a avea relaţii bune cu ceilalţi, dintre care îsi va alege preferaţii si îsi va face prieteni, si 
ceilalţi există, si trebuie să trăieşti alături de ei. 

Iată o concluzie amplă pentru care vă mulţumesc în numele copiilor si al părinţilor lor. . . Deci, întrun 
cuvînt, nu există norme ! 

Nu. Există în schimb ordinea dată de natură pe care dragostea părintească si educaţia o folosesc, o 
dezvoltă sau nu si care nu trebuie, în nici un fel, perturbată. 

Copilul trebuie dorit de cei doi părinţi 
(Copii programaţi sau copii surpriză?) 

Pe vremuri, erau mai multe familii numeroase decît acum. Astăzi avem tendinţa să hotărîm dacă copilul 
trebuie sau nu să vină pe lume; într-un fel îl „programăm". 

într-adevăr, aceasta este una din urmările liberalizării măsurilor anticoncepţionale. Mulţi părinţi au 
ajuns să-si programeze copiii asa cum îsi programează să cumpere o maşină de spălat sau un televizor: 
din nefericire aceştia se numesc copii doriţi. Dar de fapt, copilul dorit este cel care vine pe lume dincolo 
de dorinţa unui cuplu ce e foarte fericit si asa, fără copii, si apoi, deodată, cei doi devin, pe neaşteptate, 
părinţi. 

Iată ce vă scrie o femeie: „Problema care se pune pentru mine si soţul meu este dacă să avem sau 
nu un copil. Asta nu are legătură cu emisiunile dumneavoastră, ci ne priveşte numai pe noi." Ne spune 
că soţul ei este cercetător arheolog, iar ea e asistentă de radiologie. Este elventiancă si lucrează în general 
în Elveţia deoarece diploma nu-i este recunoscută în Franţa, iar soţul ei e deseori plecat pe şantiere 
arheologice. Iată ce mai scrie: „Am fi vrut amîndoi să avem un copil, dar nu ne imaginăm viitorul alături 

de un copil mare. N-am putea avea decît un singur copil din motive de vîrstă (ea are treizeci si patru de 
ani) dar si din motive financiare. Iar soţul meu sacrifică totul muncii sale. Eu îl înţeleg pentru că ceea ce 
face mă pasionează si pe mine." Se întreabă dacă n-ar fi o prostie să-si rişte viata lor de cuplu, în aparentă 
fericit, avînd un copil pentru a face la fel ca toată lumea. Deoarece, asa după cum spune ea: „E normal 
să ai copii, aceasta e viata adevărată." 

Mai întîi ne spune: „Am treizeci si patru de ani" ca si cum ar fi bătrînă, „si nu voi putea avea decît 

un copil." In orice caz, în această privinţă pot să o asigur că treizeci si patru de ani e o vîrstă foarte potrivită 

pentru a începe să ai copii. 

Eram sigur că asa îi veti răspunde. 

Da, pînă la patruzeci de ani. Cîteodată e puţin mai greu, din mai multe motive, să ai primul copil la 
patruzeci de ani, dar la treizeci si patru de ani esti chiar în floarea vîrstei, la vîrstă maturităţii. Se poate, 
desigur, să ai copii mai devreme, dar la treizeci si patru de ani femeia e pe deplin sănătoasă si matură. 
Ne scrie că nici prietenii lor nu au copii. Sînt un grup si trăiesc ca si cum ar mai fi studenţi; fiecare 
se consacră studiilor si nici unul nu are copii. Eu nu prea cred în acest mod de viată. Cred că atunci cînd 
copilul vine pe lume, cînd îl ai lîngă tine si cînd îl iubeşti, te descurci. înainte îti faci multe griji, dar dacă 
părinţii îsi iubesc copilul, chiar dacă au meseria pe care o au, le va face plăcere să-1 vadă crescînd, deoarece 
nu ai un copil ca să rămînă bebeluş - pentru că altfel, e ca si cum ai avea o păpuşă cu care să te joci. 
Trebuie, într-adevăr, ca amîndoi părinţii să-si dorească copilul, dar e bine să stie că numai o dată cu naşterea 
lui ei devin părinţi. Incepînd din acel moment, copilul nu mai e un bebeluş. S-au gîndit că vor avea un 
bebeluş dar, de fapt, el e o fiinţă umană, fie el băiat sau fată, ce se va face mare, le va deschide alte 
perspective; si aceasta deoarece copilul pune mereu probleme noi. Asta face să evolueze un cuplu care 
oricum se înţelege bine, dar asa cum se pot înţelege două persoane obişnuite una cu alta, cu un anume 
mod de viată, obişnuite să se despartă din cînd în cînd din cauza profesiunii soţului. Bineînţeles, apariţia 
copilului va schimba totul, iar ea trebuie să stie acest lucru. Dar merită încercat. Nu ca să facă cum fac 
ceilalţi, ci pentru ea. si numai dacă doreşte acest lucru. Nu eu pot să-i spun însă ce trebuie să facă; este 
o problemă care-i priveşte pe cei doi soti. 

Ascultîndu-vă, am impresia că sînteti mai mult pentru copiii surpriză decît pentru copiii programaţi. 
Da, deoarece ei reprezintă cu adevărat dragostea într-un cuplu si pentru că părinţii sînt fericiţi că 
acest copil a dorit să se nască, luîndu-i aproape prin surprindere. 

Precizez totuşi, pentru a evita orice interpretare greşită, că tot ceea ce ati spus nu înseamnă că, în 
sine, contraceptia nu este utilă. 

Bineînţeles. Este o descoperire extraordinară. Dar, în acelaşi timp, asta înseamnă că noi trebuie să 
facem un efort foarte mare pentru educarea tineretului deoarece faptul că poti evita să ai un copil, fiind 
conştient de aceasta, face ca hotărîrea de a-1 avea să fie foarte dificilă pentru unii care ar dori să fie complet 
pregătiţi pentru acest lucru. Or, nu sîntem niciodată pregătiţi în fata surprizei acestei necunoscute care 
este o fiinţă umană. Putem împiedica ca ea să ia naştere, dar nu putem sti cum va fi acea fiinţă umană 
apărută din întîlnirea altor două fiinţe. Dar putem să-i educăm pe tineri să fie pregătiţi pentru această 
surpriză care va veni într-o bună zi. Dacă mijloacele anticoncepţionale îi permit individului să se maturizeze 
devenind astfel capabil să-si asume propriile responsabilităţi, ele nu trebuie însă nici să devină o obsesie 
referitoare la maturitatea lui. Nu uitaţi că si copilul, născîndu-se, îi transformă, îi maturizează pe părinţi; 
aceştia se schimbă, nu mai sînt aceiaşi ca în momentul în care l-au conceput. Nu aduc ca dovadă decît 
pe părinţii care, neputînd avea copii, se hotărăsc să adopte; în cursul educaţiei copiilor adoptivi ei se 
maturizează 

atît de mult încît propriul lor corp devine capabil să conceapă copii, carne din carnea lor, în timp 
ce înainte erau sterili. Este procrearea surpriză, neaşteptată, nesperată; ceea ce de altfel e foarte bine. 
Am putea spune, în concluzie, că cel care face dintr-un cuplu un tată si o mamă este copilul; sînt de 
acord să-1 conceapă atunci cînd o doresc ei, dar pentru asta nu trebuie să aştepte să fie perfecţi. Ei hotărăsc: 
Sîntem gata, iată, să acceptăm această necunoscută care este un copil, dacă el vrea să vină." Iar cuplul 
lor capătă atunci, cu ajutorul copilului, un sens nou. 

si acum să vedem scrisoarea unei mame care nu si-a programat cînd să aibă primul copil. Are un 
băiat de doisprezece ani si cînd 1-a născut, atît ea cît si soţul ei nu erau suficient de maturi. Iar acum 

urmează analiza ei după doisprezece ani: „Poate că în acea perioadă îmi lipsea cel mai elementar bun 
simt; nu mă consideram deloc echilibrată; am acceptat destul de greu copilul, ceea ce a făcut ca în acea 
perioadă să fiu foarte dură cu el; îl certam cu asprime, nu-1 luam niciodată în braţe, iar el plîngea mai tot 
timpul..." 

Este un copil care a venit prea devreme. 

Acum, scrie ea, nu înţeleg, cum am putut să gîndesc astfel măcar o singură clipă"; si mai adaugă 

ceva care vă interesează: „Ce minunat ar fi dacă, în scoli, tinerii ar putea fi pregătiţi, li s-ar tine cursuri, 

ar fi instruiţi în legătură cu psihologia copilului, cu modul în care trebuie să se ocupe de el!" 

Nu cred că asta poate face obiectul unor cursuri pe care să le asculţi stînd pe scaun. Cred că numai 

viata te poate învăţa asa ceva. Iar acest gen de experienţă a dispărut o dată cu familiile numeroase. Ele 

aveau cîteodată si dezavantaje, dar aveau, în orice caz, marele avantaj de a-i face pe copii să li se pară 

firesc faptul că într-o casă sînt si copii mici, împreună cu care creşteau si care făceau parte din viata părinţilor 

lor, din viata de familie, si cum fiecare copil e diferit, ei dobîndesc deja o mică experienţă psihologică, 

care probabil nu putea fi transpusă în cuvinte savante dar care era de fapt o psihologie vie. 

Acest copil de doisprezece ani e singur la părinţi. S-a născut prea devreme, iar părinţii lui n-au putut 

să aibă si alti copii sau au fost atît de speriaţi că un copil se educă atît de greu încît n-au mai vrut si alţii. 

Mama se întreabă acum dacă fiului său, care se comportă ca un copil mai mic decît vîrsta lui, care i se 

ascunde în poală, care vrea să fie mîngîiat ca un bebeluş, care-si roade unghiile pînă la sînge, n-ar trebui 

cumva să-i dea ceea ce nu i-a dat atunci cînd era mic. 

Asta mă face să mă gîndesc la acele mame care-si spun: „Nu mi-am hrănit copilul cum trebuia; nu 

i-am dat să bea suficient lapte; acum are doisprezece ani. Am să-i dau biberoanele pe care nu i le-am dat 

atunci." Nu, acum s-a terminat. Acum trebuie să trăiască totuşi ca un copil de doisprezece ani. Cred că 

dacă se cuibăreşte asa lîngă mama lui e pentru că nu are prieteni. Părinţii îl pot ajuta cel mai bine, petrecîndu- 

si vacanta împreună cu alte familii; ei să fie cu alti părinţi de vîrsta lor, iar copilul cu alti copii de vîrsta 

lui. 

Mama ne mai vorbeşte si despre taberele de vacantă: „Copilul a fost deseori în tabără, dar nu s-a 
simţit bine..." 

Asta deoarece părinţii nu l-au însoţit. 

„Acum nu mai vrea cu nici un chip să meargă în tabără. Nu se simte cu adevărat fericit decît cu noi, 
si anul acesta am hotărît să nu-1 mai trimitem." 

Este un copil care a trăit într-un trio complet închis. Deci nu avea cum să-i fie bine, trimitîndu-1 singur 
în tabără. Nu, în nici un caz. Eu mă gîndesc la acele colonii de vacantă sau hoteluri familiale în care stau 
laolaltă, părinţii si copiii; copiii se distrează de minune jucînd volei, înotînd, plimbîndu-se cu barca cu 
prieteni de vîrsta lor, fiind în acelaşi timp împreună cu părinţii. Iar părinţii se distrează între adulţi tot 
atît de bine ca si copiii lor. Deocamdată, e ca si cum acest copil ar trăi printre bătrîni, avînd în vedere că 
are doisprezece ani, iar ei însisi sînt nişte adulţi izolaţi. El are serioase dificultăţi. Cred că aceşti părinţi 
nu ar avea decît de cîstigat petrecîndu-si vacanta împreună cu alţii. Astfel, viata si-ar relua cursul firesc, 
atît pentru ei cît si pentru copil, si mai cred că tocmai acest lucru le-a lipsit. 

Revenind la ce spunea mama, mi-ar plăcea mult, într-adevăr, ca tinerii si tinerele să fie stimulaţi să 
se ocupe de copiii mici. Regret că nu există nici o posibilitate pentru tineri ca, începînd de la 
paisprezececincisprezece 

ani, să facă un stagiu în grupuri de patru, cinci, prin rotaţie, într-o grădiniţă existentă în 

scoală lor, să se ocupe de cei mici, să se joace cu ei. Poate că acest lucru li s-ar părea foarte nostim. Apoi, 

cineva - probabil psihologul scolii, de ce nu? - vorbindu-le despre ce au văzut, despre ce au trăit împreună 

cu cei mici, ar putea să le explice ce s-a petrecut în raporturile lor cu aceşti copii. In acelaşi mod fetele 

pot fi pregătite să se ocupe de copii, ajutînd alte mame. Iar la crese sau la grădiniţe ar putea exista trei 

sau patru locuri pentru fetele tinere care, prin rotaţie, să înveţe meseria de viitoare mame. 

si acum o scrisoare referitoare la un copil ce a venit foarte tîrziu, de la o mamă de cincizeci si trei 

de ani al cărei fiu are acum sase ani. Soţul ei are şaizeci si trei de ani. Iată problema: peste cinci ani ea 

se va pensiona. „Mă voi muta împreună cu soţul meu într-o regiune mai puţin rurală decît cea în care 

locuim în prezent, în apropierea unui oras mare, unde să fie un liceu. Mi-e puţin teamă că fiul meu va fi 

tulburat în preadolescentă de această întrebare care-i va fi cu siguranţă pusă: «E mama sau bunica ta?» 
Căci, desi sînt încă tînără nu pot totuşi să sper că arăt de douăzeci si cinci sau chiar de treizeci si cinci 

de ani»". Soţul ei e de părere că nu trebuie să acorde importantă acestui lucru spunînd că, la urma urmei, 
mulţi copii au propriile lor probleme, fie si numai cei ai căror părinţi sînt de rase diferite. Fiul lui trebuie 
să-si asume propria lui problemă, adică aceea de a avea părinţi bătrîni. Ea ne mai scrie: „Nu-i plac oamenii 
în vîrstă, ceea ce mă face să simt că asta e o problemă pe care nu o poate exprima. Cînd vede la televizor 
o cîntăreată de vîrstă mijlocie pe care eu o găsesc totuşi foarte seducătoare, îmi spune: «E bătrînă». II 
idolatriza, de exemplu, pe John Wayne cu care a văzut multe filme. Insă după ce 1-a văzut de curînd întrun 
film turnat acum cîtiva ani, a spus teribil de decepţionat: «Dar e bătrîn.»" Iată deci nişte persoane ce 
au avut un copil foarte tîrziu, el nu are acum decît sase ani, dar nu-i plac bătrînii. De altfel, ea adaugă: 
„Să nu credeţi cumva că proiectez asupra copilului propriul meu refuz de a îmbătrîni. Desigur, mă 
descurajează ca pe toată lumea că îmbătrînesc, dar asta e tot. Ce trebuie să fac, deci? Să vorbesc cu fiul 
meu si să-i spun deschis ce vîrstă avem (deoarece, bineînţeles, nu i-au spus-o niciodată pînă acum), să 
discut cu el mai tîrziu, sau să nu spun nimic, asa cum mă sfătuieşte soţul meu?" 
Nici vorbă! Trebuie să-i spună adevărul. Cînd copilul spune că nu-i plac bătrînii, să i se răspundă: 
„Ei bine, n-ai noroc, pentru că tu ai părinţi bătrîni." Atunci el va întreba: „Dar voi cîti ani aveţi?" In acest 
moment, ea să-i spună cîti ani are, să-i arate buletinul de identitate - pentru că de acum ar trebui să înceapă 
să citească. E necesar să stie că are cel puţin dreptul să cunoască vîrstă părinţilor lui. si mai cu seamă, 
mama să nu se creadă bătrînă, căci nu are vîrstă din buletin. . . 
Are vîrstă pe care o au arterele sale! 

si de asemenea vîrstă organelor sale - deoarece ea a avut un copil la o vîrstă la care alte femei nu 
mai pot să aibă. Asta dovedeşte că are o vîrstă fizică mult mai tînără decît crede. Se întreabă: „Sînt tînără? 
Sînt bătrînă?" Ceea ce pot să-i spun e că atunci cînd au paisprezece, cincisprezece ani pe copii îi deranjează 
mult mai mult mamele tinere, decît cele mai în vîrstă": o mamă în vîrstă nu e o rivală pentru 
prietena pe care ar dori să o aibă. E important ca, începînd chiar de acum, copilul să stie adevărul. Nu 
m-ar mira să spună: „Din moment ce sînteti părinţii mei, nu sînteti bătrîni". Mulţi copii de sase ani se 
postează în fata mamei lor care are douăzeci si cinci sau douăzeci si opt de ani si îi spun: „O! Tu ai cel 
puţin o sută de ani." Mama să le răspundă: „Ba nu am o sută de ani", iar ei vor spune: „Ah, nu? Eu asa 
credeam." si cu asta gata. Vîrstă, pentru copii, nu are nici o legătură cu numărul anilor. 
Dar dacă copilul face asemenea remarci, nu înseamnă că a înţeles? 

Nu; dar probabil că a auzit vorbindu-se despre asta de cînd era mic sau chiar de cînd era în leagăn: 
căci totul se imprimă în creierul copiilor. In orice caz, e neapărat necesar ca aceşti părinţi să-i spună adevărul. 
Dar să stie că, pentru fiul lor, ei nu sînt nici bătrîni nici tineri: ea e mama lui, el e tatăl lui. si apoi, mama 
să nu-si facă griji despre ce se va întîmpla peste cîtiva ani. Se va întîmpla ce trebuie să se întîmple în 
fiecare zi. Nimic mai mult. Băiatul va afla mai devreme că trebuie să devină responsabil fată de el însuşi, 
si la urma urmei, poate că aceşti părinţi vor trăit o sută de ani! 

Ca să încheiem cu surîsul pe buze, îi putem reaminti corespondentei noastre o întîmplare povestită 

de Pagnol într-unui din cele trei volume consacrate copilăriei lui: într-o zi, pe cînd avea cinci sau sase 

ani, i-a auzit pe cei din jur vorbind despre sosirea unei mătusi ce era destul de „bătrînă" si despre care 

toată lumea spunea: „Ca să vezi! Tocmai a născut. E cam tîrziu totuşi. Are un copil la bâtrînete." si povesteşte 

cum, îndată ce a sosit mătuşa cu copilul pe care nu-1 cunoştea, a intrat în vîrful picioarelor în cameră si 

s-a aplecat deasupra leagănului. A fost uimit să vadă un bebeluş rozaliu, fără păr pe cap, în timp ce el se 

aştepta să vadă un bebeluş cu o barbă mare. 

Ei bine, iată ce ar putea să-i spună mama copilului: „Esti totuşi norocos că nu te-ai născut cu barbă, 
tu care esti copilul unor bătrîni." I se va părea foarte nostim. Ar putea să-i mai spună: „Vezi, copiii 
persoanelor în vîrstă au noroc, pentru că părinţii lor au avut timp să cîstige înţelepciune si experienţă, iar 
ei pot acum s-o folosească. Ai fost foarte isteţ că ne-ai ales bătrîni." 

Vezi, te ating: ăsta sînt eu, ăsta esti tu 
(Oglinda) 

Avem în fată o scrisoare destul de deosebită si care va interesa, cred, pe multe mame ce au gemeni. 
Corespondenta noastră are două fete de şapte si cinci ani si doi băieţi gemeni - „gemeni univitelini", 
precizează ea - de trei ani. Locuiesc la tară si merg toti la scoală si la grădiniţă, care se află la zece kilometri 
de casă, cu autobuzul scolii. Cei doi băieţi au mers la grădiniţă pentru prima dată la doi ani si jumătate 
si sînt foarte fericiţi acolo. După spusele mamei sînt ca doi piraţi, plini de bucuria de a trăi. 
Or, iată ce s-a întîmplat: într-o dimineaţă unul dintre băieţi s-a plîns că îl doare gîtul. Era într-adevăr 
umflat sub maxilar si sub ureche. Nu avea febră, dar mama a preferat să-1 tină acasă temîndu-se să nu 
aibă oreion. Pe celălalt 1-a trimis la grădiniţă; acesta nu a fost prea încîntat, dar a plecat cu surorile sale. 
Cel care a rămas acasă, trecînd prin camera părinţilor, s-a uitat într-o oglindă mare pusă pe un perete. In 
acel moment mama 1-a auzit întrebîndu-1 pe fratele lui: „Esti acolo?" Mai întîi a crezut ca se joacă, dar 
el a insistat, a început să plîngă implorîndu-si fratele din oglindă: „Nu-mi lua motocicleta mea" - el însuşi 
fiind, bineînţeles, aşezat pe acea motocicletă. Cum părea disperat, mama s-a apropiat de el, i-a vorbit, ia 
explicat că cel din oglindă era chiar el, arătîndu-i imaginea ei alături de a lui, dar copilul continua să 
vorbească într-una cu fratele său. Ca să-1 facă să uite a încercat să-1 aducă cu ea să ia corespondenta etc. 
Dar el nu voia să plece de lîngă oglindă. „Nu e niciodată îmbrăcat ca fratele lui, scrie ea - au fost întotdeauna 
consideraţi diferiţi. I-am arătat deci că nu avea nici pantofii nici pantalonii fratelui său. A realizat atunci, 
înr-o oarecare măsură, acest lucru, dar imaginea din oglindă era mai puternică decît el, nu reuşea să se 
convingă că fratele lui nu era acolo si că nu-i vorbea, exact ca atunci cînd se juca cu el. Ce m-a surprins 
cu adevărat este că simţeam că nu se preface, că era profund tulburat. După o bună bucată de vreme, sa 
dus să caute o cutie, s-a uitat în oglindă, si-a pronunţat numele spunînd: «Uite! acolo (în oglindă) e o 
cutie!»" 

Asta e foarte curios, deoarece e un copil care, pe de altă parte, spune deja „eu" si vorbeşte normal. 

Or, deodată s-a exprimat ca un copil mult mai mic, folosind persoana a treia. Ceea ce dovedeşte - mama 

avea perfectă dreptate - cît de mult 1-a tulburat această experienţă ciudată. 

Apoi, a revenit în fata oglinzii cu alte jucării. Iar mama i-a dat o prăjitură pe care a mîncat-o tot 

acolo, maimutărindu-se în oglindă: „Deodată, am avut impresia că revine pe pămînt; a început să enumere 

tot ce vedea în oglindă: un scaun, patul, fereastra, o haină etc. si a ieşit din cameră spunînd: «Ei bine, 

fratele meu e la grădiniţă. Foarte bine.» si cu asta totul s-a terminat.»" 

Este o observaţie extrem de interesantă. Mama precizează că aceşti copii avuseseră deja experienţa 
oglinzii. Fiind mereu în acelaşi loc în camera părinţilor s-au uitat, fără îndoială, de multe ori în ea, dar 
erau împreună, galopînd, de exemplu, unul în spatele celuilalt, fără să realizeze că- si vedeau propriul chip 
si nu numai pe al celuilalt. De fapt, ei credeau că văd numai imaginea celuilalt. Unii copii - uneori chiar 
si cînd nu sînt gemeni - resimt aceste senzaţii ciudate în ziua în care îsi descoperă propria imagine în 
oglindă. Ei cred că, deodată, un prieten a intrat ca prin minune în cameră; îi vorbesc si trăiesc momente 
de derealizare, ca acest copil. Singurul mod de a-i face să iasă dintr-o asemenea stare neplăcută, este să 
se procedeze asa cum a făcut această mamă. Mai întîi, să meargă împreună în fata oglinzii si să-i spună 
copilului: „Vezi, te ating: asta sînt eu, iar ăsta esti tu. si acolo e rece: e o oglindă, iar în ea e imaginea 
ta" - să nu-i spună: „Esti tu", ci: „E imaginea ta"; „e imaginea mea", si apoi să-i dea să mănînce, pentru 
că nu poti să mănînci în oglindă: geamănul nostru a avut, dintr-odată senzaţia, în timp ce mînca si ţinea 
cutia în mînă, că era vorba despre el. Din acel moment, după ce s-a văzut în oglindă împreună cu mama 

lui, după ce a mîncat si a perceput realitatea fiinţei sale interioare prin hrană, a putut să se joace în voie 
în fata oglinzii. S-a regăsit centrat asupra propriilor sale viscere, dacă pot să spun asa, asupra propriului 
său corp existenţial, separabil de prezenta fratelui său geamăn, a cărui aparentă în oglindă se putea confunda 
cu a lui. 

Fascinaţi de elemente 
(Focul, apa) 

Să ne amintim o vorbă veche. Nu trebuie să lăsăm copiii să se joace cu chibriturile, cu focul. Persoana 
care vă scrie are, cred, motive să vă pună această problemă. E vorba despre bunica unui copil de sase 
ani. A fost de curînd la nora si la fiul ei si a constatat că nepotul este foarte atras de foc: „încă de foarte 
mic era fascinat de luminările de la torturile de aniversare; condus de mîna unui adult, aprindea si reaprindea 

luminările. Mai era fascinat si de lumina de la crengile si uscăturile cărora bunicul lui le dădea foc 

m 

fundul grădinii." Ajunsă la copii, ea a aflat că micuţul dăduse foc cu o săptămînă înainte unei cuverturi 
- care a fost repede stinsă deoarece era cineva acasă. Cu acest prilej, părinţii au discutat cu copilul, 
explicîndu-i că e foarte periculos ce a făcut, că ar fi putut da foc casei etc. Intr-un cuvînt, au încercat săi 
arate ce catastrofă ar fi putut produce. Or, si-au dat seama că, după această discuţie, copilul a şterpelit 
o cutie cu chibrituri din bucătărie, el care pînă atunci nu ascunsese niciodată nimic: le spunea întotdeauna 
cînd lua ceva (o foarfecă, o carte). Părinţii si-au pus deci întrebarea: „Dialogul nu are deci nici un rost?" 
si încă ceva, poate si mai grav: în ajunul venirii bunicii - si acesta este de fapt motivul pentru care vă 
scrie - nişte vecini l-au văzut pe micuţ dînd foc unor hîrtii din pubela unui imobil din apropiere. Toate 
pubelele din jur s-au topit. Un alt băiat care era cu el a fugit de frică; el, dimpotrivă, a rămas pe loc fascinat 
de flăcări. Bunica întreabă: „Ce e de făcut? Dacă dialogul nu a folosit la nimic, trebuie pedepsit? si cum 
să-1 supraveghezi? Nu se poate. Nu poti supraveghea un copil de vîrsta lui douăzeci si patru de ore din 
douăzeci si patru. Trebuie ars uşor la mînă pentru a-i arăta că e periculos? Mi se pare o soluţie extremă 
si foarte crudă." O prietenă a familiei le-a sugerat să-i inspire aversiune fată de foc prin exces, obligîndul 
să aprindă toate betele de chibrituri din douăzeci de cutii mari. Bunica vă întreabă ce părere aveţi despre 
toate acestea. 

Focul e într-adevăr o problemă pentru copii, deoarece îi fascinează, ca apa, ca nisipul - stim cîti 
copii au accidente în timp ce fac găuri în nisip si încearcă să se strecoare înăuntru unde, de multe ori se 
sufocă — , ca aerul în care le place atît de mult să trimită baloane. Copiii sînt fascinaţi de elemente, ca 
orice fiinţă umană de cînd lumea e lume. Copilul se dezvoltă tocmai prin capacitatea de a controla aceste 
elemente naturale. Or, bunica nu ne spune nimic despre nivelul de dezvoltare al acestui copil. Ne spune 
ce vîrstă are după data lui de naştere, dar nu spune nimic despre manualitatea lui, despre nivelul 
vocabularului, nivelul şcolar, despre modul lui de a fi sociabil cu adulţii, cu copiii... 
Nu spune decît că e singur la părinţi; si că aceştia au de gînd să mai aibă, nu peste multă vreme, încă 
un copil. 

Bunica mai face o precizare foarte importantă despre trecutul acestui copil. Ea scrie că la o aniversare, 
copilul a fost ajutat de un adult să aprindă si să reaprindă luminările de la tort, el fiind prea mic să facă 
acest lucru singur. Or, un copil nu trebuie niciodată ajutat să facă cu mîna unui adult ceea ce nu are încă 
voie să facă singur. Este foarte important, deoarece focul e fascinant. Mă întreb dacă acest băiat nu caută 
să regăsească o mînă care să-1 ghideze în toate, ca atunci cînd era mic; dacă nu-si aminteşte în mod 

inconştient, fascinat, de acea zi de sărbătoare în care, deodată, a făcut ceva periculos ca si cînd ar fi fost 
adult, dar fără să-si dea de fel seama, deoarece în acel moment era ajutat. 

E si cazul acelor tati care îsi iau copiii pe genunchi cînd sînt la volan, ca aceştia să „conducă" maşina. 
E un lucru îngrozitor. Sau, ca atunci cînd copilul e destul de mare (unsprezece, doisprezece ani), stie 
principiul conducerii unui automobil si e lăsat să conducă maşina, desi legea interzice acest lucru în absenta 
permisului de conducere, luat în condiţiile stabilite de lege: acest şofat este de asemenea extrem de periculos, 
deoarece el semnifică că tatăl e în afara legii, în afara unei legi care e aceeaşi pentru toti. 
si acum, revenind la acest caz particular, ce sens are ca bunica să-1 oblige pe copil să ardă conţinutul 
a douăzeci de cutii mari de chibrituri, asa cum au sfătuit-o vecinele ei? Să-1 sîcîie? Dar nu asa poate fi 
ajutat. Tinînd cont că focul simbolizează dorinţa, nu o femeie îl poate ajuta pe acest copil care are deja 
sase ani: cred că numai tatăl o poate face. Bunica să-1 supravegheze, si să discute cu el despre foc. Să-1 
pună să-1 deseneze. De fiecare dată cînd are ocazia să facă ceva ce are legătură cu focul (să aprindă gazul 
sau lemnele la sobă, de exemplu), să-1 înveţe ce înseamnă focul utilitar. Să-i spună: „Am să-ti arăt cum 
se face." Să nu se grăbească, să nu-i ia mîna în mîna ei, ci să-i arate cum face ea, explicîndu-i prin cuvinte. 
Apoi, să facă si el acelaşi lucru. Dacă există vreun pericol, dacă se arde puţin, să-i spună: „Vezi, te-ai 
ars, dar dacă ai să fii atent ca si mine si n-ai să faci la întîmplare, n-o să te mai arzi." Să-1 înveţe cum să 
facă lucruri care folosesc si să-i arate cum se procedează. 
Trebuie să tină chibriturile sub cheie? 

E imposibil. Va găsi cu siguranţă altele, în alt loc. In schimb, cred că ar fi bine ca, deasupra unei 
chiuvete, de exemplu, într-un loc unde nu există nici un pericol, tatăl să aprindă un foc si să-i spună: 

„Uite ce e, pentru că îti place atît de mult focul, să stăm puţin împreună si să vorbim despre el, o 
jumătate 

de oră, o oră. O să discutăm despre tot ce are legătură cu el. si pentru că doreşti atît de mult să vezi cum 
arde, vom face un foc împreună." si îi va explica, bineînţeles, de ce este atît de periculos. Să pedepseşti 
un copil care dă foc la ceva, nu serveşte de fapt la nimic: căci e vorba despre o fascinaţie ce îsi are originea 
în straturile cele mai profunde ale inconştientului. Trebuie să ajungă să se stăpînească si să stie că nu se 
face foc în locurile primejdioase. Cu ajutorul tatălui va reuşi. 

In plus, presupunînd că mama e însărcinată, copilul care are deja sase ani, are o nevoie deosebită 
de atenţia si de afecţiunea tutelară a tatălui său, de explicaţii nu numai despre focul care îl atrage si-1 
fascinează, ci si despre viata care îl asaltează cu întrebări. 

Da. Mi-am putut da si eu seama de efectul cu întîrziere produs de un foc de lemne asupra unei fetite 
de opt-nouă luni. Un an, un an si jumătate după aceea, între timp fetita nu a mai avut ocazia să vadă un 
foc deoarece totul s-a petrecut la tară, iar ea locuia la oras, a început să vorbească din nou despre el. De 
îndată ce vedea ceva aprinzîndu-se, pronunţa cîteva cuvinte: „foc", „lemn", „trosc", „zgomot" etc. Părea 
oarecum că are halucinaţii. Fusese puternic impresionată de această imagine. 

Mă interesează cazul deoarece trebuie să spunem că, odinioară, era tot timpul foc în sobă. Noi, adulţii 
stim cît e de fascinant si cît de repede trece timpul cînd priveşti focul arzînd. Astăzi, din cauza încălzirii 
centrale, nu mai avem ocazia să simţim, precum copiii de altădată, farmecul focului. 
Mai ales în nopţile de veghe. 

Da. si ce făceau părinţii, cum aprindeau focul, cum îl menţineau aprins etc. Există poate în povestea 
acestui băietei si altceva în afară de mîna susţinută ca el să poată aprinde si reaprinde luminările; este 
poate si amintirea unui incendiu sau a unui foc care 1-a fascinat. Nu stiu. In orice caz, dacă vor să-1 ajute, 
să o facă în felul în care am spus. 

Iată două scrisori care ne vorbesc despre acelaşi gen de probleme: frica de apă a unor copii. Ea se 
manifestă, desigur, în mod foarte diferit. Prima mamă are o fetită de cincisprezece luni căreia îi e frică, 
are oroare chiar, de apă. Ii e frică de ploaie, de cădită ei etc. „Urlă literalmente, ne scrie mama. Ce să 
fac? Precizez că am folosit întotdeauna un termometru de baie. Deci, în această privinţă, n-au fost probleme. 
Am încercat chiar să fac baie jucăriilor. Nici un rezultat. Cum trebuie să procedez? Să o iau cu mine în 

cadă? Dar asta n-ar însemna s-o învăţ prost? Sau să mai aştept deocamdată, adică să o spăl cu o mănuşă 
de toaletă, pe un prosop mai mare? Sau s-o las să se joace cu apa?" 

La cealaltă corespondentă situaţia e puţin diferită.E o familie cu un băietei de nouăsprezece luni care 
locuieşte pe malul mării. Toată iarna trecută nu i-a fost frică de apă. Apoi, odată cu venirea verii, cînd 
părinţii voiau să-1 lase să se bălăcească, copilul a fost cuprins de o frică teribilă de apă - „poate că, scrie 
mama, într-o zi, în timp ce arunca cu pietricele în apă, 1-a răsturnat un val. De atunci nu mai poate fi adus 
cu nici un chip aproape de apă." Aîncercat totul: să-1 ia în braţe, să-1 ducă în apă împreună cu ea. Copilul 
urlă si atunci cînd îsi vede părinţii apropiindu-se de apă, chiar dacă el nu este pe mal. 
Sînt două cazuri foarte diferite, deoarece fetitei i-a fost întotdeauna frică de apă, chiar de apa din 
cadă. In schimb, cazul băiatului, e absolut clasic. 

Despre fetită, nu stiu ce să spun. Mama o poate ajuta lăsînd-o să se joace cu apa, dar nu în apă, ci 

în fata unei chiuvete, de exemplu, sau a unui vas. Dacă are norocul să aibă o grădină mică cu o grămăjoară 

de nisip, s-o lase pe fetită cu un vas alături pentru a putea amesteca nisipul cu apa. Joaca cu mîinile în 

apă îi linişteşte pe copii si în plus, devin îndemînatece. Cred că această fetită are exact vîr sta jocurilor 

cu apa. Să-i pună deci în vas obiecte mici care se scufundă sau care plutesc (păpuşi mici, biberoane si 

păhărele, crăticioare si obiecte de veselă ca să se joace de-a spălatul vaselor). 

Dar toate astea separat de orele de baie? 

Absolut! Copilul, îmbrăcat cu un sort de cauciuc ca să nu-si ude hainele, se joacă cu apa, cîteodată 
două sau trei ore pe zi. E ceva complet diferit de baie, în timpul căreia apa e stăpîna copilului iar copilul 
e obiectul apei; pe cînd aici, dimpotrivă, apa este obiectul iar copilul stăpînul ei. Iată ce ar trebui să facă 
toti părinţii cu copiii lor. Aceştia au nevoie să se joace cu apa. Să nu se facă niciodată o dramă din asta. 
Dacă copilul, ieşind din baie, va uda o dată sau de două ori o altă încăpere nu trebuie să fie certat; să-i 
fie certate picioarele care au udat si care l-au scos din baie. Apoi, e necesar să stim că joaca cu apa provoacă 

la copil dorinţa de a face pipi si că, în acest caz, trebuie să existe o oliţă la îndemînă, sau dacă a făcut 

pipi în chilotei în timp ce se juca, să nu fie certat. 

Cît despre băieţelul căruia pînă la nouăsprezece luni nu-i era frică de apă... 

... care visa chiar să intre în apă. Părinţii fuseseră obligaţi să-i spună: „Dar e iarnă. Nu se poate..." 

... acest caz e clasic. Copiii pînă la optsprezece, nouăsprezece, douăzeci de luni nu au nici un simt 

al pericolului. La fetită nu e vorba despre teama de un pericol real, ci despre un fel de fobie. Dar băiatul 

e ca toti copiii, adică, atunci cînd vedea apa avea chef să intre în ea. S-a întîmplat totuşi să-1 răstoarne 

un val: pe moment, asta n-a părut că-1 sperie. Mai tîrziu i s-a făcut frică (sau, poate s-a simţit jignit). Asta 

s-ar fi întîmplat oricum anul următor: căci observînd, cel puţin un sezon, copilul ajunge să înţeleagă 

pericolele pe care le reprezintă valurile si marea; nu e încă foarte sigur de el în fata acestei imensităţi vii, 

mişcătoare, chiar dacă nu se duce prea departe. Cred că trebuie lăsat în pace. si mai ales nu trebuie să 

se rîdă de el, să-1 considere fricos, asta în nici un caz! 

Acum, să-1 lase în pace pînă anul viitor. 

Da, pînă la anul cînd se va juca cu alti copii. Dar si acasă e bine să se joace cu apa în chiuvetă, să 
pună obiecte înăuntru; astfel, nu-i va mai fi deloc frică si îsi va regăsi încrederea în apă, o apă pe care 
va învăţa s-o stăpînească cu mîinile în timp ce picioarele îi sînt pe uscat. 

Se vorbeşte mult despre sugarii care înoată. E bine sau nu să le dai drumul copiilor foarte mici în 
piscină? 

De ce nu? In acel moment nu le este deloc frică. Instructorii, mamele sau tatii, care plonjează cu 

copilul în braţe, trebuie să înveţe să nu respire în apă, în timp ce copilul foarte mic stie acest lucru din 

instinct. E foarte curios. Nu m-as fi gîndit la asta dacă nu as fi citit diferite articole si mărturii. E foarte 

adevărat. Numai că, atenţie. Aceşti copii sînt în piscină împreună cu mama lor, dar, la mare, reacţia va 

fi aceeaşi ca cea a băieţelului despre care am vorbit; si asta din cauza valurilor care vin si care, retrăgînduse, 

duc cu ele nisipul de sub tălpi si dau, atunci cînd stai în picioare, acea senzaţie curioasă pe care o 

avem cu toţii atunci cînd intrăm în mare. Ca să scape de frica provocată de aceste senzaţii derutante, 
copilul trebuie să fie sigur că are control asupra apei si asupra propriilor picioare. 

Cînd circuitele calculatorului se încurcă 
(Bilingvismul) 

Le-ati sugerat părinţilor care îsi pun întrebări în legătură cu bilingvismul copiilor să vă scrie despre 
experienţa lor. Iată cîteva scrisori. Prima este din partea unui francez care locuieşte în Spania si ai cărui 
băieţi sînt bilingvi si au mai învăţat două limbi cu mare uşurinţă. Vi se mai povesteşte si despre o fetită 
cu tată neamţ si mamă englezoaică, care vorbeau între ei franţuzeşte si aveau o bonă italiancă. Fetita nu 
a vorbit decît la opt ani, dar a vorbit toate cele patru limbi deodată. 

Ah da! Sînt lucruri foarte interesante! învăţarea unei limbi străine seamănă întrucîtva cu organizarea 
si funcţionarea unui calculator. E adevărat, sînt copii ce nu vorbesc multă vreme si care, dintr-odată vorbesc 
perfect. Cu mici excepţii, cei care vorbesc de timpuriu, dar pocesc cuvintele multă vreme, vorbesc corect 
mult mai tîrziu. Nu vorbesc cu adevărat bine decît copiii care vorbesc corect de la început, si din acest 
motiv ei nu trebuie grăbiţi. 

Probabil, această familie a crezut că fetita a vorbit cu întîrziere din cauza multilingvismului. In orice 
caz, văzînd cum au evoluat lucrurile, putem spune că acest copil a comunicat, desigur, prin mimică si 
gesturi cu cele patru persoane care vorbeau limbi diferite. Iar la opt ani, vîrstă la care un copil se desprinde 
de problemele primei sexualităţi ce culminează cu Oedip, deci odată ieşită din complexul oedipian si 
orientată spre social, ea a putut vorbi cele patru limbi cu uşurinţă. Fetita a avut, cu siguranţă, multe probleme. 
Dar nu s-a blocat, deoarece părinţii ei nu erau angoasati. Este foarte important ca părinţii să nu fie angoasati 
atunci cînd copilul lor nu vorbeşte si mai ales dacă se face înţeles prin gesturi. Nu trebuie să ne îngrijoreze 
decît copiii închişi în ei însisi, care nu au un limbaj (o comunicare) prin privire, un limbaj de înţelegere 
si de inter-întelegere cu semenii lor, copiii care nu se joacă. Această fetită a fost, probabil o fetită vioaie 
la care pur si simplu s-au încurcat circuitele ordinatorului. 

Mai avem si alte probleme despre circuite. Multe cupluri bilingve îsi pun întrebări în legătură cu 
prima limbă pe care trebuie s-o vorbească copilul lor. Avem aici o mărturie edificatoare care va stîrni, 

poate, interesul multor părinţi. O mamă ne povesteşte o întîmplare de prin anii 1938-1940: 

„Sînt austriacă 

de limbă germană si, acasă, vorbeam germana cu băieţelul nostru." In anii treizeci, în perioada crizei, au 
locuit cîtva timp la o fermă în Tirol. Acolo se vorbeau două limbi: acasă germana, iar la fermă dialectul 
tirolian. Băiatul făcea foarte bine diferenţa între dialect si limba germană. Dar în 1938 această familie a 
emigrat în Peru, iar copilul, care avea atunci cinci ani si jumătate, a mers la o scoală anglo-peruviană 
într-o clasă de tranziţie. El nu stia nici spaniola nici engleza. „Nici nu putea fi vorba, scrie mama, să meargă 
la o scoală germană, deoarece aceea era o scoală nazistă." Au preferat deci să-si dea copilul la o scoală 
unde se vorbeau limbi pe care acesta nu le cunoştea. Intr-o zi, în timpul orei, copilul care pînă atunci 
fusese mut, el nu vorbea, după cum am spus, nici engleza nici spaniola, s-a urcat pe bancă si a început 
să urle ca scos din minţi. învăţătorul a chemat un alt copil care vorbea nemţeşte. Acesta i-a spus primului 
în germană: „Nu cumva esti nebun?" Imediat, micul exilat s-a oprit din ţipat si s-a calmat, si, foarte repede, 
ca si cum totul s-ar fi deblocat brusc, a început să vorbească perfect si peruviana si engleza. 
E o poveste minunată. Capacitatea acestui învăţător de a înţelege importanta unei relaţii umane este 
extraordinară; a avut ideea să caute un alt copil care a putut, cu vocea lui de copil si în limba pe care o 

vorbea băieţelul de cînd era si mai mic, să-i spună cuvîntul „nebun", „nu esti nebun". In vreme ce băiatul 
se simţea nebun, tocmai pentru că nu putea să se exprime! Din acest motiv avusese loc acea explozie de 
furie. Cu siguranţă, apariţia bruscă a limbajului copilăriei în fata tuturor si ajutorul dat de învăţător i-au 
permis să facă legătura între prima lui copilărie si timpul prezent; a descoperit că mai putea auzi din partea 
unuia de seama lui această limbă pe care altfel nu o mai auzea decît la părinţii săi - si că putea deci, în 
societate, să nu fie complet exclus, în afara limbajului. Povestea aceasta i-ar interesa cu siguranţă pe unii 
lingvişti, ortofonisti si sociologi. 

Aceeaşi corespondentă v-a scris din nou, cîteva zile mai tîrziu, pentru a face unele completări. Băieţelul 
de atunci are acum peste patruzeci de ani. Este chirurg, căsătorit cu o franţuzoaică si tată a trei băieţi. 
Dar ce ne priveşte în mod direct este că, la doisprezece ani a avut probleme. Unele din traumatismele 
copilăriei i-au marcat relaţiile sociale din acea perioadă. Fiind elev într-un colegiu englezesc a început 
să aibă mari dificultăţi cu colegii. Atunci, mama nu a ezitat să recurgă la un psiholog cu experienţă care, 
în patru şedinţe a rezolvat toate problemele copilului. 

si acest lucru e foarte interesant, deoarece mulţi părinţi nu stiu că, atunci cînd un copil e traumatizat 
de unele dificultăţi în relaţiile cu colegii, ajutorul unui psihoterapeut poate fi foarte oportun; si că e necesar 
să se apeleze la un asemenea ajutor atunci cînd copilul e foarte motivat. Deseori, totul se rezolvă foarte 
repede în aceste perioade de prepubertate. 

Mai scrie că, în jur de şaisprezece ani, băiatul a avut din nou probleme si vă povesteşte cum a reacţionat 
ea: „I-am spus că ştiam că trece printr-o perioadă dificilă si că la această vîrstă toti adolescenţii au probleme, 
dar că nu le discută cu mama; i-am mai spus că e suficient, poate, să stie că eu, mama lui, stiu despre ce 
e vorba." A aplicat ceea ce eu as numi „metoda Dolto"! 

In orice caz, toate mamele ce ar dori să stie care sînt problemele fiilor lor de şaisprezece ani ar trebui 
sfătuite să citească aceste rînduri. Se regăseşte în ele o atitudine foarte înţeleaptă, foarte respectuoasă în 
care pudoarea unui băiat e deplin recunoscută de o mamă care nu insistă, si asta e foarte important, mai 
ales la şaisprezece ani. 

Ati mai primit o scrisoare despre problema bilingvismului la generaţii succesive. Este din partea unei 
tinere ce a trăit în Franţa de la vîrsta de sase luni si ai cărei părinţi sînt elveţieni alemanici. „Toată tinereţea 
mea m-am simţit străină atît în Elveţia cît si în Franţa. Ne petreceam vacantele în Elveţia si asta nu-mi 
plăcea deloc; toată copilăria mea a fost dominată de latura franceză. Fratele meu si cu mine vorbeam 
foarte rar dialectul elveţian alemanic. Vocabularul nostru se îmbogăţea mai ales cu cuvinte franţuzeşti. 
Dar parcă nu as fi avut rădăcini adevărate. La optsprezece ani familia mea s-a mutat în Elveţia si mi-am 
făcut studiile universitare în germană. Franceza mea a rămas la nivelul bacalaureatului iar în privinţa 
germanei nu am reuşit niciodată să recuperez ce n-am învăţat la scoală. Am impresia, deseori, că nu stiu 
de fapt nici o limbă. In plus, faptul că am crescut în două culturi mi-a creat oarecum două personalităţi." 
Poate părea ciudat, dar influenta limbajului si a tot ce tine de el e foarte mare asupra întregului nostru 
mod de a fi si gîndi. Nu te simţi acelaşi dacă vorbeşti limba franceză sau elveţiană alemanică. 

Ea continua cu încă o observaţie ciudată: „Nu simt deloc acelaşi lucru cu engleza, deoarece nu am 

trăit în cultura engleză." Este obligată, într-adevăr să vorbească englezeşte, soţul ei lucrînd acum în Africa. 

si iată că aceeaşi problemă reapare la generaţia următoare: „Copiii - au patru ani si jumătate si trei ani 

- se simt foarte bine. Cel mic nu a vorbit decît la trei ani dar, în cîteva luni, si engleza si elveţiană alemanică 

le-a vorbit în acelaşi timp, ştiind perfect cînd si cum s-o folosească pe una sau pe cealaltă." 

Mama nu si-a făcut griji că băiatul nu a vorbit mai devreme tocmai pentru că a avut si ea o experienţă 

asemănătoare. I-a trebuit timp să-si regleze ordinatoarele. 

De fapt, e ca si atunci cînd faci un pas înapoi ca să sari mai bine! 

Dacă vreţi! si în ziua în care copilul vorbeşte, vorbeşte perfect si în cunoştinţă de cauză ambele limbi. 

„Le vorbesc puţin în franţuzeşte, doar din cînd în cînd un cîntecel. Ii povestesc fetitei mele mai mari, 
de patru ani si jumătate că, atunci cînd eram mică locuiam în Franţa, vorbeam franceza si elveţiană 
alemanică. Iar fetita vorbeşte engleza si elveţiană alemanică." 

Iată deci că se poate trăi cu cele două personalităţi date de cele două limbi si încă foarte bine. Asta 
nu înseamnă că e ceva ce nu poti simţi si uita. 

Da, iar aceasta oferă un răspuns la întrebările pe care si le pun părinţii despre ce se petrece în capul 
copiilor care învaţă două limbi în acelaşi timp. 

In încheiere, iată o ultimă scrisoare despre bilingvism. E din partea unei corespondente marocane 
de douăzeci de ani; tatăl e marocan, mama franţuzoaică. Părinţii locuiesc în Maroc. Ea îsi face studiile 
în Franţa - veti înţelege imediat de ce. „Limba mea maternă e franceza si, pînă acum, nu am reuşit să 
vorbesc araba." De ce? Fiindcă pentru ea această limbă e legată de un fel de complex, de angoasă. Are 
un blocaj total fată de limba tatălui ei. In toată perioada şcolarităţii din Maroc nu a fost niciodată într-o 
scoală arabă, ci numai în cea franceză. Dar era oricum singura dintre colegele ei care nu vorbea deloc 
araba. „Din această cauză m-am simţit diferită de celelalte. Această necunoaştere a limbii arabe o resimţeam 
ca pe un fel de boală ruşinoasă. Mă simţeam umilită cînd mi se vorbea în arabă, deoarece înţelegeam ce 
mi se spunea dar, în momentul în care trebuia să vorbesc, ceva în mine se bloca." Iar asta se întîmplă si 
acum. si astăzi chiar îi e mereu teamă că pronunţă, că accentuează prost cuvintele în arabă. E nefericită 
din pricina distantei create astfel între ea si părinţii ei. Vă roagă să încercaţi să-i explicaţi în ce constă 
acest blocaj si cum l-ar putea elimina. 

Ei! Explicaţii, si iar explicaţii... Important e să iasă. Pentru că acest lucru se pare că-i complică viata, 
si mai ales, o angoasează. 

Da. Iată ce scrie: „Sînt incapabilă să vorbesc cu cei apropiaţi, cu părinţii mei." Dar problema ei e 

mai ales fată de tată: „Mi-e imposibil, o imposibilitate aproape fizică să pronunţ măcar un singur cuvînt 

arab în fata lui. Mi-e o frică îngrozitoare să nu-1 decepţionez." 

E greu să-i dăm un răspuns acestei tinere, deoarece nu stim nimic despre familia tatălui ei. Nu vorbeşte 

decît despre tată. Mi se pare că si-a trăit prima copilărie, neîndrăznind să vorbească cu el limba tării lui, 

deoarece voia să fie mai întîi fiica mamei ei si să vorbească franceza, si apoi, la scoală, tatăl a dorit totuşi 

ca ea să crească într-un mediu franţuzesc, din moment ce a dat-o la o scoală franceză. 

Ea spune că în acea perioadă era un fel de modă, ba chiar de-a dreptul snobism să-ti trimiţi copiii 

să înveţe într-o scoală unde se vorbea franceza. 

Da. Dar împreună cu alti copii care, toti, vorbeau araba dinainte. 

Evident. 

Or, ea nu putea să vorbească araba; poate că nu a avut o bunică sau nişte mătusi arabe pe care să le 
iubească. 

Cred că aici e vorba despre o problemă de identitate. Aceea de a fi fiica propriului tată: nu-i era limpede 
că putea să păstreze cu el relaţii caste vorbind araba. Avea impresia că, dacă-si dezvoltă latura arabă, ea 
îsi dezvolta ceva ce-i lipsea mamei si astfel, ar fi devenit, ca să spunem asa, concubina arabă a tatălui 
care avea o soţie legitimă franţuzoaică. Probabil că s-a petrecut ceva de genul acesta în prima ei sexualitate, 
cea pe care o numim pre-oedipiană, în momentul în care era obligată să aibă cu tatăl relaţii caste si să 
comunice cu el prin limbaj . 

Mă întreb dacă, frecventînd studente marocane de la Paris, destăinuindu-se chiar uneia dintre ele, 
n-ar putea-o ajuta. Deoarece pasul ce ar urma să-1 facă ar fi să creeze o relaţie de la soră la soră, de la 

soră marocană si franceză la soră marocană. Acum, la vîrsta ei s-ar putea simţi ca o soră pur si simplu, 
fără identitate naţională, atît a mamei cît si a tatălui. Numai că, de fapt, ea nu poate vorbi cu tatăl ei o 
limbă pe care acesta ar putea-o vorbi cu sora lui. 

Invătînd să vorbească cu o prietenă, s-ar pregăti să vorbească marocana si cu colegii ei bărbaţi si, 
puţin cîte puţin, s-ar „vaccina" împotriva acestei imposibilităţi atît de selective de a vorbi limba „tatălui 

ei". După cum scrie, această tînără pare a fi singură la părinţi, nu are fraţi. Tocmai acest aspect al comunicării 

fraterne cu tatăl ei ar trebui pus în discuţie: înţelege perfect ce spune, dar nu-i poate răspunde pentru că 

nu a avut un model în familie un „eu auxiliar", soră sau frate cu care să vorbească araba, limba tatălui 

dar nu si a mamei. Acest lucru trebuie depăşit. Cred că avem aici o mică problemă de comportament, 

specifică copilului singur la părinţi. I-a lipsit o familie mare - adică o bunică, o mătuşă, un unchi din 

partea tatălui — , familie în care să trăiască vorbind araba, precum si fraţi si surori, veri, verisoare care 

vorbind cu ea si cu tatăl ei araba i-ar fi servit de model, de antrenori lingvistici. 

si pentru a nu omite nimic trebuie să spunem, Frangoise Dolto, că din numărul mare de scrisori pe 

care le-am primit în legătură cu bilingvismul, în majoritatea cazurilor nu apar probleme deosebite. 

Acest lucru e într-adevăr interesant. 

De altfel unii părinţi vă scriu: „Cred că nu trebuie făcut caz în fata copilului de faptul că are dificultăţi 

în învăţarea uneia din cele două limbi." si în felul acesta multe situaţii se rezolvă de la sine. 

Cu siguranţă. Nici în fata, nici în spatele lui. Trebuie să aibă încredere în el. Cea mai mare parte a 

acestor experienţe ne arată că, din cînd în cînd, apar mici blocaje care, mai tîrziu, dispar; că trebuie respectate 

dificultăţile copilului, dar fără să se facă din asta o problemă psihologică, un obiect de discuţie pentru 

toată familia. Acesta e lucrul cel mai important. 

Alba ca Zăpada e cineva care trudeşte de dimineaţa pînă seara 
(Despre buna folosire a poveştilor) 

Iată scrisoarea unei mame care nu are o problemă propriu-zisă dar este extrem de intrigată de 
comportarea fiicei sale de cinci ani si jumătate. 
Dar cred că asta este deja o problemă! 

Fetita are o soră de paisprezece ani. Mama nu lucrează. Soţul se ocupă si el de copil, „dar nu prea 
mult", ne scrie ea. Fetita merge la grădiniţă de la doi ani si jumătate. „Se plictiseşte foarte mult acolo", 
precizează mama. 

Dar de ce să mai trimiţi un copil la grădiniţă, dacă acolo se plictiseşte? 

Aparent, fetita a dorit să meargă, dar a fost foarte decepţionată dîndu-si seama că nu era împreună 
cu sora ei. A crezut, poate, că mergînd la grădiniţă se va întîlni acolo cu sora ei mai mare. Asa a fost la 
început. Să vedem ce se întîmplă acum: fetita ascultă multe povesti, fie pe discuri, fie spuse de cineva. 
Este absolut, să spunem „normală" si se comportă ca un copil de vîrsta ei, dar e total fascinată de povestea 
cu Albă ca Zăpada. Mama vă scrie: „Ii place atît de mult povestea încît, de doi ani, ascultă discul cam 
de două ori pe zi." Iar mama trebuie să-i citească si ea mereu povestea (în toate versiunile: a lui Disney, 
a lui Grimm etc. („I-am făcut o rochie, copie perfectă a celei din basm. Ar vrea să i se vopsească si părul 
în negru. Nu are pantofi cu toc, dar aduce mereu vorba pentru că ar vrea si ea să aibă asa ceva. Iar cînd, 
în timpul lecturii, se ajunge la momentul în care prinţul fermecat o trezeşte pe Albă ca Zăpada, sărutîndo 
ca în Frumoasa din pădurea adormită, ochii ei exprimă o emoţie puternică." Mama precizează că fiica 
ei e destul de drăguţă, dar că cei din familie nu se extaziază în fata ei tot timpul; mama i-a rugat chiar 
ea să nu-i facă fetitei prea multe complimente. 

Credeţi deci că fetita e fascinată deoarece Albă ca Zăpada din poveste e frumoasă? Ce semnificaţie 
poate avea acest lucru? Mama a citit, de exemplu, în cartea lui Bruno Bettelheim despre Psihanaliza 

basmelor 1 tot ce se referă la Albă ca Zăpada, dar nu i se pare că tot ce scrie acolo corespunde cu reacţia 
incei ei. 

In orice caz, oricare ar fi atracţia pe care un copil o are pentru un erou - Albă ca Zăpada este o eroină 
— , părinţii se pot folosi de ea pentru a-1 ajuta să se dezvolte. Or, în acest caz, fetita e blocată în ceva 
imaginar; este un fel de leşin, si pînă la urmă nu se dezvoltă deloc, rămîne un copil ce pune întrebări, 

răspunde tot el la ele si care trăieşte singur. Dar mai e un lucru pe care mama nu-1 spune: dacă i-a 
confecţionat 

si piticii - pentru că pare o femeie care dispune de timp! 
In orice caz, i-a făcut rochia. 

întocmai. De fapt, nu-i atît de greu să pui nişte tocuri la pantofii unui copil (se pun nişte rondele 
care seamănă cu tocurile), si să-i găsească si o perucă veche, de ce nu? Copiilor le place să se costumeze, 
si acum să vedem, de ce e nevoie de pitici? Sînt de acord că această fetită se preface că este Albă ca 
Zăpada, dar Albă ca Zăpada e cineva care trudeşte de dimineaţă pînă seara! Nu-i asa? Cineva care face 
paturile, care confecţionează pături pentru pitici din material de toate culorile, care mătură, cîntă etc. A 
fugit de acasă tocmai pentru că avea o mamă rea. Dar a fugit ca să devină mama celor şapte pitici, si 
numai Dumnezeu stie ce mult se ocupă de ei. E o mamă extraordinară care face totul acasă! Ei bine, 
fetita asta stie să fie o asemenea mamă? Să se deghizeze în Albă ca Zăpada, de acord, dar să si cureţe 
legume, să gătească, să-i considere pe toti ai casei: mama, sora si ceilalţi ca pe piticii ei de care să se 
ocupe de acum înainte! In acest caz... 

După părerea mea, îsi va alege imediat o altă poveste. O va înlocui cu Frumoasa din pădurea 
adormită! 

Trebuie să ne folosim de povesti pentru ca inteligenta copilului să se dezvolte în viata reală. In acest 
caz, copilul se refugiază în viata imaginară, iar mama nu joacă decît acest joc. Dar mai e si altceva de 
făcut. De ce să nu ne folosim de erou pentru a ne identifica cu el în realitate si nu numai în imaginar? 
Or, Albă ca Zăpada este cu adevărat o stăpînă a casei, cît se poate de antifeministă, nu-i asa? Asta e foarte 
bine, deoarece îi ajută pe copii să se dezvolte. Mama să-i arate, prin desene, tot ce face Albă ca Zăpada 
în casă; să-i arate că piticii lucrează si ei, dar cînd se întorc acasă, găsesc totul pus la punct! Iată, deci! 
Fetita trebuie să se identifice si cu ceea ce face Albă ca Zăpada si nu numai cu rochia ei, cu frumuseţea 
sau cu singurătatea ei, cum pare că se întîmplă acum. Iată ce mă îngrijorează la fetita despre care vorbim: 
această plictiseală, refugiul ei într-o lume imaginară unde vorbeşte numai cu ea, dezinteresul fată de treburile 
casei, pasivitatea la grădiniţă si acasă, pierdută în visul ei, asteptînd un ipotetic Făt-Frumos de care să se 
îndrăgostească! 

Dar, în general, cînd îi spunem unui copil o poveste, o legendă sau un basm, trebuie să insistăm asupra 
faptului că totul e o închipuire? 
Nu există „trebuie"! 
In sfîrsit, ce e de dorit? 

Eu spun că atunci cînd unui copil îi place un erou, este necesar să se identifice cu el nu numai în 
gînd, dar si prin ceea ce face. Să fii, de exemplu, Robin Hood: sînt unii cărora le place să se deghizeze 
în Robin Hood. si de ce nu? Dar să fie învăţaţi, de asemenea, să ochească bine! Nu e greu. Se face o 
ţintă pe un placaj si se ocheşte de la o distantă din ce în ce mai mare cu o săgeată nepericuloasă. (Se pot 
face acasă săgeţi mici, din creioane cu plastilină la capăt.) „Dacă esti Robin Hood, stii să ocheşti bine. 
Dacă nu, la ce bun?" N-am dreptate? Dar mai e si îndemînarea, acrobaţia lui Robin Hood, felul în care 
le salvează pe fete de cei răi etc. In sfîrsit, să nu fie numai asa, o poveste imaginară, doar în mintea lui. 
Tot ce face copilul are ca scop să contribuie la dezvoltarea lui, să-1 scoată din neputinţă pentru a-1 face 
puternic în viata reală urmînd exemplul eroului preferat. Or, în aceste povesti, dacă eroii sînt fiinţe imaginare, 
sînt de asemenea si fiinţe exemplare care si-au dezvoltat corpul, sînt abili si eficace. Exact spre acest 
lucru trebuie să tindă copiii: să se străduiască să dezvolte în realitatea fiinţei lor sociale calităţile eroului 
sau ale eroinei pe care ei o admiră. 
173 

Nu doar cu părinţii, ci si cu alţii 
(Lectura, televizorul) 

Avem impresia că mulţi părinţi sînt decepţionaţi de copiii lor de îndată ce aceştia nu sînt exact asa 
cum ar fi dorit sau ar fi visat ei să fie. 
Da, din păcate asa e! 

Mama unui copil de treisprezece ani vă scrie: „Nu îi place să citească. Este un lucru surprinzător 
pentru noi deoarece atît eu cît si tatăl lui avem întotdeauna multe cărţi în jurul nostru. Desi noi citim cu 

regularitate, nu am reuşit să-1 atragem si pe el spre lectură. Citeşte benzi desenate (e mai bine decît 
nimic), 

dar si asa multă vreme nu s-a uitat decît la desene; iar textul îl citea doar cînd nu înţelegea desenul." De 
pildă, pe la sase ani, îi plăcea să asculte discuri cu povesti, în special Micul Prinţ, citit de Gerard Philipe. 
Cînd copilul a început scoală, mama a încercat să-i dea să citească Micul prinţ în timp ce asculta discul. 
Dar, după cîteva minute, copilul nu a mai acordat nici o atenţie cărţii, a închis-o si nu a mai vrut să pună 
mîna pe ea. „In final, a învăţat să citească ca un papagal, fară să înţeleagă prea bine sensul cuvintelor, 
pînă cînd am găsit într-o zi un joc într-o revistă pentru copii, care 1-a amuzat. De data asta a făcut eforturi 
ca să citească." Mama mai dă si alte exemple si încheie: „Cred că si gustul pentru citit îi va veni într-o 
bună zi, probabil ca si celelalte: primul dinte i-a apărut la paisprezece luni; la un moment dat a azvîrlit 
cît colo biberonul si nu a mai vrut decît linguriţa etc. Ii plac sportul, activităţile manuale, muzica, dar nu 
vrea să înveţe. Urmează nişte cursuri de muzică la scoală, a început să cînte la orgă. II ascultăm, căci noi 
dialogăm. Dar e păcat că nu se arată interesat si de lectură, deoarece am vrea să aprecieze tot ceea ce e 
în cărţi, si ceea ce noi apreciem atît de mult. Asta l-ar ajuta si la scoală." 

In cazul acesta, da, aveţi dreptate: avem de-a face cu nişte părinţi care nu au copilul pe care l-au 
visat. In realitate, copilul lor este diferit de ei. si probabil că tocmai de aceea este diferit, pentru că, văzîndui 
cufundaţi în cărţi, nu se simte inclus în preocupările lor. Singura modalitate de a-1 face pe un copil să-i 
placă să citească este să-i citeşti cu voce tare povesti, pînă se face destul de mare. Nu există altă cale. 
Cu toate acestea, cînd era mic... 

Da, stiu, dar atunci era vorba despre audio- vizual, despre discuri, televizor, radio. Cînd auzea o poveste, 
atunci îi plăcea. Dar copiilor le place si mai mult atunci cînd tatăl sau mama le citeşte ceva. si, din moment 
ce acestor oameni le place să citească, iar el are treisprezece ani - la treisprezece ani, în ceea ce priveşte 
lectura, esti absolut ca un adult — , pot citi cu voce tare tot ce citesc: dacă copilul se va plictisi, va pleca; 
dacă nu, va asculta si va învăţa de la părinţii lui. E un copil foarte activ. Trebuie să adaug că, pentru băieţi, 
lectura timpurie reprezintă adesea o fugă de realitate. Părinţii sînt în general încîntati cînd copilul lor citeşte 
mult; dar nu e bine. Or, în zilele noastre există, pe lîngă ocupaţii ca acelea pe care le are acest băiat (ocupaţii 
manuale, fizice, sportive etc), televizorul si radioul. Sîntem într-o altă epocă. Chiar atunci cînd această 
mamă si soţul ei erau tineri, existau cu siguranţă mulţi alţii care, la vîrsta lor, fugeau de realitate si de 
contacte, de sport si de lucru manual, sub pretextul cufundării într-o lume imaginară, care atunci era lectura. 
Fiul lor este un băiat ce are nevoie de viată reală, si îl felicit pentru asta. Vîrsta potrivită pentru a fi atras 
de lectură este pe la şaisprezece ani, cînd ai timp si te cam plictiseşti pentru că nu ai destule contacte 
umane. Dar adevărata vîrstă pentru lectură, pentru a citi într-un fel care e cu adevărat profitabil, este si 
mai tîrziu, către optsprezece, nouăsprezece ani, deoarece atunci ai deja o experienţă a realităţii si a lumii, 
iar cărţile se referă la toate acestea. Dacă nu, este o experienţă falsă, doar verbală; o experienţă care nu 
poate fi replasată în realitate, care nu-si îndeplineşte rolul de a îmbogăţi ceea ce ai cunoscut si simţit deja 
adăugind ceea ce nu ai văzut si ai vrea să cunoşti. 

Spunînd: „Are treisprezece ani, deci părinţii pot citi cu voce tare pentru el tot ceea ce citesc ei", îmi 
închipui că îi veti face pe mulţi să se indigneze. Există formule devenite locuri comune: de pildă, se vorbeşte 
întotdeauna despre acele cărţi care nu trebuie să cadă în mîna oricui... 
Bineînţeles! Dar eu nu cred că părinţii se referă la asemenea cărţi. 
Vreau să spun că anumite subiecte, anumite teme nu sînt considerate abordabile... 
Ei nu, tocmai, nu e adevărat. Atunci cînd cărţile sînt bine scrise si, indiferent de subiect - nu vorbesc 
bineînţeles despre cărţile pornografice sau erotice; mă refer la romane, eseuri, cărţi de documentare — , 
ele prezintă interes începînd, să zicem, de la zece-unsprezece ani, dacă părinţii obişnuiesc să citească 
împreună cu copiii lor. Le vor spune: „Vezi, în capitolul ăsta există o pagină formidabilă. Mie mi s-a 
părut formidabilă. Am să ti-o citesc." Iar copiii vor discuta apoi despre ea cu părinţii. Doar asa vor începe 
să aprecieze un autor. Deoarece o carte nu are sens decît dacă esti în contact cu autorul care a scris-o. 
Altfel, copiii nu înţeleg o carte: ea rămîne o hîrtie, un obiect, ce se însufleţeşte doar dacă părinţii i-au dat 
viată. Există de altfel si o dovadă: copilului îi plăcea Micul Prinţ chiar atunci cînd era povestit de o voce 
nefamiliară, dar care îl însufleţea. Este limpede că citim pentru a avea povestea în urechi si în minte. 
Dacă ne-o citeşte altcineva, sîntem fericiţi. Deci, dacă aceşti părinţi vor să-i deschidă orizontul fiului lor, 

asa trebuie să facă, si nu să-i impună o lectură solitară care, pentru el, e doar plictiseală. 

In legătură cu lărgirea orizontului, iată acum o temă care nu a fost abordată de noi si care interesează 
pe mulţi părinţi: copiii trebuie sau pot să se uite la televizor? Ce le aduce televizorul copiilor? Ce le ia? 
E bine pentru ei? E rău? 

Este, într-adevăr, o problemă a multor familii, mai ales că într-o familie trăiesc persoane de vîrste 
diferite, care nu au deci nici aceleaşi motivaţii, nici aceleaşi interese. Asta complică mult lucrurile. 
O mamă vă explică de la bun început că este ostilă televizorului: „Sînt împotrivă, pentru că îi atrage 
pe oameni ca un magnet si îi face prizonieri. Televizorul ucide conversaţia, este o capcană pentru copii, 
le oboseşte ochii, si apoi, putem spune si că televizorul ucide viata de familie. Avem televizor acasă, dar 
nu îi las pe copiii mei să se uite." si continuă comparînd televizorul ca un fel de drog de care familia nu 
se mai poate lipsi. 
Spune cîti ani au copiii? 

şapte si doi si jumătate; nu precizează dacă sînt băieţi sau fete. Dar scrie: „La scoală sînt străluciţi. . ." 
Chiar asa! şapte ani! doi ani si jumătate! străluciţi la scoală! 

Poate se cam pripeşte. Continui scrisoarea ei: „Sînt cu totul deosebiţi. De altfel, cred că acest lucru 

se datorează faptului că nu se uită la televizor. Noi facem si alte lucruri cu copiii noştri. Organizăm jocuri, 

citim si ascultăm muzică împreună, facem plimbări, discutăm." Adaugă totuşi că soţul ei nu este defel 

de acord cu ea si îi reproşează că nu trăieşte în pas cu vremea. De fapt, vă întreabă cine greşeşte, cine 

are dreptate, si mai ales vă roagă să nu ezitaţi să-i spuneţi dacă ea e cea care greşeşte. 

E imposibil să dăm un răspuns tranşant. Dar această scrisoare este destul de surprinzătoare, deoarece 

mama vorbeşte în acelaşi fel despre copilul ei de şapte ani si despre cel de doi ani si jumătate. Cum poate 

avea discuţii cu un copil de doi ani si jumătate? Se pare că se referă mai mult la cel mare cu care are o 

relaţie privilegiată si asta îl afectează oarecum pe soţul ei, din moment ce din cauza acestui copil el este 

privat de televizor. 

Insă trebuie acum să adaug că televizorul poate fi deosebit de util pentru cei foarte mici: doi ani si 
jumătate este o vîrstă la care cele văzute la televizor dau de lucru imaginaţiei. Ele constituie sfera socialului 
pentru aceşti copii care, atunci cînd se întîlnesc în parc sau la grădiniţă, pot astfel vorbi si despre altceva 
decît despre cei de acasă. Nu sînt a priori împotriva televizorului. Sînt împotriva drogului, adică a lipsei 
de criterii în alegerea emisiunilor si a monotoniei. Dar dacă televizorul este în permanentă interzis înseamnă 
că aceşti copii din vremea noastră sînt crescuţi „retro". 

si pe urmă, emisiunile de miercuri - la care mă uit cînd am timp - sînt deosebite. Ele îi învaţă pe 
copii multe lucruri care pot fi spuse si de alţii, nu neapărat de părinţii lor, de persoane care stiu să se 

adreseze copiilor; e vorba despre poveştile cu animale, sau despre geografia pe viu. . . Mai sînt si desenele 
animate. Probabil, ei nu-i plac, dar unele sînt foarte reuşite! Din păcate, sînt si unele foarte proaste. . . 
Insă asa, ce o să se întîmple? Aceşti copii vor merge la unii colegi care se uită la televizor si se vor 
gîndi că mama lor nu tine pasul cu vremea, si nu va fi bine. Cred că ar trebui să urmărească programele 
si să aleagă: „Ia te uită, astă seară o să fie ceva foarte interesant; dacă vreţi - nu sînt obligaţi să vadă o 
emisiune pentru că Mama a spus că e bună - o să ne uităm." Tot asa pentru cel mic: să se uite într-o zi, 
singură, la emisiunile pentru cei foarte mici ca să vadă care sînt emisiunile destinate lor. 
Deci soţul nu greşeşte cu totul? 

Nu, cu atît mai mult cu cît pînă la urmă nici el nu are posibilitatea să se uite la televizor ca să nu le 
creeze copiilor un regim special. Or, nu cred că este recomandabil ca părinţii să fie centraţi exclusiv pe 
educaţia si lărgirea orizontului copiilor lor. Atît si numai atît. Dar, atunci, ei? 
In această scrisoare există si o altă întrebare. Tocmai ati spus că dezvoltarea educativă a copiilor nu 
este singura preocupare; că toate trebuie făcute la timpul lor. Iar această mamă pare preocupată mai cu 
seamă de lărgirea orizontului copiilor ei. Vă întreabă: „Cînd ne dăm seama că avem copii inteligenţi, ce 
asimilează repede, este bine sau rău să-i îndemnăm să studieze, să le explicăm cît de importante sînt studiile, 
să-i facem să simtă că munca este o comoară? Cum trebuie să procedăm? Am dreptate sau e mai bine 
să-i lăsăm să-si trăiască copilăria?" 

Am impresia că stie deja răspunsul! Cînd scrie: „sâ-si trăiască copilăria răspunsul meu este: bineînţeles! 
In caz contrar, copii rămîn ca o parte din mama lor. Părinţii trebuie să stie că tot ce a fost însuşit, transmis, 

trăit, primit, doar din partea tatălui si mamei, sau doar cu scopul de a le face plăcere acestora, va 

„cădea", 

asemeni frunzelor uscate, în perioada pubertăţii. Copilului nu-i rămîne din copilărie decît ceea ce a integrat, 
nu numai din relaţia cu proprii părinţi ci si din relaţia cu alţii. Este un lucru foarte important. 
Acum, să vedem ce înseamnă să-i îndemni să studieze? Tot ce pot să spun este că e foarte rău ca un 
copil să sară o clasă. E mai bine să nu meargă la grădiniţă si să intre direct la scoală* - dacă, într-adevăr, 
stie să citească si să scrie - la cinci ani si jumătate sau sase ani, dacă are nivelul necesar, de exemplu în 
primul sau al doilea curs pregătitor. Dar din momentul în care a intrat la scoală, nu trebuie să sară nici o 
clasă. Am văzut multe accidente la copii care au sărit o clasă pentru a le face plăcere părinţilor si la un 
moment dat, au rămas în urmă. Deci, dacă copilul poate învăţa să citească, să scrie si să socotească cu 
mama si cu tatăl lui, foarte bine; este chiar mai bine decît dacă ar merge la grădiniţă, cu condiţia să aibă 
alte posibilităţi de a frecventa copiii, la joacă, în cercuri pentru copii. 

Ascultîndu-vă, am impresia că nu vă plac părinţii care vor să-si împingă copiii să studieze. . . 
Cred că e periculos. 

. . .si care sînt tentaţi să descopere în familia lor un mic supradotat. 

Toti copiii sînt inteligenţi. Inteligenta şcolară nu reprezintă aproape nimic fată de inteligenta generală. 
Inteligenta înseamnă capacitatea de a da un sens tuturor lucrurilor din viată, nu numai şcolaritate. Ea se 
dezvoltă la fel de mult prin utilizarea muşchilor, a corpului, prin manualitate. Inteligenta presupune memorie: 
exersarea memoriei cu ajutorul poeziilor, a poveştilor pe care le va putea spune, printr-o emisiune de 
televiziune pe care o va retine, toate acestea dezvoltă inteligenta unui copil; adică, posibilitatea de a comunica 
în legătură cu tot ce vede si nu numai scoală. As vrea ca părinţii să înţeleagă că inteligenta si sensibilitatea 
pentru viată trebuie dezvoltate prin toate mijloacele pe care le foloseşte corpul pentru a se exprima. 
Deseori, cînd părinţii îsi împing prea mult copiii să studieze, îsi dau seama că aceştia prezintă reacţii 
de respingere... 
Asa e. 

. . .fată de scoală, pentru că acasă aceasta a fost prea valorizată. 

si apoi, copiii precoce, cei care, de pildă, ajung la examenele terminale înainte de promoţia lor, îsi 
încep pubertatea „îndopaţi" din punct de vedere şcolar. Iar cînd, la vîrsta studenţiei, trebuie să-si trăiască 
viata corpului lor - pe care nu au cunoscut-o încă îndeajuns — , sensibilitatea fată de alţii (fată de fete 

sau de băieţi, în funcţie de sex), sensibilitatea artistică, se produce o cădere: interesul pentru studiu dispare, 
si e păcat, nu-i asa, pentru nişte copii care au promis atît de mult? Noi, francezii, trebuie să renunţăm la 
această momeală, dacă pot spune asa. S-a pus accentul pe scoală, crezîndu-se că ea reprezintă esenţialul 
pentru inteligenta copilului: „Copilul meu este în clasa a cincea. La vîrsta lui! e extraordinar!" într-adevăr, 
poate că asa e. Există fiinţe ce se deschid foarte repede către multe lucruri. Dar ăsta nu e un motiv 
pentru a fi împinse exclusiv către viata şcolară. Spiritul de dreptate, dragostea si atenţia acordată naturii, 
plantelor, animalelor, bucuria de a trăi, inventivitatea plină de iscusinţă, îndemînarea manuală si corporală, 
o afectivitate disponibilă, experienţa psihologică în raport cu celălalt si cu viata colectivă, acceptarea celorlalţi 
ca diferiţi, capacitatea de a-ti face prieteni si de a-i păstra, cunoaşterea istoriei propriei familii, a comunei, 
a regiunii, a tării sale, deschiderea pentru artă, cultură, sport, sentimentul propriei responsabilităţi, curiozitatea 
fată de tot, libertatea de a o satisface, iată calităţi care deseori nu se dezvoltă atunci cînd reuşita şcolară 
este singura valoare pentru care un copil este apreciat de părinţii săi. 

Un copil, personal motivat pentru anumite lucruri - oricare ar fi acest lucru - iată ce înseamnă un 
copil viu; dacă, pentru depăşirea eşecurilor si decepţiilor sale, şcolare sau sentimentale, este susţinut de 
afecţiunea părinţilor săi si de încrederea în el pe care stiu să i-o acorde într-o atmosferă destinsă, atunci 
acesta va fi un copil hărăzit unui viitor reuşit. 

Adaug faptul că în loc să se bucure că îsi văd copilul „înaintea" celor din clasă, părinţii ar trebui să 
fie interesaţi nu numai de capacitatea lui de a asimila cunoştinţe ci si de prietenii pe care si i-ar putea 
face în acest stadiu al dezvoltării sale, prieteni care să-1 accepte ca pe unul de-al lor. Există deci două 
imperative ce trebuiesc nuanţate. Cînd un copil este în fruntea copiilor de vîrsta lui, el riscă să fie izolat 
dacă, din punct de vedere fizic, iar apoi sexual, este imatur în raport cu ceilalţi. Acest lucru este chiar 
mai dăunător pentru dezvoltarea caracterului decît dacă copilul este mai mare decît colegii lui de clasă. 

Deci ar fi mai înţelept ca un copil strălucit să nu fie încurajat să o ia „înaintea" celor din aceeaşi clasă 
pînă nu a împlinit cincisprezece ani. 

Să explicăm zgomotele, să iubim muzica pentru a o face iubită 
(Sunetele: zgomotul, muzica) 

Trăim într-o societate în care sîntem înconjuraţi si uneori chiar agresaţi de sunete si zgomote. . . In 
acest sens, mulţi părinţi tineri vă întreabă: cum pot fi obişnuiţi sugarii cu zgomotele, cum să li se prezinte 
sunetele pe care le descoperă aproape în fiecare clipă, în fiecare zi, si care deseori îi sperie pentru că nu 
pot să le identifice? 

Trebuie spus că, în casă, copilului îi este frică de zgomotele aspiratorului, ale aparatelor electrice 
zgomotoase, ale apei de la W.C. Singurul mijloc de a preveni sau vindeca aceste angoase este să iei copilul 
în braţe si să-i explici: „stii, zgomotul care nu-ti place vine de la aspirator, de la bazinul de apă al W.C.- 
ului etc." 5 spunîndu-i exact numele. „Hai, să vezi." 
Chiar dacă copilul nu are decît cîteva săptămîni? 

Bineînţeles, chiar la opt, la cincisprezece zile! Mama trebuie să-1 pună să asculte toate zgomotele 
familiare tinîndu-1 în braţe. In felul acesta zgomotele fac parte dintr-un fel de „mămosire" liniştitoare. 
„Mămosire"? Ca să vezi! 

îmi place acest cuvînt. Cînd totul este „mămosit" în viata unul copil, în viata familială, totul este 
liniştitor. Deoarece totul face parte din intimitatea mamei. Copilul se teme de zgomotul aspiratorului pentru 

că, în general, îl aude în momentele în care mama lui este la treabă, agitată, grăbită: e un lucru neplăcut 
pentru ea, dar trebuie să-1 facă. Iar copilul simte tot timpul o tensiune. De fapt, îi e teamă de tot ce presupun 
aceste activităţi, mai ales dacă, la început, cînd era foarte mic, nu a văzut că ele sînt o parte, obişnuită, 
curentă, din viata mamei sale. 

Există si zgomotul produs de sirenă în prima joi a fiecărei luni. Mai ales dacă părinţii locuiesc lîngă 
o asemenea sirenă, mama trebuie să-si ia copilul în braţe în ziua aceea, începînd cu doăsprezece fără zece 
pentru a fi sigură că primele sunete nu-1 vor surprinde pe copil. Sau, dacă se găsesc pe stradă, să-1 ia în 
braţe de îndată ce aude sirena. Sirena este ceva antifiziologic. Cînd o aud, unii sugari se chircesc si se 
învineţesc de spaimă. Dar dacă mama îi lininisteste, se uită în ochii lor si le spune: „Nu e nimic; asta e 
sirena. Nu trebuie să-ti fie frică. Mama e aici!", totul e în ordine. Pe urmă, vor putea auzi, fără nici o 
teamă, tot felul de sirene, ale maşinilor, ale fabricilor. E suficient să fim atenţi la început. 
Cît despre zgomotele bazinului de apă de la W. C; copilul este neliniştit si nu stie ce s-a întîmplat 
cu caca pe care 1-a făcut; acesta este o parte din el si îi e teamă să nu fie într-o zi luat si el de apă, dacă 
din întîmplare ajunge acolo. Deci zgomotul e ceva care îl poate lua si pe el. Tot asa, sînt copii care intră 
în panică, cînd cada golindu-se, face acel zgomot de sifon, ca si cum le-ar fi teamă să nu fie luaţi si ei 
de acel vîrtej. Despre toate acestea trebuie să li se vorbească, folosindu-se cuvinte potrivite, atunci cînd 
încă nu vor să se uite, iar mai tîrziu să li se arate despre ce e vorba. După aceea, se vor obişnui foarte 
bine. 

si mai ales, niciodată să nu se rîdă de copilul căruia îi este frică de un zgomot. Să nu i se spună 

niciodată: „Ah! ce prost esti! E aspiratorul." Pentru că este un copil care vrea să stie. Trebuie să i se explice 

zgomotul cu ajutorul unor cuvinte care să-1 liniştească. 

Trebuie deci să evite să pună în funcţiune toate aceste aparate în prezenta lor? 

In nici un caz! si să i se arate copilului cum poate să le dea drumul singur, apăsînd pe buton. 

si acum, o cu totul altă întrebare. Fără a intenţiona să dăm soluţii în legătură cu probleme care nu 

depind de specialitatea d- voastră, dar care îl privesc totuşi pe copil, am ales cîteva scrisori referitoare la 

trezirea gustului pentru muzică la copii, în special prin lecţii de pian. Deoarece lecţiile de pian revin des 

în scrisorile pe care le primim. Iată una, reprezentativă pentru multe altele, din partea unei mame care 

are trei fete, de unsprezece, nouă si patru ani. Problema este că bunica din partea mamei, profesoară de 

pian, dă lecţii fetitei de nouă ani. înainte, începuse să-i dea lecţii si celei mari, dar aceasta a renunţat, 

scrie mama, după unu sau doi ani de ţipete, plînsete, urlete, indispoziţie din partea copilului, de fiecare 

dată cînd trebuia să meargă la lecţie. De altfel, si cea de-a doua fată a făcut acelaşi lucru anul trecut. De 

fiecare dată, aceleaşi urlete: „Nu vreau să merg", „Nu-mi place pianul" „Prefer să fac altceva" etc. Pînă 

la urmă, părinţii se întreabă dacă trebuie să persevereze, să-i oblige pe copii să înveţe muzica, să 

meargă 

la lecţii de pian si să le suporte; si dacă, în final, nu vor fi recunoscătoare acestor părinţi care le-au obligat 
să depăşească acest moment dificil. In ceea ce-1 priveşte, tatăl, cînd este întrebat ce trebuie făcut, răspunde: 
„Asa e, încep cu lecţiile de pian. Apoi la scoală va fî la fel. Nici acolo nu or să vrea să meargă." 
Dar e cu totul altceva, din moment ce scoală e obligatorie! Dacă unui copil nu-i plac lecţiile de pian, 
înseamnă că profesorul nu a ştiut să-i trezească gustul pentru această disciplină, fie din cauza atmosferei 
pe care o creează în timpul lecţiilor, fie pentru că nici acest profesor nu este încîntat de meseria lui. Fiindcă, 
dacă faci această meserie si esti nervos, înseamnă că ea nu-ti face plăcere, si rişti, în felul acesta, să-i 
îndepărtezi pe copii pentru totdeauna de ceea ce le predai. Cîti pacienţi nu am văzut, muzicieni prin natura 
lor, care au fost pe viată dezgustaţi de muzică de către un profesor la lecţiile căruia atmosfera era proastă? 
si, apoi, profesorul trebuie să se adapteze: a văzut că unui copil nu-i place pianul? Ei bine, din moment 
ce e plătit pentru o oră sau o jumătate de oră de muzică, în timpul ăsta să-i cînte copilului! E mult mai 
bine decît să-1 oblige pe el să cînte cînd lucrul acesta nu-i place. Pentru cei care o iubesc, muzica este o 
plăcere. Acest lucru se vede după plăcerea cu care o ascultă, nu întotdeauna după plăcerea cu care o fac. 

Nu stiu care sînt relaţiile dintre aceste nepoţele si bunica lor si nici dacă mama este si ea o bună 

pianistă si dacă îi place muzica. Dacă ea însăşi iubeşte muzica, înseamnă că ascultă des muzică, că vorbeşte 

despre plăcerea de a asculta si de a face muzică. Or, asa învaţă copiii să o iubească: auzind-o de mici, 

deoarece părinţii lor cîntă si încearcă să afle ce fel de muzică îi place copilului lor. 

Repet: în primul rînd, trebuie ca si părinţilor să le placă muzica! Unui copil îi place ceva prin fuziune 

afectivă, emoţională cu mama lor. Dacă aceste fetite învaţă pianul pentru că mama lor vrea să-i facă plăcere 

propriei sale mame, e un lucru ratat, si asa e pentru că există o motivaţie în această relaţie, de la mamă 

la mamă, si nu în cea cu copiii ei. si, în plus, părinţii o fac pentru ca mai tîrziu copiii să le fie recunoscători. 

Intr- adevăr, dacă faci ceva pentru a avea recunoştinţa copiilor, înseamnă că faci educaţie pe dos. 

Am vorbit despre dragostea profesorului pentru meseria sa, despre dragostea părinţilor pentru muzică; 

dar există si atitudinea proprie a copilului. Un copil „învaţă" o artă doar dacă o iubeşte. Iar acesta, la 

rîndul lui, va afla mai tîrziu ce le place propriilor săi copii. Poate că această femeie nu a fost crescută de 

mama sa? sau poate aceasta nu a aflat ce-i plăcea ei. Altfel nu ar insista ca un copil să studieze un instrument 

care nu-i place. 

In schimb, un asemenea copil ar putea fi dus la audiţii de pian unde interpretează alti copii sau la 
concerte. I se poate spune: „Mie îmi place atît de mult muzica! Vrei să vii cu mine la concert? Dacă te 
plictiseşti, ai să iesi; o să mă aştepţi afară." si îi va spune plasatoarei: „Eu vreau să ascult concertul. Vă 
rog să aveţi grijă de el dacă iese." Treptat, copiii care văd că părinţii lor iubesc muzica, încep să o iubească 
si ei, mai ales dacă nu este considerată ca o pedeapsă. Bineînţeles, copiilor nu le place de la început orice 
fel de muzică. Vorbeam mai înainte de sugari. Din experienţă se poate spune că acestora le plac secvenţele 
muzicale foarte scurte din Mozart si Bach - variatiuni, de pildă — , la unul sau două instrumente (violoncel 
si pian; pian si vioară); nu orga, pentru copii este prea complexă si nu o pot analiza - căci urechea copiilor 
analizează în mod inconştient foarte bine muzica, în măsura în care nu este atenuată de o prea mare intensitate 
sonoră. Dar în Le Petit Livre, de Anna Magdalena Bach, de exemplu, clavecinul, pianul, flautul, vioara, 
violoncelul, le plac foarte mult copiilor. Cînd sînt mai mari, există metode minunate care formează gustul 
muzical si urechea armonică. Metoda Măriei Jael, de pildă: există profesori din învătămîntul de stat care 
s-au format după această metodă (probabil că există si altele, dar eu o cunosc pe aceasta), si, pe urmă, 
există corurile pentru copii. Iar, dacă copilului îi place, de ce să nu facă dans? 
Trebuie reţinut de asemenea că un copil începe uneori să înveţe un instrument si apoi renunţă. Asta 
nu înseamnă că nu îi place muzica! Să i se spună: „Din moment ce nu-ti place, banii pe care îi dădeam 
pe lecţii am să-i pun deoparte pentru cînd o să vrei să înveţi să cînti la un instrument sau altceva." Doar 
în felul acesta părinţii arată că stiu să pretuiască faptul că propriului lor copil îi place o artă. si e adevărat 
că, în viată, plăcerea pe care ti-o dă arta este o foarte, foarte mare bucurie; cînd, mai tîrziu, lucrezi si te 
întorci acasă obosit, este nemaipomenit să ai această posibilitate de evadare. Deci, din moment ce aceşti 
părinţi au bani pentru asa ceva, să pună deoparte banii pentru lecţii si să-i spună copilului, cu creionul 
în mînă: „âsta este preţul unei lecţii. Ai fi avut una pe săptămînă; asta înseamnă atîta pe lună" etc. 

E tot ce pot să spun. Dar sînt indignată cînd văd copii care merg la lecţii de pian ca si cum ar merge 

la nişte ore de tortură. E groaznic! Nu pot decît să repet: de vină e sau profesoara, sau relaţia copilului 

cu această persoană, sau, într-adevăr, copilului nu-i place muzica. Iar acest lucru trebuie respectat. 

încă o întrebare despre lecţiile de pian. Părinţii se întreabă mereu: „Există o vîrstă ideală? Cînd e 

bine să se înceapă?" - dacă, bineînţeles, copilul dovedeşte că are înclinaţie. 

Pianul sau iniţierea muzicală? 

Ambele, pe de-o parte pianul si pe de alta iniţierea. 

Iniţierea muzicală: cît de repede; la două luni, dacă se poate; si chiar in utero. Asa fac ţiganii: in 
utero si în săptămînile de după naştere; cel mai bun muzician vine si cîntă lîngă femeia însărcinată si 
apoi, lîngă leagănul copilului în primele luni de viată. S-a observat că un copil care a auzit în felul acesta 

un instrument, cel mai adesea, dacă este un copil dotat muzical, se va consacra acestui instrument. Este 
foarte interesant să cunoaştem tradiţiile unui asemenea popor foarte dotat din punct de vedere muzical. 
In Germania, pe de altă parte, iniţierea muzicală începe la grădiniţă, si uneori chiar la cresă, prin 
cîntece ritmate de tamburine. Iar profesorii de la conservator vin să-i depisteze pe cei cărora le place muzica 
si au ureche bună. Incepînd cu doi ani si juămătate sînt luaţi cu autocarul la conservator, în clasa celor 
mai mici. Apoi, cînd sînt deja la grădiniţă, cei cărora le place muzica sînt iniţiaţi cu ajutorul instrumentelor 
care le plac: două luni, un instrument; alte două luni, alt instrument. Sînt respectate gustul copilului si 
atracţia lui de moment, deoarece, în funcţie de copil, doar pe la cinci-sase ani copiii sînt pasionaţi cu 
adevărat de un instrument sau, dimpotrivă, sînt îndreptaţi spre cor sau spre cercuri de cîntece si dansuri, 
si în felul acesta îsi continuă educaţia muzicală. Pentru unii, dorinţa de a studia un instrument muzical 
apare cîteodată pe la nouă-zece ani, mai des la pubertate, dar au fost pregătiţi prin această educaţie. Este 
extraordinar faptul că iniţierea muzicală a precedat perioada pubertăţii, mai ales dacă ea nu 1-a dezgustat 
pe copil, dacă a avut loc în joacă si cu o ureche deja formată. Muzica, ritmurile si sunetele fac parte din 
viată, ca si formele si culorile. Sursă de plăcere pentru toate fiinţele umane. Dar copiii pot fi si îndepărtaţi 
de o plăcere, dacă aceasta devine obligatorie. 

Nu orice adevăr trebuie spus 
(Vorbăreţul, obraznicul si pîrîciosul) 

O mamă vă scrie despre băieţelul ei de patru ani care, cum se spune, vorbeşte ce nu trebuie si o pune 
adesea în situaţii jenante prin reflecţiile pe care le face cu voce tare pe stradă. De pildă, apropiindu-se 
de un african, spune: „Ai văzut ce negru e domnul!"; sau, cînd vede un domn în vîrstă trecînd strada: 
„L-ai văzut pe domnul? E foarte bâtrîn; o să moară curînd." Mama e foarte stînjenită în asemenea momente, 
si îsi pune si o altă problemă: „Am două prietene cu situaţii familiale dificile. Una si-a pierdut soţul care 
s-a sinucis si are un copil de aceeaşi vîrstă cu al meu; acesta nu si-a cunoscut, la drept vorbind, tatăl. 
Cealaltă e despărţită de soţul ei, iar cei doi copii îsi văd destul de rar tatăl. Mă tem că, într-o zi, băiatul 
meu, cu obişnuitele lui reflecţii, îi va răni pe aceşti copii, punîndu-le întrebări prea directe despre tatăl 
lor. Trebuie să aduc eu vorba despre asta sau să aştept să spună el ceva?" 

In primul rînd, această mamă ar putea să-si întrebe cele două prietene dacă le-au vorbit copiilor despre 
situaţia lor familială. Dată fiind vîrstă, asa ar trebui să stea lucrurile. Unul ar trebui să stie că tatăl său a 
murit cînd el era mic - arătîndu-i fotografiile acestui bărbat dinainte de naşterea lui sau de cînd el era 
foarte mic — ; iar celorlalţi li se poate vorbi deschis, nu sînt ei singurii copii care îsi văd rar tatăl care a 
divorţat. Atunci cînd copiii sînt la curent cu situaţia lor, nimic nu îi mai răneşte, evident dacă nu se urmăreşte 
asa ceva ci, pur si simplu, discutarea unui lucru concret. 

Iar în ceea ce priveşte observaţia copilului făcută pe stradă asta nu înseamnă că este rasist: el spune 
că domnul acela e negru pentru că e într-adevăr negru. Bineînţeles, există situaţii jenante. Există copii 
telepati si vizionari: stiu o fetită care, într-o zi, fiind în tren, după ce o doamnă tocmai explicase că merge 
să-si întîlnească soţul, a spus dintr-odată cu voce tare: „Nu e adevărat! Soţul ei nu e acolo. Merge să se 
întîlnească cu un alt domn fără să-i spună soţului ei." Doamna s-a înroşit toată. . . 
Asta se numeşte „să calci în străchini"! 

Nu se spune că din gura copiilor iese adevărul? Ei nu-1 spun ca să facă rău, ci, unii, pentru că sînt 
telepati sau vizionari, iar alţii, pentru că stiu să observe. 

Aceşti copii trebuie aduşi la realitate? 

Nu cred. In cazul acesta concret, cînd mama va simţi că lucrurile spuse de copilul ei au rănit sau au 
şocat, îsi va cere ea scuze. Iar fiului ei îi va spune: „Sst! Sst!" Iar după aceea: „Adineaori, i-ai spus acelui 
domn că o să moară. Tie ti-ar place să mori?" si îi va explica că nu-i spui cuiva ceva ce îl poate supăra. 
Copilul acesta e cu siguranţă inteligent si sensibil. Cred că, dacă vorbeşte acum cu el, îi va educa 
sensibilitatea. 

Să-i spună: „Toate lucrurile adevărate poti să mi le spui încet mie." Cînd se vor plimba pe stradă, 
să-i spună în secret: „Această doamnă e foarte urîtă", „Acest domn este rău" Sînt si copii care spun: „Uităte 
la doamna asta, ce albastră e!", sau „Oh! ce roşie e!" Asta înseamnă că li se pare drăguţă. La patru ani, 
copiii îsi exprimă cîteodată sentimentele fată de cineva cu ajutorul culorilor, si-i pot spune acest lucru 
mamei lor, care înţelege pentru că ea comunică cu ei. Iar mama să-i explice: „Sigur! Roşie, în glumă, 
pentru că tu vrei de fapt să spui că este simpatică sau că nu este simpatică." Nu pot să spun mai mult. 
Acest copil nu are decît patru ani. . . Să nu i se facă morală! 

Să vedem scrisoarea unei mame de-a dreptul disperată: „Trebuie să iau în serios sau pot să minimalizez 
ceea ce s-a întîmplat?" Fiul ei, de sase ani, a început scoală de puţin timp. „Aseară, cînd m-am întors 
acasă, l-am găsit pe soţul meu complet schimbat la fată", scrie ea. Iată ce s-a întîmplat: plecînd de la 
scoală, fiul ei a insultat-o pe directoare pentru că, în timpul pauzei, îi luase masinutele cu care se juca. 
Cînd bunica s-a dus să-1 ia după ore de la scoală, 1-a auzit pe copil izbucnind într-o criză de furie si tipînd 
la adresa directoarei: „vacă". Din fericire, aceasta nu 1-a auzit. . . 
Dar a auzit bunica! 

Da. si i-a spus tatălui, care i-a spus mamei, si toti se întreabă si comentează: „Vă dati seama! Ce 

s-ar fi întîmplat dacă directoarea ar fi auzit? Ce s-ar fi ales de fiul nostru?" Mama continuă: „Ca în fiecare 

seară, l-am întrebat pe băietei ce s-a întîmplat peste zi, ce a mîncat la cantină. . ." 

Opriţi- vă, nu vă mai las să continuaţi, pentru că acest „ca în fiecare seară". . . e îngrozitor. Asa cum 

am mai spus, părinţii îi întreabă pe copii ce s-a întîmplat la scoală, iar ei nu îsi mai aduc aminte sau îsi 

aduc aminte doar puţine lucruri, si acest incident l-ar fi uitat complet dacă bunica nu ar fi făcut atîta caz 

de el. 

De fapt, el asta i-a si răspuns mamei sale: că a uitat. 

Dar asa si e! In timp ce bunica a fost şocată: ea si-a imaginat ce ar fi simţit dacă copilul i-ar fi spus 
ei acele lucruri. In ceea ce o priveşte pe directoare, probabil că a auzit tot, dar a fost destul de inteligentă 
ca să-si pună „filtrele" si să nu bage în seamă. Asa trebuie făcut cu un copil care răspunde în felul acesta. 
E clar că nu a fost frumos din partea ei să îi ia masinutele! Băieţelul era la scoală de trei sau patru zile 
si voia să-si facă praf colegii si colegele cu masinutele lui! Dar regulamentul nu permite asa ceva, astai 
tot! Asta este legea, iar legea e dură. Cine nu spune, cel puţin o dată în viată, la adresa poliţiştilor, a 
judecătorilor: „Porcii!"? Nici nu merită atenţie. In schimb, toată drama asta pe care o fac părinţii e ceva 
îngrozitor. 

Deci, mama continuă: „Intr-un tîrziu, a cedat si mi-a mărturisit." In acel moment, copilul a izbucnit 

în plîns, s-a dus si s-a închis în camera lui si a ieşit mai tîrziu cu un desen pe care i 1-a oferit mamei. „Eu 

nu m-am lăsat prinsă în cursă tocmai pentru că stiu că e foarte şmecher. Dar mi-a fost foarte greu să refuz 

acel desen." 

Dar de ce să-1 refuze? 

Iată urmarea: „I-am explicat de ce în seara aceea, la culcare, nici nu o să-1 alint ca de obicei, nici nu 

o să-i citesc. Dar, la ora zece, el încă nu dormea. A trebuit să dau înapoi." Pe scurt, ei i s-a părut că e o 

dovadă de prea mare şmecherie din partea lui să-i ofere un desen după tot ce a spus. 

Iată imaginea tipică a părinţilor care nu-si pot asuma faptul că un copil are un moment de revoltă si 

de adevăr pentru a exprima ce simte. Sînt de acord că nu orice adevăr trebuie spus. Iar acest lucru trebuia 

pur si simplu să i se explice: „Ascultă, altă dată să fii atent. Cînd îti vine să spui ceva despre o persoană 

pe care trebuie să o respecţi ca să nu ai necazuri după aceea, vorbeşte cu noi. si, pe urmă, acum ai aflat 

că nu trebuie să iei masinutele cu tine la scoală." Dar acest tată schimbat la fată, această mamă disperată. . . 
mi se par chiar amuzanţi - numai că acordă o importantă mult prea mare gestului unui copil nostim si 

care a rămas el însuşi. 

Scrisoarea următoare ridică, printr-un caz particular, o problemă pe care noi am pus-o puţin sau chiar 

deloc în discuţie pînă acum: aceea a copiilor pîrîciosi. Mama care vă scrie are doi băieţi: de cinci ani si 

jumătate si de patru ani. Problema e cu cel mare; e foarte bun în clasă. . . 

Ce înseamnă, la cinci ani si jumătate, că e foarte bun în clasă? 

Mama scrie doar că învăţătoarea este mulţumită de el pentru că învaţă foarte repede. 

Adică, este inteligent. 

întotdeauna a fost fricos, de cînd era foarte mic, iar acum îi este teamă de colegii lui. Nu îndrăzneşte 
să se apere dar, în schimb, pîrăste si povesteşte tot, fie învăţătoarei, fie mamei. Degeaba îi spune aceasta 
să nu mai facă asa, el continuă. 

Mama ne propune si o explicaţie: cînd copilul avea douăzeci de luni, si-a pierdut bunicul din partea 
tatălui, care avea o brutărie. Părinţii s-au văzut siliţi să preia ei brutăria si să lucreze acolo; din acest motiv, 
i-au lăsat pe copii în grija bunicii care tocmai devenise văduvă. Aceasta îi ducea zilnic cu ea la cimitir: 
„Cred că poate asta 1-a marcat. Pe moment, nu am îndrăznit să-i spun soacrei mele să nu-i ia pe copii la 
cimitir, deoarece simţeam că suferă enorm, iar asta o ajuta." Mai spune că primii ei ani de căsătorie nu 
au fost prea buni, că deseori ea si soţul ei erau supăraţi unul pe altul zile în sir fără să se întrebe dacă 
pentru copii acest lucru era vizibil. Acum, se înţeleg mult mai bine. 

Este clar că viata dificilă pe care a avut-o de la douăzeci de luni cînd, deodată, mama lui a fost obligată 

să-1 lase si să se ocupe de magazin etc, sînt lucruri care l-au marcat. Acest copil a rămas cu o bunică 

care îsi trăia propria durere, si, în acel moment, si-a format o deprindere „masochistă" - adică: din moment 

ce era obligat să se simtă bine peste zi cu bunica, se obişnuise să se simtă bine si cu suferinţa ei. De 

aceea, astăzi, se lasă bătut de ceilalţi, este într-un fel victimă. Pentru că, la început, a fost „victimizat". 

înţelegeţi? 

Cum poate fi ajutat? 

Unui asemenea copil, care se lasă mereu bătut de colegii lui, trebuie să i se spună - am mai scris 
asta — : „Ascultă! N-ai fost încă suficient de atent la cum te bat copiii, cînd doare cel mai tare (trebuie 
folosite aceste cuvinte: „doare cel mai tare"). Dacă te poti feri de lovituri, fereste-te! Dar cînd unul se 
năpusteşte asupra ta, aminteste-ti ce ti-am spus. si, cînd ai să stii deja ce doare cel mai tare, după o vreme, 
ai să stii si tu cum se dau loviturile si ai să te poti apăra. Ai să vezi atunci că prietenii tăi nu o să se mai 
gîndească să te atace, si o să fie foarte distractiv să te bati si tu puţin." Doar asa poate fi ajutat acest 
copil. Nu serveşte la nimic să i se spună: „Apără-te", din moment ce el nu poate decît să se plaseze în 
poziţie de obiect si de victimă. Deci, fără angoasă si cu ajutorul încurajărilor primite, el trebuie să facă 
ucenicia agresivităţii fată de ceilalţi, fiind foarte atent la tehnica celor care îl atacă. Cum este inteligent, 
va învăţa si asta si va reuşi să se apere. Nu trebuie nici să-si bată joc de el, nici să-1 compătimească, nici 
să-i acuze pe ceilalţi, ci să-1 determine să stie să se facă respectat, răspunzîndu-le celorlalţi, prin replici 
chinestezice, cu aceeaşi monedă. Este un copil prea pasiv. 

In legătură cu tema, această mamă ne povesteşte si o altă istorioară exemplară: „Vara trecută, în timpul 
vacantei, mi-am dus băiatul la piscină să ia lecţii de înot. Am dat peste un instructor care nu era probabil 
un psiholog prea fin, si care mi-a spus că nu e, oricum, atît de grav dacă copilului îi e teamă, deoarece 
e inteligent si va fi suficient să-1 oblige să-si domine teama. Dar băiatul meu si-a pierdut pofta de mîncare, 
era mereu angoasat si vroia să aibă o lampă mică în camera în care dormea, spunînd că nu poate să doarmă 
pe întuneric." si apoi, în ultima zi, a fost groaznic. Instructorul 1-a dus în bazinul cel mare: copilul a fost 
literalmente paralizat si urla: „Mi-e frică." Mama nu a intervenit, dar cînd instructorul a venit înapoi cu 
băiatul, acesta era îngheţat, cu ochii închişi - desi afară erau 35° — , si nu si-a revenit cu totul decît după 

o baie fierbinte. Evident, a spus că pentru el s-a terminat cu bazinul de înot; si nu s-a mai dus niciodată. 
Mama încheie punîndu-vă această întrebare: „Ce e de făcut ca să scape de această frică, de aceste angoase, 
ca să nu mai pîrască? Să-1 dau să facă sport - pînă acum nu a prea mers — ? si ce sport l-ar ajuta?" 
In primul rînd, fără sport! La cinci ani si jumătate, e prea devreme să-1 înveţi să înoate pe un copil 
care nu vrea si care, de la prima lecţie, nu era prea încîntat de ceea ce urma să facă. Pe motiv că au plătit 
deja o serie de lecţii - în general asa se petrec lucrurile la bazin — , părinţii nu trebuie să-si spună: „Din 
moment ce am plătit atîtea lecţii, măcar să le facă.." In cazul acesta, e păcat că au continuat. Dacă băiatul 

ar fi avut opt ani, lucrurile ar fi fost complet diferite; o încurajare l-ar fi ajutat. Dar părinţii trebuie să stie 
că nu se duce la înot un copil de cinci ani si jumătate decît dacă o cere el. Iar atunci i se va face unui 
instructor sau unui alt profesor următoarea propunere: „Ati fi de acord să-1 luaţi de probă o dată? Dacă 
îi place, va face mai departe." Am putea spune că această mamă consideră că fiul ei are deja opt ani. 
Trebuie să adaug si faptul că, dacă ea si soţul ei ar fi intrat în apă cu băiatul, acesta s-ar fi obişnuit 
cu bazinul; s-ar fi jucat cu tatăl si mama lui pînă în ziua cînd, înotînd ca un căţel, asa cum fac toti copiii, 
ar fi spus: „Vreau să învăţ să înot repede si bine." E clar că în acel moment lucrurile s-ar fi petrecut cu 
totul altfel. 

si acum, să vorbim despre copiii pîrîciosi. 

Nu stim defel a priori ce însemna „a pîrî" pentru un copil. Deci să fim atenţi ce cuvinte folosim. 
Uneori este foarte util ca un copil să spună, de exemplu, cînd un altul este în mare pericol si nimeni nu 
stie. Dacă le spunem copiilor că nu trebuie niciodată să pîrască si dacă sînt certaţi sau pedepsiţi pentru 
asta, nu vor mai îndrăzni să anunţe cînd se întîmplâ ceva periculos. Cînd un copil vine si spune: „Cutărică 
a făcut cutare lucru", mai bine îl întrebăm: „De ce vii să-mi spui asta?" Dacă răspunde: „Pentru că nu e 
bine ce a făcut!", i se va explica: „Da, e interzis să faci asa ceva (sau „da, ai dreptate, nu e bine"), si 
fiindcă stii, să nu faci si tu ca el"." In schimb, dacă răspunde: „Pentru că trebuie să fie certat", i se va 
spune: „Lasă, a avut noroc că nu l-am văzut (sau auzit)", sau poate: „A avut noroc că a scăpat de data 
asta, pentru că nu a păţit nimic grav" (căci din ce cauză ne apărăm de lucruri, dacă nu pentru că sînt 
periculoase?). Dar dacă copilul ne anunţă că un altul face ceva periculos, trebuie să-i fim recunoscători: 
„Iti mulţumesc că m-ai prevenit"; dar în acest caz nu vorbim de pîră. Mergem să vedem ce se întîmplă, 
punem capăt imprudentei, dar niciodată nu certăm copilul care a greşit si a fost pîrît. Niciodată. 
Acestuia, îi vom spune: „stii că e rău ce ai făcut" sau „E periculos ce faci. De aceea nu aveai voie." 
Dacă, desi nu a ascultat, nu i s-a întîmplat nimic grav i se va spune: „De data asta ai scăpat. Cu atît mai 
bine! Nu te cert. Ai avut noroc că nu te-am văzut, pentru că m-as fi speriat foarte tare." Există deci o 
diferenţă. Copilul nu trebuie certat, trebuie văzut dacă e în siguranţă. Dacă nu, îl ajutăm să iasă din necazul 
în care a intrat. Iar celui care a venit să spună, îi mulţumim: „Ai făcut bine că ai venit, pentru că erai 
îngrijorat. El a riscat. Ar fi putut să fie periculos." 

Doar asa pot fi ajutaţi copiii. Nu li se va spune că e urît să pîrască pentru că nu stim despre ce e 
vorba. Trebuie interzisă răutatea celui care pîrăste pentru ca celălalt să fie certat. Iar dacă asa ceva există, 
acest lucru se datorează numai părinţilor care îi ceartă pe copiii pe care alţii i-au pîrît, nu-i asa? 
Ar trebui probabil să trecem la un caz mai precis, atunci cînd cel care pîrăste a fost victima celui pe 
care îl pîrăste. „Te spun lu' mama" (sau ,,lu' tata" sau ,,lu' doamna"): este o ameninţare pe care o auzim 
deseori acasă sau la scoală, în pauză. Cum trebuie să reacţioneze adultul cînd un copil se plînge de un 
coleg, de un frate sau o soră, în urma unei încăierări în cursul căreia a fost victima celuilalt copil? 
In această situaţie trebuie să fim atenţi si să evităm două primejdii: pe de o parte, să nu-i arătăm 
compasiune celui care se plînge (uneori rănit) si, pe de alta, să-1 agresăm si noi prin vorbe, prin „bătaie" 
sau pedeapsă pe agresor - cele două primejdii făcîndu-le rău ambilor copii, si, la urma urmelor, asta nu 
este educaţie. 

Trebuie să ne ocupăm de cel care are cea mai mare nevoie, să-1 consolăm si să-1 îngrijim pe cel care 

a fost jignit sau rănit; să-i spunem: „Celălalt a fost cam dur" sau: „Alege-ti adversarii; ăsta e prea puternic 

sau prea mare ca să se joace cu tine, dar cel puţin ai învăţat si tu ceva." Cel mai adesea, cîteva cuvinte 
si cîteva îngrijiri si totul s-a terminat. Dar niciodată nu trebuie spuse vorbe urîte despre autorul faptei. 
Mai bine, dacă reuşiţi, atrageti-1 să vă ajute să înlăturaţi stricăciunile. 

De multe ori, după ce primul a venit să se plîngă, vine si celălalt să-si justifice purtarea, plîngînduse 
la rîndul său: „El sau ea nu m-a lăsat în pace, m-a provocat." si acesta trebuie consolat: „Ghinionul 
tău că e mai slab decît tine, nu e nici o scofală să te joci cu cei care nu sînt la fel de puternici ca tine." 
Cînd apar certuri în familie, cînd copiii se agresează unul pe altul pentru spaţiul violat: „Vine la mine 
în cameră", „îmi ia lucrurile". . ., trebuie să ne gîndim la posibilitatea fiecăruia de a se apăra pasiv. Am 
mai vorbit deja despre asta: fiecare copil trebuie să aibă în casă un spaţiu numai al său pentru obiectele 
personale, o ladă sau un cufăr ce se închide cu cheia sau cu lacătul. Doar părinţii pot face efectivă 
posibilitatea apărării pasive. Dacă apoi copilul vine si se plînge că a fost invadat sau că s-a făcut o razie 

prin lucrurile lui cele mai de pret, înseamnă că nu a folosit mijloacele care i-au fost puse la dispoziţie: i 
se va spune acest lucru, iar cei doi copii vor fi consolaţi, deplîngîndu-se faptul că s-au născut în aceeaşi 
familie. 

Dar, în general, nu e periculos dacă un copil este pîrîcios? 

Cel mai important, dacă un copil pîrăste una-două si îl acuză mereu pe celălalt, este să nu ne lăsăm 
manipulaţi de el si să-1 pedepsim sau certăm pe celălalt; în caz contrar, copilul care pîrăste sau calomniază, 
victimă reală sau imaginară, nu va putea deveni niciodată autonom. Va recurge întotdeauna la autoritatea 
protectoare si, obtinînd pedepsirea celuilalt, se va răzbuna de fapt în mod jalnic. Cu timpul va fi detestat 
de ceilalţi copii si va fi considerat un spion duşman. 

Dar, dacă pîra este motivată de îngrijorarea copilului că o regulă a fost încălcată, acesta va putea fi 

ajutat să stie cum trebuie să se poarte el, după propria lui conştiinţă, repetîndu-i-se ce regulă a fost nesocotită, 

în loc să se lase ademenit ca oaia lui Panurge si să facă si el aceeaşi prostie. 

Copilul care pîrăste este o fiinţă slabă care suferă, fiind gelos pe unul mai puternic decît el, mai şmecher, 
mai îndemînatic care 1-a învins. II vom ajuta să se corecteze de această sensibilitate plîngăcioasă sau 
acuzatoare care îl împiedică să-si facă prieteni, dacă îi vom refuza satisfacţia pe care o sconta. Copiii 
care nu stiu să se joace, care nu stiu să-si facă prieteni si sînt întotdeauna gata să spună lucruri rele despre 
ceilalţi, copiii consideraţi cuminţi de instanţele tutelare, ajung repede, dacă autoritatea părintească se lasă 
manipulată, nişte copii solitari si nefericiţi printre copiii de aceeaşi vîrstă. 

Repet, rolul nostru de educatori este de a-i pregăti pe copii pentru viata împreună cu cei de vîrsta 
lor, ajutîndu-i să se autoprotejeze în diversele încercări prin care trec si să se autoghideze în comportamentul 
lor, tinînd cont de prudentă si de lege, chiar dacă alţii le dau exemplul că prima poate fi încălcată fără 
risc, iar cealaltă fără nici un scrupul. „Nu fa si tu la fel din moment ce, pe bună dreptate, consideri că nu 
a făcut bine sau că a fost imprudent." 

Copilul trebuie să-si poarte singur de grijă 
(Organizarea activităţii şcolare) 

Mulţi părinţi vă cheamă, am putea spune, în ajutor: „Dumnezeule, cum să-1 ajutăm pe acest copil 
să fie mai organizat? E cu capul în nori; ba e asa, ba asa!" 

Iată pentru început o scrisoare exemplară în felul ei. Este de la o mamă care vă întreabă ce să-i spună 
băiatului ei, de opt ani, ca acesta să înţeleagă că a venit vremea să-si poarte singur de grijă. Mai are doi 

copii de sase si de un an. Nu mai stie ce argument să folosească pentru ca fiul ei să fie mai atent. Ne 
povesteşte, printre altele, ultima lui boacănă: într-o zi cu ploaie s-a întors acasă în mare grabă - pentru 
că întotdeauna dă buzna asa, îsi bagă nasul peste tot fără să se gîndească, scrie ea — , dar cu hanoracul 
în mînă; deci a ajuns ud leoarcă. In altă zi, ghiozdanul fiind prost închis, si-a pierdut carnetul de note si 
guma pe drum. „După părerea soţului meu, îl cocoloşesc prea mult, si astfel fiul meu nu poate să înţeleagă 
că trebuie să-si asume nişte responsabilităţi. Poate că e asa. Dar, totuşi, de mai bine de doi ani port un 
război cu el ca să-si pună lucrurile la loc, să se spele pe mîini, fără să i se mai spună etc. Fiica mea, desi 
cu doi ani mai mică, este mai responsabilă decît el: dar el are impresia că eu îi cer lui să facă eforturi, 
într-un cuvînt că eu sînt mereu în spatele lui si nu si în spatele celorlalţi doi." Mama ne mai spune că, 
pe de altă parte, acest copil este foarte inteligent si printre primii din clasa lui. Este guraliv - dar, în sfîrsit, 
care copil nu e guraliv? — , cam cu capul în nori: „Cînd i se vorbeşte despre toate aceste mici probleme, 
numai că nu spune - dar cu siguranţă asa gîndeste: «Mă bateţi la cap cu lucruri fară importantă.»' 4 
Important în această scrisoare este faptul că mama care ne scrie pare să fi făcut singură educaţia 
copiilor ei, deci a acestui băiat de opt ani, vioi, dinamic, care este băiatul cel mare. Tatăl spune că ea îl 
cocoloşeşte prea tare? Cred că acest tată, atunci cînd copiii erau mici, a lăsat-o cam prea mult pe soţia 
lui să se ocupe de ei, fără ca el să le acorde o prea mare atenţie. 

In orice caz, de mai bine de doi ani ea nu ar mai fi trebuit să-i spună nimic acestui băiat. Fără „Fii 
atent! (adică: „Fă ce îti spun eu să faci"), ci: „începînd de azi, o să te descurci singur, pentru că asa trebuie, 
si dacă nu te descurci, ai să mă chemi pe mine în ajutor." Vreau să spun că băiatul trebuie să-i ceară 
mamei ajutorul, iar ea să nu fie mereu cu ochii pe el. Dacă si-a pus puloverul invers, dacă e ud leoarcă, 
dacă se plînge că e ud, să-i răspundă: „Ia te uită! dar aveai impermeabilul! Bietul de tine, ai uitat?" Atît. 

si să nu-1 certe. A făcut o experienţă. Dacă si-a pierdut ghiozdanul, îl compătimeşte. In realitate, este 

un 

copil care trebuie compătimit pentru toate aceste întîmplări neplăcute. Se pare că răstoarnă farfurii, asa, 
pur si simplu pentru că nu e atent. Iar eu cred că, prea multă vreme, braţele, mîinile mamei au făcut totul 
în locul lui. In cazul acesta, cel mai bun mijloc de a-1 ajuta, este să nu-i mai spună nimic. Ii va spune el 
ce prostii a mai făcut. Iar ea să-i răspundă: „Vezi, te-am cocoloşit prea mult cînd erai mic, dar pînă la 
urmă ai să te descurci singur foarte bine." si asta-i tot. Nu s-a spălat pe mîini? Cînd vine la masă, să-i 
spună: „Ai să mănînci cu mîinile murdare; nu e bine, pentru că pe mîini se poate lua orice. Ai văzut că 
eu, cînd vin la masă, am mîinile curate." Dar în nici un caz să nu-i spună, înainte de a veni la masă, să 
meargă să se spele. Dacă după această mică discuţie va fugi să se spele, va pierde cinci minute si i se va 
răci supa, nu-i nimic, să-1 lase în pace! 

Insă dacă tatăl vrea să intervină cu titlu preventiv - ceea ce mamei îi spun să nu facă — , să-1 lase. 
Să lase acest lucru în seama soţului ei. Iar dacă el nu bagă în seamă, asta este! Nu e treaba ei. A venit 
vremea să-1 lase pe acest copil să se definească în raport cu el însuşi si cu tatăl lui, fără ca ea să se amestece, 
si totul se va aranja, pentru că este un copil foarte dotat, curios care îsi bagă nasul peste tot. Iar ea nu la 
lăsat să fie asa mai devreme, asta e. 

Acum, să lărgim puţin cadrul discuţiei: ati spus că multe scrisori vorbesc despre copii care nu stiu 
să- si organizeze activitatea şcolară, care pierd vremea si care nu mai termină sau petrec ore în sir cu temele, 
fără să reuşească, de fapt, să le termine vreodată. Asta este o problemă de organizare a muncii. Vine o 
vîrstă cînd copilul este preocupat de acest aspect. Pînă atunci, nu cred că părinţii pot face mare lucru, 
si totuşi, se poate încerca cu anumite ocazii, cînd copilul are lucrări si trebuie să-si recapituleze lecţiile. 
Există o modalitate de a-i arăta copilului cum să-si înveţe lecţiile: cerîndu-i să le repete cu voce tare. 
Părinţii îi vor arăta cum ar face ei în locul lui: se citeşte lecţia tare, ascultînd cu atenţie (chiar dacă copilul 
nu ascultă decît pe jumătate, el vede cum fac tatăl si mama lui), apoi nu te uiti pe ce ai citit si încerci săti 
aminteşti. Cînd copilul spune: „Gata, stiu lecţia! Vrei să mă asculţi?", părinţii acceptă, dar numai dacă 
li s-a cerut - si niciodată nu îl ascultă toată lecţia. Trebuie să-i pună doar una, două întrebări cel mult, 
luate la întîmplare, si eventual să-i spună: „întrebarea asta n-ai stiut-o." Dacă protestează: „Ba da, o ştiam 

foarte bine!", să-i răspundă: „Ei, dacă ei stiut-o, înseamnă că nu mi-ai răspuns bine." Atît. Dacă, dimpotrivă, 
copilul răspunde bine: „Vezi, întrebarea asta o stii. Sper că stii si restul." Nu trebuie să insiste, să-1 pună 
să tot repete, riscînd astfel să-1 plictisească. 

si încă un lucru: copiii care au fost anorexici cînd au fost mici (adică cei care vomau la masă, nu 
voiau să mănînce) reuşesc mult mai tîrziu decît ceilalţi să „stie" lecţiile. Nu trebuie niciodată pusi să le 
spună pe dinafară deoarece asta pentru ei e ca si cum ar vomita. Acestora trebuie să li se spună: „Sînt 
convins că ai stat destul de mult la lecţia asta; sigur o stii." Dacă a doua zi copilul vine de la scoală si 
spune: „Am luat o notă proastă", să fie încurajat: „Ai să reuşeşti sigur, pînă la urmă. stii, asa a fost si 
cînd erai mic, nu reuşeai să mănînci. Vezi, si lecţiile trebuie înghiţite. Tu nu le înghiţi. Cu timpul, vei 
reuşi." Pe scurt, trebuie să-i arate copilului încredere. 

In ceea ce priveşte organizarea activităţii, pot spune că acest lucru îl interesează pe copil în jurul 
clasei a şasea, si ar fi într-adevăr util ca, în scoli, copiii să fie învăţaţi cum să-si organizeze activitatea. 
Deoarece lucrurile nu stau asa - cu rarele excepţii ale unor învăţători si învăţătoare — , să vedem cum 
pot o mamă, un tată sau un frate mai mare să ajute un copil, cu condiţia ca acesta să o fi cerut, să fi spus: 
„As vrea să stiu cum să fac?" Se începe cu caietul de clasă: dacă nu a scris tot, nu va înţelege ce are de 
făcut. „O să rezolvăm asta în cîteva zile. Adu caietul de clasă al unui alt coleg. O să le comparăm." Pentru 
că sînt copii care sar pur si simplu o parte din ceea ce au de făcut; merg prea repede sau nu suficient de 
repede. Apoi, dacă tema este clară, trebuie să stabilească cu copilul de cît timp e nevoie pentru fiecare 
materie: „Iti trebuie atît pentru asta. La ora cutare, ai să faci asta; dacă totul merge bine, ai să termini la 
ora cutare", si îi notează aceste ore pe o hîrtie care rămîne lîngă el. Mama va tine minte aceste ore si va 
veni să controleze: „Acum, gata. Ai învăţat destul lecţia asta, treci la cealaltă." Dacă nu se procedează 
asa, mai ales începînd cu clasa a şasea, copiii sînt depăşiţi: profesorii le cer prea mult; nu mai termină 
niciodată cu prima materie. încet, încet, după cîteva săptămîni, copilul va reuşi să facă totul în timpul 
prevăzut si va sti ce să înveţe si ce nu din ceea ce i s-a dat, căci trebuie să stie si să se oprească. între 

nepăsare si perfectionism, trebuie găsită linia de mijloc, cea a eficacităţii suficiente, 

încă o scrisoare de la o mamă descumpănită ce are doi băieţi de opt si un an si o fată de patru ani. 
Problema pe care si-o pune - si vi-o pune - îl priveşte pe băiatul de opt ani. „Este un băiat foarte vesel, 
deseori nepăsător la scoală. Nu învaţă nici prea bine nici prea rău, dar are caiete foarte dezordonate: încerc 
să-1 determin să si le tină cel puţin curate. Azi dimineaţă, înainte de a pleca la ore, a scris o mică scrisoare 
unui corespondent a cărui adresă a primit-o de la scoală - în mare viteză, fiindcă a uitat să o scrie aseară, 
o dată cu temele. Nu era notată pe caietul de clasă, în care mă uit zilnic, cînd vine acasă. Era deja ora 
opt si douăzeci. Isi corectase două greşeli, pe care i le-am semnalat, cu pixul, scrisoarea fiind scrisă cu 
creionul. I-am spus: «Acum o scrii din nou. Ai să te înveţi minte să mai lasi totul pe ultimul moment.» 
Atunci, a început să se agite, să plîngă si, deodată, mi-a aruncat: «Nu, mamă, am să întîrzii la scoală... 
te rog.» si cum eu nu eram de acord, mi-a spus: «O să mă omor.» Era prima oară cînd îl auzeam spunînd 
aceste cuvinte. Mi-a fost foarte frică. I-am vorbit cu calm despre scrisoarea lui, explicîndu-i că data viitoare 
o să o scrie din timp, că nu avea rost să ne certăm pentru asta. După care a plecat fără să-1 mai pun să 
scrie încă o dată scrisoarea, consolat si, mai ales, calmat. Acum mi-e teamă să nu-mi servească din nou 
fraza aceea, ca un fel de şantaj, deoarece cred că a fost foarte conştient de efectul pe care 1-a avut asupra 
mea. Am avut senzaţia unui dus rece. Spuneti-mi ce trebuie să fac dacă mă mai ameninţă în felul ăsta. 
E prima dată cînd nu stiu ce atitudine să iau." 

Această scrisoare este interesantă pentru că aici este vorba despre un copil dotat si despre o femeie 
care nu stie cum să devină mama unui băietei de opt ani. De pe la sapte-opt ani, un băiat trebuie să stie 
că mama lui are încredere în el. Mă întreb dacă nu ar fi bine să abandoneze complet acest rol de pion pe 
care îl are cu el. Pentru că asta va strica relaţiile dintre ei. si mă întreb dacă nu ar fi mai bine pentru copil 
să-si facă temele la scoală, iar la întoarcere mama să nu-i mai controleze niciodată caietele. Ar putea săi 
spună: „Sper că acum stii să te descurci singur. . . Te-am cicălit atîta să-ti faci lecţiile. . . Am încredere 

în tine." A venit vremea ca acest copil inteligent să-si poarte singur de grijă, si apoi, toată povestea asta 
cu scrisoarea pentru acel corespondent. . . Au fost sau nu greşeli? ce-i cu asta? In sfîrsit, e şocant că această 
mamă a stat să corecteze o scrisoare scrisă de un copil altui copil. 

Există si un post-scriptum la scrisoare: „Am aşteptat să se întoarcă de la scoală înainte de a vă scrie, 
ca să văd în ce stare de spirit se află." Copilul s-a uitat la ea si a spus: „Astăzi esti foarte calmă." Mama 
este foarte îngrijorată si crede că băiatul va folosi de acum înainte acea frază groaznică: „O să mă omor", 
ca un fel de mijloc de şantaj. Ce să însemne acest lucru? Că este un copil inteligent sau foarte perturbat? 
înseamnă că nu mai stie cum să facă să scape de mama lui si să se conducă singur. Asta înseamnă. 
Ea îl deprimă atît de mult încît nu se mai poate iubi pe sine, fiind confruntat cu o imagine în care el greşeşte 
mereu si trebuie mereu să se corecteze. Se simte hărţuit de ea. si dacă e o fire nepăsătoare, ce e rău în 
asta? Dacă am putea fi cu toţii nepăsători, am duce-o mult mai bine. O să vină si grijile; dar nu la vîrsta 
asta. De ce i le inventează mama? si ce dacă a făcut greşeli de ortografie? Intr-o dictare, de acord, trebuie 
să si le poată corecta, dar dacă un copil de opt ani face greşeli într-o scrisoare, asta nu e treaba mamei 
lui. 

si faptul că scrie cu creionul si nu cu pixul. . . 

In fine! Pe alocuri, scrisoarea asta e groaznică. Sper că lecţia pe care i-a dat-o băiatul mamei sale 
va da roade. Deoarece, într-adevăr, copilul nu a spus că o să se omoare pentru a o ameninţa. A spus-o 
pentru că ajunsese să gîndească: „Nu mai e nimic de făcut. Dacă, într-adevăr, asta-i viata, nu merită să 
trăieşti!" Repet, la opt ani, un copil trebuie să trăiască pentru el, să-si poarte singur de grijă, chiar dacă 
din cauza asta nu are note asa bune la scoală: este un amănunt, si, apoi, să nu mai aibă teme de făcut 
seara, iar în familie, cînd sînt împreună, să fie veselie si nu, tot timpul, treabă; iar mama să nu fie un 
profesor în plus pe capul lui. 

A, 

Ar mai fi ceva! In această scrisoare nu se vorbeşte despre tată. . . Poată că el ar spune ca si mine: 
„Lasă-1 în pace! La opt ani, stie deja ce trebuie să facă!" 

Sînt sigur că această mamă, ascultîndu-vă, se va teme să-si schimbe atitudinea si va considera că o 

împingeţi spre un fel de demisie, si o să gîndească: „Copilul o să profite." 

Dar nu e asa! Să stea de vorbă cu el! Cînd i-a spus: „Ce calmă esti astăzi", de ce nu i-a răspuns: 

„Da, am fost consternată cînd am auzit că felul meu de a mă purta cu tine îti provoacă o asemenea reacţie. 

Dar stii că eu te iubesc?" El nu stie că ea îl iubeşte: el se gîndea doar că o să întîrzie la scoală: iar ea a 
preferat să-1 corecteze în loc să-1 lase să plece; or, asta e treaba lui. Nu trebuie să-1 preocupe ce spune 
sau nu spune mama lui, dacă a mîncat sau nu, dacă e îmbrăcat sau nu. Vrea să plece la scoală? să plece! 
E treaba lui, nu-i asa? Repet, la opt ani, un copil trebuie să-si poarte singur de grijă, fiind, evident, controlat, 
dar în linii mari si nu, asa, pas cu pas. 

De ce scoală trebuie să fie atît de tristă? 
(Invătămînt fără educaţie) 

As vrea să vă vorbesc despre problema unei corespondente care are trei băieţi mari, de paisprezece, 
treisprezece si unsprezece ani si jumătate. Cel de-al doilea care are treisprezece ani, a izbucnit recent în 
hohote de plîns în timp ce mama îl asculta la lecţii, pentru că este puţin peltic si, cum spunea ea, se poticneşte 
la începutul frazelor. Părinţii au încercat să rezolve această problemă: au fost cu el la un pediatru, la un 

ortofonist si toti au spus că nu e ceva grav, că va trece si că e probabil o problemă de timp si de exerciţiu. 
Mama ne scrie: „Mă adresez d- voastră, nu atît în legătură cu problema pur medicală pe care această situaţie 
o poate pune, ci, în special, cu privire la angoasa copilului. Dorinţa noastră este de a-1 ajuta să depăşească 
această etapă dificilă deoarece, la scoală, se expune deseori glumelor proaste ale profesorilor si colegilor 
săi. si este profund nefericit." 

Scrisoarea de fată pune problema scolii în Franţa, unde profesorii nu pot face educaţie. Educaţia nu 
presupune să tolerezi ca un copil să sufere pe motiv că are caracteristici fizice, gestuale sau de limbaj 
diferite de ale celorlalţi. Este ruşinos să vezi asa ceva. 

Legat de aceasta, îmi vine în minte scrisoarea unui tînăr ai cărui colegi îsi băteau joc de el pentru 
că avea un mic defect de pronunţare si era mai firav decît ceilalţi. Reuşise să-si rezolve situaţia, încheindu- 
si cu succes anul şcolar printr-un examen prin corespondentă, si plecînd apoi în Anglia, după multe ezitări 
ale părinţilor. Iar acum, în această tară, are o situaţie splendidă în comparaţie cu cea a fraţilor si surorilor 
lui din Franţa. Areusit acolo să se dezvolte din punct de vedere psiho-social mult mai uşor, în ciuda defectului 
de pronunţare si al constituţiei sale fizice, decît ar fi putut s-o facă în Franţa, unde era obiectul unei 
permanente batjocuri. Povestea că o asemenea practică nu putea fi întîlnită într-o scoală englezească. As 
vrea ca acest lucru să fie înţeles. Pentru unii copii sensibili, scoală franceză este foarte greu de suportat, 
si este foarte păcat, pentru că nici sensibilitatea, nici defectele fizice nu anulează valoarea unui cetăţean. 
Dimpotrivă! Ele îi îmbogăţesc personalitatea de mai tîrziu. 

Revenind la acest copil care „sîsîie" puţin, nu stiu ce să spun. Evident, ar putea fi ajutat printr-o 
psihoterapie, chiar dacă medicii consideră că defectul nu este major; ajutorul ar consta în găsirea unor 
posibilităţi de autoapărare, nu asa cum le-ar vrea unii, ci asa cum reuşeşte el. Asta e tot ce pot spune. 
Da, dar părinţii. . . Cum îsi mai pot ajuta ei copiii? Pentru că nu oricine are posibilitatea să schimbe 
localitatea, liceul sau colegiul, si, de fapt, mama îsi dă seama că băiatul este deranjat nu atît de acest mic 
defect fizic, cît de ceea ce se petrece în jurul lui. 

Nu stiu cum poate fi ajutată pentru că, probabil, nu mama trebuie să intervină. Căci, dacă ea îsi 
protejează prea mult copilul. . . Mai degrabă tatăl. . . 

Dar credeţi că, în asemenea cazuri, părinţii ar trebui să meargă să discute cu profesorii? 
E cu două tăişuri. Depinde de personalitatea profesorilor. Ar trebui ştiut dacă copilul vrea asa ceva. 
Profesorii pot fi întrebaţi în legătură cu progresele copiilor, bineînţeles, e chiar un lucru necesar. Dar să 
meargă să stea de vorbă despre defectele lor, despre problemele lor de caracter. . . Nu cred că un părinte 
poate sta de vorbă cu un profesor căruia îi face plăcere să-si bată joc de unul din elevii săi. Cruzimea 
mentală a unui copil poate fi atenuată printr-o discuţie. Dar un adult nu-si va bate niciodată joc de o persoană 
defavorizată de natură, decît dacă se simte într-o stare de inferioritate. De aceea, dacă părinţii vorbesc 
cu acest profesor, mi-e teamă că vor agrava situaţia. Ce vreţi. . . Ar trebui ca toată lumea să facă psihoterapie! 
Or, asa ceva nu se poate! Dar e groaznic să vedem că unii indivizi, pentru că au luat nişte examene si au 
nişte diplome, au ajuns profesori, în timp ce ei nu au calităţile psihologice necesare pentru a trăi în contact 
cu copiii si a fi educatori. Sînt nişte persoane instruite, e adevărat, dar o dată cu transmiterea cunostinelor 
ei le oferă copiilor exemplul unor fiinţe umane roase de sentimente de inferioritate. Acest copil îi este în 
ceva superior profesorului care, gelos fiind, îsi bate joc de el. E sigur, si asta îl deranjează pe profesor. 

Dar tatăl (nu mama) ar putea merge să stea de vorbă cu directorul scolii despre fiul lui, semnalîndui 
disperarea copilului. Doar directorul ar putea determina încetarea acestei situaţii intolerabile printr-o 
discuţie cu şeful clasei. Altfel, singura soluţie rămîne mutarea copilului la altă scoală. 
Iată o altă situaţie asemănătoare întrucîtva cu cea din scrisoarea precedentă: vă scrie o mamă care 
are doi copii, de şapte ani si jumătate si de sase ani. Cel mare este foarte vioi si foarte emotiv, dar, din 
păcate, învăţătoarea de la clasa lui este foarte severă. Consecinţa: ia mereu note proaste, e veşnic mustrat 
si - lucru care poate fi mult mai grav - este certat si umilit în fata tuturor colegilor săi; astfel, prima dată 
cînd a făcut o lucrare proastă, după ce toată clasa si-a bătut joc de el, a trebui să meargă s-o citească si 

în clasa vecină, pentru ca si cei de acolo să-si bată joc de el. si asta 1-a mîhnit si umilit peste măsură. 
Mama ne scrie: „Dimpotrivă, eu am încercat întotdeauna să fiu destinsă si înţelegătoare, în contrast cu 
această învăţătoare: însă eu nu am posibilitatea de a-i da pe copiii mei la o scoală ideală, cum sînt şcolile 
Freinet*, de pildă." Pe de altă parte, mama nu îndrăzneşte să meargă să stea de vorbă cu profesorii, pentru 
că presupune că aceştia sînt convinşi că au dreptate. Bineînţeles, învătămîntul tradiţional a deceptionato. 
si îi detestă - nu cred că e un cuvînt prea tare - pe învăţătorii si învăţătoarele care nu creează în clasă 
o atmosferă armonioasă. In final, există o frază care rezumă în întregime scrisoarea: „De ce oare scoală 
trebuie să fie atît de tristă?" 

si pe mine mă revoltă teribil această pedagogie prin umilinţă, si nu stiu de ce tatăl nu a putut merge 
el să vorbească cu această învăţătoare. Poate nu e deloc liber? De altfel, există scoli care nu primesc vizita 
părinţilor la orele la care tatii ar putea merge, si acest lucru mi se pare lamentabil: faptul că nu există o 
zi rezervată taţilor, după orele de serviciu, cînd directorul scolii si profesorii ar putea să-i primească, de 
două ori pe trimestru. 

In orice caz, asa cum stau lucrurile, mama nu poate să-si ajute copilul, decît îndemnîndu-1 să suporte 
felul de a fi al învăţătoarei lui, spunîndu-i: „Ascultă, singurul lucru important este să creşti mare si să 
înveţi bine. Din moment ce lucrezi bine în clasă. . . Orice copil face trăsnăi." Asta-i tot. Să dedramatizeze. 
De altfel, asta si face. 

Dar sînt dezamăgită si as vrea ca toti învăţătorii si învăţătoarele care vor citi această carte să retină 
lecţia celor spuse mai înainte, în asa fel încît niciodată, dar niciodată, un copil să nu fie umilit de ei sau, 
cu ştirea lor, de colegii lui. Atunci cînd colegii îsi bat joc de un copil care se exprimă greu sau nu a făcut 
bine o temă, datoria unui învăţător este de a-i opri spunîndu-le: „Ce faceţi voi este lipsit de omenie. Cum 
vă purtaţi? Ca maimuţele în cuşcă." Iar învăţătorul nu trebuie în nici un caz să fie şeful maimuţelor din 
cuşcă, scoală trebuie să-i inspire copilului încredere, chiar atunci cînd a greşit tema sau a făcut o prostie. 
Cu cît îl vom ajuta pe copil să-si depăşească propriile probleme, cu atît ne vom îndeplini mai bine misiunea 
de profesor, de educator. 

Acesta ar fi deci comentariul dumneavoastră în legătură cu cele întîmplate, cînd sînt în discuţie 

raporturile, sau mai degrabă non-raporturile, dintre copii si profesori. 

Profesorii sînt în serviciul copiilor pentru a-i educa si nu pentru a-i devaloriza si umili. 

Există însă si o problemă gravă care, în orice caz îi consternează pe părinţi, cea a copiilor care spun: 

„Am să mă omor; am să mă sinucid." Sînt cuvintele unei mame cu un băiat de unsprezece ani. Fiul ei 

are probleme deosebite la scoală, în relaţiile cu colegii. Evident, acest copil nu prea stie (sau nu arată că 

stie) să se apere si lasă impresia că poate fi uşor dominat, ceea ce-i face pe unii din colegii lui de la colegiu, 

unde e de trei luni si unde sînt trei sute de elevi, să exercite un şantaj asupra lui, cerîndu-i să aducă bani. 

II şantajează, jefuiesc? 

. . .Exact! Este ameninţat, în caz că nu aduce bani, că va fi bătut măr. Copilul este literalmente terorizat. 
Cînd nu are scoală, este bine dispus; dar cum se apropie momentul reînceperii cursurilor, îl apucă frica, 
îl doare burta, se sufocă, uneori îi vine să vomite, si spune mereu: „Nu vreau să mai merg la scoală asta." 
Mama ne povesteşte si alte întîmplări: într-o zi, a primit o serie de pumni; în altă zi, un băiat i-a smuls 
abonamentul tocmai cînd se pregătea să se urce în autobuz; în sfîrsit, toate aceste jigniri par că l-au adus 
în situaţia de a nu îsi mai putea stăpîni frica; si i-a spus mamei sale: „Dacă nu mă muti de la scoală asta, 
am să mă omor." 

Această poveste se poate sfîrsi prost. Dar nu înţeleg de ce mama nu vorbeşte deloc despre tatăl copilului, 
ca si cum nu ar exista un bărbat în familie, care să meargă imediat la director si să discute cu el, să vadă 

ce se poate face. Mie mi se pare totuşi că de vină e învăţătorul care, e adevărat, nu a fost prevenit de 
tată. 

Nu mama trebuie să meargă: pentru că multe mame se plîng pentru fleacuri; da, deseori se întîmplă asa; 

credeţi că exagerez, îmi dau seama. . . 

Mă întrebam dacă asa gînditi d-voastră sau dacă aceasta este reacţia pe care o atribuiţi, în general, 
profesorilor. 

stiti, foarte des, cînd un copil se plînge acasă, mamele fac o întreagă poveste din nimic si merg cu 
gura mare la învăţătorul care stie că în clasa lui lucrurile nu stau chiar asa. Iar aceste mame care vin si 
se plîng sînt agasante pentru profesori. 

„Asa sînt femeile, ce mai!" Spun asta pentru că, de fiecare dată cînd vorbiţi astfel, stiti că primim 
o avalanşă de scrisori: „Cum?. . . Pentru că sîntem femei, sîntem asa?" 

Nu! Nu de asta! Numai că mamele sînt foarte legate de fiii lor, iar aceştia profită, mai ales cînd schimbă 
scoală. Acest băiat era foarte mulţumit că intră la colegiu: îsi schimbase statutul, era un băiat mare. si, 
de fapt, s-a dovedit că nu era pregătit. Or, cînd un băiat nu stie de la început să se apere, să lovească cu 
piciorul, cu pumnii, ca să arate că nu poti face orice cu el, apar asemenea dificultăţi, si, evident, dacă 
acest băiat care a intrat la această scoală, ca si ceilalţi, la începutul anului, a devenit ţinta agresivităţii 
tuturor, înseamnă că pînă acum a fost un copil supraprotejat. De aici înainte, tatăl trebuie să se ocupe de 
el. Sau poate nu are tată? 

In orice caz, acest băiat nu poate rămîne în continuare în situaţia creată. E prea tîrziu pentru o discuţie 
cu directorul, deoarece au trecut deja trei luni de cînd durează această stare de lucruri, jocurile sînt deja 
făcute, iar el este ţinta bătăii de joc si a violentei tuturor. Deci, copilul sau se va îmbolnăvi, sau va face 
asa cum a spus - pentru că nu e vorba despre şantaj: este adevărat că nu mai poate îndura. E disperat la 
culme. 

Tocmai voiam să vă pun această întrebare: după experienţa dumneavoastră, ce trebuie să credem, 
cînd un copil ameninţă în feul acesta că o să se omoare? 

Copiii spun uneori asa pentru a-si speria mama, dar fără alt motiv, însă contextul e diferit. Aici e 

vorba despre un copil care este cu adevărat bolnav si, în mod real, ţinta unor acte de care mama ia cunoştinţă 

de fiecare dată cînd copilul se întoarce de la scoală, si mai e si acest şantaj. . . Nu stiu dacă profesorii sînt 

la curent, dar cunosc multe exemple de copii care sînt realmente jefuiţi: de îndată ce colegii lor remarcă 

că au un pulover, poate ceva mai drăguţ decît al lor, sau pantofi noi, sînt atît de geloşi. . . Unii sînt chiar 

dezbrăcaţi: li se fură puloverul, pantofii, caietele. In momentul de fată, există o mare violentă în unele 

scoli si cred că nu se acordă suficientă atenţie acestui fapt. Iar victimele sînt fără nici un sprijin. 

Tot asa, dacă un elev vine într-o clasă ceva mai tîrziu, după începutul anului şcolar, cînd grupurile 

sînt deja constituite, îi este greu să se integreze. Intr-o asemenea situaţie, rolul profesorilor ar fi să-1 prezinte 

pe noul venit colegilor săi, să aleagă doi sau trei dintre ei care să-i servească drept intermediari pînă la 

inserarea lui în noua clasă, si această activitate psiho-socială face parte din munca unui profesor. 

Pentru a ne întoarce la scrisoarea noastră, cred că mama trebuie să facă un sacrificiu financiar, fie 

pentru a-1 muta pur si simplu pe fiul ei într-o scoală privată, fie pentru a schimba colegiul, ducîndu-1 la 

unul mai departe, în urma unei discuţii cu prefectul sau, fiind într-un oras mare, cu cineva de la prefectură 

care se ocupă de scoli. Trebuie să facă ceva! Mai ales dacă nu are sot, nu trebuie să- si lase copilul în 

această situaţie. Iar dacă există un tată, acesta trebuie neapărat să-si ia o zi liberă, să meargă să discute 

cu directorul, cu psihologul colegiului, cu prefectul, si să găsească o soluţie pentru a salva copilul. 

Gîndeste-te la viitorul tău! 
(Părinţii si scoală) 

Am putea să ne întoarcem la problemele legate de scoală si, în special, la importanta pe care părinţii, 
în general, o acordă vieţii şcolare a copiilor lor. . . 

... si la angoasa pe care o resimt în această privinţă, chiar mai mare decît importanta pe care o are 
pentru ei ! 

Această preocupare revine des în întrebările părinţilor: „Fiul meu de unsprezece ani pare un copil 

fericit. Dar dacă nu va merge bine cu scoală, va reuşi în viată? Va fî fericit mai tîrziu?" si, plecînd de 
aici, tot felul de întrebări legate de scoală. Cum este această scrisoare, reprezentativă pentru multe altele: 
„Doamnă, soţul meu nu este de acord cu d- voastră. In schimb, eu as fi mai degrabă de părerea d- voastră; 
de exemplu, el vrea cu orice pret ca fiul nostru de şapte ani si jumătate să citească în fiecare zi, desi e în 
CE 1 si are probleme cu cititul în clasă. Ceea ce produce adevărate drame. Ce credeţi?" 
Acest tată vrea să-si ajute fiul de şapte ani si jumătate să citească. De ce nu? Dar să stie că, asa cum 
de altfel a dovedit-o Freinet, înveţi să citeşti scriind, nu citind. Dacă tatălui îi place lectura, pînă la urmă 
îsi va contamina si fiul. Dar poate să-i spună si povesti. Apoi, dacă vrea să-i trezească gustul pentru lectură, 
să-1 pună să citească un rînd sau două si să-i explice: „Vezi, parcă sînt fermecate toate aceste litere mici 
care formează cuvinte ce înseamnă ceva." Să facă din lectură o activitate interesantă, dar nu asa cum 
pare că se întîmplă, cu ţipete si plînsete. si mama, dacă vrea, poate să-si ajute copilul: de pildă, să decupeze 
din ziare litere de tipar si să le lipească pe un carton. De altfel, există jocuri cu litere si în comerţ. Să se 
distreze amîndoi formînd cuvinte cu aceste litere sau să facă împreună cuvinte încrucişate. Asta îl va atrage 
mult mai mult pe acest băiat, decît lectura pentru care are deja o aversiune. Copilul nu se dezvoltă niciodată 
dacă face ceva într-o atmosferă tensionată. 

Iată o altă atitudine care traduce angoasa părinţilor în legătură cu scoală: „Am un băiat de doisprezece 
ani care nu învaţă bine. Trebuie ajutat ca să-si facă temele. Tatăl lui îi citează ca exemplu nişte verişori 
ce au reuşit în viată si care, la doisprezece ani, erau toti elevi buni. . ." 

As vrea să spun de la început că e foarte rău să dai unui copil ca exemplu un alt copil. S-ar părea 
că acest bărbat trăieşte un sentiment de inferioriate că este tatăl unui copil care nu reuşeşte si că ar vrea 
să fie tatăl altui copil. Asta înseamnă să dai ca exmeplu un copil dintr-o altă familie, în loc să remarci 
calităţile propriului tău copil si să i le stimulezi. Educaţia înseamnă să-1 ajuţi pe copil să dea tot ce are 
mai bun în el si nu să-1 încurajezi să-1 imite pe un altul. 

Acestea fiind spuse, să ne punem puţin în locul acestor părinţi care vă scriu: „Trebuie să-i facem 
noi temele. Dacă nu, e o adevărată catastrofa!" Există, în mod evident, copii care nu se adaptează la viata 
şcolară, asa cum e ea astăzi, si totuşi, si ei trebuie să meargă la scoală. Cum pot fi aceştia ajutaţi? 
Dacă părinţii vor să facă ei temele în locul copilului, să le facă. Cu condiţia ca, în acest timp, copilul 
să se simtă bine si să facă altceva. Nu stiu ce să spun. O fiinţă umană se simte bine, este fericită cînd se 
simte bine în pielea ei: în acel moment, are chef să facă ceva. Dacă părinţii vor să-i facă temele ca să 
treacă în clasa următoare, nu sînt împotrivă. Nici părinţii nu trebuie împiedicaţi să-si ofere o bucurie! 
Dar, pentru copil, nu este educativ să aibe nişte note care sînt, de fapt, ale părinţilor. 
Deci, întrebarea revine: cum pot fi ajutaţi aceşti copii? 

In primul rînd, întrebîndu-i dacă, si în ce mod, vor să fie ajutaţi! Aceasta e problema: întotdeauna 
părinţii vor ceva ce copilul nu vrea încă! Dacă un copil le cere părinţilor să-1 ajute, în acel moment ei 
trebuie să-1 sprijine si să-i susţină atenţia. Unii copii nu pot fi atenţi dacă nu sînt ajutaţi. Trebuie să 
recunoaştem că un copil nu poate sta fără dificultate opt ore în clasă si să se întoarcă apoi acasă să-si 
facă temele decît dacă există o relaţie plăcută, afectuoasă, tandră între el si părinţii care îi sînt alături si 

care, desi au propriile lor ocupaţii, sînt disponibili atunci cînd copilul le cere ceva si îl încurajează. Dar 
nu trebuie să se strige la copil, si nici nu trebuie forţat sau şantajat cu recompense sau pedepse. Căci, în 
acest caz, copilul ajunge să fie dezgustat sau, dimpotrivă, obsedat de scoală, si toată viata va trece pe 
lîngă el. 

Frangoise Dolto, avem aici o scrisoare care vă reproşează într-un fel că nu tineti întotdeauna suficient 

seamă de realitatea socială: „Trebuie luate în consideraţie si ideile părinţilor proveniţi din medii modeste 

si dorinţa lor de a-si ajuta copiii să ajungă la o mai mare bunăstare materială" pentru că, deseori, bunăstarea 

materială si diplomele merg mînă în mînă." Asta ca să explicăm reacţiile „dure" ale unora. 

Mai înainte, spuneaţi: „In caz contrar, toată viata va trece pe lîngă copil." In această problemă, o 

corespondentă scrie: „Am tresărit auzindu-vă spunînd că nu are importantă dacă copiii nu învaţă la scoală 

si că, dimpotrivă, cei care au succese sînt nişte copii care nu au avut tinereţe." 

Realitatea e că mi se scrie deseori: „Mi-am pierdut tinereţea din cauza învăţatului." 

In schimb, această doamnă scrie: „Ei bine, eu am avut şapte copii. . . Prima, e o fată, are douăzeci 

si cinci de ani si este inginer constructor; cealaltă, de douăzeci si patru, este inginer aeronautic; următoarea, 

la douăzeci si doi de ani este inginer agronom; ultima are douăzeci de ani si este infirmieră; si apoi, 

cei 

trei băieţi sînt la liceu. . . 

Toti sînt, cum se spune, copii care au reuşit, si mama povesteşte că a fost întotdeauna prezentă acasă, 
că a acceptat să pară, într-un sens, inferioară pentru că nu avea o profesie. Dar este o profesie extraordinară 
să tii o casă, să o faci plăcută si să fii mereu acolo în asa fel încît copiii să se poată concentra pe propriile 
lor probleme, datorită mamei care îi ajută cu vorbe, fără să se ocupe anume de ei si fără să-i împingă de 
la spate. 

si mai spune că nu au trecut deloc pe lîngă viată, că toti au făcut sport. „Pînă anul trecut nu am avut 
televizor. Copiii au făcut dans, pian." 

Fiecare copil a reuşit tocmai pentru că a avut posibilitatea să facă ce 1-a interesat, pe lîngă scoală. 
E perfect! 

si termină cu o formulă care o să vă placă: „Cred că în familiile numeroase copiii sînt cei mai fericiţi 
si cei mai «reuşiţi»." 

In cazul acesta, faptul că au avut deja o viată relaţională foarte bogată unii cu alţii, precum si faptul 
că ambianta nu a fost prea tensionată, i-au ajutat să devină ceea ce sînt. Nu stiu de ce această corespondentă 
a tresărit cînd m-a auzit; eu vorbesc despre copiii pe care părinţii îi împing de la spate ca să înveţe bine 
fără să fie preocupaţi de îmbogăţirea zilnică a cunoştinţelor acestora, ci numai de angoasă sau de ambiţia 
pentru viitorul lor. Este groaznic: aceşti copii sînt îndemnaţi să aprofundeze disciplinele şcolare de către 
părinţi care nu se simt cu adevărat ei însisi atraşi de ele si care fac asta numai pentru ca, „mai tîrziu", 
copilul să fie fericit. întreaga copilărie este sacrificată în numele acestor cuvinte: „Gîndeste-te la viitorul 
tău!" Iar, în acest timp, copilul se plictiseşte, si nimic din ceea ce studiază nu-1 interesează nici pe el, 
nici pe părinţii săi. Aceştia vor note bune, reuşită strict şcolară, dar nu vor să pătrundă în aceste discipline: 
literatură, ştiinţe exacte, istorie, geografie, pe care le învaţă copilul la scoală si să se bucure împreună de 
descoperirea si cunoaşterea lor în viata de fiecare zi. Studiile, aduc ele oare bucuria de a afla lucruri noi? 
Răspund oare ele dorinţei de a sti tot mai mult? Sau, dimpotrivă, notele bune, reuşita la examene si diplomele 
reprezintă doar preţul unui masochism inculcat ca virtute? 

Ne-a scris si o mamă al cărei băiat de doisprezece ani - e băiatul cel mare - tocmai si-a fracturat 
încheietura mîinii drepte. Este în ghips pentru patruzeci si cinci de zile si, avînd în vedere că e dreptaci, 
nu mai poate să scrie. Pentru mama lui ce s-a întîmplat este aproape o catastrofă: cu patru zile înainte de 
accident, tocmai intrase în clasa a şasea, si ea si soţul ei sînt preocupaţi de acest băiat „în mod obişnuit 
cu un temperament limfatic, scrie mama, si care acum s-a trezit complet în afara circuitului, adică în situaţia 
de a fi (cu braţul în ghips) simplu spectator. Acasă, trebuie să-1 certăm ca să-si vadă de treabă, să-si facă 
lecţiile". Părinţii i-au cerut să facă exerciţii de scris cu mîna stîngă, pentru a nu rămîne la scoală un simplu 

spectator timp de patruzeci si cinci de zile. Copilul nu a refuzat, dar nu face nimic. Iar ceva mai departe, 
mama explică că întotdeauna au avut probleme cu acest copil care a repetat cursul pregătitor si care „pluteşte" 
- este termenul mamei - tot timpul. „Un singur lucru îl interesează acasă: găinile si cîinele lui. Nu e deloc 
o fire sportivă, iar acum este scutit de gimnastică timp de nouăzeci de zile. Lucru care, de altfel, îl si 
încîntă." 
Bineînţeles! 

Mama mai precizează că nu a avut niciodată nici un fel de probleme cu fiul ei cel mic care învaţă 
uşor si repede; de acesta nu a prea trebuit să se ocupe. Pentru cel mare, se gîndeste să găsească pe cineva 
care să-1 aibă în grijă si să-1 supravegheze la „făcutul temelor", după expresia consacrată (expresie ce 
revine des în scrisorile pe care le primim). Anul trecut, si le făcea la o vecină (care, din păcate, s-a mutat), 
iar anul şcolar s-a încheiat bine. De fapt, mama nu prea stie cum să procedeze. Pentru că, în ceea ce-1 
priveşte, copilul le reproşează părinţilor că nu sînt suficient de disponibili. 

Pe scurt, mama se întreabă, totuşi, cum ar putea să lupte împotriva acestei nepăsări. „Trebuie să vorbesc 
cu un psiholog?" 

Nu stiu asta. Dar cred că un copil nu poate fi obligat să scrie si să lucreze atunci cînd mintea lui e 
preocupată de altceva. Nu există decît un mijloc de a-1 interesa pe copil să înveţe: dacă si părinţii sînt 
interesaţi de materiile din programa lui şcolară. Insă, în acest moment, copilul are şansa nemaiîntîlnită 

de a fi spectator în clasă: cred că părinţii, în loc să-1 dezaprobe, ar trebui să profite de acest lucru. Dacă 
va merge la scoală, fără obligaţia de a face ceva, va avea posibilitatea să asculte, să-si observe colegii. 
Poate va găsi ocazia să meargă la unul dintre ei acasă, cu care se înţelege bine, să stea lîngă el în timp 
ce acesta îsi face temele, să discute despre ce si cum face, fără ca el să aibă teme de făcut. Cred că ar fi 
foarte interesant pentru el. 

In ceea ce priveşte posibilitatea de a fi ajutat de o persoană, din moment ce suferă că părinţii lui nu 
sînt disponibili, este sigur că pentru el ar fi un lucru important, cu condiţia ca această persoană să fie 
veselă si simpatică. 

Trebuie să nu uităm că mama lui este foarte ocupată la atelierul soţului ei si că, după naşterea celui 
de-al doilea băiat, cel mare nu a mai fost dădăcit, cum ati spune d-voastră. 

Cred că acest copil va reuşi, mai ales dacă tine la cîinele si găinile sale. Dar ar fi bine, dacă ar putea 
urmări la televizor toate filmele care se fac despre animale - filme cu adevărat pasionante. Din moment 
ce tot nu-si poate scrie pentru o perioadă temele, să înveţe uitîndu-se la televizor. E un mijloc foarte bun 
pentru copiii cam pasivi, cărora le vine greu să înveţe, să-si scrie temele etc. 

si, în primul rînd, mama să nu-1 condamne, să nu-1 tot îmboldească: nu serveşte la nimic. In schimb, 
dacă o interesează studiile copilului ei, să se uite prin cărţile pe care el trebuie să le citească, peste lecţiile 
pe care trebuie să le înveţe. Să i le citească cu voce tare si apoi să discute împreună. 
In concluzie, dacă am înţeles bine, un copil nu poate fi schimbat: dacă are un temperament limfatic, 
nu vom reuşi, fiind tot timpul cu gura pe el, să... 

Nu asta este problema. Mama ne întreabă: „Trebuie să cer sfatul unui psiholog?" In primul rînd, 
trebuie să stie dacă copilul suferă din cauza firii lui! în clipa de fată mi se pare că, mai degrabă, suferă 
părinţii si în nici un caz el. 

Ar mai fi si alte soluţii: profesorii de la materiile de bază ar putea face consultaţii cu el o dată pe 
săptămînă - în clasa a şasea are cel puţin doi profesori; iar cînd mîna i se va vindeca, ar putea fi dat la 
semi-internat sau la internat, după cum va vrea el, într-un colegiu care are clase de recuperare, cum se 
spune. (Aceste clase îi ajută mult pe copii să se obişnuiască cu sistemul dificil de la colegiu, cînd copiii 
au încă nevoie ca cineva să se ocupe de organizarea activităţii lor.) In felul acesta, va suferi mai puţin 
din cauza faptului că, fiind foarte prinşi, părinţii lui nu se pot ocupa de el si, în acelaşi timp, din cauza 
comparaţiei cu fratele lui mai mic, mai ales dacă si el este la internat si îi place. 
Trebuie să i se ceară părerea? 

Cu siguranţă! Trebuie consultat si dacă se va pune problema să meargă la un psiholog, să i se spună, 
nu: „dacă vrei", ci „dacă suferi din cauza firii tale si vrei să fii ajutat să te schimbi". Fiindcă, dacă, în 
acest moment, el nu vrea încă să se schimbe, ar fi inutil să încerce. In schimb, mama poate cere de pe 
acum părerea unui specialist, pentru că ea suferă. Cred că aici e problema. In ceea ce-1 priveşte, copilul 
pare foarte în măsură să spună ce doreşte. 

Ne scrie si o altă mamă cu trei copii: un băiat de doisprezece ani, două fete de unsprezece ani si 
jumătate si nouă ani si jumătate. Vă schiţează într-un fel tabloul familiei: tatăl este prezent fizic, dar pare 
să nu observe prezenta lor decît dacă îl deranjează. Iar relaţiile lor sînt dificile, mai ales cu băiatul. Recent, 
mama si-a reluat serviciul. Pînă acum, si-a ajutat mereu fiul la teme. Anul acesta, el este în clasa a şasea 
si nu se mai ocupă de el. „Consecinţa imediată, scrie mama: rezultatele la scoală sînt nule. Pe de altă 
parte, nu îl interesează nimic: nu citeşte niciodată o carte, nu ascultă niciodată un disc, nu-si ia niciodată 
un joc. In schimb, e întotdeauna gata să ajute, este amabil, drăguţ si îi place mult să meargă cu cercetasii 
de la marină. De altfel, am impresia că nu este cu adevărat fericit decît în zilele cînd este cu ei." Mama 
este decepţionată si amărîtă deoarece relaţiile lor sînt tot mai proaste din cauza învăţăturii, si nu vrea să 
folosească şantajul. „Desi am făcut asa ceva, scrie ea. într-o zi, l-am ameninţat că nu îl las să plece în 
vacantă trei săptămîni cu cercetasii dacă nu are rezultate mai bune la scoală." Copilul a fost la un psiholog 
care a spus că personalitatea lui nu este structurată. Dar, după cîte se pare, aceste discuţii nu l-au interesat 
pe băiat. Mama este neliniştită, se întreabă ce se va alege de el într-o lume în care selecţia copiilor are 
loc tot mai devreme, chiar începînd cu clasa a cincea. Scrisoarea se termină astfel: „Va înţelege prea tîrziu 
si, atunci, îmi va reproşa." 

în cazul acesta este vorba despre un copil de doisprezece ani, dar primim numeroase scrisori care 

vorbesc în termeni asemănători despre adolescenţi. 

Toti aceşti părinţi sînt îngroziţi de aceeaşi idee: „Selecţia! Selecţia!" si ce-i cu asta? Printre cei care 
nu sînt selecţionaţi, există copii ce stau prost cu scoală, dar care au calităţi deosebite (sînt sociabili, generoşi, 
harnici, sportivi, artişti), precum si copii care nu au nici un fel de calitate evidentă, este adevărat: cei care 
nu au găsit încă nimic care să-i intereseze, nici în viata şcolară, nici în afara ei. 
Această mamă are noroc că băiatul ei este interesat de marină, de viata socială, de ajutorul pe care 
poate să-1 dea, în casă si în afara ei: nu e puţin lucru. Evident, cu un tată care nu stie să fie tată, educaţia 
este foarte dificilă. O întrebare, însă: se ocupă mama suficient de soţul ei? Am impresia că este un bărbat 
care trăieşte la el acasă cu sentimentul că este într-un fel în plus. Isi agresează copiii pentru că soţia lui 
nu se ocupă decît de ei. Oricum, din moment ce pe copil îl interesează marina, ea este mult mai importantă 
pentru viitorul lui decît scoală: asta este, dacă nu are note bune si dacă este zero la scoală. Cunosc băieţi 
care au plecat pe mare ca elevi marinari si care au acum o situaţie remarcabilă, deoarece pe la optsprezece, 
nouăsprezece ani s-au apucat singuri de studiu. Astăzi sînt locotenenţi sau căpitani de cursă lungă desi 
la zece ani abia ştiau să citească si să scrie... 

Trebuie reţinut că orice activitate şcolară realizată împreună cu mama îl feminizează pe un băiat si 
că, începînd de la prepubertate si apoi la pubertate, tot ce au făcut împreună nu mai prezintă nici un interes 
pentru el. Sau, dacă interesul rămîne, mai tîrziu, masculinitatea băiatului va fi afectată. In cazul nostru, 
băiatul singur este atras de lucrurile pe care le poate face cu alti băieţi, de plăcerea vieţii de băiat: de tot 
ceea ce, în societate, îi permite să fie un băiat, fără a o avea pe mama lui ca dublură (de pildă, cînd ajută 
pe cineva). Prin rezultatele şcolare, într-un anume fel, el a divorţat de ea: cu atît mai bine! E foarte bine 
asa! Dacă eşuează pe plan şcolar, mama nu trebuie să se neliniştească si, în nici un caz, să nu se certe cu 
el din acest motiv. Să-i spună: „Am greşit, probabil, că te-am dădăcit atîta si te-am ajutat atîta timp cu 
scoală, pentru că, fiind inteligent, oricum ai fi scos-o la capăt, chiar dacă nu m-as fi ocupat eu. Gata, nu 
mai vorbim despre scoală. Oricum, importante pentru tine sînt viata în aer liber, efortul fizic, vacanta, 
interesul tău pentru marină. Trebuie să vedem ce ai putea face cît mai repede în acest domeniu." Ce s-a 
făcut, e bun făcut; dar acum ea trebuie să înţeleagă că cel mai important lucru este ca fiul ei să fie fericit, 

cu note bune sau proaste, repetînd clasa sau mergînd într-o clasă paralelă, indiferent; cel mai important 
lucru este interesul lui pentru ceea ce face în exterior. Nu poate trăi într-o casă în care există două fete 
mai mici decît el. Trebuie să trăiască alături de băieţi si, de ce nu, alături de cercetaşi? Mama poate încerca 
să-1 trimită, în timpul vacantei de vară, trei luni pe un vas de pescuit care acceptă elevi marinari sau pe 
malul mării într-o familie de pescari. Trebuie neapărat să încerce asa ceva. Iar apoi, în timpul anului, 
poate va găsi un colegiu într-o regiune maritimă si îl va înscrie la diverse activităţi legate de mare, în 
zilele libere? si nu se va mai ocupa de situaţia lui şcolară. Cînd copilul va veni în vacantă, va fi foarte 
fericit. In felul acesta, poate că si soţul ei va fi mai puţin susceptibil, nemaivăzînd-o mereu preocupată 
de acest copil care, sub pretextul situaţiei şcolare, o acaparează în realitate cu totul. 
Pentru moment, această mamă este pe un drum greşit. Avem si în alte scrisori exemple de băieţi care 
regresează, devin pasivi, nu mai sînt interesaţi de nimic, pentru că mama lor vrea să-i tină lîngă ea, astfel 
că totul îi întristează si, în final, nu mai au o viată a lor. 

într-adevăr, uneori, cultul acesta pentru învăţat duce la adevărate catastrofe. Fără să cităm cazuri 
precise, deoarece întotdeauna e delicat, putem spune că am primit scrisori de la mame care povestesc 
cum au făcut din copilul lor un delincvent - nu stiu dacă e chiar asa, dar e groaznic să ajungi să spui asta 
— , si totul plecînd de la cele mai bune intenţii. 

Exact! Este cazul mamelor care, pe de o parte, nu sînt preocupate decît de faptul că băiatul lor nu 
vrea una, nu vrea alta; si apoi, de îndată ce-i face pe plac Mamei, e copleşit de cadouri, si asa mereu: 
sau mama îl şantajează cu pedeapsa, sau el îi smulge cadouri. Mereu. Or, pentru copil, important este să 
fie activ, fericit, scoală este un mijloc, nu un tel, un scop în sine. Intr-o bună zi, cînd va avea un tel, 
copilul va descoperi plăcerea studiului. Oricum am lua-o, vine întotdeauna o vreme cînd oamenii regretă, 
fie ce au făcut, fie ce nu au făcut. Deci, dacă unele mame îsi spun: „O să mi-o reproşeze mai tîrziu", eu 
le răspund: trebuie să acceptaţi să vi se reproşeze ceva în viitor; dar, deocamdată, copilul d- voastră este 
pe cale de a o lua complet razna, pentru că îndepliniţi în acelaşi timp rolul tatălui, al mamei, si chiar al 
copilului, punîndu-vă ambiţiile personale în locul celor pe care trebuie să si le descopere el. Trebuie să 

ne iubim copiii asa cum sînt, nu să le substituim propria noastră voinţă. 

M-am săturat! 
(scoală obligatorie) 

De data asta ne scrie un tată. Citind o compunere la limba franceză a fiului său, pe care profesoara 
o corectase deja, si-a dat seama că băiatul este nefericit si are probleme. Probleme care nu erau cu siguranţă 
vizibile, deoarece această descoperire 1-a surprins destul de mult ca să vă ceară părerea. 
Compunerea avea următoarea temă: „Toată lumea spune: «Aveţi vîrsta cea mai frumoasă!» Voi ce 
credeţi? Prezentaţi- vă demonstraţia pe baza unor exemple precise si personale." Iată ce scrie băiatul care 
are treisprezece ani si jumătate: „Nu cred că la treisprezece , paisprezece ani este cea mai frumoasă vîrsta. 
Mai curînd, pe la şapte ani. După aceea, viata e mai grea. Părerea mea este că acum nu sînt la cea mai 
frumoasă vîrstă a vieţii. In fiecare zi, mă întorc acasă la ora cinci si jumătate; pînă la ora sase, mă odihnesc. 
De la sase si jumătate la opt, îmi fac temele. La opt si jumătate mănînc, pînă la ora nouă si jumătate. Mă 
duc apoi la culcare, fără să stau aproape deloc cu tata, fără să vorbim despre scoală sau despre ce fac. 
De cîte ori mă duc la bunici, ei îmi povestesc că, atunci cînd erau copii, mergeau la scoală desculţi si că, 
la unsprezece ani, lucrau deja; dar cel puţin ei stăteau în aer liber, se mişcau, alergau, pe cînd eu stau 

închis toată ziua. Cînd vin acasă si mă prăbuşesc în fata caietului de teme, simt că mă apucă ameţeala. 
M-am săturat! îmi vine să las totul baltă, să nu mai fac nimic, să plec departe de casă si să fac ce vreau, 
cînd vreau si unde vreau." si încheie astfel: „Sînt certat, avertizat: «Ai să vezi, mai tîrziu o să regreţi că 
nu ai învăţat. Ai să ajungi măturător sau cerşetor.» Mi-e frică să cresc mare, să devin adult mai tîrziu, să 
iau hotărîri, să fiu singur în fata vieţii. Pentru mine, lumea minunată a copilăriei a trecut. Copilăria înseamnă 
inocentă, puritate. Eram fericit. Nu aveam griji care să mă frămînte, să mă necăjească, să mă macine, si 
abia acum îmi dau seama de asta. As vrea să iau viata de la capăt, să fac un pas înapoi, să fiu iar copil." 
Aceasta a fost deci compunerea băiatului, si acum, scrisoarea tatălui: „In primul rînd, este adevărat 
că nu sînt o prezentă afectuoasă si extrem de vizibilă pentru fiul meu. Sînt un militant angajat, iar timpul 
rezervat în mod obişnuit familiei intră deseori în cel consacrat celorlalţi, tuturor celorlalţi, pentru a face 
viata mai uşoară. Deci, mea culpa, cu un corectiv, totuşi: soţia mea se ocupă de lecţiile copiilor, iar uneori 
intervin si eu. In al doilea rînd, acest bebeluş mare are două surori, una de doisprezece ani, cu care e în 
permanentă la cuţite, cealaltă de cinci ani pe care o tachinează deseori, dar o si protejează plin de afecţiune; 
cei cinci ursuleţi si iepuraşi din plus pe care îi are de mic continuă să stea perfect aliniaţi la capul patului 
în care doarme. In al treilea rînd, are reacţii «normale» în prezenta fetitelor. In al patrulea rînd, fuge de 
răspunderi si nu face ceva decît pentru plăcere, fără să insiste, sau să-si dea silinţa. In al cincilea rînd, 
nu se descurcă grozav nici la treburi, nici la carte. Merge cu plăcere la unchiul lui care e tîmplar, dar mai 
curînd ca să scape de teme si de alte obligaţii decît pentru a face ceva cu el pe şantier." si tatăl vă pune 
două întrebări: „Ce se petrece cu copilul? Ce să facă acum?" 

Avem aici tabloul vieţii unui şcolar din zilele noastre (mai ales de la oras), care trebuie să dobîndească 
prin studiu unele cunoştinţe, fără ca el, copilul, să aibă posibilitatea să dorească acest lucru. Scrisoarea 
mi se pare tragică. De ce tatăl nu 1-a dus pe acest „bebeluş mare", cum scrie, peste tot pe unde umbla si 
el, în perioada copilăriei (adică între şapte si unsprezece ani), atunci cînd avea atîta nevoie de prezenta 
tatălui si cînd nu avea încă atîtea teme la scoală, ca acum? Ar fi putut foarte bine să-si însoţească acest 
tată militant la reuniunile la care acesta participa, s-ar fi putut interesa de această activitate socială pasionantă, 
tot asa cum, altădată, tatăl lui se interesa de munca manuală a bunicului său. Probabil că aceşti părinţi, 
ca atîtia alţii, trăiesc cu ideea că un copil mic se culcă la opt si jumătate sau nouă pentru că trebuie să 
înveţe: „Gîndeste-te la viitorul tău! Gîndeste-te la viitorul tău!"... 
„Dacă nu, vei ajunge măturător." 

Exact! Mereu aceeaşi angoasă, si prevestirea unui viitor îngrozitor, cînd de fapt e vorba despre un 
băiat inteligent si perfect „normal" - cum spune foarte bine tatăl lui - dar care, pînă la urmă, nu are parte 
de bucurie si căldură decît din amintiri, de „cînd era mic". Cu surioara lui este drăguţ pentru că ea este 
la vîrsta purităţii etc: la urma urmei, putina bucurie de acasă o găseşte identificîndu-se cu vîrsta acesteia. 
Cu sora cea mare nu se înţelege pentru că nu poti fi prieten cu o soră cu cinsprezece luni mai mică decît 
tine, asa cum e cazul acestui băiat. Dimpotrivă, cei doi copii trebuie să fie la cuţite; altfel, dacă ar fi prieteni 

intimi, el nu ar mai fi un băiat; cei doi ar fi fuzionat, si nici unul nu ar fi nici băiat nici fată. 
Astea fiind spuse, e foarte dificil de dat un răspuns acestui domn. Nu stiu. Sînt încîntată, dacă pot 
spune astfel, că a avut ocazia să-si dea seama că fiul lui este nefericit; acum că a aflat, ei bine, să se ocupe 
cu adevărat de el - să-1 desprindă de viata familială, sau să se ocupe cu adevărat de el. De exemplu, vara 
viitoare. Să facă ce stie pentru ca băiatul lui să meargă cu un grup de tineri care se ocupă, de pildă, de 
restaurarea monumentelor ameninţate cu distrugerea sau lucruri de genul ăsta. Să fie împreună cu alti 
tineri. Să trăiască, cel puţin în vacantă, viata băieţilor de vîrsta lui si să nu se mai gîndească la viitor, la 
faptul că trebuie să fie politicos, drăguţ cu adulţii. Este un băiat care simte nevoia să facă pasul necesar 
pentru a deveni un băiat mare, dar nu va reuşi decît susţinut de tatăl său si, în societate, printre băieţi de 
vîrsta lui - si nu la scoală unde profesoara este incapabilă să-1 ajute. 

într-adevăr - si acest lucru reprezintă interesul major al scrisorii — , pe compunerea copilului, pe 
care o avem aici, observăm corecturile profesoarei: corecturi impersonale, si destul de draconice, chiar 
dacă a primit o notă foarte bună pentru că e scrisă destul de bine pentru un băiat de vîrsta lui. 
Profesoara notează: „Neglijent. Introducerea trebuie separată de următorul paragraf. Atenţie la ortografie 
si la punctuaţie. Dar si multe lucruri bune." 

si nici nu a profitat de această temă pentru a spune: „Bun! O să stăm acum o oră întreagă să vorbim 
si unii si alţii despre ce înseamnă, pentru voi, să fiti la această vîrsta." Nu? Prin asa ceva, o asemenea 
temă e minunată: dacă dă posibilitatea unei discuţii generale în clasă cu o profesoară care stie să asculte 
si să tină seama de acel soi de asceză în care trăiesc tinerii care vor, cum spun ei, să le facă pe plac părinţilor. 
Or, nu poti să le faci pe plac doar părinţilor tăi; trebuie să-ti faci pe plac si tie. In ceea ce mă priveşte, 
cred că, dacă ar fi avut loc o discuţie între tineri, plecînd de la acea temă, s-ar fi ivit multe situaţii de 
viată asemănătoare. Copiii ar fi văzut că toti au greutăţi. Pentru că este vîrsta marilor probleme, cînd trebuie 
să fii intelectual într-un mediu care nu acceptă decît scoală, si nu reflecţia sau exprimarea de sine, si nici 
posibilitatea de a te deschide spre alte centre de interes, diferite de cele şcolare - de exemplu, crearea 
unui grup de teatru la scoală, cu băieţi si fete, dacă e o scoală mixtă, sau a unei mici orchestre cu 
instrumentele fabricate de ei: toate astea s-ar putea face de cei din clasa a patra, de exemplu, cam o zecime 
din timpul programului lor de scoală. 

La o oră de limbă maternă nu trebuie să li se ceară copiilor doar să se exprime în scris: ei trebuie 

pusi si în situaţia de a se exprima oral, de a discuta unii cu ceilalţi, dîndu-li-se pe rînd cuvîntul si spunînduli- 

se: „Ati putut să vă exprimaţi, ceea ce este foarte bine. Ati văzut în felul acesta că unii dintre voi aveţi 

aceleaşi probleme, pe care alţii nu le au, că vă aflaţi la niveluri diferite de evoluţie, că aveţi părinţi care 

fac lucruri diferite." scoală este un lucru bun, dar nu trebuie în nici un caz neglijată comunicarea dintre 

elevi. 

Revenind la acest tată care se întreabă cum trebuie să procedeze, ar putea să-i ceară vărului său, 
tâmplarul, să stea mai mult de vorbă cu băiatul, în loc să-1 pună imediat la treabă. Cred că, dacă băiatul 
are posibilitatea să discute cu unchiul lui, va fi încîntat să vadă în ce constă munca acestuia si să lucreze 
împreună. Acest băiat are absolută nevoie de conversaţie cu alti bărbaţi: împreună cu tatăl lui, în activităţile 
pe care le desfăşoară, să se întîlnească cu alti bărbaţi, cu alti băieţi, în timp ce fac lucruri inteligente. In 
ceea ce priveşte activitatea şcolară, se va întoarce la ea în timpul anului. 

Iată acum o temă pe care nu am abordat-o. Vă scrie o profesoară care nu are încă copii, dar asta nu 
are importantă; nu trebuie să ai copii ca să-ti pui întrebări în ceea ce-i priveşte, nu-i asa? 
Oricum, se ocupă de copiii altora si are simt matern. 

Vă scrie: „scoală obligatorie pînă la şaisprezece ani îi face uneori să regreseze pe cei care ar vrea, 
de la cincisprezece ani, să ducă o viată de adult, dar nu au acest drept." 

Sînt perfect de acord cu această doamnă. Mă mîhneste profund legea care face ca scoală să fie 
obligatorie pînă la şaisprezece ani pentru toti copiii, chiar si pentru cei care nu se simt atraşi. Or, atracţia 
pentru învăţătură apare pe la doisprezece ani; dacă acest lucru nu se întîmplă, copilul trebuie pregătit să 
aibă o valoare de schimb într-o muncă ce îl atrage. întotdeauna există ceva care îi place; copiii sînt 
îndemînatici, mai ales dacă au fost pregătiţi pentru asa ceva încă de mici si dacă, pe la doisprezece ani, 
acest lucru se face din nou. Este foarte trist să vedem că toti copiii au parte de acelaşi tip de învătămînt, 
cînd, de fapt, unora le-ar place să înceapă să lucreze de la vîrsta de... - această doamnă spune paisprezece, 

cincisprezece ani; eu spun chiar mai devreme. Bineînţeles, paisprezece ani e o vîrstă potrivită, 

deoarece 

e vîrsta pubertăţii - lăsîndu-i deoparte pe cei care au o pubertate tardivă, ce începe doar la cincisprezece, 
şaisprezece ani. In orice caz, odată cu pubertatea, copilul stie si simte pentru ce e făcut; si se simte exploatat 
de către Stat dacă este obligat să rămînă în lumea cărţilor si caietelor care nu îl interesează. Prezenta lui 
fizică la scoală, unde nu face nimic, este garanţia alocaţiei pentru copii! 
Cînd, de fapt, această lege pleacă de la o intenţie bună. 

Nu! Nu cred deloc că este asa. Consider că este o problemă socială: nu există interesul ca un copil 

să intre prea devreme în viata activă pentru a nu lua locul altora. Cred că asa stau lucrurile. Sînt exploataţi 

pentru că nu au o calificare? Dar si asa sînt. 

Pe de altă parte, stiu si eu că tehnica actuală presupune, în cadrul multor meserii, studii de specialitate 
si că se consideră că tinerii nu vor avea o meserie „bună" dacă nu au făcut studii prealabile îndelungate, 
si este adevărat că vor avea nevoie de însuşirea unor noţiuni teoretice si ştiinţifice. Dar nu fac acest lucru 
la scoală, pentru că scoală îi plictiseşte. In schimb, dacă, începînd cu doisprezece ani, cei cărora nu le 
place scoală ar avea doar o oră de cursuri generale pe zi (limbă maternă, matematică), iar restul ar fi 
muncă adevărată - nu ocupaţii de genul celor făcute în cadrul unor terapii, ci o muncă adevărată pe lîngă 
meşteri adevăraţi care i-ar învăţa cu adevărat mînuirea uneltelor — , aceşti copii ar dobîndi o îndemînare 
manuală si corporală, inteligenta mentală urmînd să apară mai tîrziu, pe la optsprezece, poate douăzeci 
de ani. Dar ar avea, cel puţin, o meserie. In timp ce, dacă încep la şaisprezece ani, pentru unii e prea 
tîrziu, iar pentru alţii prea devreme. 

Bineînţeles, stiu că realizarea unui asemenea program nu este simplă. Dar ar trebui încercat pentru 
că mulţi copii sînt distruşi de sistemul şcolarităţii prelungite, si dezgustaţi de scoală care i-ar interesa mai 
tîrziu, dacă la început ar fi avut o meserie ca monedă de schimb în raport cu societatea. Ar dispare astfel 
riscul ca unii să se abrutizeze, să devină paraziţi sau chiar delincvenţi. 
(Peste cîteva săptămîni) 

Ca urmare a discuţiei despre învătămîntul obligatoriu pînă la şaisprezece ani, ati primit enorm de 
multe scrisori pline de reacţii, în special, la afirmaţia d- voastră conform căreia, începînd cu doisprezece 
ani, un copil este capabil să spună dacă vrea sau nu să continue scoală. 

într-adevăr, unii copii stiu, la această vîrstă, că vor să studieze. Dar ăsta nu este un motiv să uite că 
au mîini, căci mîinile le sînt întotdeauna utile, chiar dacă au capul bine mobilat, si spuneam că nu e bine. 
Din mulţimea scrisorilor primite, am reţinut una care le rezumă, cred, admirabil pe toate celelalte. 
Autoarea, care este profesoară, vă scrie: „Aveţi dreptate. Nu vă puteţi imagina cît este de neplăcut, de 
frustrant, pentru un profesor care îsi iubeşte meseria si elevii, să nu le poată da întotdeauna o adevărată 
educaţie si să-si dea seama că aceşti copii nu se vor dezvolta, în ciuda tuturor eforturilor pe care le va a 
face el... Numai că trăim într-o lume concretă, cu legile ei, cu viata de fiecare zi, cu ritmurile ei. scoală 
obligatorie pînă la şaisprezece ani a fost totuşi o mare victorie populară pentru că, pînă atunci, doar cei 
bogaţi mergeau la scoală... Spuneţi că învăţătura nu e totul; în absolut, aveţi dreptate, dar, ridicîndu-vă 
asa cum ati făcut-o împotriva scolii obligatorii pînă la şaisprezece ani, nu credeţi că vă alăturaţi corului 
tuturor celor care nu doresc decît un lucru: să aibă o mînă de lucru ieftină, ignorantă si fără o pregătire 
anume? Eu sînt comunistă si, din această cauză, cunosc mulţi muncitori, multe persoane care au trecut 
prin experienţa întreruperii studiilor si a muncii de la şaisprezece ani, si care spun de cîte ori au ocazia: 
«Dacă as putea s-o iau de la început», «Dacă as fi putut», «Dacă părinţii mei ar fi vrut...»" De fapt, această 
corespondentă se teme că cei care nu si-au terminat scoală sînt mai tîrziu exploataţi si regretă gestul lor. 
stiti ce? Este adevărat că întreruperea studiilor poate favoriza exploatarea, si asta imediat. Dar există 
mijloace de apărare. Altădată, adulţii erau exploataţi, dar acum există sindicatele care îi apără. Iar copiii 
încep si ei să-si dea seama că s-ar putea apăra. 

Este o realitate faptul că astăzi există contracte de ucenicie (din fericire, nu toate) prin care copiii 
sînt cu adevărat exploataţi de meşterii la care lucrează: unii nu îndrăznesc nici să plece la cursurile serale; 
alţii sînt pusi să lucreze zece ore pe zi. Aceşti bieţi copii intră atunci într-un angrenaj care îi macină, care 
nu îi învaţă nici o meserie prin calificare, si nici să-si asume responsabilităţi. Unii dintre aceştia devin 
contestatari: înainte, contestau scoală, acum, contestă meseria prost învăţată cu un asemenea meşter si 

un mod de viată care îi striveşte de tot. 

Dimpotrivă, copilului trebuie să i se dea conştiinţa meseriei pe care o face, si să i se spună că este 

o onoare să-si apere sănătatea; să-si apere contractul asa cum a fost el redactat; să nu se lase păcălit de 

patron - asa cum alţii se lasă păcăliţi acum de scoală obligatorie si stau în băncile lor, mestecînd gumă 
si asteptînd să facă şaisprezece ani pentru a putea, în sfîrsit, pleca; si pînă la urmă pleacă, dar după ce 
au pierdut patru ani si si-au făcut despre libertate vise pe care nu le vor împlini niciodată. 
Există si foarte multe scrisori care se fac ecoul spuselor d-voastră în legătură cu faptul că toti cei 
care au început să muncească devreme si s-au integrat cu plăcere în colectivele în care lucrau, sînt astăzi 
nişte oameni fericiţi. Voi cita ca exemplu scrisoarea unei persoane care, din cauza unei boli foarte grave, 
a mers să lucreze într-un port, desi înainte făcuse studii superioare: „Diplomele sînt departe. înconjurat 
de meşteşugari, de pescari, de prieteni care sfarmă granitul, ader complet la punctul d-voastră de vedere. 
Meşterul care vorbeşte de lemnul lui folosind posesivul («scara mea», «lucrul meu», «mobila pe care am 
facut-o») sau cel care îmi aduce crabii pe care tocmai i-a pescuit, de ce aceştia trebuie tinuti închişi în 
scoală pînă la şaisprezece ani? Copiii vecinilor mei vin pe şantier la unsprezece, doisprezece, treisprezece 
ani, în fiecare sîmbătă. Credeti-mă, toti aceştia vor avea în mînă o meserie excelentă. Sînt nişte puşti 
serviabili si foarte dezgheţaţi, din nişte familii care inspiră respectul. Cunosc un băiat ai cărui părinţi 
divorţaseră. Avea tulburări de comportament si fugea de-acasă pentru a merge la tară. A devenit pictor 
de peisaje; si iată-1 acum printre copaci, în mijlocul naturii, cu o logodnică fermecătoare. Cîstigă bine si 
e fericit. Dacă si-ar fi continuat studiile, cum era complet în ceată, ce s-ar fi ales de el? Sau această scrisoare 
de la un cofetar: „Am început să lucrez pe la zece-unsprezece ani. Ce bucurie era pentru mine să fac 
prăjituri! La scoală, nu învăţam nici rău, nici bine; dar cînd lucram, simţeam că sînt cineva pentru că 
făceam ceva adevărat si învăţam o meserie." 

Mă întreb de ce toti meşteşugarii din Franţa nu au creat o mişcare naţională care să le permită să 
primească în unele zile copii în atelierele lor. Nu ca ucenici, asa cum prevede derogarea de la lege... 
Vorbiţi de legea Royer? 

Exact: derogarea acordată copiilor de paisprezece ani pentru a putea merge în atelierul unui meşteşugar, 
cursurile la scoală fiind doar seara. Dar, deocamdată, nu vorbesc despre aceşti copii care, într-adevăr, îsi 
pierd timpul la scoală si, pentru moment, nu vor reuşi să citească si să scrie - în timp ce pe la optsprezece 
ani, dacă sînt motivaţi, dacă vor sau în cadrul serviciului militar o vor face foarte simplu, nu-i asa? Nu 
despre aceştia vorbesc deocamdată. Ci despre acei copii inteligenţi care, de la unsprezece, doisprezece 
ani, si dacă au această dorinţă, ar trebui să poată munci o zi sau două pe săptămînă la un meşter din cartierul 
lor, din oraşul lor, care i-ar tine alături de el toată ziua. In felul acesta copiii ar învăţa o meserie, continuîndu- 
si în acelaşi timp studiile. Vor să devină intelectuali, de ce nu? Dar vor avea în plus si o meserie în mînă. 
Nimic nu ascute mai mult inteligenta decît mînuirea, la modul cel mai serios, a unui material, alături de 
muncitori serioşi. Ar trebui pus la punct un sistem de asigurări pentru zilele cînd copiii lucrează în atelier 
(la nevoie, pot contribui si părinţii). Municipalităţile din diverse oraşe ar putea organiza asa ceva, luînd 
din scoli doar pe tinerii cu adevărat motivaţi: va trebui urmărit dacă, într-adevăr, dorinţa lor nu este imaginară, 
dacă sînt pregătiţi pentru o anumită stabilitate, si sînt gata să fie prezenţi la orele fixate de meşter, să-i 
urmeze toate instrucţiunile si nu să facă cum îi taie capul, pe scurt, să facă o treabă serioasă. Prea mulţi 
tineri vin la şaisprezece ani, dornici să cîstige bani, oricum, după ce si-au pierdut timpul pe băncile scolii 
sau nu au găsit multă vreme de lucru pentru că nu au primit o pregătire la timp. Incepînd cu unsprezece, 
doisprezece ani mîinile sînt „inteligente", iar spiritul tînărului este preocupat de o muncă adevărată, prin 
stăpînirea perfectă a uneltelor care i se încredinţează. 

Este doar o idee pe care o lansez... Mulţi vor spune: „E o utopie." Dar eu cred că ea conţine un ferment 

moralizator - în adevăratul sens al cuvîntului - al fiinţei umane, vreau să spun că această idee implică 

atît o responsabilizare cît si nişte cunoştinţe susţinute de atracţie si plăcere - plăcerea de a lucra un material 

fată de care copilul se dovedeşte a fi deopotrivă creator, disciplinat si productiv. 

Copiii sînt veseli cînd locul este vesel 
(Metode active) 

Pentru a continua în aceeaşi ordine de idei, să ne oprim acum la „şcolile Freinet": este un subiect 

care îi interesează pe mulţi părinţi. Am în fată scrisoarea unei corespondente: „Ati pomenit într-o zi despre 
şcolile Freinet si ati spus că programul lor costă destul de mult, că părinţii care vor să-si dea copiii la 
asemenea scoli trebuie să aibă posibilităţi..." 

De fapt, da si nu. Pentru că asemenea clase Freinet existau si în şcolile tradiţionale de stat. Pe de o 
parte, am aflat recent că toate clasele Freinet propriu-zise s-au desfiinţat. Dar pe de alta, mulţi profesori 
au fost formaţi în spiritul metodelor active inspirate de acestea. 

scoală Freinet este prima în care s-a organizat, odată cu apariţia spiritului scolii active, învăţarea 
scrisului si a cititului cu ajutorul unei tipografii. Copiii nu citeau si nu scriau, ci învăţau singuri să citească 
si să scrie prin simplul fapt că tipăreau, 
si cu succes. 

Da. si pe urmă, copiii comunicau extraordinar de mult între ei dar si cu profesorii; toată clasa se 
gîndea la ce e de făcut, discuta. Deciziile erau luate în comun si, lucru foarte important, fiecare copil 
răspundea de ceva. Iar în clasă era o atmosferă activă, nu pasivă, de comunicare si schimburi epistolare 
cu alte scoli... 

Erau tot atîtia copii cîti într-o clasă obişnuită? 

Da. Bineînţeles. Dar ar fi fost mult mai bine dacă erau mai putini. 

Cred că Statul nu a mai avut posibilitatea să continue peste tot experienţa acestor clase care, în cadrul 
scolii, păreau prea diferite de învătămîntul tradiţional practicat în celelalte. Dar, în sfîrsit, nu trebuie să 
ne oprim prea mult la şcolile Freinet, din moment ce ele nu mai există. Dar, întîlnim peste tot clase cu 
metode active. Nu de mult, a fost la televizor o emisiune despre oboseala provocată de scoală, extrem 
de interesantă, în cadrul căreia era arătată diferenţa dintre metodele tradiţionale si metodele active, chiar 
dacă nu era vorba de Freinet. Filmul despre care vă vorbesc a pus bine în evidentă ceea ce trebuie reţinut 
din metodele Freinet: copiii, care aveau un profesor format în spiritul metodelor active, ieşeau de la scoală 
mai destinşi decît atunci cînd începeau orele - ca si profesorii, de altfel. Toată lumea era veselă. Asta 
este important. Să nu ne agăţăm deci de un nume; Freinet este un geniu, stiu, care a fost multă vreme 
necunoscut pentru că era considerat un marginal. Dat toată lumea s-a inspirat din el. Cred că peste tot 
există clase cu metode active. 

Părinţii care vor să stie dacă asemenea scoli există în zona în care locuiesc ei, pot foarte bine să scrie 
la inspectoratul şcolar. Importantă rămîne totuşi alegerea unei scoli nu prea departe de domiciliu; trebuie 
evitat perfectionismul, goana după cea mai bună scoală, si trebuie să fie împreună cu copii de vîrsta lor! 
Dar nu este bine nici ca un copil să se marginalizeze - lucru care se întîmplă dacă scoală la care merge 
e foarte departe de cei pe care îi întîlneste pe stradă sau la joacă. 

Părinţii pot de asemenea citi cărţi care prezintă aceste metode - în fond, de ce nu? - si să ia de acolo 
exemple de activităţi pentru zilele libere, asa cum, de altfel, şcolile active le si sugerează să facă. Cred 
că în felul acesta ei îsi vor ajuta mult copiii care nu pot beneficia de clase active, pentru că nu există asa 
ceva în zona în care locuiesc ei. 

In numeroase scrisori părinţii vă scriu: „Copiii mei merg la o scoală tradiţională, dar, acasă, eu am 
sa... 

Acasă, ce am să fac? Am să-mi instruiesc copiii. Am să le ofer o iniţiere culturală. Căci metoda activă 
este o iniţiere în cultură si comunicare. Or, ăsta este rolul familiei. Dacă instrucţia este asigurată la scoală 

de un profesor care a fost format să o asigure într-un anumit fel, să o facă asa, de ce nu? Dar tot ce fac 
părinţii în plus este întotdeauna binevenit pentru copil, chiar dacă aceştia nu procedează ca profesorul. 
Dacă copilului nu-i place, va spune: „Ah, nu! Nu vreau să fac socoteli cu tine asa, fiindcă..." Foarte bine! 
Se pot face atît de multe lucruri cu un copil. Orice poate servi la concentrarea atenţiei copilului, la exersarea 
memoriei: diverse jocuri de cărţi pentru copii, loto, jocul cu poveştile care se spun si apoi se ilustrează... 
Există atîtea jocuri care formează mintea si inteligenta copilului, jocuri care nu trebuie şcolarizate, introduse 
într-o programă! Asta înseamnă să trăieşti. 

Acasă, ca si la scoală, copiii sînt veseli dacă locul este vesel. Dacă copiii nu au o scoală veselă, asta 
e, cel puţin acasă, părinţii să încerce să le facă viata veselă. In acelaşi timp, să profite să facă cu copiii 
jocuri simple de atenţie si memorie, să-si pună reciproc întrebări încuietoare, să rîdă, să spună prostii, în 

sfîrsit, să se destindă. Copiii au o imensă nevoie de destindere. 

In schimb, sînt uluită să constat - mai ales în momentul de fată, cînd copiii sînt foarte numeroşi în 
scoli si profesorii se văd obligaţi, pentru că nu au fost formaţi în spiritul metodelor active, să recurgă la 
măsuri disciplinare, în ce măsură copiii supuşi acestui imobilism devin trişti si descurajaţi de continua 
pasivitate impusă. As vrea ca părinţii să nu fie perfectionisti, ci să se orienteze, să înţeleagă puţin în ce 
constă o metodă activă, să comunice între ei si să facă în asa fel încît să reuşească să schimbe treptat 
atmosfera din scoală, si apoi, în nici un caz să nu le ceară copiilor în plus fată de ce li se cere la scoală! 
Este groaznic să vezi părinţi care fac asta! Cînd copilul se întoarce seara de la scoală, mai trebuie să-si 
facă si temele: mi se pare îngrozitor. La un moment dat, se interziseseră temele pentru acasă, cel puţin 
pînă în clasa a şasea. Pînă la urmă, nu s-a mai putut, pentru că părinţii voiau teme pentru copiii lor. Păcat. 
Tot în legătură cu metodele active, să vedem o scrisoare ce pune problema invers decît am pus-o 
pînă acum si anume cazul copiilor care învaţă în astfel de clase, care îsi aud acasă părinţii criticînd celelalte 
metode de educaţie si care, în urma unei mutări sau deplasări mai lungi, se trezesc într-o scoală, să zicem, 
clasică, si îsi amintesc, bineînţeles, că ani în sir si-au auzit părinţii spunînd că aceste scoli sînt un nonsens. 
Da. Se spune că metodele obişnuite nu sînt la fel de bune ca metodele active etc. 
Asa e! si deseori aceşti copii au probleme. 

Bineînţeles, cei care sînt obligaţi să intre într-un sistem tradiţional pentru că, acolo unde vor locui, 
nu există o scoală activă cum e scoală Freinet, vor avea probleme de adaptare la început; dar există, în 
primul rînd la aceşti copii un fel de - cum să-i spun? - contradicţie între ceea ce fusese întotdeauna pentru 
ei indiscutabil - si anume adevărul părinţilor - si acest alt adevăr în fata căruia părinţii lui se supun acum, 
pentru că nu există altă posibilitate ca el să-si continue studiile. Iar copilul este descumpănit pentru că 
nu stie cum i-ar putea stima pe aceşti profesori ce aplică metode care, pînă acum păreau - si erau - în 
contradicţie cu idealurile pedagogice ale unor părinţi, care sînt destul de familiarizaţi cu pedagogia. In 
această scrisoare, într-adevăr, părinţii dovedesc că au cunoştinţe în domeniu! 
Da, iar copiii lor devin artăgosi... 

Ideea lor despre adulţi nu mai e atît de clară. Pentru că e bine, atunci cînd copilul creste, să aibă si 
alte modele de adulţi, în afară de părinţi. In cazul familiei despre care discutăm, fetita cea mare se vede 
obligată să intre într-un colegiu tradiţional, în timp ce copiii cei mici pot merge în continuare la o scoală 
cu clase care practică metodele active, metode pe care le-au cunoscut si acolo unde locuiau înainte. Deci, 
fetita întîmpină nişte dificultăţi care sînt, pe de o parte, dificultăţi de adaptare, dar, pe de altă parte - pot 
să-i spun asta mamei sale - dificultăţi de alt ordin. Ea se află în pragul prepubertătii . . . Prepubertatea se 
situează deseori în jurul clasei a şasea si a cincea, clase destul de grele si asa, pentru că i se cere copilului 
să se adapteze cu un alt mod de lucru, cu un nou stil al profesorilor. Or, în cazul nostru, are loc si o schimbare 
completă a metodelor, nu-i asa? Oricum la prepubertate, toti copiii fac cîte o figură pentru care nu găsesc 
alte cuvinte decît „o iau razna". Psihologia lor „o ia razna": de la sase la unsprezece-doisprezece ani totul 
e în regulă, se dezvoltă bine din toate punctele de vedere, par liniştiţi, adaptaţi la societate, cu un ritm 

bun. . . si apoi, dintr-odată, apar nişte tulburări ce sînt în realitate un fel de repetare a tulburărilor pe care 
le-au avut cînd erau mici: asta este prepubertatea. De pildă, de multe ori, un copil care avusese anorexie 
- deci un copil care, cînd era foarte mic, refuza să mănînce — , brusc, spre prepubertate, nu mai vrea să 
mănînce. Nu e nimic grav! Trebuie să i se spună: „Ah, da! înţeleg. Faci ce făceai si cînd erai mic! E un 
semn că în curînd ai să creşti mare si ai să te schimbi." Sau, un copil care are brusc insomnii - pentru 
că, mic fiind, avusese asemenea perioade — , repetă, de fapt, dificultăţile pe care le-a avut între unu si 
trei ani, iar acest lucru durează cam sase-nouă luni. Ar trebui să se stie pentru a nu dramatiza lucrurile. 
Deci, dacă această mamă este îngrijorată, dacă nici ea nici soţul ei nu reuşesc, din punct de vedere 
pedagogic, să o convingă pe fetita lor cea mare că trebuie să meargă la această scoală, atunci vor putea 
discuta la centrul medico-pedagogic din oraşul lor pentru a vedea cum îsi pot ajuta fetita care creste si 
este în plină transformare. Poate asa! Dar să aştepte mai întîi readaptarea ei la noul climat - pentru că 
oricine este perturbat după o asemenea mutare. Dacă însă problemele durează ceva mai mult, ca în cazul 
acestei fetite, va trebui începută o psihoterapie. 

De data aceasta, vă vorbeşte o profesoară despre elevii ei. Are o clasă de a cincea, cu copii de origini 
sociale diverse, care au probleme foarte diferite în ceea ce priveşte, de exemplu, ortografia, clasica dictare. 



174 

A încercat să facă că o experienţă. In cursul primului trimestru, a suprimat notele pentru a dedramatiza 
problema. „Cînd e vorba de o dictare, în loc să le cer copiilor să aducă lucrările semnate de părinţi - la 
ce ar servi? E asta o garanţie că data viitoare vor face mai puţine greşeli? — , încerc să discutăm împreună. 
Ii întreb dacă toată lumea a înţeles ce am explicat sau de ce nu s-au gîndit să facă cutare acord al verbului, 
de pildă. Dar nu e nevoie să aibă o notă. Dacă cineva vrea cu orice pret una - există si din aceştia - sio 
pune singur. Pe ansamblul clasei, rezultatele au fost promiţătoare si mulţi copii care erau «zero» au 
făcut progrese evidente. In plus, sînt mai destinşi si au cîstigat încredere în ei însisi, în posibilităţile lor." 
Este foarte interesant. 

Profesoara vă pune două întrebări precise: „In această clasă, am unii elevi cu mai multe probleme 

decît alţii." De exemplu, o fetită care a pierdut recent pe cineva din familie, la începutul anului şcolar; 

sau un băiat care, prin talia si forţa lui fizică - copiii au între treisprezece si paisprezece ani într-a cincea 

— , se expune ironiilor, micilor sicanări obişnuite într-o clasă. . . 

. . .si care vin probabil din gelozie. 

Da, dar care pot afecta moralul copilului. 

Este adevărat. 

si profesoara scrie mai departe: „M-am ocupat mai mult de această fetită decît de ceilalţi si mi-am 
dat seama că regresează. Pînă la urmă am cocolosit-o, dar ea s-a complăcut si a stat în această cochilie 
înconjurată de simpatia mea si a obţinut rezultate si mai proaste. In schimb, pe băiat nu l-am ajutat. Am 
treizeci si cinci de ani, iar el paisprezece; nu voiam să se refugieze într-un fel de tentativă de seducere, 
si nici să existe vreun echivoc în interesul meu pentru un elev ca oricare altul. In realitate, poate că toate 
aceste probleme nu îi privesc pe profesori. Credeţi, oare, că trebuie rezolvate între copii, fără intervenţia 
adulţilor?" 

Ceea ce se petrece în viata interioară a acestor copii poate fi privit în acelaşi fel cu ceea ce se petrece 
în ansamblul vieţii şcolare; profesoara le propune să caute împreună motivele problemelor pe care le au 
cu ortografia, cu matematica si să se ajute unii pe alţii pentru a găsi răspuns la greşelile făcute, să-si dea 
singuri note; a stabilit astfel deja un dialog colectiv în această clasă. într-adevăr, cînd un copil trece prin 
momente dificile pe care toată lumea le cunoaşte - asa cum a observat si ea în cazul acestui băiat sau al 
fetitei în doliu — , profesorului îi revine rolul de a-i ajuta pentru a depăşi încercarea la care îi supune 
viata în societate. 

Acest lucru poate da rezultate si dacă profesorul face apel la ceilalţi copii, spunîndu-le: „Colegul 
vostru are probleme din cauza următoare. Ce-ati spune să stăm de vorbă despre asta?" si pe urmă, întro 
pauză, sau într-un interval de timp, nu mai mult de zece la sută din totalul orelor - el reprezintă minimul 

necesar pentru a putea vorbi; este foarte important pentru că este un moment de psihologie aplicată la 
grup si la viata colectivă — , toată lumea se adună împreună (cred că adultul trebuie să fie prezent, numai 
astfel copiii pot vorbi, pot fi ajutaţi să spună în cuvinte ceea ce gîndesc despre situaţia respectivă) si încearcă 
să afle de ce acest băiat, de exemplu, care este mai puternic decît ceilalţi, a devenit calul lor de bătaie 
(reţineţi că toti copiii marginali sînt stingheri: fie sînt aroganţi, fie devin timizi cînd observă că sînt în 
plină creştere). Ar fi foarte interesant să se vorbească în grup despre obezităţile prepubertare de care toti 
copiii îsi bat joc: „De ce vă bateţi joc de el? In acest moment, acest copil e asa. Poate îi place să mănînce 
prea mult. Asta spuneţi voi, dar de fapt, noi nu stim exact. Poate sînt alte motive? De ce nu vă ajutaţi 
unii pe alţii? In viată, oamenii trebuie să se ajute." Cred că în felul acesta, într-o atmosferă de într-ajutorare, 
profesoara, în mijlocul celorlalţi, va evita familiarităţi de natură să determine regresia unuia sau înflăcărarea 
celuilalt la gîndul că: „Pe mine mă preferă". Pe scurt, în clasă să se spună aceste cuvinte: „Trebuie să vă 
ajutaţi unul pe altul." Iar problemele de comportament se vor rezolva asa cum s-au rezolvat cele şcolare. 

întotdeauna au o anume inteligentă 
(Copiii handicapaţi) 

Vom aborda acum un subiect important, de care ne-am ocupat puţin pînă astăzi, pornind de la scrisoarea 
unei mame care are un copil de unsprezece ani, mongoloid, si care vă roagă să vorbiţi despre copiii 
handicapaţi: „Noi ducem totuşi o luptă foarte dură pentru ca aceşti copii să fie acceptaţi de cei din jur si 
de societate." 

Este o problemă deosebit de vastă, pentru că situaţia se prezintă diferit dacă e vorba de copii handicapaţi 
din punct de vedere psihologic si social, dar fără handicap fizic vizibil sau de copii handicapaţi din punct 
de vedere fizic, foarte vizibil, cum sînt cei ce suferă de mongolism, de exemplu; un asemenea copil nu 
poate fi comparat cu un copil handicapat, sănătos din punct de vedere fizic. 

Să începem cu copiii mongoloizi care au toti aceeaşi particularitate: nu prea sînt agresivi. In schimb, 
au o bogăţie sufletească si o sensibilitate în relaţia cu celălalt (părinţi, alti copii) deosebit de accentuate. 
Aceşti copii suferă si mai mult decît cei sănătoşi dacă nu sînt iubiţi, deoarece ei nu au compensaţiile pe 
care ceilalţi le găsesc în afara familiei (de pildă, la scoală) începînd cu vîrsta de trei ani, cînd au colegi 
cu care îsi descoperă afinităţi. Copiii care suferă de mongolism sînt mult mai sensibili în relaţia cu părintiii 
lor si au nevoie de mult mai mult timp decît ceilalţi pentru a-si face prieteni. Polii dominanţi ai sensibilităţii 
acestora rămîn părinţii, fraţii si surorile, bunicii, si este păcat că, odată depăşit socul si încercările produse 
de naşterea unui asemenea copil, părinţii lui nu stiu întotdeauna să-i descopere bogăţia sufletească, marea 
sensibilitate si capacitate de tolerantă, chiar de indulgentă fată de manifestările lor uneori nepotrivite; si 
ar fi înţeles lucrul acesta, dacă i-ar fî spus la momentul potrivit: „Te rog să mă ierţi. Am fost cam iute, 
n-am avut răbdare, dar stiu că faci tot ce poti si că nu ai cum să obţii aceleaşi rezultate ca si fraţii si surorile 
tale, din cauza acestui handicap pe care îl ai din naştere. Dar eu te iubesc atît de mult încît nu trebuie să 
suferi." Cu un copil mongoloid, trebuie vindecate prin tandreţe si foarte repede rănile pe care i le-am 
produs, deoarece ele sînt mai puternice pentru el si-i produc în suflet îndoială în legătură cu cele mai 
dragi fiinţe. Atît cu privire la aceşti copii. 

Cît despre ceilalţi copii handicapaţi, se poate spune că ei au întotdeauna o anume inteligentă. Aceşti 
copii închişi în ei însisi au o inteligentă extraordinară, o sensibilitate (auditivă, tactilă, optică, estetică 
sau gustativă) pe care as putea să o numesc imediată. E un lucru ce ar trebui descoperit de părinţi la toti 

copiii handicapaţi psiho-social, dar nu si fizic; care este pentru ei simţul căruia îi acordă cea mai mare 
importantă? Dacă fiecare va fi ajutat să-si folosească organul de simt cel mai sensibil, se va favoriza 
comunicarea, afinităţile complice pe care le va realiza astfel îi vor permite copilului să vorbească despre 
deosebirile pe care este în stare să le perceapă. De exemplu, dacă acest simt este mirosul, trebuie să fie 
pus în contact cu diverse parfumuri, mirosuri; dacă este gustul, să i se dea posibilitatea să cunoască mîncăruri 
cu gusturi foarte diferite si să se folosească pentru ele cuvinte potrivite, dînd în acelaşi timp dovadă de 
o foarte mare tolerantă. Cînd un copil are de exemplu, gustul sensibil, trebuie să i se respecte opţiunile, 
dorinţa de a face diverse amestecuri; sau cînd e vorba despre vedere, dacă, în fata anumitor tablouri, a 
unui peisaj, copilul devine visător, părinţii pot profita si stabili cu el o anumită complicitate: „Văd că te 
uiti cam mult! Poate e ceva care te interesează" si să-i arate că si pe ei îi interesează obiectul contemplat, 
care-i retine lui atenţia. In felul acesta părinţii vor descoperi inteligenta copilului lor. 
Unii copii handicapaţi psiho-social sînt insuportabili pentru că nu stau o clipă locului, se caţără peste 
tot, se strîmbă tot timpul. . . Ei sînt numiţi instabili tocmai pentru că nu au găsit ceva care să-i intereseze. 
Adesea, aceşti copii sînt foarte motori: adică au, o inteligentă motorie, inteligenta corpului. Iar părinţii, 
de cele mai multe ori, îi ceartă, îi strunesc, îi închid, îi pedepsesc desi, dacă tatăl lor ar inventa pentru ei 
jocuri de îndemînare, ar construi aparate de căţărat sau i-ar încuraja să practice jocuri de echilibru, asta 
i-ar face foarte fericiţi, simtindu-se încurajaţi si admiraţi pentru cutezanţa lor. si apoi, de ce să nu fie 
îndrumaţi spre dans unii din aceşti copii blocaţi din punct de vedere şcolar si al vorbirii? Ceea ce nu 
înseamnă, bineînţeles, să nu li se vorbească. Dar aceşti copii nu trebuie tot timpul raportaţi la un etalon, 
asa cum, din nefericire, fac mulţi părinţi, stiti că Einstein, pînă la nouă ani, a fost considerat de toată 
lumea un debil mintal? 

Nu. Dar stiu că la scoală avea rezultate catastrofale si că profesorii se îndoiau de viitorul lui. 

Era un debil şcolar si mintal. întotdeauna absent, era distrat si lipsit de îndemînare. Dar părinţii lui 

spuneai: „Ce importantă are asta? Are o fire bună" si se gîndeau că va putea totuşi să facă ceva, de pildă 

să care baloturi de pînză la unul din prietenii lor, un negustor. II iubeau mult. si, deodată, după nouă ani, 

a apărut o inteligentă deopotrivă meditativă si matematică, pe care nimeni nu o bănuise. Insă pînă la douăzeci 

de ani, în ciuda sau din cauza acestei inteligente, studiile pe care le-a făcut s-au soldat cu un esec. 

Mulţi copii consideraţi handicapaţi ajung muzicieni, alţii pictori etc. O anume inteligentă există 

întotdeauna, inclusiv la copiii handicapaţi. Să-i iubim asa cum sînt, să-i ajutăm să-si păstreze încrederea 



176 

în ei însisi, să fie fericiţi, veseli, sociabili, să le menţinem tot timpul viu interesul pe care îl 

manifestă. 

Doar astfel se vor dezvolta la cota maximă a propriilor posibilităţi. 

O doamnă de treizeci de ani si soţul ei, care are treizeci si trei, sînt foarte afectaţi din pricina unicei 
lor fetite de nouă ani si jumătate: din naştere, fetita fusese saşie si a fost operată, însă si-a pierdut vederea 
la un ochi. Cînd a avut cinci ani, directoarea scolii a declarat că e un copil dificil, iar pediatrul consultat 
a considerat-o un copil hiperimpulsiv desi acasă, cu părinţii ei, era deosebit de drăguţă. „Dacă toti copiii 
hiperimpulsivi pun atît de puţine probleme ca si copilul meu, înseamnă că ei pot fi foarte uşor reeducaţi", 
scrie mama. Deci, părinţii au fost sfătuiţi să o ducă pe fetită la şedinţe de psihoterapie - asa cum recomandaţi 
si d-voastră deseori. După nouăzeci de şedinţe, părinţii au luat hotărîrea să le întrerupă deoarece, după 
spusele mamei, micuţa era şocată de starea celorlalţi copii pe care îi vedea în sala de aşteptare. Inregistrînd 
si o întîrziere în vorbire, părinţii au dus-o apoi să facă nişte şedinţe de ortofonie. si cum scoală la care 
mergea (si care era particulară) s-a închis, s-a mutat la o alta, unde face progrese, dar destul de lente. 
Acasă, totul merge bine. Anul acesta a intrat în CE2 si drama a izbucnit cînd, la vizita medicală obligatorie, 
medicul a spus că trebuie înscrisă într-un IMP. 
Adică un institut medico-pedagogic. 

Exact! Trebuie să spunem că această vizită medicală a avut loc în prezenta directoarei care i-a explicat 
pe larg medicului cazul copilului, i-a arătat dosarul medical în care erau menţionate şedinţele de psihoterapie 
si a precizat că nu vrea asemenea elevi în scoală ei, că locul lor e mai degrabă într-un IMP. Părinţii sînt 

scandalizaţi de atitudinea medicului si a directoarei. învăţătoarele consultate - cea de anul acesta si cele 
care au avut legături cu fetita anul trecut - au venit la vizita medicală si au protestat, spunînd că, dimpotrivă, 
fetita face progrese, lente, desigur, dar regulate, că poate tine pasul si că deci hotărîrea este complet injustă. 
Pe de altă parte, mama adaugă că a auzit-o pe această directoare spunîndu-le si altor părinţi că au copii 
debili: „Cu ce drept îsi poate permite să spună asa ceva?" si ne explică faptul că, în aparentă, această 
directoare vrea să păstreze un fel de imagine de marcă a scolii ei, o scoală în care toti copiii să aibă note 
bune. („Aici nu se face să nu ai note bune.") 
Din păcate, asa e! 

Un psiholog cu care părinţii au luat legătura după aceea a „testat" copilul si a tras concluzia că poate 
urma cursurile fără probleme. Deci, ce să facă? 

Nu am nici cea mai vagă idee. Este adevărat că, astăzi, hotărîrile pediatrilor şcolari sînt respectate 
si că părintiii trebuie, cel mai adesea, să se supună acestor decizii luate asa, arbitrar, de o directoare si 
un medic care e influenţat de directoare. In primul rînd, eu cred că părerea învăţătoarelor ar trebui să 
prevaleze în fata părerii directoarei; apoi, cred că ar fi de dorit ca toti copiii să rămînă amestecaţi în aceeaşi 
scoală, indiferent de capacitatea lor de dezvoltare. Fie că avansează mai repede sau mai încet, e bine ca 
ei să fie împreună asa cum, de altfel, în viată, oameni cu niveluri de dezvoltare diferite se întîlnesc si 
sînt, din punct de vedere social, asociaţi în activităţile unei comunităţi. 
Deci, eu nu înţeleg defel de ce ar trebui izolat acest copil care nu-i pune probleme deosebite 
învăţătoarei. . . Mama nu precizează dacă fetita are prietene si o viată socială bogată, cum este singură 
cu cei doi părinţi ai săi: poate că aici e o lipsă, si poate e vorba de un copil sensibil care simte că directoarea 
e supărată pe ea din cauza faptului că nu e o elevă strălucită, asa cum ar dori-o, si că, uneori, nici ea nu 
este prea drăguţă si politicoasă cu această directoare. E posibil. Oricum, este curios că, după cum s-a 
spus, prezintă tulburări de comportament, desi ea nu a avut niciodată asemenea manifestări nici în clasă, 
nici în familie, ci doar fată de directoare. In orice caz, la început, a fost vorba de un copil cu probleme 
de vedere - un copil saşiu este stingher pentru că, uneori, ceilalţi copii îl resping. Dar, de cînd a fost 
operată, nu mai are decît o problemă: faptul că vede doar cu un ochi. si cu un singur ochi poate foarte 
bine să tină pasul cu ceilalţi. Poate că la început, din această cauză, a rămas puţin în urmă, dar, din moment 
ce învăţătoarele spun că fetita se străduieşte si face progrese neîncetat, iar părinţii o ajută, nu văd de ce 
aceştia sînt atît de neliniştiţi. 

Mă întreb dacă nu cumva mama ar trebui să vorbească ea cu un psihanalist pentru a încerca să 
dedramatizeze puţin situaţia, deoarece nu este în avantajul copilului să se afle prins în felul acesta între 
o directoare care o detestă si o mamă care se simte afectată de acest lucru. Există excelente externate 

medico-pedagogice, unde copiii sînt foarte fericiţi. Nu stiu ce să spun. Dar nu este bine ca un copil să 
fie lăsat într-o scoală unde este permanent expus persecuţiilor directoarei, alături de nişte învăţătoare care 
se află si ele în conflict cu aceasta. 

Mama se plînge mai ales de faptul că s-au luat în considerare o seamă de lucruri, cum ar fi acele 
şedinţe de psihoterapie care datează de doi sau trei ani. 

Aceste şedinţe au fost făcute destul de devreme pentru a-1 ajuta pe copil. Dar nu am înţeles de ce 

părinţii le-au sistat din proprie iniţiativă, în loc să convină cu psihoterapeutul. E poate păcat că s-a întîmplat 

asa. 

Fetita nu mai suporta să-i vadă pe ceilalţi în sala de aşteptare. . . 

Nu este adevărat. Un copil suportă întotdeauna asa ceva, tot asa cum si noi, cînd mergem la medic, 
suportăm să vedem oameni infirmi, în timp ce noi ne ducem acolo pentru o răceală sau pentru nişte dureri 
intercostale care nu se văd. Părinţii sînt cei care se lasă impresionaţi cînd copilul merge la consultaţii 
într-un centru de asistentă psihoterapeutică si văd acolo copii mai bolnavi decît copilul lor. Poate că mama 
a reacţionat cu anxietate în fata promiscuităţii unor copii handicapaţi, aflaţi în sala de aşteptare si nu sia 
ajutat fetita să înţeleagă că e vorba de copii cu întîrzieri mai mari, care erau îngrijiţi si ajutaţi, fiecare 

la nivelul lui, de aceeaşi persoană care o ajută si pe ea? Este deosebit de important ca părinţii să stie acest 
lucru: copiii nu suferă deloc cînd văd alti copii bolnavi. E ceva care îi interesează. Le face plăcere să 
vorbească despre ei si să-i audă si pe părinţii lor spunînd ce cred. 

De aceea mă întreb dacă această mamă, care e anxioasă, nu ar trebui să vorbească cu un psihanalist 
ca să înţeleagă mai bine cum îsi poate ajuta copilul; să nu revendice tot timpul cîte ceva pentru ea, să o 
ajute prea mult la teme, ci să o sprijine să se deschidă spre ceilalţi, trimitînd-o în zilele libere la diverse 
cercuri, cu alti copii, ca să nu mai trăiască ca un copil singur la părinţi, între tatăl si mama ei. Astfel va 
putea fi ajutată să depăşească dificultăţile sociale pe care probabil le are. E tot ce pot spune în acest caz. 
Părinţii unui băiat de opt ani care este ambliop . . . 
Este o afecţiune a vederii: copilul vede prost. 

. . .si parţial hemiplegie (si ai unei fetite de sase ani, despre care nu e vorba aici pentru că ea nu are 
nici un handicap) vă scriu despre lipsa de tolerantă a societăţii si, în special, despre sistemul educativ 
fată de copiii handicapaţi sau, mai curînd, cum mulţi preferă să-i numească, copii „altfel decît ceilalţi". 
S-au văzut confruntaţi cu următoarea problemă: sau să-si trimită fiul într-o instituţie specializată - dar 
aceasta se găsea la mai mult de două sute de kilometri de localitatea lor - sau să-1 tină în familie si să-1 
trimită la o scoală „normală" - lucru pe care l-au si făcut. Dar acest băiat a pierdut deja mult timp. „Problema 
despre care as vrea de fapt să vă vorbesc se plasează la nivelul acceptării în mentalitatea oamenilor a 
acestor copii altfel decît ceilalţi: acceptarea dreptului lor de a fi diferiţi. Sistemul de educaţie este planificat. 
Copiii - indiferent că handicapul lor este fizic, mental sau de altă natură - care nu corespund criteriilor 
de normalitate întîmpină mari dificultăţi în inserarea lor în acest sistem. Ei deranjează. Deci, sînt excluşi." 
Această problema există mai ales în oraşe; la sat, dimpotrivă, aceşti copii sînt acceptaţi foarte bine. 
Ea se datorează astăzi populaţiei în creştere si unei anumite dorinţe de egalizare a tuturor copiilor. Or, 
fiecare copil se dezvoltă diferit. Deci, ce înseamnă „normal"? Nucleul mediu al fiecărei clase? si toti 
copiii ar trebui să fie ca aceştia? Nu este adevărat! Aceşti părinţi au perfectă dreptate. 
Există si unele scrisori sfîsietoare despre felul în care anturajul necunoscut (pe stradă, la cabinetele 
medicale, la spital) reacţionează în contact cu copiii handicapaţi. E teribil! Trebuie să înţelegem ce înseamnă 
acest lucru. Pentru adulţi, e o problemă de angoasă. Ei se află în prezenta unui copil fată de care nu stiu 
cum să reacţioneze pentru că nu aşteaptă de la el acelaşi stil de răspuns; si, dintr-odată, sînt dezorientaţi; 
se simt prost si asta îi angoasează. 

Există si alte cazuri - iar părinţii copiilor handicapaţi trebuie să înţeleagă acest lucru - cînd unii 
părinţi au avut nenorocirea de a pierde un copil sănătos si au rămas cu o mare suferinţă în suflet. Cînd 
văd un copil handicapat, aceştia se gîndesc la copilul lor: „Dacă cel puţin ar fi rămas handicapat si nu ar 
fi murit de pe urma bolii sale sau a accidentului!" sau: „Copilul meu, frumos si sănătos, a murit; acesta 
trăieşte. De ce?" Ei îsi interzic să gîndească asa. 

In cazul copiilor, trebuie să înţelegem că, atunci cînd au o reacţie de respingere fată de un coleg cu 
o dezvoltare diferită de a lor sau o infirmitate, acest lucru se datorează dorinţei lor de a se identifica cu 

cei pe care îi iubesc. Ei se feresc deci să îl iubească, pentru că acesta nu este pentru ei un model. Nu este 
un sentiment conştient, ci un fel de prudentă inconştientă. Ca un dispreţ spontan. Educaţia ar putea contribui 
la schimbarea acestei atitudini. 

Deci, în toate cazurile, si adulţii, si copiii preferă să-i ignore pe copiii handicapaţi? 
Din păcate, da; adulţii păstrează atitudinile unui copil, sau preferă să spună o răutate 1. 
Avem în acest sens mărturia unei mame care are o fetită de cinci ai, amblioapă si ea, si cu un uşor 
handicap motor. Ea a dus fetita la o consultaţie într-un spital, unde aceasta - lucru scuzabil, avînd în vedere 
că nu are decît cinci ani - a făcut puţin tărăboi în sala de aşteptare, iar mama i-a explicat, pentru a o 
convinge să fie mai cuminte, că se află într-un spital unde sînt bolnavi si că nu trebuie să deranjeze etc. 
In acel moment, o doamna „foarte bine", cum se spune, în vîrstă si care aştepta si ea, a exclamat, pe un 
ton extrem de dispreţuitor, adresîndu-se soţului ei, dar astfel încît toata lumea sa audă: „De ce-i spune 

toate astea? E inutil. Această fetită nu e normală!" Bineînţeles, mama a împietrit, si s-a auzit atunci vocea 
firavă a fetitei care a întrebat-o pe mama ei: „De ce doamna a spus asta? Ce înseamnă asta? 
Această poveste mă face să vă pun o altă întrebare care revine deseori în scrisori: să li se vorbească 
copiilor despre handicapul lor? 

Da, si asta foarte devreme. De îndată ce părinţii îsi dau seama că un copil are o dezvoltare diferită 
de cea a celorlalţi copii sau că are o infirmitate, trebuie să stea imediat de vorbă cu el. Dacă, de pildă, 
problema a survenit cu ocazia unei boli sau a unui accident: „Cînd erai mic, păreai că te vei dezvolta 
foarte bine. si, deodată, s-a întîmplat cutare lucru. . .", si i se explică cu ajutorul unor imagini pe care le 
poate înţelege, cum ar fî cea a unui copac lovit de trăznet în timpul furtunii: „Vezi, nu mai are decît două 
sau trei ramuri care cresc, în timp ce toti ceilalţi din jurul lui au multe ramuri. Dar o să se dezvolte si el. 
Viata merge înainte. încet, încet o să se vindece, poate nu de tot, dar măcar în parte, si vezi, e totuşi un 
copac viu." Trebuie folosite asemenea imagini, si trebuie spus copilului exact ce are. Iar pe urmă,să-l 
întrebe: „Tu ce crezi? Cum crezi tu că o să te dezvolţi?"; să i se ceară copilului să explice cum resimte 
situaţia lui fată de ceilalţi. Putini părinţi care au copii handicapaţi se gîndesc la acest lucru. Ei se gîndesc 
la adaptarea sau readaptarea copilului lor si se străduiesc cu multă afecţiune să nu-1 facă să sufere prea 
mult; dar asta, pentru că ei îsi proiectează propria suferinţă asupra copilului si ar fi foarte dornic să fie 
întrebat: „Tu ce crezi despre faptul că nu esti ca si ceilalţi? Ce crezi că gîndesc colegii tăi despre asta?" 
Dacă îsi cunoaşte propriile probleme si poate să vorbească despre ele, va face progrese - evident atît cît 
poate el - mult mai repede decît se aşteaptă părinţii. Iar, apoi, va putea sta de vorbă cu colegii lui: „Tata 
mi-a explicat, eu nu sînt ca tine pentru că. . ." îsi va face în felul acesta prieteni si îsi va accepta infirmitatea. 
In caz contrar, aceşti copii îsi dau seama că lor nu li se cere niciodată părerea si că nu se aşteaptă de la 
ei lucrurile care li se cer celorlalţi, si acest lucru îi şochează, stiu asta de la copii pe care i-am tratat. Am 
cunoscut copii cărora li s-a ascuns infirmitatea si care erau perturbaţi, nu din cauza infirmităţii, cum credeau 
părinţii, ci pentru că nu li s-a vorbit niciodată despre ea. 

Pe de altă parte, părinţii ar trebui să-si ajute copiii „normali" să-i tolereze pe cei care au avut o boală 

sau un handicap, spunîndu-le: „Ti s-ar fi putut întîmpla si tie. E un copil. Te iubeşte si iubeşte viata. Ajutai!" 

Intre copii trebuie să existe o solidaritate. 

Acesta este, asa cum am mai spus-o, motivul pentru care sînt tristă; faptul că, datorită segregaţiei, 
copiii handicapaţi sînt trimişi în scoli diferite, în loc să intre în secţii speciale din cadrul şcolilor obişnuite 
- lucru care i-ar învăţa pe copii să fie toleranţi cu toate infirmităţile, cu toate diferentele. Fiecare trebuie 
să-si poată păstra încrederea în el si să comunice în acelaşi timp cu toti ceilalţi, oricît de diferiţi ar fi. 
Intr- ajutorarea! într-ajutorarea, comunicarea între copii, acesta ar trebui să fie principiul fundamental inculcat 
în clasele pregătitoare si în cele primare; iar exemplul ar trebui să fie dat de comportamentul adulţilor 
între ei în interiorul scolii, în acest loc pe care l-au ales pentru a se dedica dezvoltării cetătenilor-copii, 
indiferent de atribuţiile, titlul, rolul pe care îl au (profesori, personal administrativ sau de întreţinere a 
localului). Or, se pare că la noi asa ceva este imposibil, această comunicare si această într- ajutorare întro 
scoală între toti adulţii, între cei mai favorizaţi si cei mai puţin favorizaţi prin numărul de ore, salariu 
si funcţie. Muncesc alături, dar în cel mai bun caz se ignoră. Comportamentul personal al fiecărui adult 
este chiar mai important în formarea copiilor decît ce spune acesta, si cînd instituţia şcolară, în bloc, 
instituie o segregaţie din ce în ce mai timpurie, sub pretextul unui ajutor specializat, ea ajunge să considere 

legitimă o discriminare etică în cadrul populaţiei, care e departe de a putea corecta prejudecăţile rasiale 

ale părinţilor cu copii fără probleme fată de handicapaţi. 

Iată, de data aceasta, mărturia unui tată despre copiii handicapaţi: „Am doi fii care au acum douăzeci 
si doi si douăzeci si patru de ani. Cel de-al doilea s-a născut cu o gură de iepure si o despicătură palatină. 
Soţia mea a avut foarte multă răbdare cu el, hrănindu-1, cînd era sugar, cu linguriţa, pentru că, bineînţeles, 
nu putea să sugă. A fost operat de mai multe ori - la sase luni, la zece luni, la optsprezece luni. La cinci 
ani nu vorbea corect: noi îl înţelegeam, dar nu si cei care nu erau obişnuiţi cu el. Afost reeducat din punct 

de vedere fonetic, la Paris, iar apoi cu o reeducatoare particulară. La sase ani, la scoală comunală, avea 
patru pe toată linia si era deseori pus la colt. Pînă la urmă, i-am găsit o scoală particulară cu efectiv redus, 
într-un cartier al Parisului. Acolo a învăţat să scrie si să citească. Arămas timp de doi ani în această scoală, 
apoi a schimbat-o pentru că nu-i mai convenea, dar a fost întotdeauna în clase cu efectiv foarte restrîns 
- înjur de cinsprezece elevi, si a făcut progrese enorme. Dar, în acelaşi timp si în primul rînd, soţia mea 
si cu mine ne-am ocupat enorm de acest băiat." 

Această mărturie se adresează, de fapt, părinţilor care au copii handicapaţi. 
Da, este extraordinar de interesant. 

„Ii plăcea muzica, în special folclorul. La nouă ani, l-am înscris la cursuri de muzică. Acolo, l-am 
văzut cum înfloreşte. A învăţat să cînte la acordeon si, de aproximativ trei ani merge să cînte la baluri cu 
orchestra pe care a format-o chiar el. De asemeni, compune si muzică singur. Pe de altă parte, a mers la 
scoală pînă la sfîrsitul colegiului în clasa a treia. Nu are diplomă, dar e în stare să se descurce singur, să- 
si scrie scrisorile si să corespondeze cu artişti. 

Pentru a face fată cheltuielilor mari pe care le aveam cu el, soţia mea lucra, si cum nu puteam avea 
decît o lună de concediu, plecam separat, fiecare cîte o lună, astfel încît copiii să poată beneficia de două 
luni de vacantă în aer liber. Pînă aici am ajuns. Dar rezultatul se vede. 

Acest copil era condamnat de scoală si de medicii din spitale. Dar l-au salvat dragostea, înţelegerea 
pe care le-a găsit în şcolile particulare cu efective reduse. Nu s-ar putea crea în fiecare cartier asemenea 
scoli?" 

Este o scrisoare foarte frumoasă. Ar fi, într-adevăr, de dorit să existe în fiecare cartier astfel de scoli 
cu efective mici, pentru copiii care au probleme. (In prezent, există îndeosebi scoli pentru cei cu anumite 
deficiente - cei care nu văd bine, nu aud bine etc. — , dar nu si scoli pentru copiii handicapaţi ca atare; 
există de asemenea multe clase de perfecţionare în care sînt adunaţi copii de toate vîrstele. Unele sînt 
excelente, totul depinde de felul în care aceste scoli îsi recrutează efectivele.) Clase cu efective restrînse, 
în care fiecare poate avansa în funcţie de propriile nevoi, cu educatori capabili, asa cum a avut acest băiat, 
care să le arate copiilor multă afecţiune si să-i îndrume pe părinţi cum trebuie să se ocupe si ei de copiii 
lor.l 

Există în această scrisoare un pasaj care mi se pare foarte important: cel în care părinţii povestesc 
cum au descoperit înclinaţia muzicală a copilului lor. Asa se procedează atunci cînd un copil nu merge 
bine cu scoală: trebuie căutat ceea ce îl interesează - poate fi vorba despre dans, despre lucru manual, 
pictură, mecanică, bucătărie etc. - si, dacă există posibilitatea, să i se permită să facă serios acel lucru, 
asa cum au făcut aceşti părinţi. Pentru că acesta era viitorul băiatului: iar el a fost pregătit de la vîrsta de 
nouă ani. Este mai important să ai o slujbă care să-ti asigure existenta într-un domeniu cu adevărat pasionant 
pentru tine, decît să-ti prelungeşti studiile, sacrificîndu-le tot timpul tău, mai ales dacă nu o faci uşor, 
pentru a avea mai tîrziu o meserie care, poate, nu te va interesa. 

Ca să încheiem această serie de scrisori despre copiii handicapaţi, iată acum o scrisoare care protestează 
împotriva unui răspuns pe care 1-ati dat mai demult unui tînăr ce suferea deoarece era plăpînd si deoarece 
colegii lui de scoală îsi băteau joc de ell „Răspunsul dumneavostră m-a indignat: as fi preferat să aud 
recomandîndu-i să se revolte, explicîndu-i că are drept la consideraţie si respect, ca si ceilalţi. Probabil 
revolta lui i-ar fi făcut pe prietenii săi să reflecteze la faptul că si ei ar fi putut suferi de aceleaşi boli si 
s-ar fi putut afla în aceeaşi situaţie. Nu 1-ati sfătuit să se apere de aceşti copii, ci să se excludă, continuînd 
să scrie nuvele si, în final, să-si dezvolte mai degrabă sensibilitatea decît agresivitatea. Eu am un frate 
mai mare care este complet surd si care, pe la doisprezece ani, a avut probleme: era într-un colegiu „normal" 
si, acasă, se plîngea tot timpul că este tracasat de colegi. Părinţii noştri i-au spus: «Tine-le piept! Nu te 

lăsa!» si a reuşit ." Corespondenta încheie astfel: „Handicapul nu e o scuză pentru a trece asa prin 

viată. 

A venit vremea ca oamenii să înţeleagă acest lucru." 

Cred că este vorba despre două cazuri diferite: tînărul despre care vorbeam eu, avea încă un corp 
de copil si o voce feminină - motiv pentru care toată lumea îi spunea „Domnişoara", iar el suferea din 
cauza atitudinii dispreţuitoare a colegilor săi. Cu o voce ca a lui, dacă s-ar fi revoltat, si-ar fi atras si mai 
mult ironiile celorlalţi. Ca să te bati trebuie să si poti. Probabil că fratele corespondentei noastre era un 
vlăjgan care putea să-i bată pe ceilalţi; pentru că dacă esti surd nu înseamnă că esti si firav. Nu e vorba 
despre acelaşi handicap. Nu stiu ce să spun. Dar dacă tînărul căruia mă adresam atunci poate citi această 
mărturie, să ia aminte. Poate că un asemenea sfat ar fi trebuit să primească. 

Pe de altă parte, este curios că răspunsul meu a dat atît de gîndit; într-adevăr, am primit si alte scrisori, 
si mai ales mărturia unei mame cu mai mulţi copii, dintre care ultimul părea si el un marginal. Ca si celălalt, 
învăţa bine de cînd era mic, dar era firav, extraordinar de sensibil si reacţiona la bătaia de joc a colegilor 
săi prin fenomene psihosomatice de suferinţă. I se umflau mîinile si picioarele; în asemenea momente, 
cu greu îsi putea tine stiloul în mînă cînd scria. Desi avea o foarte mare încredere în el si în ceea ce făcea, 
pe la cincisprezece ani era atît de nefericit încît le-a spus părinţilor că nu mai suportă să fie calul de bătaie 
al tuturor (cu o voce care nu era încă schimbată si care s-a schimbat tîrziu, si de atunci, este bineînţeles 
ca aceea a majorităţii băieţilor). I-a implorat să îl dea la internat într-un colegiu englezesc unde aflase, 
probabil de la cunoştinţele pe care le-a făcut în timpul vacantelor, că personalitatea fiecărui copil este 
mult mai respectată. Părinţii nu erau bogaţi, iar profesorii, care se bazau pe acest elev strălucit din punct 
de vedere şcolar, considerau că ar fi o nebunie să-si întrerupă studiile în Franţa; deci - din afecţiune pentru 
părinţii lui si fiind un copil serios - a acceptat să înceapă un nou an şcolar (ultimul) în aceste condiţii 
destul de dramatice pentru el. Dar, văzîndu-1 cum se ofileşte si auzindu-1 spunînd: „Nu stiu dacă o să am 
curajul să merg pînă la capăt", în final, si în ciuda uriaşului sacrificiu financiar, părinţii l-au trimis în 
Anglia, si a fost o reuşită totală. Areusit chiar, în timp ce-si făcea studiile în engleză, să-si ia bacalaureatul 
francez, la Londra, singur. Este un tînăr care s-a descurcat, care si-a luat soarta în mîini asa cum trebuia 
s-o facă si cum a hotărît la cinsprezece ani si jumătate, după o matură chibzuinţă. Astăzi, acest tînăr a 
înregistrat o reuşită oarecum marginală fată de colegii lui francezi, dar a cîstigat enorm: a putut să crească 
si să se dezvolte fără să sufere batjocura permanentă si gelozia celorlalţi, care îl vedeau reuşind, desi era 
diferit de ei prin înfăţişare, si mama încheie scrisoarea astfel: „Cred că as fi răspuns ca si d- voastră acelui 
tînăr: să continue scoală la fără frecventă, să meargă înainte pe calea spre care e atras de interesul lui 
pentru literatură. Căci, de ce nu, dacă e deja vorba de un început de vocaţie?" 
Vedeţi, avem aici două scrisori care se contrazic întrucîtva. Uneori e greu de dat un răspuns. Spun 
si eu ce simt, dar sînt foarte mulţumită cînd cineva gîndeste altfel si propune alte soluţii. Fiecare poate 
astfel alege ce i se potriveşte cel mai bine. 

Dacă esti dotat pe plan şcolar, nu înseamnă că esti supradotat 
(O dezvoltare omogenă) 

Copiii numiţi „supradotati": am primit cîteva scrisori si pe această temă. Să vedem mai întîi mărturia 
unei corespondente care ne descrie progresele făcute de fiul ei (astăzi, el are douăzeci si doi de ani, dar 
mama face o incursiune în trecut): a mers la şapte luni, era formidabil, extraordinar. „La trei luni a început 
să gîngurească, asa cum fac toti copiii, dar pe un ton întrebător, si se observa, o lua de la capăt pentru a 
fi sigur că el face zgomotul acela. După naştere, a început să vadă foarte repede si, la zece zile, nu mai 
puteam să-1 întoarcem cu fata la perete pentru că voia să vadă ce se petrece în cameră." Nu stiu dacă 

acesta este un copil supradotat. Oricum, asa crede mama lui: „Ar trebui ca părinţii să-i poată recunoaşte 
pe aceşti copii si să nu-i considere ca avînd tulburări de comportament sau inadaptati - pentru că uneori 
pot semăna cu aceştia din urmă dacă nu stii cum să te porţi cu ei. Poate că nici profesorii nu stiu cum să 
adapteze educaţia la aceşti copii uneori diferiţi de ceilalţi." 

Avem si o altă scrisoare despre un băietei care citeşte douăsprezece cărţi pe lună, la unsprezece ani, 
cred - ceea ce e totuşi destul de deosebit. Părinţii sînt surprinşi de diferenţa dintre dezvoltarea fizică si 

dezvoltarea intelectuală a acestui copil care, pe de altă parte, suferă, fără cauze medicale, de dureri de 

cap de la vîrsta de sase ani, de cînd a intrat la cursul pregătitor. Este un elev strălucit. Dar are, ne spune 
mama, un scris îngrozitor, din care cauză e foarte trist. 

Nu e adevărat! Scrisul lui (mama ne-a trimis o temă de-a băiatului) nu este îngrozitor: este, într-un 

fel, stîngaci. Este scrisul unui copil foarte nervos. Din moment ce este dotat, ce are înclinaţii literare si 

îi place atît de mult să stea liniştit si să înveţe bine, cred că l-ar ajuta dacă ar învăţa să bată la maşină, si 

asta cît de curînd. Părinţii nu prea stiu cît este de important acest lucru. Foarte rău că profesorii nu acceptă 

temele la maşină! Greşesc, pentru că, să înveţi să bati la maşină pe la unsprezece-doisprezece ani, e o 

treabă minunată. 

Asta poate fi de folos mai tîrziu. 

Da. In Statele-Unite, există chiar scoli în care este interzis să dai o temă scrisă de mînă: ea trebuie 
să fie bătută la maşină, si e un lucru foarte inteligent! Nu faptul că este interzis să scrii de mînă, ci că ai 
posibilitatea de a da o temă bătută la maşină sau scrisă de mînă; pentru că este un bun cîstigat pentru 
toată viata. 

Pe de altă parte, băiatul despre care am vorbit - si cu asta termin această scrisoare — , îsi face cu 
greutate prieteni în clasă, îsi consideră colegii cam prostuti, îi permite fratelui său să vină la el în cameră 
si să se joace cu el, dar pe sora lui o alungă si îi spune „ploşniţă". Seara, o pupă pe mama, însă nu si pe 
tata. Mama mai precizează că tatăl a lipsit mult, iar copiilor le-a fost greu. Dar, acum, lucrurile s-au mai 
aranjat. 

Cred că aceste două scrisori pun, în termeni foarte generali, problema copiilor supradotati. 
Da. Trebuie să se stie că această problemă a copiilor numiţi supradotati a fost deja abordată în alte 
tări, în special în Anglia. S-au creat si scoli pentru supradotati, care sînt, după părerea mea si a multor 
altora, nişte catastrofe, ca orice altă segregare a copiilor „altfel decît ceilalţi". 

In Franţa, ea începe să intereseze în mod serios si se stie că se pot detecta calităţile unui copil, începînd 
cu cinci-sase ani, cu ajutorul testelor - în special un test numit Wichs, care nu se referă doar la aptitudinile 
şcolare. Faptul că esti foarte dotat pe plan şcolar nu înseamnă că esti supradodat, dacă nu există si o enormă 
curiozitate pentru o disciplină anume, o preocupare pentru propria dezvoltare si pentru a fi creativ. Prin 
interpretarea testului Wichs, se poate spune că un copil este mai dotat decît alţii pe baza unui coeficient 
de inteligentă, rezultat din acest test care este de circa 140. 

Deci poti să ai un coeficient de inteligentă foarte ridicat si să nu fii cu adevărat înzestrat în multe 
alte domenii? 

Da, tocmai în cazul în care ai un coeficient foarte ridicat, dar nu la testul Wichs, ci la alte teste care 
nu sînt decît teste de inteligentă si nu, în acelaşi timp, teste motorii, de curiozitate, de creativitate etc. E 
aproape păcat cînd unii copii sînt supradotati numai din punct de vedere şcolar, deoarece asta înseamnă 
că pentru ei reuşita şcolară, dorinţa de a fi primii este o obsesie, si nu că sînt foarte curioşi să cunoască 
totul în viată, că ar dori să se dezvolte într-o direcţie anume. 

Deci, în primul rînd: de ce un copil supradotat din punct de vedere şcolar să nu aibă, în afară de 

scoală, momente de destindere si întîlniri cu oameni care îl pot învăţa o artă sau o disciplină care îl interesează 

în mod deosebit (istoria, literatura etc.)? Dar, în clasă, să rămînă cu copiii de vîrsta lui. Altfel, va ajunge 

un copil aparte si asta îl va afecta mult. Este o problemă de nivel de maturitate. 

Acest tînăr de unsprezece ani despre care vorbeam adineaori, care îsi pupă si îsi alintă mama, este 
un copil în pericol, într-adevăr; desi din punct de vedere mental si literar este un copil dotat. Este mai 
degrabă un copil ce are nevoie de îngrijiri, decît unul care poate fi numit „supradotat". Poate a fost supradotat, 
precoce pentru vîrsta lui cînd era mic, asta nu mai stiu. si, totuşi, un copil precoce merge la nouă luni, 
nouă luni si jumătate. Inteligenta este în primul rînd inteligentă motorie, apoi inteligentă verbală, deci 
copilul este mai întîi foarte precoce la mers, în îndemînare corporală si manuală, si în vorbire. Dar si 
foarte enervant, pentru că deranjează tot timpul. Mulţi părinţi îsi abrutizează copilul supradotat prin 
interdicţii, nu are voie să se mişte, să vorbească pentru că îi oboseşte. De aceea, în ultimul timp, se si 
încearcă o depistare foarte timpurie a copiiilor dotaţi: pentru a le ocupa timpul si a-i pune în contact cu 
alţii si cu ceea ce îi interesează. 

Dar si pentru că aceşti copii, care învaţă extrem de uşor, nu reuşesc să fie interesaţi de nimic în şcolile 

obişnuite. Ei trebuie stimulaţi prin alte lucruri - muzică, artă, activităţi creatoare. Există în Franţa, de 

putină vreme, un club de activităţi artistice pentru „tineri străluciţi", care se numeşte „Tinere vocaţii artistice, 
literare si ştiinţifice." Copiii care, altminteri, merg la scoală în clase pentru copii de vîrsta lor, pot găsi 
în acest loc activităţi pe care si le-au dorit chiar ei si nu cele alese de părinţii lor - lucru foarte important, 
deoarece mulţi părinţi îsi „împing" copilul de la spate si nu acesta este modul în care trebuie să se ocupe 
de copiii supradotati. 

In ce mă priveşte, toate eforturile mele sînt îndreptate spre posibilitatea ca aceşti copii să vorbească 
cît se poate de bine, să aibă o îndemînare corporală încă de mici. Mai tîrziu, ei vor fi poate copii supradotati; 
sau poate nu. Dar, cel puţin, supradotatii vor evita astfel „ratarea", la care se poate ajunge uşor prin 
contrarierea ritmurilor proprii, prin încercarea de a-i pune prea repede la oliţă, sau prin imposibilitatea 
lor de a se exprima verbal, motor si pe planul ingeniozităţii. Din păcate, există copii supradotati care par, 
dimpotrivă, copii înapoiaţi, deoarece întreaga lor copilărie iniţiativele le-au fost blocate, au fost abandonaţi 
în singurătatea gîndurilor si jocurilor lor, uneori chiar culpabilizati din cauza dorinţei de independentă, 
de acţiune, de cunoaştere, din cauza faptului că nu au fost „cuminţi". 
Asta spunea, de altfel, si prima corespondentă. 

Un copil supradotat cînd este foarte mic nu înseamnă că e supradotat în sine si nici că va fi asa cînd 
va creste. Aceşti copii trebuie studiaţi si ajutaţi, fără să li se facă rău. E bine să se creeze pentru ei locuri 
anume în care să găsească informaţii si persoane calificate în tehnicile si domeniile preferate, să găsească 
răspuns la întrebările care îi frămîntă, sau noi centre de interes, în acelaşi timp însă, să li se respecte 
iniţiativele individuale sau de grup. 

Tot în legătură cu aceşti copii supradotati, o corespondentă vă scrie despre fetita ei care este astăzi 
cu două clase înainte fată de cei de o vîrstă cu ea: „V-am auzit împotrivindu-vă precocităţii şcolare si, în 
mod special, copiilor care sar cîte o clasă. Cu toate acestea, cînd fetita mea avea opt ani, mă simţeam 
fată de ea că o găină care a făcut o rătuscă sau, mai degrabă, ca o rată care a clocit un ou de lebădă, pentru 
că era de o precocitate extraordinară." Rezumînd rapid această scrisoare, trebuie să spunem că e vorba 
de un copil cu manifestări precoce: la sase luni ieşea singură din pătut si mergea de-a busilea pînă în 
camera de zi ca să stea cu ceilalţi. La nouă luni, urca si cobora singură scara, în patru labe, fără să se 
rostogolească. 

Lucru cu adevărat deosebit. Era un copil cu o dorinţă de viată pe toate planurile. 

Da. si a fost considerată imediat drept o fetită destul de dură, nu prea afectuoasă, foarte rezistentă 

la durere, curajoasă si agresivă. Zgîria persoanele care nu îi plăceau sau care se apropiau prea tare de ea. 

Ceea ce ducea la scene de genul următor: o doamnă se apropia de copil: „Aveţi grijă, doamnă, o prevenea 

mama, e cam sălbatică si poate să vă zgîrîie. - Dar nu se poate! E asa de drăguţă! Măi-măi. . ." si, deodată, 

zbîrr! mînuta zbura si, desi avea unghiile tăiate scurt, lăsa o urmă pe fata doamnei frustrate si furioase, 

bineînţeles, pe mamă. Pe urmă, foarte repede, si-a dezvăluit un talent extraordinar de a imita si o memorie 

fantastică. La treizeci de luni, cînd am dus-o la grădiniţă, educatoarea ne-a spus: „Nu putem să o ţinem". 

211 

In trei luni a învăţat să citească si să socotească, si, evident, de îndată ce a ştiut să citească, a început să 
devoreze cârti: cum ar fi de exemplu, povestea cu dicţionarul. . . 
Da, ceea ce a îngrijorat-o pe mamă. 

Bineînţeles! Mama ne scrie: „A început să înveţe dicţionarul pe de rost. Am fost salvaţi, ca si ea de 
altfel, de venirea vacantei cînd a trebuit să întrerupă." Pe urmă, a vrut să tricoteze, dar mamei i s-a părut 
că e prea mică. Fetita s-a înverşunat, furioasă că nu poate si, pînă la urmă, a reuşit si asta foarte, foarte 
repede. 

E un copil extrem de ambiţios. 

Acelaşi lucru se poate spune despre activităţile ei extra- şcolare; echitatia, gimnastica. E foarte bună 
la călărie. Sau la muzică, de pildă: a vrut să înveţe solfegiul: i s-a spus că e prea complicat. La sfîrsitul 
trimestrului a fost a patra la concursul de pian. 

Apoi mama vă vorbeşte despre atitudinea bunicului si a tatălui fată de această fetită. La început, nu 

i-au dat prea multă atenţie; au păstrat o anumită distantă fată de acest copil care nu semăna cu unul obişnuit. 

Vă interesează acest pasaj? 

Da, pentru că tatăl se ocupă mult de copiii lui, de fetita cea mare, dar în ceea ce o priveşte pe aceasta 

a simţit că nu trebuie să o suprasolicite; altfel, devenea agresivă cu el. Asa sînt copiii care doresc 

prea 

multe: nu stiu cum să atragă atenţia si devin destul de agresivi. A avut perfectă dreptate să o lase în pace, 
fără să se ocupe prea mult de ea în acea perioadă, si bunicul o neglija oarecum, nestiind ce atitudine să 
aibă fată de o asemenea fire. 

Dar, mai tîrziu, într-o zi, fetita i-a pus bunicului o întrebare surprinzătoare în legătură cu o poezie 
de Ronsard, pe care o citise si o stia pe de rost, despre o turnură de frază în franceza veche, pentru că 
voia să stie ce înseamnă. Din acel moment, bunicul s-a ocupat de ea si au început să stea de vorbă, 
si mama a dat dovadă de mult inteligentă în felul în care a protejat-o pe fetită de ea însăşi, lăsîndo 
să trăiască destul de liber - lucru care i s-a reproşat. Dar ce altceva ar fi putut să facă? să-i creeze probleme. 
De altfel, a procedat cu multă înţelepciune, mergînd o dată sau de două ori la un psihiatru pentru copii 
si la un psiholog, si amîndoi i-au spus că fetita este perfect normală, că totul se datorează unui coeficient 
de inteligentă foarte ridicat, cu doi ani-doi ani si jumătate peste nivelul vîrstei ei si unei dezvoltări omogene, 
atît pe plan motor cît si afectiv. Este, într-adevăr, un copil excepţional. 

In acelaşi timp, ceilalţi copii o adoră. Isi face peste tot prieteni si toată lumea o iubeşte, si nici ea 
nu mai este agresivă cu ei. 

Iată un lucru foarte important. Este un copil normal. Asa cum scrie mama: „Nu este perfecţiunea 
întruchipată. Are si defecte." De altfel, mama nu o consideră supradotată. 

Deci, iată care este întrebarea corespondentei noastre: „Există cursuri de recuperare, de menţinere 
la nivelul clasei etc. Dar nu s-au creat structuri destinate în special copiilor care înregistrează un avans 
în raport cu ceilalţi. Noi am adoptat soluţia să sară două clase. Nu credeţi că, mai tîrziu, acest lucru o să 
fie un neajuns?" 

Nu, cred că au făcut foarte bine, din moment ce fetita are multe preocupări colaterale. Cînd copilul 
înregistrează un avans în toate, si nu numai pe planul inteligentei şcolare, în cazuri excepţionale ca acesta, 
poate fi o soluţie să sari o clasă. Există copiii care au absolută nevoie de ritmul de viată si de instruirea 
pe care o primesc copiii mai mari. Dar cu condiţia ca dezvoltarea lor să fie omogenă. Pentru că există 
copii foarte dezvoltaţi pe plan mental, dar care nu stiu să se îmbrace, nici să facă altceva decît să-si trăiască 
viata imaginară, care nu se descurcă defel în realitate sau în societate. Aceştia sînt întîrziati pe plan afectiv 
si foarte legaţi de mama lor. Bineînţeles, aceşti copii nu sînt nişte copii supradotati deoarece dezvoltarea 
lor nu este omogenă. Copilul supradotat este un copil cu un temperament foarte complex, extrem de ambiţios 
în toate, dar care se si protejează de tot ceea ce interferează cu dorinţele sale, cu propria sa viată. Uneori, 
copiii supradotati încep să aibă, din păcate, tulburări de comportament, pentru că cei din jur vor să-i frîneze, 

să-i dreseze, să-i reprime, pentru că aceştia au multă iniţiativă si este foarte obositor să suporţi nişte copii 

precoci pe planul motricitătii, al curiozităţii, al îndemînării manuale, al dorinţelor. 

Dar este important că acest copil nu a sărit o clasă în timpul anului şcolar - lucru destul de dificil. 

La cinci ani, a intrat direct la cursul pregătitor. Apoi, la sfîrsitul cursului elementar 1, pentru că stia deja 

totul, învăţătoarea le-a spus părinţilor: „Trebuie să meargă într-o altă clasă, deoarece în clasa următoare 

se repetă aproape în întregime ce s-a făcut în CE 1 si se va plictisi." Deci, nu e ceva rău pentru că, de 

fapt, fetita a început scoală în clasele mici care au răspuns interesului ei din acel moment. Problemele 

apar cînd un copil sare, de pildă, clasa a şaptea, sau a opta, sau a cincea, si cînd are deja prieteni si s-a 

obişnuit cu ei. Or, în cazul fetitei, era vorba de o clasă care răspundea cu adevărat nevoii ei de învăţătură, 

vitezei de lucru - pentru că ea învăţa totul foarte repede, iar învăţătoarea nu stia cum să-i tină interesul 

treaz. 

Acum, mama vrea să stie, si e îngrijorată, dacă va veni un moment cînd va claca. Nu cred. Oricum, 
nu e ceva grav. Dacă cumva părinţii vor simţi că îi e greu si că suferă din cauza asta, fiind într-o clasă 
mai mare, va putea rămîne doi ani în aceeaşi clasă - schimbînd eventual scoală sau să rămînă în aceeaşi 
scoală dar la o altă învăţătoare. Dar nu se poate sti nimic dinainte. Oricum, fetita are multe alte preocupări; 
si mulţi prieteni. Este un copil cu o dezvoltare perfect omogenă si nu cunoaşte problemele pe care le au 
unii copii împinşi de la spate din punct de vedere şcolar. Neliniştitor este numai cînd planul şcolar le 
devansează pe celelalte, care nu tin pasul. Dar, în cazul acesta, e vorba de un copil de excepţie, si îi felicit 
pe părinţii care au reuşit să o crească fără să o distrugă, atunci cînd, mică fiind, se arăta atît de agresivă 

si de independentă. 

A-ti dezmierda nepoţii, nu înseamnă că o faci din iubire pentru ei 
(Copii/bunici) 

Avem aici scrisoarea unui tată de douăzeci si sase de ani. Soţia lui are douăzeci si opt si au două 
fetite, de trei ani, respectiv, de două luni si jumătate. Acestea au două bunici, doi bunici si două străbunici. 
Iar de aici vin toate problemele: fetita cea mare e tratată cu mult prea multă atenţie de toti, dar în special 
de bunica si de străbunica din partea tatălui. Bunica, care întotdeauna visase să aibă o fetită, se lasă cu 
totul „îmbrobodită" de nepoţică si o ia noaptea la ea în pat. Străbunica, care înainte nu fusese niciodată 
prea „mămoasă", vrea acum sa doarmă mereu cu fetita, o ia cu ea la toaletă; îi povesteşte tot soiul de 
întîmplări cu agresiuni etc. Tatăl fetitei pune toate acestea pe seama unor probleme sexuale nerezolvate. . . 
Bineînţeles. 

Pînă acum, părinţii au rezistat la toate presiunile familiale, care au sporit la naşterea celui de-al doilea 
copil, cînd cele două bunici s-au sfîsiat literalmente, disputîndu-si privilegiul de a o putea avea în sfîrsit 
fiecare pe nepoţică pentru ea. Drept care ei au refuzat să le-o dea. 
Au făcut foarte bine. 

întrebarea pe care vi-o pune tatăl se leagă de faptul că, acum, si copilului îi face plăcere să fie cu 

ele. O cere fie pe bunică, fie pe străbunică, ar vrea să meargă să doarmă acolo. Iar ele sînt nemulţumite 

de faptul că mama fetitei se opune. 

In primul rînd, copiii nu trebuie în nici un caz să doarmă cu bunicii! Această fetită nu mai trebuie 
lăsată la o bunică sau străbunică care face asa ceva: si să i se spună copilului că el, tatăl, îi interzice acest 
lucru, deoarece din scrisoare rezultă că bunicile spun că „Mama" se opune să o ia cu ele în pat, să o „lingă", 

asa cum fac animalele, să ajungă la promiscuităţi sexuale etc. Dar aceste femei se poartă ca nişte bebeluşi! 
(si, de fapt, ce le-ar interzice oare în felul acesta?) Poate se gîndesc că, atunci cînd erau mici, interdicţiile 
veneau din partea mamei? Nu stiu ce să spun. Oricum, dacă fetita vrea să meargă să doarmă la ele, tatăl 
trebuie să-i spună: „Nu vreau să mai mergi la Bunicuţa Cutare pentru că jucîndu-te asa cu ea (să-i amintească 
tot ce stie el de la copilul care povesteşte ce s-a întîmplat), e ca si cum ai fi păpuşa ei, iar ea ar avea trei 
ani. Nu vreau să stai cu persoane care cred că tu esti un bebeluş si care se joacă cu tine de-a fetitele mici." 
Deci, tatăl trebuie să-si asume răspunderea unui refuz. Iar dacă fetita le va povesti într-o zi bunicilor ce 
a spus tatăl ei, iar acestea îi vor reproşa fiului si, respectiv, nepotului, el trebuie să le spună: „E adevărat. 
Vă purtaţi cu ea ca si cum ati fi si voi nişte fetite. Ii faceţi mult rău; nu asa trebuie iubit un copil." Pur 
si simplu. Trebuie ca tatăl să aibă suficientă afecţiune pentru fiica lui, pentru mama lui, ca si pentru bunicile 
si soacrele sale ca să poată face acest lucru. De altfel, în scrisoare, nu pare atît de pornit împotriva lor, 
cît mai curînd disperart din cauza acestei perversiuni a persoanelor în în vîrstă. 
Tatăl mai adaugă: „Totul este motiv de şantaj afectiv. Orice reacţie a copilului este interpretată în 
următorii termeni: «Nu o mai iubeşti pe Bunicuţa», «O iubeşti pe Bunicuţa», «Nu te mai iubesc», «Iubeşti 
mai mult sau mai puţin pe cineva» etc. Cred că este o atitudine foarte răspîndită, dar care poate nu merge 
întotdeauna atît de departe. . ." 

Da, dar e o adevărată perversiune să creşti copiii în felul acesta. „Dacă faci asta, nu te mai iubesc": 
ei bine, decît să fie iubiţi în felul ăsta, prin pervertire, mai bine să nu fie iubiţi. Iar copilul trebuie să stie: 
„Ai mare noroc că bunica ta nu te mai iubeşte, pentru că, asa cum te iubeşte ea, parcă te-ar urî; alături 
de ea trăieşti ca un bebeluş, ea nu te ajută să creşti mare". 

Ultima problemă care apare în scrisoare; avînd în vedere că urmează să se mute, părinţii trebuie să 
o lase pe fetită cîteva zile la cineva; iar ea, ştiind despre ce e vorba, le-a cerut să o ducă la bunica si la 
străbunica. Este o nouă ocazie nesperată. 

Mai bine să o ducă la cineva care se ocupă de copii si care are deja doi sau trei copii în grijă; si vor 
plăti, dacă altfel nu se poate; dar să nu o lase la asemenea bunici. 
Foarte bine. Deci, să reziste presiunilor. 

Da. Pentru că trei ani este o vîrstă foarte delicată pentru un copil si nu merită să-si asume asemenea 
riscuri. Cînd va fi mare, le va fi recunoscătoare părinţilor săi. 

Din fericire, nu toate bunicile sînt asa. Unele îsi învaţă nepoţii să cînte, să joace jocuri inteligente, 

le spun povesti; si sînt foarte caste în atitudinea lor fată de copil, învătîndu-i să-si respecte propriul corp 
si respectîndu-se pe ele în fata lui. Scrisoarea primită de la acest tată este sfîsietoare pentru că ne face să 
înţelegem cum pot fi pervertiţi nişte copii. 
(Peste cîteva săptămîni) 

In urma citirii acelei scrisori, ne-au sosit multe reacţii si proteste din partea unor bunici. Avem aici 

una care le rezumă destul de bine pe toate. Dar, să precizăm mai întîi că nu sînteti în nici un caz „antibunici". 

Defel. Dimpotrivă, am scris de multe ori în ziare destinate vîrstei a treia cît de importantă este pentru 

cei mici prezenta generaţiei bunicilor si a străbunicilor. 

Deci, de data asta ne scrie o bunică: „E adevărat că, uneori, cînd vin să-mi spună bună dimineaţa, 
nepoţelele mele se strecoară la mine în pat, îmi cer să le cînt un cîntec, să le spun o poveste, se urcă la 
mine pe genunchi să mă sărute, să le „ling", cum spuneţi d- voastră. Vă asigur că nu mă simt deloc o 
bunică vicioasă din cauza asta. Nu stiu dacă v-ati cunoscut bunicii, dar pentru mine, cele mai frumoase 
amintiri din copilărie le datorez afecţiunii, căldurii si bunătăţii unei bunicuţe lîngă care îmi găseam refugiul 
atunci cînd mama, rămasă văduvă de foarte tînără si obligată să lucreze pentru a ne creste, era ocupată. 
Sînt sigură că nenumărate bunici, au reacţionat si s-au întristat ca si mine, pentru că niciodată cînd si-au 
dezmierdat nepoţii nu au resimţit ce presupuneţi d-voastră." 

Trebuie totuşi să adaug ceva la cele spuse de această bunică: pentru că „a-ti dezmierda" nepoţii nu 
înseamnă că o faci din iubire pentru ei. 

Pe de altă parte, le-am cunoscut nu numai pe ambele mele bunici, ci si pe o străbunică, si îmi amintesc 
că de la aceste bunici - eram o familie numeroasă - am învăţat o mulţime de jocuri de societate, că ele 
nu erau niciodată obosite cînd era vorba să se joace cu fiecare dintre noi, să ne cînte asezîndu-se la pian 
să ne înveţe cîntecele pe care apoi le cîntam si noi părinţilor noştri; ne arătau fotografii vechi, explicîndune 
cum era pe vremea cînd erau ele fetite. Cea care se căsătorise în 1860 ne-a povestit cum a fost la nunta 
ei. Toate astea ne captivau. Sigur că au fost si bomboane si jucării, diverse lucruri pe care le făceam împreună, 
dar nu ne-au dezmierdat si le sînt foarte recunoscătoare pentru acest lucru - si pentru faptul că, mai curînd, 
ne-au umplut mintea cu povesti de familie, cu felul în care oamenii trăiau si se îmbrăcau odinioară; pentru 
că ne-au învăţat cum s-a schimbat valoarea banilor etc; si pe urmă, mai ales, pentru că ne-au citit atîtea 
cărţi captivante, ne-au învăţat toate acele jocuri de societate, intrînd în joc cu noi, trisînd uneori, ca să 
cîstige. . . ca si noi, rîzînd apoi din toată inima dacă trişam la rîndul nostru; si pentru faptul că ne-au învăţat, 
de la patru ani, istoria Franţei din cărţi vechi cu gravuri. . . iar apoi si proverbe. 
Ca să mai spun o dată, important nu este să-ti dezmierzi nepoţelele, si nici să le iei în pat la tine. 
Dacă ele vor, trebuie să le spui: „Nu, nu, mai bine ne jucăm de-a ceva." A educa un copil, înseamnă săi 
ajuţi să înveţe să tricoteze, să coasă, să-si îmbrace păpuşile, să facă prăjituri, să ducă o treabă pînă la 
capăt (cu un anumit sprijin); nu să-1 alinţi, să-1 dezmierzi ca pe un bebeluş sau pe un ursuleţ, ci să-1 iniţiezi 
în viata practică, să-i formezi inteligenta, trezindu-i interesul pentru ceva, să păstrezi secretele pe care ti 
le încredinţează. Nu înseamnă nici să-1 seduci, nici să-1 şantajezi cu dragostea ta. înseamnă să-i dăruieşti 
unui copil din inima si din timpul tău. Cine, în afară de nişte bunici iubitori, poate avea o asemenea răbdare? 
Nu, nu, nu sînt în nici un caz împotriva bunicilor si a străbunicilor! după cum nu sînt nici împotriva vreunui 
bunic sau străbunic. 

Nu as vrea să arunc gaz pe foc, dar, din moment ce vorbim despre relaţiile copii/bunici, iată de data 
asta scrisoarea unei mame: „Ajutati-mă să o refuz pe mama să îi ia pe copii la ea în timpul vacantei." 
Are un băiat de unsprezece ani si două fete, de zece si cinci ani. într-adevăr, aceeaşi problemă se pune 
de fiecare dată cînd vine vacanta. Mama vrea să îi ia pe copii la ea în timpul vacantei. Cum este văduvă, 
locuieşte acum într-un apartament de două camere, confortabil dar prea mic, bineînţeles, pentru a-i primi 
în acelaşi timp pe copii si nepoţi. Cînd mergem în vizită la ea, eu si soţul meu dormim în sufragerie, iar 
ea si copiii în dormitor, si asta de cîtiva ani. Este greu să ne opunem soluţiei atît de simple ca un copil 
să doarmă cu bunica, în patul ei." In felul acesta, fetita cea mică doarme cu bunica: „Deci, bucurie de 
ambele părţi. De cum se trezeşte, fetita o monopolizează practic pe bunica, iar aceasta intră în jocul ei: 
«Bună dimineaţă, Doamnă. Ce face copilul d-voastră?» etc. si se închid amîndouă în dormitor ca să se 
joace, în timp ce noi sîntem alături. . . Trebuie să mai spun că, de cîteva ori pe an, mama vine la noi ca 
să putem pleca în diverse călătorii. Deci, trebuie spus că - în ciuda unor mici inconveniente, cum ar fi 

faptul că nu stie să spună nu copiilor, că încearcă să nu îi contrazică, pentru a fi întotdeauna de aceeaşi 
părere si să nu trebuiască să le răspundă că ceva nu e voie - ne ajută foarte mult. Asta înseamnă că în 
fiecare seară se uită la televizor, indiferent de program: că mesele se compun doar din desert etc. Astfel 
că bunica este foarte fericită cu nepoţii si ar vrea să-i aibă din cînd în cînd la ea, fără părinţi." 
In continuare, mama precizează că atunci cînd copiii mergeau singuri la bunica, acum cîtiva ani, 
aceasta le invita si pe verisoarele copiilor (care au şaisprezece, treisprezece, doisprezece si nouă ani). 
Deseori, fiul ei era singurul băiat între atîtea fete. De mai mulţi ani, mama a desfiinţat acest gen de vacante, 
cel puţin pentru băiat, „si în folosul lui". Acum vă roagă să o ajutaţi să spună „nu" mamei sale. Pentru 
că nu e uşor de explicat. 

Asa e. Dar nu înţeleg de ce nu poate să aibă un pat pliant sau o saltea cu un sac de dormit, astfel 
încît fetita cea mică să nu mai doarmă în pat cu bunica ei. Nu e totuşi prea greu să ai un astfel de pat de 
rezervă pentru fetită, care nu ocupă mult loc si poate fi ţinut sub patul bunicii cînd copii nu sînt acolo. 

Ca si în cazul despre care am vorbit mai înainte, si aici copilul are drept model o femeie ce trăieşte ca 
un copil de cinci ani. Este tocmai opusul a ceea ce am spus despre bunicile care îi învaţă pe copii multe 
lucruri si îi ajută să se socializeze, le dau reguli de viată si, mai ales, au cu ei conversaţii interesante. Este 
evident că, dacă te uiti la orice program, televizorul este un lucru foarte rău pentru copii. Cînd se duc la 
această bunică, e ca la bîlci. In ce priveşte desertul, la urma urmei, asta este! E doar un detaliu. Foarte 
rău e însă felul cum se culcă. 

In legătură cu vacantele, mama are dreptate: un băiat în mijlocul a cinci sau sase fete nu e ceva bun. 
si nu este bine să stea împreună într-un apartament minuscul tineri de şaisprezece ani si copii de sase. 
înţeleg foarte bine că nu e deloc uşor să refuzi invitaţia unei bunici de a-i trimite pe copii la ea, cînd 
e vorba de o bunică care îi ajută mult. Dar am impresia că, de cînd a rămas văduvă, aceasta a făcut o 
adevărată regresie. Poate că fiica ei ar putea să-i găsească, pentru companie, alte femei de aceeaşi vîrstă, 
relaţii care i-ar permite să rămînă activă din punct de vedere mental, în cadrul vieţii sociale. In caz contrar, 
ea se va alinia la tot ce are mai stupid un copil de cinci ani. 

Dar cum să-i explici unei fetite care s-a obişnuit să meargă să se culce în patul bunicii, cînd e în 

vizită la ea, că dintr-odată s-a terminat cu asta? Cu siguranţă că nu va fi uşor. 

Oricum, doar nu o să doarmă asa pînă la douăzeci si cinci de ani! E suficient să-i spună fetitei: „stii, 

esti deja prea mare. si nu esti soţul bunicuţei. Nu mai vreau să te culci cu ea. . ." Pur si simplu. 

Dar să ne întoarcem la bunică, pentru că aici e problema. Aceasta a început să involueze. Nu este 

integrată în viata socială si cred că se plictiseşte. Or, la ora actuală, există multe activităţi destinate vîrstei 

a treia. Această doamnă care ne scrie ar putea găsi o prietenă sau un prieten al mamei sale care ar vrea 

să se ocupe de ea. Probabil că nu a avut o viată prea plină la vremea ei. Poate a trăit în umbra unui bărbat 

lîngă care nu a avut o viată independentă de adult, si apoi, lipsită de acest sprijin, nu si-a mai putut continua 

viata de adult, asa cum fac astăzi pînă la şaptezeci, şaptezeci si cinci de ani, multe persoane care trăiesc 

în societatea celor de vîrsta lor, continuînd să aibă activităţi intelectuale, ludice, întîlniri, plimbări, dupăamieze 

cînd fac împreună diverse lucruri sau încearcă să fie de folos altora. Nu stiu. Ceva îi lipseşte acestei 

femei, o viată civică si socială, cu persoane de aceeaşi vîrstă. Poate cel mai mult o va putea ajuta fiica 

ei dacă va reuşi să facă ceva în acest sens, mult mai bine decît să-i interzică tot felul de lucruri în legătură 

cu copiii. 

Cine are dreptate? 
(Copii/bunici/părinti) 

Tot în legătură cu relaţiile copii/bunici, vă scrie mama unui băietei de şapte ani, singur la părinţi, 
din cauza sănătăţii tatălui său. Copilul nu are probleme deosebite: cuplul este fericit, iar familia unită. 
Singura lor problemă este faptul că băiatului nu-i place să meargă la bunicii lui din partea mamei, pentru 
care, scrie mama, educaţia este un fel de dresaj, si ea si soţul ei se opun total acestei metode si tin partea 
copilului în fata bunicilor care, bineînţeles, sînt nemulţumiţi. Or, aceşti bunici i-au propus băiatului să 
vină să stea la ei în vacanta următoare. Mama 1-a întrebat ce părere are. La început, copilul a spus nu, 
apoi: „Bine, dacă asta le face plăcere, am să mă duc, dar fără tragere de inimă." „Am impresia, încheie 
mama, că părinţii mei nu stiu să fie nişte bunici cu care copilul să fie fericit. Dar cum să-i fac să înţeleagă 

acest lucru? si am avut dreptate să-i cerem părerea băiatului?" 

Copiii sînt foarte sensibili la faptul că părinţii nu sînt de acord cu o familie la care el merge să stea, 

în special dacă e vorba despre familia lui din partea mamei sau a tatălui. Copilul e ca un ecou la reacţiile 

mamei si tatălui său. 

Pentru un copil foarte mic e neplăcut să fie crescut în mod contradictoriu, în timpul vacantelor, sau 
chiar al sfîrsitului de săptămînă, de o bunică, iar restul timpului de către părinţii lui. Dar acest lucru nu 
mai are nici o importantă pentru un copil care a depăşit trei ani. Dimpotrivă: „Vezi, la bunicul si la bunica 
e altfel decît acasă. Ei sînt o altă generaţie. Dacă esti acolo, ei comandă, nu noi. Ei au felul lor propriu 
de a creste copiii. De altfel, eu asa am crescut. Iar tu, dacă îi iubeşti, vei reuşi foarte uşor să-i înţelegi." 
Incepînd de la trei ani, copiii cu care se vorbeşte în felul acesta vor fi foarte fericiţi să meargă la 
bunicii lor sau la alte persoane de vîrsta unor bunici - bineînţeles, cu condiţia să nu fie chiar nişte sadici 
sau nişte persoane deprimate; pentru că e foarte adevărat că prezenta unor persoane apartinînd generaţiei 
care o precede pe cea a părinţilor lor le este foarte necesară copiilor. Le place să audă vorbindu-se despre 
felul în care au fost crescuţi părinţii lor. In felul acesta, mai ales dacă lucrurile s-au petrecut foarte diferit, 
au posibilitatea de a lua distantă, recul, fată de modul în care sînt crescuţi ei, în familia lor. si tot astfel 
îsi vor înţelege si prietenii ai căror părinţi procedează cu totul altfel decît ai lor - lucru de care îsi dau 
foarte bine seama, fie si atunci cînd ies în fiecare zi de la scoală. 

Acum să vedem cum stau lucrurile cînd părinţii si bunicii sînt împreună si discută o problemă în 
legătură cu copilul; în loc să se certe încercînd să vadă cine are dreptate - avînd în vedere că părinţii vor 
să facă într-un fel, iar bunicii în altul — , mai bine să facă următorul lucru care îl va ajuta pe copil: dacă 
bunicii sînt prea îngăduitori în raport cu educaţia părinţilor, mama sau tatăl (mai curînd mama cînd e 
vorba despre părinţii ei si tatăl cînd e vorba despre ai lui) să-i spună: „Ai mare noroc că bunicii tăi sînt 
astăzi aici, profită de asta... Eu am să trec cu vederea pentru că îmi iubesc tatăl (sau mama) si nu vreau 
să-1 supăr." Dacă, dimpotrivă, bunicii sînt mult mai severi decît părinţii: „Nu-i nimic, ai ocazia să vezi 
si tu din cînd în cînd cum este cînd esti crescut cu severitate. Poate bunicii tăi au dreptate. Eu fac asa 
cum cred eu; ei fac cum cred ei. Dar, si unii si alţii te iubim. Toti vrem să ajungi un băiat (o fată) de 
ispravă, si ei ca si noi. Dar, vezi, fiecare procedează altfel. Insă, doar tu poti să ajungi cu adevărat cineva." 
Revenind la scrisoarea noastră, cred că părinţii au avut dreptate să-i ceară părerea băiatului. Acum, 
pentru că tot a spus da, să se ducă să stea la bunicii lui din partea mamei. Dar părinţii să nu facă din asta 
o întreagă poveste, mai ales dacă băiatului nu-i face nici o plăcere. Să nu vină cu: „Bietul nostru băietei, 
ce amărît e el, o să avem noi grija lui." Nu. Aceştia sînt bunicii lui, e familia lui. si în fiecare familie, e 
o altă atmosferă. Mama vede educaţia altfel decît bunica. Iar el, cînd îi va veni rîndul, îsi va creste copiii 
altfel. 

Orice muncă trebuie răsplătită 
(Bunici/părinti) 

In Franţa, bunicile sînt cele care au în mod obişnuit grijă de copii - pentru că, printre altele, este 
adevărat că nu plăteşti o bunică... 
Da. si apar nenumărate conflicte. 

Bunica de la care am primit scrisoarea îsi creste nepotul de treisprezece ani de cînd s-a născut; părinţii 
îl iau acasă seara. Intre ea si mama copilului s-a creat o rivalitate: „Fiica mea ar vrea ca băiatul să nu-si 

iubească bunica. E foarte mulţumită că am grijă de el, dar am impresia că îl montează împotriva mea." 
E o expresie des pronunţată în conflictele dintre părinţi si bunici. 
Asa e. 

si asta duce la mici drame. Copilul devine rău, agresiv, neascultător. Pe de altă parte, tine cu greu 
pasul la scoală: „Asta pentru că nu poate, pentru că are unele deficiente. Părinţii nu îl înţeleg." 
De fapt, nimic precis în toate aceste relatări; o atmosferă confuză, care poate strica viata acestei familii 
ani în sir, cînd de fapt, s-ar putea găsi poate un mijloc de comunicare? 

Poate... Dar, în primul rînd, de un copil de treisprezece ani nu mai trebuie să ai grijă. Mi se pare 

curioasă povestea acestui băiat ce o are ca dădacă pe bunica lui, desi este aproape la vîrsta de a fi el babysitter. 

Mă întreb dacă problemele nu vin din faptul că băiatul se distrează să semene zîzanie între cele 

două femei. E atît de distractiv să apeşi pe buton si să vezi că soneria sună! Eu cred că el a simţit foarte 

bine că lucrurile nu prea merg între cele două „mămici", si se distrează, montîndu-le pe una împotriva 

celeilalte pentru a le domina. Mi se pare că a sosit timpul ca acest băiat să fie înţărcat de bunica lui - si 

poate si de mama lui. 

Dar tatăl, cum de îsi lasă fiul la soacră? 

Nu ne spune mare lucru despre el. 

Dar cînd avea treisprezece ani, tatăl mai era în grija unei persoane care îi supraveghea toate faptele 

si gesturile, în loc să-si vadă de lecţii, ca atîtia copii, si să pregătească cina pentru părinţi? In fine, parcă 

ar fi vorba de un copil mic... Faptul că învaţă foarte bine la scoală, e un detaliu. Poti fi analfabet si, în 

acelaşi timp, destul de adaptat la viata de fiecare zi, în asa fel încît să-ti poti asigura traiul. 

Am impresia că mulţi părinţi, pe motiv că au grijă de copiii lor, continuă să-i menţină într-o stare 

de dependentă. Or, două sînt mijloacele de a te apăra împotriva dependentei: fie devii agresiv sau fugi, 

fie te supui. Astfel, copiii devin sau apatici sau colerici si, oricum, nu sînt stăpîni pe ei însisi... pînă în 

ziua cînd fug de acasă. 

Dar, în ceea ce priveşte pe copiii mai mici, nu este mai puţin adevărat că aceştia creează deseori 
tensiuni între părinţii lor si bunicii care au grijă de ei. 

Da. In parte, datorită faptului că părinţilor nu le este uşor să-si arate recunoştinţa fată de bunicile 
care le fac acest serviciu gratuit - în timp ce, fără ajutorul lor, ar fi obligaţi să plătească pe cineva. Adevărul 
este că foarte rar părinţii tineri reuşesc să plătească o bunică, dacă aceasta nu vrea. Dar ar putea, fără săi 
spună, să pună în fiecare lună pe un carnet de CEC sau într-un cont special toată suma sau o parte din 
ce i-ar da altcuiva. Pentru că, să ai grijă de un copil este o muncă; si orice muncă trebuie răsplătită, chiar 
dacă e făcută cu căldura unei bunici. In ziua în care copiii nu vor mai avea nevoie de îngrijirea cuiva, 
părinţii îi vor spune bunicii: „Vezi, o femeie ne-ar fi costat atît... Nu ne puteam permite să plătim atît, 
dar am pus de-o parte pentru tine jumătate din acel pret. Sînt banii tăi." Cînd copilul are opt ani, e o sumă 
bunicică pentru bunică, pe care, probabil, nu ar fi acceptat-o cînd copilul era mic. „Nici vorbă, nici să 
nu te gîndesti! Tot ce vreau e să vă ajut!" Ei bine, e deja un ajutor să nu plăteşti decît jumătate. O astfel 
de metodă este preferabilă unui mic cadou din cînd în cînd; pentru că banii cîstigati reprezintă, pentru 
bunică, o libertate. In ziua în care copilul a crescut si nu mai trebuie să aibă grijă de el, ea primeşte o 
sumă ce reprezintă o recunoştinţă tangibilă în schimbul serviciilor aduse de-a lungul lunilor si anilor. Cred 
că părinţii nu s-au prea gîndit la acest lucru. 

Altfel, ce se întîmplă? Părinţii care nu pun nimic de-o parte în fiecare lună, în schimbul îngrijirii 
acordate copilului lor - nu spun că trebuie preţul întreg: dacă nu îsi pot permite, îsi vor fixa o sumă mai 
mică - se vor trezi fără posibilităţi financiare si angoasati la cea mai mică neînţelegere cu bunica sau - 
ceea ce e adesea acelaşi lucru - cînd aceasta se declară prea obosită. Cînd o neînţelegere e lipsită de orice 
şansă de rezolvare, singura soluţie pentru cel slab este să se supună: or, dacă nu plăteşti un serviciu, înseamnă 
că te recunoşti mai slab fată de cel care face ceva pentru tine. Acesta devine stăpînul, iar celălalt îi rămîne 

obligat. Iată o sursă frecventă de conflicte, si, bineînţeles, orice copil suferă într-un conflict a cărui cauză 
este prezenta si îngrijirea lui. El se simte vinovat. 

Invers, există situaţii în care bunicilor ce au grijă de nepotul sau nepoata lor li se plăteşte o sumă 
care va fi, în felul ei, un ajutor pentru această perioadă de pensie: este o sumă ce se adaugă la bugetul 
lor. Este un sistem ipocrit, pentru că ajutorul pe care fiecare îl datorează „bâtrînilor" săi nu trebuie să 
recurgă la asa ceva. Copilul e în acest caz îngrijit „în plus fată de înţelegerea tacită", o înţelegere care 
nu a fost niciodată clar formulată, un contract în care si bunicii si copiii încredinţaţi acestora, se simt 
moralmente lezaţi, în timp ce părinţii cred (pe termen scurt, asa se pare) că au făcut o afacere bună. Nici 
o fiinţă umană nu se simte iubită atunci cînd depinde de un asemenea tîrg. si părinţii si bunicii s-ar înţelege 
mult mai bine dacă ar exista între ei această mică surpriză, care li se pregăteşte pentru cînd copilul va 
avea opt ani - vîrstă la care nu mai are nevoie de o dădacă în timpul zilei si cînd este foarte mîndru de 
încrederea care i se arată. Ceea ce nu-1 va împiedica să meargă de drag la bunicuţa lui, să-i tină companie 
din cînd în cînd. 

Apendice: un exemplu de psihoterapie 

Ce este aceea o psihoterapie? La această întrebare pusă de atîtea ori si devenită, pînă la urmă, pentru 
mulţi si mai neclară decît „Ce este aceea o psihanaliză?", as vrea să răspund cît se poate de limpede, iar 
cu ajutorul unui exemplu de psihoterapie simplă, numită de susţinere, as vrea să se înţeleagă spiritul ei 
si travaliul pe care îl presupune. 

O psihoterapie are ca scop recîstigarea unui echilibru care a fost zdruncinat, si asta recent, de o încercare 
la care esti supus de realitate, în fata căreia subiectul se simte neputincios dar responsabil, prin aceea că 
nu a ştiut sau nu a putut fi împiedicat de evenimente ocazionale, să-i facă fată. Subiectul nu a găsit imediat 
în jurul său ajutorul extern de care avea nevoie si care ar fi dedramatizat situaţia imaginară (ciudă, umilinţă) 
si l-ar fi reconciliat mai întîi cu el însuşi în fata unui esec real; dacă ar fi fost sutinut, ar fi putut să accepte 
realităţi intercurente, uneori inevitabile, fată de care nu are, de data aceasta, nici o responsabilitate, dar 
care îl rănesc cu atît mai mult în sensibilitatea lui cu cît este fragilizat de propriul esec. 
Neputîndu-si rezolva problema, subiectul este antrenat în acţiuni si reacţii în lant, care au legătură 
atît cu viata sa personală cît si cu reacţiile celorlalţi cu privire la el. Starea emoţională, psihică si socială 
se deteriorează, iar subiectul se trezeşte în fata unei situaţii fără ieşire. Uneori, se îmbolnăveşte fizic; alteori, 
apar tulburări funcţionale ce-i afectează somnul, pofta de mîncare, apar dureri de cap, fuge de ceea ce 
înainte îl destindea. Viata i se pare irosită. Este disperat de neputinţa lui, zdrobit sub povara unor sentimente 
de inferioritate si de culpabilitate, începe să regreseze, depăşit fiind de conflicte provocate de dorinţe, cu 
efecte destructurante asupra caracterului său. In fata culpabilităţii imaginare, el poate reacţiona prin acte 
efectiv culpabile si cu caracter delincvent, săvîrsite pentru satisfacerea unei plăceri de scurtă durată. Sau 
poate ajunge la disperare, împins de fantasma unei morţi accidentale: moarte pe care o poate provoca în 
mod impulsiv, fără să-si dea seama că urmăreşte calmarea unor tensiuni agresive fată de un obiect de 
neatins, tensiuni care, de altfel, se pot întoarce împotriva propriului său corp. Sau dacă, în culpabilitatea 
sa dominantă este nota conştient depresivă, suferă de o angoasă inexprimabilă si începe să bea sau să se 
drogheze pentru a-si uita deznădejdea. Sau, copleşit de lupta sa inutilă împotriva iremediabilului, va căuta, 
în mod clar sau nu, odihna definitivă, recurgînd la sinuciderea blîndă, salvatoare, lentă cu ajutorul drogului. 
PAUL are opt ani si jumătate, este inteligent. Dar de cînd a reînceput scoală, eşecul este total. Sîntem 
la sfîrsitul lunii aprilie. Are o gravă fobie fată de scoală. De nedepăsit. De cîteva săptămîni nu mai merge 
la scoală, desi părinţii lui nu stiu. La început si-a pierdut carnetul de note, apoi si-a modificat notele si a 
fost pedepsit. Acum nu mai poate suporta scoală. Părinţii lui vin la mine disperaţi: pentru directoare, Paul 
a depăşit limitele tolerabilului si a anunţat exmatricularea lui din ciclul şcolar normal. Locul lui este întro 
instituţie specializată pentru copiii predispusi la tulburări de caracter. 
Ce s-a întîmplat? Să ne întoarcem la început. 

La sfîrsitul anului şcolar precedent, se număra printre cei mai buni elevi: ca întotdeauna de la intrarea 
lui la grădiniţă si, în continuare, la scoală primară. Nu s-a mutat la altă scoală. învăţătoarea din acest an 
are reputaţia că îsi tine bine clasa în mînă, că este un profesor excelent. Elevii se tem de ea, dar o apreciază. 
Deci, Paul a terminat bine anul şcolar anterior. In vacantă, a fost într-o tabără, ca si în ceilalţi ani, 
iar apoi cîteva săptămîni cu părinţii si cu fratele lui cu cinci ani mai mic decît el, la bunicii din partea 
mamei, la tară. Totul mergea bine. S-a întors sănătos la începutul lunii septembrie. Copiii au fost aduşi 
acasă de tatăl lor mai devreme decît era prevăzut, pentru că bunicul era bolnav; s-au gîndit că nu e nimic 
grav si că bunica va veni peste o săptămînă, cînd soţul ei se va însănătoşi. 

Mama - ea ne vorbeşte - aştepta al treilea copil, ce s-a născut la cîteva zile după întoarcerea copiilor, 
lăsaţi, din această cauză, în grija femeii care se ocupa în mod obişnuit, ziua, de ei. Copilaşul, o fetită, sa 
născut cu două săptămîni mai devreme decît data prevăzută. Mama era, cu siguranţă, obosită pentru că 
a lucrat aproape pînă la sfîrsitul sarcinii, si se baza pe faptul că cei doi copii mai mari vor rămîne la 
mama ei pînă cînd vor începe scoală, pentru a se putea reface; apoi, mama ei urma să vină să o ajute. 
Dar starea bunicului s-a agravat. Soţia lui a trebuit să rămînă lîngă el. Cu patru ani mai devreme 
fusese operat; i-au găsit un cancer, care s-a generalizat, si bunicul a murit în ianuarie. De Anul Nou sau 
dus cu toţii să-1 vadă. 

Dar, oare, mama lui Paul nu ar fi trebuit să se ducă mai devreme să-1 vadă? Era de nerecunoscut. 

Mama plînge în timp ce povesteşte. Era prea slăbit ca să suporte copiii, si-a văzut totuşi nepoţica: 
„Voiam 

să o cunoască." si plînge. „Copiii îl adorau, noi toti îl iubeam, era un om extraordinar. Sînt singură la 
părinţi. Soţul meu, tot singur, si-a pierdut părinţii si a rămas orfan la opt ani. A fost crescut de bunica lui 
dinspre mamă, care a murit la naşterea celui de-al doilea copil al nostru. O iubeam mult cu toţii; a murit 
la noi." si mama plînge din nou. „Nu o mai avem decît pe mama." 

Tatăl, soţul ei, este şofer de camion: absent în timpul săptămînii, prezent în week-end. Este un cuplu 

care se înţelege bine. Toti copiii au fost doriţi, si soţul si soţia voiau trei copii: amîndoi au regretat că au 

fost singuri la părinţi. Cînd tatăl e acasă, se ocupă mult de copii si îsi ajută soţia. 

Ea este funcţionară într-un birou. Ii place ce face acolo. Colegii ei sînt drăguţi. Este funcţionară în 

acelaşi loc de cînd a început să lucreze, o firmă la care lucrase si mama ei. De altfel, ea a venit în locul 

mamei sale cînd aceasta a ieşit la pensie, la cerere, deoarece tatăl ei, cu zece ani mai în vîrstă, împlinise 

deja şaizeci si cinci de ani si se pensionase. Pînă atunci lucrase într-o mare societate agricolă. Mama a 

avut o copilărie fericită. Părinţii ei s-au retras la tară, într-o casă a unei străbunici din partea mamei unde 

aceasta îsi petrecuse copilăria. „întotdeauna în vacante mergeam acolo. E în Normandia. Pe soţul meu îl 

cunoşteam de mult. Cînd ne-am căsătorit, părinţii ne-au lăsat apartamentul lor din Paris si s-au dus să 

trăiască în acea casă." 

si revine la evenimentele din septembrie. 

Deci fetita s-a născut înainte de începutul anului şcolar. 

„Nu am putut să-1 mai duc pe băiatul cel mic la grădiniţă. L-a dus persoana care avea grijă de el. 

Cu Paul nu a fost acelaşi lucru, el era obişnuit. La sfîrsit de săptămînă soţul meu era acasă, iar copiii au 

venit si ei. Apoi, m-am întors de la maternitate, obosită, dar lucrurile mergeau, eram atît de bucuroşi că 

avem o fetită. Paul îl ducea pe frăţiorul lui la grădiniţă, persoana care avea grijă de el îl lua, iar Paul, 

cînd termina orele, trecea pe la ea, lua o gustare si rămînea acolo, ca atunci cînd lucram. Seara se întorceau 

amîndoi." 

La scoală, lucrurile s-au petrecut fără prea mult tapaj. Paul o ajuta mult pe mama lui. Ii vorbea despre 
învăţătoarea care îl pedepsea cu teme de făcut seara, pagini întregi de copiat: atunci mama îi făcea putină 
morală. Dar era atît de ocupată si de obosită; si în plus grija pentru tatăl ei... „Pe urmă, am început din 
nou să lucrez, nu se mai putea asa. Pe fetită o duceam la cresă dimineaţa si o luam seara acasă. Persoana 
care are grijă de cel de-al doilea băiat, este acum prea în vîrstă pentru cei foarte mici. si el a fost la cresă. 

Dar, Paul nu. Cît timp a fost mic, a venit mama si a avut grija lui; odată, cînd îl plimba, a cunoscut-o pe 
această doamnă, care a avut mai tîrziu grijă de Paul în timpul zilei. Paul, împreună cu un altul, a fost 
ultimul copil foarte mic de care ea s-a ocupat. Cei doi se înţelegeau foarte bine. Mai tîrziu, cînd cel deal 
doilea băiat al lor a început să meargă, l-a luat si pe el. II îngrijea bine, îl plimba în parc, e mai bine 
decît la cresă; si, pe urmă, dacă erau răciţi, cum ea nu stă departe, îi putea lua... In situaţii din astea, la 
cresă nu îi primeşte; dacă sînt bolnavi, trebuie dusi la spital. Dar la ea nu e asa. Iar mama venea la noi 
si îi îngrijea. Bolile astea ale copilăriei pe care le iau de la scoală nu sînt grave: rujeola, varicela... toate 
astea pe care le faci oricum. Noi sîntem toti sănătoşi. Dar acum, Paul mă îngrijorează. 
„După ce a murit tata, mama era foarte obosită si s-a îmbolnăvit. De inimă. A venit să stea la noi. 
si asa nu e prea mult spaţiu la noi cu cei trei copii. A mers la doctorul ei care i-a recomandat un mare 
specialist. Acum acesta o tratează. Ii trebuie odihnă." 

Bunica devenise o femeie deprimată, care nu mai suporta zgomotul si hărmălaia copiilor. Ea, atît de 
blîndă cu ei înainte, acum îi certa tot timpul. 

Mama lui Paul a trebuit să-si lase slujba - temporar, spera ea — , ca să se ocupe de propria ei mamă. 
si Paul? „Am primit carnetul de note la sfîrsitul primului trimestru. Numai note slabe. M-am gîndit 
că o să piardă anul. M-am dus să o văd pe învăţătoare după ce a murit tata. Era pornită împotriva lui. Nu 
făcea nimic, deranja clasa, nu era atent la nimic, făcea gălăgie, era leneş, insuportabil, ce mai! învăţătoarea 
nu le da prea multe lecţii de învăţat si nici teme; dar la el era simplu: sau uita de temă, sau o făcea de 
mîntuială. Scrisul - parcă ar fi nişte purici, si învăţătoarea nu îsi ascunde dezamăgirea. Nu despre un 
asemenea copil i s-a vorbit, si apoi, la ore, sau e insuportabil, sau doarme. Asa nu se mai poate." Mama 
observase si ea că e palid, că nu mai are poftă de mîncare: de acord, s-a schimbat - dar gălăgios, el? 

„Acasă, nici nu-1 aud. Face tot ce poate ca să mă ajute; e drăguţ, serviabil. Sigur este nervos. A spus si 

doctorul: dovada - doarme prost si are coşmaruri. Dar si faptul că, de cînd bunica a venit la noi, se culcă 
toti trei în aceeaşi cameră. Paul se trezea noaptea de cînd a apărut fetita; ca să dorm eu, îi dădea el biberonul, 
o schimba, ca si soţul meu cînd e acasă; în plus, trebuia si legănată cînd tipa, din cauza vecinilor. La 
început, după ce-si lua biberonul, fetita adormea la loc, dar odată cu cresa s-a dereglat, nu mai dormea 
noaptea. Acum e mai bine, si-a revenit. Dar, a apărut o problemă cu băiatul cel mic... De cînd ne-am 
întors, după Crăciun, de la părinţii mei, cînd nu 1-a recunoscut pe bunicul, are coşmaruri. II trezeşte pe 
Paul care îl linişteşte. Nu e exclus că tot linistindu-1 pe fratele lui să fi ajuns să creadă si el în aceste 
coşmaruri. 

După aceea, cînd a venit mama la noi, pentru Paul scoală a ajuns adevăratul coşmar. Cred că de atunci 
a început să nu mai meargă la scoală. Noi nu ştiam nimic. Pleca dimineaţa la timp, seara se întorcea la 
timp, nu se mai ducea nici la cantină. Mergea să-1 ia pe fratele lui de la acea doamnă. Cînd îl întrebam: 
«Merge cu scoală?», îmi răspundea cu părere de rău: «Nu merge. Nu mă are la inimă. Nu stiu ce i-am 
făcut. M-am săturat de scoală.» Eu încercam să-1 aduc la realitate. De la scoală, nu ne-au spus nimic. 
Credeau că e bolnav. Pînă cînd 1-a văzut unul din clasa lui si a spus: «Nu e bolnav, l-am văzut pe stradă.» 
Atunci ne-a scris directoarea. M-am dus la scoală. Nu înţelegeam. Mi-a spus că sigur băiatul are ceva. 
Un copil nu se schimbă asa, din nimic. Am uitat să vă spun că după ce i-am văzut carnetul de note din 
primul trimestru, cum a murit si tata, am uitat... Fusesem cu el la un psiholog pentru teste, să văd dacă 
rezultatele proaste erau din cauza asta. Nu, a spus că e inteligent, dar că oboseşte repede si că e foarte 
sensibil. Pe bunicul îl văzuse de Anul Nou. Era tare amărît. Ca si noi. Psihologul ne-a spus: refuză scoală, 
trebuie dus la un medic. Ne liniştisem cumva. Acum ni se spune că are tulburări de comportament, că 
trebuie să meargă într-o scoală specială si că nu mai poate rămîne acasă. Dar eu nu îl recunosc în ceea 
ce mi se spune despre el. Dacă îl vezi acasă, ai spune că nu e acelaşi copil. I-am spus că sîntem îngrijoraţi 
din cauza lui. L-am întrebat de ce face asta. Iar el spune că nu e vina lui. Intr-o zi, m-am supărat: «Dar 
nu e nici vina mea, nici a tatălui tău! Nu am meritat una ca asta!» S-a blocat. A răspuns că mai bine ar 
muri. Cîteodată mi-e frică să nu facă vreo prostie. Nu mai stiu ce să fac. 
222 

După ce am fost la învăţătoare si după ce a dat testele, soţul meu s-a înfuriat; si 1-a pedepsit, el care 
nu-i bate niciodată. Mi-am spus: poate că o bătaie zdravănă o să-1 hotărască să se schimbe. Intr-o zi cînd 
era liber, 1-a dus soţul la scoală. Directoarea i-a arătat absentele. Cred că totul a început - da, după ce 
ne-am întors de la părinţii mei, prima dată. Mi-am spus: ce ghinion! un copil inteligent si care pare cretin! 
si dacă, oare, astea se întîmplă fiindcă nu sîntem destul de severi cu el? 

Atunci m-am hotărît: în vacanta de Paşti, o să-1 las să doarmă mai mult dimineaţa. Eu nu mai lucram 
ca să pot rămîne cu mama. Nu se simţea bine în perioada aceea. Nu puteam s-o las singură. Băiatul cel 
mic stătea toată ziua la doamna care avea grijă de el, mama nu îl mai suporta pe lîngă ea. Chiar si pe 
fetită am lăsat-o la cresă, pentru ca mama să se odihnească. Doctorul ne-a spus: «Odihnă, si să nu fie 
deranjată. 

» si, pe urmă, ea se gîndea la tata, la mormînt, la toate astea; nu era potrivit pentru copii, stiti 
cum e, într-un apartament, copiii fac dezordine peste tot, trebuie să se mişte, vorbesc de cel mic, pentru 
că pe Paul nici nu-1 auzim. Dormea mult iar cînd se scula stătea cu bunica lui. Eu pregăteam masa, pe 
urmă se ducea si el după fratele lui, pentru că doamna iese cu ei în parc cînd e timp frumos. Eu, acasă, 
sînt mereu supărată, si nervoasă. Strig la ei. Pe urmă, îmi reproşez acest lucru. Nu serveşte la nimic. Nu 
mai stiu ce să fac! Chiar atunci cînd se întoarce tatăl lor: înainte era sărbătoare, «A venit tata!» Acum... 
Paul, trebuie să te răsteşti la el ca să mănînce, nu îi este foame. Se vede că ceva nu e în regulă." (Nici 
cu mama lui: obosită, trasă la fată, slabă.) 

După acest lung monolog al mamei, e rîndul tatălui. Un bărbat destul de corpolent, cu obrajii rumeni. 
Sănătos, după cîte se pare. 

— si d- voastră, d- voastră ce credeţi despre acest fiu care vă face probleme? 

— Eu nu înţeleg. Era un băiat de zahăr. Acum e încăpăţînat ca un catîr. Mi-e teamă că a cam terminato 
cu scoală. Nu-1 mai interesează. înainte îi plăcea. Era mîndru de carnetul lui de note; cînd veneam acasă, 
mi-1 arăta. Eram mulţumit, si nu e nimic de făcut, nici cu promisiunile, nici cu cearta. I-am dat chiar si 

o mamă de bătaie. Unii spun că, pe copii, cîteodată, asta îi trezeşte. Să stiti că nu e genul meu. Nu-mi 

place să-mi bat copiii. Cred că e singura dată în viata mea cînd l-am bătut... Acum, parcă îi e frică de 
mine. si toate astea din cauza acestei învăţătoare care 1-a luat la ochi. si, pe urmă, după Paşti, nu mai 
erau nici temele în plus, nici pedepsele: pur si simplu, nu mai mergea la scoală. Nu e nimic de făcut. 
Pentru el, scoală este egală cu zero. Putem să-1 omorîm, că tot n-o să mai meargă. 
Intr-o zi l-am dus chiar eu la scoală. După masă, s-a întors... dar ce a făcut dimineaţa după ce eu am 
plecat? In ziua aceea a avut numai absente. Probabil că s-a ascuns la toaletă... si pe urmă a plecat, si, de 
fapt, pe unde umbla? Ii este teamă de mine, îi e teamă de învăţătoare, dar pe stradă nu-i mai este teamă!" 
Tatăl, vinovat - anxios — , tace. Apoi, continuă. 

„Am încercat să-1 fac să-i fie ruşine de colegi. «Trebuie să fii bărbat. Ce, o să te mănînce învăţătoarea? 
Străduieste-te ! Esti inteligent; ai răbdare, o să fie iar bine.» îmi spune că nu are nici un rost. Cînd ascultă 
ceva, nu mai înţelege; înainte, nu era asa. Spune că si prietenii îsi bat joc de el. In pauză, fac bancuri pe 
seama lui. 

De la colegii lui, nu de la el, am aflat că la învăţătoarea asta pedeapsa era să te pună să copiezi: asa, 
pagini întregi «Nu trebuie să dorm la ore», si alţii au primit asa ceva. Dar el nu le aducea niciodată făcute. 
Le uita sau le pierdea. Colegii lui, da. si atunci, primea porţie dublă, triplă. Intr-o zi, învăţătoarea i-a 
spus: «Dacă nu faci tot ce ti-am dat si nu le aduci după vacantă - era la Paşti — , poti nici să nu mai vii...» 
si el nu s-a mai dus... Un catîr, ce mai! Eu cred că învăţătoarea ar fi trebuit să cedeze. Oricum era prea 
mult. Sau atunci, nu stiu, patru sau cinci pagini. Dar, oare, le-ar fi făcut si pe astea?" 

— si acum, ce-o să faceţi? 

— Nu stiu. Nu, nu stiu. II iubesc mult pe băieţaşul ăsta. Trece printr-o perioadă proastă. Dar degeaba 
mi se spune că are tulburări de comportament... eu nu cred asa ceva. Este vexat, jignit si îi este teamă. 
La început, îi plăcea să meargă la scoală. Era un elev bun. Pe urmă au fost momentele acelea cînd 
s-a născut fetita mea. Cu soţia obosită, cu bunicul... toate astea! Poate nu mai era în apele lui, nu mai 

putea să fie atent. Spunea că e greu, că învăţătoarea nu-1 iubeşte, că e severă, că el nu înţelege... lucruri 
din astea; eu îl încurajam. «Lasă, o să fie bine.» Acasă, făcea de toate - nu pot să spun, a ajutat-o mult 
pe soţia mea; îi spusesem mai demult: «Mă bazez pe tine...»; poate si eu i-am cerut prea mult... asa e. 
Nu are decît opt ani, peste puţin timp o să facă nouă. 

Pe urmă, a venit sfîrsitul primului trimestru si carnetul de note. Situaţia era proastă. Leneş, nu lucrează, 
scris deplorabil. Am vorbit cu soţia: «II vom duce la nişte teste, dar dacă e creierul? Se întîmplă. Mai 
întîi să stim dacă-1 duce capul, si ne-am liniştit. Psihologul ne-a spus că e inteligent, că e vorba de un 
refuz fată de scoală. Poate că e prea obosit, să-1 ducem la un doctor; si apoi, o psihoterapie, asta l-ar putea 
ajuta. Dar noi n-am avut încredere. Poate am greşit... Acum... 

După asta, soţia mea s-a dus să vorbească cu învăţătoarea. Atunci am aflat că la scoală era agitat, 
gălăgios, neatent, că deranja toată clasa, exact pe dos de cum e acasă. Soţia mi-a spus: «E cu ochii pe 
el.» Dar eu mă gîndeam: «Un băietandru, la urma urmei, nu e un sfînt. Trebuie să se mişte.» Mă liniştisem 
cu testele, asa că... Dar nu ştiam povestea cu pedepsele. Intre el si învăţătoare, era chestia asta! El nu 
voia să cedeze, si nici ea. Asta a stricat totul. Se pare că ea a mai dat gata cîtiva! Dar nu se aştepta să fie 
un elev slab... Insă el nu ne mai spunea nimic. «Merge cu scoală? - Da. Nu mă are la inimă...» Eu îl luam 
peste picior. Ii ziceam: «Sînt si femei din astea. N-ai baftă.» Dar, lui nu-i ardea de glumă, si pe urmă, 
soţia mea v-a povestit, grijile ne-au dat peste cap, soţia mea a reînceput să lucreze, soacra mea nu era 
deloc bine. Ea, bunătatea întruchipată, îi certa toată ziua, le reproşa că sînt copii fără suflet. De parcă 
bunicul lor nici n-ar fi murit... Nu era prea veselă atmosfera. I-am spus soţiei: «Nu mai merge, trebuie 
să stai acasă. O să mergi din nou la lucru mai tîrziu. Te cunosc ei. Vor înţelege.» si asa a făcut. 
Tace. Se gîndeste. 

„Bunica acum e bine. Doctorul e mulţumit. A fost surmenată, si apoi supărarea. Inima e bine. A 
trecut hopul. S-a hotărît să se întoarcă acasă. La noi, nu prea e loc. si, de fapt, tot trebuia să se întoarcă. 
E din nou drăguţă cu copiii. O femeie extraordinară. Spune că Paul are un fond bun. si el e atent cu ea. 
Doar ea 1-a crescut... vreau să spun că a venit la noi cînd el s-a născut. Vă închipuiţi, primul ei nepot: 
era fericită. Ea a găsit-o pe femeia care a avut apoi grijă de el, o femeie deosebită si ea, am avut noroc." 
Tace din nou. 

„La scoală specială, nu, nu vreau asa ceva pentru băiatul meu. La scoală lui nu-1 mai primesc, el e 



193 

de vină. Dar nu vreau să meargă cu copiii taraţi, copii ce au părinţi care nu-i iubesc. Cunosc eu cîtiva 

din ăştia... E vorba de părinţi care nu se înţeleg. De copii de care nu se ocupă nimeni. Un internat cu 
asemenea copii pentru copilul meu? Nu, nici pomeneală. Vreau să-1 ajut. Trebuie să-1 scoatem din chestia 
asta." 

Hotărîrea e luată. Din moment ce anul şcolar e pierdut, iar scoală nu îl mai primeşte - de fapt, si el 
are fobie fată de scoală -, n-o să-1 mai plictisim cu asta. Să vină de două ori pe săptămînă la şedinţe de 
psihoterapie; o dată să-1 aducă mama, altă dată tata. si nici o ameninţare cu internatul. 

— Da, spune tatăl, sînt de acord; si dacă la toamnă nu mai vor să-1 primească la scoală unde a fost, 
am să caut altă scoală. Chiar dacă trebuie să plătesc, am s-o fac... Dar ar trebui să fie si el de acord... In 
halul în care este acum, nu prea cred. Nici nu vrea să mai audă vorbindu-se de scoală. 

— Da, i-am spus tatălui, cred că e mai înţelept asa. 

Apoi îl văd pe Paul, de fată cu tatăl si cu mama lui, ca să-i explic ce fel de tratament este o psihoterapie: 
întîlniri regulate cu mine, plătite de Asigurările sociale. Paul nu refuză. Pare abătut, resemnat, se uită pe 
furiş la părinţii lui care îsi pun toate speranţele în această terapie, la drept vorbind singura lor salvare din 
deruta în care se află. 

De ce, în acest caz, o psihoterapie numită de susţinere? si nu o psihoterapie psihanalitică? 
Deoarece, acum nici un an, copilul era încă sănătos. De asemenea, s-a născut fără probleme, după 
o sarcină fără incidente. Copil dorit, înconjurat de afecţiune. înţărcarea, de la sîn (cîteva săptămîni) la 

biberon, de la biberon la linguriţă, o trecere fără incidente; tot asa în ceea ce priveşte oliţa, mersul - la 
un an; dinţii - fără probleme. Motricitatea, vorbitul - toate la timp, fără probleme. 
Toate acestea, în ciuda gravităţii psiho-sociale a tulburărilor, pledează pentru recomandarea unei 
psihoterapii simple, care se foloseşte de un transfer pozitiv (ce trebuie stabilit), dar fără să analizeze vreodată 
acest transfer, fără să interpreteze visele si fantasmele, fără să stîrnească, nici măcar aluziv, refulatul din 
prima copilărie, si să-1 decripteze. (Prin refulat înţeleg: ceea ce tine de tabuul incestului, cu identificările 
si agresivitatea oedipiană - si de raporturile sale cu gîndirea magicăl.) Fără a scoate în evidentă ideile 
de sinucidere. 

Cît priveşte conţinutul, ceea ce spune psihoterapeutul copilului rămîne la nivelul realităţii. 
O psihoterapie de susţinere poate fi asigurată de un terapeut bărbat sau femeie care cunoaşte bine 
logica copiilor si stie să intre în contact cu ei. Intre psihoterapeut si copil trebuie să existe un flux de 
simpatie si certitudinea unei discreţii totale fată de părinţi. Copilul trebuie să vrea să fie ajutat. In timpul 
primei discuţii dintre psiholog si copil, în prezenta părinţilor, acestuia i se rezumă esenţialul celor spuse 
despre el în convorbirile anterioare cu fiecare din părinţi. El trebuie să fi primit din partea părinţilor 
permisiunea de a spune psiho terapeutului tot din cele ce se petrec acasă, si toată povestea vieţii lui; de 
asemenea, părinţii trebuie stăruitor sfătuiţi să nu-i pună întrebări copilului în legătură cu cele spuse de 
el psihoterapeutului. In cazul în care copilul - aici un copil de opt ani - ar refuza tratamentul înainte de 
a vedea concret în ce constă el, nu trebuie forţat; li se va cere, în schimb, părinţilor, fie tatălui, fie mamei, 
să-1 însoţească si să fie de fată în timpul discuţiilor, dacă copilul vrea asta, pentru a se simţi în siguranţă, 
pînă în ziua în care va hotărî singur dacă vrea să rămînă între patru ochi cu psihoterapeutul. 
In ce constă „susţinerea" oferită de psihoterapie? Pentru pacient, domeniul imaginarului si cel al 
realităţii se confundă aproape total, din cauza faptului că este din ce în ce mai puţin în stare să se exprime. 
Corpul său este spaţiul unor înscrieri, ca simptome, inhibiţii, panici, oboseli, tensiuni, pentru un limbaj 
pe care nu îl poate nici gîndi, nici vorbi pentru sine, decît cu ajutorul unor imagini de coşmar apărute 
într-un somn care nici nu mai este protejat: aceste imagini îl trezesc, desi nu-si mai aduce aminte de ele. 
Or, prin tot ceea ce spune copilul în timpul şedinţelor de psihoterapie, în legătură cu desenele, cu modelajele 
făcute sau în ceea ce povesteşte despre viata lui, se conturează realitatea în jurul căreia imaginarul a construit 
fantasme. Prezenta unui terapeut care nu emite judecăţi asupra stării de neputinţă în care se află copilul, 
îi va permite acestuia să reconstruiască, vorbind, contururile realităţii. Acest martor al spuselor sale care 
îl ascultă, îi dă posibilitatea să se repereze în experienţa trăită. Terapeutul îl invită pe pacient să o înfrunte 
cu ajutorul cuvintelor, trasează punctele de reper simbolice, favorizate de o legătură de simpatie care nu 
este contaminată de angoasa obişnuită trezită de cei apropiaţi, ce se află în legătură cu subiectul prin relaţii 
continue si complexe, de ambele părţi. Dimpotrivă, terapeutul nu se întîlneste cu pacientul său decît un 

timp limitat, cu o anumită frecventă stabilită dinainte. Astfel, se dezvoltă o relaţie diferită de toate 

celelalte 

pe care le are subiectul cu alte persoane pe care le cunoaşte. Cadrul în care se desfăşoară cura este ferit 
de orice indiscreţie. Totul se petrece, sau aproape totul, într-un teritoriu care privilegiază relaţia simbolică 
înaintea oricărei alta. Cred că acesta este specificul psihoterapiei. 

Nu este locul aici să detaliem conţinutul şedinţelor, si, de altfel, nici nu e necesar. Este suficient să 
prezentăm principalele teme abordate de copil, despre care a vorbit, citînd uneori pasaje din cele spuse 
de el, si prin care evoca întrebări si preocupări a căror exprimare era încurajată de terapeut, fără nici un 
fel de judecăţi moralizatoare: istorisirea unor experienţe stranii, plăcute sau neplăcute, asa cum si le amintea 
Paul, si pe care le exprima în cuvinte eliberatoare pentru el - eliberatoare a unor dorinţe refulate, a unor 
proiecte schiţate, dar a căror schiţare a fost interzisă, fiind proiecte vinovate sau nechibzuite, contradictorii 
între ele într-o realitate în care există adevărul-pentru-sine si neadevărul-pentru-altul, imposibilul si posibilul, 
relativitatea a ceea ce, pentru orice copil, pare absolut, în abstracţiunea imaginară a ceea ce este bine, nu 
este bine, este rău, bun etc. E vorba despre relativitatea realităţii în funcţie de sex, vîrstă, locul ocupat în 
familie, rolul pe care îl ocupă în societate, în funcţie de experienţele individului, de sentimentul de 

responsabilitate si de responsabilitatea efectivă, de valorile binelui si răului, de sentimentul de libertate, 
de ceea ce se poate face sau doar imagina, de necunoaştere. 

De-a lungul şedinţelor, asistăm la recuperarea unui narcisism a cărui rănire îl făcea pe Paul să se 

simtă neputincios, vinovat că este neputincios în fata legii tuturor si persecutat de ea. Legea? Legea vieţii, 

a muncii, a morţii. Nevoia de a iubi si de a fi iubit, pierderea unei persoane iubite, sau suferinţa de a nu 

fi înţeles de ea, de a fi respins; disperarea de a nu mai crede în nimeni, nici măcar în sine. 

Toate acestea pot părea abstracte, depăşind conştiinţa unui copil de opt ani. 

Dar nu e deloc asa dacă urmărim conţinutul ideilor abordate în cursul şedinţelor. Astfel, copilul a 

evocat: 

Mai întîi, naşterea unui copilaş, o fetită, după naşterea unui băietei, fratele, cu cinci ani mai devreme... 
cînd toată lumea aştepta o surioară. 

Apoi, boala, spitalul, operaţia, în legătură cu bunicul si cu bunica din partea mamei. 
Moartea posibilă a tatălui si a mamei, cînd ai opt ani, vîrsta lui (tocmai ceea ce i s-a întîmplat tatălui 
său). Să te gîndesti la asta, e ceva rău. Moartea unui bătrîn din familie cînd se naşte un copilaş - fratele 
lui, apoi sora. Magie sau coincidentă... 

Ce stii si ce nu stii despre toate astea... Să creşti, să înveţi, să ai obligaţii, responsabilităţi „ca si tata", 
cînd esti cel mai mare, iar tata este absent. 

Să-ti iubeşti bunica din partea mamei, asa cum tata a iubit-o pe a sa (fantasmată) 1 . învăţătoarea era 
rea... prea severă. Trebuia să scrii prea repede, si atîtea pagini... „Mama spunea că învăţătoarea are dreptate." 
Să asculţi la scoală... Să nu înţelegi. Să fii pedepsit. Să copiezi. Pagini întregi. „Pe urmă, nu mă mai iubea. 
Ceilalţi rîdeau de mine în pauză - copii răi." „Nu rîdeau în ore,ca să nu primească pagini de copiat." Să 
scrii pe jos, acasă, fără a avea o masă, nu e uşor; dar la bucătărie nu se poate. 

Mîncarea. Nu mi-e foame. Sînt certat. Frăţiorul, surioara, noaptea. Biberonul. Să o schimb, nu e uşor. 

Drăgălaşă. îmi plăcea... „Tata mi-a spus, mi-a arătat. Trebuia ca mama să se odihnească." 

Cosmarele frăţiorului, le crede adevărate. Fantomele. „Doctorii care sînt ca nişte fantome cînd operează. 

Nu e adevărat." Bunicul a fost operat cu doi ani mai înainte. Era aceeaşi boală. Nu te mai vindeci... 

„Dacă nu mergi la scoală, ajungi vagabond." Un vagabond a devenit prietenul lui cînd nu mergea 

la scoală. Banii pentru cantină, i-a ţinut el: „e rău." I-a dat vagabondului: „e bine". „Sînt amărîti, n-au 

bani. Am cumpărat de mîncare. Ei nu pot să lucreze. Unii sînt drăguţi, e adevărat, asta îmi spunea să mă 

întorc la scoală ca să nu ajung ca el. Spunea lucruri caraghioase despre învăţătoarea mea... nu mai stiu. 

Tata e bun. E şofer. Nu se-mbată, dar bea vin, si îmi dă si mie puţin, nu prea mult, uneori fără apă. Ne 

ducea la plimbare, înainte... cînd era liber. Mama lucra. Venea el să mă ia de la doamna care avea grijă 

de mine si de prietenul meu. îmi plăcea. Fratele meu era mic, deci rămînea la ea..." 

Apoi si-a amintit din nou de scoală. De la o scrisoare de la bunica si bunicul, o scrisoare mai veche 

în care îl felicitau că învaţă bine. Fotografii. Se uitau la ele. „Bunicul era bun, ne plimbam. Afacut războiul, 

unu, nu stiu care, a fost rănit. îi înjura pe nemţii dinainte, nu de acum. Din celălalt război. La cel de după, 

nu a mai mers, era prea bătrîn, dar povestea de trenurile cu nemţi, el se ascundea, pe urmă trenurile 

săreau 

în aer. Pe urmă avioanele." si povestea, desena, scria ce reprezintă desenul. La început, fară semnătură; 
pe urmă, „Paul" mic de tot; apoi mai mare; apoi tot numele. 

„si acum dorm bine. Nu mai am coşmaruri. Bunica e sănătoasă. E ca înainte. Mama o să meargă 
iar la lucru la toamnă, cînd începe scoală. Dacă nu mă mai primesc la scoală, o să aranjeze tata. Eu vreau 
să merg din nou la scoală. O să mergem la bunica. E acolo o doamnă care a spus că în vacantă mă ajută 
să-i ajung din urmă pe colegii mei. O cunosc. In vacantă, o să stea lîngă bunica. A fost învăţătoare. Nu 
s-a măritat. A fost colegă de clasă cu bunica mea. Sigur că o să pot să-i ajung din urmă. Nu mai sînt 
obosit. Tin socotelile pentru mama. Cu învăţătoarea nu înţelegeam operaţiile 1, ea credea că fac intenţionat. 
La început încercam să ascult, si pe urmă nu mai auzeam. Nu înţelegeam nimic. ... si tata face socoteli. 

Spune că socotesc bine. Calculăm cîti kilometri face, si pe urmă timpul care-i trebuie. La ce oră trebuie 
să plece. Camioanele merg cu optzeci, dar nu tot timpul, pe urmă, trebuie să se oprească să mănînce, 
trebuie să facem o scădere si apoi o înmulţire... si apoi o împărţire si avem cifra. Nu trebuie să bei, altfel 
poliţiştii te pun să sufli în fiolă. Se schimbă culoarea dacă ai băut vin. Lui îi plăcea să bea, vagabondul 
despre care v-am spus, dar nu conducea, si el mi-a povestit din război, dar el n-a fost soldat. Nu a primit 
o decoraţie. Bunicul meu, da. Era un puşti. Spune că nu mînca nimic. Nu aveau nimic. De asta, cînd era 
soldat, era tot timpul bolnav, si l-au dat afară. Doctorii i-au spus «esti zero, s-a terminat, nu ne trebuie 
asa ceva»... si el a fost bucuros. Acasă, nu am spus că îl cunosc pe Fredo si că mănînc cu el. Mama spune 
că vagabonzii sînt nişte leneşi, nişte pierde-vară. Dar Fredo îmi spunea că scoală e un lucru bun. După, 
ai o meserie. Spunea: «Tu esti un băietei cuminte, nu trebuie să fii ca mine. Tu ai un tată, o mamă, un 
frăţior, o surioară.» A lui a murit. Spunea că dacă moare cineva, nu mai e ca înainte. îmi zicea: «si pe 
urmă, ai o bunică. Doctorii o s-o facă bine. Sigur, si e adevărat. Nu toată lumea moare! Da... într-o zi... 
trebuie... ca bunicul. Dar el era tare bătrîn... e curios, acum nu mai vreau să mor... înainte voiam. Mă 
săturasem.» El mi-a spus asta. «Cîteodată, te saturi» (si înjurături pe care nu pot să le spun). îmi spunea: 
«Nu asculta. Asta nu-i pentru tine.» îmi zicea: «Tu ai o familie, trebuie s-o iubeşti.» Pe tatăl lui l-au băgat 
la puşcărie pentru că a bătut-o pe sora lui (era un bebeluş) pînă a ajuns la spital si a murit... fiindcă plîngea 
noaptea. Pe tatăl lui, nu îl stia... după închisoare, nu 1-a mai întîlnit. Spunea că e bine să ai un tată. înainte, 
cînd era cu sora lui, avea tot; după, nimic. Asa a fost... L-am întrebat de mama lui. Mi-a spus asa: «Biata 
de ea, n-a fost vina ei... a plecat. Nu stiu unde...»" 

E inutil să continui prezentarea acestui document privitor la psihoterapia unui copil. Paul vorbea. 
Vorbea si exprima întregul său adevărl. 

La începutul noului an şcolar după un examen luat cu bine, Paul a fost acceptat la aceeaşi scoală, 

în clasa următoare. într-adevăr, în timpul vacantei, „recuperase". învăţătoarea (alta) era plină de calităţi. 

Era drăguţă... explica bine. Paul avea note bune, si la învăţătură, si la purtare. 

A continuat şedinţele de psihoterapie, dar mai rar, o dată la opt zile, apoi la cincisprezece, în tot 

trimestrul întîi. Se înţelegea bine cu colegii... poate le povestea despre Fredo, consolarea perioadei lui 

de chiul, sau mai degrabă de hoinăreala pe străzi... Nu mai vorbea despre asta la şedinţe, si totul mergea 

bine pentru el si pentru familia lui. Curentul acestui fluviu care este viata, care îi răsturnase barca si era 

cît pe-aci să-1 înece, trecuse. Psihoterapia a durat cinci luni si si-a atins scopul, restituirea ad integrum a 

unui echilibru construit în timpul primei copilării, consolidat între cinci si opt ani, dar pe care Paul 1-a 

pierdut în cîteva luni din cauza unui eveniment ocazional - în aparentă, o „învăţătoare". De fapt, din cauza 

unui cu totul alt lucru, din inconştient. 

Cunoştinţele şcolare noi, precum si încrederea în ceilalţi si în sine, sănătatea fizică, pacificarea grupului 
familial, toate astea lasă să se întrevadă o continuare a bunelor rezultate obţinute. 
Această cură este o psihoterapie si nu o psihanaliză, desi terapeutul a fost psihanalizat. Transferul 
care le-a permis tuturor - tatălui, mamei si copilului - să se destăinuie, nu a fost analizat si nici verbalizat 
de terapeut, si nici nu a fost relevat sau interpretat nimic din zona inconştientă a relaţiei dintre părinţii 
lui Paul si proprii lor părinţi sau dintre Paul si părinţii lui, adică nimic din ceea ce s-a exprimat în filigran 
prin spusele lor si prin emoţiile lor conştiente. Din comunicarea dintre aceste trei persoane si terapeut, 
nu avem decît mărturia a ceea ce se desfăşura la gradul unu, dacă pot să spun asa, la nivel conştient. 

Ce are legătură cu inconştientul într-o asemenea psihoterapie numită psihoterapie simplă sau de 

susţinere? 

Ceea ce avea legătură la Paul cu pulsiunile pregenitale si cu complexul lui Oedip - deja rezolvat 
înainte de aceste evenimente - fusese activat în mod periculos pentru structura copilului, de către acestea 
din urmă. Dar, în realitate, toate persoanele din familie, înainte echilibrate, au asistat, trăind cu toţii aceeaşi 
realitate (naşterea unei fetite, moartea unui bărbat în vîrstă, bunic, tată, socru, sot, important în mod diferit 

pentru fiecare) la zdruncinarea propriilor pulsiuni arhaice - zdruncinare a organizării lor inconştiente 
libidinale pentru toti si pentru fiecare în mod diferit, în legătură cu această naştere a unei fetite atît de 
aşteptată si cu moartea unui sot, tată, socru, iubit de toti. Se poate afirma că „boala" lui Paul si cura lui 
psihoterapeutică au ajutat deopotrivă libidoul lui Paul si pe cel al fiecărui membru al familiei care, solidari 
între ei, dar si fiecare pentru sine, trebuiau să sufere si să-si asume - inconştient si conştient - o mutaţie 
a dorinţei lor. 

Ce se poate spune despre „ameninţarea" ce plana asupra familiei prin îndepărtarea copilului în vederea 
internării lui într-o scoală pentru copii cu tulburări de comportament? Era ea, oare, potrivită pentru elevul 
Paul, dacă acceptăm că era necesară pentru omogeneitatea grupului de copii ai clasei? Ar fi fost mai potrivit 
pentru el să repete clasa? sau să fie îndrumat spre o clasă de perfecţionare din sectorul şcolar în care 
locuieşte? Nu. Deoarece ar fi rămas cu fobia fată de scoală. Hotărîrea luată de directoarea scolii a fost 
salvatoare, pentru că ea a reuşit să-i motiveze în final pe părinţi - liniştiţi între timp de rezultatul „testelor" 
- nu numai să accepte psihoterapia, deja de două ori sugerată, apoi recomandată pentru Paul, ci si să se 
implice cu seriozitate în desfăşurarea ei. 
228 



